
Prelucrare după: Publius Ovidius Naso - Metamorfoze 


Viaţa şi opera 

Este un adevăr îndeobşte cunoscut că operele literare, 
oglindind realitatea prin imagini artistice, ajută, alături de 
ştiinţă, la cunoaşterea lumii şi vieţii. In afară de aceasta, prin 
măiestria cu care sînt scrise, prin conţinutul de idei, ele ne 
desfată, ne mişcă şi ne cultivă sentimentele, ridicînd probleme 
la care reflectăm îndelung, influenţindu-ne opiniile, constituind 
prin aceasta o însemnată forţă în dezvoltarea societăţii. 

Vorbind despre literatură ca mijloc de cunoaştere a 
societăţii, Engels spunea că a învăţat din romanele lui Balzac 
„mai mult decit din toţi istoricii, economiştii şi statisticienii de 
profesie ai epocii, luaţi laolaltă". Operele literare din antichitate 
scrise cu mult meşteşug artistic, sînt un izvor preţios de 
informare asupra lumii vechi şi a epocilor mai îndepărtate ale 
omenirii. Din punctul de vedere al realităţii pe care o oglin-desc, 
ele sînt auxiliare preţioase ale documentelor istorice, iar prin 
arta cu care au fost scrise se citesc cu plăcere şi astăzi, putînd 
servi scriitorilor vremii noastre învăţăminte de artă poetică, cu 
toată perioada de milenii ce le separă de noi, cu toate că ele 
exprimă ideologia unei societăţi atit de deosebite de orînduirea 
noastră socială. „,Dificultatea - scria Marx în legătură cu arta 
clasică - nu constă însă în a înţelege că arta şi epopeea greacă 
sînt legate de anumite forme de dezvoltare socială. Dificultatea 
constă în faptul că ele ne mai produc încă şi astăzi o plăcere 
artistică şi că mai contează în anumite privinţe ca norme si 
modele inegalabile'". Clasicismul greco-roman constituie, în 
multe privinţe, unul din izvoarele de bază ale culturii moderne şi 
de aceea cunoaşterea operelor de seamă ale literaturii antice ne 


ajută să înţelegem idei şi forme artistice esenţiale din operele 
multor scriitori mari ai literaturii universale. 

Printre scriitorii latini, poetul Ovidiu (Publius Ovidius Naso) 
ocupă un loc de frunte. Opera sa vastă, 
care zugrăveşte cu măiestrie şi fineţe aspecte ale societăţii 
romane din vremea principatului lui Augustus şi redă numeroase 
legende de largă circulaţie în acea vreme, cîntînd cu gingăşie 
sentimente care frămiîntă mereu sufletul omenesc, a fost mult 
citită, răspîndită şi preţuită de-a lungul secolelor. Poet al Romei, 
Ovidiu a devenit de timpuriu poet al lumii. Pentru noi, Ovidiu 
prezintă o însemnătate deosebită. Exilul lui la Tomis - Constanţa 
de azi - şi ştirile pe care le aflăm în opera sa despre regiunile şi 
oamenii care au locuit acum două mii de ani pe meleagurile 
dintre Dunăre şi Marea Neagră fac din Ovidiu un poet apropiat 
poporului şi patriei noastre. De aceea, sărbătorirea oficială şi pe 
o scară atit de largă a bimilenarului naşterii poetului n-a fost 
numai o dovadă de preţuire pe care cărturarii şi oamenii muncii 
din ţara noastră o acordă marilor valori ale culturii din toate 
timpurile şi de pretutindeni, ci şi un act de înaltă preţuire a 
primului cîntăreţ al Dobrogei, de cinstire a poetului surghiunit pe 
malul stâng al Pontului Euxin, ale cărui opere au rezistat 
mileniilor. 

Viaţa şi opera lui Ovidiu sînt expresia fidelă a societăţii în 
care a trăit şi pentru care a scris, a acelei societăţi romane a 
stăpînilor de sclavi din timpul principatului lui Augustus. Este 
drept că, în raport cu epoca anterioară, a zguduirilor şi 
tulburărilor sociale de tot felul, vremea guvernării lui Augustus 
se înfăţi-şează ca o epocă de pace, bunăstare şi progres. Dar 
aceasta nu înseamnă cituşi de puţin că aşa-zisul secol al lui 
Augustus nu era măcinat de puternice contradicții sociale. 
Istoricii şi poeţii vremii au lăsat în scrierile lor numeroase 
mărturii despre adevărata faţă a lucrurilor în societatea romană 
de la sfîrșitul sec. | î.e.n. 

După răscoalele sclavilor - dintre care cea a lui Spartacus 
(74-71 î.e.n.) este cea mai însemnată din toată istoria Romei - 
după războaiele civile, proscripţiile şi confiscările ce au avut loc 
timp de cîteva decenii, măsurile luate de Augustus în toate 
domeniile vieţii sociale au dat statului roman echilibru şi 
stabilitate, dar n-au schimbat cu nimic raporturile de clasă din 
societatea romană. 


Sclavii aveau aceleaşi datorii faţă de stăpinii lor şi viaţa lor 
era tot grea; fie că munceau pe moşii sau ca slugi în case, fie că 
lucrau pe proprietatea statului sau în atelierele meşteşugăreşti, 
ei erau socotiți ca unelte de muncă şi stăpînul avea dreptul de 
viaţă şi de moarte asupra lor. 

Plebea, poporul de rînd, trăia de asemenea în sărăcie şi 
mizerie, iar distribuirile de grîu gratuit, sau organizările de 
spectacole se făceau nu pentru a îmbunătăţi condiţiile de viaţă 
ale plebei, ci pentru a-i sustrage atenţia de la preocupările 
politice, pentru a preveni eventualele tulburări ale sărăcimii 
libere. 

Tot în acelaşi scop au fost luate şi unele măsuri de 
dezvoltare economică a provinciilor. Exploatarea popoarelor 
subjugate se realizează mai organizat, iar acolo unde aparatul 
de stat era venal şi corupt, populaţia suferea neînchipuit de 
mult şi răscoalele nu puteau fi înăbuşite. În asemenea condiţii 
de exploa-tare a sclavilor şi provinciilor, este de la sine înţeles 
huzurul păturilor exploatatoare. Slăbite în războaiele civile şi 
pentru a-şi consolida poziţia de clasă stăpinitoare, acestea au 
acceptat noua formă de guvernămiînt a lui Augustus, care păstra 
în aparenţă toate rînduielile republicane, dar care în realitate, 
concentrind toată puterea în mîna sa, guverna ca un stăpîn 
absolut. Complăcîndu-se în această ipocrizie oficială, în această 
mincinoasă restaurare a vechilor libertăţi din timpul înfloririi 
republicii, diversele pături ale clasei exploatatoare renunţă la 
orice luptă politică şi spirit de opoziţie şi se întrec în preamărirea 
noului regim politic. Sub principatul lui 
Augustus, la Roma „s-au prăbuşit în slugărnicie consulii, 
senatorii, cavalerii" - spune Tacitus. 

Pe de altă parte, prosperitatea economică şi influenţa 
moravurilor decadente ce pătrunseseră la Roma 
din lumea elenistică au făcut ca vechile virtuţi şi obiceiuri 
strămoşeşti să fie părăsite de clasele avute şi să le ia locul 
risipa, desfriul şi viciile de tot felul. Corupţia se întindea de jos, 
de la cei mai mici stăpiîni de sclavi, pînă sus, în familia lui 
Augustus, care în cele din urmă a fost nevoit să introducă o 
serie de legi pentru îndreptarea moravurilor şi pentru întărirea 
familiei romane, pedepsind cu exilul chiar pe fiica şi pe nepoata 
sa, a căror imoralitate era cunoscută în toată Roma. 


Legile acestea însă - susţinute de poeţi, care cîntau prin 
operele lor trecutul eroic al poporului roman, hărnicia ţăranului 
şi binefacerile muncii, criticînd diferite vicii ale societăţii vremii - 
erau călcate cu aceeaşi uşurinţă cu care erau lăudate. 
Decadenţa moravurilor începuse şi secolele următoare, pe 
măsura adîncirii crizei societăţii sclavagiste, n-au făcut decit s-o 
continue, pînă la prăbuşirea definitivă a imperiului roman. Viaţa 
uşuratică, lipsită de temelie solidă şi de principii sănătoase, se 
oglindea, în primul rînd, în educaţie. Mamele foloseau în 
creşterea copiilor guvernante de neam grec. Tinerii învățau în 
familie cu profesori pe care nu-i respectau, sau la şcoli, care, 
nefiind pe vremea aceea publice, lăsau foarte mult de dorit ca 
organizare, conţinut şi metode de învăţămînt. Mulţi dintre 
aceştia îşi continuau studiile în oraşele greceşti din răsărit - 
Atena, Rhodos, Mytilene, Apollonia Illyriei - de unde se întorceau 
mai mult cu o cultură de rafinament social decit cu o pregătire 
temeinică pentru treburile serioase ale statului. De altfel, 
influenţa greacă, ce se făcuse simțită încă din secolele 
anterioare, se exercita acum asupra Romei mai mult ca oricînd. 
„Grecia cucerită, cucereşte pe mîndrul ei învingător" - spunea 
pe bună dreptate Horaţiu. 

În timpul principatului lui Augustus literatura şi arta cunosc 
un avînt impresionant, concretizat în apariţia unor lucrări care, 
prin conţinutul şi prin stilul lor original, şi-au dovedit viabilitatea 
pînă în zilele noastre. Operele lui Vergiliu, Horaţiu şi Ovidiu, ale 
lui Tit Liviu şi ale altora, au impus titlul de „secol de aur al 
literaturii romane" perioadei în care şi-au desfăşurat activitatea. 
Artele, în special arhitectura romană, se află şi ele în 
ascensiune. Sub domnia lui Augustus se construesc o mulţime 
de clădiri impunătoare, după planurile arhitecţilor greci. Temple, 
teatre, portice înfrumuseţează Roma şi - după cum scrie 
Suetoniu - „nu pe nedrept se lăuda Augustus că a găsit un oraş 
de cărămidă şi lasă unul de marmoră". 

Cercetind cauzele care au determinat avîntul culturii romane 
nu trebuie ignorat faptul că el a început chiar din perioada 
anterioară, ştiut fiind că Lucrețiu şi Catulus, de pildă, au 
precedat pe poeţii din timpul lui Augustus: „Secolul de aur al lui 
Augustus n-a fost o operă a imperiului. El a fost rezultatul 
dezvoltării anterioare, ultimul testament al libertăţii pe moarte". 
Literatura latină din perioada următoare a început să cunoască 

declinul. Decăderea, iar apoi prăbuşirea marelui imperiu roman, 
nu puteau să nu determine totodată declinul literaturii latine - 
expresie a vieţii sociale romane - şi în cele din urmă dispariţia şi 
înlocuirea ei cu alte literaturi, deşi limba latină a fost încă mult 
timp folosită în cultura popoarelor apusene. 

Acest proces al decăderii culturii latine a început chiar din 
timpul principatului lui Augustus, care marchează apogeul 
literaturii şi artei romane şi totodată înregistrează primele 
elemente ale declinului lor. În afara condiţiilor materiale 
amintite, care au constituit factorul determinant al decăderii 
culturii romane, trebuie menţionate şi alte cauze. Oratoria, care 
cunoscuse înainte succese remarcabile, în timpul lui Augustus 
începe să decadă, nu-şi mai găseşte teren de exerciţiu din cauza 
continuei inactivităţi a poporului roman, a permanentei tăceri 
din senat, dar mai ales din cauza rînduielilor aspre ale 
împăratului - după cum menţionează Tacitus. De aceea, 
pregătirea pentru discursuri politice este înlocuită în şcoli cu 
elocvenţa baroului şi, mai ales, cu teorii oratorice şi cursuri de 
declamaţie pentru susţinerea unor cauze fictive, fără nici o 
legătură cu nevoile practice ale vieţii. Lecturile publice, la 
început utile, deveniseră şi ele în timpul lui Ovidiu o cauză a 
decadenţei literaturii. Era obiceiul ca poeţii să declame sau să 
citească în cercuri restrinse din operele lor, înainte de a le 
publica. Acest obicei s-a extins şi au luat naştere cîteva cercuri 
literare care au contribuit la dezvoltarea literaturii la Roma. 

Dar răul a început cînd poeţii au introdus moda de a citi din 
operele lor oriunde: la banchete, în sălile de băi, în faţa 
templelor sau a porticelor, unde aveau ca auditoriu un public 
eteroclit. Aceasta a făcut ca scriitorii şi poeţii să urmărească 
gloria ieftină, să scrie opere uşoare, poezii erotice, pentru a fi 
înţelese fără un efort intelectual deosebit şi pentru a impresiona 
păturile sociale conducătoare. 

Viaţa şi opera lui Ovidiu se resimt puternic de evoluţia vieţii 
sociale şi a literaturii romane de la sfîrşitul sec. | î.e.n. şi 
începutul sec. I al e.n.. 

Biografia lui Publius Ovidius Naso este destul de bine 
cunoscută. Poetul, însuşi ne oferă, în opera sa, îndeosebi într-o 
elegie (Trist., 4, 10), supranumită autobiografia ovidiană, date 
bogate referitoare la propria existență. 


Ovidiu s-a născut la 20 martie 43 î.e.n. în Sulmo, azi 
Sulmona, localitate din munţii Abruzzi, situată la peste 400 km 
de Roma. Aparţinea unei familii de cavaleri de viţă veche, care 
însă nu era foarte bogată; dar a dispus de mijloace materiale 
suficiente pentru a-l trimite pe viitorul poet şi pe fratele lui, 
Lucius, să studieze la Roma retorica cu profesori celebri. Totuşi, 
deşi educaţia retorică îi va marca opera, Ovidiu se simţea atras 
numai de poezie (7rist., 4, 10, w. 24-26). A întreprins o călătorie 
de studii la Atena şi în Asia Mică, unde a vizitat Troia. În timpul 
călătoriilor, i-a murit fratele. Se pare că această nenorocire l-a 
afectat profund (Trist, 4, 10, v 3) El nu a fost totuşi marcat de 
frustrări puternice, ci s-a învederat mai ales ca un extravertit, 
incapabil să se adapteze  conformismului  moral-politic, 
promovat de regimul augusteic, ca un ins dornic să se bucure de 
toate plăcerile vieţii, ca un "hedonist" înzestrat cu un supraeu, a 
cărui cenzură era destul de slabă. Nu l-a atras cariera politică, 
însă a devenit un poet la modă, care răspundea orizontului de 
aşteptare al mediilor favorabile poeziei erotice şi elegiace. 

Nu i-a frecventat pe Vergiliu şi pe Horaţiu, dar a participat la 
viaţa literară a cercului patronat de Messala şi s-a împrietenit cu 
Tibul şi Properţiu. 


De ce a fost exilat Ovidiu? 

Brusc, în anul 8 e. n. , Ovidiu a fost supus unei forme blânde 
de exil, "relegarea", re/egatio, care îi per- 
mitea să-şi conserve averea. Cauzele acestei relegări continuă 
să fie necunoscute şi în vremea noastră. Poetul însuşi arată că 
două elemente au prilejuit surghiunul: poezia sa, carmen, şi o 
greşeală, error, pe care afirmă că nu o poate destăinui nici chiar 
în stihurile sale (Trist, 2, w. 207-208; şi 1, 2, v. 37; 1, 2, v. 98; 2, 
v. 109; 3, 1, v. 37; 1, 2, v. 98; 2, v. 109; 3, 1, w 45-52, Pont, 3, 3, 
w. 71-72 etc). 

La această dată era destul de în virsfă: avea aproape 52 ani. 
Părinţii îi muriseră; el era acum căsătorit a treia oară cu o soţie 
mai înţelegătoare decit celelalte şi avea de la a doua soţie o 
fiică. 

Jalea ce a cuprins familia la vestea exilului, plecarea de 
acasă, drumul pe care îl face pînă la Tomis, unde ajunge în 
primăvara anului 9 e.n., oamenii şi ţinuturile dintre Dunăre şi 
Marea Neagră, toate acestea sunt arătate de poet în Tristia şi 

Pontica, două cicluri de scrisori în versuri trimise soţiei şi 
prietenilor, pe careţi roagă să intervină pentru a-i obţine 
graţierea. Lui Augustus îi scrie, de asemenea, o lungă scrisoare 
plină de elogii linguşitoare şi de rugăminţi. Poetul scrie că 
suportă greu climatul aspru, că nu se poate împăca uşor cu 
iernile în care vinul se tăia în felii de gheaţă, cu locuitori ale 
căror bărbi erau pline de pro-moroacă, cu populaţiile care 
năvăleau din nordul Dunării pentru pradă, ajungînd uneori pînă 
la zidurile oraşului Tomis. Există în descrierea pe care Ovidiu o 
face oamenilor, locurilor şi iernilor de pe ţărmul stîng al Pontului 
Euxin, şi relatări veridice dar şi exagerări voite, pentru a 
impresiona pe cei cărora le trimitea scrisorile. Ele reflectă, însă, 
în cea mai mare măsură, sensibilitatea poetului obişnuit cu 
clima Italiei, cu viaţa fără lipsuri şi fără griji pe care o trăise 
înainte de exil. Durerea poetului aflat departe de Roma, de 
familie şi de prieteni este, desigur, destul de mare. Totuşi, 
datorită aceleiaşi facilităţi de versificaţie şi stilului lipsit de 
concentrare - cu toată arta şi eleganța în care sînt scrise aceste 
scrisori - suferinţa şi tristeţea exprimate în ele par uneori fără 
profunzime, mai ales atunci cînd recurge la linguşiri nedemne, 
pentru a înduioşa şi a obţine iertarea din partea împăratului. 

Se crede că, aluzia la poezie nu priveşte o anumită operă 
sau un anumit poem, ci întreaga creaţie a lui Ovidiu. 
Nonconformismul acesteia impregnează toate poemele ovidiene 
şi merge mult mai departe decât îşi permiseseră să avanseze în 
această direcţie Tibul şi Properţiu. Oricum Tibul şi Properţiu erau 
morţi în 8 e.n., când - şi coincidenţa nu este incidentală - a fost 
exilat, cum am remarcat în alt capitol, şi oratorul Cassius 
Severus. Însă în ce ar putea rezida eroarea misterioasă a lui 
Ovidiu? S-au scris numeroase lucrări moderne în această 
privinţă şi s-au propus tot felul de interpretări. A participat oare 
Ovidiu la operaţii magice, prin care unii romani încercau să 
cunoască viitorul lui August? A fost el amestecat în vreo intrigă, 
care privise cândva pe lulia, nepoata lui August? Nu se poate da 
nici un răspuns ferm la aceste întrebări şi error al poetului nu va 
fi, probabil, niciodată pe deplin elucidat. Este foarte sigur însă 
că "eroarea" lui Ovidiu comporta dimensiuni politice, în care 
erau amestecați Livia, soţia lui August, şi Tiberiu, ambii deveniți 
duşmani înverşunaţi ai poetului. 


Ovidiu a fost trimis la Tomis (Constanţa), unde a rămas nouă 
sau zece ani, adică până în momentul morţii, survenită în 17 sau 
18 e.n.. Devenit împărat, Tiberiu, fiul adoptiv al lui August, nu l- 
a rechemat la Roma. Ovidiu, care depăşise vârsta de cincizeci 
de ani, a suportat greu relegarea şi condiţiile unei clime şi unei 
existenţe mai aspre decât cele din Italia Dar el a cunoscut în 
profunzime viaţa locuitorilor Dobrogei actuale, ajungând să 
dobândească unele privilegii şi distincţii. La Tomis, a învăţat 
limbile sarmată şi getică, în care a scris şi versuri. S-a stins 
descurajat că nu putea obţine revenirea la Roma. 

De fapt Publius Ovidius Naso n-a fost propriu zis "exilat", 
ci "relegat" ceea ce, din punct de vedere juridic şi al 
consecinţelor practice, era cu totul altceva. Adică, la romani, un 
condamnat la exilium îşi pierdea drepturile cetăţeneşti şi i se 
confisca întreaga avere; dar un condamnat la relegatio însemna 
că este doar surghiunit din ţara sa, fără însă a-şi pierde nici 
averea, nici drepturile civile. Ovidiu deci a fost "relegat". 
Această pedeapsă însă i-a fost dată de împăratul Octavian 
August într-un mod ilegal, într-un mod cu totul abuziv. Mai întîi - 
pentru că pedeapsa ar fi trebuit să i-o hotărască Senatul, iar nu 
August singur; al doilea - pentru că legea stabilea în mod foarte 
precis care erau locurile unde putea fi trimis un condamnat la 
relegatio, şi anume, în unsprezece insule din aproprierea Italiei, 
plus alte zece localităţi din Italia. Dar Ovidiu n-a fost trimis în 
nici unul din aceste 21 de locuri, ci într-un loc neprevăzut de 
lege, la o depărtare de aproape 3.000 kilometri - şi într-unul din 
ţinuturile cele mai aspre şi mai neprimitoare: în Sciţia Mică, într- 
un orăşel plin de primejdii pentru el, la Tomis, Constanţa de azi, 
unde nu exista nici măcar un singur soldat roman care să-i fi 
putut veni în vreun fel în ajutor. Şi cu toate acestea, poetul 
însuşi va recunoaşte că, faţă de gravitatea vinei lui, împăratul a 
fost îndurător cu el. Şi, după cum vom vedea, într-un fel a şi fost 
într-adevăr îndurător. Dar, care era de fapt vina sa, învinuirea ce 
i se putea aduce? 

In decretul de surghiun, emis de Octavian August personal, 
erau specificate - după cum ne-o spune chiar Ovidiu: carmen et 
error; adică - poeziile lui şi o anumită "greşală" pe care a comis- 
o poetul. Citind elegia care constituie ea singură cartea a doua 
din "Scrisorile din exil" (Tristia) vedem că Ovidiu, căutînd să se 
desvinovăvească, insistă numai asupra primei învinuiri aduse 

lui; şi aceasta - tocmai pentru a nu fi obligat să vorbească 
despre a doua, despre error, despre "greşala" pe care a comis-o 
şi care va rămîne pentru totdeauna învăluită în mister. Dar un 
mister în care, în cele din urmă, vom încerca totuşi să pătrun- 
dem. Să începem cu prima învinuire. 

Ovidiu scrisese, precum se ştie, două cărţi cu poezii de 
dragoste - Amoruri şi Arta iubirii. Poezii, ce-i drept, cam 
"decoltate", cam prea picante, mai ales pentru sobrul şi de-a 
dreptul puritanul Octavian August, căruia, deci, nu îi venea 
deloc greu să-l acuze pe poet de atentat la bunele moravuri. Şi, 
din moment ce împăratul iniţiase o politică de redresare a vieţii 
romane, de restaurare a moravurilor sănătoase de altă dată, din 
moment ce împăratul făcuse să se voteze legi clare care făceau 
din moralitatea publică o problemă de stat, fireşte că nici 
poeziile libertine ale lui Ovidiu nu mai puteau fi condiderate doar 
o problemă exclusiv literară. Acum, mai mult ca oricând, delictul 
de imoralitate era considerat implicit un delict politic. 

Mai grav era că în aceste poezii de dragoste Ovidiu 
strecurase la tot pasul subtile dar ascuţite critici sau ironii 
spirituale dar usturătoare la adresa măsurilor pe care le luase şi 
le impusese împăratul, la adresa politicii lui în diferitele domenii 
ale vieţii statului şi chiar aluzii străvezii la persoane din familia 
lui Octa-vian. Când, de pildă, împăratul - care era şi Pontifex 
Maximus, adică supremul pontifice, şeful religiei de stat - îi 
persecuta pe adepţii cultului religios al pitagoreicilor, exilîndu-i 
pe filosoful Anaxilaos şi pe senatorul Nigidius Figulus, exponenţii 
pitagoreismului la Roma (şi îi exilase pentru că împăratul vedea 
în toate cultele orientale în general o primejdioasă formă de 
opoziţie politică), - iată că Ovidiu îndrăzneşte să-şi încheie 
capodopera Metamorfozele tocmai cu un exalat imn pur 
pitagoreic. Ne putem uşor închipui ce ecou, ce efect puteau 
avea asemenea atitudini nonconformiste, opoziţioniste, ale celui 
mai ilustru şi mai popular poet roman al timpul său în mediul 
aristocrației şi al cavalerilor, mediu atat de familiar lui Ovidiu. 

Dar marele poet întreținea o atmosferă ostilă şi frumoasei, 
teribil de ambiţioasei, răutăcioasei dar şi atotputernicei Livia, 
soţia împăratului. Lucrurile stăteau aşa: Livia ţinea neapărat ca 
urmaşul lui Octavian August la tronul imperiului să ajungă fiul ei 
din prima căsătorie, Tiberiu - care va şi fi viitorul împărat 
roman. August însă ivea doi nepoți Lucius şi Gaius, care erau 

moştenitorii săi direcţi şi de drept la tron. Dar la numai doi ani 
unul după celălalt, Lucius şi Gaius mor în mod cu totul misterios. 
Coincidenţele erau prea suspecte şi numaidecit lumea a început, 
să vorbească şi chiar marele istoric Tacitus credea că cei doi ar 
fi fost otrăviţi din ordinul Liviei. Şi iată că nici de astă dată 
Ovidiu nu scapă ocazia să introducă în prima carte a 
Metamorfozelor sale două versuri care aminteau cititorilor de 
"crudele mame vitrege care pregătesc 
otrăvuri aducătoare de moarte" concurenţilor la tronul pe care 
Livia îl voia pentru fiul ei. . . 

Şi motivele relegării poetului se mai pot găsi şi în versurile 
lui. Să ne gîndim încă o dată la atmosfera 
opoziţionistă la întreținerea căreia poetul contribuia în 
conversațiile purtate în cercurile înalte pe care le frecventa - şi 
la faptul că, prin spionii şi delatorii infiltraţi peste tot, toate 
acestea ajungeau absolut sigur la urechile lui Octavian şi ale 
Liviei. Aşa încît cea de a doua învinuire care i s-a adus pentru a-i 
motiva pedeapsa, acea "greşală", error, nu era decit un motiv 
ocazional, un pretext, picătura care a umplut paharul, după ce 
atiţia ani poetul săvirşise atitea alte errores. Şi cu aceasta 
ajungem la punctul "senzaţional" al chestiunii, la "greşala" în 
legătură cu care, pentru a o dezlega şi a o explica, au fost 
formulate pînă acum ipotezele cele mai neverosimile, unele 
chiar absurde. 

Incă Sidonius Apollinaris, poetul latin din secolul al V-lea e. 
n., formulase ipoteza - total falsă? - că Ovidiu ar fi fost exilat din 
cauza legăturilor intime pe care le-ar fi avut cu lulia, fiica 
împăratului, dar s-au mai propus şi alte explicaţii - nu numai 
absurde, ci uneori chiar lipsite de pudoare. Alţi autori susţin că 
Ovidiu ar fi fost relegat pentru că a cunoscut şi a tăinuit 
legăturile nepoatei de fiică a împăratului, a luliei-minor cu 
tînărul patrician lunius Silanus - motiv pentru care cei doi au 
fost pedepsiţi, trimişi departe de Roma, într-un loc izolat. 
Explicaţie căreia i se opun două obiecţii serioase, întîi: cum era 
posibil, logic vorbind, ca poetul-confident să fie pedepsit mult 
mai aspru decit vinovaţii înşişi? Al doilea: dacă Ovidiu ar fi fost 
într-adevăr implicat în acest episod, atunci foarte severa lege 
romană „lex de adulteris” l-ar fi pedepsit - potrivit prevederilor 
ei precise - şi cu confiscarea averii. Ceea ce nu s-a întîmplat. 

A doua explicaţie propusă drept justificare a pedepsei 
suferite de poet (şi susţinută şi de J. Carcopino) pretinde că 
Ovidiu ar fi avut legături cu cultele orientale; şi îndeosebi, că ar 
fi participat la o întrunire secretă de divinaţie, în decursul căreia 
participanţii ar fi "aflat" din bilbiielile ghicitorului în transă data 
când va muri împăratul şi cine îi va fi succesorul. Dar legile 
romane nu considerau şedinţele de divinaţie, în care se "ghicea" 
viitorul cuiva, drept un delict. 

Încît, nu ne rămîne decît să căutăm motivele reglării lui 
Ovidiu în sfera intrigilor politice în care poetul continua mereu 
să fie implicat. 


Operele pierdute şi poezia erotică iniţială 

Ovidiu a alcătuit una dintre cele mai întinse, mai bogate 
opere ale epocii lui August. Prolific şi facil în acelaşi timp, el şi-a 
încercat condeiul în diverse direcţii, cu toate că elegia a 
constituit adevărul nucleu al creaţiei sale. 

O parte din operele ovidiene s-au pierdut. Astfel nu ni s-au 
păstrat decât două versuri din tragedia Medea, scrisă între 13 şi 
8 î.e.n.. Au rămas de asemenea cinci versuri din poemul, 
Phaenomena. Însă Ovidiu a mai alcătuit şi alte opere, la care 
face aluzie în lucrările conservate. 

Operele păstrate debutează prin elegii cu o tematică erotică 
accentuată. Începând din 25 sau din 23 î.e.n., Ovidiu compune o 
culegere de elegii erotice, sub titlul de "Amoruri", Amores. Prima 
ediţie, în cinci cărţi, a acestei opere a apărut probabil în 15 
î.e.n.. Ulterior Ovidiu a întocmit o a doua ediţie, care a apărut 
înainte de anul 2 î.e.n.. Noi dispunem doar de această a doua 
variantă a Amorurilor, care cuprinde trei cărţi, unde figurează 
respectiv cincisprezece, nouăsprezece şi cincisprezece elegii. 
Ele înfăţişează avatarurile legăturii de dragoste dintre poet şi o 
frumoasă femeie, numită Corinna. Dar Ovidiu se referă şi la alte 
impulsuri erotice ale sale, ca şi la teme, care n-au nici o legătură 
cu pasiunea sa pentru Corinna. In fiecare carte, prima elegie 
este învestită cu un caracter programatic: Ovidiu ar fi vrut să 
cultive poezia eroică, speciile majore de artă a 
versurilor, dar Cupidon, zeul dragostei, l-a obligat să se 
mulţumească cu poemele de iubire (Am., 1. 1 şi 2,1). 

Între 20 şi 15 î.e.n., Ovidiu a alcătuit cincisprezece "Eroine", 
Heroides, scrisori de dragoste, în distih elegiac, expediate de 

celebre personaje legendare sau istorice iubitelor ori iubiţilor lor. 
Intre 2 î.e.n. şi 8 e.n., Ovidiu a mai adăugat acestei culegeri încă 
şase poeme, încât Heroides încorporează în prezent două-zeci şi 
una de scrisori în versuri. Între 2 şi 1 î.e.n., Ovidiu a scris două 
cărţi dintr-o operă, care teoretizează, pe tonul badinajului, 
persiflării frivole, experienţa sa de poet erotic în 1 e.n., a 
adăugat a treia carte la această operă, intitulată "Arta de a 
iubi", Ars amatoria sau Ars amandi. Cele trei cărţi, care includ 
înde-obşte aproximativ 800 de versuri fiecare, tratează 
următoarele subiecte centrale: unde şi cum pot fi întâlnite şi 
seduse femeile (A A., 1), în ce mod pot fi păstrate iubitele (A. A., 
2), prin care mijloace, la rândul lor, femeile reuşesc să seducă şi 
să-şi conserve dragostea iubiţilor (A. A., 3). Intre data publicării 
primelor două cărţi din Ars amatoria şi cea a editării celei de a 
treia, Ovidiu a alcătuit şi publicat "Despre dresurile înfă-ţişării 
femeieşti', De medicamine faciei feminae, din care s-a păstrat 
un fragment consacrat mai ales reţetelor cosmetice şi 
mijloacelor de a păstra şi spori frumuseţea. In sfârşit, în 1 sau 2 
e.n., Ovidiu a publi-cat "Remediile iubirii", Remedia amoris, în 
aproximativ 800 de versuri, unde se adresează celor nefericiţi 
în dragoste, pentru a indica mijloaacele prin care să scape de 
pasiunea lor tulburătoare. S-a pus problema genurilor în care se 
încadrează aceste poeme şi a vocaţiilor lor fundamentale. 

Este cert că Amoros regrupează elegii erotice, dar s-a 
afirmat cu îndrituire că ele se situează la inter-ferenţa epopeii 
de tip homeric cu epistula în versuri şi cu elegia. Ovidiu ar 
anticipa astfel unele tendinţe ale literaturii din timpul Imperiului, 
mai ales de la sfârşitul lui, către amalgarea speciilor şi tiparelor 
literare, iar celelalte opere, menţionate anterior, constituie 
parodii ale unor tratate tehnice. Astfel Ars amatoria parodiază 
serioasele, gravele tratate consacrate retoricii. Ars amatoria în 
loc de "Arta de a vorbi", Ars dicendi. Totodată acest poem a fost 
calificat drept "copilul teribil" al poeziei didactice romane, iar 
Reme-dia amoris constituie un fel de parodie de gradul al doilea, 
adică implică parodierea Artei iubirii, care, la rândul ei, 
comportă o parodie. 

Se simplifică prea mult tematica şi semnificaţiile acestor 
poeme, când se reduce totul la un "bandinaj" literar. Este însă 
indubitabil că Ovidiu practică, în asemenea opere, distanţarea 
faţă de propriile sentimente şi faţă de toate personajele 

implicate de discursul său poetic, că motivul jocului constituie 
structura genera-tivă, etimonul strategiei literare asumate de el. 
Ovidiu însuşi, într-un poem alcătuit în timpul exilului, se va 
defini ca un tenerorum lusor amorum (Trist., 4,10, v. 1), adică 
un poet sau un "jucător" al iubirilor gingaşe. Căci /usor se 
înrudea cu /uduș "joc", şi cu verbul /udo-ere, "a se juca". 
Considerăm această sintagmă drept cea mai bună caracterizare 
a substanţei universului imaginar ovidian. În definitiv Ars 
amatoria înglobează un tablou al Romei galante, unde există tot 
atâtea fete frumoase, cât stelele de pe cer (AA, 1, v. 60). "Jocul" 
lui Ovidiu priveşte nu matroanele austere, ci doar femeile 
mondene şi semimondene. Astfel, el relevă orizontul de 
aşteptare al versurilor sale: "saloanele", populate de femeile 
cochete, de tinerii dezin-volţi şi hedonişti, care nu au nimic 
comun cu reforma morală augusteică şi cu restaurarea 
mentalităților tradiționale.  Epistulele din  Heroides sunt 
impregnate de tradiţiile callimahismului şi încorporează monolo- 
guri tragice, fireşti la un poet ce se simţea atras de teatru. 
Abilele manevre de diplomaţie erotică, intens practicate, 
anticipează tehnici ale lui Marivaux şi Giraudoux. 

S-a ivit problema autenticităţii personajului feminin, eroina 
din Amores, nume convenţional, de fapt cel 
al unei poete din Grecia arhaică. Chiar în măsură mai mare 
decât în cazul Deliei lui Tibul sau Cynthiei lui Properţiu, s-a 
presupus că ar fi vorba de un personaj inventat. De altfel 
Corinna apare în Amores mult mai palid decât omoloagele sale 
din operele poeţilor latini anteriori. Totuşi Corinna disimulează 
probabil un personaj real al vremii lui Ovidiu, dar poetul îşi 
plasează intenţional aventura în situaţiile tipice şi tra-diţionale 
ale poeziei erotice. Discursul poetului implică toate tiparele şi 
motivele elegiace: serenada în faţa porţii iubitei, condiţia 
îndrăgostitului de soldat al Venerei (Am, 1, 9, w. l-2), 
declaraţiile pasionate de dragoste etc. Cum s-a arătat - şi în 
aceasta consistă originalitateaa lui - poetul din Sulmona reia 
teme banale în poezia elegiacă, pentru a le dedramatiza şi a le 
parodia uşor. Ironia şi autoironia nonşalantă îşi schimbă 
permanent locurile. Desigur nivelul valoric al performanţelor 
ovidiene este departe de a se apropia de cel atins de Properţiu, 
Catul sau chiar de Tibul (modele evidente ale poeziei lui Ovidiu). 
Formaţia reto-rică a lui Ovidiu marchează masiv aceste poeme 

elegiace. Astfel, în Amores, unele elegii sunt convertite în 
adevărate realizări oratorice tipice sau în exerciţii de şcoală 
retorică. Tehnica şi chiar stilemele suasoriilor, cuvântărilor 
destinate convingerii cuiva, folosite în şcolile de retorică, pot fi 
uşor recunoscute în tirada îndreptată împotriva venalităţii în 
dragoste (Am., 1, 10), în dojenirea Aurorei, care apare prea 
devreme şi întrerupe desfătările îndrăgostiţilor (Am., 1, 13) etc. 
Vestigiile retoricii pot fi de asemenea detectate în Heroides şi în 
Ars amatoria, unde abundă schemele demonstrative promovate 
în lecţiile declamatorilor. 

Ovidiu cunoaşte temeinic mitologia şi recurge abundent la 
arsenalul ei. Totuşi realităţile romane proli-ferează în poemele 
ovidiene din culegerile mai sus menţionate. Mulţimile romane 
pot fi identificate în textura lor. Organic citadin, Ovidiu se mişcă 
dezinvolt în peisajul urban. Moravurile Romei prind adesea 
contur în elegii şi în celelalte poeme. Reversul medaliei, reversul 
vieţii solemne şi oficiale ni se dezvăluie frecvent. Pentru Ovidiu, 
ceremoniile oficiale celebrate de Horaţiu, în Carmen Saecul/are, 
sunt doar un prilej de întâlniri galante (A. A., 1, w. 117-228). 

În poemele, pe care le analizăm, Ovidiu practică limba 
elegantă, vocabularul şi construcţiile gramati-cale ale latinei 
clasice. Totuşi, în elegiile erotice, poetul apelează adesea la 
elemente ale limbajului coloc-vial, la diminutive şi cuvinte 
expresive ca "buzişoară'", /abella, "ochişori", ocelli, etc. . Prin 
urmare liberti-najul, nonconformismul şi subiectivismul, chiar 
dacă întrucâtva atenuat de distanţarea de propriul eu, se 
afirmau mult mai ostentativ în poezia erotică ovidiană decât în 
operele elegiacilor anteriori. Nu numai pentru că poetul tinde să 
se distanţeze de poetica artiştilor clasici. Nu numai pentru că el 
sfidează propa-ganda augusteică printr-o poezie intimistă şi 
adesea amorală. Nu numai deoarece era în treacăt ironizată 
chiar legislaţia familiară promovată de August (A. A, 2, w. 157- 
158). Ci şi pentru că era sfidată chiar sin-ceritatea sentimentelor 
erotice, lirismul ardent, cu vechi rădăcini în mentalitatea 
romană şi deci susceptibil să inspire respect. Jocul gratuit şi 
promovarea artificiosului detaşat reprezentau inovaţii, noutăţi 
aproape totale la Roma. Neotericii doar le pregătiseră. 


Metamorfozele 

Între 2 şi 8 e.n., Ovidiu a compus, în cincisprezece cărţi, o 
epopee de factură cu totul originală. În 
aproximativ 12.000 de hexametri dactilici, Ovidiu prezintă 
aproape 250 de legende privitoare la metamor-foze. 

Multe poveşti împrumutate sau plăsmuite de autor sînt 
tesute în jurul aceloraşi personaje şi aceloraşi 
opere ale mărilor săi înaintaşi, el cautind să le completeze, să 
dea detalii, să spună ce n-a fost spus de aceştia. Ovidiu nu 
reproduce conţinutul operelor lui Homer, Euripide sau ale altor 
scriitori din care s-a inspirat, ci ia din ele personaje sau episoade 
pe care le foloseşte doar ca puncte de plecare pentru acţiunea 
povestirilor sale. Astfel, în (cartea VII a Metamorfozelor găsim în 
legătură cu Medeea episoade pe care nu le întîlnim în tragedia 
lui Euripide; în schimb, peste subiectul piesei lui Euripide, 
răzbunarea Medeei, părăsită de lason, poetul trece foarte 
repede, încît ai impresia că te găseşti în faţa unei lacune de 
text. De asemenea, despre războiul troian Ovidiu scrie doar 
cîteva pagini, dezvoltîind în cartea XII şi XIII acţiuni care pornesc 
de la poemele homerice şi de la tragediile lui Euripide, ale căror 
personaje sînt luate din ciclul troian, dar pe care le tratează sub 
aspectul urmărit de tema operei sale. Acelaşi lucru se poate 
spune despre Metamorfoze şi în comparaţie cu Eneida lui 
Vergiliu, pe care o rezumă succint, completînd-o cu naraţiuni 
care au ca deznodămiînt metamorfozarea. Este suficient să 
arătăm în acest sens că, în timp ce Vergiliu scrie patru cărţi 
despre peripeţiile lui Aeneas din ultimele zile ale Troiei şi pînă la 
plecarea din Cartagina, Ovidiu nu scrie despre aceleaşi 
evenimente decit cîteva fraze. În schimb toată cartea XIV a 
Metamorfozelor se ocupă cu povestea Scyllei şi cu alte poveşti 
despre foşti tovarăşi ai lui Ulysse, care în opera sa sînt puşi în 
legătură cu expediţia lui Aeneas. Pentru încheierea povestirilor 
prin metamorfoze. Ovidiu a avut ca izvoare de inspiraţie 
literatura greacă şi latină a înaintasilor săi. 

Şi în basmele şi legendele noastre populare găsim asemenea 
explicaţii: Babele de pe platoul Bucegilor, floarea numită rochiţa 
rindunicii, tunetul, îşi au povestea lor. Poeţii folosesc asemenea 
elemente folclorice iar puterea de creaţie şi măiestria lor 
artistică constau, în mare parte, în felul de a vedea şi a prezenta 
figurat realitatea. O astfel de prezentare poate folosi integral un 
motiv folcloric - cum sînt bunăoară Legenda Ciocirliei, Legenda 

Rîndunicii, Legenda Lăcrămioarei de V. Alecsandri - sau se 
poate reduce pînă la întrebuinţarea figurată, metaforică a unui 
cuvînt, ori pînă la sugestiile date de comparații: „Izvoa-rele.., 
suspină-n flori molatec", „larba pare de omăt", „Flori albastre 
tremurânde în văzduhul tămiiet, „Pare că şi trunchiu veşnici 
poartă suflete sub coajă, ce suspină printre ramuri cu a glasului 
lor vrajă" etc, (Călin - file din poveste, de M. Eminescu). 

Urme de reprezentare falsă, mistică a realităţii se găsesc şi 
azi, nu numai la triburile din regiunile înapoiate ale lumii, dar 
chiar la popoarele cu o cultură înaintată, manifestate mai ales în 
credinţele reli-gioase. Poeţii antici au folosit într-o largă măsură, 
ca izvor de inspiraţie, creaţiile populare, elaborind numeroase 
opere care îşi bazează întreaga lor construcţie pe elemente 
mitice. Cele mai de seamă creaţii populare ale antichităţii sînt 
fără îndoială miturile, poveşti străvechi despre epocile 
îndepărtate ale omenirii, care reflectă viaţa materială şi 
spirituală a omului din timpul comunei primitive şi pînă în 
vremea tirzie a antichităţii sclavagiste. Aceste mituri, cu 
personaje imaginare şi cu întâmplări fantastice, au inspirat 
deopotrivă pe scriitori, artişti şi filozofi, fiind totodată studiate şi 
interpretate în deosebite feluri, din antichitatea greco-romană şi 
pînă în prezent. Unii filozofi vechi - stoicii şi scepticii, de pildă - 
vedeau în mituri forme învăluite şi simbolice ale realităţii, sau 
versiuni deformate ale adevărurilor simple. Victoria lui Jupiter 
împotriva  Titanilor reprezenta victoria raţiunii împotriva 
prejudecăţilor şi a iraţionalului: salva-rea Andromedei de către 
Perseu, care ucide monstrul marin ce o ameninţa, trebuia 
înţeleasă ca salvarea unei fete ce era să fie răpită de pirați etc. 
Alţii - ca Evhemeros şi epicurienii - spuneau că personajele 
mitologice sînt de fapt oameni divinizaţi de posteritate pentru 
faptele lor, că miturile sînt amintiri ale evenimentelor istorice: 
Triptolem, căruia Ceres i-a hărăzit să înveţe pe oameni 
agricultura, a fost, în reali-tate, după aceştia, primul agricultor, 
iar zeul Vulcan, primul fierar. Studiile şi cercetările moderne au 
adus unele contribuţii preţioase la explicarea ştiinţifică a 
miturilor. Metodele folosite, însă, au îmbrăţişat numai parţial 
problema, au plecat de la anumite aspecte ale miturilor şi de 
aceea generalizările nu pot fi acceptate fără rezerve. Max 
Muller, de exemplu, folosind metoda lingvistică a etimologiilor, a 
ajuns la concluzia că divinităţile erau la origine nume date 

forţelor naturii, care au devenit persoane în mintea primitivă, 
incapabilă de a abstractiza. Jupiter care învinge pe Titani este 
ziua care învinge noaptea (Zeus la început însemna zi); giganţii 
sînt întunecimile nopţii; Atena ieşind din capul lui Jupiter este 
lumina dimineţii etc. 

Dar dacă multe nume mitologice au corespondente în lumea 
plantelor, animalelor sau constelaţiilor, sînt atîtea mituri care nu 
pot fi explicate prin metoda lingvistică. Şi metoda comparativă a 
lui Frazer, care explică miturile greco-romane prin cele ale 
populațiilor înapoiate de azi, ale triburilor polineziene sau bantu, 
ajută numai parţial la explicarea miturilor, fiindcă asemănările 
între popoare şi mituri atît de depărtate în timp şi spaţiu nu ne 
pot da certitudinea unor concluzii în întregime juste. 

Totuşi, această metodă a ajutat mai mult decit altele la 
lărgirea unghiului de vedere din care trebuie privite miturile 
antice, punîndu-le în legătură cu totemismul primitiv şi 
socotindu-le ca moduri de reflec-tare a realităţii în conştiinţa 
omului primitiv. Mergînd mai departe, cercetătorii noi analizează 
miturile antice ca procese complexe, care încep din timpul 
comunei primitive şi se dezvoltă treptat pînă în epoca 
sclavagistă, cînd ele încetează de a mai ţine loc de ştiinţă, de 
explicare a realităţii, şi devin domeniu al artei şi literaturii. Acest 
punct de vedere nou este susţinut în mai multe lucrări valoroase 
de către A. F. Losev, care consideră mitologia ca o transpunere 
a raporturilor sociale ale oamenilor din comuna primitivă asupra 
raporturilor dintre fenomenele naturii, ca un fel de gindire a 
omenirii pe o anumită treaptă de dezvoltare socială. „În fiecare 
mit - spune A. F. Losev - trebuie să găsim atit rudimentele, 
adică rămăşiţele epocilor din trecut, cît şi fermentul noului care 
apare în dezvoltarea ulterioară a mitului". Pentru ilustrarea 
ideilor sale, el dă - în articolul citat - mai multe exemple, dintre 
care reproducem unul, pentru a se vedea cum, în interpretarea 
cercetătorului, fiecare mit aparţine unui lung şir de epoci şi cum 
fiecare perioadă istorică a adăugat mitului ceva din gîndirea 
omului de atunci. „Să luăm - zice A. F. Losev - chipul 
Minotaurului din Creta. Acest Minotaur este un om cu cap de 
taur. Naşterea acestui personaj se referă la acele vremuri cînd 
omul se deosebea foarte puţin de celelalte animale, se confunda 
cu ele. Dar iată că acest Minotaur se prezintă cu stele şi chiar 
poartă numele de Stelar. Avem deci de-a face cu o generalizare 

cosmică. Mai departe, acest Minotaur este omorit de Theseu, 
unul din cei mai mari reprezentanţi ai lumii eroice greceşti. 
Avem astfel în faţă perioada eroismului. Dar eroismul în 
mitologie n-a putut să apară înaintea promovării individului 
bărbat în practica social-politică a societăţii primitive, adică 
înainte de perioada patriarhatului. 

In desăvirşirea întregului, arta plastică din Creta ne dă indicii 
că Minotaurul a fost numai o mască şi o costumare teatrală, 
ceea ce dovedeşte că Minotaurul este înţeles în această etapă 
ca un personaj scenic. In acest fel cercetătorul îl analizează pe 
Minotaur ca o întretăiere şi împletire a celor mai variate forţe 
istorico-sociale, începînd de la matriarhatul timpuriu şi 
terminînd cu teatrul grec laic. Se poate împărţi mitologia antică 
în arhaică, clasică timpurie, clasică tîrzie şi decadentă. Fiecare 
din aceste perioade cuprinde, la rîndul ei, mai multe etape, pe 
care le-au străbătut miturile din vremea matriarhatului şi pînă la 
sfîrşitul perioadei sclavagiste. Potrivit acestei periodizări, locul 
miturilor despre metamorfoze se găseşte în etapa de 
autonegare 
şi descompunere a mitologiei, în vremea cînd miturile nu mai 
erau elemente de conştiinţă vie a oamenilor, ci vagi urme ale 
trecutului mitic, înfrumusețat de talentul poeţilor. 

Ecoul este nimfa Echo îndrăgostită de Narcis şi care, pentru 
că i-a fost respinsă dragostea, de umilinţă şi supărare trăieşte 
retrasă în peşteri şi în locuri pustii, transformată în ecou; 
narcisul este tînărul Narcis, îndrăgostit de propriul său chip şi 
care, chinuit de această dragoste deşartă, e transformat în 
floare; rouă dimineţii e plinsul Aurorii pentru fiul său Memnon, 
care a pierit de săgeata lui Achille; popoarele Etiopiei sînt de 
culoare neagră şi Libia a devenit pustie din cauza lui Phaeton 
care, conducînd rău carul soarelui, s-a apropiat prea mult de 
pămînt şi l-a pîrjolit. Metamorfozele lui Ovidiu constituie un 
document preţios, în care sunt zugrăvite cu zguduitor realism 
aspecte variate ale societăţii şi a relaţiilor de clasă ale societăţii 
sclavagiste, se reflectă în contrastul dintre bogăţia, luxul şi 
moravurile uşuratice ale clasei exploatatoare, pe de-o parte, şi 
viaţa simplă, sărăcăcioasă, dar cinstită şi frumoasă a oamenilor 
de jos pe de altă parte. Palatul lui Cecrops este descris, fără 
îndoială, după modelul locuinţelor fruntaşilor aristocrației 
romane: „Palatul lui Cecrops avea într-o parte mai retrasă trei 

dormitoare, a căror mobilă strălucea încrustată în fildeş şi 
baga". Palatele zeilor, care semnifică, de fapt, pe conducătorii 
bogaţi şi puternici ai lumii antice, ilustrează de asemenea 
dezvoltarea artelor puse în slujba celor avuţi. Palatul soarelui, 
de exemplu, „se înălța măreț, cu coloanele spre cer, strălucind 
de atîta aur sclipitor şi de piropul care imită flăcările. Virful îi era 
de fildeş lustruit şi uşile cu două canaturi radiau lumini din 
argintul lor. . .". Coliba bătrînilor Filemon şi Baucis, în schimb, 
era „mică şi acoperită cu stuf şi papură de baltă". În această 
colibă „n-ai să cauţi... stăpiîni şi slugi; în toată casa sînt doar ei 
doi", spune poetul. Cum era îmbrăcămintea tinerilor din cele mai 
bogate familii, cum se înveşmiîntau şi ce podoabe aveau femeile 
putem afla din asemenea descrieri: „Zeul... îşi potriveşte 
hlamida ca să cadă frumos pe corp şi ca să i se vadă tivul şi 
toate cusăturile de aur...". Pygmalion îndră-gostit de statuia sa 
„Îi împodobeşte corpul cu îmbrăcăminte scumpă, în deget îi 
pune inele cu pietre pre-ţioase, la git coliere, în urechi perle 
uşoare şi pe piept îi atirnă lănţişoare de aur". Pasiunea erotică a 
lui Jupiter şi a celorlalţi zei pentru muritoare de rînd, fie ele 
uneori chiar de viţă aleasă, reflectă moravurile patricienilor 
bogaţi, cărora totul le era permis în legăturile lor cu sclavii şi cu 
plebea. 

Chiar în primele versuri din "Metamorfoze", Metamorphoses, 
poetul cere zeilor să-l ajute să înfăţişeze cum au luat corpurile 
forme noi, de la crearea lumii şi până în timpurile în care 
trăieşte el (Met, 1, w. 1-4). De fapt el derulează transformările 
petrecute în cosmos sau suferite de personaje legendare ori 
istorice, de la începuturile lumii până la apoteoza lui Caesar. Prin 
"metamorfoză" Ovidiu înţelege şi devenire, evoluţie. Totul se 
transformă în natură; cele patru elemente, care-şi urmează 
ciclul veşnic, timpul, datorită schim-bării anotimpurilor şi vârstei 
oamenilor, mediul geografic, destinul popoarelor. 

Ovidiu începe, în cartea întâi, prin evocarea destrămării 
haosului iniţial şi prin formarea unei lumi din 
cele patru elemente, prin succesiunea celor patru vârste ale 
omenirii şi potopul iniţial. Poetul narează legende referitoare la 
transformarea zeilor în animale, precum cea a lui lupiter în taur 
pentru a o răpi pe Europa (Met., 2), dar şi a oamenilor în fiinţe 
necuvântătoare, în flori, arbori, stânci, râuri, astre etc, a ani- 
malelor în constelații. Aceste legende, de felurite dimensiuni, 

care pendulează între câteva versuri şi sute de stihuri, se 
conexează între ele prin diverse artificii. Ovidiu înglobează, în 
epopeea sa, numeroase poveşti de dragoste, printre care se 
distinge emoţionanta, casta legendă a dragostei dintre Philemon 
şi Baucis, doi bătrâni, care se iubeau nespus şi primeau ca 
oaspeţi chiar pe zei. Ca recompensă, ei nu cereau decât să 
îmbătrânească şi să moară împreună; sunt în cele din urmă 
transformați în copaci (Mef., 8, w. 611-724). 

Astfel Ovidiu răspundea unui orizont de aşteptare mult mai 
amplu decât cel hărăzit poemelor erotice. Romanii iubeau cu 
pasiune mitologia: multe dintre legendele narate de Ovidiu apar 
şi pe zidurile caselor din Pompei, iar mozaicurile unor vile 
romane, înşirate până la Renania actuală, relevă interesul 
publicului pentru aventurile fabuloase, care se desfăşoară în 
Metamorfoze. De fapt Ovidiu denotă o erudiție mitolo-gică 
excepţională, o cunoaştere complexă a vechilor legende. El a 
utilizat lucrările mitografilor greci, mai ales ale celor care tratau 
despre "metamorfozele" consemnate în legende, ca Nicandru 
din Colephon (seco-lele III-II î.e.n.). De asemenea el a apelat la 
Parthenios şi la elevii lui, ca Theodoros, dar şi la materialul 
utilizat de cei mai reputați scriitori greci, ca Homer şi trabanţii 
lui, tragicii greci, îndeosebi Euripide. Toto-dată Ovidiu foloseşte 
şi strategii literare datorate lui Ennius, Catul, Lucrețiu, Vergiliu 
(desigur valorizat în funcţie de optica ovidiană, deşi s-a arătat 
că furtuna din cartea a unsprezecea a Metamorfozelor seamănă 
mult cu cea consemnată în cartea întâi a Eneidei). 

O problemă complicată s-a pus în legătură cu genurile, cu 
tiparele literare practicate în Metamorfoze de Ovidiu. În 
definitiv, cum se poate traduce într-un limbaj mai clar 
aserţiunea că acest poem ar constitui o epopee de tip special? 
Poate că savantul italian Ettore Paratore a avut dreptate când a 
caracterizat Meta-morfozele drept un "gigantic conglomerat de 
epilii". Sau altfel spus, o desfăşurare, artificios construită, a unei 
serii întregi de mituri. Anumiți cercetători au încercat să 
descopere forța motrice a  Metamorfozelor în filosofia 
pitagoriciană. 

Intr-adevăr, ultima carte a Metamorfozelor înglobează, sub 
forma unui discurs al lui Pitagora (Met., 15, w. 60-470), o 
expunere a unor idei privitoare la concepţia mişcării, devenirii 
universale. Dar sunt emise numeroase principii pitagoreice şi se 

preconizează doar teoria  metempsihozei, transmigraţiei 
sufletelor, ca un caz particular de metamorfoză şi ca o 
legitimare a legendelor mitologice. In realitate, discursul 
pitagori-cian este lipsit de profunzime, iar miturile prezentate de 
Ovidiu apar ca foarte convenţionale. Miturile sunt umanizate, ca 
şi  divinităţile Olimpului. Locaşul zeilor este populat de 
galanterie, de madrigaluri şi de scan-daluri sentimentale; 
lunona, în postura de soţie geloasă, îl supune pe lupiter la un 
interogatoriu sever (Met, 1, w. 612-624). Ovidiu 
"cotidianizează" mitul, are tendinţa să renunţe la limbajul 
simbolurilor în favoarea celui al semnelor, încât el prefigurează 
utilizarea de către Lucan a antimitului. De altfel Ovidiu practică 
abil analiza psihologică, sondarea vieţii interioare a personajelor 
Metamorfozelor. 

Legendele mitologice despre mutaţiile sufletelor şi lucrurilor 
comportă adevărate scenarii romaneşti. Gingăşia tonului se 
îmbină cu senzualitatea moravurilor. Delicateţea sentimentelor 
se impune în anumite poveşti de iubire, ca în cea mai sus 
menţionată şi referitoare la Philemon şi Baucis. Jocul cu miturile 
şi cu motivul dragostei rămâne prin urmare structura generativă 
a universului ovidian. Jocul savuros şi nu pita-gorismul. Dar cum 
se prezintă conotaţiile politice, care nu pot lipsi într-o epopee 
consacrată printre altele Troiei legendare şi Romei primitive? 
Chiar în primele cărţi, Ovidiu strecoară aluzii la istoria 
contemporană şi transpune în lumea legendelor instituţii, 
moravuri şi comportamente ale Romei arhaice şi mai ales ales 
ale vremii sale. Poetul blamează pe ucigaşii lui Caesar (Met, 1, 
w. 200; 15, v. 821), celebrează gloria lui August, proclamat 
drept Jupiter terestru (Met., 15, w. 858 şi urm. ). Totuşi un poem 
centrat pe dragoste şi pe jocul dezinvolt, în care se atribuiau 
zeilor toate slăbiciunile umane, nu putea să-i placă lui August. 

În Metamorfoze, Ovidiu se exprimă elegant, chiar rafinat. 
Descripţiile ovidiene se remarcă prin viva-citatea lor, prin 
umorul, care le îmbibă. Ovidiu mânuieşte o imagistică bogată în 
reverberaţii, bazată pe asocieri ingenioase de cuvinte, pe 
utilizarea unui vocabular expresiv, generator de numeroase 
efecte vizua-le şi auditive, pe o scriitură intens colorată, chiar 
alambicată, prețioasă. Abundă metaforele şi metonimiile, 
termenii şi conotaţiile poetice. Fraza este îndeobşte amplă, 
întemeiată pe o subordonare savantă. S-ar spune că poetul 


22 


diminuează distanţarea sa de poetica clasicismului augusteic. 
Dar tendinţele spre înnoirea lim-bajului continuă să acţioneze şi 
în Metamorfoze. Astfel s-a evidenţiat pasiunea pentru tot ce se 
prezintă ca extraordinar, ca surprinzător, pentru o poetică 
barochizantă a fantasticului, pentru exuberanţa culorilor. 
Propensiunea spre hiperbolizare emerge adesea din discursul 
poetului. Până la un punct, această stranie epopee cosmogonică 
se prezintă ca lirică, întrucât implică trăirea legendelor de către 
Ovidiu. Totodată poetul trece rapid de la un scenariu la altul, de 
la un detaliu la altul, în chip insolit, prin modificarea unghiului 
vizual, ca în cazul descrierii diluviului (Met, 1, w. 285-310) sau al 
cataclismului prilejuit de carul lui Phaeton (Met., 2, w. 210-271). 
Digresiunile proliferează, iar planul uman şi cel divin se 
suprapun adesea. Înrâurirea retoricii se manifestă deosebit de 
pregnant. 

Personajele mitologice rostesc cuvântări structurate după 
toate regulile retoricii, ca în disputa prilejuită de armele lui 
Ahile, când vorbesc succesiv Aiax şi Ulise (Met , 13, w. l-22 şi 
128-381). Abundă formulele şi întrebările retorice, sentenţele şi 
maximele, figuri de stil ca apostofele, antitezele şi chiasmele. 


Fastele 

Dar n-a participat în nici un fel Ovidiu la eforturile 
propagandei augusteice? 

De fapt el, a încercat să sprijine aceste eforturi în "Faste", 
Fasti, calendar în distihuri elegiace. Ovidiu lucra la alcătuirea 
Fastelor, când a fost exilat, încât poemul a rămas neterminat. 
Discursul ovidian din această operă cuprinde şase cărţi, întrucât 
fiecare carte este dedicată uneia din primele şase luni ale 
anului. Conţinutul fiecărei cărţi se întinde între 700 şi 900 de 
versuri. Poetul comentează calendarul roman, sărbă-torile, 
riturile şi legendele legate de diversele ceremonii. El recurge la 
mitologia greacă şi la folclorul italic, căci narează miturile în 
corelaţie cu anumite evenimente istorice şi legendare, ale căror 
aniversări erau celebrate de romani. S-a afirmat că, dacă 
Metamorfozele constituie o parodie a mitologiei greceşti, Faste/e 
reprezintă o parodiere a cultului religios roman. 

Fastele, se situează la interferența poemelor elegiace de 
mari proporţii şi epopeilor didactice. Pe urme-le lui Properţiu, 
poetul sulmonez s-a erijat şi el în postura de Callimah roman, 

căci reputatul autor elenistic explicase în poemul "Cauzele" 
Aitiai, obârşiile unor oraşe, familii, obiceiuri şi ceremonii. 
Documentarea lui Ovidiu se realizase pe seama operelor lui 
Varro, mai ales a Antichităților, a Fastelor Praenestine ale lui 
Verrius Flaccus, a Calendarului lui Caesar şi, desigur, pe cea a 
amintirilor personale, pentru că Ovidiu asistase în copilărie la 
diferite ceremonii, auzise felurite legende şi se informase în 
aceste domenii de la sarcerdoţii italici. 

Se pare că iniţial Fastele fuseseră dedicate lui August. Într-o 
a doua ediţie, întocmită de Ovidiu, pe când se afla în exil, poetul 
a eliminat primele versuri şi a realizat o dedicație pentru 
Germanicus, pe care îl pasiona viaţa literelor. Ovidiu spera că 
Germanicus va interveni pe lângă împăratul Tiberiu, tatăl lui 
adop-tiv, şi va determina rechemarea sa din surghiun. 
Principalul său obiectiv era însă glorificarea Romei şi a lui 
August. Trecutul Romei şi marile personaje, care îl populaseră, 
sunt evocate pe un ton, care se voia vibrant. Totodată este 
insistent şi foarte frecvent glorificat August, ca răzbunător al lui 
Caesar (Fast., 1, w. 700 şi urm., 5, w. 563 şi urm.), învingător al 
lui Antonius (Fast., 1, w. 600 şi urm.), ca şi al părţilor (Fast, 5, w. 
584 şi urm.). Recunoştinţa oamenilor i-a acordat numele de 
Augustus, pe care îl împarte cu Jupiter (Fast, 1, w. 490 şi urm., 
508 şi urm.). De aceea îl declară, "sfânt", sanctus, cuvânt 
sinonim cu augustus (Fast., 2, w, 63; 127) şi îl deifică (Fast, 1, v. 
433). 

Totuşi Fastele nu puteau plăcea lui August, în pofida 
eforturilor poetului de a-i sluji propaganda. Lipseau de aici 
sinceritatea, timbrul convingător, ca şi inspiraţia liturgică, 
efectiv naţională, ataşamentul real faţă de vechea religie. lar 
pasajele în care Ovidiu îl laudă pe August sunt deosebit de 
plictisitoare. In realitate, Ovidiu nu renunţă şi nu poate renunţa 
la dezinvoltura amuzată şi factice, la distanţarea mondenă de 
subiectul abordat. El narează în detaliu anecdote pitoreşti, chiar 
picante, referitoare la zei. Cercetătoarea franceză Simone Viarre 
a demonstrat că Ovidiu oferă informaţii preţioase asupra 
desfăşurării sărbărtorilor romane. În Faste, Ovidiu pare a 
modera întrucâtva suprabundenţa verbală, tendinţa spre un 
limbaj foarte colorat şi foarte figurat, în fond barochizant. 


Poezia exilului 
24 


Relegarea a avut pentru Ovidiu un puternic efect 
traumatizant. 

Îndepărtarea de Roma şi lungii ani petrecuţi în surghiun au 
prilejuit frustrări acerbe, de care, până în anul 8 e.n., poetul 
dezinvolt, moden şi extravertit fusese scutit. Poate, chiar în 
drum spre Tomis, unde a ajuns în luna mai a anului 9 e.n., 
Ovidiu a alcătuit, în 322 de distihuri elegiace, poemul /b;s, 
structurat ca o invectivă dirijată împotriva unui duşman al sau, 
rămas necunoscut până astăzi. Nu s-au păstrat decât 134 de 
hexametri dactilici dintr-un alt poem, "Halieuticele”, Ha/ieutica, 
scris cândva între 12 şi 16 e.n., la Tomis, pentru a înfăţişa 
animalele acvatice şi a da sfaturi pescarilor. Ovidiu a compus în 
distihuri elegiace un masiv corp de poeme epistulare, organizat 
în două culegeri de versuri. Prima se numeşte "Tristele", Tristia, 
şi cuprinde cinci cărţi de elegii, dintre care primele două au 
putut fi scrise în timpul călătoriei spre Tomis. Celelalte trei, 
alcătuite în Oobrogea, au fost probabil publicate în anul 12 e.n.. 
Între 12 şi 16 e.n., Ovidiu a scris patru cărţi de "Epistule din 
Pont” sau "Pontice", Epistulae ex Ponto sau Pontica. Ultima carte 
de Pontice a fost editată de prietenii poetului, după moartea lui. 

Strategia jocului, larg practicată în /bis şi în Hal/ieutica, este 
aproape complet abandonată în elegiile epistuare, marcate de 
tribulaţiile surghiunului. Nu lasă însă strategia respectivă nici un 
fel de vestigii? Desigur că reminiscenţe ale acestei strategii pot 
fi decelate, cu uşurinţă. Totuşi reacţia poetului faţă de propriile 
nenorociri este foarte sinceră. Destinatarii T7ristelor sunt 
îndeobşte anonimi şi, de altfel, poemele par a implica o adresă 
mai generala. Totuşi s-au întreprins eforturi pentru identificarea 
lor. Ovidiu însuşi declară că a evitat să le consemneze numele 
ca să nu-i compromită (Trist, 3, 4b, v. 65). Cărţile Tristei cuprind 
succesiv unsprezece, una, patrusprezece, zece şi alta 
patrusprezece elegii? Poemele din Pontice sunt adresate lui 
Tiberiu, soţiei autorului, unor rude, prieteni sau cunoscuţi. Din 
ultima categorie, fac parte protectori importanţi ori personaje 
ilustre, ca Paulus Fabius Maximus, orator celebru şi intim al lui 
August, dar şi inşi de rang egal cu Ovidiu, poeţi, literați, tovarăşi 
de studii, ca Albinovanus Pedo, Aemilius Macer etc. Cele patru 
cărţi de Pontice înglobează pe rând zece, unsprezece, nouă şi 
şaisprezece elegii. 

Cum s-a arătat, în poemele epistulare, Ovidiu conferă elegiei 
o orientare inedită, pe care n-o preco-nizaseră nici elegiacii 
romani şi nici precursorii lor alexandrini. 

Poetul utilizeaza introspecţia psihologică în modalităţi foarte 
moderne. El surprinde existenţa unui prag al durerii. Această 
durere îl cuprinsese până la un asemenea nivel, încât poetul 
ajunsese imun la iradierile ei şi îşi redobândise reacţiile psihice 
mormăie (Trist, 1, 3, w. 13-14). Directeţea expresiei domină 
discursul enunțat în elegiile surghiunului. Cu sinceră tristeţe, 
sub impactul suferinţei autentice, Ovidiu, nici 
nu mai este sigur de valoarea talentului său, cum afirmă 
limpede: 

"De vei găsi cusururi în versurile mele 

Și cred că sunt, le iartă, o, cititorul meu! 

Nu gloria o caut: am vrut să uit durerea. 

Să nu mai fiu cu gândul la chinul meu cel greu. 

Și sclavul care sapă cu lanțuri la picioare 

Prin cântec mai uşoară îşi face munca sa" 

(Trist., 4, 1, w. 1-6, trad. de Theodor Naum). Poetul previne 
învinuirile că îşi repetă lamentările ca într-o nesfârşită melopee, 
foarte monotonă, şi reliefează mutaţia radicală suferită de 
poezia sa: 

"Că-n versurile mele eu spun acelaşi lucru, 

Nimic decât aceasta nu e mai de iertat. 

Am fost cândva şi vesel: mi-era şi cântul vesel. 

Sunt trist? îmi cânt tristeţea; nu-i scrisul după timp" 

(Pont, 3, 9, w. 33-36,) 

De altfel poetul nu se limitează la revelarea propriilor 
tribulaţii şi la tentativele de a le obiectiva. El informează 
frecvent şi variat asupra vieţii la Tomis. Îl impresionează starea 
de război aproape permanent, care domnea în Scythia Minor, 
precum şi rigorile unui climat mai aspru decât cel al Italiei şi, am 
spune, mai sever decât cel al Dobrogei actuale: poetul deploră 
nu numai înghețarea vinului în urcior, ci şi a apelor Istrului, 
adică ale Dunării actuale (Trist, 3, 10, w. 23-30). Ovidiu 
documentează asupra îndeletnicirilor băştinaşilor, care practicau 
mai ales agricultura (Trist, 3, 8, v. 9; 10, w. 59-60 etc), dar şi 
creşterea vitelor, în condiţiile grele, create de atacurile 
barbarilor (Trist, 5,10, w. 23-24). Chiar şi Ovidiu însuşi a fost 
nevoit să-şi pună coiful în cap şi să ia sabia, ca să apere Tomisul 

(Trist, 4, 1, w. 71-74). Raporturile dintre tomitani şi populaţiile 
înconjurătoare, mai cu seamă geţi, sunt frecvent înfăţişate de 
Ovidiu. Desigur poetul s-a simţit profund alienat la Tomis. Cu 
toate acestea, treptat, el a sfârşit prin a se adapta parţial. 
Subliniază că nu pe locuitori îi urăşte - am arătat că învățase şi 
limba getă -, ci locurile unde fusese obligat să vieţuiască (Pont., 
4,14, w. 23-30 şi 45-57). Ovidiu oferă informaţii destul de 
precise despre anumite evenimente şi realităţi din Dobrogea 
antică. Astfel el este singurul care îl consemnează pe regele 
Rhoemetalces şi bătălia de la Aegissus (Tulcea de azi), din anul 
12 e.n., dintre romani şi geţi (Pont, 4, 7). De asemenea Ovidiu 
furnizează date valoroase cu privire la regele trac Cotys, 
admirator şi ocrotitor al său, el însuşi poet, ca şi despre viaţa 
culturală din Callatis (Mangalia de azi, Pont, 2, 9). 

Dar ce atitudine adoptă poetul faţă de August, de puterea 
imperială în general? 

În diverse poeme şi îndeosebi în unica elegie a cărţii a doua 
a Tristelor, Ovidiu recurgea la adulaţie şi la umiliri exagerate. 

August este asimilat zeilor, mai cu seamă lui lupiter. 


Stilul Tristelor şi Ponticelor 

Am remarcat sinceritatea şi relativa spontaneitate a trăirilor 
exilului. Dar, cum de asemenea am sem-nalat, în treacăt, pot fi 
desluşite, în unele poeme sau în anumite aspecte ale elegiilor, 
reziduurile strategiei jocului doct şi concomitent frivol. 
Referințele mitologice nu lipsesc nici în Triste şi Pontice. Mai 
mult de-cât atât, când uită de propriile tribulaţii, Ovidiu îşi mai 
îngăduie să glumească şi să propună calambururi. O elegie 
profund autobiografică se impune ca emblematică pentru 
căutarea noutăţii, ineditului (Trist, 4, 10). 

Poetul apelează aici la un stil enigmatic, bazat pe fraze obscure 
şi construcţii alambicate. 

Nicăieri Ovidiu nu s-a distanțat atât de sensibil de 
paradigmele clasice, n-a asumat în asemenea mă-sură 
instrumentele unei scriituri barochizante şi chiar romantice ante 
litteram. Lamentele ovidiene invocă modalităţile, am spune 
chiar clişeele, tristeţii şi nostalgiei romantice. El mânuieşte de 
altfel cu abilitate arta descripţiilor pitoreşti, care adesea se vor 
şi exacte. Ovidiu concepe plecarea din Roma ca o moarte sau ca 
o înmormântare. S-a evidenţiat că semnele plecării guvernează 

întregul univers imaginar al elegiilor surghiu-nului, încât îşi 
subordonează semnele nopţii, apei şi morţii. Vocabularul 
elegiilor este impregnat de termeni care să ilustreze dureroasa 
trăire a exilului: "nenorocire", casus, "durere", dolor, "a plânge", 
fiere, etc. Nu lipsesc lexemele poetice, comparaţiile, metaforele 
şi metonimiile, expresiile alegorice, antitezele, anafo-rele, chiar 
hiperbolele. Virtuos al metricii, Ovidiu realizează o versificaţie 
elegantă, întemeiată pe stihuri armonioase, fluente. Distihul 
elegiac dobândeşte la Ovidiu un ritm desăvârşit. Ovidiu nu 
ajunge la o ruptură brutală şi completă cu clasicismul, cu 
armonia preconizată de această orientare stilistică nici măcar în 
poezia exilului. 

Ovidiu deschide calea stilului nou, esteticii Imperiului în 
general, fără a abandona poetica explicită şi implicită a 
clasicismului augustele. 


Receptarea 

Cum era şi normal, Ovidiu s-a bucurat de un deosebit succes 
în timpul Imperiului. Versurile ovidiene deveniseră atât de 
cunoscute, încât erau gravate pe zidurile caselor din Pompei. 
Ovidiu apare ca aproape cel mai popular poet al epocii 
augusteice în vremea Imperiului. Pe de altă parte, atât cei doi 
Seneca, cât şi Quintilian fac elogiul lui Ovidiu. Seneca filosoful îl 
cita frecvent, deoarece înţelegea că Ovidiu fusese un precursor 
al stilului nou. Chiar Tacit, îl admira pe Ovidiu, iar Claudian, 
Rutilius Namatianus şi Prudentius (supranumit un "Ovidiu 
creştin") au apelat la precedentul ovidian. 

In Evul Mediu popularitatea lui Ovidiu atinge apogeul. 
Poemele ovidiene erau copiate în mânăstiri şi elevii vremii 
alcătuiau rezumate ale  Metamorfozelor. Ovidiu a lăsat 
numeroase ecouri în literatura Renaşterii. Viziunea hedonistă şi 
idilică despre mitul clasic ca un cult al frumuseţii, pe care o 
preconizau pictura şi poezia Renaşterii, era inspirată de Ovidiu. 
Cervantes, Lope de Vega şi Shakespeare l-au admirat şi utilizat. 
Chenier, Goethe, romanticii şi postromanticii, Baudelaire au 
îndrăgit poezia ovidiană. 

Cum era şi firesc, datorită contactului poetului cu 
meleagurile noastre, Ovidiu a fost poetul latin cel mai intens 
studiat şi tradus în România. Cea dintâi tălmăcire românească a 
unui text latin, publicată în 1679, la Sibiu, de sasul Valentin 

Franck, a cuprins şapte versuri ovidiene. Miron Costin a tradus şi 
el câteva stihuri din Ovidiu. Cronicarul a utilizat motive ovidiene 
şi s-a referit, în De neamul modovenilor, la soarta sulmonezului 
pe pământul ţării noastre, la locul relegării şi la moartea lui. 
Dimitrie Cantemir cunoştea temeinic opera lui Ovidiu, utilizat de 
el ca izvor istoric. Marele învăţat s-a referit şi el la viaţa, 
surghiunul şi moartea poetului. În secolul al XIX-lea, Gheorghe 
Asachi a evocat exilul lui Ovidiu şi unele versuri ale poetului. 
Diverşi poeţi, ca Adrian Maniu, Mihai Beniuc şi alţii i-au închinat 
poeme, iar Vasile Alecsandri, Nicolae lorga sau Grigore Sălceanu 
piese de teatru. Sigismund Toduţă i-a consacrat o simfo-nie, iar 
Nicolae Vermont şi Corneliu Medrea reprezentări plastice. 

Primele traduceri mai importante din operele ovidiene au 
fost realizate de Vasile Aron, în 1803, care a tălmăcit legende 
din Metamorfoze. De asemenea au tălmăcit în româneşte din 
Ovidiu, în secolul al XIX-lea, Bogdan Petriceicu Haşdeu, Ştefan 
Vârgolici, Raoul de Pontbriant şi alţii, printre care şi Mihai 
Eminescu (două versuri, dar intenţiona să traducă mai mult). In 
secolul nostru, s-au publicat foarte nume-roase tălmăciri din 
Ovidiu, datorate Mariei Valeria Petrescu, lui Ştefan Bezdechi, 
Nicolae Lascu, G. Popa-Lisseanu, Eusebiu Camilar, lon Florescu, 
Traian Costa, Alexandru Anadriţoiu, Theodor Naum, etc. 

De asemenea au apărut numeroase lucrări ştiinţifice, 
articole, cărţi dedicate lui Ovidiu. 

În 1957, s-au sărbătorit la noi 2.000 de ani de la naşterea 
poetului. 

În 1970 a fost creată societatea ştiinţifică internaţio-nală 
"Ovidianum" prezidată de Nicolae Barbu, societate care a 
organizat mai multe congrese desfăşurate la Constanţa şi la 
Sulmona. 


Concluzii 

Ovidiu nu atestă forţa expresivă, densitatea emoţională a lui 
Vergiliu sau Properţiu şi nici luciditatea vibrantă a lui Horaţiu. 
Poezia sa erotică, dar şi cea a Metamorfozelor şi Fastelor sunt 
dominate de baletul jocului nonşalant şi artificios, de detaşare 
ironică şi autoironică a poetului faţă de propria tematică. Elegiile 
erotice şi Ars amatoria traduceau un nonconformism moral şi 
politic absolutizat şi sfidau nu numai regi-mul augusteic, ci şi 
lirismul consistent, relativ sincer, al poeziei latine anterioare. 

Însă poezia exilului denotă şi conotează trăirea vibrantă a unei 
experienţe de viată profund amare. Totodată Ovidiu documen- 
tează şi informează asupra legendelor greco-romane şi 
sărbătorilor italice, ca şi - mai ales - asupra vieţii cotidiene şi 
problemelor socio-politice ale Dobrogei antice. 

Pentru istoria Romaniei, Ovidiu constituie un izvor de primă 
importanţă. De aceea nu au exagerat prea mult cei ce l-au 
clasificat drept "primul poet român". 

CARTEA I 


1. Invocatie; universul înainte de creația lumii; 

2. Cele patru virste; 

3. Crima şi pedepsirea gigantilor; 

4. Potopul; 

5. Deucalion şi Pyrrha; 

6. Apollo ucide şarpele Python; 

7. Metamorfoza Daphnei în laur; 

8. Metamorfoza lui lo în juninca şi a lui Syrinx în trestie. 


1. Invocaţie: 

Universul indeamnă să povestesc înainte de creatia lumii 
despre chipuri. Zei, inspiraţi-mi lucrul început, căci tot voi le-aţi 
schimbat şi pe ele, şi urziţi un cîntec neîntrerupt, de la primele 
obirşii ale lumii, pînă-n vremea mea. 

Inainte de mare, de pămînt şi de cerul care acoperă toate, în 
întregul univers era o singură înfăţişare a naturii, pe care 
oamenii au numit-o haos, o masă fără formă şi fără închegare. 
Nu era altceva, decit o îngrămădire primitivă, o adunătură fără 
rînduială de seminţe ale lucrurilor, ce nu aveau bună legătură 
între ele. Pînă atunci nici un Titan! nu dădea lumină lumii, nici 
Phoebe? răsărind, în creştere, nu-şi umplea golul coarnelor. 
Pământul nu atirna cumpănit prin greutatea sa în aerul 
înconjurător. 

Nici Amfitrita? nu-şi întinsese braţele de-a lungul ţărmurilor 
pămîntului şi laolaltă cu uscatul erau şi apa şi aerul. Astfel, 
pămîntul n-avea stabilitate, în apă nu se putea înota, aerul era 
fără lumină. 

Nimic nu avea o formă anumită şi unele se împotriveau 
altora: într-un singur corp frigul lupta cu căldura, umezeala cu 
uscăciunea, elementele tari cu cele moi, cele grele cu cele 
uşoare. 

Acestei lupte i-a pus capăt un zeu şi o natură mai bună. Căci 
a despărţit pămîntul de cer, uscatul de ape şi a deosebit cerul 
limpede de aerul cel des al atmosferei. Pe acestea, după ce le-a 
descurcat şi le-a scos din îngrămădeala oarbă, le-a pus pe 
fiecare la locul lor şi le-a legat printr-o pace armonioasă. 

Puterea de foc şi fără greutate a cerului boltit s-a ridicat în 
sus şi şi-a ales loc în înalt. Vecin acesteia în greutate şi spațiu 
este aerul. Mai vîrtos fiind decît acestea, pămîntul a tîrît cu sine 
elementele mari şi a fost îndesat de propria sa greutate. Ultima 
parte a luat-o în stăpînire apa înconjurătoare, care a încercuit 
uscatul. Astfel, oricare dintre zei va fi fost acela, după ce a pus 
rînduială în haos şi i-a făcut această împărţire, a rotunjit mai întîi 
pămîntul în forma unui glob mare, ca să fie deopotrivă în toate 
părţile sale. A poruncit ca mările să se întindă, să se umfle de 
vinturi furioase şi să înconjoare țărmurile şerpuite ale 
pămîntului. A aşezat izvoare şi mlaştini întinse-şi lacuri. A 
mărginit cu maluri povirnite râurile ce curg la vale, care, 
deosebite fiind după ţinuturi, parte sînt absorbite în pămînt, 
parte ajung în mare şi, primite în noianul unor ape mai slobode, 
izbesc ţărmuri în loc de maluri. A poruncit apoi să se întindă 
cîmpiile, să se aştearnă văile, să se acopere pădurile cu frunze 
şi să se înalțe munţii de piatră. Şi, după cum cerul are în partea 
dreaptă două zone, la stinga două, iar la mijloc a cincea, mai 
arzătoare decit celelalte, tot aşa prin grija zeului a fost despărţit, 
în acelaşi fel, globul pământesc. * Tot atite zone sînt şi pe 
pămînt. Cea de la mijloc nu e locuită din pricina căldurii. Pe două 
le acoperă o zăpadă veşnică. Intre acestea a aşezat pe celelalte 
două şi le-a dat un timp potrivit, un amestec de căldură şi frig. 
Deasupra lor se înalţă aerul, care este cu atît mai greu decit 
focul, cu cît este mai greu pămîntul decit apa. A poruncit ca aci 
să stea negurile şi norii şi tunetele, care sperie minţile 
oamenilor, şi vînturile aducătoare de fulgere şi trăsnete. Şi 
acestora ziditorul lumii nu le-a îngăduit să stăpînească pretu- 
tindeni văzduhul. Dar cu toate că fiecare îşi are drumul său 
deosebit, cu greu sînt împiedicate şi acum să nu răstoarne 
lumea; atit de mare este dezbinarea între fraţi! Eurus s-a retras 
la răsărit, în regatul Nabatei? şi al Persiei şi al munţilor aşezaţi 
sub razele dimineţii. € Occidentul şi țărmurile pe care le mîngiie 
soarele în apusul său sînt în stăpînirea Zefirului. Sciţi a şi 
ţinuturile de miazănoapte sînt biîntuite de înfiorătorul Boreas. 

Părţile de miazăzi sînt umezite de ploiosul Austru ce aduce 
nori necontenlţi . Deasupra acestora a aşezat eterul” limpede şi 
lipsit de greutate,care n-are nimic din necurăţenia pămiîntească. 

Abia despărţise toate cu hotare sigure, cînd stelele, care 
atita vreme stătuseră apăsate sub masa aceea, au început să 
strălucească pe toată întinderea cerului. Şi pentru ca să nu fie 
vreo regiune lipsită de vieţuitoarele sale, aştrii şi zeii au luat în 
stăpînire cerul, apele au început să fie locuite de peştii cei 
lucioşi, pămîntul de fiare, prin aer au început să zboare păsările. 
Si lipsea acum o fiinţă mai vrednică şi înzestrată cu o minte mai 
înaltă, care să poată stăpini peste celelalte. 

S-a născut omul, fie că l-a creat din săminţa divină acel 
făcător al lucrurilor şi obîrşie a lumii mai bune. 

Fie că lutul proaspăt şi de curînd despărţit de înaltul eter 
păstra în sine seminţele cerului cu care era înrudit, lut pe care 
fiul lui lapett, după ce l-a amestecat cu apă de râu, l-a plăsmuit 
după chipul zeilor care cîrmuiesc toate. Şi în vreme ce celelalte 
vieţuitoare cu capul aplecat în jos privesc spre pămînt, omului i- 
a dat chip mindru şi i-a poruncit să privească cerul şi să-şi înalțe 
faţa spre stele. 

Astfel pămîntul, care pînă atunci fusese fără formă şi 
rînduială, s-a schimbat şi s-a îmbrăcat cu chipuri de oameni 
necunoscute înainte. 


2. Cele patru virste 

Cea dintii s-a născut virsta de aur, care de la sine, fara vreo 
judecată şi fără vreo lege, respecta dreptatea şi încrederea. 
Teama de pedeapsă lipsea. Nu se citeau cuvinte amenințătoare 
pe table de bronz, nici mulţimea nu pălea rugătoare în faţa 
judecătorului, ci oamenii se simțeau în siguranţă fără judecată. 
Tăiat din munţii săi, ca să vadă ţinuturi străine, nu se coborise 
încă pinul pe undele limpezi şi muritorii nu cunoşteau alte 
ţinuturi, în afară de ale lor. Oraşele nu erau încă încinse cu 
şanţuri adinci. Nu exista nici lungul bucium, nici încovoiatul corn 
de aramă, nici coifuri, nici săbii; fără îndatorirea armelor, 
seminţiile trăiau liniştite într-o odihnă plăcută. Pămîntul însuşi, 
slobod şi neatins de greblă sau de vreun fier de plug, producea 
totul de la sine. lar oamenii, mulţumiţi cu hrana ce se făcea fără 
osteneala cuiva, culegeau fructe de arbuzier şi fragi de munte şi 
coarne şi mure agăţate de tufişurile mărăcinoase şi ghinde care 
cădeau din jotatuj arbore al lui Jupiter. Era o veşnică primăvară 

şi zefiri liniştiţi  mîngfiau cu adieri călduţe jîoriie născute fără 
sămiînţă. Pămintul nemuncit dădea roade şi ogorul fără ani de 
odihnă unduia galben de spice grele. Curgeau fluvii de lapte şi 
fluvii de nectar şi din stejarul verde picura galbenă, mierea. 

Dar, după ce Jupiter a aruncat pe Saturn în întunericul 
Tartarului şi a luat lumea sub stăpînirea sa, a urmat virsta de 
argint, mai rea decit cea de aur. dar mai prețioasă decit cea a 
roşcatei arame. Jupiter a pus 
capăt primăverii de odinioară şi prin ierni, veri, toamne neegale 
şi primăveri scurte a împărţit anul în patru anotimpuri. Atunci, 
pentru întîia oară, s-a încins aerul încălzit de arşiţe uscate şi 
gheaţa a făcut punte întărită de vinturi. Atunci, pentru întiîia 
oară, au intrat oamenii în case: casele erau peşteri şi desişuri de 
tufe şi împletituri de crengi legate cu curmei de tei. Atunci, 
pentru întiia oară, au fost împrăştiate pe lungile brazde seminţe 
de cereale şi juncanii au gemut sub apăsarea jugului. După 
aceasta a urmat a treia virstă, cea de aramă, cu oameni mai 
sălbatici şi mai porniţi pe groaznice războaie, totuşi nu 
criminală. Ultima vîrstă este din fierul cel tare. Indată au 
izbucnit în această epocă de metal inferior toate nelegiuirile. 
Ruşinea, adevărul şi credinţa au dispărut şi în locul lor au apărut 
înşelăciunea, minciuna, şiretlicul, violenţa şi pofta criminală de 
înavuţire. Corăbierul a întins pînzele în bătaia vuiturilor pe care 
pînă acum nu le cunoştea bine, iar piepturile de corabie, care 
stătuseră multă vreme în munţii cei înalţi, au săltat pe valuri 
necunoscute. Cu chibzuinţă, măsurătorul a însemnat cu lungi 
hotare ogorul ce mai înainte era comun, ca aerul şi lumina 
soarelui. 

Şi n-a fost de-ajuns ca pămîntului bogat să i se ceară doar 
roadele şi hrana trebuincioasă, ci s-a pătruns în măruntaiele lui, 
de unde s-au scos bogăţiile, aceste aţiţătoare la rău, ce stăteau 
ascunse în umorele Styxului. Acum a ieşit la iveală fierul şi aurul 
mai vinovat decit fierul. A apărut Războiul, care se foloseşte de 
ambele metale, şi cu miini însîngerate a ridicat armele 
zăngănitoare. Acum se trăieşte din jar Nu e sigură gazda de 
oaspe, nici socrul de ginere. Pînă şi dragostea între fraţi e rară. 

Soţul pîndeşte moartea soţiei, iar aceasta pe a soţului, 
Mamele vitrege pregătesc otrăvuri ucigaşe, fiul vrea să ştie din 

vreme anii ce-i mai are de trăit tatăl. Pietatea zace răpusă, iar 
fecioara Astreea?, ultima dintre divinităţi, părăseşte pămîntul 
mînjit de crime. 


2. Crima şi pedepsirea gigantilor 

Înaltul azur n-avea să fie mai la adăpost decît 
pămîntul,domnia giganţilor cerului a fost atacata, se spune,de 
giganţi, care au îngrămădit munţii peste munţi, înăltîndu-i pînă 
la stele. 

Atunci tatăl atotputernic! cu un trăsnet a sfărimat Olimpul şi 
a prăbuşit Pelionul peste Ossa. Corpurile monstruoase ale 
giganţilor au fost prinse sub dărimăturile munţilor pe care ei 
înşişi îi înălţaseră. Se spune că pămîntul îmbibat de sîngele fiilor 
săi s-a încălzit şi, ca să nu dispară orice urmă a acestora, a 
însufleţit sîngele, prefăcîndu-l în chipuri de oameni. Dar şi acea 
generaţie a fost dispreţuitoare de zei şi foarte setoasă de crime 
sălbatice şi de violenţă: puteai recunoaşte că s-a născut din 
sînge. Cînd din înaltul cerului tatăl oamenilor şi fiul lui Saturn a 
văzut răutăţile de pe pămînt, a gemut şi, aducîndu-şi aminte de 
masa miîrşavă dată de Lycaon:?, ispravă nouă şi necunoscută 
încă de toţi zeii, a zămislit în suflet o mînie cumplită şi demnă de 
Jupiter. 

A convocat adunarea zeilor. Nici o întîrziere nu i-a reţinut pe 
cei convocați. Este o cale pe cer, se vede bine noaptea pe timp 
senin, şi se numeşte Calea Laptelui, cunoscută după strălucirea 
ei albicioasă. Pe'aici îşi au drumul zeii de sus”? către casa şi 
palatul marelui Tunător. La dreapta şi la stînga lui se înalţă, cu 
uşile deschise, palatele zeilor mari. Zeii mici locuiesc în altă 
parte. In rîndul întîi şi-au statornicit reşedinţa lor mărlţi i şi 
puternicii locuitori ai cerului. Aici este locul pe care, dacă mi s-ar 
îngădui îndrăzneala cuvintelor, nu m-aş teme să-l numesc 
palatinul cerului. 

Aşadar, după ce zeii de sus s-au aşezat în scaune de 
marmură, Jupiter, luînd loc pe un tron mai înalt şi 
sprijinindu-se într-un sceptru de fildeş, şi-a scuturat de trei sau 
de patru ori chica impunătoare, zguduind pămîntul, marea şi 
stelele. Apoi în astfel de cuvinte a dat drumul supărării sale: 

„Niciodată n-am fost mai neliniştit pentru domnia lumii, decît 
atunci cînd giganții cu picioare de tiritoare se pregătiseră să 
ridice fiecare împotrivă-mi o sută de braţe, asaltînd cerul. Deşi 
duşmanul era sălbatic, totuşi războiul era pricinuit de o singură 
crimă şi de o singură rasă. Acum trebuie să pierd tot neamul 
muritor, pretutindeni pe unde Nereus” înconjoară cu undele 
sale vuitoare pămîntul. Jur pe râurile Infernului, care curg prin 
ţinuturile împădurite ale Styxului!$, că am încercat pînă acum 
totul, dar rana nu se poate vindeca, trebuie scoasă din rădăcină 
cu sabia, ca să nu se întindă şi la partea sănătoasă. Am sub 
poruncile mele semizei, am divinităţile cîmpeneşti, nimfele, 
faunii, satirii şi silvanii locuitori ai munţilor, cărora, fiindcă nu le- 
am acordat încă onoarea cerului, le-am îngăduit să locuiască 
pămîntul pe care li l-am dat. Dar credeţi, zei de sus, că vor fi ei 
în siguranţă, dacă mie, care am în stăpinire şi conducere 
trăsnetul şi pe voi, mi-a întins cursa Lycaon, cel cunoscut prin 
sălbăticia sa?" 

Toţi au fremătat, arzînd de dorinţa de a pedepsi pe cel care 
a cutezat unele ca acestea. 

Tot astfel, cînd o mînă nelegiuită s-a pornit să stingă numele 
de roman prin sîngele lui Caesar”, neamul omenesc a rămas 
deodată înmărmurit de grozăvia unei asemenea crime şi tot 
pămîntul s-a cutre-murat. Şi n-a fost mai mică dragostea alor 
tăi, Augustus, decit a zeilor pentru Jupiter, care a oprit cu vorba 
şi cu mina murmurele şi toţi au tăcut. Cînd freamătul a încetat, 
Jupiter, cu ţinuta sa gravă de domnitor, a rupt tăcerea, vorbind 
din nou astfel:„EI şi-a primit pedeapsa, fiţi fără grijă. 


4. Potopul 

să vă povestesc ce a făptuit şi cum a fost pedepsit. Pînă la 
urechile mele ajunsese ticăloşia vremii. 

Dorind-o neadevărată, am coborit din înaltul Olimpului şi 
luînd chip de om am început să colind pămîntul. E prea lungă 
zăbava să-nşir toate nelegiuirile pe care le-am descoperit 
pretutindeni. 

Ce-mi ajunsese la ureche era o nimica toată pe lîngă ce era 
în realitate. Trecusem Maenalus, groaznicul ascunziş al fiarelor, 
şi Cyllene şi pădurile de pini ale regelui Lycaeus?8. Ajuns în 

Arcadia cînd apusul tîrziu trăgea după sine noaptea, am intrat în 
palatul neprimitor al tiranului. Am dat semne c-a venit un zeu. 
Poporul porni să se roage. La început Lycaon rise de rugăciunile 
pioase, „îndată, îşi zise, voi afla de este zeu sau muritor; dacă 
va descoperi o crimă, atunci adevărul nu va fi îndoielnic". Şi se 
pregăteşte să mă ucidă prin surprindere în timpul nopţii, cînd 
voi fi adormit. 

O asemenea încercare găseşte cu cale să facă, pentru a afla 
adevărul. 

Socotind că numai atît n-ar fi de ajuns, înjunghie un ostatic 
din neamul moloşilor!:” ale cărui membre încă pilpiind de viaţă 
parte le fierbe, parte le frige pe jeratic. 

Apoi mi le serveşte la masă. Eu, cu focul răzbunător al 
trăsnetului, prăbuşesc atunci casa peste penaţii demni de un 
asemenea stăpîn. El, îngrozit, fuge şi încearcă zadarnic să 
vorbească: urletele sale tulbură liniştea cîmpurilor. 

Pe faţă i se adună toată turbarea din el şi mînat de dorinţa 
obişnuitelor sale crime se repede asupra unei turme de oi, 
simțind plăcere să verse sînge. Imbrăcămintea i se preschimbă 
în păr de animal, braţele în picioare. Se face lup?, dar îi rămîn 
trăsăturile chipului de mai înainte: aceeaşi cărunteţe a părului, 
aceeaşi violenţă în apucături, aceiaşi ochi lucitori, acelaşi chip al 
sălbăticiei. O singură casă a căzut, dar n-a fost singura vrednică 
să piară: cit se întinde pămîntul domneşte sălbatica Erinnys?!. Ai 
crede că s-au legat prin jurămint să facă numai crime. Să-şi 
primească toţi, cît mai repede, pedeapsa pe care merită s-o 
ispăşească. Aceasta mi-e hotărîrea!” 

Zeii aprobă cuvintele lui Jupiter: unii prin vorbe şi îndemnuri 
ce-i măresc furia, alţii prin tăcere. Totuşi, tuturor le este spre 
durere pierderea neamului omenesc şi întreabă în ce fel va 
arăta în viitor pămîntul lipsit de muritori? Cine-o să mai aducă 
tămiie pe altare? Nu cumva se pregăteşte să lase pămîntul 
pradă fiarelor sălbatice? Marele cîrmuitor curmă neliniştea celor 
ce puneau astfel de întrebări, că doar el are grijă de toate şi le 
făgăduieşte o rasă nouă, de obiîrşie minunată, neasemenea celei 
de mai înainte. Şi acum, era cît p-aci să împrăştie fulgerele sale 
în tot universul, dar s-a stăpiînit, temîndu-se ca nu cumva de la 
atitea focuri să se aprindă cerul cel sacru şi să ardă lunga axă a 

lumii. Căci şi-a amintit că este sorocit în destine că va să vină 
timpul cînd marea, pămîntul şi palatul cerului vor fi cuprinse de 
flăcări şi clădirea lumii făcută cu trudă se va prăbuşi?. Pune la 
loc săgețile făcute de mîinile ciclopilor şi se gîndeşte la o altă 
pedeapsă: să sloboadă noiane de apă din toate stăvilarele 
cerului şi să piardă neamul muritorilor prin înec. Indată închide 
în peşterile eoliene? Aquilonul şi toate vînturile care alungă norii 
şi dă drumul lui Notus. Acesta zboară cu aripi umede, 
acoperindu-şi faţa-i spăimîntătoare cu un nor negru ca păcura. 
Barba îi e grea de grindină, valuri îi curg din părul alb, pe frunte 
îi şed nori, îi sînt pline de rouă penele şi pieptul. Cînd cu mîna sa 
uriaşă stoarse norii atîrnaţi în aer, se făcu un mare vuiet şi valuri 
după valuri se revărsară din înaltul cerului. Vestitoarea Junonei, 
Iris?%, îmbrăcată în multe culori, aduce apă şi alimentează cu ea 
norii. Se aştern la pămînt semănăturile, se năruiesc nădejdile şi 
rugăciunile muncitorului, şi piere zadarnica trudă a unui an 
întreg. Mînia lui Jupiter nu s-a mulţumit numai cu prăpădul căzut 
din cer. Îi ajută fratele său, domnul mărilor, cu alte noiane de 
ape. 

Acesta cheamă în adunare râurile, cărora, după ce au intrat 
în casa stăpiînului lor, le spune: 

„Nu-i nevoie acum să vă ţin un lung discurs. Revărsaţi-vă 
puterile. Trebuie. Deschideţi-vă casele, răsturnaţi digurile şi daţi 
frâu liber apelor voastre". Abia poruncise, şi iată că se şi întorc, 
desfac gurile izvoarelor şi le rostogolesc spre mare într-un iureş 
fără frâu, însuşi Neptun izbeşte cu tridentul pămîntul, care 
tremură şi-şi deschide sinul la năvala apelor. Fără zăgazuri 
fluviile aleargă peste cîmpiile întinse şi o dată cu semănăturile 
sînt luate de valuri arbori, turme, oameni, case şi templele cu 
altarele lor. Dacă a rămas undeva vreo casă şi a putut să reziste 
nedărimată de o atit de mare grozăvie, cel mai înalt vîrf al 
acesteia este totuşi acoperit de valuri şi turnurile slăbesc 
apăsate sub genune. 

Acum marea şi pămîntul se făcuseră una. Totul era o mare 
fără ţărmuri. Unul stă în virful unei coline, altul şade într-o barcă 
încovoiată şi visleşte acolo unde înainte arase. Unul pluteşte pe 
deasupra semănă-turilor, sau peste virful unei case înghiţi te de 
valuri, altul zăreşte un peşte în virful unui ulm. Ancora se înfige 

într-o livadă verde, unde o aduce întîmplarea; curbatele carene 
trec peste podgorii şi, pe unde pînă de curînd păşteau iarbă 
graţioasele căprioare, acum îşi tirăsc corpurile focile cele 
diforme. 


5. Deucalion şi Pyrrha 

Nereidele?5 văd cu mirare sub apă dumbrăvi, oraşe şi case. 
Delfinii au ajuns în păduri şi se vinzolesc înot printre virfurile 
copacilor şi clatină arborii pe care-i lovesc. Lupul înoată printre 
oi, valurile poartă cu 
ele pe leii cei roşcaţi şi pe tigri. 

Nici straşnicele puteri ale mistreţilor, nici iutile picioare ale 
cerbului răpit de valuri nu mai sînt de folos 
şi, căutînd îndelung pămîntul unde să se poată aşeza, pasărea 
rătăcitoare, cu aripi obosite, cade în mare. Neţărmurita 
revărsare de ape a înghiţi t piscurile şi noi valuri izbeau vârfurile 
munţilor. 

Cea mai mare parte este răpită de ape: pe cei cruţaţi de 
valuri îi dă morţii lunga foame din pricina lipsei de hrană. Focida 
desparte pe aonieni?* de ogoarele oeteene?, pămînt rodnic, cînd 
a fost pămînt, dar în acea vreme doar parte a mării şi noian 
întins de ape. In această parte se înalţă spre stele cu două 
vîrfuri un munte stîncos cu numele Parnas şi trece cu creştetul 
de nori. Pe acest munte, căci pe ceilalţi îi acoperiseră apele, 
purtat de o mică barcă, s-a oprit Deucalion cu tovarăşa sa de 
viaţă. Cum s-au oprit, ai s-au rugat nimfelor Corycide?8 şi zeilor 
muntelui şi prezicătoarei Themis, care acum dădea oracole în 
aceste locuri. Nu fusese vreodată un bărbat mai bun decit el, 
nici mai iubitor de dreptate, sau vreo femeie mai temătoare de 
zei decît Pyrrha. Cînd Jupiter a văzut că tot pămîntul e cuprins 
de întinsul liniştit şi limpede al apelor şi că din atitea mii de 
oameni n-a mai rămas decit unul şi din atitea mii de femei n-a 
mai rămas decît una, amîndoi cinstiţi , amîndoi credincioşi în 
puterea zeilor, a despărţit norii şi,alungîndu-i unul cîte unul cu 
Aquilonul, a arătat cerului pămîntul şi pămîntului seninul cerului. 
Nici urgia mării n-a mai dăinuit: punîn-du-şi la o parte sulița cu 
trei vîrfuri, stăpînul mărilor linişteşte apele şi cheamă pe azuriul 
Triton?%, care stătea deasupra valurilor cu umerii lui acoperiţi 

din naştere de purpură şi-i poruncește să sufle din bucium şi 
dînd semnalul să cheme înapoi fluviile şi valurile. Acesta ia 
buciumul găunos şi răsucit, cu partea de jos lărgită în formă de 
piîlnie, cu care cînd sună în mijlocul mării vuiesc de vocea lui 
țărmurile de la răsărit pînă la apus. Cînd zeul cu barba înrourată 
şi-a atins de bucium buzele umede şi suflind a răspîndit 
poruncile primite, l-au auzit toate apele pămîntului şi ale mării. 
Şi toate, auzind poruncile, s-au retras. Acum marea îşi are 
țărmurile sale, râurile intră în albia lor, fluviile se retrag, 
dealurile încep să se vadă ieşind, se ridică pămîntul, uscatul se 
întinde pe măsură ce apele descresc şi cu vremea pădurile îşi 
arată virfurile despuiate şi păstrează milul rămas pe frunze. Faţa 
pămîntului se întorsese iarăşi. Cînd Deucalion a văzut că 
pămîntul este gol şi că pe toată întinderea sa domnesc adinei şi 
întristătoare tăceri, podidindu-l lacrimile astfel a vorbit către 
Pyrrha: „O, soră, o, soţie“, o, singura femeie supraviețuitoare 
cu care m-a unit neamul comun şi legătura de rudenie şi apoi 
patul de căsătorie, acum aceleaşi primejdii ne leagă. Pe tot 
pămîntul, de la răsăritul pînă la apusul soarelui, numai noi doi 
am rămas. Pe celelalte fiinţe le-a înghiți t apa. Nici acum nu 
sintem destul de siguri de viaţa noastră. Şi-acum norii de 
deasupra noastră mă îngrozesc. Cum ţi-ar fi inima, biata, dacă 
te-ar fi adus aici destinul fără mine? Cum ai îndura singură 
teama? Cine te-ar mîngiia în durerea ta? Căci eu, crede-mă, 
dacă te-ar înghiţi valurile, te-aş urma, soţie, şi pe mine m-ar 
înghiţi valurile. O, de-aş putea face prin meşteşugul tatălui 
meu’! să se nască iarăşi popoarele şi să insuflu viaţă unui om 
făcut din pămînt. Acum în noi doi rămîne neamul muritorilor. 
Aşa au găsit cei de sus cu cale. In noi dăinuiesc chipurile 
oamenilor". Aceste cuvinte spusese şi amindoi plîngeau. N-au 
pregetat să roage voia cerului şi să-i ceară ajutor prin sorţi sacri. 

Nu zăbovesc şi ajung amindoi la apele Cephisului*?, care, 
deşi nu erau încă limpezi, îşi urmau vadul de mai înainte. După 
ce s-au stropit pe haine şi pe cap cu apă sfinţită, şi-au îndreptat 
paşii spre templul sfint al Zeiţei*?. Fruntea templului era acope- 
rită cu muşchi şi altarul stătea fără foc. Cînd au ajuns pe 
treptele templului, au îngenunchiat amindoi şi cu teamă au 
sărutat pietrele reci. Şi astfel au zis: 

„Dacă voința divină se înduplecă învinsa de rugăciuni 
drepte, dacă se înmoaie mînia zeilor, spune Themis,prin ce 
meşteşug se poate repara pierderea neamului nostru? Dă 
ajutor, prea buno, lumii scufundate". Mişcată, zeița a dat acest 
oracol: „Depărtaţi-vă de templu, acoperiţi-vă capul, sloboziţi-vă 
cingătoarea hainelor şi aruncaţi înapoia voastră oasele marii 
voastre mame". Indelung au rămas în mare mirare. Pyrrha 
întrerupe cea dintii tăcerea şi refuză să se supună poruncilor 
zeiţei. O roagă cu gură temătoare s-o ierte, căci se teme să 
jignească umbrele mamei sale, aruncîndu-i oasele. Intre timp 
amindoi îşi recheamă în minte cuvintele cu înţelesuri tainice ale 
oracolului şi le frămîntă între ei. In sfîrşit, fiul lui Prometeu 
linişteşte pe fiica lui Epimete prin cuvinte mîngiietoare: „Sau sînt 
înşelătoare gindurile mele, zice el, sau sînt curate şi oracolul nu 
ne îndeamnă la nici o nelegiuire. 

Marea mamă este pămîntul. Gîndesc că sînt numite oase 
pietrele din sînul pămîntului; acestea ni se porunceşte să le 
aruncăm înapoia noastră". 

Deşi Titania” a fost mişcată de tălmăcirea soţului, Speranţa 
totuşi i-a rămas în îndoială. 

Pînă într-atit erau de neîncrezători amîndoi 
divine! Dar ce strică să încerce? 

Se depărtează de templu, îşi acoperă capul, îşi descing 
îmbrăcămintea şi aruncă din mers pietre înapoia lor, cum li se 
poruncise. Pietrele (cine ar crede una ca asta, de n-ar fi cei din 
vechime mărturie) au început să-şi piardă tăria şi asprimea lor, 
să se moaie cu încetul şi, muindu-se, să capete o formă nouă. 
Pe măsură ce creşteau şi firea li se îndulcea, se putea vedea la 
ele oarecare formă omenească, şi aceasta nu lămurită, ci ca 
statuile de marmură în lucru, începute, dar nu terminate. Acea 
parte din ele care era umedă, cu oarecare sevă şi din pămînt, s- 
a prefăcut în carne; partea tare şi care nu se poate îndoi s-a 
schimbat în oase: cea care forma vinele a rămas sub acelaşi 
nume. 

Şi în scurt timp, prin voinţa celor de sus, pietrele aruncate de 
mîinile bărbatului au căpătat chip bărbătesc, iar din cele 
aruncate de mină femeiască a apărut femeia. De aceea sîntem 


A 


n îndemnurile 

un neam tare şi încercat în munci, dovedind astfel obirşia din 
care sîntem născuţi. 


6. Apollo ucide şarpele Python 

Pămiîntul a născut de la sine celelalte vieţuitoare cu diferite 
înfăţişări. 

După ce umezeala de mai înainte s-a încălzit de căldura 
soarelui, iar noroiul şi mlaştinile mocirloase s-au umflat de 
arşiţă, au crescut şi seminţele creatoare ale fiinţelor, hrănite în 
pămîntul viu ca în pîntecele mamei, şi cu încetul au căpătat 
chipuri. Astfel după ce Nilul cel cu şapte braţe părăseşte 
ogoarele mustind de apă şi apele sale se întorc la vechea 
matcă, iar astrul zilei încinge milul proaspăt, ţăranii, cînd 
răstoarnă pămîntul cu plugul, găsesc mulţime de vietăţi. Dintre 
acestea, pe unele le văd de curînd zămislite şi la începutul 
dezvoltării, pe altele mai dezvoltate, dar nedesăvirşite: adesea 
în acelaşi corp o parte trăieşte, iar alta este lut primitiv. Cînd 
umezeala şi căldura se îmbină într-un amestec cuvenit, 
zămislesc şi din acestea două iau naştere toate. Deşi focul şi 
apa sînt în luptă, aburul umed creează toate lucrurile şi unirea 
contrariilor este începutul vieţii:. 

Astfel, pămîntul plin de milul adus de potop încălzindu-se de 
soare şi de fierbinţeala văzduhului, a dat naştere la nenumărate 
speţe, pe care parte le-a făcut tot cu chipurile vechi, parte le-a 
creat ca speţe noi. Pămiîntul, deşi poate n-a vrut, dar tot el te-a 
născut şi pe tine atunci, mare Python, - şarpe necunoscut 
înainte, care erai spaima noilor locuitori. O mare parte din 
munte ocupai cu corpul tău! Pe acest balaur uriaş Zeul purtător 
de arcs6, care înainte nu se folosise niciodată de astfel de arme 
decît împotriva cerbilor şi a sprintenelor căprioare, l-a ucis cu 
greu, cu o mie de săgeți, aproape golindu-şi tolba pînă ce 
veninul a ieşit prin rănile negre. Şi pentru ca vremea să nu 
poată şterge amintirea acestei fapte, zeul a instituit jocuri sacre, 
numite pythice”, de la numele şarpelui răpus, cu vestite 
concursuri. Tînărul care învingea în aceste întreceri de lupte, 
alergări, sau aruncări cu discul, primea ca răsplată o coroană 
din frunze de stejar. Nu exista încă laurul şi Phoebus?! îşi 

încingea cu orice fel de frunze frumoasele lui tîmple cu lungi 
plete. 


7. Metamorfoza Daphnei 

Prima iubire a lui Phoebus a fost Daphne, fiica râului 
Peneus”. 

Această dragoste i-a dat-o nu soarta neştiutoare, ci sălbatica 
mînie a lui Cupidon. 

Delianul“, mîndru de victoria împotriva balaurului, l-a văzut 
odată pe Cupidon cura îşi întindea coarda arcului. „,Ce-i cu tine, 
zburdalnic copil, de umbli cu arme viteze - i-a zis; asemenea 
sarcini se cuvin a cădea pe umerii noştri, care putem pricinui 
răni sigure fiarelor sau duşmanului. Doar eu am aşternut de 
curînd la pămînt cu nenumărate săgeți pe umflatul Python, care 
apăsa atiţia munţi cu piîntecu-i purtător de moarte. Tu fii 
mulţumit că aţiţi cu făclia ta nu ştiu ce iubiri şi nu pretinde 
laudele datorate nouă". Fiul Venerei îi răspunde: „Poate să 
ţintească arcul tău pe orişicine, Phoebus, dar al meu te ţinteşte 
pe tine şi cu cît sînt biruite de tine toate animalele, cu atît este 
mai mică gloria ta decît a mea". 

Abia terminase de vorbit şi, străbătînd văzduhul cu filfiiri de 
aripi, s-a oprit grabnic pe vîrful umbros al Parnasului şi din tolbă 
a scos două săgeți cu urmări deosebite: una inspiră dragostea, 
alta o alungă. Cea care inspiră este de aur şi străluceşte cu 
vîrful ei ascuţit. 

Cea care o alungă n-are virf şi-i cu plumb sub trestie. Cu 
aceasta din urmă zeul ţinteşte în nimfa Peneida“;iar cu cealaltă 
răneşte pe Apollo, săgeata pătrunzindu-i în măduva oaselor. 
Indată Apollo începe să iubească, iar Daphne fuge de 
îndrăgostit, plăcîndu-i să urmărească animalele sălbatice în 
desişul pădurilor, să se împodobească cu blana lor, să se ia la 
întrecere cu nenuntita Diană. O singură panglică îi stringea părul 
aşezat fără grijă deosebită. Mulţi au cerut-o. Ea i-a respins pe 
peţitori, preferind să străbată păduri neumblate, nesuferind şi 
necunoscînd bărbatul. Nu-i păsa de ce-i aceea căsătorie, ce-i 
aceea iubire, ce-i aceea unire. Adesea tatăl ei spunea: „Fiică, tu 
mi-eşti datoare un ginere". 

Adesea tatăl i-a zis: „Fiică, tu-mi datorezi nepoți". Ea, urînd 
ca pe o crimă făcliile de nuntă, cu frumoasa-i față inundată de 
îmbujorarea pudoarei şi agăţindu-se cu braţe miîngiietoare de 
gitul tatălui, îi spune: „Lasă-mă, prea iubite tată, să mă bucur de 
o veşnică feciorie. Doar înainte-mi şi Dianei i-a dat tatăl său“? 
această cinste!" Şi tatăl îi îngăduie. „Dar, zice el, frumuseţea ta 
te opreşte să fii ceea ce doreşti şi ea ţi-e o piedică pentru 
legămîntul luat". Phoebus o iubeşte şi doreşte dragostea 
Daphnei pe care a văzut-o. Nădăjduieşte să aibă ceea ce 
doreşte, dar oracolele sale îl înşală. 

Precum arde miriştea după ce s-a secerat şi au fost luate 
spicele“, precum ard gardurile vechi, de care călătorul 
imprudent se apropie prea mult cu făclia, sau lîngă care o lasă 
aproape de ziuă, tot aşa era cuprins de flăcări acest zeu, tot aşa 
îl ardea jarul în tot pieptul, nutrind speranţa zadarnică a 
dragostei. El priveşte cum ei i se răsfiră pe umeri părul în 
neorinduială şi spune: „Ce frumos ar fi dacă ar fi strîns în 
bucle!" li vede ochii strălucind de foc asemenea stelelor, îi vede 
gura, care nu-i e destul că a văzut-o. li admiră degetele şi 
mîinile şi braţele goale mai sus de cot, iar cît sînt acoperite şi le 
închipuie şi mai frumoase. Dar ea fuge mai repede ca vintul cel 
uşor şi nu se opreşte la aceste cuvinte ale celui care o cheamă: 
„Nimfă a lui Peneu, te rog, opreşte-te. Nu un duşman te 
urmăreşte. Opreşte-te, nimfă! Aşa fuge mieluşeaua de lup, aşa 
cerboaica de leu, aşa porumbiţele cu aripi grăbite de frica 
vulturului. Fiecare îşi are duşmanii săi. Eu te urmăresc din 
dragoste. Vai mie, nenorocitul! Să nu cazi, sau nesuferiţi i 
mărăcini să-ţi zgirie fără nicio vină picioarele şi să-ţi fiu pricină 
durerii. Sînt greu de străbătut locurile către care te grăbeşti. Te 
rog, aleargă mai încet, opreşte-ţi fuga. Şi eu te voi urmări mai 
încet. Uită-te totuşi cui îi eşti dragă. Eu nu sînt locuitor al 
muntelui, nu sînt păstor nespălat, nu păzesc vite şi oi. Nu ştii, 
necugetato, nici nu ştii de cine fugi şi de ce fugi! Mie-mi 
serveşte şi pământul delfic“* şi Claros} şi Tenedos“f şi palatul de 
la Patara”. 

Jupiter este tatăl meu. Prin mine se dă la iveală ce-a fost, ce 
este şi ce va fi. Prin mine cîntecele se însoțesc cu lira. Săgeata 
mea ţinteşte fără greş. Totuşi, e o săgeată mai fără greş decit a 

mea, care mi-a rănit inima. Medicina este invenţia mea şi sînt 
numit pe pămînt aducătorul de ajutor“. 

Vai mie, că iubirea nu se poate vindeca cu nici o buruiană. 
Arta mea, folositoare tuturor oamenilor, mie nu mi-e de folos". 
Pe cînd el voia să-i vorbească mai multe, Peneiana a fugit în 
goană, fricoasă, şi l-a lăsat cu vorbele neterminate. Dar şi atunci 
i se părea frumoasă: în bătaia vîntului îmbrăcămintea îi flutura, 
dezvăluindu-i trupul şi adieri uşoare îi dădeau pe spate părul 
despletit. Fuga îi mărea frumuseţea. Dar tînărul zeu nu poate 
răbda mai departe să-i facă rugăminţi zadarnice. O urmăreşte 
cu paşi repezi, cum îl îndemna Amor însuşi. Ca un cîine galic, 
care a văzut în cîmp deschis un iepure şi punîndu-şi amîndoi 
nădejdea în ajutorul picioarelor, unul caută prada, celălalt 
salvarea, unul ţinîndu-se aproape speră că acum îl va prinde şi-l 
urmăreşte cu botul întins, celălalt este în primejdie de a fi prins 
şi se smulge cînd era să fie înşfăcat şi scapă de gura care-l 
atinge, la fel sînt zeul şi fecioara: el îmboldit de speranţă, ea de 
teamă. Zeul totuşi mai uşor, ajutat de aripile lui Amor, o 
urmăreşte fără răgaz, gata s-o ajungă din urmă şi răsuflarea lui 
învolburează părul răsfirat pe umerii fugarei. Cu puterile istovite 
ea se face palidă şi, învinsă de greul fugii repezi, privind apele 
Peneului, zice: „Ajută-mă, tată, dacă într-adevăr voi, fluviile, 
aveţi putere divină. Pămîntule, înghite-mi corpul prin care am 
plăcut, sau prin schimbare pierde-mi înfăţişarea aceasta care 
face să fiu insultată". Abia şi-a terminat ruga şi o mare greutate 
îi înţepeneşte picioarele. O scoarță subţire de copac îi încinge 
trupul plăpînd. Părul i se schimbă în frunze, braţele în ramuri. 

Picioarele, pînă de curînd atît de repezi, se prind de pămînt 
cu rădăcini fixe. Faţa i se preschimbă într-un vîrf de arbore. 
Numai strălucirea frumuseţii îi mai rămîne. Phoebus o iubeşte şi 
aşa şi, punînd mîna pe tulpina proaspăt formată, îi simte inima 
zvicnind încă sub noua scoarță. El stringe în braţele sale ramuri 
în loc de braţe şi acoperă cu sărutări lemnul. Dar lemnul fuge de 
sărutări. „Dacă nu poţi să fii soţia mea, - zice zeul - vei fi 
desigur arborele meu; întotdeauna, laurule, tu vei încununa 
părul meu, chitara şi tolba mea. Vei fi podoabă generalilor latini, 
cînd voci vesele vor cînta triumful şi cînd Capitoliul va vedea 
lungi procesiuni de sărbătoare. Credincioasă păzitoare, vei sta la 

intrare în faţa palatelor auguste*? alături de stejar. Şi, după cum 
capul meu totdeauna tînăr are părul netuns, poartă şi tu 
podoabe veşnice de frunze". 

Paean”! sfirşise. Cea schimbată de curînd în laur încuviinţă 
mişcîndu-şi ramurile şi fu văzută plecîndu-şi virful, ca şi cum şi- 
ar fi mişcat capul. 


8. Metamorfoza lui lo in junincă şi a lui Syrinx în trestie 

Este în Haemonia“? o vale pe care o înconjoară din toate 
parţile în trestie. 

Păduri ce se urca pe povirnişuri de stînci. 

Oamenii o numesc Tempe. Prin această vale Peneus, 
izvorind de la poalele Pindului, se rostogoleşte cu unde 
înspumate. In căderea lui năvalnică ridică nori de aburi, care se 
agită ca un fum subţire ce se destramă în ploaie peste virful 
pădurilor şi vuietul lui se întinde pînă departe. Aceasta e casa, 
acesta e palatul, aci sînt altarele marelui râu. Aici, şezînd într-o 
peşteră săpată în stîncă, el dă porunci undelor şi nimfelor care îi 
locuiesc undele. Aci vin, neştiind dacă să-l fericească sau să-l 
mîngiie pe tatăl Daphnei, râurile din aceleaşi ţinuturi, purtătorul 
de plopi Spercheos, neliniştitul Enipeus, bătrînul Eridanus, 
domolul Amphrysos şi Aeas35. Apoi vin celelalte râuri, care, 
curgind pe unde le poartă valurile, îşi duc în mare undele 
obosite de lungi rătăciri. 

Singur Inachus” lipseşte şi, retras în fundul peşterii sale, îşi 
sporeşte apele cu lacrimi. 

Nenorocitul o plînge pe fiica sa lo, ca şi cum ar fi pierdut-o. 
Nu ştie: se bucură ea de viaţă, sau este printre cei morţi? 
Fiindcă n-o găseşte nicăieri, socoteşte că nu există nicăieri şi în 
sufletul său se teme de lucruri şi mai rele. Jupiter o văzuse pe lo 
pe cînd ea se întorcea de la fluviul părintesc. „O, fecioară 
demnă de Jupiter, zise el, nu ştiu pe cine vei face fericit cu patul 
tău de nuntă. Îndreaptă-te spre umbra înaltelor păduri (şi i-a 
arătat umbra pădurilor). Soarele la mijlocul drumului încălzeşte 
din înaltul cerului. lar dacă te temi să intri singură în aceste 
ascunzişuri ale fiarelor sălbatice, vei merge în tainiţele pădurii, 
ocrotită de paza unui zeu. Nu un zeu de rînd, ci cel ce ţine în 

mîna sa puternică sceptrul cerurilor, cel ce trimite trăsnetele 
pururi mişcătoare. Nu fugi de mine!" 

Căci ea fugea, lăsînd în urmă păşunile Lernei™ şi ogoarele 
Lyrceului5$ presărate cu arbori, cînd zeul,ascunzînd pămîntul 
într-o negură deasă, opreşte pe nimfă din fugă şi-i răpeşte 
cinstea. 

In vremea aceasta Junona îşi aruncă privirea peste ogoare şi 
vede cu mirare cum norii veniţi în zbor au învăluit ziua într-un 
întuneric de noapte. Îşi dă seama că ei nu s-au ridicat nici din 
râuri, nici din umezeala pămîntului S-a uitat în jur să vadă unde 
e soţul său, ca una care-i cunoştea infidelităţile şi care-l prinsese 
de ati-tea ori în greşeală. Negăsindu-l în cer, a zis: „Sau mă 
înşel, sau sînt insultată". Şi alunecînd pe undele văzduhului, din 
înaltul cerului se opreşte pe pămînt şi porunceşte norilor să se 
retragă. Dar Jupiter presimţise sosirea soţiei şi prefăcuse fru- 
mosul chip al fiicei lui Inachus într-o junincă. Dar şi aşa era 
frumoasă. Fără să vrea, Saturniana”” admiră frumuseţea junincii 
şi, ca şi cum n-ar şti adevărul, întrebă a cui e, de unde şi din ce 
turmă. Jupiter minte că e născută din pămînt, să nu-i mai caute 
obiîrşia. Saturniana o cere în dar. Ce să facă? E crud să dea cea 
iubit, dar e bănuit dacă n-o dă. Ruşinea îl sfătuieşte într-un fel, 
iubirea în altul. 

Naiadele n-o cunosc, nici Inachus însuşi n-o cunoaşte cine 
este. Dar ea îşi urmează tatăl, îşi urmează surorile, se lasă să fie 
mîngiiată, ea însăşi cată să fie alintată. 

Şi poate că ruşinea ar fi fost învinsă de iubire; dar, dacă n-ar 
fi vrut să facă tovarăşei sale de neam şi de căsătorie un dar aşa 
de neînsemnat, juninca ar fi început să pară altceva. Chiar 
dîndu-i-se rivala, zeiţei nu i s-a împrăştiat de tot bănuiala. S-a 
temut de Jupiter şi de infidelitatea lui, pînă cînd a dat-o pe lo în 
paza lui Argus, fiul lui Arestor. Argus avea de jur împrejurul 
capului o sută de ochi şi pe rînd i se odihneau cîte doi; ceilalţi 
erau treji şi stăteau de pază. Oricum stătea privea la lo, chiar 
întors cu spatele, avea înaintea ochilor pe lo. Ziua o lăsa să 
pască. Dar cînd soarele apunea sub pămînt, o închidea şi o lega 
cu un lanţ de gitul ei care nu merita o astfel de umilinţă, li 
dădea să măniînce frunze de arbori şi ierburi amare. In loc de 
pat, nefericita se culca pe pămînt, care nu era totdeauna 

acoperit cu iarbă, şi bea apă tulbure. Chiar dacă voia să întindă 
rugătoare braţele spre Argus, n-avea ce braţe să întindă. 
Incercînd să se plîngă, din gura ei ieşeau doar mugete; şi se 
temea de glasul pe care-l auzea, se speria de propria ei voce. O 
dată a venit pe malul unde obişnuia adesea să se joace, pe 
malul lui Inachus. Dar cînd s-a văzut în apă cu coarne, s-a 
îngrozit şi a fugit 

înnebunită. 

Bătrînul Inachus culege iarbă şi-i da. Ea linge mîinile tatălui 
său, le sărută şi nu-şi poate stăpiîni lacrimile. Dacă cel puţin ar 
putea să-i vorbească! l-ar cere ajutor, i-ar spune numele şi 
nenorocirea sa. Cuvinte scrise, în loc de vorbe, pe care le scrie 
cu piciorul în ţărină, arată trista sa schimbare. „Vai mie, 
nenorocitul!", strigă Inachus şi, atîrnîndu-se de coarnele şi de 
gitul albei juninci care geme, exclamă din nou: „Vai mie, 
nenorocitul! Te-am căutat, fiica mea, peste tot pămîntul. Cînd 
erai pierdută, durerea mi-era mai uşoară decit acum că te-am 
găsit. Taci şi nu răspunzi cuvintelor mele. Numai suspine scoţi 
din adiîncul pieptului şi un singur lucru poţi face: mugeşti la 
vorbele mele. Neştiutor, îţi pregăteam făclii de cununie şi nuntă. 
Prima mea speranţă era să am un ginere; a doua, să am nepoți. 
Acum va trebui să-ţi iei bărbat din cireada şi să ai copii din 
cireada. Ah! de ce nu pot prin moarte să-mi curm atitea dureri! 
Am nenorocirea de a fi zeu, de a-mi fi închisă poarta morţii şi de 
a-mi purta în veşnicie durerea". Pe cînd el se tînguia astfel, pe 
neaşteptate vine înstelatul"5* Argus, răpeşte pe lo de la tatăl ei 
şi o duce în alte păşuni, iar el se suie pe virful unui munte, de 
unde şezînd să poată privi în toate părţile. Stăpiînul zeilor nu 
poate îndura mai departe suferinţele atît de mari ale nepoatei 
lui Phoroneus™®. Cheamă pe fiul pe care i-l născuse 
strălucitoarea Pleiadă®, şi-i poruncește să-l dea morţii pe Argus. 
A întîrziat puţin Mercur de şi-a pus aripile la picioare, varga 
aducătoare de somn în mîna puternică şi coiful pe cap. In 
această ţinută fiul lui Jupiter a zburat din palatul tatălui său pe 
pămînt. Aci şi-a scos coiful, şi-a desfăcut aripile de la sandale şi 
a ţinut la el numai caduceulf!. Cu acesta conduce, ca un păstor, 
nişte capre pe care le-a găsit pe cîmpuri neumblate cînd a venit 
şi le cîntă din nai. Păstorul Junonei a fost cucerit de cîntecul 

nemaiauzit: „Oricine eşti, ai putea să şezi cu mine pe această 
lespede, îi spuse Argus. În altă parte nu e un loc cu iarbă mai 
bună pentru turmă şi vezi că e şi umbră bună pentru păstori”. 
Atlantiade“? se aşază şi lungeşte ziua povestind multe şi, cîntînd 
din nai, încearcă să înşele ochii veghetori. Argus se luptă totuşi 
să învingă somnul molatic. Deşi cu o parte din ochi aţipeşte, cu 
alta stă de veghe; ba îl întreabă, pentru că fusese de curînd 
inventat naiul, cine şi cum l-a născocit. Atunci zeul îi răspunse: 

„Sub munţii îngheţaţi ai Arcadiei, era printre nimfele 
hamadryade ale muntelui Nonacris, o foarte vestită naiadă®. 
Aceste nimfe o numeau Syrinx. Nu o dată îşi risese ea de satirii 
care o urmăreau şi de alţi zei pe care-i are pădurea umbroasă şi 
cîmpul rodnic. Prin înclinările sufleteşti şi prin fecioria ei cinstea 
pe zeiţa din Ortygia*. Şi prin îmbrăcăminte căuta să imite pe 
Diana, astfel că cine o vedea s-ar fi putut înşela, ar fi putut-o lua 
drept fiica Latonei$5, dacă arcul ei n-ar fi fost de fildeş, iar al 
Dianei de aur. Dar şi aşa privitorul era amăgit. Pe cînd se întor- 
cea odată de pe muntele Lycaeus, Pan®®, cu capul încununat de 
pini, o vede şi-i adresează aceste cuvinte..." 

Urma ca Mercur să spună cuvintele rostite de Pan, să arate 
cum nimfa a fugit pe cărări neumblate dispreţuindu-i 
rugăminţile, pînă ce a ajuns la râul nisipos şi liniştit al 
Ladonului“”, cum aci, neputîind merge mai departe din cauza 
râului, a rugat pe naiade, surorile ei, să-i schimbe chipul şi Pan, 
socotind că a prins pe Syrinx însăşi, în locul trupului nimfei ţinea 
în braţe nişte trestii de baltă; cum o dată cu respiraţia lui aerul 
suflat în trestii dădea un sunet uşor asemenea unei tînguiri şi 
cum zeul, cucerit de noua artă şi de farmecul vocii, a zis: 
«Această unire cu tine îmi va rămîne», şi unind cu ceară trestii 
de mărime neegală a făcut naiul căruia i-a dat numele nimfei. 
Cînd avea să spună acestea, OlimpianulS a văzut că toţi ochii lui 
Argus au adormit şi că luminile le-au fost acoperite de somn. 
Întrerupînd îndată povestirea, i-a întărit somnul, atingîndu-i ochii 
cu varga minunată. Apoi fără întîrziere cu sabia încovoiată îi taie 
capul, care moţăia pe piept, şi-l prăvăleşte de pe stîncă, pătînd 
cu sînge piatra abruptă. Zaci, Argus, şi ţi s-a stins lumina pe 
care o aveai în atitea priviri! Noaptea veşnică s-a aşternut peste 
cei o sută de ochi! Pe aceştia Saturniana“? îi strînge şi-i aşază 


50 


Ovidiu 
Metamorfoze Cartea I 


răsfiraţi pe penele pasării sale consacrate, umplîndu-i coada de 
pietre nestemate, care strălucesc ca stelele. Aprinsă de mînie, 
ea nu şi-a aminat răzbunarea şi a adus în ochii şi în sufletul 
rivalei sale argoliene” pe purtătoarea de groază Erinnys”!, 
ascunzîndu-i în piept întăritări de furie oarbă şi făcînd-o să 
alerge nebună peste tot pămîntul. Rămineai, Fiule, cel din urmă 
martor al nemăsuratelor ei chinuri. De îndată ce a ajuns la acest 
fluviu, a căzut în genunchi pe mal şi, dîndu-şi capul pe spate şi 
înălţîndu-şi cum a putut privirile spre stele, părea că prin 
gemete, lacrimi şi muget jalnic se plînge lui Jupiter şi-l roagă să-i 
curme suferinţele. El, înlănţuind braţele de gitul soţiei sale şi 
îmbrăţişind-o, o roagă să pună în sfirşit capăt răzbunării sale. 
„Lasă teama de viitor, zice el, aceasta nu-ţi va fi niciodată 
pricină de durere", şi porunceşte ca aceste cuvinte să le audă 
apele Styxului ca jurămînt. Cînd zeiţa s-a îmbunat, nimfa şi-a 
reluat înfăţişarea de mai înainte şi a redevenit ceea ce fusese la 
început: părul de animal îi dispare de pe corp, coarnele de ase- 
menea, orbita ochilor se strînge, gura i se micşorează, i se refac 
umerii şi mîinile, copitele i se transformă în cîte cinci unghii. N-a 
mai rămas nimic de junincă în ea, decît culoarea albă a 
frumuseţii sale. Se ridică în două picioare, bucuroasă că-i sînt de 
ajuns acestea şi, temîndu-se să vorbească, pentru ca să nu 
mugească iarăşi ca o junincă, se opreşte sfioasă la mijlocul 
cuvintelor. Azi nimfa este zeiţă foarte vestită, cinstită de un 
sobor de preoţi îmbrăcaţi în haine de in”. Se crede chiar că din 
legătura cu marele Jupiter a născut pe Epaphus, care are temple 
prin oraşe alături de tatăl său. 

De aceeaşi vîrstă şi cu aceeaşi fire ca Epaphus era fiul 
soarelui, Phaeton, pe care nu l-a putut răbda nepotul lui 
Inachus”? să se laude şi să spună cu mîndrie că este fiul lui 
Phoebus. „Nebun ce eşti, o crezi pe mama ta - i-a zis - şi te 
umfli de închipuirea unui tată neadevărat". Phaeton s-a roşit şi, 
stăpînindu-şi mînia de ruşine, a alergat la mama sa, Clymene, 
căreia i-a piîrit batjocura lui Epaphus. „Dacă poţi răbda una ca 
aceasta, mamă - zise el - eu, cel mîndru şi încrezător în mine, 
an ruşine de această insultă, mi-e ruşine că vorbi aşa, iar eu n- 
am putut să-l înfrunt. Dacă sînt născut din viţă cerească, arată 
un semn al neamului meu, arată că sînt din cer". 

Acestea a spus şi înlănțuindu-şi braţele de gîtul mamei a rugat- 
0, pe capul ei şi al soțului ei Merops şi pe făcliile de nuntă ale 
surorilor sale, să-i dea un semn sigur despre adevăratul său 
tată. Mişcată de rugă-mințile lui Phaeton, de mînia celor auzite, 
Clymena a întins braţele amîndouă spre cer şi, privind lumina 
soarelui, a zis: „Pe acest astru frumos cu raze strălucitoare, care 
ne vede şi ne aude, îţi jur, fiule, că tu eşti fiul acestui soare, pe 
care-l priveşti şi care stăpâneşte lumea. Dacă spun lucruri închi- 
puite să nu-l mai văd şi lumina lui de acum să fie cea din urmă 
în ochii mei. Nu este pentru tine mare oboseală de a cunoaşte 
pa-latul tatălui tău. Casa de unde răsare e la hotarul ţării 
noastre. Dacă te poartă cugetul, du-te şi întreabă-l pe el". 
Phaeton tresaltă de bucurie după cuvintele ale mamei sale şi cu 
gîndul se şi vede în cer. Plecînd, trece de ţara sa Ethiopia şi de 
India cea aşezată sub arşiţa de soare şi ajunge nerăbdător la 
răsăritul soarelui. 


1 Titan, nume dat de poeți soarelui care, după o legendă, era 
fiul titanului Hyperion. (Se înțelege că, Metamor-fozele fiind o 
înlănțuire de legende mitologice, mai toate personajele şi 
evenimentele lămurite în note sânt legenda-re, create de 
fantezia poporului şi a poeților, chiar dacă ele personifică lucruri 
şi fenomene reale din natură. Excepţie fac cadrul geografic şi 
persoanele sau faptele istorice, pe care cititorul le va putea 
deosebi cu uşurinţă, fără să mai fie nevoie a arăta la fiecare 
notă ce anume este adevăr istoric şi ce este ficțiune poetică în 
lumea Metamorfozelor). 

2 Phoebe, luna, sora lui Apollo, zeul soarelui. 

3 Amfitrita era soţia lui Neptun, zeul mării; aci personifică 
marea. 

1 Această Împărțire a cerului în zone se întilneşte şi la alti 
poeți antici. 

° Nabata, ținut in Arabia. 

* Munţii din nordul Indiei. 

7 Cei vechi credeau, în general, că dincolo de atmosferă, pe 
care ei o considerau o pătură de aer cu densitate mai mare, se 
întinde eterul, format din aer ca densitate foarte mică şi 

purificat printr-un foc veşnic, eterul fiind înce-putul regiunilor 
cereşti sau cerul însuşi. 

8 Fiul lui lapet, titanul Prometeu 

? Astreea, zeița dreptății. 

10 Jupiter 

“Pelionul şi Ossa, munţi în Thessalia. Legenda spune că 
gigantii revoltati contra lui Jupiter au înăltat Pelionul peste Ossa, 
ca să poată ataca cerul. 

12 Lycaon rege legendar al Arcadiei; poetul arată mai departe 
despre ce masă este vorba. 

15 Zeii de sus, zeii locuitori ai cerului, spre deosebire de zeii 
de jos, stăpinitori ai lumii subpămintene 

14 Pe colina Palatinului se găsea casa lui Augustus, pe care, 
precum se vede, poetul o aseamănă cu locuinţa lui Jupiter. 

15 Nereus, zeu al mării. 

19 Styxul, riu în infern. Cină zeii jurau pe apele Styxului, nu 
mai i puteau reveni asupra jurămintului lor. 

17 Asemănare între revolta giganților şi asasinarea lui Caesar 
de către Brutus şi ceilalți conspiratori, asemănare pe care poetul 
o face pentru a apropia iarăşi pe Augustus de Jupiter. 

15 Maenalus, Cyllene şi Lycaeus, munti in Arcadia. 

1? Moloşii, populație din Epir. 

2 Etimologia numelui Lycaon duce la numele animalului în 
care e transformat: lup in greceşte se spune Iycvs. 

21 Erinnys, furia care împinge pe oameni la fapte criminale. 
La romani Furiile, la greci Erinnyile, sau Eumeni-dele, erau 
zeități ale infernului, care pedepseau pe oameni pentru crimele 
lor, mai ales pe paricizi şi fratricizi. 

22 Heraclit, şi după el, filozofii stoici socoteau că la sfirşitul 
său universul va pieri prin foc. 

23 În insulele eoliene, astăzi Lipari, credeau cei vechi că îşi 
avea reşedinţa Eol, zeul vinturilor; Aquilonul, vânt de nord; 
Notus, vânt de sud, care aduce furtuni şi ploi mari. 

24 Iris, solie vestitoare a zeilor, schimbată de Junona în 
curcubeu. 

25 Nereidele, fiicele lui Nereus, un zeu al mării. 

2 Aonieni, locuitorii vechii Beoţii, numită şi Aonia. 

?7Ogoarele Oeteene se întindeau la poalele muntelui Oeta. 
Focida era provincie în Grecia centrală, între Boetia la sud şi 
câmpia Oeteeană la nora. 

25 Corycide, nimfe care locuiau în peştera Corycion pe 
coastele Parnasului. 

2% Triton, zeu al mării, fiul lui Neptun şi al Amfitritei 

3? Deucalion şi Pyrrha erau veri buni: el era fiul titanului 
Prometeu, iar ea era fiica lui Epimele, fratele lui Prometeu. 

31 Prometeu a făcut din pămint pe primul om şi l-a insuflețit 
cu focul furat din cer, pentru care faptă a fost pedepsit de 
Jupiter să stea timp de 30 000 ani înlănţuit pe o stâncă în 
Caucaz şi un vultur să-i sfişie necontenit ficatul. Se spune că 
după 5000 de ani l-a scăpat de această pedeapsă Hercule. 

32 Cephlsos, râu la nordul muntelui Parnas. 

33 Themis, zeița justiţi ei şi a prezicerilor. 

3 Epimete şi Prometeu erau numiţi titani, ca şi tatăl lor 
lapet; Pyrrha este numită de poet Titania, ca fiică a lui Epimete. 

35 Idei împrumutate din filozofia greacă, direct sau prin 
scriitorii latini, mai ales prin Varro. 

36 Apollo. 

“Jocurile pythice sau pythiene au fost instituite din timpurile 
legendare ale Greciei, poate din timpul războiului 
troian. 

382 Phoebus, alt nume al lui Apollo. 

3? Peneus, râu în Thessalia. 

+ Delianul, epitet dat lui Apollo, pe care mama sa Latona l-a 
născut în insula Delos, 

“1Peneida, nume patronimic al nimfei Daphne, fiica lui 
Peneus, râu pe valea căruia creşteau mulți lauri, care au dat 
naştere acestei legende. 

2 Jupiter. 

#3 Cei vechi secerau grâul tăind numai spicele, nu şi paiele, 
cărora le dădeau foc şi a căror cenuşă îngraşă ogorul. 

++ In oraşul Delfi era un oracol al lui Apollo. Aci aveau loc 
jocurile pythice, despre care a fost vorba anterior. 

+ Claros, mic oraş în lonia, vestit prin cultul lui Apollo care 
avea aci un oracol şi un templu 

46 Tenedos, insulă în marea Egee, în fata Troiei. În această 
insulă era de asemenea, un templu al lui Apollo. 

+ Patara, oraş în Lycia, cu un vestit templu al lui Apollo. 

48 Apollo era zeul oracolelor (răspunsuri asupra viitorului, 
date de preoți ca venind de la zei), al muzicii şi al medicinei, pe 
care el a inventat-o, Esculap fiind elevul său. 

+9 La intrarea în locuinţa lui Augustus erau, de o parte şi de 
alta, doi lauri. 

5 Laurul este o plantă cu frunze care nu cad în timpul iernii. 

1 Paean, nume al lui Apollo, considerat ca medic, şi al lui 
Esculap, fiul său. (Paean în greceşte înseamnă medic, salvator). 

2 Haemonia, vechi nume al Thessaliei. 

55 Între aceste râuri care, precum se vede, curg prin 
Thessalia, poetul amestecă râul Aeas, care se găsea în Illyricum, 
şi Eridanul, nume poetic al Pudului din nordul Italiei. 

“+ Inachus, râu în Argolida. 

>> Lerna, tinut la sud de Argos în Pelopones. 

“ Lyrceul, munte in Pelopcnes, între Arcadia şi Argolida. 

37 Junona şi Jupiter erau fii ai lui Saturn. 

“5 Cu ochii asemenea stelelor. 

3? Phoroneus, vechi rege în Argos. Vezi şi nota 36, Cartea II. 

* Mercur era fiul lui Jupiier şi al pleiadei Maia, fiica lui Atlas. 

s1 Caduceul, bagheta cu care legenda spune că Mercur a 
despărțit odată doi şerpi care se băteau. Caduceul e reprezentat 
avind la capul de sus aripi iar de-a lungul doi şerpi încolăciți , şi 
a devenit emblema concordiei. Este de asemenea emblema 
comerțului, Mercur fiind şi zeul comerțului. 

€ Atlantiade, alt nume al lui Mercur, care era nepot al lui 
Atlas, rege în Mauretania. 

s Naiadele, divinități ale râurilor şi ale izvoarelor. 
Hamadryadele, ca şi dryadele, erau divinități ale pădurilor. 

*1 Ortygia, vechi nume al insulei Delos, unde s-a născut şi 
era adorată în chip deosebit Diana, pe care poetul o numeşte 
aici zeița din Ortygia. 

®& Latona, fiica titanului Ceoj, mama Dianei şi a lui Apollo. 

*6 Pan, zeu al păstorilor şi al pădurilor. 

€ Ladonul, râu în Arcadia. 

6 Mercur se născuse pe muntele Cyllene, în nordul Arcadiei. 

71 Erinnys, vezi nota 21. 
72 lo este identificată cu zeița egipteană Isis. 
75 Epaphus era nepot al lui Inachus. 

CARTEA II 


1. Phaeton cere să conducă pentru o zi carul soarelui, el este 
lovit de trăsnet şi prăbuşit din cer; 

2. Cycnus este schimbat în lebădă; 

3. Callisto, schimbată în ursoaică; 

4. Corbul, din alb cum era, devine negru; 

5. Ocyrhoe, transformată în iapă; 

6. Battus, schimbat în piatră; 

7. Aglaura, schimbată în stincă; 

8. Jupiter, sub chipul unui taur, o răpeşte pe Europa. 


1. Phaeton cere să conducă 

Palatul soarelui se înalţă măreț cu coloanele spre cer, 
strălucind pentru o zi carul soare de atita aur sclipitor care imita 
flăcările. _ 

E| este lovit de traznetul şi prăbuşit din cer fiul li era de fildeş 
lustruit şi uşile cu două canaturi radiau lumini din argintul lor. 
Dar construcţia era mai presus de materialul din care era 
alcătuită. Căci Mulciber? sculptase aci mările care înconjură 
pămîntul, globul pămîntesc însuşi şi cerul care se înalţă peste 
pămînt. Apele albastre îşi au zeii lor: cântăreţul Triton, 
schimbătorul la faţă Proteus, Aegeus“, care apasă cu braţele 
sale spatele uriaşe ale balenelor, Doris” şi fiicele sale, dintre 
care unele se văd înotînd, altele şezînd şi uscîndu-şi părul ud pe 
stîncă, iar altele sînt purtate de peşti. N-au toate aceeaşi înfă- 
ţişare, dar totuşi nu sînt nici fără asemănare: cum se cade să fie 
surorile. Pe pămînt se văd oameni, oraşe, păduri, animale 
sălbatice, rîuri, nimfe şi zeități cîmpeneşti. Deasupra este 
zugrăvită bolta cerului strălucitor. Şase zodii se văd în partea 
dreaptă şi şase în stînga. 

De îndată ce a urcat drumul care merge tot suindu-se şi a 
intrat în palatul părintelui de care s-a îndoit, fiul Clymenei€ şi-a 
îndreptat paşii spre faţa tatălui său, dar s-a oprit de departe, 
căci nu putea suporta lumina mai de aproape. Phoebus şedea 
pe tron, îmbrăcat într-o haină de purpură, împodobită cu 
smaragde strălucitoare. La dreapta şi la stînga lui stăteau zilele, 
lunile, anii, veacurile şi orele, aşezate la distanţe egale. Era şi 

tînăra primăvară, încinsă cu o cunună de flori. Vara stătea goală 
şi purta ghirlande de spice. Era şi toamna lipicioasă de mustul 
strugurilor şi iarna îngheţată, cu părul alb şi zburlit. Deşi astfel 
înconjurat, soarele zări, cu ochii lui care văd toate, pe tînărul 
care era înmărmurit de această nouă privelişte. 

„De ce ai venit pînă aici, - îi spune - ce pricină te-a adus la 
acest castel, Phaeton, fiul meu? Căci n-aş putea tăgădui că-ţi 
sînt tată". El răspunde: „O, lumină a întregii lumi, tată Phoebus, 
dacă-mi dai voie să mă folosesc de acest cuvint şi dacă Clymene 
nu acoperă o greşeală cu un văl de minciuni, dă-mi o garanţie, 
tată, prin care să fiu crezut adevărat urmaş al tău, şi alungă din 
sufletul meu îndoiala". 

Astfel zisese. lar tatăl şi-a scos de pe cap coroana de raze 
strălucitoare, a poruncit lui Phaeton să vină mai aproape şi, 
după ce l-a îmbrăţişat, i-a spus: „Nu se cade să fii tăgăduit de 
mine şi Clymene a grăit adevărul despre naşterea ta. Ca să nu 
te mai îndoieşti, cere-mi orice dar vrei să-l ai din partea mea. 
Apele pe care jură zeii, nevăzute încă de ochii mei’, să fie 
mărturie a celor făgăduite". 

Nici nu terminase bine şi Phaeton cere carul tatălui său şi 
dreptul de a conduce o zi caii înaripaţi. Tatăl s-a căit că a jurat 
şi, clătinînd din cap de trei-patru ori, a zis: 

„Cuvintele mele necugetate te-au făcut să vorbeşti şi tu 
necugetat. O, de-aş putea să nu-mi ţiu făgăduiala, mărturisesc, 
fiule, că numai acest lucru ţi l-aş refuza. Mi-e îngăduit să te 
sfătuiesc totuşi. 

Voia ta nu este fără primejdie. Doreşti însărcinări mari, 
Phaeton, şi care nu se potrivesc cu puterile, nici cu vîrsta ta de 
copil. Tu eşti un muritor şi ceea ce doreşti este faptă de 
nemuritori. Fără să ştii, tu ceri ceea ce nici zeii nu pot face. Fie- 
căruia îi e îngăduit ce-i place, dar nimeni nu poate, în afară de 
mine, să stea în carul meu de foc. 

Nici chiar stăpînul marelui Olimp, care aruncă sălbaticile 
trăsnete cu dreapta lui groaznică, nu conduce aceşti cai. Şi ce 
avem mai mare decit pe Jupiter? 

La început drumul este foarte greu de urcat, abia îl biruie 
caii dimineaţa, cînd sînt odihniţi . La mijlocul cerului înălţimea 
este cea mai mare. De aci adesea mi-e teamă cînd văd marea şi 

pămîntul. Inima îmi tremură de frică. Ultima parte a drumului 
merge în jos şi are nevoie de o conducere sigură. Atunci de 
obicei se teme chiar şi Tethys? care mă primeşte în undele sale, 
să nu mă prăbuşesc. Mai ales că cerul este răpit de o mişcare în 
jur, necontenită. El trage cu sine şi stelele, pe care le răsuceşte 
într-un vîrtej reoede. Eu mă împotrivesc lor, înfruntînd năvala 
care biruie pe celelalte, şi sînt purtat în sens contrar într-o 
mişcare repede. Inchipuie-ţi că ţi-am dat carul. Ce-ai să faci? Vei 
putea merge împotriva vîrtejului polilor, ca să nu te ia cu sine 
repezeala axei cerului? Poate ţi se vor arăta păduri sfinte, şi 
oraşe, şi case, şi altare bogate în daruri. 

Drumul este plin de primejdii şi de fiare sabatice?. Să-ţi ţii 
drumul şi să nu te laşi furat de nici o rătăcire. Vei trece printre 
coarnele Taurului întors cu faţa spre răsărit, prin arcurile 
haemoniene şi prin faţa sălbaticului Leu şi a Scorpionului, care 
cuprinde cu braţele o mare întindere, şi peste faţa Cancerului!, 
ale cărui braţe se deschid într-un circuit opus. Nu-ţi este uşor să 
conduci caii înflăcăraţi de focul pe care-l au în piept, pe care-l 
suflă pe gură şi pe nări. Abia îi stăpinesc eu, atunci cînd li se 
încălzeşte apriga inimă şi grumazul lor refuză friiele. Tu, fiule, 
fereşte-te să nu fiu eu cel ce ţi-a făcut un dar nenorocit. Cât se 
mai poate încă, schimbă-ţi dorinţa. Fără îndoială, ceri dovezi 
sigure, ca să poţi crede că eşti născut din sîngele meu. Teama 
mea pentru tine este destulă garanţie. Dovedesc că sînt tatăl 
tău prin grija mea părintească. lată, priveşte faţa mea. O, de-ai 
putea pătrunde cu privirile ochilor tăi în inima mea şi să înţelegi 
grija mea de tată! In sfirşit, ce să-ţi spun? Priveşte lumea cu 
toate bogăţiile ei şi cere ceva din atit de multe şi de mari 
bunătăţi ale cerului, ale pămîntului şi ale mării. Nu vei întîmpina 
nici un refuz. Te rog doar acest lucru să nu-l ceri, care cu 
adevăratul său nume este osîndă, nu onoare. Osîndă, Phaeton, 
ceri în loc de dar. Ce mă ţii de git, nefericitule, cu braţe 
drăgăstoase? Nu te îndoi, am jurat doar pe undele Styxului, ţi se 
va da orice doreşti ,, Dar doreşte ceva mai înţelept." 

Soarele sfirşise sfaturile. Phaeton totuşi n-ascultă de 
cuvintele tatălui său; rămîne la ceea ce ceruse înainte şi arde de 
dorinţa de a se urca cu carul. Aşadar, după ce a amiînat cît a 
putut, tatăl duce pe fiul său la măiestrul car dăruit de Vulcan. De 

aur îi era osia, de aur oiştea, de aur şinele roţilor, iar spiţele de 
argint. Pe friie erau şiruri de pietre scumpe şi de perle, care în 
razele soarelui răsfringeau o lumină strălucitoare. Şi pe cînd 
îndrăzneţul Phaeton se minunează în faţa acestora şi le 
cercetează lucrul, iată că treaza Auroră deschide dinspre roşul 
răsărit porţile de purpură ale palatului său de trandafiri. Stelele 
fug şi mulţimea lor o strînge Lucifert, care cel din urmă se 
retrage de pe cer. lar Titanul!?, cînd a văzut că pămîntul şi 
lumea se scaldă în roşu şi pînă şi coarnele lunii încep să dispară, 
porunceşte repezilor Ore să înhame caii. Zeiţele se grăbesc să 
îndeplinească poruncile şi aduc din mîndrele lor grajduri 
telegarii, care, sătui de suc de ambrozie, varsă foc. Le aduc şi 
friiele răsunătoare. Atunci tatăl atinse faţa fiului său cu doctorie 
sfintă, care-l face să poată suporta dogoritoarele flăcări. Pe cap 
îi puse razele şi, scoţind din pieptul îngrijat suspine 
prevestitoare de durere, zise: 

„Dacă poţi cel puţin aici să te supui sfaturilor părinteşti, 
foloseşte-te mai puţin de bici şi ţine-i în friu cît mai cu putere. Ei 
merg singuri repede, greutatea e să le stăpineşti pornirile. Să 
nu-ţi placă drumul drept prin cele cinci zone!?. Este un drum 
cotit, croit cu un lung ocol, sfiîrşind după trei zone; să fugi de 
polul australian!*, ca şi de Ursa unită cu Aquilonul'5. Pe aici este 
drumul. Se văd urmele lăsate de roţi în drumurile mele; ţine-te 
de ele. Şi, ca cerul şi pămîntul să aibă aceeaşi căldură, nici nu 
strînge friiele, şi nici nu le slăbi în regiunile eterului. Înălţîndu-te 
prea sus, vei arde locuinţele cereşti, coborîndu-te prea jos, vei 
arde pămîntul. Cel mai sigur este drumul de mijloc. Să nu te 
abaţi nici mai spre dreapta, spre Şarpele încolăcit, nici să te 
ducă braţele mai la stînga, să te împingă spre Altar!:$. Ţine 
drumul printre amîndouă. Celelalte le încredinţez soartei, care 
aş vrea să te ajute şi să te sfătuiască mai bine decit tu însuţi. 
lată, cît am vorbit eu, noaptea cea umedă a şi atins hotarul de 
sfîrşit, ajungînd pe ţărmul Hesperiei". 

Nu mai pot întîrzia, sînt chemat. Aurora îşi revarsă lumina, 
alungind întunericul. Pune mîna pe friie, sau, dacă îţi mai poţi 
schimba dorinţa, foloseşte-te de sfaturile, nu de carul meu. 
Dacă poţi, încă te găseşti la adăpost sigur, cît timp încă n-ai pus 
mîna, neştiutor, pe carul pe care l-ai dorit ca un nesocotit. 

Îngăduie-mi să dau eu lumină pe pămînt, iar tu mulţumeşte-te s- 
o priveşti fără primejdie". 

El se suie însă în carul uşor, cu corpul său tînăr şi stă la 
cîrrnă, bucurindu-se la atingerea friielor care i-au fost date în 
mină. Apoi aduce mulţumire tatălui său, cu toată împotrivirea 
acestuia. 

Acum caii zburători ai soarelui, Pyrocis, Eous, Aethon şi, al 
patrulea, Phiegon, umplu cu nechezatul lor văzduhul, scoţind foc 
pe nări şi lovind cu picioarele bariera pe care Tethys, 
necunoscătoare a soartei nepotului său'$, a dat-o la o parte, 
lăsînd în faţă liber universul imens. Caii şi-au luat zborul şi, 
mişcîndu-şi picioarele prin aer, spintecă norii pe care-i întîlnesc 
şi, ajutaţi de aripi, trec înaintea vînturilor care au pornit din 
aceleaşi părţi. Dar carul era uşor de nu-l mai cunoşteau caii 
soarelui şi jugul era lipsit de greutatea obişnuită. Precum înco- 
voiatele corăbii, fără greutatea potrivită, alunecă pe mare şi sînt 
purtate în voia valurilor, fiindcă sînt prea uşoare, tot astfel carul, 
din cauza greutăţii mai mici decît cea de obicei, face salturi în 
înălţime şi e hurducat, ca şi cum ar fi gol. De îndată ce au simţit 
aceasta, telegarii se reped părăsind drumul bătut al carului lor şi 
nu aleargă în direcţia de mai înainte. Phaeton se sperie şi nu 
ştie nici cum să miînuiască friiele, nici încotro e drumul. 

Şi chiar dacă ar şti, n-ar putea stăpîni caii. Atunci pentru 
prima dată Trionele!” îngheţate s-au încălzit de la raze şi 
zadarnic au încercat să se scufunde în marea oprită lor. Foarte 
apropiat de polul îngheţat şarpele, care pînă acum era amortit 
de frig şi nu speria pe nimeni, s-a încălzit şi din pricina căldurii a 
fost cuprins de o miînie necunoscută. Se spune că şi tu, Boctes?0, 
te-ai speriat, oricît erai de domol şi de supus carului tău. 

Cînd nefericitul Phaeton, din înaltul cerului a privit pămîntul 
care se vedea jos, jos de tot, a pălit şi 
deodată genunchii au început să-i tremure de frică. Din cauza 
luminii atît de puternice ochii i s-au împăienjenit de 
întuneric.Acum ar vrea mai bine să nu se fi atins niciodată de 
caii tatălui său. Se căieşte că şi-a aflat neamul şi că a învins în 
rugăminţile sale. Acum, dorind să fie numit fiul lui Merops?!, este 
purtat ca o barcă pe care o mînă furiosul Boreas şi căreia 
cîrmaciul învins de furtună i-a scăpat cîrma, lăsînd-o în seama 

zeilor şi rugăciunilor.Ce să facă? In spate a lăsat mult cer, în faţa 
ochilor e şi mai mult. Măsoară cu gin-dul şi pe unul şi pe celălalt. 
Priveşte apusul care nu-i e permis de destin să-l atingă. Priveşte 
înapoi spre răsărit. Neştiind ce să facă, nu mai mişcă de frică şi 
nu e în stare nici să slăbească, nici să stringă friiele. Nu 
cunoaşte nici numele cailor şi pe cerul spuzit în toate părţile de 
minunăţii el vede îngrozit arătările unor animale uriaşe. 

Este un loc unde Scorpionul îşi încovoaie braţele în două 
arcuri şi, întinzînd coada şi picioarele îndoite în părţi deosebite, 
desfăşoară în spaţiu membrele ca două semne. Cînd l-a văzut 
asudat de venin negru şi ameninţind să rănească cu acul 
încovoiat, tînărul Phaeton, pierzindu-şi cumpătul şi îngheţind de 
spaimă, a dat drumul frîielor. Cum le-au simţit atîrnînd pe spate, 
caii s-au speriat şi, fără să-i mai poată opri nimeni, au luat-o la 
fugă prin văzduh, repezindu-se la întîmplare încotro îi împingea 
goana, prin regiuni necu-noscute. Aleargă pînă la stelele 
atirnate de înaltul văzduhului şi duc carul pe căi neumblate. 
Cînd se înalţă prea sus, cînd ajung prin coborişuri şi căi povîrnite 
în spaţiul apropiat de pămiînt.Luna se miră de ce caii fratelui său 
fug mai jos decit ai săi şi norii arşi fumegă. Cuprins de flăcări în 
părţile sale mai înalte, pămîntul se usucă, pierzindu-şi seva, şi 
se desface în crăpături. Păşunile sînt pârjolite. Arborii ard cu 
frunze cu tot şi secerişurile cad pradă prăpădului. Dar nu 
acestea sînt cele mai de plins. Pier mari oraşe cu ziduri cu tot şi 
pîrjolul preface în cenuşă toate seminţiile de popoare. Pădurile 
ard laolaltă cu munţii. Ard Athosul, şi Taurul Ciliciei, şi Timolus, 
şi Oeta, şi Ida, cel acum sec, mai înainte vestit în izvoare, şi Heli- 
conul muzelor, şi Haemos, care pe atunci nu se numea încă 
Oeagrus. Ard Etna cu focuri uriaşe, şi Parnasul cel cu două 
vârfuri, şi Eryx, şi Cinthus, şi Othrys, şi Rhodope, care acum în 
sfîrşit va rămîne fără zăpadă, şi Mimas, şi Dindyma, şi Mycale, şi 
Cithaeronul” hărăzit altarelor. 

Sclţi ei nu-i foloseşte nimic gerul său. Ard Caueazul, şi Ossa 
cu Pindul, şi Olimpul mai mare decît amîndouă, şi Alpii cei înalţi, 
şi Apeninul purtător de nori. 

Phaeton vede aprins pămîntul din toate părţile şi nu mai 
poate răbda atita dogoare. Trage pe gură adieri încinse ca din 
fundul unui cuptor şi simte că sub el carul începe să ardă pînă 

ce se albeşte de flacără. Începe să nu mai poată suporta cenuşa 
şi scînteile care se înalţă. Din toate părţile este înecat de fum 
cald şi acoperit de zgură neagră; nu mai ştie încotro să 
meargă, nici unde se află şi este nevoit să se lase în voia cailor 
zburători. Se crede că atunci au căpătat popoarele Etiopiei 
culoarea neagră, sîngele fiindu-le atras la suprafaţa corpului. 
Atunci a devenit pustie Libia, pierzîndu-şi de arşiţă umezeala. 
Atunci nimfele cu părul despletit şi-au plîns izvoarele şi lacurile 
secate. Beoţia o caută pe Dirce, Argos pe Amymone, Epirul pe 
Pirena”. 

Nu rămîn ferite nici fluviile cu malurile depărtate. Fumegă 
peste valurile sale Tanais, şi bătrînul Peneu, şi Caicus, vecin cu 
muntele Teuthrante, şi repedele Ilsmenos cu Erymanthe, care 
udă Phegia, şi Xantus cel sortit să mai ardă o dată?*, şi galbenul 
Lycormas, şi Meandrul care face unde jucăuşe, şi Melas 
Migdonianul, şi Eurotas Taenaiianul. Arde Eufratul care udă 
Babilonul, arde Orontes, şi Thermodon cel iute, şi Gangele, şi 
Phasis şi Ister. Arde Alpheus, ard malurile lui Sperchius şi aurul 
pe care-l poartă în apa sa Tagus curge din cauza focului, iar 
păsările de apă, care făceau să răsune malurile meoniene de 
cîntec, ard în mijlocul Caystrului. Nilul fuge îngrozit la marginile 
lumii, şi-şi ascunde capul, care şi acum este ascuns. Cele şapte 
guri cu fundul nisipos i se golesc şi rămîn şapte văi fără apă. De 
aceeaşi urgie seacă în ţara lor Ismarus, Hebru şi Strymon?’ şi 
riurile apusene Rinul şi Ronul şi Padus şiTibrul, căruia i-a fost 
hărăzită stăpînirea lumii. Tot pămîntul se despică şi lumina 
pătrunde prin crăpături pînă în Tartar, speriind pe regele 
infernului şi pe soţia sa. Marea seacă şi ce era pînă de curînd 
întindere de apă acum este cîmp de nisip uscat. Munţii pe care-i 
acoperea marea adincă ies la iveală, şi se înmulţeşte numărul 
împrăştiatelor Cyclade. Peştii se refugiază cît mai la fund şi 
încovoiaţii delfini nu mai îndrăznesc să sară ca de obicei în aer, 
deasupra valurilor. Corpuri de foci zac neînsufleţite, întinse pe 
fundul mării. Se spune că Nereus însuşi şi Doris cu fiicele s-au 
ascuns sub stîncile încinse. De trei ori încercase Neptun să-şi 
ridice braţele din apă cu faţa miîniată şi de fiecare dată n-a 
suportat dogoarea aerului. 

Totuşi hrănitoarea Tellus”, cum era înconjurată de apă, între 
valurile mării şi izvoarele care scăzind pretutindeni se 
ascunseseră în măruntaiele întunecoase ale mamei lor, îşi înălţă 
capul cu faţa pustiită, îşi puse mîna la frunte şi, zguduind lumea 
cu un mare cutremur, se mai aşeză puţin şi se lăsă mai jos decit 
era de obicei. Apoi astfel vorbi cu voce stinsă: 

„Dacă-ţi place şi dacă am meritat aceasta, de ce întirzie 
trăsnetele tale, cel mai mare dintre zei? 

Dacă-mi este dat să pier prin foc, fie-mi îngăduit să pier de 
puterea focului tău, ca să mi se pară mai uşoară nenorocirea 
prin făptuitorul ei. Abia mai pot să scot cuvintele din gură (un 
abur îi înăbuşea faţa). lată, priveşte-mi părul ars, în ochi am 
numai scîntei, pe faţă la fel. Aceasta mi-e răsplata rodniciei şi 
sarcinilor ce le îndur, aceasta mi-e cinstirea că suport rănile 
plugului încovoiat şi ale greblelor şi că sînt muncită în fiecare 
an? Că dau turmelor iarbă şi neamului omenesc hrana plăcută a 
roadelor mele, că-ţi dau ţie tămiie? Hai, să zicem că eu am 
meritat să pier; ce vină au apele, ce vină are fratele tău? De ce 
descresc mările încredințate lui de soartă şi se depărtează de 
ceruri? Dar dacă nu te mişcă nici soarta mea, nici a fratelui tău, 
ai milă cel puţin de cerul în care tu domneşti. Priveşte-l de la un 
capăt la altul. Ambii poli fumegă şi, dacă îi va strica focul, casa 
ta se va prăbuşi. lată, însuşi Atlas? e gata să cadă şi abia mai 
poate ţine pe umeri axa albită de flacără. Dacă pier marea, 
pămîntul şi cerul, ne cufundăm în haosul de la început. Scapă 
din flăcări ce-a mai rămas pînă acum şi ai grijă de suprema 
salvare a universului". 

Acestea le-a spus pămîntul şi, nemaiputind nici să mai 
îndure arşiţa, nici să vorbească mai mult, şi-a retras faţa 
înlăuntrul său şi în peşterile mai apropiate de mări. 

Tatăl atotputernic ia ca martori pe zeii de sus şi pe însuşi 
zeul care dăduse carul că, dacă nu intervine, totul va pieri sub 
un greu destin. Apoi urcă repede în turnul palatului său, de unde 
obişnuieşte să împrăştie pe întinsul pămîntului norii, de unde 
zguduie cu tunetul şi aruncă licăritoarele fulgere. Dar atunci n-a 
avut nici nori pe care să-i poată împrăştia pe pămînt, nici ploi pe 
care să le trimită din cer. Tună şi, ochind cu trăzne-tul cumpănit 
la înălţimea urechii drepte, îl trimite împotriva lui Phaeton, 

lovind deodată şi vizitiul şi carul, stingînd astfel un foc cu 
focurile sale răzbunătoare. Caii se sperie şi făcînd un salt înapoi 
îşi scot gitul din ham şi lasă în urmă frîiele rupte. Aici zac friiele, 
dincoace osia desfăcută de oişte, în altă parte spiţele roţilor 
rupte; urmele carului făcut bucăţi sînt împrăştiate pe o mare 
întindere iar Phaeton, cu păru-i blond cuprins de flăcări, se 
rostogoleşte cu capul în jos şi lasă în aer o lungă diră, asemenea 
unei stele care cade, sau cel puţin pare a cădea uneori din cer 
senin. Marele Eridanus”? departe de patrie, în partea opusă a 
pămîntului, îl primi în apele sale şi-i spălă faţa afumată. 
Naiadele Hesperide îngroapă trupul încă fumegînd de flacăra cu 
trei limbi a trăsnetului şi-i scriu aceste stihuri pe piatra funerară: 
„Aici este înmormîntat Phaeton, conducătorul carului părintesc, 
şi dacă nu l-a putut conduce, a căzut în schimb victimă a unei 
mari îndrăzneli". 

Tatăl, copleşit de durere grea, îşi ascunse faţa şi se spune că 
o zi întreagă a trecut fără soare. Incendiile au dat în acea zi 
lumină, răul aducînd astfel şi un oarecare folos. lar Clymene, 
după ce a spus cele ce se spun în nenorociri atît de mari, 
nebună şi cu inima sfişiată de durere, cutreieră în haine de doliu 
tot universul, căutînd corpul neînsufleţit, sau cel puţin oasele 
fiului său. Nu i-a găsit decit oasele înmormiîntate în ţinuturi 
străine pe malul unui fluviu. A îngenunchiat în acel loc şi, citind 
scrisul de pe mormiînt, udă cu lacrimi marmura şi o încălzeşte cu 
sînul său. Heliadele - fiicele soarelui - de asemenea aduc 
tributul lor de plinsete şi lacrimi, daruri zadarnice pentru cel 
mort, îşi lovesc pieptul cu palmele şi-şi pleacă faţa la pămînt, zi 
şi noapte chemîndu-l pe Phaeton, care nu mai aude jalnicele 
bocete. De patru ori luna îşi unise coarnele, de patru ori 
luminase cu discul plin pămîntul. Fiicele soarelui, se boceau la 
mormînt, ca de obicei, - căci bocetul le devenise obicei - cînd 
cea mai mare dintre ele, Phaetusa, voind să se plece la pămînt, 
s-a plins că i s-au înţepenit picioarele. Incercînd să vină la ea 
alba Lampetie s-a simţit pe neaşteptate fixată cu rădăcini de 
pămînt. A treia, pe cînd îşi smulgea părul cu mîinile, a rupt frun- 
ze. Una se plinge că picioarele îi sînt prefăcute în trunchi de 
arbore, alta că braţele i se schimbă în lungi ramuri şi, în timp ce 
se minunau de aceste schimbări, coaja de copac le acoperă 

treptat, cuprinzindu-le pîntecele, pieptul, umerii, mîinile. Mai 
rămăsese numai gura, cu care-o chemau pe mama lor. Dar ce 
putea face mama decit să alerge încoace şi încolo, cum o mîna 
durerea şi, pe cît era cu putinţă încă, să-şi unească sărutările cu 
ale lor? Şi nu numai atit! Incearcă să le smulgă corpurile din 
trunchiuri şi să rupă cu miinile ramurile tinere, dar din ele curg 
picături de sînge ca din rană. „Lasă-mă marnă, strigă fiecare 
rănită. Cruţă-mă te rog! Trupul mi-i sfişiat în arbore. Şi acum, 
adio!". Ultimele cuvinte sînt acoperite de scoarţa de copac, din 
care curg încă lacrimi. Ele picură din noile ramuri şi sînt întărite 
de soare în perle, pe care le primeşte rîul limpede şi le trimite 
femeilor latine să le poarte. 


2. Cycnus este schimbat in lebada 

De faţă la această minunăţie a fost urmaşui lui Stheneleus, 
Cycnus care, unit cu tine prin sîngele mamei tale, Phaeton, ţi-a 
fost şi mai apropiat prin prietenia lui. Părăsind domnia, căci 
fusese rege peste popoarele ligurilor şi peste mari oraşe, el 
umplea cu bocetele sale malurile verzi ale rîului Eridan şi pă- 
durea căreia i se adăugaseră surorile sale prefăcute în arbori*, 
cînd deodată vocea lui bărbătească a început să i se subţieze. 
Părul i s-a prefăcut în pene albe, din piept i s-a întins un git lung, 
o pieliţă roşie i-a unit degetele, într-o parte şi alta i-au apărut 
aripi, gura i s-a lungit într-un cioc lătăreţ. Cycnus a devenit 
pasăre necunoscută pînă atunci. Nu se încrede în cer şi în 
Jupiter, aducîndu-şi aminte de focul nedrept trimis împotriva lui 
Phaeton. Caută mlaştinile şi întinsele lacuri şi, urînd focul, 
preferă apele, care sînt potrivnice flăcărilor. 

In vremea aceasta, tatăl lui Phaeton este întunecat şi lipsit 
de frumuseţea sa, cum obişnuieşte să fie cît este în eclipsă. 
Urăşte lumina, ziua şi pe sine însuşi. Sufletul îi e copleşit de 
plins şi plînsul de ură şi refuză să mai aducă lumii serviciile sale. 
„Destul mi-a fost soarta neliniştită de la începutul veacurilor - 
zice el. M-am săturat de un lucru fără sfirşit pentru mine şi fără 
răsplată. Să conducă altul carul purtător de lumină. Dacă nu e 
nimeni şi toţi zeii mărturisesc că nu pot, să-l conducă El însuşi, 
ca cel puţin cînd pune mîna pe friiele mele să lase o dată 
trăznetele care lipsesc pe părinţi de copiii lor. 

Atunci cînd va cunoaşte puterea cailor mei cu picioare de 
foc, va şti că n-a meritat moartea cel ce nu i-a condus bine". 

Pe cînd soarele zicea acestea, toţi zeii îi înconjură, şi-i cer cu 
voce rugătoare să nu lase lumea în întuneric. Jupiter însuşi se 
scuză că a trimis trăsnetul şi rugăminţilor, ca rege, le adaugă 
ameninţări. Phoebus strînge în şa caii înnebuniţi, încă înfuriaţi 
de spaima şi-i loveşte cu biciul. Îi bate şi îi mustră şi-i învinuieşte 
de moar- 
tea fiului său. 


3. Callisto, schimbată în urs 

Tatăl atotputernic face înconjur marilor ziduri ale cerului şi 
ursoaica le cercetează sa nu se fi produs vreo prăbuşire, din 
cauza puterilor focului. După ce le vede că sînt toate zdravene şi 
în starea de mai înainte, priveşte pămîntul şi suferinţele 
oamenilor. Totuşi, grija lui înclină mai mult către Arcadia sa, 
unde aşază cum au fost izvoarele şi fluviile, care încă nu îndrăz- 
neau să curgă. 

Dă pămîntului iarbă, arborilor frunze, porunceşte să se 
refacă pădurile pustiite. Dar, pe cînd se întorcea şi iarăşi se 
ducea fără răgaz unde-l cereau trebuinţele, ochii i-au rămas la o 
fecioară din Nonacris” şi un foc nou i s-a aprins în piept. 
Indeletnicirea acesteia nu era nici să lucreze lină trăgînd-o în 
fire, nici să-şi schimbe în felurite chipuri pieptănătura părului. O 
agrafă îi ţinea strîns veşmîntul şi o panglică albă părul răvăşit, 
iar mîinile ei erau cînd pe săgeată, cînd pe arc. Slujitoare a 
Dianei, niciodată Maenalul:? n-a văzut o nimfă mai iubită decit 
aceasta. 

Dar nici o strălucire nu e veşnică. Soarele în înalt străbătuse 
mai mult de jumătate din drumul său, cînd nimfa a intrat în 
pădurea pe care veacurile n-o culcaseră niciodată la pămînt. Aici 
ea îşi scoase de pe umăr tolba, slăbi arcul şi se întinse pe 
pămîntul acoperit cu iarbă, aşezindu-şi capul pe tolba 
sclipitoare. Cînd Jupiter o văzu obosită şi fără păzitor îşi zise: 
„Sigur că acest păcat nu-l va şti soţia mea, sau, de-l va afla, 
face să plăteşti astfel o ceartă!" îndată îmbrăcă chipul şi hainele 
Dianei şi apoi zise: „O, tu fecioară, însoţi-toarea mea, prin ce 
munţi ai vînat?" Fecioara se ridică de pe iarbă şi spuse: „Mărire 

ție, zeiţă, mai mare, după judecata mea, decit Jupiter, chiar 
dacă el însuşi m-ar auzi". Auzind-o, el ride şi se bucură că este 
pus mai presus de el însuşi. 

Apoi o îmbrăţişează şi o sărută nu destul de măsurat şi nici 
cum trebuie să sărute o fecioară. Pe cînd ea se pregătea să 
povestească în ce pădure a vinat, el o cuprinde înlănţuind-o în 
îmbrăţişări şi se arătă prin cri-mă cine este. Ea s-a apărat, atit 
cît poate o femeie să se apere. O, de-o vedeai, Junona, ai fi fost 
mai iertă-toare. Ea s-a luptat cu el, dar care copilă, sau cine 
putea să-l biruie pe Jupiter? 

Victorios, Jupiter se îndreaptă spre reşedinţa cerească. Nimfa 
blesteamă poieniţa şi pădurea complice de unde întorcîndu-se 
era cît pe aci să-şi uite tolba cu săgeți, şi arcul pe care-l lăsase 
atirnat. 

Dar iată că Dictynna*, apărind pe înaltul Maenal şi mîndră 
de fiarele ucise, o vede şi o cheamă. Cînd s-a auzit strigată, mai 
întîi a fugit, temîndu-se să nu fie tot Jupiter sub chipul ei. Dar 
după ce a văzut-o că ea era, însoţită de nimfe, a înţeles că acum 
nu mai e vreo cursă şi a intrat în rîndul lor. O, cît este de greu să 
nu se citească pe faţă greşeala! Abia ridică ochii din pămînt şi 
nu mai stă, cum obişnuia înainte, alături de zeiţă şi nici în 
primele rînduri, ci tace şi prin roşeala feţei se vede bine că 
pudoarea îi e rănită. Atit că era fecioară Diana, altfel ar fi putut 
înţelege printr-o mie de semne greşeala. Se spune că nimfele au 
înţeles-o. 

Coarnele lunii se refăceau în al nouălea disc, cînd zeiţa 
vînătoarei, obosită de flăcările fratelui său, intră într-o pădure 
răcoroasă, din care ieşea un pîrîu ce curgea cu murmur, ducînd 
cu el la vale nisipul fin. A lăudat frumuseţea locurilor, apoi 
atingînd cu piciorul suprafaţa apei şi lăudînd-o şi pe aceasta a 
zis: „Nu-i nici un ochi care ne-ar putea vedea. Să ne dezbrăcăm 
şi să facem o baie în rîu". Parrhasiana** a roşit. Toate-şi scot 
îmbrăcămintea, una singură caută să zăbovească.. Pe cînd ea 
şovăie, celelalte îi smulg hainele şi, odată cu trupu-i gol, se dă la 
iveală şi crima. In timp ce ea, înlemnită de ruşine, caută să-şi 
ascundă pîntecele cu mîinile, zeiţa din Cynthos i-a zis: „Fugi 
departe de aici şi nu pîngări izvoarele sfinte" - şi i-a poruncit să 
părăsească ceata lor. 

Soţia marelui Tunător ştia de mult de această infidelitate, 
dar amiînase răzbunarea sa necruțătoare pen-tru timpuri mai 
prielnice. Acum nu mai are nici o pricină de întirziere: adultera 
născuse pe copilul Arcaş, şi aceasta o durea pe Junona. Asupra 
lui şi-a îndreptat odată cu ochii, gîndurile ei sălbatice. „Desigur, 
doar acest lucru îţi rămiînea, adulteră, să fii mamă, zise ea, ca 
prin această naştere să fie cunoscută injuria şi să fie dovedită 
necinstea lui Jupiter al meu. 

Nu vei scăpa nepedepsită, îţi voi răpi chipul prin care tu te 
găseşti frumoasă şi prin care placi soţului meu, nenorocito!" 

Astfel a zis şi, apucînd-o de păr, a trîntit-o la pămînt. Ea 
întindea braţele rugătoare. 

Dar braţele au început să se zburlească, acoperindu-se cu 
păr negru, miinile să se curbeze crescîndu-le unghii încovoiate şi 
slujind în loc de picioare, iar faţa ei, admirată cîndva de Jupiter, 
să devină hidoasă, cu o gură mare. Şi, ca nu cumva cuvintele şi 
rugăciunile ei copleşitoare să-i înduplece sufletul, îi răpeşte 
putinţa de a vorbi; îi lasă doar o voce minioasă şi amenințătoare 
şi plină de groază, pe care o scoate din gitul răguşit. Deşi 
schimbată în ursoaică, mintea i-a rămas cea veche. Arătîndu-şi 
durerea prin gemete repetate, înalţă spre cer şi spre stele 
mîinile, dacă se mai poate vorbi de ele. Şi, deşi nu poate s-o 
spună, în sufletul ei simte ingratitudinea lui Jupiter. O, de cîte 
ori, neîndrăznind să se odihnească singură în pădure, a 
cutreierat rătăcitoare pe dinaintea casei şi cîteodată prin 
ogoarele sale de altădată! Ah, de cite ori ea, vînătoarea de 
altădată, n-a alergat acum pe stînci la lătratul cîinilor şi a fugit 
îngrozită de teama vinătorilor! Adesea s-a ascuns de fiarele pe 
care le-a văzut, uitînd că era şi ea ursoaică, s-a speriat totuşi la 
vederea urşilor şi s-a temut de lupi, deşi tată-său era printre ei. 

lată că, neştiind de soarta mamei sale, fiică a lui Lycaon, 
Arcaş ajunsese la vîrsta de aproape 15 ani. Intr-o zi, pe cînd era 
la vinătoare, căutînd locurile cele mai bune şi întinzînd reţele şi 
laţuri în pădurile Eri-manthuluis?, întîlneşte pe mama sa. Aceasta 
văzîndu-l pe Arcaş, s-a oprit, dînd semne că-l cunoaşte. El a dat 
înapoi şi, văzind-o cu ochii îndreptaţi într-una asupra lui, fără s-o 
cunoască, s-a temut de ea. Pe cînd ea căuta să se apropie mai 
mult, el era gata să-i trimită în piept o săgeată. Dar tatăl 

atotputernic l-a oprit de la nelegiuire şi luîndu-i pe sus pe un vînt 
repede i-a aşezat pe amindoi pe cer şi i-a făcut două stele 
vecine. 

Turbată de miînie, cînd şi-a văzut rivala strălucind printre 
stele, Junona s-a coborit în mare la alba Tethys şi la bătrînul 
Oceanos, faţă de care adesea zeii au fost plini de respect. La 
întrebarea acesteia asupra motivului vizitei sale, Junona începe 
astfel: „Mă întrebaţi de ce am venit aici eu, regina zeilor? In 
locul meu stăpineşte alta cerul. Să mă socotiți o mincinoasă, de 
nu veţi vedea cînd noaptea întunecă universul, pe bolta 
cerească două stele - şi aceasta mi-i durerea - puse la loc de 
cinste, acolo unde ultimul cerc închide într-un spaţiu strîns 
extremitatea axei lumii. 

Mai e vreun motiv ca cineva să n-o jignească pe Junona sau 
să se mai teamă de ura mea, cînd singură fac bine încercînd să 
fac rău? lată ce-am făcut, iată cît de mare-i puterea mea! Am 
împiedicat-o să mai existe ca om şi a devenit zeiţă. Aşa-i 
pedepsesc eu pe vinovaţi! Asta-i marea mea putere! O să-i 
redea frumuseţea de mai înainte şi o s-o scape de înfăţişarea de 
animal, cum a făcut înainte cu sora lui Phoroneus*$ din Argos. 
De ce să n-o alunge pe Junona şi să nu se căsătorească cu ea, s- 
o ducă în patul meu şi să-l facă pe Lycaon socru? lar voi, dacă 
vă doare disprețul şi ofensa adusă celei crescute de voi, nu 
îngăduiţi celor şapte stele să intre în apele voastre albastre şi 
alungaţi stelele primite în cer pe o plată infamă. Să nu se spele 
în apă curată desfrinata"*. 

Zeii mării dădură din cap în semn de aprobare. 


4. Corbul, din alb cum era, devine negru 

Saturniana se înălţă în aerul limpede cu carul său cel repede, 
tras de păunii cu pene împodobite prin moartea de curînd a lui 
Argusst. 

Tot aşa de strălucitoare sînt penele păunilor, cum erau ale 
tale, corb limbut, care înainte erai alb strălucitor, iar acum ai 
devenit pe neaşteptate negru. Căci odinioară această pasăre a 
fost cu penele ca zăpada şi ca argintul, încît era la fel cu toate 
porumbiţele care n-au nici o pată şi nu era mai prejos decit 
giştele care cu voce veghetoare aveau să salveze Capitoliul, şi 

nici mai prejos decit lebăda căreia-i plac apele. Limba i-a adus 
nenorocirea. Limba vorbăreaţă, din pricina căreia culoarea albă 
a penelor este acum tocmai dimpotrivă. 

Nu era în toată Haemonia vreuna mai frumoasă decit 
Coronis din Larissa”. Desigur, ţi-a plăcut, Delphianule“, cît timp 
a fost fie neprihănită, fie neştiute faptele ei. 

Dar corbul, crainic al lui Phoebus, a simţit adulterul şi, cînd, 
pîrîtor neînduplecat, grăbea drumul la stăpînul său ca să-i 
denunte infidelitatea pe care o văzuse, o cioară vorbăreaţă în 
zbor îl urmăreşte, tot întrebîndu-l de cîte toate. Auzind de 
pricina drumului, îi spune: 

„N-ai luat o cale bună. Nu dispreţui prevestirile limbii mele. 

Gîndeşte-te ce-am fost şi ce sînt. Intreabă-mă de ce şi vei 
afla că cinstea mi-a fost nenorocirea . 

Căci odată Pallas închisese într-un coş împletit din nuiele de 
răchită de Atica pe Erichthonius“!, născut fără mamă, şi-l 
încredinţase celor trei fecioare fiice ale dublului Cecrops%, 
poruncindu-le să nu se uite în coşuleţ. Eu mă uitam dintr-un ulm 
stufos, ascunsă într-un frunziş subţire să văd ce fac ele. Două, 
Pandrosos şi Herse, păzesc cu credinţă porunca. 


5. Aglauros 

Una singură, cheamă pe timidele ei surori şi desface cu mîna 
sa legătura coşuleţului, iar înăuntru văd un copil şi un balaur 
culcat lîngă el. Eu am denunţat zeiţei fapta, şi drept răsplată 
pentru aceasta, am fost alungată de sub ocrotirea Minervei iar 
în locul meu a fost pusă pasărea de noapte“?. Pedeapsa mea ar 
putea fi de învăţătură pentru păsări să nu-şi caute răul cu vorba 
lor. 

Dar socot că nu fără pricină şi nici fiindcă am rugat-o eu îmi 
acordase Pallas ocrotirea. Poţi s-o întrebi 
de acest lucru chiar pe ea; oricît este de supărată, nu va tăgădui 
aceasta din cauza supărării. Am fost fiica lui Coroneus, vestit în 
Focida - de altfel ce-ţi spun sînt lucruri cunoscute! Eram fiică de 
rege şi mă cereau peţitori bogaţi, de aceea nu mă dispreţui. 
Frumuseţea mi-a fost nenorocirea! Căci, pe cînd mă plimbam, 
cum mi-era obiceiul, pe malul mării, păşind încet pe nisipul de 
pe țărm, zeul mărilor m-a văzut şi s-a îndrăgostit de mine, dar 

fiindcă-şi pierdea timpul degeaba, rugindu-mă cu cuvinte de 
dragoste, a recurs la forţă şi a început să mă urmărească. Eu am 
fugit şi am căutat să mă îndepărtez de țărm, dar am obosit 
zadarnic fugind fără spor prin nisipul moale. l-am chemat în 
ajutor pe zei şi pe oameni, dar strigătul meu n-a ajuns la 
urechea nici unui muritor. O fecioară a avut milă de mine şi mi-a 
venit în ajutor. Cum întindeam braţele spre cer, braţele începură 
să se înnegrească de pene uşoare. Căutam să arunc haina de pe 
umeri, dar ea era toată numai pene, care prinseseră în trupul 
meu rădăcini adinci. Incercam să-mi bat pieptul gol cu palmele. 
Dar acum nu mai aveam nici palme, nici piept gol. Fugeam şi 
picioarele nu se mai împiedicau în nisip ca înainte, ci mă înălţăm 
deasupra pămîntului. Îndată am prins a zbura prin aer, fiind dată 
ca însoţitoare nevinovată a Minervei. Dar ce mi-a folosit 
aceasta, dacă a urmat în locul meu de cinste Nyctimene“, 
schimbată în pasăre pentru o crimă groaznică? Ce, n-ai auzit un 
lucru foarte cunoscut peste tot Lesbosul că Nyctimene a 
necinstit patul tatălui ei? Acum şi ea e pasăre. Dar cunoscîndu-şi 
greşeala, fuge din faţa luminii şi-şi ascunde în întuneric ruşinea 
şi e alungată de toţi în tot văzduhul". 

Pe cînd ea vorbea astfel, corbul i-a răspuns: „Să fie spre 
nenorocirea ta aceste profeţii. Eu dispreţuiesc prorocirile, 
socotindu-le deşertăciuni". Apoi el îşi continuă drumul si povesti 
stăpînului său cum a văzut-o pe Coronis cu un tînăr din 
Haemonia. 

La auzul acestui adulter, îndrăgostitului îi cade coroana de 
laur. Plectrul“ îi scapă din mînă, faţa i se face palidă, iar în 
suflet îi clocoteşte mînia. Îşi ia armele credincioase, întinde 
arcul, curbîndu-l de la capete, şi străpunge cu o săgeată ce nu 
dă greş acel piept de atitea ori strîns la pieptul său, Coronis 
scoate un geamăt, trăgind fierul din rană şi sîngele purpuriu îi 
inundă corpul său atît de alb. „Puteam să ispăşesc greşeala, 
Phoebus, zise ea - dar să fi născut mai întîi; acum într-una 
singură, vom muri două fiinţe". 

Atit a putut să spună şi viaţa i s-a scurs odată cu sîngele. 
Frigul morţii a cuprins corpul fără suflet. Indrăgostitul se căieşte, 
vai! prea tirziu, de cruda sa răzbunare şi se urăşte pe sine că a 
dat ascultare corbu-lui şi s-a înfuriat astfel. Urăşte pasărea prin 

care fusese nevoit să afle crima şi pricina durerii sale. Urăşte 
coarda arcului, arcul şi mina, iar odată cu mîna săgețile arun- 
cate cu atita nesăbuinţă. Incălzeşte la sânul său pe cea 
prăbuşită şi se străduieşte să învingă printr-o tirzie sforţare 
destinele, întrebuinţind fără folos arta sa medicală. Dar orice 
încercare e în zadar. 

Cînd a văzut că rugul este gata şi că trupul iubitei sale va fi 
mistuit de focul suprem, din adîncul inimii a gemut, - căci 
lacrimilor nu le e îngăduit să atingă feţele cereşti - asemenea 
unei juninci care vede cum ciocanul, ridicat cu putere pînă la 
urechea dreaptă îi zdrobeşte viţelului ei timplele dintr-o singură 
lovitură. 

După ce a vărsat pe pieptul iubitei parfumuri pe care ea 
acum nu le mai simţea, după ce a îmbrăţişat-o şi şi-a ispăşit pe 
drept în sufletul său nedreptatea săvirşită, 

Phoebus n-a suferit să ajungă tot cenuşă şi rodul dragostei 
sale, ci a smuls din flăcări şi din pîntecele mamei pe fiul său şi l- 
a dus în peştera centaurului Chiron*$. lar pe corb, care spera să 
fie răsplătit pentru limba sa credincioasă, l-a pedepsit să nu mai 
facă parte dintre păsările albe. 


6. Ocyrhoe transformată 

Monstrul jumătate bărbat, jumătate taur era mindru că are 
de crescut o odraslă divină şi se bucura că sarcina sa este în 
acelaşi timp şi o chestiune de onoare. Dar iată că vine, cu păru-i 
blond revărsat peste umeri, fiica centaurului pe care odinioară 
nimfa Chariclo, fiindcă a născut-o pe malul unui rîu repede, a 
numit-o Ocyrhoe. Ea nu se mulțumea că învățase meşteşugul 
tatălui său, ci prezicea tainele viitorului. Aşadar, îndată ce a fost 
cuprinsă de extazul inspiraţiei profetice şi s-a încălzit de puterea 
divină pe care-o avea închisă în pieptul ei, a privit copilul şi a 
zis: ..Creşti, copile, mîntuitorul întregii lumi. Mulţi muritori îţi vor 
datora existenţa şi-ţi va fi dat să readuci sufletele în trupuri, dar 
fiindcă vei îndrăzni să faci aceasta fără voia zeilor, trăsnetul 
bunicului tău te va împiedica să mai poţi repeta încercarea. Din 
zeu, vei deveni un corp neînsufleţit, apoi iarăşi zeu şi de două 
ori vei reînnoi destinele tale. lar tu, scumpe tată, acum nemu- 
ritor şi prin naştere creat ca să dăinuieşti în toate veacurile, vei 

dori să poţi muri atunci cînd sîngele unui şarpe groaznic, 
pătruns printr-o rană în trupul tău, te va chinui şi din veşnic cum 
eşti, puterile zeilor te vor face să suferi moartea şi cele trei 
Parce îţi vor tăia firul vieţii”. 

Rămiînea să mai dezvăluie şi alte destine. Suspină din 
adîncul pieptului, lacrimile o podidesc picurîn-du-i printre gene şi 
zice: „Destinele nu mă mai lasă, ele mă împiedică să spun mai 
multe şi folosinţa vocii îmi este oprită. Nu e bună de nimic 
ştiinţa care mi-a atras miînia puterii divine; aş fi vrut mai bine să 
nu cunosc viitorul. lată, mi se pare că-mi şi este răpită faţa 
omenească. lată că simt nevoia să mănînc iarbă şi să alerg pe 
întinsul cîmpurilor. Mă schimb în iapă, cu corpul înrudit cu al 
tatălui meu. Dar totuşi, de ce sînt eu schimbată în întregime, pe 
cînd tata este numai pe jumătate?". 

În timp ce vorbea astfel, ultima parte a tînguirii sale n-a mai 
putut fi înţeleasă bine şi cuvintele au fost confuze. Acum glasul 
ei nu era nici de om, nici de iapă, ci parcă imita pe al unei iepe. 
Apoi a început să necheze şi să-şi mişte picioarele prin iarbă. 
Degetele i s-au lipit, unghiile cîte cinci i s-au făcut una, formînd 
cîte o copită cu o parte cornoasă neîntreruptă. Faţa şi gitul i s-au 
lungit. Partea cea mai lungă a îmbrăcămintei a devenit coadă şi 
părul care-i cădea jucăuş pe umeri s-a schimbat într-o coamă 
dreaptă. 

A căpătat chip şi glas nou şi schimbarea i-a adus şi nume 
nou. 


7. Battus, schimbat în piatră 

Fiul Philyrei plângea şi cerea zadarnic ajutorul tău, 
Delphianul“5,căci nici nu puteai înlătura poruncile marelui 
Jupiter, nici, dacă ai fi putut să le înlături, nu erai atunci lîngă el; 
te găseai în Elis şi în cîmpurile Messeniei. În timpul acela te-ai 
îmbrăcat cu un cojoc de păstor, ţi-ai luat în mîna dreaptă un băţ 
de măslin pădureţ şi în stînga un nai cu şapte ţevi neegale. 

Atunci, pe cînd iubirea pusese stăpiînire pe tine şi în cîntecul 
din nai îţi găseai alinarea, se povesteşte că vitele tale nepăzite 
au intrat în ţarinile din Pylos. Fiul Atlantidei Maia“ le-a văzut şi, 
cu îndemînarea sa, le-a dus şi le-a ascuns în pădure. Nimeni n-a 
văzut această răpire, în afară de un bătrîn cunoscut în acele 

ţinu-turi, cu numele de Battus, paznic al bogatului Neleus, el 
avea în paza sa pădurile, fineţele şi o herghelie de frumoase 
iepe ale acestuia. Mercur s-a temut de el şi, trăgîndu-l la o parte 
prieteneşte de mînă, i-a spus: „Oricine ai fi, străine, dacă va 
căuta cineva aceste vite să nu spui că le-ai văzut. Şi ca să nu 
rămînă nici o faptă nerăsplătită, primeşte în schimbul serviciului 
tău o vacă frumoasă". 

Şi i-a dat-o. Acesta, primind-o, i-a răspuns astfel: 

„Mergi fără grijă. Mai degrabă piatra aceasta decît mine va 
dezvălui furtul tău". _ 

Fiul lui Jupiter se preface că pleacă. In curînd însă se întoarce 
şi cu voce şi faţă schimbată, îi zice: 

„Țărane, n-ai văzut cumva nişte vaci trecînd pe aici? Fii bun 
şi dezvăluie-mi taina furtului. Îţi voi da drept mulţumire o vacă 
şi un taur". Bătrînul, cu gîndul la plata îndoită, răspunde: 

„Sînt în munţii aceia". Şi erau într-adevăr în acei munţi. 
Atlantiade rise şi zise: 

„Pe mine mă trădezi, vicleanule? Pe mine mă trădezi?" 

Şi i-a schimbat pieptul sperjur într-o piatră tare, care şi acum 
se numeşte Index5. 

De atunci stînca are acest nume pe care l-a meritat. 

Aglaura, schimbată în stincă se înălţase din aceste locuri în 
zbor lin purtătorul de caduceu”!. In zborul 
său, el privea ogoarele Munychiei*? şi ţinuturile dragi Minervei şi 
arbuştii frumosului Lyceus*?. În acea zi de sărbătoare, după 
obicei, fecioare duceau pe cap la altarele Minervei ofrande 
curate în coşuleţe încunu-nate cu flori. Pe cînd se întorceau, zeul 
înaripat le-a văzut şi nu şi-a mai continuat drumul drept, ci s-a 
întors, rotindu-se în cercuri pe deasupra. Ca un şoim iute care, 
cînd a văzut măruntaie de victime, cît timp se teme şi preoţii 
stau strînşi în jurul altarului, dă tircoale în zbor şi nu îndrăzneşte 
să plece mai departe, şi-n mişcarea aripilor el îşi poartă dornic 
speranţa, tot aşa Cyllenianul”* sprinten îşi abate zborul spre 
Atica şi descrie cercuri în văzduh. Cu cit străluceşte mai 
splendid decit celelalte stele Luceafărul şi cu cît te întrece pe 
tine, Luceafăr, în strălucirea sa auria Diana, cu atit mai 
fermecătoare era Herse între celelalte fecioare. Ea era podoaba 
sărbătorii şi a tovarăşelor sale. Fiul lui Jupiter rămase 

înmărmurit de frumuseţea ei şi se aprinse întocmai ca o praştie 
baleară” cînd aruncă plumbul: acesta zboară şi se încălzeşte în 
zborul său şi găseşte în nori focurile pe care nu le-a avut. 

Zeul se întoarce din drum şi, părăsind cerul, se îndreaptă 
către alte tărimuri, fără să se mai travestească: atît de mare îi 
este încrederea în frumuseţea sa pe care, cit era de distinsă, o 
face şi mai ferme-cătoare îngrijirea: îşi potriveşte părul, îşi aşază 
hlamida, ca să cadă frumos pe corp şi ca să i se vadă tivul şi 
toate cusăturile de aur. Ţine în mîna dreaptă varga lustruită, 
prin care aduce şi alungă somnul; în sfîrşit, îşi lustruieşte 
încălţămintea strălucitoare. 

Palatul lui Cecrops“$ avea într-o parte mai retrasă trei 
dormitoare, a căror mobilă strălucea încrustată în fildeş şi baga. 
Dintre acestea, al tău, Pandrosos, era în partea dreaptă, al 
Aglaurei în stînga, iar al Hersei la mijloc. Cea care avea 
dormitorul la stînga a observat ea mai întîi venirea lui Mercur şi 
a îndrăznit să-l întrebe cum îi este numele şi pentru ce a venit. 
Nepotul lui Atlas şi al Pleionei”” a răspuns astfel: 

„Eu sînt cel ce port prin văzduh ordinele tatălui meu. Tatăl 
meu este însuşi Jupiter. Nu voi ascunde motivul pentru care am 
venit, numai tu să vrei să fii credincioasă surorii tale şi să te 
numeşti mătuşă a copiilor mei. Herse e pricina venirii mele. Te 
rog să mă ajuţi în dragostea mea". 

Aglaura îl priveşte cu aceiaşi ochi cu care înainte văzuse 
secretul ascuns al blondei Minerves5. Cere pentru serviciul său o 
mare sumă de aur şi pentru moment îl obligă pe zeu să iasă din 
palat. 

Zeița luptelor aruncă Aglaurei priviri amenințătoare şi scoate 
un suspin cu atita putere, încît şi pieptul şi scutul care-i 
acoperea pieptul viteaz s-au zguduit. Şi-aduce aminte că 
aceasta a desfăcut cu mîna profană coşuleţul atunci cînd, 
contrar cuvîntului dat, l-a văzut pe fiul născut fără mamă al 
zeului adorat la Lemnos. Ea îşi dă seama că Aglaura va cîştiga 
favoarea zeului şi a surorii sale, devenind bogată de pe urma 
aurului pe care l-a cerut din lăcomie. 

Indată se îndreaptă spre casa plină de venin negru a Invidiei. 
Casa este ascunsă într-o peşteră în fundul unei văi, lipsită de 
soare şi neatinsă de nici o adiere de vînt. 

Tristă şi pătrunsă de un frig de neînchipuit, fiind fără foc, 
peştera este totdeauna cufundată în întuneric. 

Cînd a ajuns aici, zeiţa temută în război s-a oprit în faţa casei 
(căci nu-i e îngăduit să pătrundă înăun-tru) şi a bătut cu vîrful 
lăncii în poartă. Porţile zguduite s-au deschis şi înăuntru ea vede 
Invidia mîncînd carne de viperă, hrană a furiilor ei. 

Văzind-o, zeiţa îşi întoarce ochii cu dezgust. Invidia se ridică 
anevoie de pe pămînt şi, lăsînd jos corpurile şerpilor pe jumătate 
mîncaţi, se apropie cu paşi greoi. Cînd a văzut-o pe zeiţă cu chip 
şi cu arme frumoase, a gemut şi şi-a potrivit înfăţişarea cu 
suspinele sale adinei. Are faţa palidă. Trupul slab ca un schelet. 
Privirea niciodată dreaptă. Dinţii pătaţi de rugină. Pieptul şi-l 
răcoreşte cu fiere. Limba îi înoată în venin. Întăritată de griji 
veghetoare, nu poate dormi niciodată, Vede cu ciudă bucuriile 
oamenilor şi se înveninează văzindu-le. Mistuie şi se mistuie 
totodată, chinuindu-se şi pe sine cu chinul pe care-l pricinuieşte. 

Deşi o ura, Tritoniana** îi vorbeşte scurt cu aceste cuvinte: 

„Pătrunde cu veninul tău pe una din fiicele lui Cecrops. 
Trebuie. Ea este Aglaura". 

Atiît a vorbit, apoi a părăsit pămîntul, proptindu-se în el cu 
lancea. Invidia, privind cu ochi piezişi pe zeiţă în zbor, a gemut 
încet de citeva ori. O mistuia succesul pe care-l va avea 
Minerva. la un băț plin de jur împrejur cu noduri de spini şi 
pleacă învăluită într-un nor negru. Pe unde trece, aşterne la 
pămînt cîmpurile înfloritoare, arde iarba, retează vîrfurile 
arborilor şi cu suflarea sa infectează popoare, oraşe şi case. In 
sfîrşit, zăreşte cetatea Tritonianei“, în care înfloresc artele, 
bogăţia şi fericirea păcii. Abia-şi stăpîneşte lacrimile, de necaz 
că nu vede nimic demn de plins. Intră în dormitorul fiicei lui 
Cecrops$!, să aducă la îndeplinire poruncile. Cu mîna muiată în 
otrava ucigaşă atinge pieptul Aglaurei, umplîndu-i inima de spini 
cu virful încovoiat şi, suflind asupră-i veninul vătămător, i-l 
răspîndeşte în oase şi-i împrăştie în plămiîni otrava neagră ca 
păcura. 

In faţa ochilor Aglaurei o pune pe sora sa®, cu căsătoria ei 
fericită, şi pe zeul cu chip frumos®. Aceste imagini le face mari 
şi, întăritată de ele, fiica lui Cecrops este mistuită de o durere 
ascunsă. Aceasta geme neliniştită zi şi noapte, istovindu-se 

încet, din cauza otrăvii strecurate, aşa cum se topeşte gheaţa la 
razele soarelui slab. Norocul fericitei Herse o mistuie cum 
mistuie focul ierburile spinoase. Acestea nu fac flacără, ci se 
consumă scoţind o şuviţă de căldură domoală. 

Adesea a vrut să moară, ca să nu mai vadă o astfel de unire. 
Adesea a vrut să povestească faptul, ca pe o crimă, severului ei 
tată. In sfîrşit, s-aşază în prag gata de a-l respinge pe zeul care 
venea. Acesta îi face rugăminţi linguşitoare, îi adresează cuvinte 
prieteneşti. 

„Încetează - îi răspunde ea! N-am să mă mişc de aici pînă nu 
te vom alunga". 

„Să nu te mişti" îi zise repede Cyllenianul şi cu caduceul 
deschise uşile încuiate. 

Dar, pe cînd ea încerca să se ridice, părţile pe care le îndoim 
cînd şedem, se înţepeniră într-o greutate apăsătoare şi nu le 
mai putu mişca. Se sili să-şi îndrepte trupul, dar legătura 
genunchilor o tinu în loc. Frigul îi alergă prin mădulare şi sîngele 
se retrase din vinele ei palide. După cum nevindecatul cancer se 
întinde şerpuitor, adăugind la părţile bolnave pe cele sănătoase, 
tot astfel frigul morţii îi pătrunde cu încetul în inimă şi-i închide 
căile vieţii şi ale respirației. Şi n-a mai încercat să vorbească. 
Dacă ar fi încercat, n-ar fi avut drum pentru voce: acum gitul i 
se întindea stincă, faţa i se întărise, devenise o statuie 
neînsufleţită, şezînd. Şi nu era o piatră albă; gelozia o întinase. 


8. Europa 

După ce a pedepsit astfel pe cea care cu inima roasă de 
gelozie rostise asemenea cuvint.Atlantiade a părăsit ţinuturile 
care-şi au numele de la Pallas şi filfiind din aripi a ajuns la 
locuinţele cereşti. Tatăl îl cheamă la o parte şi, fără să-i 
mărturisească obiectul iubirii, îi spune: „Credincios îndeplinitor 
al ordinelor mele, fiule, lasă orice zăbavă, ia-ţi zborul cu iuţeala 
ta obişnuită şi îndreaptă-te către pămîntul care priveşte pe 
mama ta din partea sting“ şi pe care localnicii îl numesc Sidon şi 
întoarce spre țărm turma pe care o vezi 
păscînd departe iarbă de munte". 

Abia termină aceste cuvinte Jupiter şi taurii goniţi din munte 
se şi îndreptau spre ţărmul poruncit, unde obişnuia să se joace 

fiica marelui rege al ținutului, însoţită de fecioare din Tyr. 
Mărirea şi iubirea nu se împacă bine şi nu locuiesc sub acelaşi 
acoperămiînt. Părăsind înfăţişarea gravă pe care i-o dădea 
sceptrul, tatăl şi cîrmui torul zeilor, a cărui mînă dreaptă este 
înarmată cu trăsnetul cu trei vîrfuri şi care printr-un singur gest 
poate prăbuşi lumea, îmbracă chip de taur şi, amestecat printre 
juncani, mugeşte şi se plimbă falnic prin iarba tînără. 

Părul lui este ca zăpada pe care n-a călcat-o urmă de picior, 
nici n-a atins-o aposul Austru. Ceafa îi e musculoasă şi 
puternică, salba îi atîrnă pe armurii pieptului, coarnele sînt mici, 
dar ai putea susţine că sînt făcute de o mină de artist şi arată 
mai strălucitoare decît cea mai pură piatră prețioasă. Fruntea sa 
n-are nimic ameninţător, ochii nimic fioros. Chipul său respiră 
pacea. 

Îl admiră fiica lui AgenorS că-i aşa de frumos, că n-o 
ameninţă cu nici o violenţă. Dar oricît de blînd părea, la început 
s-a temut să se atingă de el. Apoi, cu încetul vine lîngă el şi-i 
întinde flori către botul alb. Îndrăgostitul se bucură şi, pînă să-i 
vină fericirea la care speră, el sărută manile fecioarei. Abia, ah! 
abia poate să-şi amine dorinţa şi aci se joacă şi sare prin iarba 
verde, aci îşi culcă botul alb ca zăpada al trupului pe nisipul 
gălbui. Dispărîndu-i teama, încetul cu încetul Europa îl mîngiie 
bătîndu-l cu palma pe piept şi-i împodobeşte coarnele cu 
ghirlande de flori. Ba, fiica regelui, a îndrăznit, neştiind pe cine 
stă, să se aşeze chiar pe spatele taurului. Atunci zeul se saltă de 
la pămînt şi, pe nesimţite, cu paşi înşelători se apropie de malul 
apei şi intră în mare. Apoi se avîntă mai departe şi-şi duce prada 
prin valuri în mijlocul mării. 

Înspăimîntată, fecioara priveşte ţărmul rămas în urmă, de 
unde a fost răpită şi cu o mină se ţine de un corn, cu alta se 
sprijină de spatele taurului. lar cutele îmbrăcămintei îi flutură în 
vînt. 

De mult zeul, lăsînd la o parte chipul înşelător al taurului 
mărturisise cine era. 

1 Pirop, un aliaj din aramă şi aur, din care era făcută tabla 
acoperişului. 

2 Mulciber, nume dat lui Vulcan fiindcă modela metalele. in 
latineşte mulcere = a netezi, a îmblinzi, a modela. 

? Triton şi Proteus, zeități marine, fii ai lui Neplun. Lui Proteus 
îi dăduse tatăl său darul prorociei şi puterea de a-şi schimba 
chipul. 

1 Aegeus, gigant marin cu 100 de braţe. 

3? Doris, fiica Oceanului şi a lui Tethys, soția lui Nereus şi 
mama nereidelor. 

* Phaeton. 

7 Vezi nota 16, Cartea |. 

 Tethys, fiica Cerului şi a Pămîntului, sotie a Oceanului.. 

? Semnele zodiacului, care reprezintă lunile anului. 

1 Constelații care îşi au, fiecare, denumiri mitologice: Taurul, 
poate de la taurul din Creta; Leul, de la leul din Nemeea, ucis de 
Hercule; Scorpionul, de la cel trimis de Diana să muşte pe Orion; 
Cancerul, de la racul care muş-case pe Hercule şi pe care 
Junona îi înălţase pe cer. 

4 Lucifer, luceafărul de dimineaţă, planeta Venus. 

12 Titanul, vezi nota 1, Cartea |. 

15 Despre cele cinci zone, vezi nota 4, Cartea |. 

14 Polul sud; emisfera de sud este numită australi, fiindcă 
dinspre sud bate Austral. 

15 Constelaţia Ursei se găseşte la nord, iar Aquilonul bate din 
nord. 

16 Constelaţia Şarpelui în emisfera boreală, iar Altarul în cea 
australă; ambele aproape de poli. 

1 Hesperia, Apusul, unde, după credința celor vechi se 
sfirşeşte pământul şi soarele se cufundă în ocean, pentru ca să 
reapară a doua zi din răsărit. 

1 Phaeton, fiul Clymenei, la rindul ei fiica zeiţei Tethys 

12? Trionele, constelația Carului mare care nu apune 
niciodată. 

20 Bootes, constelația Văcarului, înapoia Carului mare. 

21 Merops, soțul Clymenei, mama lui Phaeton. 

22 Ovidiu înşiră numirile munţilor nu în ordine geografică, ci 
după cerințele versificației. Astfel, Athosul era în partea cea mai 

de răsărit a Peninsulei Calcidice, Tmolus în Frigia, Oetea între 
Thessalia şi Macedonia, Ida lângă Troia (dar era şi un alt Ida în 
insula Creta). Heliconul în Beoţia, Haemus în Tracia (numit mai 
târziu Oeagrius pentru că pe acest munte a fost sfişiat de 
bacante Orfeu, care era fiul lui Oeagrus), Etna şi Eryx în Sicilia, 
Cinthus în Delos (Apollo este numit de poeti şi Cinthius, iar 
Diana, Cinthia, pentru că s-au născut pe acest munte), Othrys în 
Thessalia, Rhodope în Tracia, Mimas în Asia, Dindyma în Frigia, 
Mycale in Samos, Cnheronul, leagănul muzelor, ca şi Heliconul, 
în Beoţia etc. 

25 Dirce, Amymone, Pirena, fintîni renumite pentru izvoarele 
lor 

1 Legenda spune că, în timpul războiului troian, râul Xantus 
s-a revărsat peste maluri, voind să doboare pe Achille, dar 
Vulcan, cu focurile sale, i-a secat îndată apele. 

25 Maeonia, Lydia, ținut în Asia Mică. 

2 Numele de râuri sunt citate de Ovidiu, ca şi cele de munti, 
la întâmplare: Tanais era in Scitia (Donul de azi), Peneus în 
Thessalia, Caucasus în Musia, Ismenos în Beoția, Erymante în 
Arcadia, Xantus lângă Troia, Lycormas în Etolia, Meanarul (de 
unde şi cuvintul meandre în romineşte) în Frigia, Melas în Sicilia, 
Thessalia, Beoţia şi Tracia (şi la noi sint mai multe rîuri cu 
numele de Cerna, sau Bistrița), Eurotas în Laconia, Oronte în 
Syria, Thermodon în Pont (pe malurile lui locuiau amazoanele) 
Phasis în Colchida, Ister era numele grecesc al Dunării, iar 
romanii numeau lster Dunărea de la Orşova până la vărsare 
(cursul superior de la izvoare pină la Orşova se numea Danu- 
bius), Alpheus era în Pelopones, Sperchius în Thessalia, Tagus în 
Lusitania (Spania), Caystrul în Lycia, Ismarus şi Strymon în 
Tracia etc. 

27 Tellus, pămîntul. 

25 Atlas, munte în nord-vestul Africii. 

29 Eridanus, Padul, râu in Italia. Vezi şi nota 53, Cartea |. 

3 Heliaceele, fiicele soarelui şi surorile lui Phaeton. 

31 Nonacris, oraş în Arcadia. 

32? Maenalul, vezi nota 18, Cartea |. 

3 Dictynna, nume al zeiței Diana In Creta (dictyon în 
greceşte = rețea de vânătoare). 

3 Callipso se născuse în Parrhasus, ținut în Arcadia. 

3 Erimanth, munte între Arcadia şi Achaia. 

* Phoroneus era rege în Argos, fiu al lui Inachus şi frate cu 
lo, cea transformată de Jupiter în junincă pentru ca s-o ascundă 
de minia Junonei. 

“Cele şapte stele (septentriones, de unde septentrional, 
nordic, fiindcă aceste stele sint spre nord) care compun Ursa 
mare şi Ursa mică, numite în popor Carul mare şi Carul mic, nu 
apun niciodată. Callisto, fiica lui Lycaon, rege în Arcadia, 
transformată de Junona în ursoaică, a fost schimbată de Jupiter 
în constelația Ursa mare. 

35 Despre Argus vezi Cartea |. 

3? Larissa, oraş în Thessalia. 

+ Delphianul, nume al lui Apollo, care avea oracol la Delphi, 
unde se dădeau şi jocurile pythice în onoarea sa. 

4 Erichthonius, rege legendar în Atena, inventatorul carului, 
transformat în constelația Vizitiului. 

12 Cecrops, după legendă, primul rege al Aticii, originar din 
Egipt, i-a învățat pe greci agricultura. A întemeiat Atena şi 
Areopagul. Este numit dublu, sau cu două frunţți, pentru că 
vorbea două limbi, sau, după Demosthene, pentru că era 
prudent în hotăriri şi energic în fapte. 

+5 Bufnița, consacrată Minervei, ca simbol al înțelepciunii. 

+4 Nyctimene era fiica lui Nycteus, rege în Lesbos, sau după 
altă legendă, fiica lui Epopeu, şi a fost trans-formată în ciuhurez. 

+ Plectrul, pană de fildeş sau de lemn cu care se atingeau 
coardele lirei. 

46 Chiron era fiul Philyrei şi al lui Saturn care, pentru a înşela 
gelozia soției sale Rheea, se ascunsese luînd chip de cal. Erau 
numiți centauri o populație sălbatică din Thessalia, care de pe 
cai vânau boi sălbatici. După o altă legendă, ei erau monştri, 
jumătate oameni şi jumătate cai, născuţi din Ixion şi dintr-un 
nor, în care s-a trans-format Junona, ca să scape de urmărirea 
lui Ixion 

+” Centaurul Chiron; vezi nota precedentă. 

48 Apollo; vezi nota 40. 

+ Maia, vezi nota 60, Cartea |. 

5 Index - „piatră de încercare". Poate că exista pe vremea 
lui Ovidiu o stincă cu acest nume, a cărei legendă vorbeşte de 
Battus, pus la încercare de Mercur. 

“1 Mercur. 

2 Munychia, ținut lingă Atena. 

33 Lyceus, loc de plimbare în apropiere de Atena. 

34 Cyllenianul, Mercur, născut pe muntele Cyllene în Arcadia. 

55 În insulele Baleare se lucrau arme de luptă, şi locuitorii 
acestor insule erau foarte buni luptători cu praştia. 

* Despre Cecrops, vezi nota 42. 

37 Pleion, soția lui Atlas, care născuse pe Maia, mama lui 
Mercur. 

5 Despre acest secret, vezi mai înainte unde a fost vorba de 
fiicele lui Cecrops. 

5? Tritoniana, Minerva, de la numele lacului Triton din Africa, 
unde legenda spune că ea se născuse şi avea temple. 

* Oraşul Atena. 

61 În dormitorul Aglaurei. 

62 Herse. 

5 Mercur. 

1 Maia, mama lui Mercur, ca stea în constelația Pleiadelor, 
se vedea din Fenicia spre sud. Trebuie să presu-punem că 
Jupiter se găsea cu faţa spre apus când dădea aceste ordine lui 
Mercur. 

®& Agenor, rege în Fenicia, fiu al lui Neptun şi al Libyei, tată al 
Europei şi al lui Cadmus. 

1. Agenor ordonă lui Cadmus să-i caute fiica pierdută. Se 
nasc soldați din dinții balaurului ucis de Cadmus; 
i) A, f 7, NI 


— AE 

junincă ce n-a mai fost înjugată şi n-a cunoscut plugul încovoiat. 
S-o iei pe drumul pe care te va călăuzi aceasta şi în ce pajişte se 
va opri să se odihnească, acolo să zideşti o cetate? şi s-o 
numeşti Beoţia". 

Nici nu coborise bine Cadmus din peştera Castaliei* şi vede 
că vine încet o junincă nepăzită şi neavînd pe grumaz nici un 
semn de jug. O însoţeşte mergind pe urmele paşilor ei şi 
mulţumeşte în tăcere lui Phoebus că i-a arătat drumul. 

Trecuse de vadul Cephisului şi de ogoarele Panopului?. 
Juninca se opri şi, înălţind către cer fruntea larga cu coarne 
mîndre, umplu văzduhul de mugete., Apoi, privind spre 
însoțitorii care o urmau, se culcă, aşternîndu-şi trupul în iarba 
tînără. Cadmus aduse mulţumiri zeului şi sărută pămîntul străin, 
salutind ogoarele şi munţii necunoscuţi. Pregătindu-se să aducă 
jertfă lui Jupiter, însărcinează tovarăşii să meargă şi să aducă 
din izvoare vii apă pentru libaţiuni. 

Era o pădure veche, neatinsă de secure. În mijlocul ei, într- 
un hăţiş des şi înciîlcit, este o peşteră ce are la intrare o mică 
arcadă formată din pietre încălecate una peste alta, de unde îşi 
ia începutul un izvor cu multă apă. In această peşteră îşi avea 
locuinţă şarpele lui Martef. Creasta are străluciri de aur, ochii îi 
licăresc ca focul, tot corpul îi este umflat de venin. Trei limbi ies 
jucăuşe din gura cu trei rînduri de dinţi. Cînd tyrienii” pribegi au 
pus piciorul lor nenorocit în această dumbravă şi urnele, 
cufundîndu-se în apă, au început să gilgiie, şarpele albastru şi-a 
ridicat capul vineţiu din peşteră şi a scos şuierături înfiorătoare. 
Urnele le-au scăpat din miini, singele li s-a retras din vine şi 
membrele au început să le tremure de spaimă. El îşi răsuceşte 
în rotocoale corpul solzos şi în şerpuirea salturilor sale descrie 
arcuri imense. Mai mult de jumătate ridicat în aer, vede toată 
pădurea şi are corpul la fel de mare, ca şi al celui ce separă cele 
două Urse$, dacă-l priveşti în întregime. Pe dată se repede la 
fenicieni şi, fie că aceştia se pregăteau să-l săgeteze, fie s-o ia la 
fugă, fie 
că frica îi oprea de la amîndouă, pe unii îi muşcă, pe alţii îi 
cuprinde în lungi încolăciri, în sfîrşit, pe toţi, îi împroaşcă şi-i 
ucide cu cumplita otravă a veninului său. 

Soarele s-a ridicat de-acum aşa de sus încît lasă umbre mici. 
Fiul lui Agenor se miră de întirzierea tovarăşilor săi şi porneşte 
în căutarea lor. Pielea unui leu ucis de el îi serveşte de 
îmbrăcăminte. Lancea şi sulița sînt de fier strălucitor, iar sufletul 
său mai puternic decit orice săgeți. Cînd intră în pădure şi vede 
trupurile fără viaţă ale tovarăşilor săi, iar peste ele, învingător, 
duşmanul cu trupul uriaş lingind cu limba sa plină de sînge 
rănile lor jalnice, zice: „Prea credincioşi prieteni, voi fi sau 
răzbunătorul, sau tovarăşul vostru de moarte". 

După aceste cuvinte, cu dreapta ridică o piatră mare şi cu o 
sforţare pe măsura pietrei o aruncă. 

La căderea ei s-ar fi zguduit şi zidurile de cetăţi cu înalte 
turnuri; dar şarpele rămase fără rană şi, apărat numai de solzii 
platoşei sale şi de pielea-i groasă, respinse puternicile lovituri 
care cădeau asupra lui. Dar nu cu aceeaşi tărie a respins şi 
săgeata care s-a înfipt într-un inel al spinării sale elastice şi a 
pătruns cu tot fierul în măruntaie. Întăritat de durere, întoarce 


85 


Ovidiu Metamorfoze 
Cartea III 


capul înapoi, vede rana, muşcă minerul săgeţii înfipte şi abia îl 
smulge din spate, după ce s-a răsucit în toate părţile cu multă 
putere. Totuşi fierul i-a rămas în oase. Atunci însă, ajuns în 
culmea furiei sale fireşti, gitlejul i s-a umflat de să-i plesnească 
vinele şi o spumă alburie a izbucnit afară din gura înecată în 
venin. Pămiîntul răsună zgiriat de solzi şi aerul se infectează 
viciat de duhoarea neagră ce iese din gura infernală a balaurului 
care aci se zvircoleşte, răsucirile lui făcînd imense cercuri, aci se 
îndreaptă ca o biîrnă lungă, aci se opinteşte într-o puternică sări- 
tură ca un rîu înfuriat de ploi, şi răstoarnă la pămînt cu pieptul 
său arborii ce-i stau în cale. Agenoridul se dă puţin înapoi şi 
înfruntă atacurile, apărîndu-se cu pielea leului, iar lancea întinsă 
îi împinge înapoi gura care se înalţă deasupra. Înfuriat, şarpele 
zadarnic muşcă fierul tare şi-şi frînge dinţii în fierul lăncii. Acum 
începe să-i curgă sînge din cerul gurii înveninate şi stropii săriţi 
pătează ierburile verzi. Dar rănile erau puţine, fiindcă se ferea, 
trăgîndu-şi înapoi gitul rănit, şi prin mişcările lui ocolea loviturile, 
sau nu le lăsa să se înmulțească. Lupta continuă pînă ce 
Agenoride îi înfige fierul în git şi-l împinge mereu, pînă îl dă de 
un stejar şi-i străpunge gitul, lancea pătrunzînd în trunchiul ste- 
jarului. Arborele se îndoaie sub greutatea şarpelui şi geme 
biciuit de coada celui ce se zbătea. 

Pe cînd învingătorul stătea în faţa duşmanului învins, 
deodată aude o voce. Nu era uşor de deosebit din ce parte vine, 
dar s-a auzit: „Ce priveşti, fiu al lui Agenor, şarpele răpus? Tot 
şarpe vei fi privit şi tu". 

Mult timp stăpînit de spaimă, Cadmus îşi pierduse culoarea 
feţei şi cumpătul. Fiori de gheaţă îi zburliseră părul. Dar iată că 
protectoarea sa Pallas, alunecînd pe aripile văzduhului, soseşte 
şi-i porunceşte să îngroape în pămînt dinţii şarpelui din care va 
ieşi un nou popor. El se supune şi, după ce brăzdează pămîntul 
cu plugul, seamănă, cum i se poruncise, dinţii balaurului, 
seminţe de noi muritori. Dar să nu-ţi vină să crezi! Brazdele 
începură să se mişte şi din bulgări apărură mai întîi ascuţişuri de 
sulițe, apoi coifuri agitindu-şi egretele colorate, apoi umeri şi 
piepturi şi braţe înarmate cu sulițe, şi astfel creşte o holdă 
platoşată de bărbaţi. La fel ca la teatru, cînd cortina? se ridică în 
zile de sărbătoare, odată cu ea se ridică şi chipurile zugrăvite pe 

ea: apar mai întîi capetele, apoi cu încetul celelalte părţi şi toate 
se desfăşoară printr-o înceată mişcare neîntreruptă, pînă ce la 
marginea de jos se văd icioarele. Ingrozit de noul duşman, 
Cadmus se pregătea să ia armele. 

„Nu le lua - strigă un om din oastea care se născuse din 
pămînt - şi nu te amesteca în războaie civile". 
Şi după aceste cuvinte loveşte puternic cu sabia pe unul care 
era mai aproape din fraţii săi ieşiţi din pămînt, 
dar cade la rîndu-i lovit de o săgeată aruncată de departe. 


2. Acteon, metamorfozat în cerb 

Cel care-l dăduse morţii nu trăieşte la rîndu-i mai mult decit 
el şi expiră aerul pe care abia îl primise. Un asemenea exemplu 
molipseşte toată mulţimea care se înfurie şi astfel fraţii cad pe 
neaşteptate, rănindu-se unii pe alţii într-un război pe care 
singuri şi l-au făcut. 

Şi acum tinerii cărora le fusese sortită o viaţă atit de scurtă 
apăsau cu piepturile lor zvicninde pămîntul însîngerat ce le 
fusese mamă. Numai cinci au rămas în viaţă, dintre care unul a 
fost Echion. La porunca Tritonidei Pallas, acesta a aruncat la 
pămînt armele şi a făcut cu fraţii săi legămiînt de pace. Pe 
aceştia i-a avut ca ajutoare oaspele sidonian Cadmus, cînd a 
întemeiat oraşul!” poruncit de oracolul lui Phoebus.Theba fiind 
de-acum întemeiată, puteai să fii fericit în exil, Cadmus! Marte şi 
Venus erau socrii tăi!!. La aceasta adaugă familia ieşită dintr-o 
soţie de neam atit de mare: atiţia fii şi fiice şi, legături scumpe, 
nepoti, şi ei acum tineri. Dar fără îndoială omul trebuie să-şi 
aştepte şi ultima zi a vieţii. Şi nimeni înainte de moarte şi de 
cinstirea cea de pe urmă nu trebuie să sa numească fericit. Intre 
atitea prilejuri de fericire, un nepot ţi-a pricinuit, Cadmus, prima 
durere. Pe fruntea lui au crescut coarne cu care el nu se 
născuse şi voi, cîini, v-aţi adăpat din sîngele stăpiînului vostru. 

Şi dacă cercetezi bine, vei găsi că soarta-i vinovată, şi nu el; 
căci ce vină poate avea întîmplarea? 

Era un munte pătat de sîngele multor fiare sălbatice. Ziua la 
amiază micşorase umbrele şi soarele stătea la egală distanţă de 
ambele sale pietre de hotar, cînd tînărul hyantian!? cheamă cu 
dulce glas pe tova-răşii de oboseală, cu care rătăcea prin 

desişuri de păduri neumblate: „Hainele şi armele noastre, 
prieteni, sînt pline de sangele fiarelor şi ziua ne-a fost destul de 
norocoasă. Cînd a doua Auroră, purtată pe roatele purpurii, va 
aduce iarăşi lumina, ne vom relua lucrul. Acum, la amiază, 
soarele este la aceeaşi depărtare de amîndouă părţile pă- 
mântului şi pătrunde cu căldura sa ogoarele. Lăsaţi acum lucrul 
şi ridicaţi-vă înnodatele reţele". 

Tovarăşii îndeplinesc porunca şi lasă toată treaba. Era o vale 
de cetini şi de chiparoşi spinoşi şi deşi, cu numele de Gargaphia, 
dragă vânătoarei Diana. In fundul acestei văi, în desişul pădurii 
este o peşteră nefă-cută de mînă omenească. Natura, prin 
talentul ei, imitase mîna meşteră a omului. Căci deasupra îi 
făcuse un arc viu din piatră ponce şi din tuf: uşor. În dreapta 
şopoteşte un izvor limpede pe un prund întins între maluri 
înverzite. Aci zeiţa pădurilor, obosită de vinat, obişnuia să-şi 
răcorească corpul feciorelnic în cleştarul apei. Ajunsă acolo, dă 
uneia dintre nimfele purtătoare de arme şi sulița, şi tolba, şi 
arcul destins. Alta primeşte veşmintele pe care zeiţa şi le 
scoate. Două îi scot încălţămintea din picioare. Mai îndemi- 
natică decit celelalte, Crocale, fiica fluviului Ismenos, îi strînge în 
coc părul revărsat pe git, deşi ea însăşi îl avea despletit. 
Nimfele, Hyale, Rhamis, Psecas şi Phiale iau apă şi o varsă din 
urnele lor încăpătoare. 

În timp ce Titaniana!“ se spăla în apa obişnuită, iată că 
nepotul lui Cadmus, care lăsase acum grija vânatului şi rătăcea 
la întîmplare prin pădurea necunoscută, ajunge la peştera sfîntă. 

Aşa îl purtau destinele! 

Îndată ce intră în peştera care picura rouă din cauza 
izvoarelor, nimfele, goale cum erau, la vederea băr-batului, îşi 
izbiră  piepturile umplind toată pădurea de ţipetele lor. 
Neaşteptate şi, adunîndu-se în jurul Dianei, o acoperiră cu 
corpurile lor. Cum e culoarea norilor pătrunşi din faţă de razele 
soarelui, sau cum e purpuria auroră, aşa s-a făcut la faţă Diana 
surprinsă fără îmbrăcăminte. Deşi înconjurată de mulţimea 
însoţitoarelor sale, ea se înclină şi întoarse faţa în altă parte. 
Fiindcă n-avea la îndemină săgeți cum ar fi vrut, a luat apă şi a 
aruncat-o în faţa bărbatului şi, stropindu-i părul cu undele 
răzbunătoare, a rostit aceste cuvinte pregătitoare ale unei 

nenorociri apropiate: „Poftim acum de povesteşte că m-ai văzut 
dezbrăcată, dacă poți". 

Fără alte cuvinte amenințătoare, pe capul stropit al tînărului 
ea puse coarne de cerb sprinten, gitul i-l lungi, urechile i le 
ascuţi, mîinile şi picioarele i le schimbă în lungi picioare de cerb, 
corpul i-l acoperi cu piele pătată. lar în suflet îi sădi frica. 

Eroul, fiu al Autonoei!, fuge şi se miră că-i atît de iute în 
fuga sa. Dar cînd şi-a văzut coarnele în apa în care obişnuia să 
se răcorească, a vrut să exclame: Vai mie nenorocitul! Nici un 
cuvînt însă nu s-a auzit. A gemut doar, atita i-a fost vocea şi 
lacrimile nu i-au mai curs pe faţă. Numai mintea i-a rămas cea 
de mai înainte. Ce să facă? Să se întoarcă acasă, la palatul 
regal? Sau să se ascundă în păduri? 

De la una îl opreşte ruşinea, de la cealaltă frica. 

Pe cînd sta el la îndoială, cîinii săi îl văzură şi, cei dintii, 
Melampus şi priceputul Ignobates!$, începură să latre. Ignobates 
era de neam din Gnossos, iar Melampus din Sparta. După ei, şi 
ceilalţi năvălesc mai iute ca vintul cel repede. Pamphagus, 
Dorceus şi  Oribasus, toţi trei arcadieni, şi puternicul 
Nebrophonos, şi crudul Theron cu Laelaps, şi Pterelas cel cu 
picioare iuți, şi Agre cu nări, fine, şi Hyleus, de curînd rănit de un 
porc mistreţ, şi Nape, făcută cu un lup, şi Poemenes, care 
altădată urma turmele, şi Harpya, însoţită de cei doi pui, şi 
Ladon siciofinianul, cu deşertul supt, şi Dromas, şi Canace, şi 
Stictet şi Tigris, şi Aice, şi Leucon cu părul alb ca zăpada, şi 
Asbolus cu părul ca de negru, şi puternicul Lacon, şi Aello cel 
vajnic la fugă, şi Thous, şi sprintenul Ciprius cu frate-său 
Lycisce, şi Harpalos cel cu pată albă pe fruntea-i neagră, şi 
Melaneus, şi Lachne cu părul zbinlit, şi Labros cu Argolidos, 
născuţi din tată cretan şi mamă laconiană, şi Hylactor cel cu 
vocea ascuţită şi alţii, pe care aş zăbovi prea mult să-i numesc. 
Şi, haita, lacomă de pradă, s-aruncă peste prăpăstii şi stînci şi 
peste pietre neumblate, pe unde-i greu de mers şi pe unde nu-i 
nici o cărare. Acteon fuge prin locurile pe unde mersese adesea 
în urmărirea fiarelor. Vai, el fuge de propriile sale ajutoare. Ar fi 
vrut să strige: „Sint Acteon, cunoaşteţi-vă stăpinul!" Dar 
gîndurilor le lipsesc cuvintele. 

Văzduhul răsună de atita lătrat. Prima rană i-o face în spate 
Melanchaetes, apoi Theridamas. Oresi-trophos îl apucă de umăr. 
Aceştia plecaseră mai în urmă, dar scurtaseră drumul prin munţi 
ieşindu-i înainte şi, pe cînd ei îşi ţineau stăpiînul în loc, cealaltă 
parte a haitei vine şi-şi înfige colții în Acteon. Nu mai e nici un 
loc fără rană. El geme şi cu vocea sa, care nu mai e de om casă 
poată fi recunoscută, ci de cerb, umple munţii din jur de vaiete 
jalnice. Îngenunchează umilit, asemenea celui ce se roagă şi îşi 
plimbă în jur privirile fără glas, ca şi cum şi-ar fi întins braţele. 

Dar iată că vin şi însoțitorii săi care, neştiutori, aţiţă cu 
îndemnuri obişnuite haita cea repede, şi-l caută cu ochii pe 
Acteon şi-l strigă pe întrecute, ca şi cum el ar fi departe. La 
numele de Acteon, el întoarce capul şi-i aude cum se pling că nu 
e şi el acolo şi nu se grăbeşte să vină ca să privească prada 
ivită. El, ar vrea desigur să nu fie de faţă, dar este totuşi. Ar vrea 
să vadă, nu să şi simtă sălbatica ispravă a cîinilor săi. Din 
toate părţile este întețit de cîini, care îşi înfig colții în trupu-i şi-l 
sfişie sub înşelătoarea arătare a unui cerb. 


3. Naşterea lui Bacchus 

Şi purtătoarea de tolbă Diana nu şi-a potolit mînia decît cînd 
cerbul şi-a sfîrşit viaţa de mulţimea rănilor. 

Pedeapsa lui Acteon a fost judecată felurit. Unora, zeiţa li se 
pare mai aspră decit trebuia, alţii o laudă şi o numesc vrednică 
de severa ei feciorie, dar şi unii şi alţii au pe ce-şi sprijini 
părerile. Singură soţia lui Jupiter mai puţin se gindeşte să 
învinuiască sau să aprobe şi mai mult se bucură de nenorocirea 
căzută pe casa lui Agenor. Ura îngrămădită în sufletul ei 
împotriva rivalei sale din Tyr!” o întoarce asupra neamului 
acesteia. 

Şi iată că la pricina de mai înainte se alătură o alta nouă. E 
îndurerată că pe Semela!* a lăsat-o grea marele Jupiter şi-şi 
sloboade limba la sfadă: „Ce-am făcut de-atitea ori prin ceartă? 
- zise ea. Dacă eu sînt marea Junonă, aşa cum sînt numită în 
rugăciuni, o voi nimici, - dacă se cuvine să ţin în mînă sceptrul 
încrustat cu pietre preţioase, dacă sînt regină, soţie şi soră a lui 
Jupiter. Sînt desigur soră şi mă gindesc că rivala mea s-a 
mulţumit cu un furt şi că va fi de scurtă durată necinstirea 

patului meu conjugal. Dar ea a rămas grea. Asta lipsea. Poartă 
în pîntecele ei plin o crimă ce se vede. Şi, ceea ce mie abia mi s- 
a întîmplat!*, vrea să aibă de la Jupiter cinstea de a fi mamă. Atît 
de mare îi este încrederea în frumuseţea ei. O voi face să se 
înşele. Să nu fiu eu Saturniana, dacă ea nu va ajunge în apele 
Styxului, înecată de Jupiter al ei". 

După aceste cuvinte, se ridică de pe tron şi, acoperită de un 
nor auriu, vine la palatul Semelei. Înainte de a alunga norul, s-a 
prefăcut în bătrînă: la tîmple şi-a pus păr alb, şi-a brăzdat pielea 
cu încreţituri şi a început să meargă cu trupul încovoiat şi cu pas 
şovăielnic. Cu voce de bătrină, s-a schimbat în Beroe din 
Epidaur, doica Semelei. 

Aşadar, începînd vorba, cînd după lungi ocoluri au pomenit 
numele lui Jupiter, ea spuse suspinînd: 

„Mi-ar plăcea să fie Jupiter. Totuşi mă tem de toate.; Mulţi au 
pătruns sub nume de zei în pudicele iatacuri. Totuşi, nu-i destul 
să fie Jupiter. Să dea o dovadă a iubirii lui. Dacă el e cu 
adevărat, cît e şi cum e el de măreț cînd este primit de mărita 
Junona, să-l rogi ca la fel să vină să te îmbrăţişeze. Să-şi aducă 
cu el toate semnele măririi sale". 

Cu astfel de cuvinte pregătise Junona pe neştiutoarea fiică a 
lui Cadmus. Ea cere lui Jupiter un dar, fără să spună anume ce. 
Zeul îi răspunde: „Alege, nu vei vi refuzată. Şi ca să mă crezi şi 
mai mult, iau ca martor puterile divine ale rîului Styx. El este şi 
zeu şi spaima zeilor". 

Veselă, fără să ştie de nenorocirea sa, şi simțindu-se prea 
puternică peste îndrăgostitul prin supunerea căruia va trebui să 
piară, Semela zice: „Dă-mi-te aşa cum eşti cînd te îmbrăţişează 
Saturniana, cînd începeţi legăturile lui Venus". 

Cînd ea vorbea, zeul a voit să-i astupe gura, dar cuvintele se 
şi grăbiseră să iasă în văzduh. El a gemut. Căci ea îşi exprimase 
dorinţa, iar el nu se mai putea dezlega de jurămînt. Aşa că, 
foarte mîhnit, el se ridică în înaltul cerului şi, făcînd un semn, 
aduce norii ascultători, cărora le adaugă ploaie şi fulgere 
amestecate cu furtuni, tunete şi nelipsitul trăsnet. Totuşi, pe cit 
poate caută să le slăbească puterile. Astfel, acum nu e înarmat 
cu focurile cu care trăsnise pe Typhoeus cel cu o sută de brațe”, 
căci în acelea e prea multă cruzime. Are alt trăsnet mai uşor, 

căruia ciclopii i-au dat mai puţină sălbăticie şi flacără, mai 
puţină mînie; zeii îi numesc a doua armă. Pe acesta îl ia şi intră 
în casa lui Agenor. Dar trupul muritor al Semelei n-a putut 
suporta văpaia cerească şi a ars, prin darurile iubitului său. 
Copilul, neajuns încă la termenul naşterii, este smuls din 
pîntecele mamei sale şi, dacă merită să fie crezut, este cusut, 
aşa fraged cum era, în coapsa tatălui său, unde îşi împlini timpul 
de creştere care-i mai trebuia la mamă. Pe ascuns, mătuşa sa 
Ino îi dă prima îngrijire în leagăn. Apoi l-a încredinţat nimfelor 
nyseide?! care l-au ascuns în peştera lor şi l-au hrănit cu lapte. 

4. Tiresias, orb şi ghicitor 

In timp ce, după legea destinului, se petreceau acestea pe 
pămînt şi Bacchus cel de două ori născut”? creştea în leagăn la 
adăpost de orice primejdie, se spune că odată Jupiter, înveselit 
de nectar, a lăsat la o parte grelele griji şi şi-a petrecut vremea 
în glume uşuratice cu Junona. „Fără îndoială, plăcerea voastră e 
mai mare decit a bărbaţilor", se spune că i-a zis el. Ea a 
tăgăduit. Au găsit cu cale să întrebe pe învățatul Tiresias ce 
părere are. Acesta cunoştea amîndouă felurile de plăcere. Căci 
izbise cu o lovitură de băț doi şerpi mari, care erau împreunaţi 
într-o pădure verde şi, minune: Tiresias din bărbat devenise 
femeie şi trăise astfel vreme de şapte toamne. În a opta iar i-a 
văzut şi a zis: „Dacă loviturile pe care le primiţi au aşa de mare 
putere, încît să schimbe şi sexul celui ce vi le-a dat, vă voi lovi şi 
acum". Şi, lovind aceiaşi şerpi, s-a întors la forma de mai înainte 
şi la chipul cu care se născuse. 

Luat ca judecător într-o glumeaţă neînțelegere, el întăreşte 
spusele lui Jupiter. Se spune că Junonei i-a fost necaz mai mult 
decit cerea pricina neînţelegerii şi a condamnat ochii 
judecătorului la o eternă noapte. Dar Tatăl atotputernic în locul 
vederii pierdute - căci nu e îngăduit unui zeu să desfacă cele 
făcute de alt zeu - i-a dăruit ştiinţa viitorului şi i-a uşurat 
pedeapsa cu o cinstire, bucurindu-se de o faimă străjita in 
oraşele Aoniei?? . 


5. Echo schimbată în ecou,Narcis in floare 
Tiresias da răspunsuri nedezminţite poporului care-i punea 
întrebări. Prima dovadă de încredere în adevărul cuvintelor sale 

a dat-o nimfei Liriope”, pe care odată Cephisos? a înlănţuit-o în 
cursul său întor-tochiat şi, cuprinzînd-o în valuri, a folosit 
puterea asupra ei. Din pintecele ei plin, prea frumoasa nimfă a 
născut un copil, care chiar de pe acum putea fi iubit de nimfe. Il 
chema Narcis”. Intrebînd dacă fiul ei are să vadă timpul 
îndelungat al unei bătrîneţi înaintate, fatidicul profet a răspuns: 
„De nu se va vedea pe sine". Multă vreme aceste cuvinte ale 
augurului au părut deşarte, dar le-a adeverit sfîrşitul tînărului, 
adică felul morţii şi noutatea nebuniei sale. 

Fiul lui Cephisos ajunsese la virsta de 16 ani. La această 
vîrstă părea şi copil şi tînăr. l-au dorit prie-tenia - mulţi băieţi şi 
multe fete. Dar frumuseţea lui fragedă era unită cu o mîndrie 
atit de îndirjită, că nu s-a atins de el nici un tînăr şi nici o tînără. 

Odată, pe cînd urmărea cu laţurile să prindă nişte cerbi iuți, 
l-a văzut nimfa ecoului, care nici să tacă atunci cînd altul 
vorbeşte nu poate, şi nici să vorbească ea mai întîi nu ştie, 
îngînătoarea Echo. Pe atunci Echo era nimfă, nu un simplu ecou, 
dar totuşi gălăgioasă; gura ei, ca şi acum, parcă n-o folosea 
decit ca să poată repeta, din multe cuvinte, ultimele. Junona o 
pedepsise astfel, fiindcă adesea, cînd căuta să prindă pe 
nimfe în munte cu Jupiter al său, aceasta o ţinea pe zeiţă de 
vorbă cu dibăcie, pînă fugeau nimfele. 

Cînd a băgat de seamă, Saturniana a zis: „Să aibă slabă 
putere această limbă care m-a luat în ris şi foarte scurtă durată 
a vocii. Şi a întărit ameninţarea prin faptă: Echo dublează 
ultimele sunete şi repetă ultimele cuvinte auzite. 

Cînd l-a văzut pe Narcis rătăcind prin păduri neumblate, s-a 
aprins de dragoste şi a pornit pe furiş pe urmele lui. Cu cît mai 
mult se ţinea după el, cu atit flacăra o încălzea mai puternic, la 
fel ca pucioasa, care, lipită la capătul unei făclii, atrage flacăra 
apropiată de ea. O, de cite ori a voit să se apropie de el cu 
cuvinte ademenitoare şi să-i facă suave rugăminţi. Natura vocii 
sale o opreşte şi nu-i îngăduie să înceapă. Dar ceea 
ce îi îngăduie, stă gata să audă pe Narcis vorbind şi să 
răspundă, repetîndu-i ultimele cuvinte. 

Din întîmplare copilul, răzleţit de trupa credincioasă de 
însoțitori, strigă: „E cineva pe aproape?". „Aproape" răspunde 
Echo. El rămîne încremenit de uimire şi, după ce-şi aruncă 

privirile în toate părţile, strigă cu voce puternică: „Vino", şi 
nimfa la rîndu-i îl cheamă pe cel ce o cheamă. Se uită înapoi şi 
iarăşi nevenind nimeni, zice: „Fugi de mine?". Şi primeşte înapoi 
tot atitea cuvinte cite a spus. El mai întreabă şi, amăgit de 
vocea cealaltă, zice: „Să ne iubim". Şi cu o voce cum nu va 
răspunde vreodată cuiva mai plăcut, Echo repetă „Ne iubim". 
Imbătată de propriile-i cuvinte, ea iese din pădure şi aleargă să 
se arunce de gitul iubitului dorit. Dar acesta fuge şi, fugind, 
spune: 

„Nu mă îmbrăţişa, mai bine să mor decît să mă las ţie". Ea 
nu răspunde nimic altceva decit: „Mă las ţie'".Dispreţuită, se 
ascunde în pădure şi de ruşine îşi ascunde faţa în frunziş. De 
atunci trăieşte în peşteri singuratice. Dar totuşi iubirea îi rămîne 
în suflet sporită şi mai mult de durerea neizbinzii, grijile 
veghetoare îi subţiază trupul ei vrednic de milă. Slăbiciunea îi 
zbîrceşte pielea şi toată seva trupului se risipeşte în văzduh. 
Numai vocea şi oasele îi mai rămîn. Vocea i s-a păstrat; oasele 
se spune că s-au transformat într-o statuie de piatră. De atunci 
stă ascunsă în păduri şi nu mai e văzută în nici un munte. Este 
doar auzită de toţi, numai sunetul este ceea ce mai trăieşte din 
ea”. 

Aşa o desconsiderase Narcis şi pe ea şi pe alte nimfe 
născute în ape sau în munţi, aşa şi pe alte cete de tinere. 

Din această pricină, una din victimele dispreţului său, 
ridicînd mîinile spre cer, zisese: „Să iubească acesta, dar să nu 
poată avea ceea ce iubeşte". Rhamnusiana* a primit aceste 
rugăciuni drepte. 

Era un izvor curat, cu unde limpezi ca argintul, pe care nu-l 
atinseseră nici păstorii, nici caprele ce pasc în munte, nici vreo 
altă turmă, un izvor pe care nu-l tulburase nici pasăre sau fiară, 
nici ramură căzută din vreun arbore. De jur împrejur era iarbă 
pe care o ţinea verde umezeala din apropiere şi pădurea prin 
care razele de soare nu puteau pătrunde să încălzească apa. Aci 
a venit tînărul Narcis obosit de vinat şi de căldură, să se odih- 
nească, atras de frumuseţea locului şi de izvor. Dorind să-şi 
astimpere setea în apa de izvor, o altă sete i s-a născut: pe cînd 
bea, răpit de frumuseţea chipului văzut în unde, se 
îndrăgosteşte de ceea ce nu era corp, ci numai o umbră, căreia 

speranţa lui îi dădea viaţă. Se extaziază de el însuşi şi rămîne 
nemişcat cu faţa ca o statuie de marmură de Păros?”. Întins pe 
pămînt, îşi priveşte ochii ca stelele, părul vrednic de Bacchus şi 
de Apollo, genele tinereşti, gitul de fildeş, gura frumoasă şi 
rumeneala feţei ameste-cată cu alb de zăpadă, admiră toate 
care-l fac să fie de admirat. Nesocotitul, se vrea pe sine însuşi. 
El este acela care iubeşte şi care e iubit şi cînd doreşte este 
dorit şi deopotrivă se înflăcărează şi se mistuie. 

De cîte ori a sărutat zadarnic izvorul înşelător! De cite ori şi- 
a cufundat braţele în apă să cuprindă chi- 
pul văzut, fără să se poată prinde în braţe pe sine! Nu ştie ce 
vede, dar e mistuit de ceea ce vede şi aceeaşi rătăcire care-i 
amăgeşte ochii îl aţiţă. Naivule, de ce cauţi zadarnic să prinzi o 
fantomă care fuge fără încetare? Ceea ce doreşti nu există 
nicăieri. 

Mută-te mai departe şi ceea ce iubeşti va dispărea. Ce vezi 
este umbra chipului tău răsfrînt în ape. 

N-are nimic în sine. Vine cu tine şi rămîne cu tine. Va pleca 
cu tine, dacă tu poţi pleca din acest loc. Dar nu-l poate smulge 
de aici nici chinul lui Ceres”, nici oboseala, ci, întins pe iarba 
deasă, priveşte vedenia înşelătoare, neputîndu-şi lua ochii de la 
ea. Prin ochii săi el piere şi, ridicîndu-se puţin şi întinzînd braţele 
spre pădurile din jur, zice: 

„O, păduri, a iubit cineva mai dureros? Căci ştiţi şi aţi fost 
ascunzişuri oblăduitoare pentru mulţi. 

De cine vă amintiţi de-a lungul vremurilor că s-a istovit 
astfel, voi, a căror viaţă dăinuieşte de atitea veacuri? Văd şi 
iubesc, dar ceea ce văd şi iubesc nu găsesc; atit de mare 
rătăcire stăpîneşte pe un îndră-gostit! Şi, ca să sufăr şi mai mult, 
nu ne desparte nici marea întinsă, nici vreo cale lungă, nici 
munţi, nici ziduri cu porţi închise. Puţină apă ne desparte. Şi el 
este îndrăgostit, căci, de cîte ori m-am aplecat deasupra apei 
limpezi să-l sărut, de atitea ori şi el s-a apropiat de mine cu gura 
întinsă. 

Ţi se pare că ar putea fi atins, aşa de puţin este ceea ce se 
împotriveşte iubirii noastre. Oricine eşti, ieşi încoace! 

De ce mă păcăleşti, unic copil“? De ce fugi de dragostea 
mea? Desigur, nici frumuseţea, nici vîrsta mea nu te fac să mă 
dispre-ţuieşti, căci şi nimfele m-au iubit. 

Nu ştiu ce nădejde îmi făgăduieşti cu faţă prietenoasă. Ori de 
cîte ori îţi întind braţele, le întinzi şi tu. Cînd eu rîd, rizi şi tu. 
Cînd eu am plins, am văzut şi la tine adesea lacrimi. La semnele 
mele răspunzi şi tu prin semne. Şi, pe cît bănui după mişcarea 
frumoasei tale guri, cuvintelor mele tu răspunzi prin cuvinte, 
care n-ajung pînă la urechile mele. Eu sînt în tine, am simţit. Şi 
nu mă înşală chipul meu. 

Ard de dragostea faţă de tine şi eu atît flăcările pe care le 
port în mine. Ce să fac? Să fiu cerut sau să cer? Şi la urma urmei 
ce să cer? Ce doresc e cu mine, ce am îmi lipseşte. O, de-aş 
putea să mă despart de propriul meu corp! lată o dorinţă nouă 
la un îndrăgostit: aş vrea să fie departe de mine ceea ce iubesc. 
Suferinţa îmi istoveşte puterile şi nu-mi rămîne mult timp de 
trăit. Mă sting în vîrstă fragedă. Pentru mine moartea nu este 
groaznică,fiindcă numai prin moarte voi scăpa de dureri; aş fi 
vrut ca cel iubit să trăiască mai mult decit mine, dar acum vom 
muri două inimi unite într-una singură". 

Acestea a zis şi cu suflet rătăcit s-a întors iarăşi spre acelaşi 
chip. Lacrimile îi curg în lac şi mişcarea undelor tulbură 
imaginea şi o întunecă. Părîndu-i-se că a plecat, strigă: 

„De ce fugi? O, rămii şi nu părăsi pe cel ce te iubeşte. Cel 
puţin să privesc ceea ce nu-mi este îngăduit să ating şi să dau 
hrană patimii mele nenorocite". 

Pradă durerii, şi-a sfişiat hainele de pe el şi cu palmele albe 
ca marmura şi-a bătut pieptul gol. Pieptul lovit s-a roşit uşor, ca 
merele, cînd pe o parte sînt albe, pe o parte roşii, sau ca 
strugurii de diferite soiuri, care, cînd nu sînt încă bine copti, au o 
culoare purpurie. Cînd s-a văzut iarăşi în apa limpede, n-a mai 
putut suporta, ci, cum se topeşte galbena ceară de un foc uşor, 
sau bruma dimineţii de soare, tot aşa se topeşte el slăbit de 
iubire şi este mistuit încet de focul ascuns., Acum culoarea lui 
nu mai este roşu amestecat cu alb. Nu mai are nici vigoare, nici 
puterea şi celelalte însuşiri care fiind văzute plăceau, nici corpul 
pe care-l iubi 
se înainte Echo. 

Aceasta, cînd l-a văzut, cu toate că nu uitase şi încă era 
supărată, s-a înduioşat totuşi de el. De cite ori nenorocitul copil 
strigase „Vai", ea repeta cu voce răsunătoare „Vai". Şi cînd îşi 
lovise cu palmele pieptul, ea la fel repeta sunetul loviturilor. 
Privind pentru ultima dată în undele în care se privise de atitea 
ori, a zis: „Vai, copil iubit zadarnic". Tot atitea cuvinte au 
răsunat în jur. „Adio", a zis el. „Adio" a răspuns Echo. Apoi şi-a 
pus trudit capul pe iarba verde. Noaptea a închis ochii care 
admirau frumuseţea stăpînului lor. 

Chiar după ce a fost primit în locuinţele infernului, el se 
privea în apele Styxului. Surorile sale, naiadele, l-au plins şi 
tăindu-şi părul l-au depus pe mormîntul fratelui lor. L-au plîns şi 
dryadele“? şi plînsetele le repetă Echo.Pregătiseră rugul şi făcliile 
de înmormiîntare şi nasalia. 

Dar trupul lui Narcis nu era nicăieri. In loc de corp, au găsit o 
floare galbenă învelită în multe foi albe. 


6. Pentheu, după schimbarea corăbierilor în delfini, pune pe 

Acoetes în lanţuri; 
din cauza acestei crime e sfişiat de bacante 

Zvonul acestei întîmplări a adus preotului Tiresias o faimă 
meritată prin oraşele Acheii. 

Renumele augurului era mare. Numai fiul lui Echion, 
Pentheus?, singurul dispreţuitor de zei dintre toţi cadmeienii, nu 
vrea să creadă şi ride de vorbele prevestitoare ale bătrînului şi-i 
aduce aminte de nenoro-cirea care i-a răpit lumina ochilor şi l-a 
cufundat în întuneric. 

Clătinînd din capul său cu tîmplele albe, bătrînul zice: 

„Ce fericit ai fi dacă ai ajunge şi tu lipsit de luminile ochilor şi 
n-ai vedea serbările lui Bacchus. Va veni ziua, şi prezic că nu e 
departe, cînd va sosi noul zeu Liber*, fiu al Semelei, în cinstea 
căruia dacă nu vei înălța un templu, vei fi sfişiat şi împrăştiat 
într-o mulţime de locuri, mînjind pădurile de sînge, şi pe mama 
ta, şi pe surorile mamei tale. Se va întîmpla aceasta, căci nu vei 
socoti zeul vrednic de cinstire şi te vei plînge că în întunericul în 
care mă găsesc am văzut prea bine". 

Fiul lui Echion îl alungă psntru aceste vorbe. Dar ele capătă 
crezare, căci prezicerile preotului se împlinesc. 

Bacchus soseşte.  Cimpurile freamătă de chiote de 
sărbătoare. Mulțimea aleargă: laolaltă bărbaţi şi femei, tineri şi 
bătrîni, popor de rînd şi oameni de frunte se duc la sărbătoarea 
necunoscută pînă acum. „Ce nebunie v-a luat minţile, urmaşi ai 
lui Marte, fii ai balaurului? - zice Pentheu. - Are atita putere 
arama izbită de aramă şi goarna cu cornul încovoiat şi 
înşelătoriile magice, încît pe cei ce nici sabia purtătoare de 
război, nici trompeta, nici mulţimea de săgeți nu i-a 
înspăimiîntat, să-i învingă nişte voci de femei şi nebunia 
pricinuită de vin şi cetele neruşinate şi ţambalele găunoase? Să 
mă mai mir de voi, bătrîni care, multă vreme minaţi de vînt pe 
întinsul mărilor, aţi întemeiat aci un nou Tyr* şi aţi adus în 
aceste locuri penaţii** fugari? Acum îngăduiţi să vă predati fără 
război? Şi voi, în vigoarea vieţii şi apropiaţi de virsta mea, o, 
tineri, care se cuvenea să purtaţi arme, nu thyrsuri“, să vă 
acoperiţi capul cu coifuri, nu cu frunze, vă rog, amintiţi-vă din ce 
viţă sînteţi născuţi! Întăriţi-vă cu curajul acelui şarpe care singur 
a dat morţii pe mulţi! El a murit pentru izvoarele şi lacul său, iar 
voi trebuie să învingeţi pentru faima voastră. El a dat morţii pe 
cei viteji. Voi să alungaţi pe cei slabi şi să restabiliţi strălucirea 
gloriei strămoşeşti. Dacă desti-nele nu îngăduie să dăinuiască 
îndelung Theba, cel puţin de i-ar dărima zidurile berbecii şi 
duşmanii războinici, de s-ar prăbuşi în huiet de fier şi de foc! 
Atunci am fi nenorociţi fără să fim vinovaţi şi soarta ne-ar fi de 
plins, nu de ascuns, iar lacrimilor le-ar lipsi dezonoarea. Dar 
acum Theba e cucerită de un copil ne-înarmat, care n-are în 
ajutorul său nici războaie, nici săgeți, nici folosinţa cailor, ci 
părul năclăit de mirt şi coroane moi şi purpura şi aurul cusut pe 
haine de purpură. Pe acesta îndată, numai voi să staţi la o parte, 
îl voi sili să recunoască minciuna cu pretinsul său tată şi cu 
sărbătoarea sa. De ce oare Acrisius* să aibă destul curaj ca să 
dispreţuiască pe falsul zeu şi să închidă porţile Argosului la 
venirea lui, iar Pentheu şi toată Theba să tremure din pricina 
acestui venetic? Mergeţi repede - porunceşte el slujitorilor săi - 
mergeţi şi aduceţi aci legat pe acea căpetenie mincinoasă. Să 
nu fie nici o întîrziere trindavă în îndeplinirea poruncilor". 

Unchiul său Cadmus şi Athamas şi cealaltă mulţime a 
neamului său îl iau cu vorba şi se străduiesc zadarnic să-l 

oprească. Dar sfaturile îl fac şi mai îndărătnic; cucit îi este oprită 
furia, cu atit ea se întărită şi creşte şi orice piedică e 
păgubitoare. Aşa am văzut eu un şuvoi de apă, curgind mai 
domol pe unde nu întîlnea nimic în cale şi cu şopotiri uşoare, dar 
pe unde îl ţinea vreun trunchi de copac, sau i se puneau în cale 
bolovani de piatră, mergea înspumat şi clocotitor, devenind şi 
mai furios din pricina piedicilor. 

lată că soldaţii se întorc însîngeraţi şi, cînd stăpinul îi 
întreabă unde e Bacchus, ei răspund că nu l-au văzut. „L-am 
prins totuşi - au spus ei - pe acest însoțitor şi slujbaş al celor 
sfinte" şi predau cu miinile legate la spate pe un tyrrenian de 
neam, care-şi părăsise de curînd patria pentru a urma cele 
sfinte ale zeului. Pentheu îl priveşte cu ochi pe care miînia îi 
făcuse înspăimîntători şi, abia aniînînd timpul pedepsei, îi 
spune: „O, tu care vei pieri şi care vei da şi altora învăţătură 
prin moartea ta, spune care e numele tău, al părinţilor şi al 
patriei tale şi pentru ce ai intrat în slujba unor rituri noi?" 

El, fără teamă, răspunse: 

„Mă numesc Acoetes şi patria mea este Maeonia*. Părinţii 
mei sînt din neam de jos. Tata nu mi-a lăsat ogoare pe care să 
le lucreze juncani puternici, nici turme de oi sau de vite. Şi el era 
sărac. Îndeletnicirea lui era să prindă peşte cu plasa şi undiţa şi 
să-l scoată la suprafaţă în zvircolirea lui la capătul prăjinii. 
Meseria aceasta îi era averea. Pe cînd îmi dădea în primire 
meşteşugul lui, mi-a spus; «Primeşte, urmaş şi moştenitor al 
trudei mele, avuţia pe care o am». Şi murind nu mi-a lăsat nimic 
altceva decît apa. Acest singur lucru aş putea spune că e de la 
părinţi. Curînd, ca să nu rănim legat totdeauna de aceleaşi 
stîinci, am învăţat să conduc cîrma corăbiei, mişcînd-o într-o 
parte sau alta cu mina. Am însemnat cu ochii constelația 
ploioasă a caprei Olenia“ şi Taygete“! şi Hyadele şi Ursa şi 
casele vînturilor şi porturile bune pentru corăbii. 

Odată, mergiînd spre Delos, cîrmesc spre ţinuturile insulei 
Chios şi, vislind spre dreapta, ajung la țărm. Fac un salt uşor şi 
pun piciorul pe nisipul umed, unde am poposit peste noapte. 
Zorii zilei începuseră să mijească. Mă scol, povăţuiesc pe 
tovarăşi să aducă apă proaspătă şi le arăt drumul care duce la 
apă. Eu însumi, de pe o movilă înaltă, cercetez ce vînt se arată 

pentru călătorie. Apoi string pe însoțitori şi mă întorc la corabie. 
„lată-ne aici", spune cel dintii dintre tovarăşi, Opheltes, care 
soseşte aducînd cu el de-a lungul țărmului un copil de o 
frumuseţe feciorelnică pe care-l găsise pradă, socotea el. li 
cercetez îmbrăcă-mintea, chipul şi mersul. Nu vedeam la el 
nimic care să semene a muritor. 

Mi-am dat seama de aceasta şi am spus însoţitorilor: 

«Nu ştiu ce zeu este în acest tînăr, dar zeu este. Oricine eşti, 
ajută-ne şi fii ocrotitorul muncii noastre, iar pe aceştia iartă-i». 

«Nu te mai ruga pentru noi» - zice Dictys, cel mai sprinten 
dintre toţi cînd trebuie să se urce în virful 
catargurilor şi să se coboare alunecînd pe frînghii. E de aceeaşi 
părere Libys, blondul Melanthus, care veghează la proră, şi 
Alcimedon şi Epopeus dătătorul de curaj, care cu vocea sa 
comandă vislaşilor mişca- 
rea şi repausul, de aceeaşi părere sînt toţi ceilalţi. Atît de oarbă 
este dorinţa de pradă! 

«Nu voi îngădui totuşi ca încărcătura sfîntă de pe această 
corabie să fie necinstită, am zis eu. 

Eu am cel mai mult dreptul de comandă aici». Şi m-am 
postat la intrarea în corabie. 

Cel mai îndrăzneţ din toată ceata, Lycabas, care, izgonit 
dintr-un oraş din Etruria, îşi ispăşea în exil pedeapsa pentru un 
mîrşav omor, se înfurie şi, pe cînd eu mă ţineam la urcare, îmi 
dă un pumn zdravăn în git. Lovitura m-ar fi aruncat în valuri 
dacă nu m-aş fi agăţat, deşi cu cunoştinţa pierdută, de frînghii, 
rămînînd încurcat în ele. Ceata nelegiuită aprobă fapta. 

Atunci, în sfîrșit, Bacchus, căci Bacchus era, ca şi cum s-ar fi 
trezit din somn şi simţurile i-ar fi revenit 
după băutură, a zis: 

«Ce faceţi? Ce zgomot este acesta? 

Prin ce împrejurări am venit aici, corăbieri? Cui vă pregătiţi 
să mă daţi?» 

«Alungă teama, îi spuse Proreus, şi spune, în ce port vrei să 
ajungi? 

Vei cobori în ţinuturile pe care le doreşti». 

«Îndreptaţi-vă mersul către Naxos - zise Bacchus. Acolo îmi 
este casa. Pămiîntul acelei insule vă va fi ospitalier». Vicleni, ei 

jură pe mare şi pe toţi zeii că vor merge într-acolo şi-mi 
poruncesc să ridic pînzele corăbiei zugrăvite. La dreapta era 
Naxos. Eu am întors pînzele spre dreapta. 

«Ce faci nebunule? Ce furie te stăpineşte, Acoetes? - strigă 
toţi, mergi spre stâncă». 

O parte din ei îmi explică gindurile prin semne. Alţii îmi 
şoptesc la ureche ce vor. 

Am rămas înmărmurit. 

«Să ia altul cîrma, am spus, eu refuz să conduc o nelegiuire 
şi o înşelăciune». 

Sunt ocărit de toţi şi toată ceata murmură împotriva mea. 
Dintre ei, Aethalion zice: 

«Ce, nu cumva crezi că toată salvarea noastră depinde de 
tine singur?». 

Şi trece în locul meu la cîrmă şi, depărtindu-se de Naxos, 
corabia apucă în altă direcţie. Atunci zeul, batjocoritor, ca şi 
cum ar fi simţit, în sfîrşit, acum vicleşugul, priveşte marea de pe 
pupa încovoiată. Şi, prefăcîndu-se că plinge, zice: 

«Nu aceste ţărmuri mi-aţi făgăduit, corăbieri! Nu pentru 
acest pămînt v-am rugat. Ce-am făcut să merit o astfel de 
pedeapsă? Care e gloria voastră, dacă voi atiţia tineri înşelaţi pe 
un copil singur?». 

Eu de mult plingeam. Ceata nelegiuită ride de lacrimile mele 
şi străbate marea cu visle grăbite. 

Pe el însuşi (căci nu e zeu mai puternic decit el) îţi jur că îţi 
voi spune lucruri pe atit de adevărate, pe cât sînt mai mari decit 
să poată fi crezute; pupa s-a oprit în apă, ca şi cum s-ar fi 
împotmolit pe uscat. Ei, mirîndu-se, continuă să bată marea cu 
vislele. Ridică pînzele şi, prin acest dublu ajutor, caută să fugă. 
ledere împiedică vislele şi, întinzîndu-se cu noduri şi şerpuituri 
pînă la pînze, le strîng în viţe grele. Bacchus însuşi, cu fruntea 
încoronată de struguri de tot felul, ţine în mînă o suliță 
îmbrăcată în frunze de viţă. Lîngă el stau întinşi ca nişte vedenii 
ciudate tigri, lincşi şi pantere înspăimîntătoare cu pielea tărcată. 
Bărbaţii, fie de ameţeală, fie de frică, au sărit în apă şi cel dintii 
Medon a început să se înnegrească, în loc de miini să aibă aripi 
în formă de lopeţi şi să-şi îndoaie ca un arc şira spinării. «În ce 
minunăţie te transformi?» îi zise Lycabas şi, pe cînd el vorbea, 

gura i s-a mărit, nările i s-au lărgit, iar pe pielea întărită i-au ieşit 
solzi. Libys, pe cînd voia să întoarcă vislele care se împotriveau, 
a văzut că mîinile i se chircesc şi că nu mai sînt miini, ci acum 
pot fi numite aripi. Altul, vrînd să întindă braţele la frînghiile 
încurcate, n-a mai avut braţe şi a sărit în mare cu corpul 
încovoiat şi cu o coadă terminată ca o seceră, sau cum este luna 
cînd e mai mică de jumătate. Ei forfotesc în toate părţile prin 
apă, sărind şi împroşcînd aerul cu stropi de apă. lar se afundă şi 
iar apar la suprafaţa apei şi se joacă într-un fel de horă. Işi 
aruncă într-o lunecare zburdalnică corpurile şi suflă apa intrată 
în nările lor largi. 

Din douăzeci, cîţi erau în corabie, mai rămăsesem doar eu. 
Cu trupul îngheţat de spaimă cum eram, abia mă întăreşte zeul 
zicîndu-mi: 

«Alungă-ţi teama din suflet şi ţine spre Naxos. Ajuns în 
această insulă să aprinzi focul pe altare şi să aduci sacrificii lui 
Bacchus». 

«La lungi poveşti mi-am lăsat urechile slobode - zise 
Pentheu - pentru ca să-mi las miînia să se domo-lească. 
Tovarâăşi, luaţi-l repede de aici şi trimiteţi-i trupul, pus la grele 
chinuri, în noaptea Styxului». 

Tyrrhenianul Acoetes este luat îndată şi dus într-o închisoare 
sigură. Dar, pe cînd i se pregăteau instru-mente groaznice de 
tortură din fier şi foc, se spune că deodată uşile închisorii s-au 
deschis de la sine şi lanţurile i-au căzut de la miîini, fără să le 
dezlege cineva. 

Fiul lui Echion stăruie în părerea sa; el nu porunceşte 
altcuiva să meargă, ci el însuşi se duce pe Cithaeron care, ales 
pentru celebrarea misterelor, răsuna de cîntece şi de vocea 
limpede a bacantelor. Cum freamătă un cal aprig cînd cornistul 
de război a dat semnalul din trompeta răsunătoare şi a insuflat 
dragostea de luptă, astfel este întăritat Pentheu de lungile 
chiuituri ce străbat aerul şi se aprinde la strigătul lor. 

Cam la mijlocul muntelui, înconjurată de pădure, este o 
cîmpie ce n-are pe toată întinderea ei nici un arbore şi poate fi 
astfel cuprinsă în întregime cu privirea. Aci mama sa îl vede cea 
dintii cum priveşte cu ochi profani misterele şi ea cea dintii, 
întăritată de furie, aruncă cu thyrsul în Pentheu şi-l loveşte. „O, 

veniţi, surori - zice ea - pe acest mistreţ uriaş, care rătăceşte în 
ogoarele noastre, eu trebuie să-l lovesc". 

Toată mulţimea se aruncă înfuriată asupra lui. Toate se 
unesc şi toate îl urmăresc pe cel ce acum tremură, acum spune 
cuvinte mai puţin violente, acum se condamnă şi mărturiseşte 
că a greşit. Rănit, a strigat: „Dă-mi ajutor, mătuşă Autonoe; să-ţi 
înduplece inima umbra lui Acteon". Ea nu ştie cine e Acteon şi, 
pe cînd el o ruga, ea îi smulge din cot mîna dreaptă. Ino îl apucă 
de cealaltă şi i-o sfişie. 

N-are, nenorocitul, ce braţe să mai întindă la mama sa, ci, 
arătîndu-şi trupul ca un trunchi, cu mem-brele despicate, zice: 
„Priveşte, mamă". Agave, cînd îl vede urlă, îşi clatină capul şi-şi 
zbîrleşte părul în aer. Smulge capul fiului său şi, luîndu-l în 
mîinile însîngerate, strigă: „O, tovarăşe, această victorie e fapta 
noastră". Frunzele, care, atinse de frigul toamnei, abia se mai 
ţin în arbori, nu sînt mai repede răpite de vint, decît sînt 
membrele bărbatului smulse de miini nelegiuite. 

De astfel de exemple povăţuite, thebanele celebrează noile 
mistere, aduc tămiie şi se închină la altarele sfinte. 


1 Dicteu, munte în Creta. 

2 Cadmus era fiul lui Agenor. 

3? Teba, oraş întemeiat de Cadmus, situat în Beoţia, regiune 
numiți de el, de la juninca ce l-a condus (în greceş- 
bous, boos = bou, vaca). 

La picioarele Parnasului, unde era oracolul lui Apollo 

° Panopus, oraş în Focida. 

* Numit astfel poate din pricina luptei pe care au dat-o 
oamenii împotriva acestor viețuitoare (Marte fiind zeul 
războiului), luptă oglindită în victoria lui Apollo asupra şarpelui 
Python, a lui Cadmus împotriva şarpelui cu acelaşi nume, etc 

7 Tyrienii, fenicieni din Tyr, tovarăşi ai lui Cadmus. Mai 
departe vor fi numiţi sidonieni. 

5 Constelaţia Şarpelui. 

? La cei vechi cortina era coborită în timpul spectacolului, 
avind jos, iar nu sus mecanismul de strângere. Cind se ridica 
deci între acte, sau la sfirşitul piesei, diferitele picturi de pe ea 

apăreau întîi în partea lor de sus şi pe urmă apăreau celelalte 
părți. 

10 Cu ajutorul celor cinci rămaşi în viată. Cadmus întemeiază 
Teba, iar dintre ei Echion devine ginerele său. 

1 Cadmus se căsătoreşte cu Armonia, care, după legendă, 
era fiica Venerei şi a lui Marte. 

12 Aeteon, nepotul lui Cadmus. Beoţienil erau numiţi şi 
hyantieni, după oraşul Hyant din Locrida. 

15 Piatră ponce, rocă eruptivă de culoare deschisă, 
spongioasă şi foarte uşoară; tuf, de asemenea, formație 
geologică, eruptivă sau calcaroasă, de consistență poroasă. Arc 
viu din piatră aşa cum era legată natural de pămint, nu construit 
din pietre detaşate şi prelucrate. Piatra era socotită vie, cită 
vreme nu era scoasă din pămint. 

Fii lui Uranus s-au numit Titani iar Jupiter, fiul lui Saturn şi 
tatăl Dianei, a fost nepotul lui Uranus. 

15 Autonoe era fiica lui Cadmus. Acteon este numit erou, fiind 
de neam, divin, ca nepot al lui Apollo şi strănepot al lui Marte. 

16 Ovidiu dă câinilor lui Acteon nume greceşti, care arată 
însuşiri de frumusețe, culoare, obirşie etc. 

1 Agenor, tatăl Europei, era, precum s-a văzul mai sus, 
fenician din Tyr, 

18 Semela este fiica lui Cadmus, 

19 Deşi protectoare a femeilor şi a fecundității, Junona nu s-a 
putut bucura de o maternitate prolifică; abia a născut, după 
cum spun unele legende, pe Hebe, Marte şi Vulcan. 

2 Typhoeus, unul din giganții care porniseră război împotriva 
cerului. 

21 Din Nysa, oraş în Tracia, sau în India. 

22 O dată de mama sa şi a doua oară din coapsa lui Jupiter. 

25 Aonia, vezi nota 26, Cartea | 

24 Liriope, mama lui Narcis, era nimfă a unui râu din Beoția. 

25 Cephisos, râu care izvorăşte din Parnas şi se varsă în lacul 
Copaii. Vezi şi nota 32, Cartea |. 

2 Legenda despre Narcis, ca şi cea despre Echo, nu se 
găseşte la alt scriitor înaintea lui Ovidiu. 

27 Echo, fiică a văzduhului şi a pământului (Eter şi Tellus) a 
suferit o dublă metamorfoză: aceea a vocii, din mânia Junonei, şi 
aceea a corpului, fiind dispreţuită de Narcis 

25 Rhamnusiana, Nemesis, zeița răzbunării, avea un templu 
în Atica, la Rhamnus. 

2% Paros, insulă în Marea Egee, vestită pentru marmura sa, 
folosită de sculptori. 

3 Chinul lui Ceres - foamea (metonimie, folosindu-se în locul 
unui cuvint altul cu înțeles înrudit). 

31 Fără egal, cum nu mai există altul, 

3 Dryadele; vezi nota 63, Cartea |. 

33 Pentheu, rege în Theba, era fiul lui Echion, unul dintre 
supraviețuitorii născuți din dinții şarpelui ucis de Cadmus, şi al 
Agavei, fiica lui Cadmus. 

34 Liber, veche divinitate italică, identificată cu Bacchus. 

* Theba fusese întemeiată de Cadmus şi de tovarăşii săi, 
care erau fenicieni de origine, cum s-a văzut mai sus. 

35 Penaţii, spiritele strămoşilor, apoi divinităţi protectoare ale 
casei şi familiei. 

37 Thyrsurile erau un fel de bastoane, cu o parte terminată ca 
un con de pin, înfăşurate cu viță sau iederă, pe care le purtau 
bacantele şi Bacchus. 

“Acrisius, rege în Argos, fiul lui Abas şi tatăl Danaei. 

3? Maeonia, Lydia. 

4 Olenia, capra Amaltheea din oraşul acheean Olenos, 
transformată de Jupiter în constelație, drept mulțumire că-l 
hrănise cu lapte în copilărie. 

11 Taygete, stea între Pleiade (a nu se confunda cu muntele 
Talget din Laconia). 

CARTEA IV 


1. Poveştile spuse de fiicele lui Minyas şi metamorfoza lor; 

2. Ino şi Melicerte metamorfozați în zei marini, iar tovarăşii 
lor în stînci şi în păsări, 

3. Metamorfoza lui Cadmus şi a Armoniei în şerpi, 

4. Metamorfoza lui Atlas în munte; 

5. Perseu eliberează pe Andromeda; 

6. Perseu se căsătoreşte cu Andromeda. 


1. Poveştile spuse de fiicele lui Minyas şi metamorfoza lor 

Dar Alcithoe, fiica lui Minyas!, nu dorea să ia parte la 
sărbătoarea lor bachică. 

Ea îndrăzneşte sa spună că Bacchus nu este fiul lui Jupiter şi 
are ca tovarăşe de impietate pe surorile sale. Preotul dăduse 
ordin de celebrare a sărbătorii, poruncind ca stăpinele şi 
slujitoarele lor să lase lucrul, să-şi acopere pieptul cu piei, să-şi 
desfacă panglicile care le ţineau părul, să-şi pună pe cap 
ghirlande şi să ia în mînă thyrsuri acoperite cu frunze. El 
proroceşte că va fi crudă mînia zeului împotriva celui ce-i va 
dispreţui cultul. Femeile lasă piînzele şi coşurile şi caierele 
neterminate. Aduc zeului tămiie şi-l invocă sub numele de 
Bacchus, Bromius, Lyaeus?; ele îl numesc Fiul focului, Cel născut 
a doua oară şi Singurul cu două mame. La aceste nume adaugă 
pe acelea de Nyseus, Thyoneus cel cu părul lung, Leneus 
descoperi-torul strugurelui desfătător, Nyctelius, tatăl Eleleus, 
lacchus, Evan, şi alte multe nume pe care le mai ai, o, Liber, 
printre neamurile greceşti. Căci ţie - spun ele în rugăciuni - îţi 
aparţine o tinereţe care nu se trece, tu eşti veşnic copil, tu eşti 
privit ca cel mai frumos în înaltul cerului şi tu, cînd eşti fără 
coarne, ai cap de fecioară. Orientul este în stăpînirea ta pînă la 
gura Gangelui care udă India cea cu negri locuitori. Tu, venerabil 
zeu, faci să-şi ispăşească prin moarte greşeala necredincioşii 
Pentheus şi Lycurg? cel înarmat cu securea cu două tăişuri; tu-i 
trimiţi în valuri pe corăbierii tyrrhenieni, tu pui sub acelaşi jug 
frumoasele  gituri ale  lyncşilor, conducîndu-i cu vigoare 
strălucitoare; pe tine te urmează bacante şi satiri şi bătrînul 

care, de beat ce-i, abia-l mai ţin picioarele, mergînd pe două 
cărări cu toiagul, sau care nu se ţine bine pe măgăruşul cu capul 
plecat. 

Ori pe unde mergi tu răsună la un loc chiote de tineri, voci 
de femei, ţambale bătute de miini puternice, arămuri găunoase 
şi fluiere cu lung şir de găuri, thebanele ismenide? te roagă să fii 
bun şi blînd şi-ţi aduc jertfele poruncite. 

Singure fiicele lui Minyas înlăuntrul casei lor, profanînd 
această sărbătoare printr-o hărnicie nepotrivită cu împrejurarea, 
fie că trag lînă din caier şi răsucesc firul cu degetele, fie că ţes 
pînză şi zoresc slujnicele la treabă. 

Una din ele, răsucind firul cu degetele ei subţiri, zice: „Cită 
vreme celelalte thebane au încetat lucrul şi iau parte la un cult 
născocit, noi, care ne îndeletnicim cu lucrul mai bun al zeiţei 
Pallas, să uşurăm munca folositoare a miinilor noastre povestind 
ceva. Să spunem fiecare pe rînd cite o poveste, care să ne 
farmece urechile şi prin care timpul să nu ni se pară lung". 
Surorile găsesc bună propunerea şi-i cer să înceapă ea cea 
dintii. Ea se gîndeşte ce să spună din atitea, căci ştie foarte 
multe poveşti. Stă la îndoială dacă să povestească despre tine, 
o, Decerte, nimfă din Babilon, despre care palestinienii cred că 
ai făcut vestite mlaştinile lor, trăind în ele, după ce corpul ţi s-a 
schimbat  acoperindu-se cu solzi. Sau mai degrabă să 
povestească cum şi-a petrecut cei din urmă ani în turnuri înalte 
fiica ei, schimbată în pasăre, sau cum Nais, prin rintecul său şi 
prin puterea minunată a unor ierburi, a schimbat nişte tineri în 
peşti, pînă cînd a suferit şi ea aceeaşi schimbare, sau cum 
pomul care purta fructe albe acum le poartă negre, din pricina 
atingerii de sînge. Această din urmă poveste îi place, fiindcă 
este puţin cunoscută. Şi, pe cînd lîna îşi urma firul său, ea 
începe astfel: 

„Pyramus şi Thisbe, unul cel mai frumos dintre tineri, iar 
cealaltă cea mai fermecătoare dintre fetele pe care le-a avut 
Orientul, locuiau în două case lipite, în mîndrul oraş pe care se 
spune că Semiramis$ l-a înconjurat cu ziduri de lut ars. 
Vecinătatea le-a prilejuit cunoştinţa şi primele începuturi ale 
dragostei. 

Cu timpul, iubirea lor a crescut şi s-ar fi unit legitim prin 
făcliile de nuntă, dacă nu s-ar fi împotrivit părinţii. Dar, ceea ce 
n-a putut fi oprit, amîndoi ardeau cu sufletele deopotrivă 
cucerite de dragoste „,N-aveau nici un confident care să facă 
legătura între ei. Işi vorbeau singuri prin semne şi priviri. Şi 
focul, cu cît este mai acoperit, cu atît arde mai tare. 

Era o mică crăpătură în perete, rămasă de la început, de 
cînd se construise zidul comun între ambele case. Acest mic 
neajuns al zidului, neobservat de nimeni de-a lungul vremii, cum 
să nu-l simtă dragostea? Voi, îndrăgostiţilor, l-aţi descoperit cei 
dintii şi aţi făcut din el drum pentru graiul vostru. Ei obişnuiau 
să-şi şoptească prin rostul acela cuvinte dulci, fără să-i afle 
cineva. Adesea Thisbe stătea într-o parte, iar Pyramus în cea- 
laltă, lipiţi lingă zid, şi-şi simțeau unul altuia suflarea gurii. 
„Perete rău - ziceau ei - de ce te împotriveşti îndrăgostiţilor? 
Ce-ar fi de ne-ai îngădui să ne unim inimile? Sau, dacă aceasta 
ar fi prea mult, de te-ai deschide să ne îngădui sărutările? 
Totuşi, nu sîntem nerecunoscători. Mărturisim că ţie-ţi datorăm 
acest drum, prin care cuvintele noastre de dragoste ne ajung la 
urechi". 

Astfel de cuvinte-şi schimbau în zadar fiecare în casa sa şi, 
cînd noaptea venea, îşi spuneau „Noapte bună", dînd peretelui 
sărutări, care nu puteau ajunge de la unul la altul. 

Zorii zilei următoare alungaseră luminile stelelor şi soarele 
uscase cu razele sale rouă de pe iarbă. Îndrăgostiţii au venit la 
locul obişnuit. După lungi pliînsete şi tînguiri s-au hotărît să 
încerce în liniştea nopţii să înşele pe păzitori, să se strecoare pe 
uşă şi, după ce vor ieşi din casă, să părăsească oraşul. Şi, ca să 
nu se rătăcească pe întinsul cîmpurilor, se înţeleg să se 
întilnească la mormîntul lui Ninus” şi să se ascundă sub umbra 
copacului. Căci era acolo, lîngă un izvor rece, un dud înalt, care 
făcea foarte multe dude albe. Ei găsesc planul minunat. 

Ziua, care părea că trece greu, se coboară în valurile mării şi 
din aceleaşi valuri se înalţă noaptea. Deschizind uşa pe 
întuneric, Thisbe iese uşor, şi înşelind pe ai săi, cu faţa acoperită 
cu un văl subţire, vine la mormint şi se aşază sub arborele 
convenit. lubirea îi dădea curaj. Dar iată că o leoaică, cu gura 
înspu-mată de proaspăta sfişiere a unor boi, vine să-şi 

astimpere setea în undele izvorului vecin. Babiloniana Thisbe a 
văzut-o de departe la razele lunii şi, cît au ţinut-o picioarele de 
repede, a fugit într-o peşteră întu-necoasă. Pe cînd fugea, vălul 
îi alunecă pe spate şi-i scapă. 

După ce sălbatica leoaică şi-a astîmpărat setea în apa cea 
multă, pe cînd se întorcea în pădure, a găsit din întîmplare vălul 
subţire, pe care l-a sfişiat cu gura plină de sînge. 

Venind ceva mai tirziu, Pyramus a văzut urmele fiarei bine 
întipărite în adîncul pulberei şi toată faţa i s-a făcut palidă. Cînd 
a găsit şi vălul plin de sînge, a zis: „O singură noapte va pierde 
pe doi îndrăgostiţi. Dintre noi ea a fost mai vrednică de viaţă. 
Sufletul meu este vinovat, eu te-am pierdut, biata, care te-am 
făcut să vii în locuri pline de primejdii noaptea şi n-am venit eu 
mai întîi aici! Sfişiaţi-mi şi trupul meu şi cu muşcături sălbatice 
mistuiţi-mi măruntaiele, o, lei, care locuiţi în aceste peşteri. Dar 
numai laşii îşi roagă moartea". A ridicat vălul Thisbei şi l-a dus 
cu sine sub arborele unde se înţeleseseră să se întilnească. Aci, 
după ce a umplut de lacrimi şi de sărutări veşmiîntul cunoscut, a 
zis: „Primeşte acum şi sîngele meu". Şi şi-a înfipt în piept sabia 
cu care era încins şi, muribund, şi-a tras-o îndată din rana 
fierbinte. Zăcînd întins pe pămînt, sîngele îi ţişneşte cu putere în 
sus, ca dintr-o ţeava de plumb cînd se sparge şi aruncă departe 
apa ce iese fişiind prin mica spărtură şi străpunge aerul cu 
țişnitura sa. Stropite de sînge, fructele arborelui îşi schimbă faţa 
în negru şi rădăcinile pătate de sînge dau culoarea de purpură 
dudelor ce atîrnă de crăci. 

lată, ca să nu facă pe iubit să aştepte, Thisbe se întoarce, 
caută pe tînăr cu ochii şi cu inima şi doreşte să-i povestească 
din ce primejdie a scăpat. Cînd a văzut locul şi pomul pe care-l 
cunoştea, dar care acum era schimbat, a rămas nedumerită; 
culoarea poamelor o pune în încurcătură. 

Pe cînd sta la îndoială dacă acesta e pomul sau nu, vede 
trupul iubitului ei mai mişcînd încă pe pămîntul roşu de sînge. Se 
dă înapoi cu faţa mai palidă ca sîmcerul, înfiorată asemenea 
mării care tremură cînd o adiere îi încreţeşte suprafaţa. Dar, 
după ce-şi vine în fire şi-şi recunoaşte iubitul, îşi izbeşte cu o 
lovitură puternică pieptul nevrednic de o astfel de durere, îşi 
smulge părul şi, îmbrăţisînd corpul iubit, plinge peste rană, 

amestecînd lacrimile cu sînge şi sărutind faţa înţepenită. 
„Pyrame - a strigat ea - ce nenorocire mi te-a răpit? Pyrame, 
răspunde! Ascultă, iubitule, te cheamă Thisbe a ta. Ridică-ți 
chipul care zace la pămînt". 

La numele de Thisbe, Pyramus ridică ochii deja îngreuiaţi de 
moarte şi după ce o vede îi închide iar,, Ea şi-a recunoscut vălul 
şi a văzut teaca săbiei goală. „Mina ta şi iubirea te-au pierdut, 
nefericitule - a zis ea. Şi eu am mină vitează pentru aceasta şi 
iubirea îmi va da puteri să-mi iau viaţa. Te voi urma în mormiînt 
şi voi fi numită nenorocită pricină şi însoţitoare a morţii tale. Tu, 
care numai prin moarte puteai fi despărţit de mine, vai, nici prin 
moarte nu vei fi despărţit. Totuşi această rugăminte v-o fac din 
partea amîndorura, o nenorociţi părinţi: să îngăduiţi să fie puse 
în acelaşi mormînt corpurile noastre, pe care le-a unit iubirea 
pînă în ultima clipă. lar tu, arbore, care acum acoperi cu 
ramurile tale nefericitul corp al unuia singur, în curînd le vei 
acoperi pe ale amîndorura. Ca semne ale morţii noastre să ai 
întotdeauna mlădiţe şi roade potrivite pentru durere, ca amintiri 
ale unui îndoit sacrificiu de sînge". 

Astfel a vorbit şi s-a prăbuşit peste sabia pe care o potrivise 
cu virful în piept, sabia care încă era caldă de sîngele lui 
Pyramus. Rugăciunile ei au înduioşat şi pe părinţi şi pe zei. 
Fructele arborelui, cînd se coc sînt negre. Şi cenuşa 
îndrăgostiţilor odihneşte în aceeaşi urnă". 

Terminase povestirea. După un scurt răgaz, a început să 
povestească Leuconoe, iar surorile o ascultau în tăcere. 

„Soarele, care stăpineşte toate cu lumina sa de astru, a fost 
şi el prizonierul iubirii. Vă voi povesti iubirile soarelui. Se spune 
că el a fost cel dintii zeu care a văzut adulterul Venerei cu 
Marte. El este de altfel primul care vede orice în lume. S-a 
indignat de această faptă şi a denunţat soţului născut din 
Junona trădarea patului conjugal şi locul trădării. Cînd a auzit, 
Vulcan a rămas înmărmurit şi i-a căzut din mînă fierul la care 
lucra, îndată a lustruit din aramă cătuşe şi legături subţiri, care 
să poată înşela vederea. Lucrarea era aşa de fină că n-o 
întrecea nici cea mai subţire țesătură, nici pînza de păianjen 
care atîrnă pe virful aracilor. A făcut-o să prindă atingerile cele 

mai uşoare, fie ele de o clipă, şi a întins-o cu dibăcie în jurul 
patului. 

Cînd au venit soţia şi tovarăşul de adulter în acelaşi pat, au 
rămas amindoi prinşi în mijlocul îmbră-ţişărilor în lanţurile 
pregătite prin arta şi prin noua lucrare a soţului. Zeul din 
Lemnos? deschide îndată porţile ferecate în fildeş ale palatului 
său şi pofteşte pe zei înăuntru: vinovaţii stăteau prinşi ruşinos în 
reţea şi unul din zei, făcînd o glumă, spune că ar dori să i se 
întîmple şi lui astfel de ruşine. Zeii au ris şi mult timp s-a făcut 
haz în cer de întîmplarea aceasta. 

Cythereea* a dat o pedeapsă de pomină denunţătorului: la 
rîndu-i, a rănit cu o dragoste asemănătoare pe cel ce i-a văzut 
iubirile sale secrete, „Ce-ţi folosesc acum, fiu al lui Hyperion”, 
frumuseţea, căldura şi razele de lumină? Tu, care poţi mistui tot 
pămîntul cu focurile tale, eşti mistuit de un foc nou; tu, care eşti 
dator să priveşti toate, priveşti pe Leucotheea şi îndrepţi spre o 
singură fecioară ochii pe care-i datoreşti lumii. Te înalţi mai 
devreme pe cer, te cobori mai tîrziu în valuri şi în întîrzierea ta 
lungeşti orele de larnă. Uneori lumina ta lipseşte. Tulburarea 
minţii ţi-a trecut în priviri şi, întunecat, îngrozeşti inimile murito- 
rilor. Şi nu fiindcă-ţi stă în cale luna, lumina ta e palidă mai 
aproape de pămînt. Dimpotrivă, iubirea îţi prici-nuieşte această 
culoare. Pe Leucotheea" singură o iubeşti. Nici Clymene??, nici 
Rhodos” nu-ţi mai stăpînesc inima, nici prea frumoasa mamă! a 
Circei celei născută în Aca, nici Clytia!” care, deşi dispreţuită de 
tine, îţi dorea dragostea şi chiar în timpul acesta simţea adînca 
rană a iubirii. Te face să uiţi de toate celelalte Leucotheea, pe 
care a născut-o Eurynome, cea mai frumoasă din toate femeile 
neamului de unde ne vin parfumurile!$. Cînd fiica a crescut, cu 
cît mama întrecuse pe toate femeile, cu atit fiica a întrecut pe 
mamă prin frumuseţea ei. Tatăl ei, Orchamos, a domnit peste 
oraşele Achaememei” şi se numără al şaptelea din obirşia 
străvechiului Belus!. 

Păşunile pentru caii soarelui sînt sub axa Hesperiei!?. In loc 
de iarbă au ambrozie, care le hrăneşte membrele obosite de 
lucrul zilei şi care îi reîntremează pentru muncă. In timp ce ei îşi 
culeg hrana acolo, pe păşunile cereşti, şi noaptea îşi face 
drumul său, zeul intră în iatacul iubitei schimbat la faţă în Eury- 

nome, mama ei, şi o priveşte pe Leucotheea care, între cele 
douăsprezece slujnice, răsuceşte la lumina lămpii fusul şi toarce 
un fir subţire. 

Aşadară, după ce a sărutat-o ca o mamă care-şi sărută fiica 
iubită, i-a zis: «Am să-ţi spun ceva numai ţie. Voi, servitoare, 
retrageţi-vă şi nu răpiți unei mame dreptul de a vorbi ceva în 
taină cu fiica sa». Ele se supuseră şi, iatacul rămînind fără 
martori, zeul zise: «Eu sînt acela ce măsor lungul an, care văd 
toate, prin care pămîntul vede toate, ochiul lumii; crede-mă, sînt 
îndrăgostit de tine». Ea se teme şi, de spaimă, fusul şi caierul i- 
au căzut din mînă. Teama însăşi i-a stat bine şi zeul neîntîrziind 
prea mult a revenit la chipul lui adevărat şi la strălucirea 
obişnuită. lar fecioara, deşi  înspăimiîntată de vedenia 
neaşteptată, cucerită de strălucirea zeului, s-a lăsat în voia 
acestuia fără să se plingă. 

Clutia este geloasă, căci iubirea pentru soare încă nu-i 
scăzuse şi, aţiţată de ură împotriva iubitei soarelui, dă pe faţă 
adulterul şi, defăimîndu-l, îl denunţă tatălui Leucotheii. Acesta, 
feroce şi neîmblinzit, pe cînd fiica sa îl ruga şi întindea mîinile 
către lumina soarelui şi spunea: «El m-a silit, fără voia mea», cu 
cruzime a îngropat-o de vie şi deasupra a ridicat o mare 
grămadă de nisip. Acest nisip îl risipeşte cu razele sale fiul lui 
Hyperion. El ţi-a dat drum pe unde să-ţi poţi arăta chipul 
îngropat. Dar acum nu mai puteai să-ţi ridici, nimfă, capul răpus 
de greutatea pămîntului şi zăceai cu trupul neînsufleţit. 

Se spune că zeul conducător al cailor zburători n-a văzut 
nimic mai dureros după uciderea lui Phaeton prin trăznet. Dacă 
ar putea, ar încerca să redea membrelor înţepenite căldura vieţii 
prin puterea razelor sale. Dar, fiindcă destinele îl opresc de la 
astfel de încercări, stropeşte trupul neînsufleţit şi locul cu nectar 
mirositor şi, după multe tînguiri, zice: «Totuşi, te vei înălța la 
cer», îndată trupul pătruns de nectarul ceresc s-a topit şi a 
umplut pămîntul cu mirosul său. Pe nesimţite, înfigîndu-şi 
rădăcinile în pămînt, o tulpină de tămiie s-a ridicat şi a răsărit 
străpungînd cu virful ei mormîntul. 

lar la Clytia, deşi iubirea putea să-i scuze gelozia, iar gelozia 
denunţul, n-a mai venit dătătorul de lumină şi şi-a pus măsură 
dragostei faţă de ea. De atunci nimfa se topeşte de dragostea 

pe care a folosit-o în chip nesocotit şi nu mai poate trăi între 
tovarăşele sale. Sade goală pe pămînt, ziua şi noaptea, sub 
cerul liber, cu părul despletit şi timp de nouă zile îşi ţine postul 
cu stropi de rouă şi cu lacrimile sale, fără să măniînce şi fără să 
bea apă. Nu se mişca pe pămînt, ci doar privea faţa zeului care 
trecea şi-şi întorcea privirea după el. Se spune că trupul i s-a 
fixat în pămînt şi o parte din ea, cu o culoare palidă, s-a 
schimbat în tulpină fără sînge; o altă parte este roşie şi, floare 
foarte asemănătoare violetei, îi acoperă faţa. Deşi ţinută de 
rădăcina ei, se întoarce totuşi spre soare, iubindu-l chiar şi 
schimbată în floare”. 

Terminase de povestit şi uimitoarea faptă fermecase 
urechile nimfelor. Unele din ele spun că aceasta nu s-a putut 
întîmpla, altele amintesc că zeii adevăraţi pot orice, dar că nu e 
şi Bacchus printre ei. După ce surorile au tăcut, este rugată să 
povestească Alcithoe care, plimbînd suveica prin urzeala pînzei 
începe: „Trec peste iubirile păstorului Daphnis din Ida, pe care 
gelozia unei nimfe ibovnice l-a prefăcut în stîncă. Atit de mare 
furie mistuie pe îndrăgostiţi! Nu spun nici cum, printr-un nou joc 
al firii, schimbătorul Scython?! a fost cînd bărbat, cînd femeie. Şi 
pe tine, Celmis?, acum diamant, odinioară credincios îngriji-tor 
al copilului Jupiter, şi pe cureţii cei născuţi dintr-o ploaie mare, şi 
pe Crocus şi pe Smilax”, schimbaţi în flori îi trec cu vederea. Vă 
voi cuceri sufletele printr-o poveste nouă şi frumoasă. Aflaţi de 
ce are nume rău Salmacis?*, a cărui apă, cu o putere ciudată, 
enervează şi înmoaie membrele pe care le atinge. Cauza este 
ascunsă, dar puterea izvorului este foarte cunoscută. 

Pe muntele Ida, într-o peşteră, naiadele au crescut un copil 
născut din iubirea lui Hermes cu Afrodita. Chipul îi era aşa fel, că 
putea fi recunoscut în el şi tatăl şi mama sa. De la el şi-a luat 
numele. De îndată ce a împlinit cincisprezece ani, el a părăsit 
munţii în care se născuse. 

Lăsînd în urmă lda, unde crescuse, îi plăcea să rătăcească 
prin locuri îndepărtate, să vadă rîuri necu-noscute, dorinţa 
micşorindu-i oboseala. A străbătut şi oraşele Lyciei şi Caria 
vecină cu Lycia. Aci a ajuns la un lac cu apă limpede pînă în 
fund. Nu erau în el nici trestii, nici alge sterile, nici papura cu 
vîrful ascuţit. Apa îi era străvezie. Malurile lacului erau acoperite 

cu brazde vii, cu iarbă totdeauna verde. ÎI locuia o nimfă. 
Nedeprinsă cu vînatul, aceasta nu obişnuia nici să întindă arcul, 
nici să se întreacă la fugă cu celelalte nimfe., Era singura dintre 
naiade pe care sprintena Diana n-o cunoştea. Se spune că 
surorile adesea i-au zis: «Salmacis, ia ori lancea, ori tolba cea 
împodobită şi dăruieşte asprului vinat o parte din timpul tău 
liber». Ea nu ia nici lancea, nici tolba împodobită şi nu vrea să-şi 
ocupe timpul liber cu asprul vînat. 

Ci ori îşi spală frumoasele ei picioare în izvor şi-şi piaptănă 
adesea părul cu pieptene de Cytorus?%, privindu-se în oglinda 
apelor să vadă cit e de frumoasă, ori îşi acopere corpul cu un văl 
străveziu şi stă întinsă pe frunzele moi sau pe iarba fragedă. 
Adesea culege flori şi tocmai aceasta făcea din întîmplare, cînd 
a văzut pe tînărul păstor. Văzîndu-l, i-a dorit dragostea. Şi, deşi 
se grăbea să se ducă la el, nu s-a dus înainte de a se gătitele a 
trece cu ochii peste cutele îmbrăcămintei, de a-şi potrivi faţa şi 
de a avea prin ce să pară frumoasă. După această pregătire, 
astfel a început să-i vorbească: «O, copile, ai merita foarte bine 
să fii luat drept zeu. Dacă eşti zeu, tu poţi fi Cupidon, dacă eşti 
muritor, fericiţi cei ce te-au născut, ferice de fratele tău, ferice 
de sora ta, dacă ai soră, ferice de doica ce ţi-a dat sînul. Dar de 
o mie de ori mai fericită decit toţi este tovarăşa ta, dacă ai găsit 
pe cineva vrednică de făcliile cununiei. Dacă ai pe cineva, 
plăcerea mea să fie de furat, dacă n-ai pe nimeni, eu să fiu 
aleasa ta şi să mergem amindoi în acelaşi pat de nuntă». 

După aceste cuvinte, naiada a tăcut. Cu ochii la tînăr, a 
băgat de seamă cum el a roşit, neştiind ce e iubirea. Dar 
roşeaţa feţei îl făcea şi mai frumos, Ea amintea culoarea 
merelor ce atîrnă în pomii bătuţi de soare, sau a fildeşului 
colorat, sau a lunii, care se înroşeşte sub argintul său, cînd 
zadarnic răsună arămurile magice pentru a o aduce pe pămiînt?€. 

Pe cînd nimfa îi cerea fără sfirşit cel puţin sărutări de soră şi-i 
înlănţuise gitul de fildeş cu braţele sale, el i-a răspuns: 
«Incetează, sau fug şi te las singură în aceste locuri». Salmacis 
s-a temut: «lţi încredinţez ţie aceste ţinuturi libere, oaspe», a zis 
ea şi s-a prefăcut că pleacă, depărtîndu-se. 

Dar după ce s-a uitat înapoi, a intrat şi s-a ascuns într-o 
pădure de lăstari, unde a stat în genunchi. EI, ca un copil, ca şi 


114 


Ovidiu Metamorfoze 
Cartea IV 


cum n-ar fi fost observat de nimeni în aceste locuri singuratice, 
se plimbă într-o parte şi alta pe iarbă şi- şi moaie picioarele pînă 
la gleznă în apa jucăuşă. Indată, atras de apa călduţă şi plăcută 
îşi scoate îmbrăcămintea uşoară de pe corpul său tînăr. 
Salmacis a rămas înmărmurită. Frumuseţea corpului gol a 
aprins-o de dorinţe. Ochii nimfei strălucesc ca soarele cînd se 
răsfrînge cu discul luminos într-o oglindă. Abia suportă zăbava, 
abia îşi amină bucuriile. Arde de dorinţa îmbrăţişării şi cu greu 
se poate stăpini, ca o ieşită din minţi. El, bătîndu-şi sprinten 
corpul gol cu palmele, sare în apă. Cum îşi duce braţele înot, 
unul cîte unul, se străvede prin undele limpezi, ca o statuie de 
fildeş, sau ca un crin alb sub sticla unui geam curat. «Am învins, 
iată, este al meu!» strigă naiada şi, azvirlind deoparte orice 
îmbrăcăminte de pe ea, se aruncă în mijlocul valurilor, se prinde 
de tînăr, cu toată împotrivirea lui, şi-i smulge în luptă sărutări,, li 
atinge cu miinile pieptul, corpul potrivnic, şi-l înconjură cînd 
dintr-o parte, cînd din alta. In sfîrşit, pe cînd el se străduia 
împotrivă şi se lupta să scape, ea îl înlănţuie, ca un şarpe care, 
luat în gheare şi răpit în văzduh de vultur, strînge în încolăcirile 
sale capul şi gitul duşmanului, iar cu coada îi înlănţuie aripile 
întinse, sau ca iedera care de obicei se împleteşte în jurul 
trunchiurilor lungi, sau în sfîrşit ca o caracatiţă care ţine 
duşmanul prins sub apă, întinzindu-şi din toate părţile braţele 
pentru a-l înlănţui. Atlantiadul” persistă şi refuză nimfei 
bucuriile sperate. Ea îl strînge şi, cum era lipită de el cu tot 
trupul, îi spune: «Poţi să lupţi, crudule, căci nu vei scăpa. Zei, 
porunciţi ca nimic să nu-l poată despărţi de mine, nici pe mine 
să nu mă despartă ceva de el». 

Rugăciunile şi-au avut zeii lor: corpurile celor doi unite se fac 
unul singur, cu o singură faţă, cum se văd uneori două. Tot aşa 
trupurile lor s-au unit într-o strînsă legătură şi ei nu mai sînt doi, 
ci unul cu o dublă formă, care nu se poate numi nici băiat, nici 
fată. Par a nu fi nici unul nici altul şi par a fi unul şi altul. 

Aşadar, cînd vede că apa în care intrase bărbat l-a făcut 
jumătate femeie şi că membrele sale şi-au pierdut vigoarea de 
altădată, întinzind mîinile către cer, cu o voce care acum nu mai 
era bărbătească, Hermaphro-ditus?* spune: «Daţi, tată şi mamă, 
un dar fiului vostru, care are numele amîndorura. Orice bărbat 

va intra în această apă să iasă jumătate bărbat şi să se 
moleşească pe neaşteptate în atingere cu aceste unde». Ambii 
părinţi, mişcaţi, au îndeplinit rugămintea fiului lor cu două 
chipuri şi au dăruit izvorului o doctorie necunoscută". 

Sfirşise vorba şi acum fiicele lui Minyas dispreţuiesc pe zeu 
şi-i profanează sărbătoarea, dînd zor la lucru, cînd deodată au 
început să răsune ţimbale nevăzute cu sunete surde şi flaute cu 
cornul încovoiat şi arămuri cu glas ascuţit. In aer se simte miros 
de smirnă şi de şofran şi, lucru de necrezut: pînzele încep să 
înverzească, iar țesătura să înfrunzească, atîrnînd în chip de 
iederă. O parte se transformă în vie, firele se 
schimbă în viţe, din urzeală ies ciorchini, iar purpura îşi 
potriveşte strălucirea cu culoarea strugurilor. 

Trecuse ziua şi venise timpul pe care nu l-ai putea numi nici 
întuneric nici lumină, ci hotarul îndoielnic dintre noapte şi zi. 
Deodată pare că acoperişul se clatină, torţe mari ard, palatul 
străluceşte de lumini roşiatice şi vedenii de fiare sălbatice urlă. 
Indată surorile aleargă să se ascundă prin casa fumegindă, 
împrăştiindu-se la întîmplare să scape de foc şi de lumină. 


2. Ino şi Melicerte metamorfozaţi în zei marini, iar tovarăşii 
lor în stînci şi în păsări 

Coboară noile umbre şi suflete de oameni care au primit 
mormintul. Paliditatea şi frigul stăpînesc aceste locuri cu întinse 
mărăcinişuri. Noii mani’? nu ştiu încă pe unde este drumul care 
duce în cetatea Styxului, nici unde este palatul groaznic al 
negrului Pluton. Cetatea încăpătoare are o mie de intrări şi în 
toate părţile porţile sînt deschise. Precum oceanul primeşte 
fluviile din toate părţile pămîntului, tot astfel acel loc primeşte 
toate sufletele. El nu e mic pentru nici un popor şi nici nu simte 
mulțimile cînd vin. Umbrele rătăcesc fără sînge, fără trup şi fără 
oase. O parte vin în for, altele în palatul regelui infernului. Unele 
se îndeletnicesc cu lucrări care imită viaţa de mai înainte, altele 
îşi ispăşesc pedepsele. Fiica lui Saturn se hotărî să plece din 
palatele cereşti şi să coboare acolo. Intr-atita se lăsa stăpinită 
de ură şi de minie. 

De îndată ce a intrat, şi pragul a gemut sub apăsarea 
piciorului sfînt al zeiţei, Cerberul a ridicat cele trei capete şi a 
scos trei lătrături în acelaşi timp. Ea cheamă pe cele trei surori 
fiice ale nopţii, zeități rele şi neîmblînzite??. Ele şedeau în faţa 
uşilor ferecate în diamante care zăvorăsc închisorile infernului 
şi-şi pieptănau şerpii negri din părul lor. De îndată ce au 
recunoscut-o în umbrele întunericului, zeițele s-au ridicat în 
picioare. Locaşul se numeşte reşedinţa crimei. Aci, Tityos** îşi dă 
măruntaiele să fie sfişiate de un vultur şi trupul îi e întins peste 
şapte coline. Tu, Tantal”, nu prinzi nici o picătură de apă şi 
pomul care se înalţă deasupra ta fuge de tine. Tu, Sisyfs5, alergi 
după piatra care se rostogoleşte sau te sileşti s-o ridici, deşi ea 
se va rostogoli din nou. Ixion? se învirteşte pe roată, se 
urmăreşte şi fuge de sine. Îndrăznind să uneltească moartea 
verilor lor, nepoatele lui Belus, necontenit scot apa pe care 
iarăşi o pierd. Saturniana aruncă spre toţi aceştia priviri piezişe 
şi mai ales spre Ixion. De la acesta aruncîndu-şi iar ochii la Sisyf 
zice: „Pentru ce, dintre toţi fraţii lui, acesta suferă pedepse 
veşnice, iar mîndrul Athamas, care întotdeauna m-a disprețuit 
cu soţia lui, stă într-un palat bogat?" Ea arată motivele urii şi ale 
călătoriei sale şi ce vrea. 

Ce voia era ca palatul lui Cadmus să nu rămînă în picioare şi 
ca surorile fiice ale nopţii să tirască pe Athamas la crimă. 
Promisiuni, porunci, rugăminţi, pe toate le amestecă la un loc şi 
stăruie pe lîngă zeițe. 

După ce Junona a spus acestea, Tisiphone”, cît era de 
tulburată, îşi mişcă părul alb şi-şi dă înapoi şer- 
pii care-i stăteau pe faţă. „Nu e nevoie de lungi discursuri - zise 
ea. Orice porunceşti, socoteşte îndeplinit. Părăseşte regatul 
neplăcut şi întoarce-te în regiunile cerului, care este mai bun". 

Junona se întoarce veselă. Pe cînd se pregătea să intre în 
cer, Iris, fiica lui Thaumas, o purifică, spălind-o în apă de rouă. 

Fără să mai întirzie, Tisiphone ia o făclie înmuiată în sînge 
înfiorător, îmbracă haina înroşită de şiroaie de sînge, se încinge 
cu un şarpe cu care-şi înconjură de citeva ori mijlocul şi iese din 
locuinţa sa. În mersul ei o însoțesc Plînsul, Teama, Groaza şi 
Nebunia cu faţa tremurătoare. 

Se oprise în pragul palatului lui Athamas. Se spune că porţile 
acestui palat al fiului lui Eol“ tremură şi uşile de arțar căpătară 
o culoare palidă. Soarele fugi din aceste locuri. Se îngroziră şi 
Athamas şi soţia sa de aceste arătări şi se pregăteau să iasă din 
palat,. Aducătoarea de nenorociri Erinnys le iese în întîmpinare 
şi le opreşte drumul, îşi întinde braţele legate cu vipere înnodate 
şi-şi scutură părul. Mişcaţi, şerpii au răsunat şi o parte se agită 
pe umeri, alta şuieră alunecînd în jurul tîmplelor, varsă venin și- 
şi joacă limbile. Din mijlocul părului ea rupe doi şerpi şi-i aruncă 
cu mîna purtătoare de nenorocire. Ei se întind pe sînul lui Ino şi 
Athamas şi le insuflă otrava respirației lor. N-au vreo rană pe 
corp, numai sufletul este acela care simte groaznicele atingeri. 
Adusese cu sine şi citeva feluri de venin: spumă din gura 
Cerberului, veninul Echidnei“!, rătăciri de om ieşit din minţi, 
pierderea cunoştinţei, crimă, plinsete, turbare şi plăcerea de a 
ucide. Toate le frămintă la un loc, le amestecă cu sînge 
proaspăt, şi le fierbe într-un vas de aramă, în care învirteşte cu 
o cucută verde. Pe cînd ei erau cuprinşi de spaimă, ea toarnă în 
pieptul amîndurora veninul aducător de furii, care pătrunde pînă 
în adîncul măruntaielor. Apoi, învirtind făclia repede în cerc, 
focul lasă în urma sa o diră de lumină continuă. 

Astfel, învingătoare şi miîndră de îndeplinirea poruncii, se 
întoarce în regatul de umbre al marelui Dis“? şi-şi descinge 
şarpele pe care-l luase cu sine. 

Deodată fiul lui Eol, apucat de furie, strigă în mijlocul 
palatului său: 

„Hei, tovarăşi, întindeţi reţele în aceste păduri. Am văzut 
acum aici o leoaică cu doi pui". 

Nebun, porneşte pe urmele soţiei, luînd-o drept leoaică. 
Smulge de la sînul mamei pe Learchus, care ridea şi întindea 
braţele sale mici, îl învîrte prin aer de cîteva ori ca pe o praştie 
şi cu cruzime îi sfărimă oasele de copil de o piatră tare. 

Atunci mama ieşită din minţi, fie că durerea a făcut aceasta, 
fie din pricina veninului împrăştiat în vine, urlă şi fuge nebună 
cu părul despletit şi, purtindu-te în braţele ei goale pe tine, 
micule Melicerte, strigă: „Evoe, Bacchus". La numele de 
Bacchus, Junona a ris şi a spus: „Aceasta este mulţumirea lui 
pentru că l-ai crescuti". 

Se înalţă din mare o stincă. Partea de jos este scobită de 
valuri şi adăposteşte undele mării de furtuni. Virful se înalţă tare 
şi-şi ridică fruntea deasupra apei. Pe această stîncă se urcă Ino - 
nebunia îi dăduse puteri - şi, fără s-o întiîrzie frica, se aruncă în 
mare cu cooilul în braţe. Valurile străpunse s-au închis la loc, 
făcînd spume. 

Dar Venerei i-a fost milă de chinurile nemeritate ale nepoatei 
sale““ şi astfel a mîngiiat pe unchiul său: „O Neptun, divinitate a 
apelor, a cărui împărăție este cea mai puternică după aceea a 
cerurilor, îţi cer lucruri mari. Ai milă de ai mei, pe care-i vezi 
plutind în voia valurilor pe întinsul Mării lonice şi primeşte-i 
printre zeii împărăției tale. Am şi eu oarecare trecere în faţa 
mării dacă m-am născut din valurile şi din spuma mării şi 
numele meu grecesc“ vine de la ea". 

Neptun, printr-un semn, a arătat că îndeplineşte rugămintea 
Venerei. El a îndepărtat din Ino şi Meli-certe tot ceea ce este 
muritor şi le-a impus o măreție vrednică de respect. Le-a înnoit 
în acelaşi timp şi numele şi faţa, numind-o pe ea Leucotheea, iar 
pe fiul ei Palaemon. 

Însoţitoarele sidonienei Ino au mers cît au putut ţinîndu-se 
de urmele acesteia şi ultima urmă au văzut-o pe virful stîncii. 
Gîndindu-se că fără îndoială ea a murit, deplinseră casa 
cadmeiană, îşi bătură pieptul cu palmele şi-şi sfişiară hainele şi 
părul. Ele acuzară pe zeiţă de cruzime prea puţin îndreptăţită 
faţă de rivala sa. Junona n-a suportat tiînguirile lor şi a zis: „Vă 
voi face pe voi înşivă cele mai mari exemple ale cruzimii mele". 
Cuvintele au fost urmate de faptă. Căci cea care fusese mai 
credincioasă a zis: „Voi urma pe regină în valuri". Cînd însă a 
vrut să sară, n-a putut să se mişte şi a rămas fixată de stincă. A 
doua, pe cînd a încercat să-şi bată ca de obicei pieptul cu 
palmele, a simţit că i-au înţepenit braţele. Alta, care întîmplător 
întinsese mîinile spre valurile mării, a întins spre valuri mîinile 
făcute piatră, iar degetele alteia le-ai fi putut vedea înţepenite 
pe neaşteptate în păr cînd şi-a smuls şi şi-a rupt părul din 
creştet. Fiecare dintre ele a fost înţepenită în gestul în care a 
fost prinsă. O parte au fost făcute păsări şi pînă acum 
ismenidele în acea mare izbesc cu virful aripilor valurile; 
Agenoride*f. 

3. Metamorfoza lui Cadmus şi a Armoniei în şerpi 

După lungi rătăciri el a atins hotarele lliriei cu tovarăşa sa de 
pribegie. Acum, îngreuiaţi de nenorocire şi de ani, îşi recheamă 
în amintire primele destine ale casei şi-şi leagă în povestire 
nefericirea. „Oare să fi fost sfint - a spus Cadmus - acel şarpe 
străpuns de lancea mea, atunci cînd, plecînd din Sidon, am 
semănat în pămînt, ca pe nişte seminţe noi, dinţii lui de viperă? 

Lui mă rog, dacă grija zeilor răzbună cu atît de sigură ură, ca 
să fiu prefăcut şi eu în şarpe cu lung corp". Numai ce a zis şi 
corpul i s-a şi întins într-un pîntec lung de şarpe. A simţit că-i 
cresc solzi pe pielea întărită, iar corpul, înnegrindu-se, se 
împestriţează cu dungi albastre. Cade cu faţa înainte şi 
picioarele, strîngindu-se într-unul, cu încetul se alungesc într-o 
coadă ascuţită şi mlădioasă. Braţele încă-i sînt ne-schimbate,, 
întinde braţele încă neschimbate cum sînt şi, lacrimile curgîndu-i 
pe faţa pînă acum tot omenească, zice: „Apropie-te o nefericită 
soţie, apropie-te şi atinge-te de mine, cît timp rămîne încă ceva 
din mine. Primeşte mîna, cît este încă mînă, cît timp nu devin în 
întregime şarpe". El voieşte să vorbească mai multe, dar 
deodată limba i se despică în două şi cuvintele nu-l mai ajută. 
De cîte ori încearcă să rostească oarecare tinguiri, şuieră. Numai 
această voce îi lasă natura. 

Soţia strigă, izbindu-şi pieptul gol cu palma: „Rămii, Cadmus, 
desfă-te, nefericitule, de acest chip îngrozitor. Cadmus, ce e 
aceasta? Unde-ţi sînt picioarele? Unde sînt umerii şi mîinile? Şi 
culoarea şi faţa? Şi, cît timp vorbesc, toate? Pentru ce, locuitori 
ai cerului, nu mă schimbaţi şi pe mine la fel în şarpe?" 

Ea acestea zise, iar el lingea faţa soţiei sale, i se strecura în 
sînul drag, ca şi cum îl recunoştea, o îmbrăţişa şi i se agăța de 
git ca de obicei. Toţi cei de faţă - căci erau de faţă însoțitori - se 
îngrozesc. Ea mîngiie drăgostos capul crestat al şarpelui, şi pe 
neaşteptate sînt doi şerpi ce se tîrăsc în rostogoliri unite, pînă ce 
se afundă în desişul unei păduri din apropiere. Pînă în ziua de 
azi ei nu fug de om, nici nu-l vatămă cu muşcăturile lor, ci, 
dragoni paşnici, îşi amintesc ce au fost înainte. 

Totuşi, faţă de schimbarea lor amîndoi simțeau o mare 
mingiiere in nepotul lor , pe care-l adora India 

învinsă, pe care-l preamărea Acheea în temple zidite în onoarea 
lui. 


4. Metamorfoza lui Atlas in munte 

Singur Acrisius, fiul lui Abas“, scoboritor din aceeaşi obiîrşie, 
este în stare să-l respingă de la zidurile oraşului Argos, să ridice 
armele contra unui zeu şi să nu creadă că e din neamul lui 
Jupiter. 

Nu-l credea din neamul lui Jupiter nici pe Perseu, pe care-l 
născuse Danae" dintr-o ploaie de aur. 

Totuşi în curînd Acrisius se căieşte - atit de mare este 
puterea adevărului - atît că a ofensat pe zeu, cît 
şi că n-a recunoscut pe nepot. Unul este deja primit în cer; 
celălalt”, ducînd cu el ca pradă faimosul monstru cu păr de 
şerpi, străbate cu aripi şuierătoare văzduhul. Şi, pe cînd 
învingător zbura pe deasupra nisipurilor Libyei, din capul 
Gorgonei au căzut picături de sînge pe care, primindu-le, 
pămîntul le-a însufleţit în feluriţi şerpi. De aceea acel ţinut este 
plin şi bîntuit de şerpi. Apoi, purtat prin imensitatea spaţiului de 
vînturi diferite, este dus cînd încolo, cînd încoace, ca un nor plin 
de apă. Din înaltul văzduhului priveşte pămîntul îndepărtat şi-n 
zborul său străbate tot universul. 

De trei ori a văzut Ursele îngheţate, de trei ori braţele 
Cancerului”!. Adesea a fost răpit spre apus, adesea spre răsărit. 
Şi, trecînd ziua şi temîndu-se să se încreadă în noapte, el se 
opreşte în ţinutul Hesperiei, în regatul lui Atlas. Aci cere 
găzduire pentru o mică odihnă pînă a doua zi, cînd Luceafărul va 
chema după el focurile Aurorei, iar Aurora va aduce carul 
soarelui. 

În aceste locuri domneşte fiul lui lapet, Atlas, care întrece 
prin mărimea corpului său pe toţi muritorii. Sub cîrmuirea 
acestui rege era cea mai îndepărtată parte a pămîntului şi 
marea care-şi deschide valurile cailor gifiitori ai soarelui şi 
primeşte în sînul ei carul obosit al acestuia. Mii de oi şi tot atitea 
vite rătăceau pe cîmpuri şi nici un vecin nu-i încălca regatul 
acoperit de arbori cu frunze care radiau străluciri de aur, cu 
ramuri de aur şi cu fructe de aur. „Rege, îi spuse Perseu, dacă te 
impresionează strălucirea unui neam mare, Jupiter este 

întemeietorul neamului meu, iar dacă eşti admirator al faptelor 
mari le vei admira pe ale mele. Iți cer găzduire şi odihnă". 

Atlas îşi aducea aminte de vechea prezicere, căci această 
prezicere i-o făcuse parnasiană Themis”: „Va veni timpul, Atlas, 
cînd pomii tăi vor fi jefuiţi de aur şi onoarea acestei isprăvi o va 
avea un fiu al lui Jupiter". Temîndu-se de aceasta, Atlas 
închisese livezile cu ziduri puternice, pe care le dăduse în paza 
unui balaur şi nu îngăduia nici unui străin să-i treacă hotarul. De 
aceea îi spuse şi lui Perseu: „Du-te departe de aici, ca să nu-ți 
fie zadarnice strălucirea faptelor şi Jupiter cu care te lauzi". La 
ameninţări adaugă puterea şi încearcă să alunge din palat pe 
eroul care întirzie şi amestecă în cuvintele lui blindeţea cu 
curajul. N-are puterea de a se lupta cu Atlas, căci cine s-ar găsi 
pe potriva acestuia în puteri? „Pentru că îţi sînt de mic preţ 
rugăminţile mele, primeşte răsplata" îi spuse şi întorcîndu-se îi 
arată din partea stângă faţa plină de şerpi a Meduzei. Cît era de 
mare, Atlas s-a făcut munte. Barba şi părul i s-au transformat în 
păduri. Umerii şi mîinile i s-au făcut coline muntoase, capul a 
devenit vîrf de munte, oasele pietre. Mărit în toate părţile, a 
crescut imens şi - aşa aţi hotărit, o, zei - pe el se odihneşte tot 
cerul cu stelele. 

Nepotul lui Hippotes* închisese vînturile în veşnica lor închisoa- 
re şi Luceafărul, care cheamă oamenii la muncă, răsărise 
strălucitor în înaltul cerului. 

Perseu îşi reia penele şi le leagă la picioare de amîndouă 
părţile, se încinge cu sabia încovoiată şi despică aerul limpede, 
filfiind în văzduh încălţămintea înaripată. 


5. Perseu eliberează pe Andromeda 

Lăsase în urmă neamuri nenumărate, împrejur şi jos, cînd 
zăreşte popoarele Etiopiei şi ogoarele lui Cepheus**. Acolo, din 
porunca  neîmblînzitului Ammon”, Andromeda ispăşea pe 
nedrept pedeapsa pentru cuvintele mamei sales. Coboritorul 
din Abas” a zărit-o cu braţele legate de nişte pietre grele. Dacă 
n-ar fi văzut cum adierile vîntului i se joacă în păr şi cum din 
ochii ei curg şiroaie de lacrimi, ar fi crezut că e o statuie de mar- 
mură, încălzit de un foc nou, fără să-şi dea seama, rămîne în 
extaz şi, răpit de frumuseţea chi- 

pului pe care-l vede, era aproape să uite să mai mişte din aripi 
în aer. 

Oprindu-se în faţa ei a zis: „O, tu cea nevrednică de aceste 
cătuşe, cu care totuşi se unesc între ei îndrăgostiţii dornici! 
Arată celui ce te întreabă numele tău şi al ţării tale şi pentru ce 
porţi lanţuri”. 

La început ea tace; fecioară, nu îndrăzneşte să vorbească 
unui bărbat şi şi-ar fi acoperit, ruşinoasă, faţa cu mîinile, dacă 
nu i-ar fi fost legate. Tot ce a putut face, a fost doar să-şi umple 
ochii de lacrimile ce o podidiseră. Ca să nu pară că-şi ascunde 
vreo greşeală, mărturiseşte celui ce stăruia numele său şi al ţării 
sale şi cît de mult s-a încrezut în frumuseţea mamei ei. 

Ea nu terminase încă tot ce avea de spus, cînd deodată 
valurile au răsunat şi o dihanie a apărut venind pe întinsa 
suprafaţă a mării. Înaintează şi cu pieptul străbate încreţitele 
valuri. Fecioara ţipă. Lîngă ea este tatăl îndurerat şi mama ce și- 
a ieşit din minţi de spaimă, amindoi nenorociţi, dar mamei, mai 
în drept să fie lovită de nenorocire, nu-i pot aduce ajutor decit 
plînsetele şi ţipetele deznădăjduite. Ei se lipesc de fiica lor înlăn- 
ţuită, cînd străinul astfel vorbeşte: 

„Puteţi avea vreme altădată pentru lacrimi. Trebuie s-o 
ajutăm într-o clipă. Dacă aş cere-o eu, Perseu, fiul lui Jupiter şi al 
aceleia pe care Jupiter pe cînd era închisă a făcut-o să rămînă 
grea printr-o ploaie de aur, eu Perseu, învingătorul Gorgonei cu 
părul de şerpi? şi care am cutezat să merg pe undele văzduhului 
filfiind din aripi, desigur aş avea dreptul să fiu ales înaintea 
tuturor ginere. La atitea titluri de glorie încerc să adaug încă un 
merit, numai să mă ajute zeii. Cer cu legămiînt să fie a mea, 
dacă va fi salvată prin vitejia mea". 

Părinţii primesc legămiîntul, căci cine ar sta la îndoială? 

Chiar îl roagă şi-i promit pe deasupra şi un regat drept 
zestre. 

lată că, întocmai ca o corabie care, minată repede de braţele 
asudate ale tinerilor, brăzdează apa, străpungind-o cu prora, tot 
astfel fiara, spintecînd valurile cu pieptul, se grăbea spre stîncă 
şi ajunsese atît de aproape, cît poate arunca o praştie baleară”%* 
un plumb înviîrtit în văzduh. Intr-o clipă tînărul, făcînd un salt de 
pe pămînt cu picioarele, se înalţă mîndru pînă la nori. Cînd a 

văzut pe suprafaţa mării umbra bărbatului dihania s-a repezit la 
ea cu furie. Precum vulturul, cînd vede într-un cîmp un balaur 
întins cu spatele plumburiu la soare, îl atacă de la spate şi, ca să 
nu se întoarcă cu gura sălbatică, îi înfige în gitul solzos unghii 
lacome, tot aşa Perseu, repezindu-se şi spintecînd văzduhul în 
zbor repede, atacă fiara înfuriată pe la spate şi-i împlintă în 
partea dreaptă sabia pînă la curbătura minerului. Rănită adine, 
fiara, cînd se ridică în sus în aer, cînd se afundă în apă, cînd se 
întoarce ca un mistreţ înfuriat pe care-l încolţeşte mulţimea 
lărmuitoare de cîini. Eroul fuge cu aripi iuți de muşcăturile 
lacome ale monstrului pe care-l izbeşte pe unde îi e la îndemînă 
cu sabia încovoiată ca o seceră, lovindu-i cînd spatele plin de 
solzi rotunzi, cînd coastele, cînd coada subţire care se termină 
asemănătoare unui peşte. Fiara varsă pe gură valuri de apă 
amestecate cu sînge purpuriu, care împroaşcă de stropi penele 
lui Perseu, îngreuindu-le. Neîndrăznind să se încreadă mai 
departe în aripile ude, acesta vede o stincă al cărei virf înalt 
ieşea din undele liniştite şi care era cu temelia acoperită de 
apele mării. Sprijinit pe ea şi ţinîndu-se cu stingă de virfurile 
stîncii, împlîntă de cîteva ori fierul săbiei în măruntaiele fiarei. 
Un chiot însoţit de aplauze umple țărmurile, ajungind pînă la 
casele cereşti ale zeilor. 

Cassiope şi Cepheus, tatăl Andromedei, se bucură şi salută 
pe Perseu cu numele de ginere, numindu-l salvatorul şi păzitorul 
casei lor. Dezlegată din cătuşe, fecioara păşeşte solemn, preţ şi 
pricină a ostenelii. El îşi spală mîinile învingătoare în apa mării 
şi, ca să nu rănească de nisipul aspru capul purtător de şerpi, 
aşterne pe pămînt frunze moi, peste care întinde mlădiţe cres- 
cute sub apă, iar deasupra acestora aşază capul Meduzei, fiica 
lui Phorcus. O mlădiţă de curînd tăiată şi încă verde cu măduva-i 
absorbitoare a tras din veninul Gorgonei şi s-a întărit de 
atingerea acesteia, ramurile şi frunzele căpătind o înţepenire pe 
care n-o aveau. Nimfele mării încearcă fapta minunată cu mai 
multe mlădiţe şi se bucură că se întîmplă la fel şi cu aceste 
mlădiţe, pe care le aruncă în valuri, ca seminţe din care să 
răsară din nou altele la fel. Pînă astăzi au rămas cu aceeaşi 
natură coralii; ei se întăresc la atingerea cu aerul şi se pietrifică 
la suprafaţa mării. 

Perseu ridică pentru trei zei trei altare de iarbă: la stînga, lui 
Mercur, la dreapta, ţie, fecioară război-nică, iar la mijloc, lui 
Jupiter. Jertfeşte Minervei o vacă, înaripatului la picioare un vițel, 
ţie, stăpinul zeilor, un taur. Apoi ia pe Andromeda şi fără zestre. 


6. Perseu se căsătoreşte cu Andromeda 

li este de ajuns ea ca răsplată a unei isprăvi aşa de mari. Îi 
ţin făcliile de nuntă Hynienaeus şi Amor. 

Focurile sînt săturate cu multe mirodenii. La case se atîrnă 
ghirlande şi răsună fluierele, lirele, flautele şi cîntecele vesele, 
dovezi ale unor suflete fericite. 

Palatele de aur stau deschise şi la ospăţul frumos pregătit 
vin fruntaşii cepheeni. Masa era pe sfirşite şi generosul dar al lui 
Bacchus se revărsase în suflete, cînd Abantiade“ spune că ar 
dori să cunoască viaţa şi obiceiurile locului. Dorinţei lui îi 
răspunde unul din comeseni, Lyncides, care vorbeşte despre 
obiceiurile şi traiul oamenilor. După ce a dat lămuriri despre 
acestea, a spus: „Acum, o, vitezule Perseu, spune, te rog, cu 
cîtă vitejie şi prin ce iscusinţă ai răpit capul cu păr de şerpi?". 

Agenoridul! povesteşte că este un loc aşezat sub Atlas şi 
apărat de un lanţ de stînci puternice. 

La intrarea acestuia locuiau celelalte două surori fiice ale lui 
Phorcus, care-şi împărțeau între ele folo-sirea unui singur ochi. 
Cu iscusită îndemînare el l-a luat pe cînd îl dădeau una alteia. 
Apoi pe căi foarte ascunse şi neumblate, printre stînci 
primejdioase şi păduri pline de pripoare a ajuns la casa 
Gorgonei. Aproape pretutindeni, prin ogoare şi pe drumuri, a 
văzut statui de oameni şi animale prefăcute în piatră la vederea 
Meduzei. El a privit totuşi chipul Meduzei răsfrint pe arma 
scutului, pe care-l ţinea în mîna stîngă şi, pe cînd un somn greu 
pusese stăpiînire pe ea şi pe şerpii ei, el i-a despărţit capul de 
trup şi din sîngele ei s-a născut Pegasul cel cu aripi sprintene şi 
fratele său“?. A povestit apoi despre primejdiile întîmpinate în 
lunga sa călătorie, despre mările şi ţările pe care le văzuse din 
înalt şi despre stelele pe care le atinsese cu aripile în zborul său. 
Apoi a tăcut, deşi ascultătorii nu se aşteptau la aceasta. 

Unul dintre cei mai de frunte a vorbit, întrebînd de ce ea 
singură dintre surori a purtat şerpi în părul său. Oaspele 
cepheenilor a răspuns: 

„Pentru că mă întrebi lucruri vrednice de a fi povestite, află 
pricina acestui fapt. De o frumuseţe strălu- 
citoare, ea a fost speranţa plină de gelozie a multor peţitori. Dar 
în toată a ei făptură nu era ceva mai atrăgător decît părul. Am 
cunoscut pe cineva care povestea că a văzut-o. Se spune că 
zeul mării a păcătuit cu ea în templul Minervei®. Fiica lui Jupiter 
s-a întors şi şi-a acoperit cu egida faţa sa castă. Şi, ca să nu 
rămi-nă nepedepsită nelegiuirea, a schimbat părul Gorgonei în 
hidre urîte. Acum chiar, pentru ca să îngrozească şi mai mult pe 
duşmanii înlemniţi de spaimă, poartă la piept, şerpii pe care ea 
i-a făcut"6. 


1 Minyas, fiul lui Chrises şi nepot al lui Neplun, întemeietorul 
oraşului Orchotnenos, dă numele său poporului pe care-l 
guvernează. lason şi argonauţții, despre care va fi vorba în 
Cartea VII, sunt urmaşi ai lui Minyas. 

? Mai toate numele lui Bacchus sunt în legătură cu viața pe 
care o duce şi cu puterea pe care o are ca zeu al vinului. Vezi şi 
notele 22 şi 34, Cartea III. 

3 Lycurg, regele Traciei, a vrut să scoată din rădăcină viile 
din tara sa, dar Bacchus l-a înnebunit şi l-a făcut să-şi taie 
picioarele cu securea cu care voia să taie butucii vitelor. 

1 Theba era udată de riul Ismenus. 

° Povestea lui Pyramus şi Thisbe, de origine asiatică, se 
găseşte pentru prima dată la Ovidiu. 

* Semiramis, regină a Babilonului, a unit sub acelaşi sceptru 
Midia, Persia, Armenia şi Arabia. Grădinile Semi-ramidei se 
numărau printre cele şapte minuni ale lumii. 

7 Ninus, rege în Babilon, soțul Semiramidei. 

2€ Legendele spun că Vulcan îşi avea în insula Lemnos 
locuinţa şi atelierul. 

” Cythereea, Venus, numită astfel de la insula Cythera, unde 
era adorată în chip deosebit. 

1 Hyperion era tatăl Aurorei, al Soarelui, al Lunii şi al altor 
aştri. 

1 Leucotheea, fiica lui Orcliamos, rege al Babilonului. 

12 Clymene, mama lui Phaeton. 

1 Rhodos, nimfă a insulei cu acelaşi nume, fiica lui Neptun şi 
a Venerei; Apollo a avut cu ea şapte copii. 

14 Persa, una dintre oceanide. A avut cu Apollo pe Aetes, 
Perseu, Circe şi Pasiphae. 

2 Clytia, nimfă, fiică a Oceanului şi a lui Tethys. 

16 Romanii aduceau parfumuri din Persia şi din alte ţări 
orientale. 

17 Achaemenia, Persia, numită astfel de la dinastia regelui 
Achaemene, strămoşul lui Darius şi Cyrus. 

15 Belus, primul rege şi zeu al asirienilor, fondator al 
Babitonului. 

1% Hesperia, partea de apus a pămîntului, socotită uneori 
Spania, alteori Italia. 

20 Aici Ovidiu are în vedere nu floarea-soarelul, ci o altă 
plantă heliotropă. 

21 Scython, personaj mitologic puțin cunoscut. 

22 Despre Celmis, ca şi despre cureti, popor legendar în 
insula Creta, nu se ştiu prea multe lucruri. Celmis, pentru 
indiscreţia lui, a fost transformat de Jupiter în diamant. 

23 Şi şofranul (crocus) şi rochita rindunicii (smilax) îşi aveau 
legendele lor, pe care Ovidiu le trece cu vederea. 

24 Salmacis era un lac în Caria, în apropiere de Halicarnas, 
despre ale cărui ape se spunea că au proprietatea de a moleşi şi 
efemina pe cei ce se îmbăliau sau beau apă din el. 

25 Cytorus, munte în Paphlagonia, pe malul Mării Negre. 

2 Superstiție din Thessalia, prin care se credea că luna poate 
fi coborită pe pămint şi iarăşi urcată prin des-cîntece şi zgomote 
asurzitoare de alămuri. Aceleaşi descintece şi zgomote se 
făceau cind luna era în eclipsă, fiindcă prin acestea se credea că 
e ajutată să iasă din suferinţe. 

27 Prin tatăl său Mercur, Hermaphroditus este nepotul Maiei, 
fiica lui Atlas. 

32? Mani, sufletele morţilor. 

““Erinnyile, despre care a fost vorba în Cartea I, nota 21. 

3 Tityos, gigant pedepsit de Apollo şi de Diana, fiindcă 
încercase să necinstească pe mama lor Latona, şi con-damnat 
ca în infern să-i sfâşie, veşnic, doi vulturi ficatul, fără ca el să-i 
poată alunga. 

Tantal, regele Lydiei, dînd o masă zeilor pentru a le ispiti 
ştiinţa, le-a servit drept mincare pe propriul său fiu, Pelops, tăiat 
în bucăți. Jupiter atotştiutor însă, l-a trimis pentru nelegiuirea lui 
în Tartar, pedepsindu-l la o foame şi sete veşnică: deşi în 
mijlocul unui râu şi avind deasupra un pom cu fructe coapte, 
crăcite se ridică în sus cind întinde mâna, iar valurile râului îi 
scapă mereu printre buze, fără să poată înghiți o picătură de 
apă cînd vrea să-şi astâmpere setea. 

3 Sisyf, fiul lui Eol şi rege al Corinthului, pedepsit de Jupiter 
pentru lăcomia şi inşelăciunea sa față de zei, urcă în infern o 
piatră mare pe virful unui munte, dar tocmai când să ajungă sus 
piatra îi scapă şi se rostogoleşte pînă jos, el fiind nevoit să facă 
astfel fără încetare munca de a urca piatra pe vârful muntelui. 

37 Ixion, regele lapiţilor, căruia Jupiter îi acordase azil în 
Olimp, ucizindu-şi socrul şi încercînd în Olimp să ne-cinstească 
pe Junona, a fost aruncat în infern şi fixat de o roată care se 
învirteşte necontenit. 

“5 Danaidele, cele cincizeci de fiice ale lui Danaus, rege în 
Argos, şi nepoate ale lui Belus. Toate, afară de una din ele, 
Hypermnestra din îndemnul tatălui lor ucizindu-şi în noaptea 
nunții logodnicii - fiii lui Aegyptus fratele lui Danaus - au fost 
pedepsite să umple în infern un butoi fără fund, sau, după altă 
legendă, să scoată apă cu un vas fără fund. 

3? Tisiphone, una dintre Erinnyi. 

+ Athamas era fiul lui Eol, rege în Thessalia. 

4 Echidna, monstru jumătate fată şi jumătate şarpe. Din 
unirea ei cu Typhon s-au născut Cerberul şi hidra din Lerna. 

+2 Dis, nume italic al lui Pluton, zeul lumii subpămintene. 

+ După moartea Semelei, Bacchus a fost crescut de Ino. 

+4 Armonia, mama lui Ino, era fiica lui Marte şi a Venerei. 

% Venus era numită, în grecește, şi Afrodita Anadyomene, 
amintind naşterea sa din valurile mării (anadyomene = cea 
ieșită din valurile mării). 

+ Agenoride, Cadmus, fiul lui Agenor. Vezi şi nota 65, Cartea 
11 şi notele următoare din Cartea III. 

+” Bacchus era nepot al lui Cadmus şi al Armoniei, ca fiu al 
Semelei, fiica acestora. 

+5 Abas era rege în Argos. 

+ Danae, fiica lui Acrisius, amăgită de Jupiler sub formă de 
ploaie de aur, naşte pe Perseu, fondatorul oraşului Mycene şi 
unul dintre cei mai vestiți eroi mitologici. 

5 Unul este Bacchus, celălalt Perseu; amindoi au ca tată pe 
Jupiter. 

1 Ursele, constelații de nord (Carul mare şi Carul mic); 
Cancerul, constelație meridională. 

“2 Themis, zeița ordinei şi a dreptăţii, fiica cerului şi a 
pămintulul, stă la dreapta lui Jupiter şi-l sfătuieşte să dea 
dreptate oamenilor. Vezi şi nota 33, Cartea II. 

5 Nepotul lui Hippotes: Eol, regele vinturilor. 

+ Cepheus, rege legendar al Etiopiei. 

> Ammon, Jupiter, adorat sub acest nume în Libya, unde 
avea un oracol. 

5 Andromeda, fiica lui Cepheus, a fost pedepsită de Jupiter 
pentru că mama ei, Cassiope, se lăudase că e mai frumoasă 
decât Junona şi decât nereidele. 

*” Perseu era strănepotul regelui argolid Abas. (Danae, 
mama lui Perseu, era fiica lui Acrisius şi nepoata lui Abas). Vezi 
şi nota 49. 

58 Cele trei Gorgane (Stheno, Euryale şi Meduza) erau fiicele 
zeului marin Phorcus. Meduza era înaripată şi avea şerpi în loc 
de păr, pietrificind pe oricine o privea. Perseu reuşeşte să taie 
capul Meduzei, pe care-l ia şi-l folo-seşte în luptele sale, 
împietrind cu el pe gigantul Atlas, care este transformat în 
muntele cu acelaşi nume, pe Phineu, unchiul Andromeaei, pe 
regele Polydecte, etc. 

5’ Praştie baleară; vezi nota 55, Cartea II. 

5 Abantiade, Perseu, numit astfel după străbunicul său Abas. 

1 Agenoridul, tot Perseu, numit astfel pentru că o ramură a 
neamului său se trăgea din Agenor, străbunicul Semelei, mama 
lui Bacchus. 

€ Din sângele Meduzei au ieşit doi fraţi: calul înaripat Pegas 
şi Chrysaor. Pegasul a fost luat de muze şi pus în slujba lor. De 
aceea a rămas în literatură simbol al inspiraţiei şi despre un 
poet bun se spune că ştie să călărească pe Pegas, pe cînd cu un 
poet fără talent Pegasul e nărăvaş. 

s Legenda spune că Neptun este tatăl fraților Pegas şi 
Chrysaor. 

1 Zeița Minerva este înfăţişată având pe scut incrustaţii care 
reprezentau capul Meduzei cu păr de şerpi. 

CARTEA V 


1. Perseu schimbă pe Phineus şi pe însoțitorii săi în stînci; 

2. Perseu metamorfozează pe Pretus şi pe Polydecte. 

Schimbarea unui copil în şopirlă, a lui Lyncus în linx, a lui 
Ascalaphus în bufniţă, a Cyanei şi a Arethusei în izvoare, a 
Pieridelor în coțofene. 


1. Perseu schimbă pe Phineus şi pe însoțitorii săi în stinci 

In jurul lui, palatul regal se umple de freamătul mulţimii. 

Se aud vuiete care nu sînt cîntece de nuntă, ci zornăit de 
arme de luptă. Ospăţul schimbat în tulburare neaşteptată ai 
putea să-l asemeni cu marea liniştită, pe care o întărită furia 
vînturilor, agitîndu-i valurile. 

Cel dintii Phineus, îndrăzneţul urzitor al răzmeriţei, zguduind 
lancea de frasin cu virful de aramă, zice: 

„lată, sînt de faţă, ca răzbunător al soţiei mele răpite şi nu te 
vor scăpa din miinile mele nici aripile, nici Jupiter cel schimbat în 
ploaie de aur ca să te nască". 

Pe cînd era gata să-l lovească, Cepheus strigă: 

„Ce faci? Ce ginduri nebune te împing la crimă, frate? 
Aceasta-i recunoştinţa ce-o arătăm pentru merite atit de mari? 
Cu asemenea zestre plătim viaţa celei salvate? Dacă vrei să afli 
adevărul, nu Perseu ţi-a răpit-o, ci neînduratele nereide, 
încornoratul Ammon, dihania care venea de pe mare să se 
sature din măruntaiele mele. Ea ţi-a fost răpită în clipa cînd era 
să piară. Sau poate ai cruzimea de a cere ca ea să fi pierit şi 
jalea mea să-ţi fie mîngiierea? Se vede că nu e destul că a fost 
legată sub ochii tăi şi că nu i-ai dat nici un ajutor ca unchi şi 
logodnic; îţi mai pare şi rău că a fost salvată şi vrei să-i iei 
răsplata? Dacă ţi se pare mare această răsplată, trebuia s-o 
obţii cucerind-o de pe acea stincă de unde era legat. Acum 
îngăduie să primească ce a cerut cel prin care bătrâneţea mea 
n-a rămas lipsită de fiică., înţelege că nu l-a preferat ţie, ci unei 
morţi sigure". 

El n-a răspuns nimic ci, privind cînd pe tată, cînd pe Perseu, 
nu ştia dacă să-l atace pe unul sau pe celălalt. După o clipă de 

întîrziere, răsuceşte lancea cu puterile pe care i le dădea minia 
şi-o aruncă în Perseu. Zadarnic însă: ea se opri în jeţul pe care 
şedea eroul. îndată Perseu sări de pe scaun şi, cu cruzime, 
trimiţind o săgeată, ar fi străpuns pieptul duşman al lui Phineus, 
dacă acesta nu s-ar fi dat în dosul altarului. Astfel că, lucru 
nevrednic, altarul a ajutat pe un vinovat. Totuşi săgeata n-a fost 
aruncată degeaba, ci s-a oprit în fruntea lui Rhetus. Acesta cade 
şi, scoţindu-şi fierul din rană, se zbate şi stropeşte cu sînge 
mesele puse. Atunci mulţimea începe să clocotească de ură 
neîmpăcată şi săgețile zboară. Unii cer ca Cepheus să moară o 
dată cu ginerele său. Dar Cepheus ieşise din palat, jurînd pe 
Dreptate, pe Credinţă, şi pe Zeii ospăţului că el n-a voit să se 
întîimple toate acestea. Războinica Pallas este de faţă; ea 
ocroteşte cu egida pe fratele său? şi-i dă curaj. 

Printre răzvrătiți era şi indianul Athis, pe care se crede că l-a 
născut într-o peşteră de cristal Limnate?. împlinise 16 ani şi era 
de o frumuseţe deosebită, pe care îngrijirea i-o făcea şi mai 
atrăgătoare. Era îmbrăcat cu o hlamidă tiriană înconjurată cu un 
tiv de aur. Un colier de aur îi împodobea gitul şi o panglică îi 
lega părul pomădat cu smirnă. Deşi învăţat să ochiască şi să 
arunce de la distanţă sulița, el era totuşi mai învăţat să 
mînuiască arcul şi, tocmai cînd îi îndoia capetele uşor cu mîna, 
Perseu cu un tăciune ce fumega în vatră l-a izbit în plin, 
strivindu-i faţa. Asirianul Lycabas îl vede prăbuşindu-se cu faţa 
în sînge. Era tovarăş şi unit cu el printr-o dragoste pe care n-o 
ascundea. După ce a deplins pe Athis care-şi dădea duhul sub 
rana adîncă, a luat arcul pe care prietenul său îl întinsese şi a 
zis: „Vei avea de luptat cu mine şi nu te vei bucura mult timp de 
moartea unui copil, moarte care-ţi atrage mai multă ură decit 
laudă". 

Nu zisese încă toate acestea şi o săgeată a zburat din arc, cu 
vîrful pătrunzător. Adversarul se fereşte, dar totuşi ea îi rămîne 
atirnată în cuta hainei. Nepotul lui Acrisius întoarce împotriva lui 
Lycabas sabia încercată în uciderea Meduzei şi i-o înfige în 
piept. Asirianul, cu ochii înotînd sub neagra noapte a morţii a 
privit pe Athis şi s-a prăbuşit peste el, ducînd la mani mîngiierile 
unei morţi unite. 

lată, Phorbas  Syenitul“, fiul lui Methion, şi libianul 
Amphimedon, dornici să se lupte, căzuseră alunecînd în sîngele 
de care era scăldat pe o mare întindere pămîntul. 

Pe cînd se ridica, sabia le-a ţinut calea, înfigîndu-se în gitul 
lui Phorbas şi în coastele celuilalt. lar pe Erithus Actoride, care 
avea o suliță lată cu două tăişuri, Perseu nu-l atacă cu sabia, ci 
cu amîndouă mîinile ridică un vas mare de vin, lucrat cu figuri în 
relief şi, cît era de greu şi de gros, îl sparge în capul bărbatului. 
Acesta varsă sînge roşietic şi, căzind pe spate, în zvircolirile 
morţii se izbeşte cu creştetul de pămînt. Apoi pe Polydaemon 
cel născut din sîngele Semiramidei şi pe caucazianul Abaris şi pe 
Lycetus Sperchidonidul şi pe Elyx cel cu părul netuns şi pe 
Phlegias şi pe Clytus îi aşterne la pămînt şi calcă peste 
grămezile de leşuri. 

Phineus, neîndrăznind să se măsoare de aproape cir 
duşmanul, aruncă sulița, dar din greşeală îl nimereşte pe Ida, 
care se ţinuse în afara luptei şi nu trecuse nici de o parte, nici de 
cealaltă. Privind cu ochi duşmănoşi pe neîmblinzitul Phineus, 
acesta zice: „Fiindcă sînt tirit în luptă, Phineus, apără-te 
împotriva celui pe care tu ţi l-ai făcut duşman şi plăteşte cu rană 
pentru rană". Dar, pe cînd voia să trimită înapoi săgeata trasă 
din piept, s-a prăbuşit, pierzîndu-şi simţirea odată cu sîngele. 

Şi Odites, cel dintîi în rang după regele cepheienilor, cade de 
sabia lui Clymene. Pe Protenor îl străpunge Hipseus. Pe Hipseus, 
Lyncide. Intre ei era şi bătrînul Emathion cel drept şi temător de 
zei, care, fiindcă nu-l mai ajuta vîrsta să lupte, se lupta cu vorba 
şi se frămiînta, blestemînd armele criminale. Dar pe cînd acesta 
îmbrăţişa cu palme tremurătoare altarul, Chromis îi zboară cu 
sabia capul care cade îndată pe altar, unde limba-i pe jumătate 
însufleţită spune cuvinte de blestem, dîndu-şi duhul în mijlocul 
focului. După el, cei doi fraţi Broteas şi Ammon, neînvinşi în 
cest, dacă sabia ar putea fi învinsă de cesturi”, au căzut de mîna 
lui Phineus, ca şi preotul lui Ceres, Ampucus, cu tîmplele 
înconjurate de o panglică albă. Eşti ucis şi tu, fiu al lui lapet, 
nedeprins cu astfel de îndeletniciri, ci învăţat să însoţeşti cu 
vocea-ţi chitara, unealtă de pace, căci ţi se poruncise să 
preamăreşti masa şi nunta prin cîntec. Acesta stătea la o parte 
şi ţinea în mînă lira nu pentru lupte făcută, cînd Pettalus i-a zis 

rizind: „Mergi şi cîntă ce mai ai de cîntat manilor stygieni”". Şi i-a 
înfipt vîrful săbiei in timpla stingă. El cade şi în căderea lui 
degetele strînse de moarte trec peste coardele lirei, scoţind un 
cîntec de jale. 

Crudul Lycormas nu îngăduie ca acesta să cadă nerăzbunat. 
Smulgînd un drug puternic de la uşa din dreapta, îl croieşte pe 
Pettalus în mijlocul creştetului, zdrobindu-i oasele capului. 
Acesta se prăbuşeşte la pămînt, ca un juncan de jertfă. 

Pelates cinyphianulE încerca să smulgă drugul de la uşa din 
stînga, dar tocmai în această clipă dreapta îi e fixată în lemnul 
uşii de sulița lui Corythus din Marmarica şi, pe cînd era astfel 
prins cu mîna. e lovit dintr-o parte de Abas. Nu s-a prăbuşit, ci a 
murit atîrnat cu mîna de uşă. A căzut şi Menaleus, care luptase 
în tabăra lui Perseu, şi Dorylas, cel mai bogat din ţara 
Nasamoniei”, Dorylas care stăpînea cele mai întinse ogoare şi 
care înălța cele mai multe grămezi de grîu: lui i s-a oprit fierul în 
pîntec, în locul în care, rănit, omul moare. 

Bactrianul!* Halcyoneus care l-a rănit, văzîndu-l horcăind şi 
rostogolindu-şi ochii în orbite, i-a zis: „Din toate ogoarele 
pămîntului tău, să-l ai pe acesta pe care eşti întins acum". Și 
pleacă de lîngă corpul neînsufleţit. Dar coboritorul din Abas 
răzbunător aruncă în el sulița smulsă din rana caldă a lui 
Dorylas. Lovit drept în faţă, fierul îi intră prin nări, trece prin git 
şi-i iese prin ceafă. Soarta ajutindu-i mîna. Perseu răpune pe 
Clytius şi pe Clanis, amîndoi născuţi dintr-o singură mamă, dar 
căzînd de răni deosebite. Căci, aruncată cu braţ puternic, sulița 
i-a intrat lui Clytius cu lemn cu tot în amîndouă coapsele. lar 
Clanis a muşcat săgeata care i-a străpuns gura. Au căzut şi 
Celadon  Mendesianul!! şi  Astreus născut dintr-o mamă 
palestiniană şi dintr-un tată necunoscut, Astreus cînd va înţelept 
în prezicerea viitorului, dar atunci înşelat!? de zborul unei păsări; 
au căzut Toacte, purtătorul armelor regelui, şi infamul Agyrtes, 
care şi-a ucis tatăl. 

Totuşi rămîn mai mulţi decit au fost străpunşi. Sînt atiţia 
îndîrjiţi să răpună pe unul singur. 

O mulţime de bărbaţi adunaţi din toate părţile şi-au făcut 
jurămînt să lupte pentru o cauză care se împotriveşte meritului 
şi legămiîntului. De partea lui Perseu sînt socrul de prisos 

credincios şi noua-i soţie şi mama ei”, care umplu palatul de 
ţipete. Dar mai puternice-s sunetele armelor şi gemetele celor 
care cad. Bellona!* stropeşte penaţii care au mai fost odată 
pătaţi de sînge şi încrîncenează noi atacuri. Phineus şi cei o mie 
ce-l urmează pe Phineus împresoară pe unul singur. Zboară 
săgețile mai multe decit grindina de iarnă pe lingă erou de o 
parte şi de alta, pe lingă ochi şi urechi. El îşi lipeşte umerii de 
piatra unei coloane mari şi, avînd spatele apărat, rezistă întors 
spre cei ce-l ameninţă din faţă ca o oaste. Il asaltează din partea 
stângă Malpeus din Chaonia'?, din dreapta Ethemon din 
Nabata!f. Precum un tigru, cînd foamea îi este întăritată de 
mugetele a două turme care se găsesc fiecare în altă vale, nu 
ştie încotro să alerge mai degrabă şi ar vrea să plece în 
amîndouă părţile deodată, tot aşa Perseu, stînd la îndoială dacă 
să lupte spre stînga sau spre dreapta, îl respinge pe Malpeus 
străpungiîndu-i piciorul şi se mulţumeşte cu fuga acestuia. Căci 
Etemon nu-i dă răgaz. Acesta se înfurie şi, dorind să lovească pe 
erou în cap, fringe sabia miînuită cu puteri rău socotite, iar lama 
sare din coloana lovită şi se înfige în gitul propriului ei stăpiîn. 
Totuşi acea rană n-a fost destulă pricină ca el să moară, Căci, pe 
cînd tremura şi întindea braţele neînarmate, Perseu îl răpune cu 
sabia dată de zeul din Cyllene”. 

Cînd a văzut că nemăsuratul lui curaj este totuşi copleşit de 
numărul duşmanilor, a zis: 

„Fiindcă voi înşivă mă siliţi, eu, Perseu, voi cere ajutor de la 
un duşmani:t. Întoarceţi-vă privirile în altă parte, tovarăşi, dacă 
mai este vreun tovarăşi", şi înalţă capul Gorgonei. 

„Caută pe altul pe care să-l sperie vrăjile tale" - strigă 
Thescelus şi, pe cînd se pregătea să trimită cu mîna o săgeată 
ucigaşă, rămîne de marmură în această poziţie. Lîngă el, Ampyx 
se repede cu sabia în piep-tul plin de atîta curaj al lui Lyncide, 
dar în aceeaşi clipă, înainte de a-şi ajunge ţinta, mîna i se 
înţepeneşte în poziţie de atac, neputindu-se mişca nici încoace, 
nici încolo. lar Mileus, care minţise că l-a născut Nilul cel cu 
şapte guri şi care avea zugrăvit pe scut, parte în aur, parte în 
argint, şapte fluvii, zice: „Priveşte, Perseu, obirşia neamului 
meu; va fi mare miîngiiere pentru tine să te duci la umbrele 
tăcute ale morţii răpus de un astfel de duşman”. Dar ultimele 

sunete ale vocii n-au mai apucat să-i mai iasă din gură. Ai crede 
că gura deschisă vrea să vorbească, dar nu mai dă drumul 
cuvintelor. 

Eryx se răsteşte la ei: „Din vina voastră, că sînteţi fără curaj, 
- zice el - nu de părul Gorgonei pieriţi. Haideţi cu mine şi culcaţi 
la pămînt pe acest tînăr ce se foloseşte de arme fermecate". Era 
gata să se repea- 
dă, dar pămîntul i-a ţinut în loc piciorul şi el a rămas statuie de 
piatră. 

Aceştia totuşi au primit pedeapsa pe merit. Dar era un soldat 
al lui Perseu, Aconteus care, pe cînd lupta pentru stăpînul său, 
privind-o pe Gorgona fără să vrea, s-a făcut îndată statuie de 
piatră. Astyages, socotindu-l că-i încă în viaţă, îl loveşte cu 
sabia-i lungă, dar sabia-i sună cu clinchet ascuţit. Astyages, pe 
cînd se minuna de aceasta, suferă aceeaşi schimbare, rămînînd 
de piatră, aşa cu figura mirată. Ar fi prea mare zăbavă să-i spun 
pe nume pe toţi ostașii, chiar şi pe cei de rînd, ai lui Phineus. 
Două sute rămăseseră nevătămaţi în luptă, două sute s-au 
prefăcut în stane de piatră la vederea Gorgonei. 

În sfîrşit, Phineus se căieşte de războiul nejust. Dar ce să 
facă? Vede statuile cu tot felul de figuri şi recunoaşte pe ai săi şi 
cere ajutor chemînd pe nume pe fiecare din ei. Necrezindu-şi 
ochilor, pune mîna pe corpurile cele mai apropiate de el. Erau 
de marmură. Se întoarce şi, întinzînd rugător mîinile şi braţele în 
semn de înfrîngere, spune: „Învingi, Perseu. Îndepărtează 
monstrul groaznic şi ia de aci chipul Meduzei, sau ce este, care 
preface oamenii în pietre. Te rog, ia-l. Pe mine nu m-a împins la 
război ura sau dorinţa de domnie. Am luat armele în miini 
pentru soţie. 

Dreptul tău este întemeiat pe meritele tale, al meu pe 
întîietatea în timp. îmi pare rău că n-am cedat. Nu-mi lăsa, o 
viteazule, decit viaţa; celelalte să fie ale tale". 

Pe cînd acesta vorbea astfel şi nu îndrăznea să-şi ridice ochii 
spre cel pe care-l ruga, Perseu răspunde: „Fricosule Phineus, 
ceea ce pot să-ţi dau - şi este un dar mare pentru un laş - îţi voi 
da, nu te teme; nu vei fi rănit de nici o sabie, ci, mai mult, voi 
face din tine un monument care să rămînă în veci. Şi vei fi privit 

întotdeauna în casa socrului meu, ca soţia mea să se consoleze 
cu chipul fostului ei logodnic". 

Acestea le-a zis şi a îndreptat-o pe fiica lui Phorcus în 
partea în care îşi întorsese Phineus faţa tremurătoare. In clipa în 
care acesta a vrut să-şi mute în altă parte privirea, gitul i s-a 
înţepenit şi umezelea ochilor i s-a întărit, devenind de piatră. l-a 
rămas întipărită în marmură ţinuta umilită şi rugătoare, mîinile 
întinse şi faţa de om vinovat. După această victorie, nepotul 
lui Abas intră cu soţia sa în patria lui Argos. 


2. Perseu metamorfozează pe Pretus şi pe Polydecte 
Schimbarea unui copil în şopirlă, a lui Lyncus în linx, a lui 
Ascalaphus în bufniţă 

Dar nici puterea armelor, nici cetatea pe care o luase pe 
nedrept nu l-au ajutat să învingă privirile; piezişe ale monstrului 
purtător de şerpi. Totuşi pe tine, Polydecte?%, stăpîn al micii 
insule Seriphus, nici vitejia tînărului erou, dovedită prin atitea 
victorii, nici nenorocirile petrecute nu te înduplecă, ci cu 
asprime nutreşti ură neîmpăcată împotriva lui şi miînia ta 
neîndreptăţită este fără margini. Tu îi înjoseşti meritele şi spui 
că uciderea Meduzei este o născocire. „lţi voi dovedi adevărul; 
feriţi-vă privirile" - zise Perseu şi cu capul Meduzei schimbă pe 
rege într-o statuie de piatră neînsufleţită. 

Tritoniana Pallas fusese pînă aici însoţitoarea fratelui său 
născut din ploaia de aur. De aici, înconjurată de un nor, ea 
părăsi insula Seriphus, lăsînd la dreapta Cythnus şi Gyarus?!, şi, 
pe unde i s-a părut calea cea 
mai dreaptă, pe mare s-a îndreptat spre Theba şi spre Heliconul 
muzelor. 

Ajungînd pe munte, s-a oprit şi astfel a vorbit către 
învăţatele surori: „A ajuns pînă la urechile mele faima noului 
izvor care a ţişnit sub unghia puternică a înaripatului fiu al 
Meduzei. Aceasta îmi este pricina 
călătoriei. Am venit să văd arătarea minunată săvirşită de cel pe 
care eu însumi l-am văzut născîndu-se din 
sîngele mamei sale". 

Urania a răspuns: „Oricare este pricina pentru care ai venit 
să vezi aceste case, zeiţă, tu eşti foarte dragă inimii noastre. 

Faima este întemeiată şi Pegas este începătorul acestui izvor". 
Şi duse pe Pallas la apa sfintă. 

Admirînd îndelung apele ieşite din lovitura de picior a calului 
Pegas, zeiţa îşi plimbă privirile peste străvechii codri, peste văile 
şi iarba smălţată de nenumărate flori şi numeşte deopotrivă de 
fericite pe Mnemonide?? pentru îndeletnicirile lor şi pentru 
ţinutul pe care îl locuiesc, cînd astfel vorbeşte una dintre surori: 

„O, dacă mărirea ta nu te-ar fi adus pentru lucruri mai de 
preţ, ai fi putut veni, Tritoniana. să iei parte ia horele noastre. 
Este adevărat ce spui. Lauzi pe drept artele şi reşedinţa noastră. 
Avem o soartă plăcută, numai să fim în siguranţă. Dar pînă fiitr- 
atit pentru nelegiuire nu există hotar! Totul înspăimîntă sufletele 
noastre de fecioare. Mi-e prezent în minte sălbaticul Pyreneus şi 
încă nu mi-am venit în întregime în fire. îndrăzneţ, cu oaste 
tracică el a ocupat cîmpurile dauliene şi foceene” şi stăpînea pe 
nedrept aceste ţinuturi. Noi ne duceam la temple pe muntele 
Parnas. El ne-a văzut venind şi, venerînd cu credinţă prefăcută 
divinitatea noastră, a zis - căci ne cunoscuse: 

«Mnemonidelor, opriţi-vă. Nu vă temeţi, vă rog, să vă 
adăpostiţi sub acoperişul meu de vremea rea şi de ploaie (căci 
ploua). Zeii de sus au intrat adesea în casa celor mici». Silite de 
rugăminţile bărbatului şi de vreme, primirăm şi intrarăm în 
palat. Ploaia încetase. Austrul fusese învins de Aquiloni, norii 
negri fugeau şi în urma lor cerul rămînea limpede. Am voit să 
plecăm. Pyreneus a încuiat uşile palatului şi, vrînd să folosească 
puterea împotriva noastră, am scăpat zburînd. El s-a urcat 
înfuriat în turnul palatului, pentru a ne urmări şi a zis: 

«Pe unde aveţi voi drumul, îl voi avea şi eu». Şi s-a aruncat 
nebuneşte din vîrful înaltului turn. A căzut cu capul în jos, 
strivindu-se şi făcîndu-se una cu pămîntul pe care l-a amestecat 
cu sîngele lui criminal". Muza vorbea. Filfiit de aripi a răsunat în 
văzduh şi glasuri ce păreau omeneşti veneau din virful unor 
arbori. Minerva a auzit şi s-a uitat să vadă de unde vin cuvintele 
care s-aud atit de bine. Fiica lui Jupiter crede că a vorbit un om. 
Erau păsări. În număr de nouă, plîngîndu-şi destinele, coţofenele 
se opriseră în ramuri, cu glasuri care seamănă cu cel omenesc. 

Pe cînd Minerva se mira de aceasta, o altă muză astfel a 
început să vorbească: 

„De curînd acestea au trecut în rîndul zburătoarelor, după ce 
au fost învinse într-o luptă. Au fost fiicele bogatului Pieros, din 
ţinuturile Pellei. Mama lor a fost Evippe din Paeonia”. De nouă 
ori avînd să nască, de nouă ori ea a chemat pe puternica Lucina. 
Mulțimea de surori, cînd s-au făcut mari, s-au îngimfat prosteşte 
de numărul lor. După ce au trecut prin multe oraşe ale 
Haemoniei şi ale Acheii, au venit aici şi ne-au înfruntat cu astfel 
de cuvinte: «încetaţi să înşelaţi poporul neştiutor printr-o 
desfătare deşartă. Dacă aveţi încredere în voi, zeițe Thespiade?, 
luaţi-vă la întrecere cu noi. Nu vom fi învinse nici cu vocea, nici 
cu măiestria. Sîntem tot atitea. Sau voi veţi fi învinse şi atunci 
ne veţi da fintîna fiului Meduzei şi izvorul Aganippe din 
Hyante?"', sau vom fi noi învinse şi atunci vor fi ale voastre 
cîmpiile emathiene”, pînă la înzăpeziţii Paeoni. Nimfele să fie 
judecătoare ale întrecerii». 

Era ruşinos să ne luăm la întrecere, dar ni s-a părut mai 
ruşinos să dăm înapoi. Nimfele alese să hotărască rezultatul 
luptei jurară pe fluvii şi se aşezară pe scaune săpate în stincă. 
Atunci cea care a propus concursul ridicîndu-se prima, fără să 
fie aleasă prin sorţi, cîntă războaiele zeilor şi pune într-o cinste 
nemeritată pe giganţi, micşorînd faptele zeilor mari. Ea spune că 
Typhoeus, ieşind din adîncurile cele mai de jos ale pămîntului, a 
produs spaimă locuitorilor cereşti şi ca toţi au luat-o la fugă, 
pînă ce obosiţi i-a primit pămîntul Egiptului şi Nilul cel cu şapte 
braţe. Povesteşte că şi aci a venit Thyphoeus cel născut din 
pămînt şi că zeii s-au ascuns de el, luînd diferite chipuri 
înşelătoare. «Jupiter - spunea ea - s-a făcut păstor al unei 
turme; de aceea este închipuit şi acum cu coarne încovoiate în 
Libya, unde este adorat sub numele de Ammon. Delianul s-a 
schimbat în corb, fiul Semelei în ţap, sora lui Phoebus în pisică, 
Junona într-o vacă albă, Venus în peşte, cylenianul Mercur s-a 
ascuns sub aripile unui ibis». 

Astfel cîntase, însoţindu-şi chitara cu vocea. Sîntem invitate 
şi noi, aonidele. Dar poate n-ai plăcere şi vreme să asculţi 
cîntecele noastre". „Nu te îndoi, povesteşte-le aşa cum au 
urmat" răspunse Pallas şi se aşeză la umbra pădurii care adia o 
răcoare uşoară. 

Muza reluă: „Noi am dat toată însărcinarea întrecerii uneia 
singure, anume Caliopei, care s-a ridicat şi, legindu-şi cu o 
iederă părul revărsat, a atins cu degetul cel mare coardele 
tînguitoare ale lirei. Şi în mişcarea coardelor a cîntat astfel: 

„Ceres cea dintii a tras brazde cu plugul încovoiat. Cea dintii 
a dat roade şi hrană binefăcătoare pe pămînt. Cea dintii a dat 
legi?5. Toate sînt darul lui Ceres. Pe ea o voi cînta, numai de-aş 
putea glăsui imnuri demne de zeiţă, căci zeiţa este fără îndoială 
demnă de cîntecele mele. O mare insulă, Trinacria, acoperă 
trupul unui gigant şi ţine sub marea sa greutate pe Typhoeus, 
care a îndrăznit să aspire la locaşurile cereşti. El se sileşte şi se 
luptă adesea să iasă deasupra, dar mîna dreaptă îi este sub 
muntele Pelorus din Ausonia, iar cea stingă sub tine, Pachynus. 
Picioarele îi sînt sub Lilybaeus. Capul i-l apasă Etna. întins cu 
faţa în sus sub acesta din urmă, Typhoeus aruncă valuri de nisip 
şi varsă din gura-i sălbatică flăcări. Adesea se luptă să uşureze 
greutatea pămîntului şi să răstoarne cu corpul oraşele şi marii 
munţi. De aceea se cutremură pămîntul şi însuşi regele tăcerii 
se teme să nu se desfacă pămîntul printr-o mare despicătură, 
iar lumina pătrunsă să sperie tremurătoarele umbre. Temîndu- 
se de această prăbuşire, regele întunericului a ieşit la lumină şi, 
purtat într-un car tras de cai negri, a înconjurat cu atenţie 
temeliile pămîntului sicilian. După ce a cercetat îndeajuns şi a 
văzut că nici un loc nu este şubred, teama i s-a spulberat. Venus 
- de pe muntele său Erix” - l-a văzut umblînd încoace şi încolo. 

Imbrăţişîindu-şi fiul zburător, ea zice: 

«O, fiul meu, puterea mea, armele mele şi mîinile mele. la 
acele săgeți cu care învingi pe toţi, Cupidon, şi aruncă-le cu 
repeziciune în pieptul zeului căruia soarta i-a hărăzit ultima din 
cele trei împărăţii. Tu subjugi pe zeii de sus, pe Jupiter însuşi şi 
supui divinităţile mari, învingînd pe însuşi acel ce conduce divi- 
nităţile mării. Pentru ce să scape de sub puterea noastră 
Tartarul? Pentru ce să nu-i impui stăpînirea ta şi a mamei tale? 
Infernul e a treia parte a lumii şi totuşi noi sîntem dispreţuiţi 
chiar în cer. lată unde ne duce îngăduinţa noastră. 

Puterile lui Amor şi ale mele au slăbit. Nu vezi pe Pallas şi pe 
săgetătoarea Diana că sînt în afară de legile mele*%? Dacă o 
lăsăm aşa şi fiica”! lui Ceres va rămîne fecioară. Căci nutreşte 


140 


Ovidiu Metamorfoze 
Cartea V 


aceeaşi speranţă. Tu, dacă am vreo mulţumire pentru alianţa 
domniei noastre, uneşte-o pe zeiţă cu unchiul ei». 

Acestea a zis Venus. El deschide tolba şi, după dorinţa 
mamei sale, dintr-o mie de săgeți scoate una singură, dar decit 
ea nu era alta mai ascuţită, nici mai sigură, nici care să asculte 
mai mult de arc. Sprijinind 
pe genunchi arcul, l-a îndoit şi cu săgeata cu cîrlig în vîrf a 
străpuns pe Pluton în inimă. 

Nu departe de zidurile Hennei*? este un lac cu apă adîncă cu 
numele Pergus. Nici Caystros** n-a auzit mai multe cîntece de 
lebede ce alunecă pe valuri decit lacul acesta. O pădure 
încunună apele, încingindu-le din toate părţile şi frunzele sale 
opresc ca o perdea pătrunderea razelor de soare. Umbra aduce 
răcoare, pămîntul umed e plin de flori asemănătoare purpurei 
de Tyr. Aici este o primăvară veşnică. In acest lumi-niş se joacă 
Proserpina şi culege violete sau crini albi şi cu voioşie de copil îşi 
umple coşuleţul şi sînul, căutînd să întreacă tovarăşele sale în 
culesul florilor. 

Cum a văzut-o, Pluton s-a îndrăgostit de ea şi a răpit-o. Pînă 
într-atit se grăbeşte iubirea! Zeița, spe-riată, amestecînd vocea 
cu plînsul, strigă pe mamă şi pe tovarăşele ei, dar mai ales pe 
mamă.. 

Cum pe virful muntelui îşi sfişiase îmbrăcămintea, florile 
culese au căzut. Această pierdere a îndu-rerat-o pe fecioară. Atit 
de mare era simplitatea sufletului ei de copil. 

Răpitorul conduce carul şi mînă caii, îndemniînd pe fiecare pe 
nume. Peste giturile şi coamele lor struneşte friiele acoperite de 
o rugină neagră. Trece peste lacuri adinci şi peste mlaştinile 
Palice3*, răspîndi-toare de miros de pucioasă, care fierbe în sînul 
pămîntului şi pe unde bacchiazii*5, neam născut în Corintul cel 
aşezat între două mări, au întemeiat un oraş între porturi 
neegale?f. La mijloc, între Cyane şi Arethusa?” cea izvorătoare 
de la Pisa este o mare, care înaintează, închizindu-se într-un golf 
strâmt. Aici locuia Cyane, cea mai vestită între nimfele siciliene 
şi de la care i-a rămas şi lacului numele. Ea s-a ridicat pînă la 
brîu deasupra apei şi l-a recunoscut pe zeu. 

«Nu vei merge mai departe - i-a spus ea. Nu poţi fi ginerele 
zeiţei Ceres fără voia ei. 

Ar fi trebuit s-o ceri, nu s-o răpeşti. 

Şi pe mine - dacă mi-e îngăduit să pun cele mici alături de 
cele mari - m-a iubit Anapis**. 

Totuşi am fost cerută şi nu m-am căsătorit cu el, fiind 
înspăimîntată ca şi aceasta». 

Acestea a zis şi, întinzind braţele, i-a tăiat calea. Saturnianul 
nu şi-a mai stăpinit mînia. Mînînd groaznicii lui cai, cufundă cu 
braţ puternic sceptrul regal, răsucindu-l în fundul genunii. 
Pămiîntul lovit i-a deschis drum spre Tartar şi-a lăsat astfel să 
treacă prin acest crater carul care a huruit în adîncuri. lar 
Cyane, deplîngînd şi pe zeiţa răpită şi drepturile încălcate ale 
izvorului său, e rănită de o durere nemiîngi-iată în inima ei 
tăcută. Se istoveşte în lacrimi şi se risipeşte în apele a căror 
divinitate fusese pînă de curînd. Puteai vedea cum membrele i 
se înmoaie, oasele devin mlădii, unghiile îşi pierd tăria. Dintre 
toate, păru-i de aur, degetele şi picioarele se topesc cele dintii; 
căci părţile dinafară ale trupului trec mai repede în starea apelor 
reci. După aceea spatele, umerii, coastele, pieptul, se pierd în 
curenţii uşori de apă. In sfîrşit, locul sîngelui viu în vinele 
schimbate l-a luat apa şi n-a rămas nimic care să poată fi prins 
cu mîna. 

Între timp, mama îndurerată şi-a căutat zadarnic fiica pe tot 
pămîntul şi pe toate mările. Nici Aurora, care se înalţă cu părul 
de raze roşii, nici Hesperus n-a văzut-o oprindu-se undeva., Ea a 
aprins de la Etna două făclii de pin înmuiat în smoală şi le-a 
purtat, fără odihnă, pe fiecare cu cîte o mină, prin întunecimile 
îngheţate. Şi cînd ziua binefăcătoare ştergea lumina stelelor, îşi 
căuta fiica de la răsăritul pînă la apusul soarelui. 

De oboseală, setea i se mărea şi nici un izvor nu-i ieşea în 
cale, cînd din întîmplare a ajuns la o casă acoperită cu paie. A 
bătut în uşile mici. A ieşit din casă o babă. 

O roagă să-i dea apă şi aceasta îi dă o băutură dulce, pe 
care o pregătise mai înainte din făină de orz şi 
din miere. Pe cînd zeiţa sorbea băutura care i se dăduse, s-a 
oprit în faţa ei un copil cu priviri scrutătoare şi îndrăzneţe şi a ris 
de ea, numind-o lacomă. Ea s-a supărat şi băutura de miere 
amestecată cu făină de orz, pe care încă n-o băuse, a aruncat-o 
pe copilul care vorbea. Faţa acestuia s-a umplut de pete, mîinile 

i s-au transformat în picioare şi o coadă i s-a adăugat la mem- 
brele lui schimbate. Trupul i s-a chircit, pentru ca să nu-i fie 
mare puterea de a vătăma. S-a făcut o mică şopirlă. 

Bătrîna se miră de această schimbare şi plinge şi vrea să 
pună mîna pe acest monstru. Dar el fuge şi cată să se ascundă. 
Poartă urmele culorii sale dinainte, fiind punctat pe corp cu 
felurite picături care strălucesc. 

Aş întîrzia prea mult să spun cîte mări şi ţări a cutreierat 
zeiţa. Nu mai este colţ de lume necăutat. S-a întors iarăşi în 
Sicania şi, cercetînd din nou cu de-amănuntul şi pretutindeni, a 
ajuns la Cyane. Dacă n-ar fi fost schimbată aceasta, ar fi 
povestit totul. Dar n-avea nici chip, nici limbă să vorbească, 
oricît ar fi vrut. Totuşi i-a dat unele semne. l-a arătat pe 
suprafaţa apei  cingătoarea  Proserpinei ce i-a alunecat 
întîmplător în genune în acel loc. Cînd a văzut-o, ca şi cum abia 
atunci ar fi aflat de răpirea fiicei sale, zeiţa şi-a smuls părul des- 
pletit şi şi-a lovit de multe ori pieptul cu palmele. încă nu ştie 
unde e fiica sa; totuşi blesteamă toate părţile pămîntului şi le 
numeşte nerecunoscătoare şi nevrednice de darul roadelor. 

Înainte de toate, învinovăţeşte Trinacria%, în care a găsit 
urmele răpirii. Astfel, acolo rupse cu mină furioasă plugurile care 
răsturnau brazde, dînd morţii deopotrivă şi pe plugari şi pe 
plăvanii de la jug. Ea porunci ogoarelor să nu rodească şi secă 
seminţele semănate. Pămintul sicilian, cu o rodnicie renumită 
pînă departe, este acum sterp. Semănăturile abia răsărite mor 
stricîndu-le ori soarele prea arzător, ori ploaia prea mare. 
Anotimpurile şi  vînturile sînt vătămătoare şi,  lacome, 
zburătoarele culeg seminţe abia semănate. Neghina, pălămida 
şi pirul cel nebiruit istovesc semănăturile de grîu. 

Nimfa“ iubită de Alpheu, ridicîndu-şi capul din undele venite 
din Elida şi dîndu-şi pe după urechi părul ud de pe frunte, 
zice: „O, mamă a fecioarei căutate în tot universul, şi a 
roadelor, curmă nemăsura-tele-ţi chinuri şi nu urmări cu ura ta 
un ţinut credincios ţie. Pămintul n-a fost cu nimic vinovat. 
Împotriva voinţei lui s-a deschis răpitorului. Dar nu pentru patria 
mea te rog. Am venit ca străină. Pisa mi-e patria şi-mi trag 
obiîrşia din Elida. Locuiesc ca străină în Sicania. Dar acest 
pămînt mi-e mai plăcut decît orice alt ţinut. Cu numele de 

Arethusa, aici am penaţii, aici mi-e casa, pe care tu, prea buno, 
salvează-mi-o. Va veni ceasul potrivit ca să povestesc de ce mi- 
am schimbat locuinţa şi pe valurile unei mări atît de mari am 
ajuns la Ortygia; va veni ceasul pentru povestirile mele, cînd tu 
vei fi uşurată de griji şi faţa îţi va fi mai veselă. Pămiîntul mi-a 
deschis drum înlăuntrul lui şi, trecînd prin adîncuri de hrube, îmi 
ridic aici capul, unde văd aştri necunoscuţi. Aşadar, pe cînd 
alunecam sub pămînt pe lîngă apa Styxului, am văzut acolo cu 
ochii mei pe Proserpina ta. Este tristă şi cu faţa încă speriată, 
însă totuşi e regină, e stăpina lumii întunecate, este soţia 
puternică a regelui infernului”. 

Mama a rămas multă vreme înmărmurită ca o stîncă la auzul 
acestor cuvinte. Cînd această grea stare 
sufletească i-a fost alinată de marea-i durere, ea s-a înălţat cu 
carul în slăvile cereşti. Acolo, cu părul răvăşit şi cu toată faţa 
scăldată în lacrimi, s-a oprit înaintea lui Jupiter şi i-a zis: „Pentru 
sîngele tău şi al meu, vin rugătoare la tine, Jupiter! Dacă n-ai 
nici o recunoştinţă pentru mamă, fii înduioşat ca tată pentru 
fiica ta. Te rog să nu-i porţi mai puţin de grijă, pentru că am 
născut-o eu. lată, mi-am regăsit, în sfîrșit, fiica atita timp 
căutată, dacă regăsire înseamnă a o fi pierdut sigur, dacă 
regăsire înseamnă a o şti unde este. Pot ierta că a fost răpită, 
numai să mi-o dea înapoi. Fiica ta nu-i demnă de o căsătorie 
prin răpire, dacă a mea este demnă". 

Jupiter răspunde: 

„Aceeaşi grijă şi datorie am şi eu ca şi tine faţă de fiica 
noastră; dar dacă-i vorba să le spunem lucru-rilor pe adevăratul 
lor nume, aceasta nu se cheamă insultă, ci iubire. Nu-i o ruşine 
să ne fie el ginere, numai tu să vrei, zeiţă! Chiar de-ar fi să-i 
lipsească celelalte, cît de mare lucru este să fii fratele lui Jupiter! 
Ce să mai spun că nici celelalte nu-i lipsesc şi că este în urma 
mea numai datorită sorții? Dar dacă ai atita dorinţă s-o iei 
înapoi, Proserpina se va întoarce în cer, cu condiţia hotărită însă 
să nu se fi atins acolo cu gura de mincare; căci aşa opreşte 
legămiîntul Parcelor"*, 

Acestea zise Jupiter. Dar Ceres ţinea neapărat să-şi aducă 
fiica. Şi destinele nu îngăduie astfel, fiindcă fecioara nu se 
putuse stăpîni să nu mănînce, ci, pe cînd în copilăreasca ei 

nevinovăție rătăcea prin grădinile cultivate, aplecase o creangă 
dintr-un pom şi rupsese o rodie purpurie, muşcînd din ea şi 
scoţind de sub coaja galbenă şapte sîmburi., 

N-o văzuse decît singur Ascalaphus“?, pe care se spune că l-a 
născut într-o peşteră întunecoasă Orphne, una dintre 
frumoasele nimfe ale Avernului, din dragoste cu Acheronul“5. A 
văzut-o şi, pîrînd-o fără milă, i-a răpit putinţa întoarcerii. Zeița 
întunericului a gemut de durere şi l-a schimbat pe piritor într-o 
pasăre prevestitoare de rău. Turnindu-i pe cap apă din 
Phlegethon**, l-a schimbat, făcîndu-l cu cioc, cu pene şi cu ochi 
mari. Despuiat de chipul său, el capătă aripi gălbui. Capul i se 
măreşte, unghiile i se lungesc şi se încovoaie. Abia îşi mişcă 
aripile crescute pe braţele îngreuiate. Devine pasăre res- 
pingătoare, prevestitoare de jale, bufniţă urită, ce cobeşte 
oamenilor. 

Totuşi acesta ar putea să pară că a meritat pedeapsa, din 
cauza denunţului şi a gurii sale. Dar voi, fiice ale lui Achelous*, 
de unde aveţi pene şi picioare de păsări, cînd chipul vă este de 
fecioare? Nu cumva fiindcă, pe cînd Proserpina culegea flori de 
primăvară, eraţi amestecate, sirene, în numărul însoţitoarelor 
ei? După ce aţi căutat-o zadarnic pe tot pămîntul, pentru ca 
apele mării să simtă neîncetat grija voastră, aţi dorit să staţi 
deasupra valurilor, ajutate de vislele aripilor. Aţi avut zei care v- 
au ascultat cu uşurinţă şi aţi văzut cum corpul vostru se 
îngălbeneşte de penele care v-au ieşit pe neaşteptate. Şi, 
pentru ca acel cîntec menit a desfăta urechile, acea mare 
înzestrare a gurii voastre să nu-şi piardă folosinţa limbii, zeii v- 
au lăsat înfăţişarea de fete şi vocea omenească. 

Mijlocitor între fratele şi sora sa întristată, Jupiter a împărţit 
anul în două părţi egale şi a poruncit ca Proserpina, zeiţă 
comună a ambelor regate, să stea cite şase luni cu mama sa şi 
cîte şase cu soţul. 

Lui Ceres i se schimbă îndată şi gîndul şi faţa. Căci fruntea 
zeiţei, care putea să pară tristă din cauza lui Pluton, acum este 
veselă, asemenea soarelui care a fost înainte acoperit de nori 
umezi şi apoi a ieşit biruind norii. 

Binefăcătoarea Ceres, liniştită că şi-a găsit fiica, te-a 
întrebat, Arethusa, care e pricina drumului tău? 

Cum ai devenit izvor sfint? 

Undele au tăcut, zeiţa a scos capul din izvorul adînc al 
acestora şi, zvîntindu-şi cu mîna părul azuriu, a povestit iubirea 
de altădată a fluviului Eleus. 

Am fost una dintre nimfele care sînt în Achaia - zise ea. N-a 
ales alta mai cu grijă decît mine luminişurile pentru vînătoare şi 
n-a întins mai cu pricepere laţuri pentru vînat. Dar deşi n-am 
căutat niciodată faima frumuseţii, ci preţuiam numai curajul, 
aveam totuşi numele de frumoasă. Nu mă încînta prea mult că 
eram admirată pentru frumuseţea mea. In loc să mă bucur ca 
altele de laudele ce mi se aduceau, am roşit ca o ţă- 
rancă şi am socotit că-i o crimă să placi cuiva. 

Odată mă întorceam, mi-amintesc, obosită din pădurea 
Stymphale“f. Era cald şi oboseala mă încălzise 
şi mai rău. Am întîlnit o apă limpede, care curgea liniştită, fără 
murmure şi vîrtejuri. Era atît de limpede că se puteau număra 
pietrelele pe fundul ei, şi atît de liniştită că abia puteai vedea 
încotro curge. Sălcii albe şi plopi răsăriţi de la sine şi crescuţi de 
ape dădeau umbră malurilor înclinate. M-am apropiat şi mai întii 
mi-am muiat virful picioarelor în apă, apoi le-am udat pînă la 
genunchi şi, nemulțumită cu atît, m-am dezbră-cat, mi-am pus 
îmbrăcămintea subţire pe o salcie aplecată şi am intrat goală în 
apă. Pe cînd alunecam prin unde, plesnindu-le şi frămîntîndu-le 
în mii de feluri, pe cînd spintecam mereu apa cu braţele, am 
auzit în mijlocul ei nu ştiu ce murmur. Speriată, m-am oprit 
tocmai aproape de marginea apei, lîngă mal. 

«Incotro te grăbeşti, Arethusa? încotro te grăbeşti prin 
undele mele?» - zise Atpheus cu glas încet. Am fugit fără haine, 
cum eram. Hainele îmi rămăseseră pe celălalt mal. El cu atît mai 
mult stăruia şi se înflă-căra. Fiindcă eram goală, păream mai 
pregătită pentru el. Aşa fugeam eu, aşa de sălbatic mă urmărea 
el, cum fug cu tremurător fiîlfiit de aripi porumbiţele de uliu şi 
cum urmăreşte uliul fricoasele porumbiţe. Am putut să fug într- 
una pînă la oraşele Orchomenos şi Psopis, pînă la muntele 
Cyllene şi poalele Menalului, pînă la îngheţatul Erimanthos" şi 
cîmpiile Elidei. 

El nu fugea mai repede decit mine. Dar puterile nu ne erau 
egale: eu nu mai puteam rezista multă vreme la fugă, pe cînd el 

era în stare să rabde o sforţare îndelungată. Totuşi, am fugit 
peste cîmpuri, prin munţi acoperiţi cu păduri, peste prăpăstii şi 
stînci, pe unde nu era nici un drum. Soarele era în spatele meu. 
Am văzut cum înaintea mea mergea o umbră lungă. Poate 
cumva teama mă făcea s-o văd, dar în mod sigur auzeam 
sunetul paşilor care-mi mărea spaima, iar respiraţia puternică a 
gurii sale îmi sufla panglicile ce-mi ţineau strîns părul. 

Istovită de oboseala fugii, am strigat: 

«Sînt pierdută. Dă ajutor, Diana, armaşei tale, căreia adesea 
i-ai dat să-ţi poarte arcurile şi tolba cu săgeți». Zeița m-a auzit 
şi, aducînd un nor des, l-a aruncat asupră-mi şi m-a învăluit în 
întuneric. Rîul mă căuta în toate părţile, în jurul norului, neştiind 
unde sînt. De două ori a ocolit, fără să mă găsească, locul unde 
eram acoperită de zeiţă, şi de două ori a strigat: 

«O, Arethusa! O, Arethusa!». Cît mi-era atunci inima de 
nenorocită? Oare nu ca a mieluşelei cînd aude lupii urlînd în 
jurul staulului? Sau ca iepurele care, ascuns în mărăcini, vede 
gura duşmănoasă a cîini-lor şi nu îndrăzneşte să facă nici o 
mişcare? Totuşi n-a plecat. Căci nu vedea urmele paşilor mei 
depărtîn-du-se. Păzea şi norul şi locul. O sudoare rece mi-a aco- 
perit membrele obosite şi din tot corpul au început să-mi cadă 
picături albăstrii. Pe unde călcam cu piciorul, izvora lac şi de pe 
păr îmi cădea rouă. Mai repede ca de cînd am început să 
povestesc m-am schimbat în izvor. Dar rîul a recunoscut în apă 
pe cea pe care o iubeşte şi, părăsind chipul de om pe care-l 
luase, a revenit la cel de rîu ca să se unească cu mine. Deliana“ 
a desfăcut pămîntul şi, cufundîndu-mă prin hrube întunecoase, 
am mers pînă în Ortygia. Această insulă care mi-e dragă, fiindcă 
poartă numele zeiţei ocrotitoare, cea dintii m-a scos la suprafaţă 
sub bolta cerului». 

Atiît a vorbit Arethusa. Zeița roadelor a înhămat la carul ei 
doi şerpi, le-a pus frîul în gură şi a pornit prin văzduh, între cer şi 
pămînt. A coborit în cetatea Tritonidei cu carul uşor pe care l-a 
încredinţat lui Triptolemus“*, Dîndu-i şi seminţe, i-a poruncit 
acestuia ca o parte să le semene în pămînt care n-a fost 
semănat niciodată, iar o parte în pămînt cultivat din nou după 
un timp îndelungat de odihnă. 

Îndată tînărul a zburat în văzduh deasupra Europei şi a 
pămiînturilor Asiei, apoi s-a întors şi s-a oprit în ţinuturile Sciţiei. 
Aici era rege Lyncus. S-a dus la acesta la palat şi, întrebat pe 
unde a venit, care-i motivul călătoriei, cum îl cheamă şi care-i 
patria, el a răspuns: „Patria-mi este vestita Athenă. Numele, 
Tripto-lemus. N-am venit nici cu corabia pe mare, nici cu piciorul 
pe pămînt. Mi-a deschis drum văzduhul. Aduc darurile lui Ceres, 
care, semănate pe ogoarele întinse, dau holde bogate şi hrană 
binefăcătoare'". 

Barbarul a fost pizmaş şi, ca să treacă el drept născocitorul 
unui dar aşa de mare, a dat tînărului găzduire, dar în timpul 
somnului s-a năpustit asupra lui să-l ucidă. Tn momentul însă în 
care căuta să-i înfigă sabia în piept, Ceres l-a schimbat pe scit în 
lynx, iar tînărului mopsopian* i-a poruncit să miie iarăşi prin aer 
telegarii sacri". 

Cea mai mare”! dintre noi sfîrşise cîntecele. Nimfele au spus 
într-un glas că zeițele locuitoare ale Heli-conului”? au cîştigat 
întrecerea. Cele învinse ne aruncau ocări. „Fiindcă e prea puţină 
pentru voi - a zis muza - pedeapsa pe care aţi luat-o fiind 
înfrîinte, voi adăugaţi la greşeala voastră şi cuvinte grele. 
Răbdarea noastră nu este fără margini. Vom păşi la pedepse. Şi 
vom urma glasul miîniei". 

Ematidele”? rid şi dispreţuiesc cuvintele amenințătoare. Dar 
încercînd să vorbească cu ton ridicat şi să întindă împotriva 
noastră miini cutezătoare, au văzut că pe lîngă unghiile lor ies 
pene, că braţele li se aco-peră cu pene. Şi una pe alta se văd 
cum gura le creşte într-un cioc tare şi trec în rîndul păsărilor din 
păduri. Pe cînd voiau să-şi bată piepturile, mişcarea braţelor le 
înalţă în aer, fiind de acum coţofene birfitoare ale pădurilor. Sub 
chipul lor înaripat păstrează şi acum talentul de odinioară, 
limbuţia birfitoare şi dorinţa nemăsurată de a vorbi". 

1 Perseu, fiul Danaei. Vezi şi nota 49, Cartea IV. 

? Perseu şi Minerva (Pallas) sunt frati, ca fii ai lui Jupiter. 

3 Limnate era nimfă a lacurilor. 

1 Syene, oraş în Egipt. 

° Cest, un fel de mănuşi de piele, întărite cu plumb, pe care 
le puneau atletii la pugilat. Cest înseamnă, de ase-menea, 
pugilatul însuşi, boxul din zilele noastre. Cestul era o unealtă de 

luptă atletică, pe cînd sabia era o armă de război şi ca atare era 
socotită mai presus de cest 

* Panglica albă era semn al funcției sacerdotale. 

7 Manii stygieni, sufletele celor morti, de la numele Styxului, 
rîu în infern. 

 Cinyphianul, de la Cinyphus, rîu in Africa. 

” Nasamonia şi Marmarica, regiuni în Africa, prima ocupând o 
parte din deşertul Saharei, iar a doua între Egipt şi Cyrenaica. 

10 Bactrianul, de la Bactria, ținut în Persia. 

1 Mendesianul, din Mendes, capitala Mendesiei, tinut in 
Egipt. 

12 Deşi priceput în prevederea viitorului după zborul 
păsărilor, n-a putut prevedea în ce chip va muri. 

1 Socrul, soacra şi soția lui Perseu: Cepheu, Cassiope şi 
Andromeda. 

14 Bellona, zeița războiului la romani. 

15 Chaonia, ținut în Epir. 

1 Nabata; vezi nota 5, Cartea 1. 

17 Cyllene, vezi nota 68, Cartea |. 

15 Gorgona îi fusese duşman, cu care se luptase, ucigind-o. 

19 Acrisius pusese într-o mică barcă pe Danae şi pe Perseu și- 
i lăsase pe mare, în voia valurilor, pentru a evita un oracol care 
prezisese că va fi ucis de fiul ce se va naşte din fiica sa. 

2 Danae şi fiul său, ajungind nevătămați pe insula Seriphus, 
au fost găsiți de păstorul Dictys şi duşi la regele insulei, 
Polydecte. S-a amorezat de Danae şi a căutat să scape de 
Perseu, expunindu-l la mari pericole. Perseu pre-făcu pe 
Polydecte în stincă şi în locul lui puse rege pe Dictys. 

21 Cythnus şi Giarus, insule in Cyclade. 

22 Mnemonide, muze, fiice ale Mnemosinei, zeița memoriei. 

*3 Daulis, oraş in Focida; Foceea, oraş în lonla. 

24 Paeonia, provincie în Macedonia. 

25 Thespiade din Thespie, oraş în bBeoţia, la poalele 
Heliconului. 

26 Izvorul Hippocrene, pe care-l făcuse Pegasul, fiul Meduzei, 
să țişnească, ca şi izvorul Aganippe, erau în ținu-tul Hyante din 
Beoţția. Vezi şi nota 12. Cartea III. 

27 Emathiene, de la Emathia, alt nume al Macedoniei. 

23 Ovidiu socoteşte că primele legi au apărut din necesitatea 
stabilirii proprietății asupra pămintului. 

2% Erix, munte în Sicilia, unde Venus avea un templu. 

* Pallas şi Diana erau zeițe fecioare. 

? Fiica lui Ceres era Proserpina. Jupiter, era tatăl Proserpinei 
şi frate cu Pluton, Zeul infernului. 

32 Henna, oraş în Sicilia. 

35 Caystros, rîu în Lycia. 

3 Palicii, fii gemeni ai lui Jupiter şi ai nimfei Thalia, dădură 
numele lor unei localități şi unor mlaştini din Sicilia. 

35 Bacchiazi, familie din Corint ce se trage de la regele 
Bacchis din Corint, sau de la zeul Bacchus. 

3€ Syracusa, colonie a oraşului Corint, zidită la început în 
insula Ortygia între portul mare şi portul mic al Syracusei. 

37 Cyane şi Arethusa, izvoare lângă Syracusa. 

“5 Anapis, râu care se varsă în mare lângă Syracusa. 
Arethusa este unul din afluenții săi, ale căror legende le 
povesteşte mai departe Ovidiu. 

3) Trinacria, nume dat Siciliei, din cauza formei sale 
triunghiulare. 

4 Cei vechi credeau că râul Alpheu udă Elida şi, ajungind în 
mare, nu-şi amestecă apele cu ea, ci o străbate mai departe, 
până ce ajunge şi se uneşte cu apele Arethusei. 

11 Parce, cele trei zeițe care torc firul destinului. 

+2 Ascalaphus, cuvint grecesc, care înseamnă bufniţă. 

3 Orphne, de asemenea cuvint grecesc, care înseamnă 
întunecime. Avernul şi Acheronul, râuri în infern. 

44 Phlegethon, rîu în infern. 

4% Achelous, ríu în Etolia, tatăl sirenelor, ființe mitologice cu 
chip de fecioare şi cu corp de pasăre, care, prin cintecul lor 
fermecător, atrăgeau oamenii şi îi ucideau. 

+ Stymphale, regiune in Arcadia. 

+7 Orchomenos şi Psopis, oraşe în Arcadia; Cyllene, Maenal şi 
Erimanthos, munti în acelaşi ținut. 

+ Deliana, Diana, născută în insula Delos, ca şi Apollo. 

+ Triptolemus, rege în Eleusis, a introdus cultul zeiței Ceres 
în Atica. 

3 Mopsopian în loc de atenian, de la numele lui Mopsopus, 
unul din regii Atenei 

“1 Calliope, muza poeziei epice. 

2 Heliconul, munte unde locuiesc muzele şi unde are loc 
întrecerea. 

”Ematide, alt nume al pieridelor, de la Ematia, vechiul nume 
al Macedoniei, patria 2 

CARTEA VI 


1. Metamorfoza Arachnei în păianjen; 

2. Niobe se socoate mai presus de Latona şi este schimbată 
în piatră; 

3. Metamorfoza țăranilor Iycieni în broaște; 

4. Marsyias e preschimbat în fluviu; 

5. Pelops, cel cu un umăr de fildeş, plinge pe Niobe; 

6. Metamorfoza lui Tereus în pupăză, a Filomelei în 
privighetoare, a Procnei în rândunică, 

7. Boreas răpeşte pe Orithya; el are cu ea doi fii, pe Calais şi 
pe Zetes, care au făcut parte dintre argonauți. 


1. Metamorfoza Arachnei în păianjen 

Tritoniana' ascultase cu atenţie această poveste. 

li plăcuseră cîntecele şi socotise îndreptăţită minia 
aonidelor?. Dar a zis în sine: „A lăuda e puţin lucru. Să fiu şi eu 
la rîndul meu lăudată şi să nu îngădui ca divinitatea mea să fie 
dispreţuită fără pedeapsă". 

Cu aceste cuvinte îşi îndreaptă gindurile spre soarta 
meonianei? Arachne, despre care auzise că este prea mult 
lăudată, mai mult decit ea însăşi ca zeiţă, pentru priceperea ei 
în lucratul lînii. Aceasta nu era vestită nici prin locul de naştere, 
nici prin obirşia neamului, ci prin lucrul său minunat. Tatăl ei, 
Idmon, vopsea la Colophon’ lînă în purpură de Focida. Mama sa 
murise. Dar şi aceasta fusese din popor, la fel ca bărbatul său. 
Totuşi, Arachne îşi cîştigase un nume foarte răspîndit în oraşele 
Lydiei, prin iscusinţa sa, deşi se născuse într-o casă mică şi 
locuia în mica Hypaepa”. Adesea nimfele şi-au părăsit podgoriile 
Timolului€ lor, ca să-i vadă lucrul minunat. 

Şi nimfele Pactolului” şi-au lăsat apele lor. Nu se mulţumeau 
numai să privească pînzele terminate, ci şi să le vadă cum se 
făceau, atita frumuseţe era în arta sa. Fie că potrivea lina 
nelucrată în primele caiere, sau o răsucea între degete şi, 
trăgînd-o în fir lung, o făcea subţire şi moale asemenea norilor, 
fie că înviîrtea cu deget uşor fusul cel sprinten, ori cosea cu acul, 
puteai crede că arta o are de la Pallas. Totuşi ea tăgă-duieşte 

aceasta şi, ofensată, că i s-ar putea atribui o asemenea 
învăţătoare, zice: „Să se ia la întrecere cu mine: dacă voi fi 
învinsă, nu voi mai avea nimic de tăgăduit”. 

Pallas se preface în bătrînă. Işi pune şuviţe de păr alb la 
timple şi-şi sprijină corpul neputincios în toiag. Apoi, astfel 
începe să vorbească: „Virsta înaintată nu ne-aduce numai 
neplăceri; din anii tîrzii ne vine experienţa. Nu dispreţui sfatul 
meu; poţi să pretinzi cea mai mare faimă în lucratul lînii între 
muritoare, dar nu cuteza să te masori cu o zeiţă şi cere-ţi iertare 
cu voce rugătoare pentru cuvintele tale îndrăzneţe. Te va ierta 
dacă o vei ruga". 

Ea o privi cu ochi duşmănoşi şi lăsă firul început, abia 
stănînindu-se şi mărturisindu-şi prin privire mînia. Apoi răspunse 
prin astfel de cuvinte travestitei Pallas: „Fără minte şi cu corpul 
istovit de lunga-ţi bătrineţe, e rău că ai trăit prea mult. Să-ţi 
asculte aceste cuvinte nora, sau fiica, dacă ai. Eu mă conduc 
după capul meu. Şi, ca să nu crezi că mi-a fost de folos sfatul 
tău, iată, rămîn la aceeaşi părere a mea. De ce n-a venit ea 
însăşi? De ce fuge de întrecere?" Atunci zeiţa spuse: „A venit". 
Şi şi-a lăsat chipul de babă, înfăţişmdu-se ea, Pallas. li 
venerează divinitatea nimfele şi nurorile Mygdonide. Numai 
fecioara nu s-a speriat, dar a roşit; roşeaţa pe neaşteptate i-a 
însemnat fără voia ei faţa şi apoi a dispărut iarăşi, cum se face 
de obicei zarea de purpură îndată ce apare aurora şi după puţin 
timp se albeşte cînd răsare soarele. Ea stăruie în ceea ce a 
început şi, din dorinţa unei întiietăţi nesocotite, îşi grăbeşte 
destinul. 

Căci fiica lui Jupiter nu dă înapoi. N-o mai sfătuieşte şi nu mai 
amină întrecerea. Fără întirziere se aşază amindouă una într-o 
parte şi alta în cealaltă şi întind pinza de fire subţiri. Urzeala 
este pusă în război şi vergi de trestie despart firele. Suveica cu 
vîrful ascuţit, vîrîtă prin urzeală, este prinsă uşor cu degetele şi 
firul trecut printre fire este izbit cu pieptenele cu dinţi deşi şi 
subţiri al spetei. Amîndouă se grăbesc şi suflecate îşi mişcă 
sprintene braţele, rîvna înşelind oboseala. Ele întrebuinţează în 
țesătura lor purpură de Tyr pregătită în vase de aramă şi pînza 
face umbre uşoare ce abia se deosebesc. La fel razele de soare, 
răsfrîngîndu-se în picăturile de ploaie, descriu pe cer curcubeul 

ca un arc uriaş, strălucind în el o mie de culori diferite, astfel 
împreunate între ele, că nici nu se poate deosebi bine cu ochii 
trecerea de la una la alta. Totuşi, marginile se văd. Ele 
împletesc între fire aur uşor şi în alesăturile pînzei desfăşoară 
poveşti vechi. 

Pallas face să se vadă stînca lui Marte în vîrful cetăţuiei lui 
Cecrops şi cearta veche pentru numele oraşului’: doisprezece 
zei cereşti, cu Jupiter la mijloc, şed pe jeţuri înalte într-o 
gravitate augustă. Pe fiecare dintre zei îl recunoşti după chip. 
Faţa lui Jupiter este regească. Zeul mării stă gata parcă să 
lovească cu lungul trident stînca poviîrnită din sînul căreia a 
țişnit izvorul ce-i dă dreptul să pună nume oraşului. Pe ea însăşi 
se înfăţişează pe pînză cu o suliță cu virful ascuţit şi cu coiful pe 
cap. Pieptul îi e apărat de o egidă, şi arată cum pămîntul izbit de 
ea cu sulița dă la iveală un lăstar de măslin alb cu fructe şi cum 
zeii îl admiră, opera ei avînd la sfîrşit victoria. Pentru ca totuşi 
rivala sa de laudă să înţeleagă prin exemple ce răsplată merită 
pentru îndrăzneala ei atit de nebunească, zeiţa brodează în 
patru părţi patru lupte ce se disting prin culori limpezi şi prin 
chipuri mici. Într-un colţ sînt arătaţi Rhodope din Tracia şi 
Haemus, munţi îngheţaţi acum, odinioară corpuri muritoare, 
care şi-au atribuit numele celor mai mari zei. In altă parte este 
brodat destinul nenorocit al mamei pigmeilor?. Pe aceasta, 
învingînd-o într-o întrecere, Junona a prefăcut-o în cocor şi a 
condamnat-o să poarte război supuşilor săi. A înfăţişat-o şi pe 
Antigona!9, cea care a îndrăznit odinioară să se ia la întrecere cu 
soţia Marelui Jupiter şi pe care regeasca Junona a prefăcut-o în 
pasăre. Nu i-a putut fi de folos nici llionul, nici tatăl său, 
Laomedon; barză cu pene albe, ea se aplaudă singură cu ciocul 
clămpănitor. Ultimul colţ îl înfăţişează pe Cinyras" rămas fără 
familie. Îmbrăţişind treptele templului, formate din membrele 
fiicelor sale, şi zăcînd pe lespedea de piatră, acesta parcă 
lăcrimează. Marginile sînt brodate de jur împrejur cu măslini 
vestitori de pace. Aceasta-i lucrarea şi-i face sfirşit cu arborele 
său. 

Maeoniana!? arată în pînza ei pe Europa amăgită de chipul 
taurului. Ai crede că şi taurul şi valurile sunt adevărate. Europa 
părea că priveşte țărmurile lăsate în urmă, că strigă 

însoţitoarelor, că se teme de atingerea apei care sare spre ea și- 
şi trage timidă picioarele. A brodat şi pe Asteries cum era ţinută 
în ghiarele unui vultur cu care se lupta. A închipuit-o şi pe Leda 
odihnindu-se sub aripile lebedei. A mai arătat cum Jupiter, 
ascuns sub chipul unui satir, a făcut-o pe Nycteida!? mamă a doi 
fii gemeni; cum a luat chipul lui Amphitryon cînd te-a cucerit pe 
tine, Tirynthiană Alcmena; cum s-a făcut ploaie de aur ca să 
înşele pe Danae şi flacără pentru a necinsti pe Asopida!*, păstor 
pentru Mnemosyne, şarpe cu felurite culori pentru Deoida. Te-a 
arătat şi pe tine, Neptune, schimbat într-un taur cu priviri 
amenințătoare, aprins pentru fiica lui Eolus*. Tu, sub chipul lui 
Enipeus'0, naşti pe Aloizi!!; berbec, înşeli pe Bisaltis1%; blânda 
mamă a roadelor, Ceres cea cu părul galben, te-a simţit în chip 
de cal. Schimbat în pasăre te-a simţit şi mama calului înaripat 
cea cu părul de şerpi; delfin, ai cucerit pe Melantho*. Tuturor 
acestora Arachne le-a dat înfăţişarea lor şi culoarea 
împrejurărilor. Phoebus este prezentat în chip de păstor, sau 
cum o dată a purtat pene de vultur, altă dată coamă de leu, iar 
ca păstor şi-a ris de Isses fiica lui Macareus. Este arătat Bacchus 
cum a amăgit pe Erigone?, sub forma unui strugure fals, cum 
Saturn, prefăcut în cal, l-a născut pe centaurul Chiron. Marginea 
pînzei, înconjurată cu un tiv subţire, este brodată cu un şirag de 
iedere întreţesute cu flori. Nici Pallas, nici Livor n-ar putea găsi 
vreo scădere unei astfel de opere. 

Blonda zeiţă, necăjită de reuşita rivalei sale, rupe pinza pe 
care sînt zugrăvite păcatele zeilor cereşti. Şi cum avea în mînă 
varga din muntele Cytorus?!, izbeşte de trei-patru ori în frunte 
pe Arachne, fiica lui ldmon. Nefericita n-a suportat aceasta şi de 
supărare şi-a vîrît gitul într-un lat. Făcîndu-i-se milă, Pallas uşura 
soarta spînzuratei, zicîndu-i astfel: „Vei trăi, dar totuşi vei sta 
atirnată, nesocotit-o! Şi aceeaşi lege să fie impusă şi neamului 
tău şi nepoților tăi celor mai îndepărtați, pentru ca nici în viitor 
să nu fii scutită de pedeapsă". 

După aceste cuvinte ea pleacă, stropind-o pe Arachne cu suc 
din buruiana Hecatei?. Îndată ce părul îi fu atins de doctoria 
nenorocită şi odată cu el nasul şi urechile, capul i se făcu foarte 
mic şi corpul de aseme-nea. Pe lături îi sînt fixate degete foarte 

subţiri, care ţin loc de picioare; restul corpului este stomac, din 
care ea scoate firul şi, păianjen, îşi ţese vechea pînză. 


2. Niobe se socoate mai presus de Latona şi este schimbată 
în piatră 

Toată Lydia freamătă. Zvonul întîmplării cutreieră prin 
oraşele presus de tatona şi este Frigiei şi toată lumea vorbeşte 
despre aceasta. Inainte de nunta sa, Niobe cunoscuse pe 
Arachne pe cînd ea, fecioară încă, locuia în Maeonia şi în 
Sipylus?*. Şi totuşi nu s-a învăţat minte prin pedeapsa semenei 
sale Arachne să se lase mai prejos de cei cereşti şi să se 
folosească de cuvinte mai măsurate. Multe o făceau să fie 
mîndră. Dar nici meritele soţului său, nici neamul amîndurora, 
nici puterea marelui regat nu i-au plăcut atît de mult cit fiii săi, 
deşi îi plăceau şi acestea toate. Şi Niobe ar fi putut fi numită cea 
mai fericită dintre mame, dacă nu s-ar fi fălit cu fericirea ei. 

Căci Manto, fiica lui Tiresias, prezicătoare a viitorului, 
apucată de o furie divină, profeţise pe toate drumurile astfel: 
„Voi, Ismenide?5, mergeţi în număr mare şi aduceţi Latonei?€ şi 
celor doi fii ai săi tămiie şi rugăciuni pioase. Legaţi-vă părul cu 
lauri; Latona porunceşte prin gura mea". 

Toate thebaidele se supun şi-şi împodobesc tîmplele cu 
coroane, după poruncă, arzind tămiie pe altarele sfinte şi rostind 
cuvinte de rugăciuni. 

lată că vine vestita Niobe cu o mulţime de însoţitoare, 
impunătoare prin hainele sale frigiene ţesute în aur şi frumoasă, 
în ciuda urii ce o stăpineşte. Mişcîndu-şi odată cu capul ei 
mîndru părul revărsat pe umeri,. se opreşte, după ce-şi roteşte 
de sus privirile, şi zice: .,Ce nebunie vă îndeamnă să puneţi mai 
presus de zeii pe care-i vedeţi, pe cei despre care auziţi? De ce 
e cinstită la altare Latona, iar divinitatea mea este pînă acum 
fără tămiie? Mie Tantalus îmi este tată, care singur a avut 
îngăduinţa să şadă la masa zeilor de sus. Mamă îmi este o soră 
a Pleiadelor. Bunic îmi este marele Atlas,, care ţine pe umeri axa 
cerului. Jupiter mi-este al doilea bunic şi mă mîndresc că mi-e şi 
socru”. Neamurile frigiene se tem de mine. Eu sînt stăpînă în 
palatul lui Cadmus. Cetățile înălțate în cîntecele de liră ale 
soţului meu? şi popoarele ce le locuiesc sînt conduse de mine şi 

de bărbatul meu. În orice parte a palatului mi-arunc privirile, se 
văd bogății imense. Socotiţi la acestea frumuseţea-mi demnă de 
o zeiţă. Tot aici sînt de adăugat cele şapte fiice şi tot atiţia fii 
tineri şi în curînd gineri şi nurori. Vedeţi acum care sînt pricinile 
mîndriei mele. Şi mai îndrăzniţi să puneţi înaintea mea pe o nu 
ştiu care titanidă fiică a lui Caeus, pe Latona, căreia odinioară, 
cînd şi-a născut cei doi fii, cea mai mare parte a pămîntului i-a 
refuzat un mic sălaş. Zeita voastră n-a fost primită nici în cer, 
nici pe pămînt, nici în apă. Era exilată” din lume pînă cînd, 
făcîndu-i-se milă de ea, pentru a-i pune capăt pribegiei, Delos i-a 
spus: „Tu, străină, rătăceşti pe pămînt, eu pe ape", Şi i-a dat 
un loc nestabil, unde Latona a devenit mamă a doi prunci. Dar 
aceasta înseamnă doar a şaptea parte a naşterilor mele. Eu sînt 
fericită. Cine ar putea nega aceasta? Voi rămîne fericită. Cine se 
va îndoi şi de aceasta? 

Thebaidele îşi scot laurii şi părăsesc sacrificiile, lăsîndu-le 
neterminate şi venerînd totuşi, cît pot, cu murmur tăcut, 
divinitatea. 

Zeița s-a indignat şi, de pe virful cel mai înalt al muntelui 
Cynthus:!, cu astfel de cuvinte s-a adresat celor doi fii ai săi: 

„lată eu, mama voastră, mîndră că v-am născut şi nefiind în 
urmă faţă de nici o zeiţă, în afară de Junona, mă îndoiesc dacă 
sînt zeiţă. 

Căci, fiii mei, dacă voi nu-mi alergaţi în ajutor, sînt oprită de 
a fi de-a lungul secolelor venerată la altare. Şi nu este aceasta 
singura durere. La fapta sa, nelegiuita fiică a lui Tantal a 
adăugat şi insulte, îndrăznind să vă pună mai prejos de copiii ei 
şi să zică - de-ar cădea aceasta asupra ei însăşi - că eu sînt fără 
copii. Criminala, şi-a dat pe faţă limba tatălui său*?". 

Latona urma să adauge rugăminţi la aceste plingeri. 
„încetează tînguirile, zice Phoebus, ele întiîrzie prea mult 
pedeapsa". Acelaşi lucru a spus şi Phoebe şi-n zbor repede prin 
văzduh, acoperiţi de un nor, ajunseră la cetatea lui Cadmus. 

In apropierea zidurilor? era o cîmpie ce se întindea pînă 
departe, bătătorită necontenit de cai. Aci mulţimea roţilor şi 
copitele puternice fărămiţaseră sub ele pămîntul. Aci o parte din 
cei şapte fii ai lui Amphion încalecă pe cai bravi, le apasă 

spatele roşii de purpură tiriană şi-i conduc cu friie ferecate în 
aur. 

Dintre aceştia Ismenos, care fusese prima sarcină a mamei 
sale, în timp ce întorcea fugarul patruped pe terenul în formă de 
cerc şi-i stringea în zăbale gura spumegindă, strigă deodată: 
„Vai mie!"; țintuit drept în mijlocul pieptului cu o săgeată, friiele 
îi scapă din mînă şi, muribund, alunecă şi cade pe partea 
dreaptă a calului. Lîngă el, auzind zgomotul tolbei în aer, Sipylus 
mînă repede, ca un cîrmaci care, presimţind ploaia după norii pe 
care-i vede, întinde toate pînzele, ca să nu-i scape nici cea mai 
uşoară suflare de vînt. Sipylus strunea repede, dar săgeata care 
nu-şi greşeşte ţinta îl urmăreşte şi se opreşte tremurătoare în 
grumaz, virful ieşindu-i din gît pe gură. El, cum era aplecat cu 
capul în jos, se rostogoleşte alunecînd pe gitul şi pe coama 
calului şi umple pămîntul de sînge cald. Tantalus moştenitor al 
numelui strămoşului său, şi nefericitul Phaedimus, după ce-şi 
făcuseră alergarea obişnuită, trecuseră la lucrul tineresc al 
netedei palestre** şi abia se înlănţuiseră într-o luptă strînsă 
piept la piept cînd, zvîrlită din arcul întins, săgeata i-a străpuns 
pe amîndoi, aşa cum erau încleştaţi. Amîndoi deodată au gemut, 
deodată au căzut la pămînt cu trupurile răpuse de durere, 
deodată, zăcînd la pămînt, au rostogolit ultimele priviri, deodată 
şi-au dat duhul, Alphenor îi vede şi, izbindu-şi pieptul sfişiat de 
durere, aleargă la ei să le ridice trupurile reci în îmbrăţişarea lui, 
dar, pe cînd îşi făcea pioasa datorie, cade şi el. Căci Delianul 
Apollo îi pătrunde adîncul măruntaielor cu fierul purtător de 
moarte care, odată scos, smulge o parte din plămiîni în vîrful 
încîrligat al săgeţii şi sîngele îi ţişneşte afară odată cu 
viaţa. Damasichton, cu părul lung, nu este răpus de o singură 
rană. 

Fusese lovit şi unde începe piciorul şi în partea dindărăt a 
genunchiului, în nervii care fac mişcarea încheieturii. Şi, pe cînd 
încerca să tragă săgeata ucigaşă, o altă săgeată îi pătrunde în 
întregime în git, dar sîngele o împinge afară şi ţişneşte în sus, 
strălucind în soare şi făcîndu-şi larg drum prin aer. Cel din urmă, 
llioneu, ridicase ca pentru rugăciune braţele care n-aveau să-i 
mai fie de folos: „O, zei!" - îi chemase pe toţi deopotrivă, 
neştiind că nu toţi trebuie rugaţi - „,Cruţaţi-mă!". Zeul purtător 

de arc a fost mişcat, dar acum nu-şi mai putea chema înapoi 
săgeata. Totuşi, el a căzut în urma unei răni foarte mici, inima 
nefiindu-i adînc străpunsă de săgeată. 

Zvonul nenorocirii, durerea poporului şi lacrimile alor săi i-au 
adus la cunoştinţă mamei moartea atît de năprasnică a fiilor, şi 
ea se mira indignată cum au putut, cum au îndrăznit zeii şi au 
avut dreptul să facă aceasta. Căci tatăl lor Amphion, 
împlîntîndu-şi pumnalul în piept, îşi sfirşise prin moarte şi 
durerea odată cu viaţa. 

Vai! Cît de departe era această Niobe de acea Niobe care de 
curînd îndepărtase poporul de la altarele Latonei şi-şi purtase 
mîndră paşii prin mijlocul oraşului, invidiată de ai săi! Acum, 
compătimită chiar de duşmani, se pleacă peste trupurile reci ale 
fiilor săi şi le dă tuturora aproape în neştire sărutările cele de pe 
urmă. De la aceştia îndreptîndu-şi braţele palide către cer, a zis: 
„Hrăneşte-te, crudă Latona, cu durerea mea; hrăneşte-te şi 
satură-ţi pieptul cu plînsul meu. Satură-ţi inima sălbatică. Sînt 
zdrobită de şapte morţi. Tresaltă şi triumfă, victorioasă 
duşmană! Dar de ce victorioasă? Mie, care sînt o nenorocită, îmi 
mai rămîn mai mulţi decit ţie, cea fericită. Căci şi după atiţia 
morţi tot sînt mai presus de tine". 

Terminase de vorbit, cînd coarda arcului întins a răsunat. 
Toţi au rămas îngroziţi, afară doar de Niobe. In nenorocire e tot 
îndrăzneață. Surorile stăteau cu părul despletit şi cu straie 
cernite în faţa catafalcurilor. Dintre ele una, trăgindu-şi săgeata 
pătrunsă în măruntaie, cade peste fratele său şi moare 
îmbrăţişindu-l. Alta, încercînd să mîngiie pe mama nenorocită, 
tace pe neaşteptate, prăbuşindu-se rănită de o mină nevă-zută 
şi închide gura după ce-i iese sufletul. Alta cade moartă pe cînd 
căuta zadarnic să fugă. Alta moare prăbuşindu-se peste sora sa. 
Una se ascunde, alta se vede cum tremură. Pe şase le secerase 
moartea, fiecare căzînd de cîte o rană. Mai răminea cea din 
urmă, pe care mama o acoperă în întregime cu îmbrăcămintea 
sa strigînd: „Lasă-mi una, pe cea mai mică. Din multe o cer pe 
una singură, pe cea mai mică". Şi pe cînd se ruga, cea pentru 
care se ruga cade moartă. 

Rămasă fără soţ, fără fii şi fără fiice, Niobe se aşază între 
trupurile lor. Copleşită de durere, corpul îi înţepeneşte. Nici un 

fir de păr nu-i mai flutură vintul, culoarea feţei e fără sînge. 
Luminile ochilor îi stau nemişcate sub genele triste. Nu e nimic 
viu pe chipul ei. Însăşi limba îi îngheaţă în cerul gurii şi inima 
încetează de a mai bate. Gitul nu se mai poate mişca, braţele nu 
mai pot face gesturi, picioarele nu mai pot merge. Măruntaiele 
înseşi sînt prefăcute în piatră. Totuşi plînge şi un vînt puternic o 
răpeşte în vîrtej şi o duce în patria sa” unde, aşezată pe virful 
unui munte, este statuie din care izvorăşte apă şi pînă azi se 
văd curgind din marmura sa” lacrimi. De atunci, bărbaţi şi femei 
se tem sa afle mila zeiţei. Ei venerează şi mai mult marea 
putere a zeiţei care a născut doi gemeni. 


3. Metamorfoza ţăranilor Iycieni în broaşte 

Şi, cum se întîmplă, acest fapt le dă prilej să povestească 
altele mai vechi. Unul dintre ei spune: „Şi 
vechii locuitori de pe ogoarele bogatei Lycii nu fără pedeapsă au 
disprețuit pe zeiţa Latona. Intîmplarea nu-i prea cunoscută, 
pentru că s-a petrecut între oameni cu o stare umilă, dar totuşi 
este minunată. Eu însumi am fost şi am văzut mlaştina Şi locul 
pe care minunea l-a făcut cunoscut. Căci tata, împovărat de ani 
şi nemaiputînd ţine la drum, îmi poruncise să aduc de acolo din 
Lycia nişte vite frumoase. El însuşi îmi dăduse ca tovarăş de 
drum un locuitor din acel ţinut. 

Pe cînd, însoţit de acesta, străbăteam păşunile, iată că 
vedem în mijlocul unui lac un altar ce stătea plin de cenuşa 
neagră a  sacrificiilor, înconjurat de trestii tremurătoare, 
însoţitorul mă opreşte şi cu şoaptă plină de teamă 
spune: „,„Ocroteşte-mă". Cu aceeaşi şoaptă zic şi eu „Ocroteşte- 
mă". Totuşi l-am întrebat dacă e altarul naiadelor, sau al vreunui 
faun, ori al vreunui zeu local, cînd tovarăşul mi-a răspuns 
acestea: 

„O, tinere, nu este o divinitate de munte în acest altar. El îşi 
are ca divinitate pe aceea pe care odi-nioară regeasca Junonă a 
exilat-o din această lume. Ascultindu-i rugăminţile, a primit-o 
rătăcitoarea Delos pe atunci pe cînd plutea ca o insulă uşoară”. 
Acolo, culcîndu-se sub un palmier, unde era şi arborele zeiţei 
Pallas, Latona a născut doi fii gemeni, în ciuda mamei lor 
vitrege. Se spune că şi de aci a fugit de Junona lăuză, purtînd la 

sîn pe cele două divinităţi, fiii săi. Şi chiar în ţinuturile Lyciei, 
patria Chimerei?5, pe cînd soarele ardea puternic ogoarele, zeiţei 
obosite de drum lung şi secătuite de arşiţa soarelui i-a venit 
sete, mai ales că şi pruncii lacomi îi secaseră sînul de lapte. 
Întîmplător a zărit în fundul unei văi un lac cu apă de o întindere 
mijlocie. Pe mal nişte ţărani culegeau nuiele de răchită şi papură 
şi alge, prietene ale lacurilor. Titania? a ajuns aci şi a 
îngenunchiat să soarbă din apa rece pentru a-şi astîmpăra 
setea. Grupul de ţărani nu i-a dat voie. Zeița le-a vorbit astfel: 
„De ce mă opriţi de la apă? Folosirea apei este obştească. 
Natura n-a dat cuiva în proprietate nici soarele, nici aerul, nici 
limpezile ape; am venit la un bun al tuturora, pe care vi-l cer 
totuşi rugătoare, să mi-l daţi. Eu nu mă pregăteam să-mi spăl 
aci membrele şi corpul obosit, ci să-mi astâmpăr setea. Gura mi- 
e lipsită de umezeală ca să pot vorbi şi gitul mi-e uscat, de abia 
mai iese din el vocea. O sorbitură de apă îmi va fi nectar şi voi 
mărturisi că am primit o dată cu ea viaţa, fiindcă viaţa mi-o veţi 
da cu apa. Fie-vă milă cel puţin de aceştia care întind la sînu-mi 
braţele lor mici". Şi întîmplător copiii întindeau braţele lor mici. 
Pe cine n-ar fi putut mişca cuvintele blinde ale zeiţei? 

Ei totuşi, rezistind rugăminţilor, continuă s-o oprească şi 
adaugă ameninţări şi pe deasupra şi insulte, dacă nu se va duce 
departe. Nu le-a fost destul atîta. Au tulburat chiar apa, cu 
mîinile şi cu picioarele, sărind răutăcios şi mişcînd încoace şi 
încolo noroiul moale din fundul lacului. Mînia a risipit setea. Căci 
acum fiica lui Caeus nu se mai roagă, de cei nevrednici de 
rugăminţile unei zeițe şi nu le mai spune cuvinte care o umilesc, 
ci, ridicînd mîinile către stele zice: „Veşnic în acest heleşteu să 
trăiţi”. 

Dorinţele zeiţei se îndeplinesc. Cu o plăcere irezistibilă s-au 
aruncat în unde, aci cufundîndu-şi tot corpul în apa lacului, aci 
scoţind capul la suprafaţă, aci plutind pe unduirea valurilor, 
adesea stînd pe malul lacului, adesea sărind iarăşi în apa rece. 
Îşi aţiţă neîntrerupt limbile în certuri urîte şi, lăsînd la o parte 
ruşinea, chiar sub apă cată să spună cuvinte rele. Dar acum 
vocea le este răguşită. Gitul li se umflă buhăit şi insultele înseşi 
le măresc gura deschisă. Capul li se numeşte, cu trupul, se vede 

cum gitul dispare. Spatele înverzeşte, pîntecul, partea cea mai 
mare a corpului, albeşte şi, broaşte mari, sar în apa noroioasă". 


4. Marsyas e preschimbat în fluviu 

Povesti astfel sfirşitul bărbaţilor, un altul a amintit de 
satirul pe care Latonianul“9, învingîndu-l la 
întrecere cu flautul inventat de Tritoniana“!, l-a supus la 
pedeapsă. „De ce mă sfişii? zice acesta. Ah, mă căiesc, ah, nu 
face flautul atît de mult", striga el. Pe cînd el striga, pielea îi este 
smulsă de pe corp, care devine tot o rană,. Singele curge din 
toate părţile, nervii sînt dezgoliţi şi se văd cum zvicnesc 
tremurătoare vinele pe care pielea nu le mai acoperă. Ai putea 
să numeri măruntaiele ce i se zbat în piept şi fibrele lor străvezii. 
II plînseră divinităţile pădurilor, faunii locuitori ai ogoarelor şi 
satirii fraţii lui, Olimpul de pe atunci vestit şi nimfele şi toţi cei 
care-şi păşteau în acei munţi linoasele turme şi cornutele vite. 
Pămîntul cel rodnic s-a udat de lacrimi pe care le-a primit în 
fundul vinelor sale. Aci le-a schimbat în apă şi le-a scos iarăşi la 
suprafaţă, formînd fluviul cu numele de Marsyas, care de aici 
luîndu-şi izvorul curge cu apă repede printre maluri 
prăpăstioase, cel mai limpede rîu al Frigiei. 


5. Pelops, cel cu un umăr de fildeş, plinge pe Niobe 

După aceste spuse, poporul ii întoarce gurile la nenorocirile 
de faţa şi plange pe Amphion cel mort împreună cu copiii săi. 
Ura este îndreptată împotriva Niobei. Totuşi, se spune că şi pe 
ea a plîns-o unul singur, Pelops, care, sfişiindu-şi haina pînă la 
piept, şi-a descoperit fildeşul umărului său stîng. Cînd s-a 
născut, acest umăr era de carne şi de aceeaşi culoare cu cel 
drept. Dar tatăl său făcîndu-i trupul bucăţi“, se spune că zeii i- 
au reunit îndată părţile tăiate şi pe toate le-au găsit, afară de 
partea care uneşte capătul braţului cu gitul. Neavînd altceva la 
fel, ei au umplut acest gol cu fildeş şi, după ce i-au întregit 
umărul, au reînsufleţit pe Pelops. 

Prinții vecini se unesc şi oraşele din împrejurimi roagă pe 
regii lor să aducă mîngiieri thebanilor“*: Argos, Sparta, Mycene, 
cetatea pelopizilor, Calydonul încă neurmărit cu ură de privirea 
duşmănoasă a Dianei, roditorul Orchomenos, Corintul cel vestit 

în aramă, sălbatica Messene, Patras şi umila Cleone, Pylos unde 
a domnit Neleu, Troezena nestăpinită încă de Pittheus şi alte 
oraşe care sînt închise de istmul dintre cele două mări“, precum 
şi acelea care se văd mai sus de istmul celor două mări”. Cine 
ar putea crede? Numai tu, Athena, ai lipsit de la această datorie. 
Războiul a fost piedica. Trupe barbare purtate pe mare 
îngroziseră zidurile mopsopiene. Tracul Tereus, venind cu 
armata sa în ajutorul Athenei, le împrăş-tiase. Graţie acestei 
victorii, numele său devenise vestit. Pe acesta, fiindcă era 
puternic prin avuţiile şi oştenii săi, şi-şi trăgea din întîmplare 
neamul de la marele Gradivus“$, Pandion l-a făcut ginere, dîndu-i 
în căsătorie pe Procne. Dar nici nuntitoarea Junona, nici 
Hymeneu“, nici Graţiile n-au fost de faţă la nunta lor. 
Eumenidele le-au ţinut făcliile răpite de la o înmormiîntare. lar pe 
acoperişul casei s-a aşezat o bufniţă cobitoare şi a stat deasupra 
camerei de nuntă. 


6. Metamorfoza lui Tereus în pupăză, a Filomelei în 
privighetoare, a Procnei în rîndunică 

Sub această pasăre s-au unit Procne şi Tereus. Sub această 
pasăre au devenit părinţi. 

Tracia le-a adus, fără îndoială, felicitări. A mulţumit zeilor şi a 
hotărît ca ziua în care a fost dată rege- 
lui fiica vestitului Pandion“ şi cea în care se născuse ltys să fie 
sărbătorite. Pînă într-atit oamenilor li se ascunde ceea ce le este 
de folos. 

Titanul“ purtase peste cinci toamne anii în mersul lor, cînd 
Procne, linguşind prin cuvinte dulci pe soţul său, i-a spus: „Dacă 
am vreun farmec asupra ta, sau lasă-mă să mă duc eu să-mi 
văd sora, sau să-mi vină sora aici. Să făgăduiesti socrului tău că 
ea se va întoarce repede. Va fi un dar de mare preţ pentru mine 
să- 

mi văd sora". 

El porunceşte să fie trase corăbiile în mare şi, cu ajutorul 
pînzelor şi al vislelor, intră în porturile lui Cecrops şi debarcă pe 
țărmurile Pireului. Cînd ajunge la socrul său, îşi dau mîna şi 
convorbirea dintre ei se petrece sub bun augur. Începuse să 
vorbească despre dorinţa soţiei care a pricinuit venirea lui, să 

garanteze întoarcerea repede a Filomelei, cînd iată că aceasta 
vine, impunătoare prin îmbrăcămintea sa, dar mai impunătoare 
prin frumuseţe, cum se spune că sînt în păduri naiadele şi 
driadele, dacă acestea ar avea şi găteala ei. 

La vederea fecioarei, Tereus s-a aprins ca albele spice la 
apropierea flăcării, sau cum se aprind frunzele uscate şi clăile 
de fîn. Era într-adevăr frumoasă. Dar în pasiunea sa Tereus o 
vedea şi mai frumoasă; în acele ţinuturi ale Traciei oamenii se 
aprind aşa de uşor de dragoste! El arde de patima sa şi a 
neamului său. ÎI împinge pornirea să corupă grija însoţitoarelor 
şi încrederea doicii şi s-o ispitească pe Filomela chiar prin daruri 
mari, s-o cumpere cu preţul întregii împărăţii, sau s-o răpească 
şi, răpită, s-o apere prin crîncen război. Nu rămîne nimic 
neîndrăznit de dragostea lui fără frîu şi inima nu-i mai poate 
cuprinde flăcările în zăgazurile sale. Acum nu mai poate suporta 
întîrzierea şi cu gură dornică vorbeşte de dorinţa Procnei şi sub 
aceasta îşi agită propriile lui dorinţe. Dragostea îl făcea vorbăreţ 
şi, de cîte ori stăruia mai mult decit trebuie, motiva că aceasta 
este voinţa Procnei. A vărsat şi lacrimi, ca şi cum şi pe acestea i 
le-ar fi încredinţat Procne. O, zei! cît de mare întuneric 
stăpîneşte inimile muritoare! Tereus este socotit devotat prin 
însăşi mărimea nelegiuirii.. Primeşte laude pentru o crimă. 

Ce să spun că Filomela neştiutoare doreşte acelaşi lucru? 
Înlănţuind mîngiietoare cu braţele umerii tatălui său, îi cere voie 
să meargă să-şi vadă sora. Pentru viaţa sa şi împotriva vieţii 
sale cere aceasta. 

Tereus o priveşte şi o soarbe cu ochii. Sărutările, braţele 
înconjurind gitul tatălui, toate sînt aţiţătoare, făclii şi hrană 
pasiunii, şi de cîte ori ea îşi îmbrăţişează tatăl ar vrea să fie el 
tatăl ei: ce pătimaş ar îmbrăţişa-o! Tatăl este învins de 
rugămintea amîndurora. Filomela e bucuroasă şi mulţumeşte 
tatălui său, socotind, nefericita, că a fost un succes pentru 
amîndouă ceea ce va fi nenorocire pentru amîndouă. 

Lui Phoebus îi mai rămăsese puţin drum de mers şi caii săi 
coborau în grabă povirnişurile Olimpului. Se pune cu pompă 
regească masa de ospăț şi vin în cupe de aur. Apoi comesenii 
merg la culcare şi trupurile lor gustă somnul plăcut. Dar regele 
odrysilor, deşi retras în camera de dormit, clocoteşte după 

Filomela. Îi stăruie în minte chipul ei, mişcările, manile, Pe cele 
pe care încă nu le-a văzut şi le închipuie cum vrea şi el însuşi îşi 
hrăneşte focul, neliniştea alungîndu-i somnul. 

Era ziuă. Strîngînd dreapta ginerelui care pleca, Pandion cu 
ochii în lacrimi îi încredinţează pe Filo-mela ca tovarăşă de 
drum. „Pe aceasta, scumpe ginere Tereus, fiindcă dragostea lor 
mă obligă şi au voit-o şi ele amiîndouă şi tu, ţi-o dau în grijă. Pe 
credinţa, pe rudenia noastră şi pe zei, te rog din suflet s-o 
ocroteşti cu dragoste de rudă şi să-mi dai cît mai repede o dulce 
liniştire bătrîneţii mele chinuite, orice întîrziere fiind pentru mine 
lungă. Şi tu, Filomela, să te întorci cît mai curînd la mine, dacă ai 
vreo milă de tatăl tău. Este destul că e departe soră-ta". 

Cu aceste cuvinte i-a încredinţat lui Tereus fiica, sărutînd-o, 
şi lacrimi domoale îi însoțeau cuvintele. Ca o garanţie de 
credinţă, el le stringe amîndurora mîna şi le cere ca în numele 
său, cînd vor ajunge, să salute pe fiică şi nepot. Abia a spus 
ultimul cuvînt de rămas bun, cu gura plină de suspine, şi s-a şi 
temut de prevestirile gîndurilor sale. 

De îndată ce Filomela s-a urcat în corabia împodobită cu 
picturi şi valurile au fost spintecate de visle Şi pămîntul a rămas 
în urmă, Tereus a strigat: „Am învins. Port cu mine dorinţele 
mele!" Tresaltă barbarul Şi abia îşi amină bucuriile sale de suflet 
nerăbdător. Nu-şi întoarce nicăieri privirile de la ea, ca o pasăre 
de pradă cînd şi-a adus sus în cuib un iepure pe care l-a înhăţat 
cu unghiile încovoiate: nu-i nici o scăpare pentru cel prins şi 
răpitorul îşi priveşte prada. 

Terminaseră drumul şi coboriseră pe ţărmul lor din corăbiile 
cu vislaşii obosiţi, cînd regele tirăşte pe fiica lui Pandion într-o 
colibă întunecoasă în fundul unei păduri străvechi şi o închide 
aci. Ea se făcuse palidă, tremura, se temea de orice şi îl întreba 
cu lacrimi unde este sora ei. Mărturisindu-şi intenţia nelegiuită, 
el biruie cu puterea pe cea care era singură şi fecioară şi striga 
zadarnic cînd pe tatăl său, cînd pe soră, şi mai presus de toate 
pe zeii cei mari. Tremură Filomela ca o mioară fricoasă care, 
rănită, smulsă de cîini din gura lupului, încă nu se vede în 
siguranţă, sau ca o porumbiţă cu penele pătate de sîngele său, 
care este încă îngrozită şi se teme de unghiile lacome ce au 
înhăţat-o. Îndată ce şi-a venit în fire, smulgîndu-şi părul despletit 

ca o bocitoare şi bătîndu-se cu pumnii în piept, a zis: „Oh, 
barbare, oh, crudule, ce fapte nelegiuite ai făcut? Nu te-au 
mişcat nici rugăminţile cu lacrimi de dragoste ale tatei, nici grija 
de sora mea, nici fecioria mea, nici datoriile de soţ. Toate le-ai 
pîngărit. Eu am devenit o rivală a sorei mele, tu, cu două soţii. 
Nu meritam această soartă. De ce nu-mi smulgi şi acest suflet, 
vicleanule, ca să nu-ţi rămînă vreo crimă neînfăptuită? O, de ai fi 
făcut aceasta înainte de mirşavul incest, aş fi mers în împărăţia 
umbrelor nepătată de crimă. Dacă totuşi acestea le văd cei de 
sus, dacă înseamnă ceva puterile zeilor, dacă n-au pierit toate o 
dată cu mine, odată şi odată ai să-ţi iei pedeapsa. Eu însămi voi 
spune faptele tale, lepădînd ruşinea. Dacă voi putea, voi merge 
şi le voi spune lumii întregi. Dacă voi fi ţinută închisă în mijlocul 
pădurilor, voi umple pădurile şi voi spune şi pietrelor, care-mi 
cunosc nenorocirea. Să audă acest văzduh şi vreun zeu, dacă 
este în el". 

Mînia sălbaticului tiran este aţiţată de astfel de cuvinte si 
teama nu-i este mai mică. Intăritat şi de una şi de alta, scoate 
din teacă sabia cu care era încins, apucă pe Filomela de păr, o 
leagă cu mîinile la spate şi o pune în lanţuri. Ea îşi pregătea gitul 
şi la vederea  săbiei avea nădejdea morţii. Pe cînd, 
dispreţuitoare, striga mereu numele tatălui său şi se lupta să 
vorbească, el îi apucă limba cu un cleşte şi i-o taie din rădă-cină. 
Limba cade jos şi, tremurînd, parcă murmură pe pămîntul negru, 
asemenea cozii unui şarpe, care, retezată, sare, palpită şi, 
murind, caută urmele stăpiînului din care a fost ruptă. Se spune 
că şi după această crimă, - abia aş îndrăzni să cred - adesea s-a 
apropiat cu poftele sale de trupul rănit. 

După asemenea fapte a putut totuşi să se întoarcă la Procne. 
Aceasta, văzindu-şi soţul, întreabă de sora ei. Dar el scoate 
gemete prefăcute şi povesteşte o moarte ticluită. Lacrimile au 
făcut să fie crezut. Procne şi-a smuls de pe umeri haina ce 
strălucea, cu tivuri de aur, şi a îmbrăcat haine negre de doliu. 

A făcut un mormiînt gol şi a dus manilor surorii, pe care o 
credea moartă, daruri de înmormiîntare, plîngind destinele sorei 
sale, care nu trebuia să fie astfel plinsă. 

Trecînd prin douăsprezece zodii, zeul luminător al zilei 
terminase un an întreg. Ce să facă Filomela? Paza îi împiedică 

fuga. Zidurile locuinţei se înalţă puternice din piatră tare. Gura 
sa mută nu poate da pe faţă fapta. Mare este geniul durerii şi 
priceperea răsare în împrejurări grele. Pe o pînză ţesută după 
meşte-şugul locului ea coase cu iscusinţă, amestecînd fire de 
purpură şi fire albe, motive ce arată crima şi după ce termină 
cusătura o încredinţează unui sclav pe care-l roagă prin semne 
s-o ducă reginei. El duce țesătura lui Procne fără să ştie ce duce 
în acea țesătură. Soţia sălbaticului rege desface pinza şi citeşte 
povestea neno-rocită a surorii sale. Şi - de mirare cum s-a putut 
stăpîni - tace. Durerea i-a închis gura şi limba, oricît a căutat, n- 
a găsit cuvinte destul de pline de miînie. Nu se mulţumeşte cu 
plînsul, ci e pornită să facă orice, legiuit sau nelegiuit, şi în 
întregime este preocupată de gindul răzbunării. 

Era timpul in care femeile sithoniene“ obişnuiesc să 
celebreze misterele trieterice”! ale lui Bacchus. Noaptea este 
martoră a acestor mistere. Noaptea vuieşte Rhodope de sunetul 
ascuţit de aramă. Noaptea a ieşit din casă regina şi s-a pregătit 
după ritualul zeului, primind armele de bacantă: capul îi e 
acoperit cu viţă, pe partea stingă îi atirnă o piele de cerb, pe 
umăr îi stă o suliță uşoară. Plină de furii, însoţind-o prin păduri 
mulţime de tovarăşe, Procne înfioarătoare şi miînată de 
întăritările durerii imită, Bacchus, pe preotesele tale. Ajunge în 
sfîrşit la locul unde e ţinută ascunsă Filomela; urlă, strigă 
„Evoe!" sfărimă porţile, răpeşte pe soră, o îmbracă în ţinuta săr- 
bătorii lui Bacchus, îi ascunde cu frunze de iederă faţa 
înmărmurită şi o duce cu sine în palat. 

Cînd Filomela a simţit că a atins pragul casei nenorocite, s-a 
îngrozit, nefericita, şi toată faţa i s-a făcut palidă. Ducînd-o într- 
un loc retras, Procne îi scoate gătelile bacchice şi descoperă faţa 
ruşinată a nenoro-citei sale surori. Vrea s-o îmbrăţişeze, dar 
aceasta nu îndrăzneşte să ridice ochii la ea, i se pare că este 
rivala surorii sale. 

Ducînd faţa la pămînt, voind să jure şi să ia martori pe zei că 
prin forţă i s-a pricinuit acea ruşine, mîna îi ţine loc de voce. 
Arzînd de miînie, Procne nu se mai poate stăpini şi, întrerupînd 
plînsul surorii sale, zice: „Nu este timpul pentru plins acum, ci 
pentru pumnal, sau poate ai ceva care să fie mai tare decit 
pumnalul. In ce mă priveşte, eu m-am pregătit, sora mea, 

pentru orice crimă. Fie că după ce voi da foc palatului regal cu 
torţele voi arunca pe vicleanul Tereus în mijlocul flăcărilor, fie că 
îi voi smulge cu fierul limba, sau ochii, sau membrele care ţi-au 
răpit ţie pudoarea, fie că îi voi alunga prin mii de răni sufletul 
vinovat, eu m-am pregătit pentru o faptă oricît de mare; 
deocamdată nu ştiu bine ce va fi". 

Pe cînd Procne îşi dezvăluia astfel de ginduri, Itys se apropia 
de mama sa şi apropierea lui a luminat tot ce are de făcut. 
Privindu-l cu ochi neînduraţi a zis: „Ah, ce mai semeni cu tatăl 
tău!". Fără să spună mai mult, se pregăteşte de o crimă 
groaznică şi clocoteşte de miînia pe care şi-o ascunde. Cînd 
totuşi copilul a venit să-şi vadă mama şi a cuprins-o de git cu 
braţele lui mici, sărutînd-o şi mîngiind-o copilăreşte, mama s-a 
cutremurat. Mînia i-a fost copleşită de emoție şi ochii i s-au 
umplut de lacrimile ce au podidit-o, Dar îndată şi-a dat seama 
că şovăie din prea marea ei dragoste de mamă. De la copil şi-a 
întors privirea iarăşi la sora sa şi, uitîndu-se cînd la unul, cînd la 
celălalt, a zis: „De ce unul îmi aduce mîngiieri, iar cealaltă, fără 
limbă, este nevoită să tacă? El îmi zice mamă; de ce nu-mi 
poate spune şi ea, soră? lată, fiică a lui Pandion, cu cine te-ai 
măritat. Ai suflet slab. Mila e crimă pentru un soţ ca Tereus". Și 
fără întârziere, ca o tigresă care tirăşte în desişul pădurii pe 
puiul sugar al unei cerboaice, Procne îl ia pe ltys şi, după ce 
ajunge cu el într-o parte a frumosului său palat, pe cînd copilul 
întindea mîinile, presimţindu-şi destinul, şi striga: „Mamă, 
mamă", agăţindu-se de gitul mamei sale, Procne îi împlintă 
pumnalul în piept unde încep coastele, fără să întoarcă privirile. 
Îi era destul chiar o singură lovitură pentru a-i aduce moartea. 
Totuşi Filomela îi taie gitul cu cuțitul şi amîndouă fac bucăţi 
membrele încă vii şi care mai păstrau în ele suflet. O parte din 
ele fierb în vase de aramă, o altă parte sfiriie în frigare şi pe jos 
curge sîngele negru. 

La masa astfel pregătită soţia are pe Tereus care nu ştie de 
crimă şi pe care îl minte că este un sacrificiu 
după datina strămoşească. Spunînd că doar bărbatului singur îi 
e legiuit să ia parte la această masă. ea îndepărtează suita şi pe 
servitori. Apoi Tereus, şezînd solemn pe un tron moştenit de la 
bunici, se ospătează şi în pîntecele său îşi adună propriile sale 

măruntaie. Atît de mare îi este noaptea sufletului, că el spune: 
„Chemaţi aici pe ltys". Procne nu poate să-şi ascundă cruda 
bucurie. Şi dorind ca el să afle chiar acum nenorocirea sa, îi 
răspunde: 

„Ai în tine ce ceri". El priveşte de jur împrejur şi întreabă 
unde este. 

Pe cînd întreba şi îl chema din nou, cu părul despletit cum 
era de groaznicul asasinat, Filomela sare şi aruncă tatălui în faţă 
capul însîngerat al lui ltys. Niciodată mai mult ca acum ea n-ar fi 
dorit să potă vorbi şi să-şi arate bucuria prin cuvinte 
binemeritate. Cu mare țipăt tracul sare de la masă şi strigă pe 
surorile purtătoare de vipere din valea Styxului. Aci doreşte să 
scoată, dacă ar putea, deschizîndu-şi pieptul, mîncarea groaz- 
nică şi măruntaiele înghiţite, aici plinge şi se numeşte ticălos 
mormiînt al fiului său, aci se repede cu sabia la fiicele lui 
Pandion. Ai fi crezut că trupurile Cecropidelor”? plutesc în aer, că 
au aripi. Erau într-adevăr înaripate. Din ele, uneia îi plac 
pădurile; cealaltă zboară pe sub acoperişuri. 

Nici pînă acum nu le-au dispărut de pe piept urmele morţii şi 
penele lor sînt însemnate cu sînge”. 

Tereus, furios de durere şi de dorinţa răzbunării, este 
prefăcut şi el în pasăre, căreia i se înalţă pe creştet o creastă. 
Ciocul i se lungeşte ca un lung virf ascuţit de suliță. Pasărea se 
numeşte pupăză; la cap parcă ar fi înarmată. Aceeaşi durere îl 
trimite pe Pandion la umbrele tartariene înainte de vreme şi 
înainte de a ajunge ultimele clipe ale unei bătrîneţi înaintate. 


7. Boreas răpeşte Onthya; el are cu ea doi fii, pe Calais şi pe 
Zetes, care au făcut parte dintre argonauţi 

Sceptrul împărăției şi conducerea statului le-a luat Erechies 
prin spiritul său de dreptate, cît şi prin forţa armelor. 

Soarta îi dăduse patru băieţi şi tot atitea fete, dar două din 
ele erau la fel de frumoase. Dintre ele, pe tine, Procris, a avut 
fericirea de a te lua în căsătorie Cephalus, nepotul lui Eolus. Lui 
Boreas, Tereus şi tracii i-au făcut mult rău“. Mult timp n-a avut 
parte zeul de frumoasa Orithya, cît timp a cerut-o şi a găsit cu 
cale să se folosească de rugăminţi mai degrabă decit de putere. 
Dar cînd a văzut că nu face nimic cu cuvinte dezmierdătoare, s- 

a făcut groaznic de miînie, care-i atit de obişnuită şi familiară 
acelui vînt. „De ce - a zis el pe drept - mi-am lăsat săgețile, 
cruzimea, violenţa, miînia şi sufletul ameninţător? De ce m-am 
coborit la rugăminţi care nu sînt de mine? Violenţa mi se 
potriveşte mie. Prin violenţă alung norii întunecoşi; prin violenţă 
vînzolesc valurile şi răstorn la pămînt arborii puternici, viscolesc 
zăpezile şi bat pămîntul cu grindină. Cînd întîlnesc pe fraţii mei 
pe întinsul cerului, căci acesta e cîmpul meu, eu sînt cel care mă 
lupt cu ei cu atita putere, că tună văzduhul de luptele noastre şi 
fulgeră focurile ce ţişnesc din sînul norilor. Eu, cînd pătrund în 
adîncimile pămîntului şi cu mare curaj zgudui cu spatele meu 
adincile abisuri, înspăimiînt pe mani şi cutremur tot universul. 
Trebuia ca pe această cale să-mi caut căsătoria şi Erechteus nu 
trebuia rugat, ci făcut socru cu de-a sila". 

Spunînd aceste cuvinte, sau altele nu mai puţin mîndre ca 
acestea, Boreas îşi scutură aripile. La filfiitul lor puternic, tot 
pămîntul fu suflat şi întinsul mării se înfiora. Tîrîndu-şi peste 
vîrful munţilor mantia de pulbere, el mătură pămîntul, se 
acoperi într-un nor des şi cu braţele lui roşiatice cuprinse 
îndrăgostit pe Orithya, care tremura de teamă. Cit timp a zburat 
cu ea, în mişcarea lor focurile cerului au licărit şi mai puternic. Şi 
n-a slăbit răpitorul friiele zborului său aerian, decît după ce-a 
ajuns la popoarele ciconilorss, în împărăţia sa. Aci, fecioara din 
Atica a devenit soţie a îngheţatului rege şi mamă de copii. A 
născut doi fii gemeni, care aveau celelalte părţi ale corpului 
asemenea mamei, iar de la Boreas aveau penele. Totuşi, se zice 
că nu s-au născut cu pene. Cît timp barba nu le crescuse 
împreună cu pletele lor roşcate, şi Calais şi Zetes au fost fără 
aripi. In curând, ca la păsări, penele au început să le acopere 
corpul şi obrajii li s-au umbrit de un puf galben. lar cînd timpul 
copilăriei a făcut loc tinereţii, împreună cu minyenii”, s-au 
îndreptat cu prima corabie pe marea necunoscută, în căutarea 
lînii de aur. 


1 Tritoniana, Pallas-Athena; i se mai spune şi Tritoniana, 
fiindcă după o legendă, s-ar fi născut lângă lacul Triton din 
Africa. Vezi nota 59, Cartea II. 


170 


Ovidiu Metamorfoze 
Cartea VI 


 Aonidele, muze care locuiesc Heliconul, în Aonia. 

3 Meoniană, din Lydia, care se mai numea şi Meonia sau 
Mygdonia. 

4 Colophon, oraş în lonia. 

> Hypaepa, tinut în Lydia. 

6€ Timolus (Tmolus), munte în Lydia. 

7 Pactol, râu în Lydia, renumit prin nisipul său aurifer. 

2 Legenda spune că Cecrops, primul rege al grecilor, după ce 
a construit o frumoasă cetate, a cerut zeilor să-i spună ce nume 
să-i dea, şi Jupiter a hotărit ca oraşul să primească numele 
Zeului care va oferi oamenilor darul cel mai folositor. S-au 
prezentat la concurs Neptun care a lovit cu tridentul o stâncă şi 
din despicătură a ieşit un cal spumegând - după altă legendă un 
izvor - şi Pallas Athena care a izbit păminiul cu sulița şi din 
pămint a ieşit măslinul, simbolul oraşului ce a luat numele 
Athenei. 

” Pigmei, popor de pitici, despre care se credea că locuiesc la 
izvoarele Nilului. 

10 Antigona, fiica lui Laomedon, rege în Troia, se lăudase că 
are părul mai frumos decit al Junonei. 

1 Cinyras, rege în Asiria. 

12 Maeoniana, Arachne, brodează o serie de episoade 
jignitoare pentru zei. 

15 Nycteida, Antiopa, fiica lui Nycteus, era renumită în Grecia 
pentru frumusețea ei. 

14 Asopida, fiica fluviului Asopus. 

15 Fiica lui Eol se numea Canace. 

1 Enipeus, rîu în Thessalia. 

17 Aloizii, cei doi giganţi gemeni, Otus şi Ephialte, fiii 
Ipfimediei şi ai lui Aloeus, au întemeiat oraşul Ascon şi cultul a 
trei muze: Meditatia, Memoria (Mnemosyne) şi Cîntecul. 

15 Bisaltis, nimfă iubită de Neptun care, pentru a o seduce, a 
luat chip de berbec. 

1? Melantho, fiica lui Deucalion şi mama lui Delphus. 

2 Erigone, fiica lui Icarus, Îîndurerată de moartea tatălui său, 
se spânzură şi e transformată în constelație (Fecioara). 

21 Cytorus, munte pe coasta Paphlagoniei. 

22 Hecate, divinitate tracă, zeița descântecelor, care se 
confundă adesea cu Diana. 

25 Legenda Niobei, fiica lui Tantalus şi soția lui Amphion, 
regele Thebei, o povesteşte Ovidiu mai departe. 

2 Sipylus, munte in Lydia. 

25 jsmenide, de la Ismenus, râu ce curgea pe lângă Theba. 

2 Latona, fiica titanului Caeus, are cu Jupiter doi fii: Apollo şi 
Diana, pe care-i naşte în insula Delos. 

7 Şi Tantalus, tatăl Niobei, şi Amphion, soțul ei, sunt fii ai lui 
Jupiter. 

25 Pietrele se adunaseră şi se aşezaseră în zidurile Thebei la 
cîntecele de liră minunate ale lui Amphion, spune o legendă. 

2” Latona era urmărită de mânia Junonei, din pricina lui 
Jupiter, tatăl lui Apollo şi al Dianei, fiii Latonei. 

3° Delos era, după legendă, o insulă plutitoare şi s-a fixat de 
pămînt numai după naşterea lui Apollo. 

31 Cynthus, munte în insula Delos. 

32 Tantalus, tatăl Niobei, fusese condamnat la sete şi foame 
veşnică în infern, nu numai pentru că ispitise într-un chip 
criminal ştiinţa zeilor, dar şi pentru că vorbea despre ei 
disprețuitor. Vezi şi nota 35, Cartea IV. 

33 Zidurile cetății Theba. 

“+ Palestre, arena unde tineretul grec făcea exerciţiile 
gimnastice; exerciţiile înseși. 

35 Din Theba, unde se petrecea nenorocirea, Niobe este dusă 
în Lydia. 

3 Pe timpul lui Ovidiu, era în Lydia, pe muntele Sipylus, o 
stâncă de marmură, asemănătoare unei femei care plânge şi 
care se chema Niobe. 

37 Vezi nota 30 de mai înainte. 

32 Chimera, munţi în Lycia. Pentru că trăiau în aceşti munţi 
mulți lei, şerpi şi căprioare, poeții au făcut din el un monstru cu 
cap de leu, trup de căprioară şi coadă de peşte. 

32 Titania, Latona, fiica titanului Caeus. 

+ Latonianul, Apollo, fiul Latonel. 

11 Tritoniana, Minerva; vezi nota 1, de mai înainte. 

+2 Pentru ca să ispitească ştiinţa zeilor, Tantal a tăiat în 
bucăți pe fiul său Pelops şi l-a servit zeilor la masă. Afară de 

Ceres care, cu gindul la fiică-sa Proserpina, a mincat un umăr al 
lui Pelops, toţi zeii, ghicind crima, n-au mâncat din corpul lui 
Pelops şi l-au reconstituit, punindu-i în locul umărului mâncat de 
Ceres altul de fildeş. 

+5 Din pricina nenorocirii abătute asupra casei lui Amphion şi 
a Niobei. 

+ Oraşele închise de Istmul Corint: oraşele din Pelopones. 

+ Oraşele Greciei de nord. 

+ Gradivus, supranume al zeului Warte. 

+ Hymeneu, zeul căsătoriei; cântec de nuntă. Graţiile, cele 
trei fiice ale lui Jupiter şi ale Eurynomei (Eufro-sina, Aglae şi 
Thalia), care aveau grijă de frumusețea şi farmecul vieții, spre 
deosebire de Eumenide care erau zeițele răzbunării şi ale 
nefericirii. 

48 Pandion, fiul lui Erichtonius şi al Pasiteii, rege în Athena în 
sec. XV î.e.n. 

+ Titanul, soarele. Vezi şi nota 1. Cartea |. 

* Sithoniene, din Sithonia, nume al Traciei. 

“1 Misterele trieterice, sărbători ce se prăznuiau din trei în 
trei ani. 

2 Cecropide, Ateniene, de la Cercrops, întemeietorul Atenei. 

5 Filomela a fost prefăcută în privighetoare, iar Procne în 
rindunică. 

%4 Erechteus era rege al Atenei, şi dintre toți copiii săi sint 
mai cunoscuți Procris şi Orithya. 

5 Faptele tracului Tereus au făcut nume rău şi 
compatriotului său Boreas în fața regelui Erechteus. 

56 Ciconi, populatii care trăiau pe coastele Traciei. 

57 Minyenii, argonauții, urmaşi ai regelui legendar Minyas din 
Orchomenos in Beoţia. Mama lui lason era nepoata lui Minyas. 

CARTEA VII 


„ lason ia lina de aur cu ajutorul Medeei; 

„ Reîntinerirea lui Aeson. Doicile lui Bacchus sînt întinerite; 
. Medeea ucide pe Pelias prin propriile lui fiice; 

. Medeea îşi ucide copiii; 

. Medeea fuge la Athena, unde este primită de Aegeus,; 

. Metamorfoza Arnei în bufniţă. 


AUAUNA 


1. lason ia lâna de aur cu ajutorul Medeei 

Minyenii spintecau acum marea cu corabia construita la 
Pagasa’. 

In drumul lor, văzuseră pe Phineus? ducîndu-şi o bătrînețe 
sărăcăcioasă într-o noapte veşnică; tinerii fii ai Aquilonului 
alungaseră de la gura nenorocitului bătrîn păsările cu chipuri de 
fecioare şi, sub conducerea vestitului lason, atinseseră în sfîrșit 
repezile unde ale noroiosului Phasis?. Ei merg la rege şi-i cer lîna 
berbecului lui Phryxus*, dar grele condiţii li se pun: să învingă un 
număr de încercări foarte primejdioase. 

In vremea aceasta fiicei lui Eetes” i se aprinde sufletul de un 
foc puternic. Indelung luptîndu-se cu sine, după ce n-a putut 
învinge pasiunea prin rațiune, şi-a zis: „Zadarnic rezişti, 
Medeea! Nu ştiu ce zeu ţi se împotriveşte; de mirare dacă nu 
este ceea ce se numeşte iubire, sau ceva cu siguranţă 
asemănător acesteia. Căci pentru ce mi se par prea aspre 
poruncile tatălui meu? Chiar sînt prea aspre. De ce mă tem să 
nu piară cel pe care abia l-am văzut? Care este pricina unei 
temeri atît de mari? Scoate-ţi din inima-ţi de fecioară, dacă poţi, 
nefericito, flacăra care te mistuie. De-aş putea, aş fi salvată. Dar 
fără voia mea mă stăpineşte o nouă putere. Cupidon mă sfătuie 
una şi mintea alta. Văd pe cele bune şi le aprob, dar urmez pe 
cele rele. Fecioară fiică de rege, de ce te mistui pentru un 
străin? De ce te gindeşti la căsătorie într-o ţară străină? Şi acest 
ţinut îţi poate da pe cel pe care să-l iubeşti. Dacă lason trăieşte 
sau moare, este în puterea zeilor. Totuşi să trăiască. | se poate 
ura aceasta chiar fără dragoste. Căci ce a făcut lason? Pe cine, 
decit pe una fără inimă, n-ar impresiona-o tinereţea lui lason şi 
neamul şi bărbăţia lui? Pe cine n-ar cuceri-o frumuseţea lui, 

chiar dacă celelalte i-ar lipsi? Inima mea, mărturisesc, mi-a 
cucerit-o. Şi dacă nu-i voi da ajutor, va fi răpus de suflarea gurii 
taurilor, sau va da lupta cu cei semănaţi de el, cu duşmanii 
răsăriţi din pămînt, sau va cădea în chip îngrozitor pradă 
lacomului balaur. Dacă eu aş răbda aceasta, aş da dovadă că m- 
am născut dintr-o tigresă, că mi-e inima de fier şi de piatră. De 
ce nu-l privesc şi cum moare şi prin astfel de privelişte să-mi 
încarc ochii cu o crimă? De ce nu aţiţ împotriva lui taurii şi pe 
sălbaticii născuţi din pămînt şi pe balaurul cel neadormit”? 

Să-i dea zeii un destin mai bun. Deşi pentru asta n-ar trebui 
să mă rog, ci să fac. Dar să trădez oare domnia tatălui meu? Să 
salvez prin puterile mele pe nu ştiu care venetic pentru ca, 
salvat prin mine, să plece fără mine? Să dea piînzele vînturilor şi 
să fie bărbatul alteia, iar eu Medeea să rămîn cu rernuşcările? 
Dacă este în stare să facă aceasta şi dacă poate să mă pună 
mai prejos de alta, să piară ingratul. Dar nu-i este chipul, nu-i 
este noblețea sufletească, nu-i este farmecul frumuseţii de aşa 
fel, încît să mă tem de înşelăciune şi de nerecunoştinţa pentru 
binefacerile primite de la mine. Îl voi pune mai întîi să jure şi-l 
voi sili să ia pe zei martori în legămîntul ce-l va face. 

De ce te temi fără pricină? Pregăteşte-te şi lasă orice 
întîrziere. lason va fi al tău pentru totdeauna. Făcliile de nuntă 
te vor uni cu el şi în oraşele pelasge vei fi slăvită de mulţimea 
de matroane, ca salvatoare a copiilor lor. Voi părăsi eu, aşadar, 
pe soră, pe frate, pe tata, pe zeii patriei şi pămîntului natal, şi 
mă voi lăsa purtată de corabie în voia vînturilor? Da, tata este 
aspru, da, ţara mea este barbară. Fratele e încă mic, dorinţele 
surorii sînt de partea meat. In inimă port pe cel mai puternic 
dintre zei. Nu părăsesc lucruri mari, ci mă atrag cele mari: titlul 
de salvatoare a tinerimii achee, cunoaşterea unor locuri mai 
frumoase, cu oraşe de mare faimă şi aici, cultura şi artele 
locuitorilor şi Aesonide”, pentru care aş da avuţiile întregului 
univers. Fericită cu acest soţ, voi îi iubită de zei şi voi ajunge cu 
creştetul pînă la stele. Ce să mai spun că nu ştiu ce munţi se 
zice că aleargă în mijlocul valurilor!:*, că, duşmană corăbiilor, 
Caribda aci soarbe valurile, aci le dă drumul înapoi, că 
hrăpăreaţa Scylla se spune că este înconjurată de cîini groaznici 
care latră în adincul apelor Siciliei"? Desigur, stăpină pe ce 

iubesc şi lipită de sînul lui lason, voi fi purtată pe întin-sele mări. 
In braţele lui nu-mi va păsa de nimic. Sau, dacă mă voi teme de 
ceva, mă voi teme numai pentru soţ. Il socoteşti soţ? Şi pui un 
nume îmbietor greşelii tale, Medeea? Priveşte de ce nelegiuire 
te apropii şi, cît se poate încă, fugi de crimă". Astfel a vorbit şi în 
faţa ochilor îi stăteau datoria şi dragostea părintească şi 
ruşinea. Învins de acestea, Cupidon se depărta. Ea mergea la 
vechile altare ale Perseidei Hecate!?, pe care le adăpostea o 
vale umbroasă în fundul unor păduri. Şi acum era curajoasă şi-şi 
simţea focul potolit în suflet, cînd l-a văzut pe Aesonide. Flacăra 
înăbuşită s-a învolburat iarăşi. Obrajii i s-au îmbujorat şi. toată 
faţa i s-a aprins. Cum capătă viaţă din suflarea vîntului mica 
scînteie care a stat ascunsă sub cenuşă şi creşte ajungind la 
vechile puteri, tot astfel dragostea molcomă, pe care o socotea 
adormită, i se aprinse cînd văzu pe tînăr în faţa ei. Şi, din 
întîmplare, fiul lui Aeson era şi mai frumos în acea zi. Ai putea s- 
o ierţi pe îndrăgostită. Ea îl priveşte şi e cu ochii neclintiţi la 
chipul lui, ca şi cum l-ar vedea atunci pentru prima oară. Nu se 
gîndeşte nesocotita că se uită la o faţă muritoare şi nu-şi 
schimbă privirea de la el. lar cînd străinul a început să 
vorbească şi i-a prins mîna cerîndu-i ajutor cu voce res- 
pectuoasă şi promiţindu-i că o va lua în căsătorie, ea a zis, 
vărsînd lacrimi: „Văd ce am de făcut. Nu necunoaşterea 
adevărului, ci iubirea mă amăgeşte. Vei fi salvat prin ajutorul 
meu. Dar odată salvat, să-ţi ţii promisiunea". El jură pe altarul 
zeiţei cu trei feţe!?, care era divinitate în acea pădure şi pe 
atotvăzătorul tată al viitorului său socru!“ şi pe soarta şi pe 
marile primejdii ce-l pot aştepta. Fiind crezut de Medeea, el 
primeşte ierburile descîntate, le învaţă întrebuinţarea şi se 
întoarce mulţumit în tabără. 

A doua auroră alungase stelele licăritoare. Poporul se adună 
în cîmpul sfint al lui Marte şi ocupă loc pe înălțimile din jur. 
Regele însuşi este de faţă aşezat în mijlocul suitei sale, îmbrăcat 
în purpură şi cu sceptrul de fildeş. 

lată că taurii cu picioare de aramă varsă flăcări pe nările de 
oţel. lerburile atinse de pară ard. Cum piriie soba plină de 
lemne, sau cum într-un cuptor subteran pietrele se desfac la 
para focului şi se topesc într-un lichid incandescent, tot astfel 

taurii scot pe nări rotocoale de flăcări din piepturile lor şi 
mugesc cu giturile înfierbîntate. Totuşi, fiul lui Aeson merge în 
întîmpinarea lor. La venirea lui, ei întoarseră spre el priviri 
ucigaşe şi coarnele ferecate în fier. Cu copita despicată lovesc 
pămîntul prăfuit şi umplu văzduhul de mugete şi de fum. 
Minyenii au îngheţat de frică. lason vine şi nici nu simte suflările 
de foc, atît de mult pot ierburile descîntate! Cu dreapta 
îndrăzneață le mîngiie salba atîrnată, îi pune la jug şi-i sileşte să 
tragă un plug greu şi să spintece un cîmp neatins pînă atunci de 
plug. Colchidienii rămîn înmărmuriţi. Minyenii izbucnesc în 
strigăte şi-i dau curaj. El ia atunci din casca de aramă dinţii de 
şarpe!6 şi-i seamănă peste ogorul arat, Pămîntul înmoaie 
seminţele îmbibate mai înainte într-un venin puternic. Şi, 
precum copilul ia chip de om în pîntecele mamei, formîndu-se 
înăuntru cu membrele sale şi nu iese la lumina zilei decît la 
vreme, tot la fel, după ce s-au săvirşit chipurile de oameni în 
măruntaiele pămîntului greu, au ieşit la suprafaţă din brazdele 
rodnice. Şi ceea ce e mai de mirare, o dată cu ei le-au apărut şi 
armele zăngănitoare. 

Cînd pelasgii!* i-au văzut pe aceştia pregătiţi să întoarcă 
împotriva tînărului haemonian! lăncile cu virfurile ascuţite, şi-au 
plecat faţa abătuţi şi înfricoşaţi. Medeea însăşi, care-l făcuse 
invulnerabil, a fost cuprinsă de teamă şi, cînd a văzut că tînărul 
singur este atacat de atiţia duşmani, a îngălbenit şi a stat jos 
deodată, rece şi fără sînge. De teamă să nu fie fără putere 
buruienile ce i le-a dat, ea rosteşte un descîntec vrăjitor şi 
cheamă în ajutor toate secretele artei sale. Dar lason, aruncînd 
o piatră grea în mijlocul duşma-nilor săi, îl întoarce pe Marte!* de 
la el împotriva celorlalţi. Astfel fraţii născuţi din pămînt se 
măcelăresc unul pe altul şi pier doborindu-se în luptă între ei. 
Acheii înconjură pe învingător, îl felicită şi îl strîng cu îmbrăţişări 
de bucurie. Ai vrea şi tu, barbaro”, să îmbrăţişezi pe învingător. 
Şi l-ai fi îmbrăţişat, dar ruşinea-ţi stăpineşte pornirea şi 
respectul pentru numele tău te opreşte s-o faci. Ceea ce îţi e 
permis e să te bucuri în tăcerea inimii tale şi aduci mulţumiri 
vrăjilor şi zeilor care l-au ajutat. 

Îi mai rămîne lui lason să adoarmă cu ierburi pe veghetorul 
balaur care, înspăimîntător prin creasta-i, prin cele trei limbi şi 

prin dinţii săi încovoiaţi, era păzitorul berbecului de aur. După 
ce-l stropeşte cu iarbă cu suc adormitor şi-i spune de trei ori 
vorbe aducătoare de somn toropitor, care opresc marea 
tulburată şi fluviile repezi, un somn ciudat închide ochii 
balaurului. Eroul aesonian% intră în stăpînirea aurului şi, mîndru 
de pradă, purtînd cu sine pe ajutoarea isprăvilor sale, a doua 
pradă, ajunge victorios cu soţia sa în portul lolcos?!. 


2. Reîntinerirea lui Aeson. Doicile lui Bacchus sunt întinerite 
Părinţii haemonieni, mame şi taţi, încărcaţi de ani, aduc 

daruri la altar, bucuroşi de întoarcerea fiilor lor. Grămezi de 
tămiie se topesc pe foc şi cad jertfe de mulţumire vite cu 
coarnele împodobite cu aur. 

Dar Aeson lipseşte dintre cei ce aduc mulţumiri, fiind acum 
mai aproape de moarte şi istovit de anii bătrîneţii. Atunci, astfel 
vorbeşte fiul lui Aeson: „O, soţie, căreia mărturisesc că-i datorez 
salvarea, deşi mi-ai dat totul şi binefacerile tale întrec orice 
dovadă de iubire, totuşi, dacă poţi - căci ce n-ar putea 
descîntecele tale - ia din anii mei şi dă-i lui tata". Şi nu şi-a putut 
stă-piîni lacrimile. Mişcată de dragostea de bun fiu al lui lason 
care o ruga, ea şi-a adus aminte că, într-un chip cu totul 
deosebit de acesta, ea l-a părăsit pe Eetes. Totuşi, fără să 
mărturisească astfel de simţăminte, a zis: „Ce crimă ţi-a ieşit, 
soţul meu, din gura-ţi pioasă? Adică să par eu că aş putea da 
viaţă cuiva răpind din a ta? N-ar îngădui aceasta nici Hecate. Nu 
ceri lucruri drepte. Dar voi căuta, lason, să-ţi dau un dar mai 
mare decit cel pe care-l ceri. Voi încerca prin ştiinţa mea să 
lungesc viaţa socrului meu fără să iau din anii tăi, numai să mă 
ajute zeiţa cu întreită faţă şi fiindu-mi alături să încuviinţeze 
marile mele îndrăzneli". 

Mai lipseau trei nopţi ca luna să-şi împlinească în întregime 
golul coarnelor şi să se facă rotundă. Cînd a strălucit plină şi cu 
chipul întreg a privit pămîntul, Medeea a ieşit din casă 
îmbrăcată în haine lungi, cu picioarele goale şi cu părul revărsat 
pe umerii goi. Neînsoţită de nimeni îşi poartă paşii rătăcitori în 
tăcerea mută a miezului nopţii. Oameni, păsări, fiare dorm într-o 
linişte adîncă. Garduri şi frunze tac nemişcate, fără nici un 
murmur. Tace văzduhul umed. Doar stelele parcă se mişcă în 

sclipirea lor. Spre acestea întin-zindu-şi braţele, de trei ori se 
învîrti Medeea, de trei ori îşi stropi părul cu apă luată dintr-un 
fluviu şi de trei ori deschizind gura scoase nişte strigăte 
pătrunzătoare. Apoi, punindu-şi genunchii pe pămîntul tare, 
zise: 

„Noapte credincioasă tainelor şi voi, stele, care împreună cu 
luna urmaţi focurile zilei, şi tu, întreită Hecate, care cunoşti 
dorinţa mea şi-mi vii în ajutor, şi voi, descîntece şi arte ale 
vrăjitoriei şi tu, pămînt, care înveţi pe vrăjitori cu ierburile tale, 
şi voi, adieri şi vinturi si munţi, şi rîuri şi lacuri şi voi, toţi zeii 
pădurilor şi toţi zeii nopţii, fiţi-mi de faţă. Cu ajutorul vostru, cînd 
am vrut, rîurile s-au întors spre izvoarele lor şi malurile au stat 
înmărmurite; prin descîntec opresc valurile înfuriate şi cînd sînt 
liniştite le înfurii; alung norii şi-i aduc, îndepărtez vînturile şi le 
chem. 

Cu vorbe şi descîntece rup gitul şerpilor, mut stîncile, scot 
din rădăcină stejarii şi mişc din locul lor pădurile, fac să tremure 
munţii, să mugească pămîntul şi să iasă manii? din mormiînt. Și 
pe tine, lună, te trag spre mine, oricît arămurile de Temese? îţi 
micşorează muncile. Prin descîntecele mele se îngălbeneşte 
carul bunicului meu, prin veninurile mele se îngălbeneşte 
Aurora. Voi aţi înăbuşit flăcările taurilor şi le-aţi împins sub jugul 
încovoiat gitul nesupus la muncă. Voi aţi făcut pe fiii balaurului 
să se ucidă între ei, aţi adormit pe păzitorul linii cel ce nu 
cunoaşte somnul şi, înşelîndu-i paza, aţi trimis în oraşele 
greceşti comoara de aur. Am nevoie acum de sucuri care să 
schimbe bătrineţea, să aducă floarea vîrstei şi primii ani ai 
tinereţii. Şi mi le veţi da. Căci nu degeaba au fulgerat stelele cu 
strălucirea lor şi nu degeaba a coborit la mine carul tras de 
şerpii zburători2*". 

Lângă ea era un car coborit din cer. S-a urcat îndată în el, a 
mîngfiat giturile înhămate ale şerpilor şi, agitînd cu mîna friiele 
uşoare, s-a ridicat în văzduh. De sus şi-aruncă privirile peste 
Tempe din Thessalia şi mînă balaurii spre regiunile Oetei. 
Cercetează ierburile care cresc pe Ossa, pe înaltul Pelion, pe 
Orthys, pe Pindus şi pe Olympul mai înalt decît Pindul. Pe unele 
le-a scos din rădăcină, pe altele le-a tăiat cu o seceră de aramă. 
Multe plante i-au plăcut pe malul Eridanului şi multe pe ale 

Amphrysului şi nici tu n-ai rămas mai prejos, Enipeu; i-au fost de 
folos cu ceva şi apele Peneului, ale Spercheului şi malurile 
acoperite de păpuriş ale lacului Boebes. A cules şi din Anthedon 
de lîngă Eubeea iarbă minunată, dar care nu devenise încă 
cunoscută prin metamorfoza lui Glaucus?f. 

Nouă zile şi nouă nopţi au văzut-o în carul tras de balaurii 
înaripaţi cercetînd ogoarele. Apoi s-a întors, iar balaurii, care nu 
atinseseră pămîntul decît prin miros, şi-au scos de pe ei pieile 
îmbătrinite. 

Venind la palat, ea s-a oprit în faţa pragului şi a porţilor, 
neavînd alt adăpost decit cerul şi ferindu-se de orice atingere 
omenească. A ridicat două altare de iarbă, unul în dreapta în 
cinstea Hecatei şi celălalt în stînga în onoarea luventei”. După 
ce le-a împodobit cu frunze şi ramuri din pădure, a făcut nu 
departe de altar două gropi în pămînt. A înfipt cuțitul în gitul 
unei oi negre şi a stropit cu sînge gropile deschise, apoi a vărsat 
deasupra o cupă de licoare a lui Bacchus şi a turnat dintr-un vas 
de aramă lapte călduţ. A rostit în acelaşi timp cuvinte prin care 
a rugat pe divinităţile pămîntului, pe regele umbrelor şi pe soţia 
răpită de el să nu se grăbească să ia sufletul din trupul 
bătrînului. După ce i-a îmblinzit pe aceştia prin rugăciuni înso- 
tite de un lung murmur, a poruncit să fie adus la altar corpul slă- 
bit al lui Aeson şi, cufundîndu-l prin descîntec într-un somn 
adînc, l-a întins ca pe un mort pe un aşternut de iarbă. A cerut 
lui lason şi sfetnicilor săi să plece de aici şi a poruncit celor 
neiniţiaţi să-şi îndepărteze ochii de la această slujbă 
misterioasă. La poruncă, toţi se îndepărtează. Medeea, cu părul 
despletit după ritualul bacantelor, aleargă în jurul altarelor 
aprinse, înmoaie în gropile înnegrite de sînge făclii pe care 
înmuiate le aprinde pe cele două altare şi-l purifică pe bătrîn de 
trei ori cu foc, de trei ori cu apă, de trei ori cu pucioasă. In 
vremea aceasta, doctoria cu putere minunată pusă într-un vas 
de aramă fierbe, sare în sus şi se albeşte de spumă umflată. 
Fierb aici rădăcini tăiate din valea Haemoniei, seminţe, flori şi 
sucuri acre. Medeea adaugă pietre aduse din îndepăr-tatul 
Răsărit şi nisip pe care l-au spălat valurile Oceanului în 
retragerea lor. Mai pune brumă culeasă noaptea pe lună şi aripi 
respingătoare cu carne de strigoi şi măruntaie de lup ce-şi 

schimbă chipul de fiară în acela de om. N-a lipsit nici pielea 
subţire şi solzoasă a şarpelui din Cinyps? şi ficatul de cerb viu. 
Peste el a pus capul cu ciocul unei ciori ce a trăit nouă veacuri. 
Din acestea şi din alte o mie fără nume alcătu-ieşte barbara 
filtrul destinat bătrînului. Le învirteşte îndată pe toate cu o 
ramură uscată de măslin şi le amestecă pe cele de la suprafaţă 
cu cele de la fund. 

lată că ramura uscată cu care mestecă în vasul fierbînd se 
schimbă şi se face mai întîi verde. Indată îi ies frunze şi pe 
neaşteptate se încarcă cu măsline grele. Şi pretutindeni pe unde 
focul a aruncat spuma dinăuntrul vasului şi au sărit pe pămînt 
stropi fierbinţi, pămîntul s-a împrimăvărat, smălţindu-se cu flori 
şi cu iarbă moale. 

Cum vede aceasta, Medeea pune mîna pe un cuţit şi 
deschide gitul bătrînului, lasă să curgă sîngele vechi şi-l 
înlocuieşte cu sucurile pe care Aeson le primeşte prin gură sau 
prin rană. De îndată barba şi pârul îşi pierd culoarea albă şi 
devin negre. Slăbiciunea dispare. Paliditatea şi bătrineţea pier. 
Vinele goale se umplu de sînge şi trupul întreg e plin de viaţă. 
Aeson se miră şi-şi aduce aminte că aşa era odinioară, cu 
patruzeci de ani în urmă. 

Bacchus a văzut din înaltul cerului infăptuirea unei minuni 
atit de mari şi, gîndindu-se că ar putea reda doicilor?* sale anii 
de tinereţe, cere şi primeşte acest dar de la Colchidiana, fiică a 
lui Eetes. 


3. Medeea ucide pe Pelias prin propriile lui fiice 

Şi ca să nu înceteze vicleşugurile sale, Phasiana“ se preface 
că-l urăşte pe bărbatul său şi fuge rugă-toare la palatul lui 
Pelias*!. Acesta abia se mai putea mişca de bătrineţe; o primesc 
fiicele. Pe acestea în scurt timp vicleana colchidiană le 
cucereşte, amăgindu-le cu o prietenie înşelătoare. Ca să-şi 
atingă ţinta, arată mai întîi isprăvile sale minunate, iar dintre 
acestea, întinerirea bătrinului Aeson ca fiind cea mai mare şi 
asupra acestui fapt stăruie cu deosebire. 

Fiicelor lui Pelias le-a răsărit în suflet nădejdea că l-ar putea 
reîntineri pe tatăl lor prin astfel de vrăji. O roagă şi-i promit o 
răsplată fără margini. Ea tace un moment, prefăcîndu-se că stă 

la îndoială şi printr-un gest de gravitate simulată le face să 
devină nerăbdătoare. Apoi făgăduieşte şi spune: „Ca să aveţi 
mai mare încredere în acest dar, cel mai bătrîn dintre berbecii 
care merg în fruntea oilor voastre va deveni miel prin doctoriile 
mele". Indată este adus un purtător de lînă, îmbătrinit de ani 
nenumărați, cu coarnele răsucite în jurul tîmplelor. După ce i-a 
înfipt în gitul lipsit de vlagă un cuţit haemonian, al cărui fier abia 
s-a pătat de sînge, a scufundat corpul animalului într-un vas de 
aramă plin cu veninuri puternice. Părţile corpului se micşorează. 
Coarnele dispar şi odată cu coarnele şi anii şi un behăit tînăr se 
aude în mijlocul vasului. Pe cînd ele se mirau de behăit, mielul 
îndată sare, zburdă şi caută ugerul cu lapte. Fiicele lui Pelias au 
rămas înmărmurite şi, arătîndu-şi încrederea în promisiunea 
Medeei, stăruie şi mai mult pe lîngă ea. 

De trei ori Phoebus scosese hamurile cailor săi, scufundîndu- 
i în marea Iberică“, şi stelele strălucitoare 
sclipeau în a patra noapte, cînd înşelătoarea fiică a lui Eetes 
pune pe un foc cu flăcări repezi un vas cu apă curată şi ierburi 
fără leac. Un somn adînc asemănător morţii stăpînea trupul 
regelui şi al însoţitorilor săi adormiţi de descîntecele şi de 
puterea de vrăjitoare a Medeei. Fiicele intrară în palat o dată cu 
colchidiana, cum li se spusese, şi înconjurară patul tatălui lor. 
„De ce staţi acum la îndoială fără curaj? Luaţi cuţitele - le zise 
ea - scoateţi vechiul sînge, ca să-i umplu vinele goale cu sînge 
tineresc. Viaţa şi virsta tatălui vostru sînt în mîinile voastre. 
Dacă aveţi vreo dragoste pentru el şi nu frămîntaţi speranţe 
deşarte, faceţi-vă datoria faţă de tatăl vostru. Scoateţi-i 
bătrîneţea cu cuțitul şi daţi-i afară sîngele stricat, împlintînd 
fierul adînc". 

La aceste îndemnuri, pe cât erau fiecare de miloase, pe atita 
cată a se întrece în nelegiuire şi săvîrşesc o crimă pentru a nu fi 
criminale. Totuşi, nici una nu poate să-şi urmărească loviturile şi 
ele întorc ochii în altă parte. Dau astfel orbeşte şi miinile lor 
sălbatice produc rană după rană. Bătrînul, cu sîngele şiroi, se 
reazămă în cot şi încearcă să se ridice din pat pe jumătate 
sfirtecat şi, întinzind braţele palide în mijlocul atitor lovituri, 
spune: „Ce faceţi, fiicelor? Ce vă înarmează împotriva destinelor 
tatălui vostru?" Ele nu şi-au mai putut ţine curajul şi mîinile le-au 

căzut neputincioase. Pe cînd el avea să mai spună ceva, 
colchidiana i-a tăiat gitul o dată cu glasul şi l-a prăvălit cu trupul 
sfîrtecat în vasul fierbinte de aramă. 


4. Medeea îşi ucide copiii 

In văzduh cu ajutorul şerpilor înaripaţi, n-ar fi scăpat de 
pedeapsă. Ea zboară pe sus, peste umbrosul Pelion şi peste 
locuinţele din Philyra? şi peste Othrys** şi peste lacurile 
devenite cunoscute prin întîmpla-rea din vechime a lui 
Cerambuss5. Acesta, înălţîndu-se în aer pe aripi date de nimfe, 
pe cînd pămîntul era cufundat sub apele care se revărsaseră 
peste el, a scăpat neînecat de potopul lui Deucalion. Medeea 
lăsă la stînga Pitana Aeoliei şi chipul lungului balaur de piatră şi 
pădurea Idei în care Liber’ a ascuns sub chipul mincinos al unui 
cerb pe taurul furat de fiul său“; lăsă în urmă şi ţinutul în care 
tatăl lui Corythus** e înmormîntat sub nisipul mărunt şi ogoarele 
pe care le-a îngrozit Mera? cu un nou lătrat şi oraşul lui Eury- 
pylus“%, în care femeile din Cos“! au devenit cornute atunci cînd 
turma lui Hercule se depărta, şi Rhodosul lui Phoebus şi lalysus, 
reşedinţa telchienilor?, pe care Jupiter, urîndu-i pentru că 
infectau totul cu privirile lor, i-a scufundat în apele fratelui său. 
A trecut şi peste zidurile Cartheii din vechea Ceos, unde tatăl 
Alchi-damas avea să se mire mai tîrziu că din trupul fiicei sale a 
putut să se nască o blindă porumbiţă. Apoi a văzut lacurile 
Hyriei şi Tempe“ cu valea lui Cycnus, pe care le-a făcut vestite 
o lebădă apărută pe neaşteptate. Căci acolo Phyllius, din 
dragoste pentru un copil, îi dăruise acestuia nişte păsări domes- 
tice şi un leu îmblinzit. Cerîndu-i-se să învingă un taur, îl 
învinsese. Dar, miîniat că dragostea îi fusese de atitea ori 
respinsă, refuzase să dea taurul ca ultimă răsplată celui ce-l 
cerea. Copilul a zis indignat: „Vei dori să-l dai" şi a sărit din vîrful 
unei stînci. Toţi credeau că a murit. Schimbat în lebădă, plutea 
în aer, cu pene albe ca zăpada. lar mama sa Hyria, neştiind că el 
a scăpat teafăr, s-a topit de plins şi a făcut lacul ce-i porta 
numele. 

Aproape de aceste ţinuturi se înalţă Pleuronul, pe care 
refugiindu-se Ophiana Combe“ a scăpat de rănile fiilor săi. Apoi 
a privit ogoarele Calauriei“* consacrate Latonei, martore ale 

schimbării unui rege cu regina sa în păsări. La dreapta e 
Cyllene. Aici avea să păcătuiască Menephron cu mama sa, după 
obiceiul fiarelor sălbatice. Departe înapoi vede Cephisul“f, care 
plinge destinele nepotului său schimbat de Apollo într-o focă 
umflată, şi casa lui Eumelus ce plînge pe fiica sa răpită în aer. In 
sfîrşit, pe aripile şerpilor săi ea a atins Ephyrul“” cel udat de 
Pirhenos, unde la începutul veacurilor - spun cei vechi - se 
născuseră corpuri muritoare din bureţi udaţi de ploi. Dar după 
ce noua soţie a lui lason fu mistuită de veninurile colchidiene şi 
după ce amîndouă mările văzură casa regelui arzind, Medeea 
mînji cu sîngele fiilor săi cuțitul nelegiuit, răzbunare îngrozitoare 
pentru o mamă, şi fugi de armele lui lason“. 


5. Medeea fuge la Athena, unde este primita de Aegeus 

Purtată de balaurii dăruiţi de Palas în cetatea lui Philyra. 

Prea dreapta Phinis, şi pe tine, bătrîne Periphas“%, v-a văzut 
zburînd împreună, ca şi pe nepoata lui Polypemon™ cea înălţată 
pe aripi noi. Aegeus a primit-o, singura lui faptă de condamnat, 
şi nu i-a fost destul să-i dea ospitalitate, ci s-a unit cu ea prin 
legăturile căsătoriei. 

Acum tocmai sosise Theseu”!, fiu necunoscut de tatăl său şi 
care prin vitejia sa liniştise istmul celor două mări. Pentru a-l 
pierde pe acesta, Medeea amestecă otrava pe care o adusese 
cu ea din ţinuturile scitice. Se spune că această otravă a ieşit 
din gura cîinelui născut de Echidna*?. 

Este o peşteră adîncă, întunecoasă chiar de la intrare. 
Drumul spre ea coboară repede. Pe acest drum eroul din 
Tirynthoss* l-a tîrît legat în lanţuri de fier pe cerberul care se 
împotrivea şi-şi întorcea ochii de la lumina zilei şi a razelor 
strălucitoare. 

Acest cerber, întîritat de o furie turbată, a umplut în acelaşi 
timp văzduhul de lătrături întreite şi ogoa-rele verzi de spumă 
albicioasă. Se spune că ierburile atinse de această spumă au 
crescut şi, trăgindu-şi hrana din pămîntul rodnic, au căpătat 
puterea de a vătăma. 

Pe acestea, fiindcă cresc ţepoase între pietroaiele tari, 
ţăranii le numesc aconite“?. 

Prin viclenia soţiei, însuşi Aegeus a dat otrava aceasta fiului 
său, ca unui duşman. Theseu luase cu mână neştiutoare cupa ce 
i se întinsese, cînd tatăl a recunoscut pe minerul de fildeş al 
săbiei semnele neamului său şi a îndepărtat crima de la gura 
fiului. 

Medeea a fugit de moarte, ascunzindu-se într-un nor stîrnit 
prin descîntecele sale. Dar tatăl, deşi vesel că fiul a scăpat, este 
încă înspăimintat că s-ar fi putut săvirşi o atit de mare 
nelegiuire, căci moartea a fost atit de aproape. Aprinde focul pe 
altar şi încarcă pe zei de daruri. Securile lovesc giturile cărnoase 
ale boilor, ale căror coarne sînt legate cu panglici. Se spune că 
nici o zi n-a luminat mai strălucit pentru erechtizi”> ca aceea. 

Fruntaşii şi poporul întind ospăţuri şi vinul dîndu-le aripi 
inspiraţiei, ei cîntă astfel de cîntece: „Pe tine, mare Theseu, te-a 
admirat Marathonul pentru sîngele taurului din Creta. Este darul 
şi opera ta că locuitorul din Cromyon“* nu se mai teme de 
mistreţ. Mulțumită ţie a văzut pămîntul Epidaurului pe fiul 
purtător de măciucă al lui Vulcan” prăbuşindu-se, malurile 
Cephisului au văzut moartea neîmblinzitului Procust, iar Eleusis, 
unde domneşte Ceres, pe cea a lui Cercyon“t. A dispărut acel 
Sinis care, folosindu-se rău de puterile sale uriaşe, putea să 
îndoaie birnele şi aducea de la virf la pămînt pinii care 
împrăştiau victimele lor pe mare întindere. Prin înfringerea lui 
Sciron este deschis fără primejdii drumul spre Alcathoe, cetate a 
Lelegilor*. Pămîntul şi marea au refuzat sălaş oaselor tilharului 
şi multă vreme, împrăştiate într-o parte şi alta, se spune că de 
vechime s-au transformat în stînci şi au păstrat numele lui 
Sciron. Dacă am vrea să numărăm isprăvile şi anii tăi, ele ar 
depăşi anii. Pentru tine, prea viteazule, facem rugăciuni publice; 
în cinstea ta bem licoarea lui Bacchus". Palatul regal răsună de 
aclamaţiile şi de rugăciunile poporului şi nu e în tot oraşul vreun 
loc 
trist, din Egina. 

6. Metamorfoza Arnei în bufniţă 

Aegeus n-a gustat bucuria lipsită de griji regăsindu-şi fiul. 
Minos pregăteşte război. Puternic prin oastea şi flota sa, el este 
şi mai puternic prin miînia lui de tată: are dreptul să răzbune cu 
armele moartea lui Androgeu“. Dar el îşi caută mai întîi aliaţi 

pentru război, şi cu flotă uşoară cutreieră mările pretutindeni pe 
unde are drum deschis. Atrage de partea sa pe Anaphe şi 
regatul Astypale, pe Anaphe prin promisiuni, regatul asthypalian 
prin război. Apoi pe umilul Myconos şi ţarinile cretoase ale 
Cimolului şi pe bogatul Cythnos şi pe Scyros şi întinsul Seriphos 
şi Părosul® de marmură şi Sythonul“?, pe care le-a trădat nele- 
giuita Arnes pentru aurul pe care în lăcomia ei îl ceruse. 
Schimbată în pasăre, şi acum iubeşte aurul. Stâncă cu picioare 
negre, cu pene negre îi e acoperit şi corpul. Dar Oliaros şi 
Didime, Tenos, Andros, Gyaros şi Peparethos** cel rodnic în 
măslinii cei lucioşi au refuzat ajutorul lor flotei pornite de la 
Cnososf*. Din aceste părţi Minos se îndreaptă spre stînga, către 
Oenopia, ţara lui Aeacus. Cei vechi au numit-o Oenopia, însă 
Aeacus a numit-o Aegina, după numele mamei sale. 

Mulțimea dă năvală şi vrea să vadă pe bărbatul de o atît de 
mare faimă. În întîmpinarea lui ies Tela-mon şi Peleus, mai mic 
decît Telamon, şi Phocus, al treilea fiu al lui Aeacus. Însuşi 
Aeacus, mergînd cu greu din cauza bătrîneţii lui înaintate îi iese 
în întîmpinare şi-l întreabă pentru ce pricină a venit. Amintindu- 
şi de durerile lui de tată, conducătorul a o sută de popoare 
suspină şi astfel de cuvinte rosteşte: 

„Te rog să vii în ajutorul armelor pe care le-am ridicat pentru 
a-mi răzbuna fiul şi să iei parte la această pioasă expediţie: cer 
măngiiere pentru mormîntul lui". 

Asopiade® i-a răspuns: „Ceri lucruri zadarnice şi pe care 
oraşul meu nu le poate înfăptui. Căci nu este ţinut mai strîns 
unit ca acesta de oraşul lui Cecrops. Il avem ca aliat". Minos se 
întristează şi pleacă zicînd: „Această alianţă te va costa scump", 
căci socoteşte că e mai folositor să amenințe cu război, decit să- 
| înfăptuiască şi să-şi consume aci forţele înainte de vreme. 

Încă se putea zări de pe zidurile oenopiene flota Iyctiană$, 
cînd o corabie attică, alunecînd repede cu pînzele umflate, 
soseşte şi intră în portul aliat. Ea aducea pe Cephalus“ şi 
poruncile patriei sale. Tinerii aeacizi nu văzuseră de mult pe 
Cephalus; l-au recunoscut totuşi, i-au dat mîna şi l-au condus în 
palatul tatălui lor. Nobilul erou, păstrând şi acum urmele 
frumuseţii lui din tinereţe, înaintează cu o ramură de măslin, 
arbore drag poporului, avînd la dreapta şi la stînga pe Clytos şi 

pe Butes, fiii lui Pallas, amîndoi mai tineri decît el. După 
cuvintele adresate de cecropizi la prima întrevedere cu Aeacus, 
Cephalus, îndeplinindu-şi însărcinarea, cere ajutor regelui, îi 
aminteşte tratatul şi legăturile de alianţă care unesc pe părinţii 
lor şi adaugă că este ameninţată stăpînirea întregii Achei. 

După ce el a pus în sprijinul cauzei elocvenţa, Aeacus, 
sprijinindu-se cu mina stingă în sceptru, a zis: „Nu cere ajutor, 
Athena, ci ia-l. Puterile pe care le are această insulă socoteşte-le 
fără nici o îndoială ca ale tale. Toate mijloacele de care dispun 
îţi stau la dispoziţie. Nu-mi lipsesc forţele. Am din belşug soldaţi 
şi pentru mine şi împotriva duşmanului, slavă zeilor. 
împrejurarea e fericită şi nu îngăduie scuză". Aşa să fie, 
răspunse  Cephalus; urez fericire cetăţenilor şi ţării tale. 
Mărturisesc că de îndată ce am sosit aci mi s-a umplut inima de 
bucurie, cînd mi-a ieşit în întîmpinare acest tineret atît de 
frumos şi de aceeaşi virstă. Totuşi, caut războinicii cei mulţi pe 
care i-am văzut mai de mult, cînd am mai fost primit în oraşul 
vostru”, 

Aeacus oftă şi astfel vorbi cu voce tristă: 

„O soartă mai bună a urmat după un început de plîns. O, de- 
aş putea să trec peste acest început şi să 
povestesc numai pe cele bune! Voi povesti pe rînd toate, fără să 
întîrzii în lungi ocoluri. Zac oase şi cenuşă cei pe care-i cauţi cu 
amintirea. Şi a cîta parte din toate pierderile mele sînt ei! 

O groaznică molimă s-a abătut peste popoarele mele, din 
mînia nedreptei Junone care urăşte pămiîn-turile ce poartă 
numele rivalei sale“. Cit timp nenorocirea a părut firească 
muritorilor şi era ascunsă prici-na aducătoare a unei grozăvii atit 
de mari, noi am luptat împotriva ei prin meşteşugurile 
doftoriceşti. Dar moartea a biruit ştiinţa noastră care zăcea 
învinsă. Mai întîi văzduhul a acoperit pămîntul cu o negură 
deasă şi norii grei închideau în ei o căldură înăbuşitoare. 

Cît timp luna şi-a umplut de patru ori discul, unin-du-şi 
coarnele şi de patru ori în descreştere cercul i s-a şters, austrii 
calzi au suflat neîncetat cu adieri de moarte. Din aer, vătămarea 
a ajuns în rîuri şi lacuri; multe mii de şerpi au cutreierat cîmpiile 
necultivate şi au infectat apele cu veninul lor. Puterea molimei a 
apărut cu primă furie între animale. Au căzut pe neaşteptate 

mai întîi cîinii, păsările, oile şi vitele. Neno-rocit, plugarul se miră 
că-i cad puternicii tauri în timpul lucrului şi se prăbuşesc la 
mijlocul brazdei. Tur-melor purtătoare de lină, pe cînd scot 
behăituri bolnave, deodată le cade lîna iar corpurile le slăbesc şi 
mor. Calul, furtunatic înainte şi neîntrecut în alergări, îşi pierde 
întîietatea şi, uitîind de vechile onoruri, geme în grajd şi-şi 
aşteaptă o moarte de rînd. Mistreţul nu-şi mai aminteşte de furia 
sa, căprioara nu e sigură pe picioare, urşii nu se mai reped 
asupra turmelor sănătoase. Toate sînt atinse de molimă şi leşuri 
respingătoare zac în păduri, în cîmp şi pe drumuri. Aerul e plin 
de duhoare. Spun lucruri uimitoare. Nu s-au atins de ele nici 
cîinii, nici pasările de pradă, nici lupii cei suri. Toate zac căzute 
la pămînt şi devin vătămătoare miasmele ce le răspindesc şi duc 
molima pînă departe. 

Cu o mare furie se întinde ciuma la nenorociţii locuitori de la 
ţară şi apoi pătrunde între zidurile marelui oraş. Mai întîi sînt 
mistuite măruntaiele şi flacăra ascunsă se arată în afară prin 
roşeaţa pielii şi prin respiraţia grea. Limba se înăspreşte şi se 
umflă. Gura uscată stă deschisă în aerul cald şi respiră 
miasmele infectate. 

Bolnavii nu pot suporta nici aşternutul, nici vreun 
acoperămiînt, ci-şi întind trupurile pe pămîntul tare. Şi nu se 
răceşte corpul de pămînt, ci pămîntul arde de căldura corpului. 
Nu e cu putinţă nici o oprelişte a molimii. Urgia se întinde chiar 
asupra medicilor şi ştiinţa doftoricească devine vătămătoare 
slujitorului ei. 

Cu cît e cineva mai aproape şi îngrijeşte mai cu credinţă pe 
un bolnav, cu atît se apropie mai repede de moarte şi toţi cei 
atinşi de molimă, după ce şi-au pierdut speranţa salvării şi-şi 
văd în moarte sfîrşitul vieţii, se înmoaie sufleteşte şi nu-i mai 
interesează nici o îngrijire care să le fie de folos. Căci nimic nu le 
mai e de folos. Lăsînd la o parte ruşinea, zac unii lîngă alţii, cum 
se întîmplă, în apropierea izvoarelor, apelor, fînti-nilor cu apă 
multă şi bînd, nu li se stinge setea înainte de a li se stinge viaţa. 
Din cauza bolii, mulţi nu se mai pot ridica de aici şi mor în apă, 
din care vin totuşi alţii să bea. Şi atit de silă le e nenorociţilor de 
patul pe care-l urăsc, că sar din el sau, dacă nu-i ţin puterile să 
se ridice, îşi rostogolesc corpurile pe pămînt şi fug de casa lor, 

care li se pare că le poartă nenorocirea. Fiindcă nu cunosc 
cauza, li se pare locul vinovat. Îi puteai vedea pe unii rătăcind 
aproape fără viaţă pe toate drumurile, cît timp erau în stare; pe 
alţii plîngînd întinşi pe pămînt şi ridicînd, cu o supremă mişcare, 
priviri obosite, întinzîindu-şi braţele spre stelele cerului de 
deasupra lor şi dîndu-şi sufletul ici sau colo, unde îi prindea 
moartea. 

Cum crezi că-mi era inima atunci? Sau cum a trebuit să-mi 
fie, ca să-mi urăsc viaţa şi să doresc a împărtăşi soarta alor mei? 
încotro îţi întorceai privirile ochilor, într-acolo era popor aşternut 
la pămînt, ca nişte poame care cad putrede din pom la mişcarea 
ramurilor, sau ca ghinzile cînd e zguduit de vînt stejarul. 
Templul, pe care-l vezi în faţă cu trepte înalte la intrare, este al 
lui Jupiter. Cine n-a adus zadarnic tămiie la acele altare? De cite 
ori, cînd rostea cuvinte de rugăciuni soţ pentru soţ, tată pentru 
fiu, nu şi-a dat duhul în faţa altarului rugat şi a fost găsit cu o 
parte de tămiie în mînă, neîntrebuinţată încă! De cîte ori în 
temple, pe cînd preotul rostea rugăciunile sfinte şi vărsa vin 
curat între coarnele taurilor, n-au căzut aceşti tauri în 
aşteptarea jertfirii! Pe cînd eu însumi aduceam sacrificii pentru 
mine şi pentru patrie şi pentru cei trei fii, victima a scos un 
muget înfiorător şi, căzînd pe neaşteptate fără vreo lovitură, 
abia a înroşit cu puţin sînge cuțitul de sacrificiu împlîntat în gitu- 
i. Muşchiul bolnav îşi pierduse semnele descoperitoare ale 
adevărului şi ale voinţei zeilor: groaznica boală pătrunsese pînă 
în măruntaie. Am văzut trupuri de oameni prăbuşiţi în faţa 
porţilor sfinte. Chiar înaintea altarului, ca moartea să le fie mai 
pizmuită, o parte îşi sugrumă sufletele în laţuri şi alungă prin 
moarte frica de moarte, chemîndu-şi singuri clipa fatală care nu 
întîrzie. Corpurile secerate de moarte nu sînt duse după nici o 
datină, cu nici un fel de pompă funebră căci pe porţile cimitirului 
nu puteau încăpea atitea cortegii. Cadavrele ori rămîn pe 
pămînt neînmor-mîntate, ori sînt puse pe ruguri înalte fără 
daruri de înmormintare.. Nu mai e nici un respect pentru morţi. 
Se bat pentru ruguri şi focurile ard alte cadavre decit cele 
pentru care fuseseră pregătite. Nu e nimeni să-i plingă şi 
rătăcesc nebocite sufletele fiicelor şi ale mamelor, ale tinerilor şi 
ale bătrînilor. Nu mai e loc pentru morminte şi nu mai ajung 

lemnele pentru focuri. „O, Jupiter, am zis înmărmurit de atita 
vîrtej de nenorociri, dacă nu sînt mincinoase cuvintele care spun 
că ai fost primit în braţe de Aegina. fiica lui Asopus, şi dacă, 
mare tată, nu-ţi este ruşine să te numesc tată, ori dă-mi supuşii 
înapoi, ori coboară-mă şi pe mine în mormiînt". Si mi-a dat semn 
de voinţa sa printr-un fulger însoţit de un trăznet favorabil. 
„Primesc aceste semne ale gindurilor tale - am zis eu - şi mă 
rog ca ele să-mi fie binevoitoare. Socotesc garanţie prezicerea 
ce mi-o dai". 

Întîmplător era alături un stejar cu ramurile întinse cum rar 
se întîlneşte, răsărit dintr-o ghindă de la Dodona” şi închinat lui 
Jupiter. Aici am văzut într-o lungă coloană nişte furnici ce tîrau 
cu ele grăunţe, purtînd o sarcină prea mare pentru gura lor mică 
şi păstrîndu-şi calea pe scoarţa încreţită. Pe cînd mă miram de 
numărul lor, am zis: „O, prea bunule tată, dă-mi tot atiţia cetă- 
teni şi umple-mi cetatea goală". Falnicul stejar a tremurat şi 
ramurile, mişcîndu-se fără adiere, au început să vuiască. 
Membrele mi se înfioraseră de spaimă şi părul mi se zbirlise. 
Totuşi am sărutat pămîntul şi stejarul. Nu mărturiseam că sper, 
dar speram şi hrăneam în suflet dorinţele mele. Noaptea vine şi 
somnul pune stăpinire pe trupurile frămîntate de griji., 

Mi s-a părut că am în faţa ochilor acelaşi stejar, cu tot atitea 
ramuri, că poartă pe ramuri tot atitea vietăţi şi că freamătă cu 
aceeaşi mişcare, scuturind turma purtătoare de grăunţe pe 
cîmpul din jur. Mi s-a părut că deodată furnicile au început să 
crească şi să devină din ce în ce mai mari, să se ridice de la 
pămînt şi să stea cu trupul drept în sus, să-şi piardă talia mică, 
numărul picioarelor şi culoarea, iar corpul să capete înfăţişare 
omenească. 

Mi s-a dus somnul. 

Trezit, îmi condamnam vedeniile din somn şi mă plingeam 
împotriva zeilor că nu-mi sînt de nici un ajutor. 

Dar în palat era un mare vuiet şi mi se părea că aud voci de 
oameni de care mă dezobişnui-sem. Bănuiam că şi acesta e tot 
vis, cînd iată că vine Telamon în grabă şi, deschizind porțile, 
strigă: „Vei vedea, tată, lucruri mai mari decit ai sperat şi ai 
crezut; vino!". les şi, cum mi se păruse că am văzut bărbaţii în 
vis, ia fel îi văd pe rînd şi-i recunosc. Ei se apropie şi mă salută 

ca rege al lor. Aduc mulţumiri lui Jupiter, împart noilor oameni 
oraşul şi ogoarele rămase goale de vechii locuitori şi îi numesc 
mirmidoni, pentru a nu li se pierde numele lor de obiîrşie??. l-ai 
văzut cum sînt. Obiceiurile lor dinainte le au şi acum. Sînt un 
neam cumpătat, stăruitor în muncă, dornic de a cîştiga şi 
păstrător de cîştig. Aceştia te vor urma în război, egali în vîrstă 
şi curaj, de îndată ce Eurus, care te-a adus cu noroc - căci Eurus 
te-a adus - va fi schimbat în Austru”. 

Cephalus şi Procris Cu acelea ? cu alte pitiri ca acestea şi-au 
petrecut ziua. 

Cea din urmă parte a luminii au dedicat-o mesei; noaptea, 
somnului. 

Soarele se ridicase cu străluciri de aur. Încă sufla Eurus şi 
ţinea în stăpînirea sa pînzele gata de întoar-cere. Fiii lui Pallas se 
adună la Cephalus care era mai mare decit ei şi împreună 
Cephalus şi fiii lui Pallas vin la rege, dar acesta era încă 
cufundat într-un somn adînc. Phocus, unul din fiii lui Aeacus, îi 
primeşte în prag, în timp ce Telamon şi celălalt frate al său 
recrutează soldaţi pentru război. Phocus duce pe fruntaşii 
cecropizi înăuntrul palatului şi se aşază cu ei într-un loc mai 
retras. El priveşte pe Eolide”5, care poartă în mînă o suliță făcută 
dintr-un lemn necunoscut şi avînd partea ascuţită de aur. După 
ce a vorbit doar cîteva cuvinte fără însemnătate, a zis: „lubesc 
pădurile şi-mi place să vînez fiare. De mult totuşi mă întreb din 
ce pădure e tăiat lemnul acelei suliţi. Desigur, dacă ar fi frasin, 
ar avea culoarea gălbuie. Dacă ar fi corn, ar avea noduri. Nu ştiu 
ce e, dar ochii mei n-au văzut o suliță de aruncat mai frumoasă 
decit aceasta". 

Unul din fraţii acteeni” a răspuns: 

„Vei avea de admirat la ea şi mai mult întrebuintarea decit 
frumuseţea. Merge drept la ţintă. Aruncată, niciodată nu se duce 
la întîmplare. Şi fără s-o zvirle cineva înapoi, se întoarce plină de 
sînge". Atunci tînă-rul nepot al lui Nereus, întreabă de toate: de 
unde i-a fost dată şi pentru ce? Cine i-a făcut un dar atît de 
mare? 

Cephalus îi răspunde, dar îi e ruşine să povestească pe ce 
plată o are. Indurerat de amintirea de a-şi fi pierdut soţia, astfel 
vorbeşte copleşit de lacrimi: 


191 


Ovidiu Metamorfoze 
Cartea VII 


„Această suliță - cine ar putea crede - mă face să pling, fiu 
de zeiţă, şi mă va face multă vreme, dacă destinele îmi vor da o 
viaţă lungă. Aceasta m-a pierdut şi pe mine şi pe soţia mea; o, 
dacă m-aş fi putut lipsi pentru totdeauna de acest dar! Dacă 
întîmplător ţi-a ajuns la urechi numele Orithyei, pe care a răpit-o 
Boreas, Procris era sora Orithyei. Dacă ai vrea să pui faţă în faţă 
caracterul şi frumuseţea amiîndurora, Procris era mai demnă să 
fie răpită. Tatăl său Erechteus a unit-o cu mine, dragostea a 
unit-o cu mine. Se spunea despre mine că sînt fericit. Şi eram. 
N-au vrut tot aşa şi zeii, căci poate şi acum aş fi astfel. A doua 
lună se scurgea după căsătoria noastră. Intindeam laţuri cerbilor 
cornuţi, cînd zorii dimineţii alunga întune-ricul din vîrful 
Hymetului”” cel totdeauna înflorit. Roşiatica Auroră m-a văzut şi 
m-a răpit, fără voia mea. Să-mi fie îngăduit să spun adevărul, 
fără să supăr pe zeiţă. E mîndră cu faţa-i trandafirie, stăpîneşte 
hotarele zilei şi ale nopţii, se hrăneşte cu apa de nectar; dar eu 
iubeam pe Procris. Procris îmi era în inimă, Procris totdeauna pe 
buze. Vorbeam de cununie, de primele întîlniri de dragoste, de 
noile bucurii ale căsniciei şi de primele legături ale patului 
părăsit. Zeita s-a miniat şi a zis: „încetează plingerile tale, 
ingratule. Du-te la Procris. Va veni timpul cînd vei vrea să n-o fi 
avut, dacă mintea mea prevede viitorul". Şi, mîniată împotriva 
lui Procris, m-a alungat. 

Pe cînd mă întorceam gîndindu-mă la cuvintele zeiţei, începu 
să-mi fie teamă că soţia nu a păzit bine îndatoririle conjugale. 
Frumuseţea şi vîrsta ei îmi porunceau să cred într-un adulter, 
virtutea ei mă oprea. Totuşi, eu lipsisem de acasă şi aceasta de 
la care mă întorceam era exemplu de infidelitate”. Dar cînd 
iubim ne temem de orice. Simt nevoia să caut motive de chin 
sufletesc şi să ispitesc prin daruri cinstea soţiei. 

Aurora - mi s-a părut că simt aceasta - îmi ajută această 
teamă şi-mi schimbă trăsăturile feţei. 

Sosesc necunoscut la Atena cea iubită de Pallas şi intru în 
casă. În toată casa nu era nici o urmă de vină, totul dovedea 
cinste şi îngrijorare pentru soţul răpit. Cu greu făcîndu-mi 
intrarea la fiica lui Erechteus prin mii de vicleşuguri, cînd am 
văzut-o am rămas înmărmurit şi era să renunţ la planurile de a-i 
pune la încercare credinţa. Abia m-am stăpinit să mărturisesc 

adevărul; abia m-am stăpiînit de n-am sărutat-o cum ar fi trebuit. 
Ea era tristă, dar totuşi, cum nu putea fi alta mai frumoasă, cu 
toată tristeţea ei. O ardea dorul de soţul răpit. Inchipuie-ţi tu, 
Phocus, ce frumoasă era, dacă durerea însăşi îi şedea bine. Ce 
să mai spun de cîte ori pudoarea ei a respins încercările mele, 
de cîte ori mi-a spus: „Păstrez credinţă unuia singur, oriunde ar 
fi el, unuia singur îi păstrez dorurile mele". Pentru cine n-ar fi 
fost această încercare destulă dovadă de credinţă? Nu sînt 
mulţumit şi lupt împotriva propriilor mele răni, pînă ce îi 
făgăduiesc o comoară pentru o noapte şi o fac în sfîrşit, sporind 
darurile, să şovăie. Exclam: „lată, m-am prefăcut; sub masca 
unui bărbat adulter se ascunde soţul tău adevărat. Perfido, te- 
am prins, eu însumi sînt dovada". Ea n-a spus nimic, ci, învinsă 
de pudoare, a fugit în tăcere din casa părtaşă la viclenia unui 
soţ rău. Urînd pe toţi bărbaţii din cauza ofensei mele, rătăcea 
prin munţi, îndeletnicindu-se cu ocupațiile Dianei, Părăsit cum 
eram, un foc şi mai puternic mi-a pătruns în oase. li ceream 
iertare, şi mărturiseam că am greşit şi că aş fi putut şi eu să cad 
într-o greşeală asemănătoare, dacă mi s-ar fi oferit atitea daruri. 

Această mărturisire îi răzbună onoarea rănită, revine şi 
petrece cu mine ani fericiţi şi plini de înţelegere. Ca şi cum ea 
însăşi ar fi fost un dar prea mic, îmi dă ca dar un cîine, pe care i- 
| dăduse zeiţa din Cynthos spuniîndui: „Vă întrece pe toţi la 
fugă". Imi dă totodată şi sulița pe care o vezi că o am în mînă. 
Vrei să ştii care a fost soarta acestui al doilea dar? lată, te va 
impresiona povestea sa minunată. 

Fiul lui Laius” dezlegase prin priceperea sa enigme 
neînţelese de cei dinaintea lui şi sfinxul zăcea căzut la pămînt 
nemai amintindu-şi de întrebările sale'?. Sigur că binefăcătoarea 
Themis nu lăsă moartea sfinxului nepedepsită. De îndată trimise 
o a doua plagă, o fiară sălbatică, împotriva Thebei aoniene”*. 
Mulţi fii ai pămîntului se temură de acea sălbăticiune pentru ei şi 
pentru turmele lor. Cu tineretul din împreju-rimi, am venit şi am 
înconjurat întinsele ogoare cu reţele. Ea sărea repede peste ele 
cu un salt uşor şi trecea dincolo de laţurile ce i le întindeam. Se 
dă drumul cîinilor, dar ea fuge de urmărirea lor şi scapă cu 
iuţeala unei păsări uşoare. Mi-l cer şi mie, cu mari strigăte, pe 
Lelaps, căci aşa se numea cîinele ce-l primisem în dar. Acesta 

de mult se zbătea să scape din lanţul pe care-l întindea cu gitul. 
Abia i-am dat drumul şi nu mai ştiam unde este. O diră de praf 
ridicîndu-se repede rămiînea pe urmele lui, dar el ne pierise din 
ochi. Nu e mai repede decit el nici sulița, nici plumbii ce scapă 
din praştie, nici trestia uşoară nu zboară mai repede din arcul 
gortyniac*. În mijlocul ogoarelor se ridică o măgură. Mă urc pe 
ea şi privesc de acolo goana nemaivăzută. Mi se părea că fiara 
aci e prinsă, aci scapă de muşcătură. Vicleană, nu în linie 
dreaptă pe cîmp, ci înşela ochii care-o urmăreau şi făcea ocoluri, 
zădărnicind năvala duşmanului. Lelaps se ţine după ea şi-o 
urmăreşte de aproape, parcă o prinde şi parcă n-o prinde şi 
muşcăturile îi rămîn în gol. Am recurs la ajutorul săgeţii şi, pe 
cînd o potriveam în arc şi mă pregăteam s-o arunc, mi-am întors 
un moment privirile în altă parte şi m-am uitat apoi iarăşi drept 
înainte. Dar minune! Văd în mijlocul cîmpului două statui de 
marmură. Credeai că una fuge, cealaltă latră. De bună seamă că 
un zeu a voit ca amîn-două să rămînă neînvinse în luptă, dacă 
vreun zeu a fost cu ei". 

Atita a vorbit şi apoi a tăcut. „Dar care e crima suliţei?", zice 
Phocus. Cephalus povesteşte astfel crima suliţei: 

„Fericirea a fost, Phocus, începutul durerii mele. Despre 
bucuriile mele-ţi voi vorbi mai întîi. O, îmi place să amintesc, 
Aeacide, de acel timp minunat, de acei primi ani în care eram 
fericit cu soţia mea şi ea era fericită cu soţul ei. Pe amindoi ne 
stăpîneau aceleaşi sentimente, aceeaşi dragoste ne lega pe 
unul de altul. Ea n-ar fi preferat iubirii mele nici pe cea a lui 
Jupiter. lar pe mine nu era vreuna care să mă cucerească, chiar 
dacă ar fi venit însuşi Venus. In piepturile noastre ardea aceeaşi 
flacără. Cam pe vremea cînd soarele izbeşte cu primele raze 
vîrfurile munţilor, mă duceam de obicei, cum eram tînăr, la vînat 
în pădure. 

Nu primeam să meargă cu mine nici servitori, nici cai, nici 
cîini cu nări agere, nici să mi se aducă în urmă noduroasele 
laturi; eram sigur de sulița mea. lar cînd mîna îmi era obosită de 
ucideri de fiare, căutam răcoarea şi umbra şi adierea care sufla 
m văile reci. 

În mijlocul arşiţei căutam lina adiere a zefirilor. Aşteptam 
adierea. Ea era limanul oboselii mele. Mi-amintesc că obişnuiam 

să cînt „Vino, adieret!, mîngiie-mă şi intră plăcut în pieptul meu. 
Potoleşte-mi, ca de obicei, căldura care mă arde". Poate că, aşa 
mă îndemna destinul, mai adăugam şi alte cuvinte dez- 
mierdătoare: „Tu-mi eşti o mare plăcere, şi - obişnuiam poate 
să spun - tu-mi dai putere şi căldură. Tu mă faci să iubesc 
pădurile şi locurile singuratice şi acest suflu al tău întotdeauna e 
prins de gura mea". 

Nu ştiu cui i-a fost urechea înşelată de aceste cuvinte pe 
care nu le-a înţeles bine şi, socotind că numele atît de adesea 
chemat al adierii este al unei nimfe, a crezut că iubesc o nimfă. 
Îndată, necugetatul destăinuitor al unui adulter presupus se 
duce la Procris şi-i spune cele auzite. lubirea e în stare să creadă 
orice. Cînd i s-a povestit, a căzut leşinată de durere şi după un 
lung timp, revenindu-şi în fire, a început să se plîngă de credinţa 
mea şi să spună că e o nenorocită, că destinu-i e nedrept. 
Înfuriată de o presupusă crimă, s-a temut de ceea ce nu exista. 
S-a temut de un nume fără corp şi nefericita suferea ca din 
cauza unei adevărate rivale. Totuşi, adesea se îndoia şi spera 
nenorocita că se înşală şi refuza să creadă pe denunţător, 
gîndindu-se că, dacă n-a văzut ea însăşi, n-are să condamne 
abaterile soţului său. 

Luminile aurorei următoare alungaseră noaptea. les, mă duc 
în pădure şi bucuros de vinat mă odihnesc pe iarbă. „Vino, 
adiere, şi alină-mi oboseala", am zis. Deodată mi s-a părut că 
aud amestecîndu-se cu cuvintele mele nu ştiu ce şoapte. „Vino, 
iubit-o !" am adăugat totuşi. Frunza mişcîndu-se şi făcînd iarăşi 
un fişiit uşor, am gîndit că e o fiară şi am trimis fierul zburător. 
Era Procris, şi, rănită drept în piept, a strigat: „Vai de mine". 
Cînd am auzit vocea credincioasei soţii, am alergat într-un 
suflet, nebun de durere, la locul de unde venea vocea. Am găsit- 
o aproape neînsufleţită cu îmbrăcămintea plină de sînge şi - 
nenorocitul de mine - trăgîndu-şi din rană darul pe care i-l 
trimisesem. Ridic în braţele-mi criminale corpul ei. ce-mi era mai 
scump ca al meu, rupîndu-i de la piept o fişie din îmbrăcăminte, 
îi leg groaznica rană, încerc să-i opresc sîngele şi-o implor să nu 
mă părăsească pe mine, cel vinovat de moartea ei. Ea, lipsită de 
puteri şi murind se sileşte să spună aceste puţine cuvinte: „Pe 
legăturile patului nostru, pe zeii de sus şi pe ai mei la care mă 

duc, pe dragostea ta, dacă ţi-a plăcut la mine ceva, şi pe dra- 
gostea mea, pe care o duc în mormiînt şi care-mi este cauza 
morţii, te rog să nu laşi ca Adierea să fie soţia ta în patul 
nostru". Astfel a vorbit şi atunci în sfîrşit am simţit şi am înţeles 
că era vorba de o eroare de nume. Dar ce-mi mai folosea că am 
înţeles! Se pierde şi puterile istovite se scurg odată cu sîngele. 
Cît mai poate privi ceva, pe mine mă priveşte şi îşi dă sufletul 
nenorocit pe buzele mele, pe buzele noastre. Dar pare că moare 
cu mai puţin regret, sigură de credinţa mea". Eroul povestea 
printre lacrimi acestea şi cei ce-l ascultau plîngeau. lată însă că 
Aeacus vine urmat de cei doi copii şi de noii soldaţi puternic 
înarmaţi, pe care îi primeşte Cephalus. 


1 Pagasa, oraş in Thessalia. 

2 Phineus, rege al Traciei, folosind rău darul profeţiei, a fost 
pedepsit cu orbirea şi supus chinuirii de către harpii, monştri cu 
cap de femeie, corp de pasăre şi picioare de cal, care răpeau 
miîncarea oamenilor şi infectau totul cu mirosul lor respingător. 

3? Phasis, fluviu în Colchida. 

4 Phryxus, fiul lui Athamas (Vezi nota 31. Cartea IV) 
împreună cu Helle, ca să scape de răzbunarea lui Ino, a fugit pe 
un berbec cu lâna de aur în Colchida. Helle a căzut în marea 
care-i poartă numele - Hellespont - iar Phryxus a ajuns în 
Colchida, unde a sacrificat zeului Marte berbecul, iar lâna a 
atârnat-o într-un copac sfânt. Phryxus a fost ucis, dar umbra sa 
a apărut lui Eetes, regele Colchidei, şi i-a vestit că soarta 
regatului său e legată de lina de aur, pe care Eetes a agățat-o 
într-un copac, pe vârful unei stînci şi a dat-o în paza unui balaur 
şi a unor tauri cu picioarele de aramă. 

” Medeea, fiica lui Eetes, rege în Colchida. 

“Video meliora proboque, deteriora sequor: text devenit 
ulterior maximă pentru a sublinia conflictul dintre rațiune şi 
pasiune. 

/Eetes promisese că va da lâna de aur celui ce va îndeplini 
următoarele condiții: 1) să are un cimp nelucrat cu un plug de 
diamant tras de doi tauri ai lui Vulcan, ce au coarnele de aramă, 
iar din gură varsă flăcări; 2) să semene pe acest cimp dinţii 
balaurului ucis de Cadmus, pe care-i păstra Eetes şi, totodată, 

să ucidă pe soldații înarmaţi ce vor răsări din această, 
semănătură; 3) în sfirşit, să biruie şarpele care păzeşte lâna de 
aur. 

2 Calciope era sora Medeei şi soția lui Phryxus. 

 Aesonide, lason, fiul lui Aeson. 

10 Insulele Cyane (Symplegade), din Bosfor, spune legenda, 
pluteau şi se apropiau, pentru a sfărâma corăbiile care treceau 
printre ele. 

Scylla şi Charibda, stânci mărginind celebra strâmtoare 
dintre Messina şi Reggium, sint date numai ca exem-plu de 
primejdii pe mare, fiindcă Medeea mergea din Calchida în 
Thessatia şi n-avea de ce să se teamă de apele Siciliei. 

12 Hecate, fiica oceanidei Perna şi mamă a Circei şi a 
Pasiphaei. Vezi şi nota 22, Cartea VI. 

3 Hecate - identificată cu Proserpina, zeița infernului - era 
înfăţişată cu trei capete şi cu trei corpuri. 

14 Eetes, viitorul său socru, era fiul soarelui. 

15 Alhena dăruise lui Eetes o parte din dinţii şarpelui ucis de 
Cadmus. 

1 Pelasgii, cei mai vechi locuitori ai Greciei. Despre ei ne 
vorbesc numai miturile greceşti şi ni-i arată ca pe băştinaşii pe 
care-i găsesc în Grecia de mai tirziu triburile greceşti care vin în 
mileniul II î.e.n. Ovidiu numeşte pe tovarăşii lui lason pelasgi 
vrând să spună că argonauții, deşi din Thessalia, erau de neam 
prehelenic. 

17 Haemonian, vezi nota 52, Cartea |. 

15 Marte, zeul războiului, aci în sens figurat, puterea armelor. 

1 Grecii şi romanii numeu pe străini barbari, cuvint care 
înseamnă ,de alt neam", „care vorbeşte altă limbă". 

2 lason, vezi nota 9. 

21 Jolcos, port şi oraş în Thessalia, unde lason îşi construise 
corăbii sa numită Argo (argonauți - corăbieri pe corabia Argo). 

22 Manii, vezi nota 32, Cartea IV. 

22 Temese, localitate în Bvuttium, renumită pentru ramele 
sale de aramă. Pentru descintecele Medeei, vezi nota 26, Cartea 
IV. 

21 Medeea avea un car tras de şerpi, cu care se ducea pe 
cimpuri, şi, la lumina stelelor şi a lunii, culegea ierbu-rile 
necesare vrăjitor sale. 

25 Anthedon, ținut pe coastele Beoţiei, în faţa insulei Eubeea. 

2 Glaucas, zeu marin, a cărui metamorfoză este arătată la 
sfirşitul Cărții XIII. 

2” luvenla, zeiţa tinereții la romani, şi Hebe, la greci, fiica lui 
Jupiter şi a Junonei, turna nectar şi ambrozie la masa zeilor, pind 
ce Jupiter a dat lui Ganymede această funcție. 

2% Cinyps, mic râu în Libya. 

2” După moartea Semelei, Bacctius fusese crescut de nimfele 
nyseide,;: vezi şi Cartea III. 

3 Phasiana, Medeea, de la Phasis, un râu în Colchida, patria 
Medeei. 

“1Pelias detronase pe fratele său Aeson şi exilase pe lason; 
de aceea Medeea răzbună pe soțul şi pe socrul său prin acest 
vicleşug. 

32 Marea Iberică Oceanul Atlantic, la apusul Peninsulei 
Iberice. 

33 Philyra, munte în Thessalia, pe care locuise Philyra, mama 
centaurului Chiron. 

34 Othrys, munte în Thessalia. 

““Cerambus, păstor pe muntele Othrys în Thessalia, pentru 
că ofensat pe nimfele acestui munte, a fost metamor-fozat în 
cărăbuş. 

3 Liber, vezi nota 34, Cartea III. 

“Thioneus. fiul lui Bacchus şi al Ariadnei. 

382 Corythus era fiul lui Paris. 

**Mera, o cățea a lui Icar din Attica, tatăl Erigonei. Bacchus 
învață pe Icar cultura viței de vie şi se iîndră-gosteşte de 
Erigona. Dar, după plecarea lui Bacchus, Icar e ucis de locuitori 
care, imbătindu-se, au crezut că au fost otrăviți. Mera a arătat, 
prin lătratul său, Erigonei locul unde fusese ucis Icar, şi pentru 
aceasta a fost schimbată în stea. 

+0 Eurypylus, rege în insula Cos din Marea Egee, fiul lui 
Hercule. 

4 Femeile din Cos fură transformate în juninci, pentru că 
îndrăzniseră să se creadă mai frumoase decât Venus. 

+2 Telchinii, vrăjitori în oraşul lalysus din insula Rhodos. 

+5 Localitatea Tempe, din Beoţia, şi nu valea cu acelaşi nume 
din Thessalia. 

+ Ophiana, fiica lui Ophius din Etolia, aproape de muntele 
Pleuron. 

+ Calauria, insulă pe coasta Argolidei. 

+9 Cephisul, vezi nota 32, Cartea |. 

+” Ephyrul, vechiul nume al Corinthului, pe care-l udă riul 
Phirenos. 

48 Jason se îndrăgosteşte în Corinth de Creusa, fiica regelui 
Creon, şi vrea să părăsească pe Medeea, dar aceasta se 
răzbună îngrozitor, ucigind printr-o haină otrăvită pe Creusa şi 
înjunghiindu-şi propriii săi copii. Legen-dele despre Medeea au 
inspirat pe mulți autori de tragedii, dintre care cităm pe 
Euripide, Seneca, Corneille. 

+ Periphas, rege al Atenei, a fost transformat de Jupiter în 
vultur. 

> Halcyona (Alcyona), pe care tatăl său a aruncat-o în mare, 
ca s-o pedepsească pentru rătăcirile ei, şi pe care Jupiter a 
transformat-o în pasăre. 

"1 Theseu, erou legendar în Attica, eliberatorul Atenei de 
jugul cretan. Despre faptele lui Theseu povesteşte Ovidiu mai 
departe. 

“2 Ciinele Eehidnei, cerberul, vezi nota 41, Cartea IV. 

3 Hercule a reuşit să lege cerberul, câine cu trei capete, cu 
coada terminată într-un balaur şi în jurul gitului avind de 
asemenea şerpi. Cerberul era pus de pază la intrarea în infern şi 
prin tipetele sale împiedica pe morți să iasă din infern. 

3 Aconite: de la cuvintul grecesc acone, care înseamnă 
piatră ascuțită.. 

* Erechtizi, athenieni, de la Erechteus, rege legendar al 
Atenei, fiul lui Pandion şi tatăl lui Cecrops. 

€ Cromyon, sat lângă Corint. 

“Fiul lui Vulcan era Periplhetes; Epidaur, oraş în Argolida, pe 
coasta mării Egee. Esculap avea aci un templu, vizitat de 
bolnavii din întreaga Grecie. 

“Procust, Sinnis, Cercyon şi Sciron, pe care i-a ucis Theseu, 
erau tâlhari de drumul mare, care jefuiau, chi-nuiau şi ucideau 


199 


Ovidiu Metamorfoze 
Cartea VII 


pe trecători, Procust punea pe cei prinşi într-un pat de fier şi, 
dacă erau mai lungi decât patul, le tăia picioarele, iar dacă erau 
mai scurți îi lungea pină ce mureau. Patul lui Procust a devenit 
proverbial, între-buințându-se termenul în mod figurat pentru 
măsuri, dispoziţii, legi sau instituții tiranice, pentru cazuri cina 
se judecă la fel, în chip mecanic, situații cu totul deosebite. 

“Alcathoe, nume poetic al Megarei, de la un rege al său, 
Alcathous; lelegii, populaţie de origine pelasgică răs- 
pînaită în Asia Mică şi Grecia. 

*Androgeu, fiul regelui Minos din Creta, fusese ucis de 
atenieni, din invidie pentru victoriile lui la jocurile panatheneie. 

s1 Anaphe, insulă aproape de Creta: Asthypale, Myconos, 
Cimol, Cythnos, Scyros, insule în Marea Egee. 

2 Sythonul, nume al unei părți din Tracia, spre Macedonia. 

* Nume de insule în Cyclade. 

1 Cnosos, oraş în Creta. 

5 Asopiade, Aeacus, nepot al lui Asopos. 

* Zidurile oenopiene, zidurile Eginei, numită şi Oenopia. 
Flota lyctiană, flota cretană, de la Lyctos, oraş în Creta. 

€ Cephalus, soțul lui Procris, fiica lui Erechteus, rege al 
Atenei. 

Pallas, nepot al regelui Aegeus din Attica. 

**Fgina, pe care Jupiter o făcuse mama lui Aeacus. 

70 Stejarul din Dodona (localitate în Epir) era vestit, foşnetul 
frunzelor sale fiind socotit ca un oracol al lui Jupiter. 

7! În greceşte myrmex (genitiv myrmicos), înseamnă furnică. 

72 Eurus, vânt de răsărit, iar Austrul, vânt la miazăzi. 

7 Eolide, Cephalus, fiul lui Eol. Eolizii erau Sisiphus, 
Athamas, Saltnoneu, Cepfialus, Phrynus, Ulysse. 

74 Acteeni, din Acteia, vechi nume al Attici. 

” Hymet, munte în Attica. 

7sAurora era şi ea căsătorită cu Tithon. 

77 Fiul lui Laius, Oedipus. 

5 Junona (după alte legende Bacchus, Marte, sau Pluto) 
pentru a pedepsi pe locuitorii din Theba, care o jigni-seră, 
trimisese sfinxul - un monstru feminin - care, pe drumul între 
Theba şi Delphi, aţinea calea trecătorilor şi le punea întrebări 
grele (enigme) la care ei nu puteau răspunde şi atunci îi ucidea. 


200 


Ovidiu Metamorfoze 
Cartea VII 


Oedipus a dezlegat enigma sfinxu-lui care, de ciudă, s-a aruncat 
într-o prăpastie. 

72 Aonia, vezi nota 26, Cartea |. 

5 Gortynia, oraş în Creta. Cretanii era arcaşi vestiți. 

siAdiere în latineşte, ca şi în greceşte, se spune aura, nume 
comun, care ar putea fi şi nume propriu. 

CARTEA VIII 


1. Meta 
Scylla în ciq 


eroului, îi IA : 
5. Naiac [A 
N P N 5 


Luceafărul c 
noaptea. Eurus ja ial salicilic alai ze! 
întoarcerea aeacizilor şi a lui Cephalus. 

Mânaţi pe mare de adieri line, ei ajung mai devreme decit se 
aşteptau în porturile dorite. 

In vremea aceasta Minos pustieşte țărmurile Lelegilor şi-şi 
încearcă puterile de război în faţa oraşului Alcathoe', unde 
domneşte Nisus. In pletele albe venerabile ale acestuia 
strălucea în creştet o şuviţă de păr purpuriu, in puterea căruia 
stătea miîntuirea marelui său regat. 

Luna răsărea cu coarne noi pentru a şasea oară şi soarta 
războiului era încă nehotărită, vreme îndelun-gată victoria 
zburînd cu aripi îndoielnice pe deasupra ambelor armate. Era un 
turn regal ce se înălța peste nişte ziduri răsunătoare. Deasupra 
acestora se spune că şi-a aşezat fiul Latonei lira de aur şi 
sunetul ei a rămas în piatră. In acest turn obişnuia să se urce 
adesea fiica lui Nisus şi să-i vîrle cu pietricele în zidul răsunător, 
pe cînd era pace; chiar şi în timpul războiului adesea privea de 
acolo luptele încruntatului Marte. Războiul durind de atita 
vreme, ea cunoştea acum şi numele căpeteniilor şi armele şi caii 
şi mersul fiecă-ruia şi tolbele cydoniene?. Recunoştea mai 

înaintea altora şi mai repede decit ar fi trebuit chipul comandan- 
tului, fiu al Europei. După judecata ei, Minos, dacă îşi ascundea 
capul sub coiful cu creastă de pene, era frumos cu acest coif; 
dacă-şi lua scutul strălucitor, ea găsea că îi sade bine cu scutul; 
dacă, ridicînd braţul, arunca sulița care zbura lin, fecioara îi 
lăuda eleganța şi puterea. Dacă-şi întindea arcul măreț şi punea 
săgeata, ea jura că are în faţa ei pe Phoebus gata de a trage cu 
săgeata. lar cînd îşi descoperea faţa, scoţindu-şi coiful şi 
îmbrăcat în purpură încăleca pe calul alb împodobit cu pături 
cadrilate? şi-i ţinea în frîu gura spumegiîndă, fiica lui Nisus abia 
mai era stăpînă pe mintea sa. Ea numea fericită săgeata pe care 
el o atingea şi fericite friiele pe care le ţinea în mînă. Simţea un 
îndemn pătimaş să-şi poarte paşii de fecioară printre trupele 
duşmane. Se simţea împinsă să se arunce din virful turnurilor în 
taberile cnosiene*, sau să deschidă duşmanului porţile de 
aramă, sau, dacă Minos ar vrea, să facă orice altceva. 

Pe cînd stătea privind cortul alb strălucitor al regelui din 
Dicteu” ea zice: „Stau la îndoială dacă să mă bucur sau să fiu 
îndurerată că se poartă un război ce aduce lacrimi. Sînt 
îndurerată că Minos este duşman al celei ce-l iubeşte. Dar dacă 
nu era războiul, mi-ar fi fost el cunoscut? Totuşi ar putea sfirşi 
lupta primin-du-mă pe mine ca ostatică. M-ar avea pe mine ca 
tovarăşă şi chezăşie a păcii. Dacă aceea care te-a născut, o, cel 
mai frumos dintre muritori, a fost aşa ca tine, cu siguranţă că un 
zeu a ars de dragoste lîngă eaf. O, de trei ori fericită aş fi de-aş 
putea să alunec pe aripi de vînt şi să mă opresc în faţa taberei 
regelui gnossian. Infăţişindu-mă pe mine şi dragostea mea, l-aş 
ruga să-mi spună cu ce zestre ar vrea să mă ia. Numai să nu 
ceară cetatea tatălui meu. Căci mai degrabă să piară patul dorit, 
decit să-l obţin printr-o trădare. Dar adesea blindeţea unui 
învingător generos a făcut multora folositoare înfringerea. 
Desigur că duce un război just pentru fiul său pierdut. El are cu 
sine puterea pe care i-o dă cauza pentru care luptă şi, pe cît 
socotesc, vom fi învinşi de armatele care luptă pentru o cauză 
dreaptă. Dacă acest sfirşit aşteaptă oraşul, de ce Marte să-i 
deschidă aceste ziduri şi nu dragostea mea? 

Este mai bine să învingă fără pierderi de vieţi şi fără 
întîrzierea care s-ar putea plăti cu sîngele său. Desigur mă tem, 

Minos, să nu-ţi rănească pieptul vreun nesăbuit; căci cine ar fi 
atit de crud încît să îndrăz-nească a îndrepta împotriva ta sulița 
ucigaşă, decît fără să ştie? îmi place ce-am început şi stărui în 
gîndul de a preda cu mine ca zestre patria şi a aduce sfîrșitul 
războiului. Dar nu-i destul doară să vreau aceasta. Străjile 
păzesc intrările cetăţii şi tata are cheile porţilor. Numai de el mă 
tem, nefericita. El singur îmi întîrzie dorinţele. De ce n-au făcut 
zeii să fiu fără patrie? Desigur, fiecare îşi e zeu sieşi şi soarta 
respinge rugăciunile celui laş. Alta, aprinsă de atita dragoste s- 
ar fi grăbit de mult să înlăture orice ar fi stat în calea dorurilor 
ei. Şi pentru ce ar fi alta mai vitează decit mine? Aş îndrăzni să 
trec prin foc şi sabie. Şi totuşi aici nu e vorba de foc şi sabie. Am 
nevoie numai de o şuviţă de păr din capul tatălui meu. Acesta 
mi-e mai preţios decit aurul, această şuviţă purpurie mă va face 
fericită şi stăpînă pe dorinţele mele". 

Pe cînd ea vorbea astfel, noaptea, cea mai bună prietenă a 
grijilor, a sosit şi în întuneric îndrăzneala Scyllei a crescut. 

Era ceasul primei odihne, cînd somnul stăpîneşte piepturile 
obosite de munca zilei. Intră pe tăcute în dormitorul tatălui său 
şi vai, crimă, fiica jefuieşte pe tatăl său de şuviţa fatală. Stăpînă 
pe groaznica pradă, duce cu ea jaful crimei şi ieşind pe poartă în 
mijlocul duşmanilor - atît de mare îi este încrederea în serviciile 
sale - ajunge la rege, care rămîne uimit de prezenţa ei. „Iubirea 
m-a îndemnat la această crimă - spuse ea. - Eu Scylla, fiica 
regelui Nisus, îţi predau penaţii mei şi ai patriei. Nu cer altă 
răsplată, decit pe tine. Primeşte ca dovadă a dragostei mele 
această şuviţă purpurie şi crede-mă că-ţi încredinţez acum nu 
părul, ci capul tatălui meu". Şi întinse mîna cu darul criminal. 

Minos respinse darul şi, tulburat de icoana acestei întîmplări 
neaşteptate, răspunse astfel: „Zeii să te alunge, o, infamie a 
veacului nostru, din universul lor şi pămin-tul şi marea să te 
respingă. Fără îndoială că eu nu voi îngădui ca patria mea, 
Creta, leagănul lui Jupiter”, să fie atinsă de o monstruozitate atit 
de mare". Astfel vorbeşte şi, după ce impune legile dreptăţii 
duşmanilor învinşi, porunceşte ca flota să fie dezlegată din port 
şi ca pupele de aramă? să fie împinse cu vislele. 

Scylla, cînd vede că flota se depărtează pe mare şi 
comandantul nu-i dă răsplata aşteptată pentru crima sa, de la 

rugăciuni trece la aprigă miînie şi întinzînd mîinile, înnebunită, cu 
părul despletit, strigă: „Unde fugi şi laşi pe cea care te-a ajutat 
să cîştigi victoria, tu cel pus de mine mai presus de patrie, mai 
presus de tata? Unde fugi, suflet de fiară? Victoria ta este 
meritul şi crima mea. Nu te-au mişcat nici darurile, nici 
dragostea mea, nici faptul că toată speranţa mea am pus-o doar 
în tine? Acum, părăsită, unde să mă întorc? In patrie? Zace 
învinsă. Dar să presupunem că ar fi rămas în picioare; ea mi-ar 
fi închisă din cauza trădării mele. În faţa tatălui? L-am trădat ţie. 
Pe drept mă urăsc locuitorii. Vecinii se tem de exemplul meu. 
Mi-am închis tot pămîntul ca singură Creta să-mi stea deschisă. 
Dacă şi de la aceasta mă opreşti, dacă mă părăseşti, 
nerecunoscătorule, nu Europa îţi este mamă, ci neprimitoarea 
Syrtă”, sau tigresele Armeniei, ori Charibda cea bîntuită de 
Austru. Nu eşti fiul lui Jupiter şi n-a fost mama ta amăgită de 
chipul unui taur!. Este mincinoasă povestea neamului tău, un 
taur adevărat a fost cel care te-a născut, fără să fi fost cuprins 
de dragoste pentru vreo junincă. Tată Nisus, cere-mi pedeapsă! 
Bucuraţi-vă în curînd de nenorocirea mea, ziduri trădate! Căci, 
mărturisesc, o merit, sînt demnă de pieire. Să mă nimicească 
totuşi unul din acei pe care i-am pierdut prin nelegiuirea mea. 
Pentru ce tu, cel care ai învins prin crima mea, vrei să-mi pedep- 
seşti crima? Această nelegiuire pentru patria şi tatăl meu este 
pentru tine o binefacere. Cu adevărat vredni-că de a te avea de 
soţ: este adultera, care, ascunsă într-o junincă de lemn, a 
ademenit un taur furios şi a purtat în pîntece un prunc monstru. 
Oare ajung cuvintele mele pînă la urechile tale? Sau vînturile 
poartă zadarnic cuvintele mele, aceleaşi vînturi care-ţi mină, 
ingratule, corăbiile? Acum nu mai e de mirare că Pasiphae te-a 
schimbat cu un taur. Tu ai şi mai mare sălbăticie. Nenorocita de 
mine! Găseşte cu cale, crudul, să se grăbească şi valurile răsună 
spintecate de visle. Ah, odată cu mine rămîne departe şi ţara 
mea. Nimic nu faci tu, cel ce zadarnic ai uitat de ajutorul meu. 
Te voi urma fără voia ta şi, atirnată de spatele încovoiat al 
corăbiei tale, voi fi tîrîtă de-a lungul valurilor". 

Abia a spus aceste cuvinte şi a sărit în valuri; Cupidon dîndu- 
i puteri, ea a ajuns la vase şi s-a agăţat tovarăşă cu sila de 
corăbiile gnossiene. 

Cînd a văzut-o tatăl său, care acum plutea în văzduh,, căci 
de curînd devenise vultur de mare cu aripi gălbui, s-a coborit s-o 
sfişie cu ciocul încovoiat. Ea, cum sta agăţată, de teamă s-a 
desprins de pupă şi căzind i s-a părut că o adiere uşoară a 
susţinut-o să nu o atingă apa. Au fost aripile ei. Acoperită cu 
pene şi schimbată în pasăre s-a numit Ciris*?, luîndu-şi numele 
de la părul pe care l-a furat. 


2. Coroana Ariadnei aşezata printre astre 

Minos a sacrificat o sută de trupuri de tauri ca multumire lui 
Jupiter, coborand din corăbii, a atins pămîntul Cretei şi a atîrnat 
în palat, ca podoabe, prăzile aduse. 

Ura neamului său crescuse. Un monstru cu două chipuri 
arăta tuturora groaznica rătăcire a mamei”. Minos se hotărăşte 
să înlăture din casa sa această ruşine şi s-o închidă într-o clădire 
întunecoasă cu multe încăperi. Daedalus, cel mai vestit prin 
geniul său în arta arhitecturii, începe lucrul. Amestecă semnele 
care arată drumul şi face să rătăcească cel ce intră aci 
inducîndu-i în eroare ochii prin tot felul de cărări întortochiate. 
Ca Maeandrul cel limpede, care se joacă prin ogoarele frigiene şi 
printr-o şerpuire înşelătoare curge înainte şi înapoi şi mergind 
împotriva sa se întilneşte cu undele care se întorc şi 
îndreptîndu-se cînd spre izvor, cînd spre mare rostogoleşte ape 
nesigure, tot aşa Daedalus umple de rătăcire nenumăratele 
cărări. Abia s-a putut întoarce el însuşi la ieşire, atît de mare era 
înşelăciunea clădirii. In acest labirint a închis chipul dublu de 
tînăr şi de taur, monstrul care de două ori se şi hrănise cu sînge 
acteian!“, dar a treia oară şi-a găsit biruitorul între victimile 
sortite să-i fie aduse timp de nouă ani. 

După ce cu ajutorul unei fecioare şi condus de un fir a găsit 
ieşirea grea şi pe care nimeni dintre cei de mai înainte n-o 
găsise, îndată fiul lui Aegeust, răpind-o pe fiica lui Minos, a dat 
drumul pînzelor spre Dia'*, unde crudul şi-a părăsit tovarăşa pe 
acel țărm. Dar, pe cînd ea părăsită îşi plingea necazurile, 
Bacchus i-a fost sprijin şi dragoste. Şi, ca să fie strălucitoare 
stea veşnică, a trimis-o pe cer cu o coroană luată de pe fruntea 
lui. Acea coroană s-a ridicat în văzduh uşor şi, pe cînd zbura, 
pietrele preţioase s-au prefăcut pe neaşteptate în stele şi s-au 

oprit rămînînd cu chipul unei coroane în locul în care se găseşte, 
la mijloc între constelația lui Hercule în genunchi şi cea a 
Şarpelui. 


3. Daedalus şi Icar; metamorfoza prepeliţei 

In vremea aceasta Daedalus, nemaiputind suferi Creta şi 
lungul exil, a fost cuprins de dorul meleagu-rilor pe care se 
născuse. Dar marea îl ţinea prizonier. „Poate Minos să-mi 
închidă pămîntul şi marea - zise el - dar desigur că cerul îmi stă 
deschis: pe aici voi pleca. Minos poate stăpini totul, dar nu poate 
stăpîni văzduhul". 

Astfel a zis, şi îndreptîndu-şi gîndurile spre o artă 
necunoscută, a încercat să smulgă naturii legi noi. Şi-a fixat cu 
chibzuinţă pene, începînd de la cele mai mici şi urmînd pînă la 
cele mai mari, de-ai fi crezut că au crescut treptat. Aşa au 
crescut odinioară puţin cîte puţin ţevile naiului. Daedalus leagă 
aceste aripi la mijloc cu in şi la capete cu ceară şi astfel aşezate 
le îndoaie într-o curbură uşoară, ca să imite aripile adevă-rate 
ale păsărilor. Tînărul Icar stă împreună cu el şi, neştiind că-şi 
pune la cale propria sa pieire, cu faţa veselă, aci lua penele pe 
care vintul le mişca de colo-colo, aci cu degetul cel mare strica 
ceara galbenă şi jocul său împiedica lucrul minunat. 

După ce priceputul meşter a făcut lucrării sale ultimele 
pregătiri, şi-a echilibrat corpul între ambele aripi şi s-a ridicat în 
aer. A învăţat apoi şi pe fiu: „Să ai grijă, Icare, - a zis el - să ţii 
drumul de mijloc prin aer. Dacă vei merge prea jos, îţi va 
îngreuia apa penele; prea sus, te va arde focul. Zboară între ele. 
Iti poruncesc să nu priveşti nici pe Bootes, sau pe Helice, nici 
sabia Orionuiui!” scoasă din teacă. Ţine drumul după cum te voi 
călăuzi eu". L-a învăţat apoi să zboare şi i-a aşezat pe umeri 
aripile necunoscute pînă atunci. În timpul sfaturilor şi al lucrului 
genele bătrînului se umpluseră de lacrimi şi mîinile sale de 
părinte tremurau. 

Şi-a sărutat fiul, sărutări pe care n-avea să i le mai dea 
niciodată şi, înălţindu-se cu ajutorul aripilor, a luat drumul în 
zbor înainte. Temîndu-se pentru tovarăşul său, ca o pasăre care 
din înaltul cuibului şi-a scos la zburat puii tineri, îl îndeamnă să-l 
urmeze, îl învaţă arta primejdioasă, îşi mişcă şi el aripile şi 

priveşte înapoi la ale fiului. Pescarul care prindea peşte cu 
trestia tremurătoare, păstorul rezemat în bită, sau plugarul 
sprijinit pe coarnele plugului, cînd i-au văzut au rămas 
înmărmuriţi şi au crezut că sînt zei cei ce pot să ia drumul 
văzduhului. 

Acum în partea stingă rămăseseră Samos, Delos şi Păros. In 
dreapta erau Lebynthos şi Calymne!* cea îmbelşugată în miere, 
cînd copilul, lăsîndu-se în voia plăcută a unui zbor îndrăzneţ, 
părăsi pe conducătorul său şi, ispitit de chemarea cerului, se 
avintă în înalt. Vecinătatea soarelui iute i-a muiat ceara 
miresmată, legătura penelor. Ceara s-a topit. El agită zadarnic 
braţele goale şi fără aripi, care nu mai întîmpină rezis-tenţa 
aerului. Strigă mereu numele tatălui şi cade în apele albastre 
care de la el şi-au luat numele!?. lar tatăl nefericit, care acum nu 
mai era tată, a strigat: „Icare, Icare, unde eşti? În ce regiune să 
te găsesc, Icare?". 

Acestea zicea, cînd i-a zărit penele în unde. Şi-a blestemat 
arta şi a ingropat trupul fiului său în mormînt, iar pămîntul a fost 
numit de la numele celui îngropat. 

Pe cînd punea în mormiînt trupul nefericitului său fiu, dintr-un 
stejar rămuros l-a văzut o gălăgioasă prepeliţă, care a bătut din 
aripi şi şi-a arătat prin cîntec bucuria. Singură zburătoare din 
neamul ei atunci, fără să mai fi fost alta ca ea înainte, şi făcută 
de curind pasăre, este o neîncetată imputare pentru tine. 
Daedale! Căci lui, necunoscînd destinele, îi dăduse sora sa pe 
fiul ei, copil în vîrstă de 12 ani cînd avea sufletul capabil de a 
învăţa. Acest copil, luînd ca model spinii aşezaţi pe spatele 
peştelui, a tăiat într-o lamă de fier un şir de dinţi ascuţiţi şi a 
descoperit folosirea ferestrăului. El cel dintii de asemenea a 
legat în acelaşi nod două braţe de fier, aşa fel încît de la 
distanţă egală unul de altul, unul stă iar celălalt se învârteş-te în 
cerc?%. Daedalus invidios şi-a aruncat ucenicul din vîrful cetăţii 
consacrate Minervei?', minţind că el a căzut. Dar, Pallas, 
protectoarea geniilor l-a luat în primire şi l-a făcut pasăre, 
acoperindu-l cu pene înainte de a ajunge jos. Puterea geniului 
său pătrunzător însă i-a trecut în aripi şi picioare, iar numele i-a 
rămas cel de mai înainte”. Totuşi această pasăre nu se înalţă 
prea sus şi nu-şi face cuib în ramurile sau în virful arborilor. Ea 

zboară aproape de pămînt şi-şi pune ouăie în mărăcinişuri. 
Amintindu-şi de căderea sa, se teme de înălţimi. 

Obosit, Daedalus ajunse acum în mama eroului, îi se 
înarmase la rugăminţile lui, grăbeşte moartea îl luase cu 
generozitate sub ocrotirea sa. 


4. Meleagru ucide mistrețul din Calydon; Alteea, mama 
eroului, îi grăbeşte moartea 

Graţie lui Theseu, Atena încetase de a mai plăti tributul 
groaznic. Templele sînt împodobite cu coroane şi în ele se înalţă 
rugăciuni războinicei Minerve, lui Jupiter şi celorlalţi zei, care sînt 
cinstiţi cu jertfe de mulţumire şi cu căţui de tămiie. Zvonul cel 
rătăcitor răspîndise prin oraşele Argolidei numele lui Theseu şi 
popoarele pe care le cuprinde bogata Achaia au cerut ajutorul 
acestuia în marile lor primejdii. Ajutor a cerut cu rugăminţi 
umilite şi Calydonul, deşi îl avea pe Meleagru ocrotitor. Pricina 
cererii sale era un porc mistreţ, unealtă şi răzbunător al 
duşmănoasei Diana. Căci se spune că Oeneus?%, pentru 
binefacerile unui an îmbelşugat adusese jertfă primele roade de 
griu zeiţei Ceres, vin lui Lyaeus? şi untdelemnul de măsline 
blondei Minerve. 

Cinstirea rivnită, începută de agricultori, a ajuns la toţi zeii; 
singure altarele Dianei se spune că au fost trecute cu vederea, 
rămînînd fără tămiie. Dar şi zeii sînt în stare să urască. „Nu voi 
lăsa fapta aceasta nepedepsită - a zis ea -; dacă nu sînt onorată 
cum se cuvine nu voi rămîne şi nerăzbunată". Şi cea dispreţuită 
a trimis un mistreţ ca răzbunător în ogoarele lui Oeneus. Mai 
mare ca taurii ogoarelor siciliene, acest mistreţ nu e întrecut nici 
de taurii Epirului bogat în păşuni. Ochii îi scînteiază în sînge şi 
foc, gitul îi e ţeapăn şi părul zbîrlit, asemena unor virfuri dese de 
săgeți. Coama îi stă ca un parapet, ca nişte înalte suliţi. 

Spuma îi curge înfierbîntată pe grumazul larg. In scrişnitul lor 
surd dinţii îi sînt la fel cu ai elefanților de India. Din ochi ii 
țişnesc fulgere. Frunzele ard sub suflarea lui. Aci e calcă în 
picioare semănăturile pe cînd sînt încă verzi, aci le culcă la 
pămînt cînd sînt coapte, nimicind roadele lui Ceres în spice şi 
secerînd nădejdile oamenilor, care rămîn cu plinsul. 

Zadarnic aşteaptă aria, zadarnic aşteaptă hambarele recolta 
nădăjduită. Sînt aşternuţi la pămînt strugu-rii grei de pe lungile 
viţe şi de pe ramuri cad roadele măslinului cel totdeauna verde. 
Urgia pătrunde în tur-me. Nu le pot apăra păstorii şi cîinii, taurii 
înfuriaţi nu pot să apere cireada. Oamenii fug şi nu se socotesc 
în siguranţă decit între zidurile oraşului, pînă ce Meleagru şi 
împreună cu el o ceată aleasă de tineri se adună din dorinţa de 
glorie. Sînt printre aceştia cei doi Tyndarizi?*, unul renumit în 
cest, iar celălalt prin calul său; lason, constructorul primei 
corăbii:5; Theseu într-o fericită unire cu Pirithous?%; cei doi 
Thestiazi*%, şi Lynceus, fiul lui Aphareus*!, şi repedele Idas, şi 
Caeneus*? cel odinioară femeie şi crudul Leucipus, şi Acastus cel 
viteaz la suliță, şi Hippotoos, şi Dryos, şi Phoenix, fiul lui 
Amintor, şi cei doi Actorizi, şi Phyleus, trimis din Elida. Mai erau 
de asemenea Telamon, şi tatăl marelui Achille, şi Pheretiade, şi 
lolaus Hyantianul?, împreună cu neobositul Eurytion, şi 
neînvinsul la fugă Echion, şi Lelex Narycianul, şi Panopeus, şi 
Hyleus, şi crudul Hippasus, şi Nestor încă începător în arme, şi 
cei pe care Hippocoon i-a trimis din vechea Amycle, şi socrul 
Penelopei** cu Ancaeus din Parrhasia, şi înțeleptul Amphycides5, 
şi fiul** lui Oeclus cel pînă aci sigur de soţia sa, şi eroina” din 
Tegeea, podoabă a pădurilor Lyceului. O agrafă lucitoare îi 
prindea sus îmbrăcămintea. Părul îi era strîns într-un coc, fără 
vreo îngrijire deosebită. De pe umărul stîng îi atîrna zăngănind 
tolba de săgeți lucrată în fildeş, şi în mîna stingă ţinea arcul. 
Aceasta îi era găteala. Chipul, ai putea să-l numeşti de fecioară 
la un copil, sau de copil la o fecioară. 

Pe aceasta deopotrivă a văzut-o şi a dorit-o eroul calydonian 
Meleagru, inima fiindu-i cuprinsă de flăcările ascunse ale unei 
iubiri la care zeii se împotriveau. „O, fericit bărbatul pe care 
aceasta şi-l va alege de soț" - a zis el, dar timpul şi ruşinea nu-i 
îngăduie să spună mai multe, căci are o datorie mai mare de 
îndeplinit: lupta, care-l cheamă de grabă. 

O pădure deasă cu copaci groşi, nedoboriţi de secure şi ani, 
începe din cîmp şi se înalţă privind peste ogoare. După ce au 
ajuns aci bărbaţii, o parte au întins reţelele, o parte au dezlegat 
cîinii din lanţuri, iar o parte se ţin pe urmele lăsate de picioare şi 
doresc primejdia. 

Era o vale scobită, unde obişnuiau să se scurgă piraiele 
formate din apa de ploaie. Fundul acestei văi era acoperit de 
sălcii mlădioase, alge uşoare, rogoz, răchitiş şi papură mică 
adăpostită sub trestii înalte. De aici, mistrețul întăritat se repede 
cu furie în mijlocul duşmanilor, asemenea trăsnetului ce ţişneşte 
spintecând norii. In goană aşterne ia pămînt dumbrava şi 
pădurea răscolită vuieşte. Tinerii strigă şi cu mînă puternică ţin 
întinse săgețile ce vibrează cu fierul lor lat. Fiara năvăleşte şi-şi 
face drum printre cîinii care i se împotrivesc şi-i împrăştie 
muşcîndu-i dintr-o parte şi alta, în larma de lătrături. Prima 
săgeată aruncată de braţul lui Echion a fost zadarnică, 
producînd o rană uşoară unui trunchi de arțar. A doua, dacă nu 
era aruncată cu putere prea mare de trimiţătorul său, ai fi zis că 
se opreşte în spatele ţintit. A trecut însă pe deasupra. Cel ce o 
aruncase era lason Pagasianul:t. „Phoebus, - zice fiul lui 
Amphyx* dacă te-am cinstit şi te cinstesc, fă să ating cu 
săgeată sigură fiara urmărită". Zeul a primit rugăciunea pe cât a 
putut. Mistreţul e lovit, dar fără rană. Diana scosese fierul de la 
săgeata zburătoare. Lemnul a ajuns fără ascuţiş. Miînia fiarei a 
fost aţiţată. Nu mai puţin ca un fulger s-a aprins, ochii îi scapără 
scîntei, din piept scoate flăcări şi, precum zboară piatra 
aruncată de maşina de război cînd atacă zidurile sau turnurile 
pline de soldaţi, tot aşa de năvalnic se năpusteşte mistrețul plin 
de venin şi aşterne la pămînt pe Hippalmos şi pe Pelagon, care 
ţineau aripa dreaptă. Tovarăşii îi ridică. 

Nici Enaesimus, fiul lui Hippocoon, n-a putut evita muşcătura 
aducătoare de moarte: tremurînd şi gata să fugă înapoi, puterile 
îl părăsesc şi este muşcat dinapoia genunchiului. 

Poate că ar fi pierit şi eroul din Pylos“, fără să mai apuce 
vremea Troiei. Dar, proptindu-se în suliță şi făcîndu-şi vînt, a 
sărit într-un copac care se înălța în apropiere şi de aci a putut 
privi în siguranţă pe duşmanul de care scăpase. 

Fiara înfuriată, muşcind cu dinţii trunchiul copacului, 
ameninţă cu moartea şi, furia dîndu-i puteri noi, sfişie cu colții 
încovoiaţi coapsa fiului lui Eurytus“!. lar cei doi fraţi gemeni“, 
neajunşi încă stele pe cer, amindoi falnici, amîndoi călări pe cai 
mai albi decît zăpada, amindoi zguduiau cu mişcări 
tremurătoare suliţele ale căror virfuri vibrau în aer. Ei ar fi rănit 

purtătorul de păr aspru, dacă acesta n-ar fi fugit în pădurile 
dese, locuri neumblate nici de cai, nici de săgeți. Telamon îl 
urmăreşte şi, neprevăzător în goana lui, împiedicîndu-se de 
rădăcina unui arbore, cade cu capul în jos. Pe cînd îl ridica 
Peleus, tegeeana“* a pus în coardă o săgeată şi, îndoind arcul, a 
aruncat-o. Săgeata ochită atinge trupul fiarei sus sub ureche şi-i 
roşeşte părul aspru de cîteva picături de sînge. Totuşi Atalanta 
n-a fost mai bucuroasă de succesul loviturii sale decit Meleagru. 
Se spune că el cel dintii a văzut, cei dintii a arătat tovarăşilor săi 
sîngele curs şi a spus: „Vei dobiîndi cinstea meritată a vitejiei". 
Bărbaţii au roşit la aceste cuvinte; ei se îndeamnă şi-şi fac curaj 
cu strigăte, aruncînd fără nici o rînduială săgeți care în mulţimea 
lor se lovesc unele de altele şi n-ajung la ţintă. 

lată că, furios contra destinului său, arcadianul" înarmat cu 
securea cu două tăişuri, zice: „învăţaţi cu cît sînt mai presus 
săgețile bărbăteşti de cele femeieşti, o, tineri, şi daţi-vă înapoi 
în faţa lucrului meu. Lato-niana însăşi poate să-l ocrotească cu 
armele sale, totuşi, fără voia Dianei, el va muri de loviturile 
mele". 

Acestea spuse, cu ţinută mîndră şi cu glas puternic. Şi 
apucînd cu amîndouă mîinile securea cu două tăişuri, înălţat în 
vîrful picioarelor, o ridică deasupra capului gata de a lovi, dar 
fiara i-o ia înainte şi, muşcîndu-l de două ori, îi sfişie pîntecele cu 
dinţii în locul cel mai prielnic morţii. Ancaeus cade şi 
măruntaiele îi curg afară împinse de năvala sîngelui, care face 
baltă pe pămînt. 

Împotriva fiarei duşmane mergea Pirithous, ameninţind-o cu 
un par de viînat ce-l ţinea în miîna-i puternică. „Opreşte-te, o 
parte a sufletului meu, mai iubit decit mine însumi, - strigă la el 
fiul lui Aegeus“. E îngăduit acum să stea departe vitejii. Curajul 
nesăbuit a fost fatal lui Ancaeus". A zis şi a răsucit sulița grea cu 
vîrful de aramă. Bine aruncată şi sigură de ţintă, s-a împiedicat 
totuşi în ramura frunzoasă a unui stejar. A aruncat şi Aesonide“$ 
o săgeată, dar întimplarea a făcut să nimerească un cîine de 
vînătoare, să-i străpungă pintecele şi să se înfigă în pămînt., Nu 
tot aşa este însă mîna fiului lui Oeneus*. Aruncînd două săgeți, 
prima se opreşte în pămînt, iar a doua în spatele fiarei. Şi fără 
zăbavă, pe cînd mistrețul în furii se învîrteşte în loc şi din rană îi 

gîlgîie sînge şi spumă, cel ce l-a rănit este aproape, îi înteţeşte 
turbarea şi-i împlîntă în grumaz sulița strălucitoare. Tovarăşii 
izbucnesc în strigăte de bucurie, aleargă să stringă cu mîna lor 
mina victorioasă şi privesc cu uimire fiara uriaşă zăcînd pe o 
mare întindere de pămînt. Nici acum nu li se pare că sînt în 
siguranţă să se atingă de ea, dar totuşi fiecare o incrustează cu 
sulița. Învingătorul însuşi pune piciorul pe capul ce pricinuise 
atitea morţi, apoi zice: „Primeşte, Nonacriană“, dreptul meu de 
pradă şi gloria acestei victorii s-o împărţim împreună". Şi îndată 
îi dă înfiorătoarea piele a mistreţului cu părul zburlit şi cu botul 
împodobit de dinţi mari. Ei îi fac plăcere şi darul şi cel ce i-l dă. 
Pe ceilalţi îi cuprinde necazul şi toată mulţimea murmura. Dintre 
ei, întînzînd braţele, cu voce puternică, Thestiazii strigă: „Hei, 
femeie, lasă, nu-ţi însuşi onorurile noastre. Să nu te amăgească 
încrederea în frumuseţea ta şi nici că o să fie mult timp 
îndrăgostit de tine cel ce-ţi face daruri". Şi ei îi răpesc darul, iar 
lui dreptul darului. 

N-a putut răbda aceasta Mavorţianul“ şi, scrişnind de miînie, 
a zis: „învăţaţi, răpitori ai onoarei altuia, cît de mare e 
deosebirea între fapte şi ameninţări". Şi cu sabia, vărsîndu-şi 
ura, a străpuns pieptul lui Plexippus, care nu se aşteptase la 
aceasta. Pe Toxeas, care pe de o parte ar fi vrut să-şi răzbune 
fratele, iar pe de alta se temea de o soartă asemănătoare, nu-l 
lăsă să stea mult în îndoială şi săgeata caldă de mai înainte o 
încălzi cu sîngele fratelui lui Plexippus. 

Althaea aducea daruri la templele zeilor pentru fiul 
învingător, cînd vede că fraţii săi sînt aduşi morţi. Scoţind un 
țipăt de groază, umple oraşul de bocete şi-şi schimbă hainele de 
sărbătoare cu haine de doliu. Dar îndată ce află pe autorul 
omorului toată jalea i se potoli Şi se întoarse de la lacrimi la 
dorinţa răzbunării. 

Era un butuc pe care, cînd fiica lui Thestius se chinuia în 
durerile facerii, cele trei surori”! l-au pus în 
foc şi răsucind cu degetele firul soartei, pe care-l torceau, au zis: 
„Dăm acelaşi timp de viaţă lemnului şi ţie, o, cel de curînd 
născut". După ce au rostit această profeție, zeițele au ieşit. 
Mama a smuls din foc lemnul ce ardea şi l-a stins cu apă. Mult 
timp îl ţinuse ascuns în fundul unui altar şi, păstrindu-l, îţi 

păstrase viaţa ta, tinere Meleagru! Mama îl scoase, porunci să 
se aducă găteje şi puse sub ele focul nemilos. Apoi de patru ori 
încercînd să pună lemnul în flăcări, de patru ori şi-a stăpinit 
mîinile. Se luptă în sufletul ei mama şi sora. Două nume îi trag 
inima în două părţi deosebite. Adesea faţa îi pălea de teama 
crimei ce avea să facă. Adesea miînia fierbînd îi injecta ochii. Aci 
pe faţa ei se citeau ameninţări, aci puteai crede că e copleşită 
de milă şi, pe cînd pornirea furiei îi usca ochii, alte lacrimi le 
luau locul celor de mai înainte. Ca o corabie pe care vintul o 
împinge într-o parte şi valul în alta, stăpiînită de două puteri 
potrivnice şi supunîndu-se nesigură amiîndu-rora, tot astfel 
Thestiana rătăceşte între simţăminte îndoielnice şi pe rînd lasă 
mînia şi, lăsînd-o, o aţiţă iarăşi, înclină totuşi să fie mai bună 
soră decît mamă şi, ca să potolească cu sînge umbrele sîngelui, 
este pioasă prin impietate. Cînd focul aducător de nenorocire 
era în toi, ea zice: 

„Acest foc va arde măruntaiele mele". Şi cum ţinea cu mîna 
blestemată lemnul fatal, s-a oprit în faţa altarului funerar şi a 
zis: „întreite zeițe ale răzbunării, Eumenide, întoarceţi-vă feţele 
voastre spre crudele sacrificii. Răzbun o crimă şi fac o crimă. 
Trebuie ispăşită moartea cu moarte. Trebuie adăugată crimă la 
crimă, înmormiîntare la înmormiîntare. Să piară casa nelegiuită 
sub greutatea nenorocirilor sale. Oare se va bucura fericitul 
Oeneus de victoria fiului său şi Thestius va fi fără copii? Mai bine 
veţi plinge amindoi. Voi, suflete ale fraţilor mei de curînd plecaţi 
în lumea cealaltă, înţelegeţi datoria mea, primiţi jertfa scump 
plătită, nenorocită mlădiţă a pîntecelui meu. Vai de mine! Ce 
sînt împinsă să fac? Fraţi, iertaţi pe o mamă. Miinile îmi lipsesc 
pentru crima începută. Mărturisesc că el a meritat să piară, dar 
nu mă lasă inima ca eu să-i aduc moartea. Aşadar va rămîne 
nepedepsit şi victorios şi, viu şi mîndru de succesul său, va avea 
împărăţia Calydonului? Voi, umbre reci, veţi rămîne o mină de 
cenuşă? N-o pot răbda. Să piară criminalul, el să tîrască cu sine 
speranţa tatălui său şi a domniei şi ruina patriei. Dar unde este 
sufletul de mamă? Unde sînt acum simţămintele de dragoste ale 
părinţilor şi chinurile sarcinii purtate timp de nouă luni? O, de-aş 
fi răbdat de la început să se mistuie în întregime lemnul în foc şi 
cu el viaţa ta! Ai trăit datorită mie, acum vei muri datorită ţie. 

Primeşte răsplata faptei tale şi dă înapoi sufletul dat de două ori, 
o dată la naştere şi a doua oară cînd am scos din foc lemnul. 
Sau trimite-mă în mormîntul fraţilor mei. Doresc răzbunare şi n- 
o pot înfăptui. Ce să fac? Doar îmi sînt înaintea ochilor rănile 
fraţilor mei şi imaginea unei crime atit de înfiorătoare. Dar 
numele şi dragostea de mamă îmi frîng inima. Nenorocita de 
mine! Veţi învinge rău, dar învingeţi, fraţi. Numai că eu, care vă 
voi da satisfacţie, vă voi urma şi eu". 

Astfel vorbi şi întorcînd capul, cu mîna tremurîndă aruncă în 
mijlocul focului lemnul aducător de moarte. Fie că a gemut, fie 
că a părut că scoate gemete, lemnul a fost cuprins de flăcările 
oarbe şi a ars. Departe şi fără să ştie, în acel foc arde Meleagru 
şi simte că măruntaiele îi sînt mistuite de flăcări nevăzute, dar 
îşi stăpîneşte marile dureri prin curaj. Este miîhnit totuşi că îl 
răpune o moarte laşă şi fără sînge şi numeşte fericite rănile lui 
Ancaeus. Cu gemete şi cu glasul cel din urmă cheamă pe 
bătrînul său tată, pe frate, pe dragile-i surioare, pe tovarăşa de 
pat, poate şi pe mamă. Focul Şi durerea cresc şi iarăşi se 
potolesc, apoi se sting, iar sufletul încetul cu încetul ia drumul 
văzduhului şi cenuşa albă îi acoperă trupul făcut cărbune. 

Mîndrul oraş Calydon este în doliu. Tineri şi bătrîni pling, 
oamenii de rînd şi fruntaşii gem şi mamele calydoniene jelesc pe 
malurile Evenului cu părul despletit. Tatăl căzut la pămînt îşi 
umple de praf părul cărunt şi faţa de bătrîn, blestemîndu-şi 
amarul vieţii îndelungate. Cît despre mamă, mîna părtaşă la 
groaznica faptă i-a adus ispăşirea, căci şi-a spintecat 
măruntaiele cu pumnalul. Chiar dacă mi-ar fi dat zeii o sută de 
guri cu vorbe răsunătoare şi destul talent şi toată inspiraţia 
muzelor Heliconului, n-aş putea exprima prin cuvinte jalea 
nenorocitelor lui surori. Nemaigindindu-se la frumuseţe, îşi 
lovesc piepturile îndurerate. 

Cît timp trupul nu e pe rug îmbrăţişează şi încălzesc trupul 
lui Meleagru şi-l sărută şi după ce l-au pus pe rug. 

După ce ajunge cenuşă, strîng la piept cenuşa adunată şi zac 
întinse la pămînt, îmbrăţişind piatra pe care e scris numele lui, 
udîndu-i numele cu lacrimi. 

Fiica Latonei, săturată în sfirşit de nenorocirea casei lui 
Parthaon? făcîndu-le să le crească pene pe corp, le ridică în aer 

pe toate, în afară de Gorge şi nora nobilei Alcmene*?. Cu braţele 
acoperite cu lungi aripi şi cu gura devenită cioc tare, astfel 
schimbate în păsări, ele străbat văzduhul. 


5. Naiadele schimbate în insule numite Echinade 

In vremea aceasta Theseu, după ce duse la bun sfârşit truda 
la care luase parte alături de tovarăşii săi, mergea către cetatea 
lui Erechteus, ocrotită de Tritoniana“*. Achelous, umflat de 
ploaie, i-a închis drumul şi l-a făcut să întîrzie. „Intră în casa 
mea, ilustre Cecropid, - îi zise acesta - şi nu te expune undelor 
mele lacome. Ele obişnuiesc să ducă la vale birne puternice, şi 
să prăbuşească cu mare vuiet stînci, rostogo-lindu-le. Am văzut 
cum sînt tîrîte cu oi cu tot staulele din vecinătatea malurilor şi n- 
a folosit nici vitelor puterea, nici cailor iuţeala. Multe trupuri 
tinere a înghiţit acest şuvoi în vîrtejurile lui, cînd zăpezile s-au 
topit pe munte. Pînă să-şi regăsească riul malurile obişnuite, 
pînă să-şi ia în albia sa mers uşor, este mai bine să te 
odihneşti". 

Aegide* a primit. „Mă voi folosi, Achelous, de casa şi de 
sfatul tău" - i-a răspuns el. Şi s-a folosit de amîndouă. A intrat în 
locuinţa construită din piatră spongioasă şi din calcar tare. 
Pămiîntul umed era acoperit cu muşchi moale. Tavanul era boltit 
din cochilii de diferite culori. Hyperion ajunsese la ziua jumă- 
tate cu lumina sa. Theseu şi tovarăşii săi iau loc pe paturi. Aici 
se aşază lxionide””, dincoace Lelex, eroul din Troezene cu părul 
rar şi cărunt împrăştiat pe timple, şi ceilalţi pe care rîul 
acarnanienilor îi găsise vred-nici de o astfel de cinstire, fiind 
foarte bucuros de un atit de mare oaspe. Îndată, nimfele cu 
picioarele goale au aşezat mesele de ospăț. 

După ce au terminat cu miîncările, au pus vin în pahare de 
cristal. 

Atunci marele erou, privind marea ce se întindea sub ochi, a 
ziS: 

„Ce loc este acela? - şi a arătat cu degetul,, Spune-mi ce 
nume poartă insula aceea, cu toate că se văd mai multe decit 
una?" 

„Ce se vede nu este o singură insulă, răspunse rîul, sînt 
cinci, dar depărtarea împiedică deosebirea lor. Şi ca să te miri 

mai puţin de răzbunarea Dianei, îţi spun că acestea au fost mai 
înainte naiade. După ce au jertfit zece juninci, au chemat la 
ospăț pe toţi zeii cîmpului la petrecerea lor sărbătorească, uitînd 
de mine. M-am umflat de miînie şi, cît pot să vin de mare cînd 
mă înfurii, atît mă făcusem. Deopotrivă de năvalnic cu sufletul şi 
valurile, am despărţit păduri de păduri şi ogoare de ogoare, şi 
am rostogolit în noianul de ape cu loc cu tot nimfele care abia 
atunci, în sfîrşit, şi-au adus aminte de mine. Valurile mele şi ale 
mării au sfirtecat pămîntul şi l-au împărţit în mijlocul undelor în 
atitea insule Echinade cîte vezi. Dacă totuşi te uiţi mai departe, 
iată că dincolo de ele se vede o altă insulă dragă mie. Corăbierii 
o numesc Perimele. Pe aceasta am iubit-o, răpindu-i dreptul de 
a se numi fecioară. Tatăl ei, Hyppodamas, n-a putut-o ierta şi a 
aruncat-o de pe o stîncă în adînc pe fiica sa pentru a o ucide. 
Am primit-o în braţe şi, ţinînd-o deasupra valurilor, am zis: «O, 
purtător al tridentului, tu, căruia îţi este sortită domnia apelor, 
împărăție ce urmează în al doilea rînd după cer, tu, spre care 
alergăm şi unde ne oprim toate riurile sfinte, vino şi ascultă cu 
bunăvoință, Neptune, rugăciunile mele. Eu sînt vinovat de 
suferinţele celei pe care o port cu mine. Dacă ar fi blind şi 
înţelegător, dacă ar fi mai puţin neîndurat Hyppodamas, ar 
trebui să-i fie mila de fiica lui şi să ne ierte. Dă ajutor, Neptun, 
aceleia pe care cruzimea părintească a scufundat-o în valuri. Dă 
un loc, sau să fie ea însăşi loc, pe care să-l îmbrăţişez cu valurile 
mele!». Regele mării a dat din cap şi a mişcat toate valurile ca 
semn al încuviinţării sale. Nimfa s-a speriat. Înota totuşi şi eu 
susţineam pieptul înotătoarei, ce zvicnea de mişcări repezi. Pe 
cînd o ţineam cu mîinile, am simţit că tot corpul i se întăreşte, 
iar pîntecele i se ascunde înconjurat de pămînt. In timp ce îi 
vorbeam, pămînt proaspăt i-a acoperit membrele în înotul lor şi 
schimbiîndu-şi trupul a devenit insulă". 

După aceasta, rîul a tăcut. Întîmplarea minunată mişcase pe 
toţi. Fiul lui Ixion”? ride de cei ce o credeau adevărată şi, cum 
era dispreţuitor şi cu minte năstruşnică, a zis: „Spui născociri şi 
socoteşti prea puternici pe zei, Achelous, dacă crezi că ei pot da 
sau lua chipurile fiinţelor". Toţi au rămas înmărmuriţi şi n-au 
aprobat asemenea cuvinte. Înaintea tuturor, Lelex, înaintat în 

vîrstă şi minte, astfel a grăit: „Puterea cerului e mare şi nu are 
margini şi dacă au voit ceva zeii s-a şi înfăptuit. 


6. Philemon şi Baucis 

Ca să te îndoieşti mai puţin de acestea, iată se înalţă pe 
colinele frigiene un stejar lîngă un tei, într-un loc înconjurat de 
un mic zid. Eu însumi am văzut acest loc, cînd Pittheus m-a 
trimis în ţinuturile lui Pelops5, în care domnea altădată tatăl 
său, Nu departe de acel loc este un lac, odinioară pămînt locuit, 
acum apă cu multe lişiţa şi pescăruşi de baltă. Pe aceste 
meleaguri a venit Jupiter în chip de muritor şi împreună cu el 
purtătorul de caduceu AtlantideS, care şi el îşi lăsase aripile. La 
o mie de case s-au dus cerînd găzduire, dar o mie de case au 
rămas cu uşile zăvorite înaintea lor. Doar una singură i-a primit. 
Mică şi acoperită cu stuf şi papură de baltă, în ea locuiesc 
pioasa bătrînă Baucis şi Philemon, la fel de bătrîn ca şi ea, uniţi 
din anii tinereţii. In acea colibă au îmbătrînit şi mărturisindu-şi 
sărăcia au făcut-o mai uşoară, suportind-o cu înţelepciune. N-ai 
să cauţi acolo stăpiîni şi slugi; în toată casa sînt doar ei doi. Ei 
sînt care poruncesc şi care se supun. 

Cînd locuitorii cerului au ajuns la casa umilă şi au intrat pe 
uşa mică, aplecîndu-şi capetele, bătrinul i-a poftit să se 
odihnească pe un pat pe care Baucis cu îngrijire a întins un 
aşternut țărănesc. Aceasta scormoneşte cenuşa caldă de pe 
vatră, aţiţă focul pe care-l învelise de cu seară şi-l aprinde cu 
frunze şi coji uscate, suflînd în el cu puterea ei slabă de bătrină. 
Aduce aşchii de tot felul şi surcele pe care le avea strînse lîngă 
casă, le fringe mărunt şi le pune sub un mic ceaun de aramă. 
Curăţă de foi legumele pe care bătrînul le culesese din grădina 
brăzdată de şanţuri pentru udat. El ridică cu o furcă cu două 
coarne o coastă de porc uscată ce atîrna de o grindă înnegrită şi 
din coasta de mult timp păstrată taie o parte mică şi după ceo 
taie o frăgezeşte în apă iartă. Intre timp, înşeală vremea 
vorbind şi fac să nu se simtă zăbava. Era acolo un ciubăr de fag 
cu toarta atîrnată într-un cui. E umplut cu apă caldă şi în el îşi 
spală picioarele oaspeţii“!. In mijlocul casei e un pătuc acoperit 
cu alge moi, cu scîndurile şi picioarele de salcie. Aştern pe 
deasupra velinţe pe care nu obişnuiseră să le pună decit în zile 

de sărbătoare. Dar şi acest aşternut era simplu şi vechi, cum se 
cuvenea pentru o laviţă de salcie. Zeii s-au aşezat pe ea. Bătrîna 
cu mînecile sumese şi tremurînd de anii cei mulţi, pune masa, 
dar al treilea picior al mesei era mai scurt. Cu un ciob de oală 
pus dedesubt l-a făcut deopotrivă cu celelalte. 

După ce astfel i-a înlăturat înclinarea, aşezind-o bine, a 
frecat-o cu izmă verde. Aşază pe ea două culori diferite din 
roadele neprihănitei Minerve“?, şi coarne de toamnă păstrate în 
drojdie de vin, şi cicoare, şi hrean, şi caş, şi ouă coapte în spuză. 
Toate vasele erau de pămînt. Apoi aduce un vas de vin tot din 
argilă şi pahare făcute din fag şi unse cu ceară gălbuie pe unde 
sînt scobite. 

Nu trece mult şi sînt aduse mîncările calde de la foc şi iarăşi 
vin ce n-avusese timp să se învechească şi fac loc felului al 
doilea de bucate. Urmează, în coşuri deschise, nuci, smochine 
amestecate cu curmale, prune, mere cu parfumul lor şi struguri 
purpurii culeşi de pe viţe. In mijlocul mesei este un fagure alb. 
Peste toate acestea s-a aşternut voia bună şi nu o inimă chircită 
sau neprimitoare. 

Intre timp, de cîte ori scoteau din vase vin, vedeau că se 
umple din nou şi creşte din nou vinul de la sine. Minunaţi de 
această faptă nemaivăzută, Baucis şi Philemon se spăimiîntă şi, 
ridicînd mîinile către cer, temători, aduc rugăciuni, cerînd iertare 
pentru masă şi pentru pregătirile simple. 

Mai era doar o giscă, pază a micii colibe, pe care stăpinii se 
pregăteau s-o taie pentru zeii oaspeţi. Cu aripi repezi ea 
oboseşte pe bătrînii greoi şi le scapă Briareu, pînă ce fuge chiar 
la zei. Cei de sus au oprit să fie tăiată. „Sîntem zei, au zis ei, şi 
nelegiuirea vecinilor voştri îşi va lua pedeapsa meritată. Voi veţi 
fi cruţaţi de nenorocirea lor. Părăsiţi îndată casa voastră, luați- 
vă după noi şi urmaţi-ne în vîrful muntelui". 

Amîndoi se supun şi, proptiţi în toiag, se silesc să suie pe 
lungul urcuş. 

Erau departe de virful muntelui ca la o aruncătură de 
săgeată. Şi-au întors privirile şi-au văzut casele celelalte 
înghiţite de lac. Numai coliba lor rămăsese. Pe cînd se minunau 
de acestea, pe cînd deplingeau soarta vecinilor lor, casa lor, 
mică chiar şi pentru ei doi, se transformă în templu. 

În locul furcilor au apărut coloane. Acoperişul se face de aur, 
curtea se acoperă de marmură, uşile par sculptate şi toată casa 
străluceşte de aur. 

Pe cînd Saturnianul rosteşte aceste cuvinte cu gură 
domoală: „Spuneţi, bătrîne drept şi femeie vrednică de dreptul 
tău soţ, ce dorinţe aveţi?", Philemon, după ce a vorbit cîteva 
cuvinte cu Baucis, a împărtăşit ho-tărîrea lor zeilor: „Cerem să 
fim preoţi şi să îngrijim altarele voastre. Fiindcă am trăit toată 
viaţa în înţe-legere împreună, să murim amîndoi odată şi nici eu 
să nu văd mormîntul soţiei, nici ea să nu fie nevoită să mă 
înmormiînteze pe mine". Dorinţa le-a fost îndeplinită. Au fost 
îngrijitorii templului tot restul vieţii. 

Istoviţi de bătrineţe şi vreme, odată, cum stăteau în faţa 
templului sfint şi povesteau întîmplarea minu- 
nată a acestui loc, Baucis a văzut pe Philemon înfrunzind şi 
bătrînul Philemon pe Baucis de asemenea acoperindu-se de 
frunziş. Din frunţile lor reci s-a înălţat cîte un vîrf de copac şi, cît 
au putut, şi-au adresat cuvinte unul altuia. „Adio, o soţ, o soție. ”, 
au zis amîndoi deodată şi la amindoi deodată gura li s-a acoperit 
cu frunzişul crengilor. Pînă astăzi locuitorii thynieni“? arată acolo 
trunchiurile care unul lîngă altul au înlocuit cele două corpuri. 

Acestea mi le-au povestit nişte bătrîni vrednici de crezare, 
căci n-aveau de ce să mă amăgească. Am văzut, aceşti copaci 
cu ghirlande atîrnate de ramuri şi adăugind şi eu altele, am zis: 
«Zeii au grijă de cei pioşi şi cei ce au cinstit trebuie să fie 
cinstiţi»". 

Lelex terminase de vorbit. 

7. Proteu şi Metra, împietatea şi pedeapsa lui Erysichthon 

Vestea şi povestitorul minunaseră pe toti, mai ales pe 
Theseu, care voia să audă faptele minunate ale zeilor. Sprijinit în 
cot, rîul Calydonului îi vorbeşte cu astfel de cuvinte: „Sint, o 
viteazule, unii al căror chip s-a schimbat o dată şi au rămas în 
această formă nouă pentru totdeauna. Sînt însă alţii, cărora le-a 
fost dat să treacă prin mai multe chipuri, ca tine de pildă, 
Proteu$*, locuitor al mărilor ce înconjoară uscatul. Căci pe tine 
te-am văzut aci tînăr, aci leu sau mistreţ furios, aci balaur de 
care oamenii n-ar fi îndrăznit să se apropie, sau cu coarne te 
făceai îndată taur. Adeseori puteai să pari piatră şi adeseori 

arbore. Uneori, imitînd faţa apelor limpezi, erai fluviu, alteori foc 
potrivnic apei. 

Nu mai puţină putere are fiica lui Erysichthon, soţia lui 
Autolycusf5. Tatăl acesteia dispreţuia pe zei şi nu le aducea nici 
o cinstire de bună mireasmă pe altare. Se spune că el a profanat 
chiar pădurea lui Ceres cu securea, îndrăznind să lovească cu 
fierul nelegiuit străvechii arbori. 

Între aceştia se înălța un stejar mare şi bătrîn, el singur fiind 
ca o pădure. Mijlocul îi era încins cu panglici şi ghirlande şi 
tăblițe de amintire, dovezi ale rugăciunilor de mulţumire faţă de 
zeiţă. Adesea sub acesta driadele au făcut hore de sărbătoare, 
adesea luîndu-se de miini i-au încercuit trunchiul, cincisprezece 
braţe cuprinzîndu-i circumferința, şi el se ridica deasupra pădurii 
cît aceasta se ridica peste ierburile ce creşteau dedesubt. 

Totuşi, fiul lui Triopas®® nu şi-a abătut securea de la acest 
arbore. El a poruncit servitorilor să taie copacul sfsnt şi, cînd i-a 
văzut că şovăie, nelegiuitul, smulgînd segqurea de la unul din ei, 
le-a adresat aceste cuvinte: „Nu numai de-ar fi drag zeiţei, dar 
chiar de-ar fi el zeiţa însăşi, tot va atinge pămîntul cu virfu-i 
verde". Astfel a zis şi, pe cînd îl lovea puternic în coastă cu tăişul 
securii, stejarul sfînt a tremurat şi a gemut. Ghinzile şi frunzele 
au început să pălească, ramurile să se veştejească. lar cînd 
mîna nelegiuită a făcut cu securea tăietură în trunchi, din 
scoarţa despicată a curs sînge, nu altfel decit la taurul voinic, 
cînd cade victimă pe altar cu sîngele ţişnindu-i din gitul 
înjunghiat. Toţi rămaseră înmărmuriţi. Numai unul dintre ei 
îndrăzneşte să împiedice nelegiuirea şi să oprească securea 
criminală.  Thessalianul privi spre acesta şi, adresîndu-i 
cuvintele: „la-ţi răsplata cugetului tău pios" - întoarce securea 
de la arbore spre bărbat şi-i taie capul. Apoi continuă să taie 
arborele. Atunci dinăuntrul lemnului s-a auzit o voce, care a 
vorbit astfel: „În acest lemn sînt eu, nimfa cea mai dragă lui 
Ceres. Murind, profeţesc că-ţi vei lua pedeapsa faptelor tale, ca 
răzbunare a morţii mele". El continuă totuşi crima. În sfîrşit, 
slăbit de nenumă-rate lovituri şi tras cu frînghii, arborele se 
prăbuşeşte aşternînd la pămînt întreaga pădure cu marea lui 
greutate. 

Surorile driade, înmărmurite de paguba pădurii şi a lor, se 
duc toate plîngînd în haine de doliu la Ceres şi cer pedepsirea lui 
Erysichthon. Prea frumoasa zeiţă ascultă şi, mişcînd capul în 
semn că primeşte rugă-ciunea lor, zguduie ogoarele încărcate 
de roade grele. 

Ea pune la cale un fel de pedeapsă vrednică de plins, - dacă 
ar merita să fie plins de cineva pentru faptele sale - şi anume: 
să-l sfişie o foame îngrozitoare. Dar fiindcă nu poate să meargă 
la zeiţa foamei, căci destinele nu-i îngăduie lui Ceres să se 
întîlnească cu foamea, cheamă pe o nimfă oreadă“” şi-i spune 
aceste cuvinte: „Este un loc pe țărmurile îndepărtate ale 
îngheţatei Sciţii, pămînt trist, pustiu, fără roade, fără arbori. 
Acolo locuieşte Frigul amorţitor şi Paliditatea şi Tremurul şi 
Foamea flămîndă. Spune-i acesteia din urmă să meargă şi să 
intre în măruntaiele criminale ale nelegiuitului şi nici un belşug 
să nu o învingă şi în luptă să întreacă puterile mele. Ca să nu te 
înspăimiînte lungimea drumului, ia carul şi balaurii mei pe care îi 
vei conduce cu 
friiele prin văzduh". Şi i l-a dat. 

Zburînd pe deasupra norilor cu carul, nimfa ajunge în Sciţia 
şi opreşte balaurii pe virful îngheţat al muntelui numit Caucaz. 
Caută Foamea şi o vede într-un cîmp pietros smulgind cu 
unghiile şi cu dinţii firele rare de iarbă. Părul îi era zburlit, ochii 
duşi în fundul capului, faţa palidă, buzele albe şi respingă-toare, 
dinţii negri şi cariaţi, pielea-i era zbircită şi prin ea i se vedeau 
măruntaiele. Oasele ieşeau uscate pe spinarea încovoiată şi la 
şolduri în loc de pîntece avea golul pîntecelui, pieptul credeai 
că-i stă atirnat şi că numai coastele îl ţin de şira spinării. 
Slăbiciunea îi mărise încheieturile, nodurile genunchilor erau 
enorme şi călcîiele păreau peste măsură de lungi. 

Cînd a văzut-o de departe, căci n-a îndrăznit să se apropie 
de ea, nimfa i-a spus dorinţele zeiţei zăbo-vind puţin pentru 
aceasta şi, deşi abia venise acolo, deşi s-a oprit şi a stat la 
distanţă, parcă a şi simţit fiorii foamei. A întors repede balaurii, 
conducîndu-i cu friiele, şi a pornit-o înapoi spre Haemonia,, 
Foamea, potrivnică totdeauna lui Ceres, de data aceasta îi 
ascultă dorinţele. Se încredinţează vintului care o duce prin 
văzduh la casa lui Erysichthon, intră de-a dreptul în dormitorul 

nelegiuitului şi, cum el era cufundat într-un somn adînc, căci era 
noapte, îl îmbrăţişează cu amîndouă aripile, se apropie de gura 
bărbatului şi-i suflă pe git şi-n piept respirarea ei, împrăştiindu-i 
foamea în măruntaie. Îndeplinindu-şi însărcinarea, părăseşte 
acest ţinut roditor şi se întoarce în casele ei pustii şi în 
peşterele-i sterpe. 

Pînă acum un somn liniştit mîngiia cu aripi blinde pe 
Erysichthon. Incepe să viseze mese întinse. Mişcă din gură şi 
dinţii i se obosesc zadarnic. Inghite în sec o mâncare nevăzută şi 
în loc de bucate mestecă aer. Cînd se trezeşte, pofta de mîncare 
e groaznică şi-i stăpîneşte cu furie gitul lacom şi golurile mărun- 
taielor. Fără zăbavă cere ce creşte pe mare, pe pămînt şi-n aer 
şi după ce mănîncă, se plînge de foame. La masă cere mîncări 
peste miîncări şi ce-ar fi destul pentru un oraş, sau pentru un 
popor întreg, lui singur nu-i ajunge. Cu cît vîră mai multe în 
stomac, cu atît vrea mai mult. După cum marea primeşte rîuri 
de pe tot pămîntul şi nu se satur şi ar mai putea primi şi alte 
ape, şi după cum focul Cel lacom niciodată nu refuză hrana şi 
arde buşteni fără număr şi cu cît i se dă mai mult cu atit cere 
mai mult şi este mai lacom, tot astfel gura necredinciosului 
Erysichthon primeşte şi cere totodată. Orice hrană îi cere altă 
hrană şi totdeauna mîncînd este nesătul de mîncare. 

Toată avuţia părintească i-o înghiţise prăpastia stomacului 
său adine, dar rămăsese tot nepotolită îngrozitoarea lui foame şi 
flăcările pîntecelui ardeau cu furie. 

După ce, i s-a dus în stomac toată averea, îi mai rămăsese o 
fiică, vrednică de un altfel de tată. 

Nemai-aviînd altceva, îşi vinde fiica. Aceasta, în mîndria ei, 
refuză să urmeze stăpiînul şi, întinzînd amîndouă mîinile spre 
marea din apropiere, zice: „Răpeşte-mă de la stăpîn, tu cel ce 
mi-ai răpit fecioria". Neptun i-o răpise. El îi ascultă rugăciunea şi, 
deşi abia apucase s-o vadă noul ei stăpiîn, îi schimbă chipul şi o 
preface în bărbat, dîndu-i înfăţişare de pescar. Stăpînul văzînd- 
o, zice: „O, tu minuitor de trestie, care ascunzi un cîrlig de 
undiţă într-o rimă mică, marea să-ţi fie liniştită, să ai peşti în apă 
şi să nu simtă ei cîrligul undiţei, decît cînd sînt prinşi. Spune-mi 
unde e fata care adineauri stătea aici pe țărm îmbrăcată 

sărăcăcios şi cu părul despletit, căci am văzut-o stînd aici şi mai 
departe nu i se văd urmele". 

Ea vede că zeul a ajutat-o şi, bucurîndu-se că e întrebată 
despre ea, astfel răspunde celui ce o întreabă: „Oricine eşti, 
iartă-mă, dar în nici o parte nu mi-am întors privirile de la 
undiţă; am stat nemişcat, atent la treaba mea. Şi, ca să nu te 
mai îndoieşti, să nu-mi ajute zeul mării la pescuit dacă nu-i 
adevărat că de mi nimeni n-a stat pe acest țărm, nici vreo 
femeie, afară de mine". Stăpiînul a crezut şi, călcînd nisipul, a 
plecat înapoi păcălit, iar ea şi-a recăpătat chipul de mai înainte. 
Cînd a înţeles că fiică-sa îşi poate schimba chipul, tatăl a vîndut- 
o pe Triopeida® şi altor stăpîni. 

Dar ea cînd cal, cînd pasăre, cînd cerb, cînd juncă, îndată 
pleca şi aducea astfel hrană nesăturatului ei părinte. 

Totuşi, după ce urgia foamei l-a făcut să cheltuiască tot ca 
să dea mereu hrană nenorocitei boli, el a început să-şi sfişie 
trupul cu dinţii şi-şi hrănea nenorocitul foamea mâncându-şi 
propriul său corp. 

Dar ce să mai pierd vremea cu exemplele altora? Chiar mie, 
o tineri, mi s-a dat puterea de a-mi schim-ba corpul în forme noi. 
Numărul acestora însă este limitat. Căci cînd sînt ceea ce mă 
vedeţi acum, cînd mă schimb în şarpe, cînd mă fac, cu coarne 
puternice, conducător de turmă. Am păstrat coarnele cît am 
putut. Precum vezi, acum fruntea mea într-o parte n-are un corn 
din cauza unei săgeți". Gemete urmară după aceste cuvinte. 


1 Alcathoe, vezi nota 59, Cartea VII. 

2 Cydonieni, de la Cydon, oraş în Creta. Tovarăşii lui Minos, 
erau arcaşi vestiți, ca toți cretanii. 

3 La popoarele vechi şaua nu era cunoscută; pe atunci 
călăreții puneau pe spatele cailor pături. 

1 Cnosos era capitala Cretei şi reşedinţa lui Minos. 

> Dicteu, munte în Creta. 

6€ Minos este fiul lui Jupiter şi al Europei; vezi sfirşitul Cărţii II. 

' După legendă Jupiter se născuse în insula Creta. 

5 Este un anacronism, Istoria spune că numai din epoca 
alexandrină (sec. III-Il i.e.n.) au început să fie căptu-şite 
corăbiile cu table de aramă. Poate că expresia „pupele de 

aramă" se referă la ciocurile de bronz (rostra) pe care le aveau 
corăbiile antice. 

” Syrta Mare şi Syrta Mică. golfuri ale Mării Mediterane în 
nordul Africii: Syrta Mare, la nord de Tripolitania, era socotită 
primejdioasă pentru corăbieri. 

10 vezi nota 6 de mai înainte. 

Soţia lui Minos era Pasiphae, care a născut minotaurul prin 
monstruozitatea arătată mai departe, împinsă fiind de Neptun 
din răzbunare împotriva lui Minos, care nu jertfise taurul trimis 
în acest scop şi-l oprise pentru turmele sale. 

12 Numele de Ciris este legat în fantezia poetului de cuvintul 
grecesc keiris, mot la păsări, care ar fi înrudit cu verbul keirein, 
a tăia, aducind astfel aminte de şuvița de păr tăiată din capul lui 
Nisus. 

15 Pasiphae, mama minotaurului. 

14 Atenienii - acteeni, cum li se mai spunea - fuseseră siliţi să 
dea anual cite şapte tineri şi şapte tinere, timp de 
nouă ani, pentru a hrăni minotaurul născut de Pasiphae. Theseu 
a eliberat pe atenieni de acest jug ruşinos față de Minos. 

15 Theseu a ieşit din labirint cu ajutorul Ariadnel care, 
îndrăgostindu-se de el, i-a dat un ghem de aţă al cărui capăt 
fixat la intrare i-a servit la ieşirea din labirint. După ce a ucis 
minotaurul, Theseu ia cu sine pe Ariadna, dar pe drum o 
părăseşte, pentru Fedra, a doua fiică a lui Minos, pe care de 
asemenea o luase din Creta. Theseu era fiul regelui atenian 
Aegeus. 

16 Dia, insulă în apropierea Cretei, poate chiar insula Naxos, 
cunoscut şi sub numele de Dia. 

17 Este vorba de constelațiile Bootes, Helice, Orion. 

18 Lebynthos şi Calymne, insule în apropiere de Rhodos. 
Daeăalus şi Icar, plecând din Creta, au trecut peste Cyclade, 
îndreptându-se spre Milet, oraş pe coasta Asiei Mici. 

1? O parte a Mării Egee, ce s-a numit Marea Icarică. După 
legendă, trupul lui Icar a fost îngropat în insula Icaria, azi 
Micaria, pe coasta occidentală a Anatoliei. 

2% Compasul, 

21 Athena. 

22 În greceşte prepeliță se spune pertlix. 

3 Cocalos, rege în Sicilia. Precum se vede, Ovidiu schimbă 
drumul lui Daedalus, făcându-l să ajungă în sudul Italiei. 

+ Oeneus, rege al Calydonului, în Etolia. 

235 Lyaeus. În greceşte liberatorul, nume al lui Bacchus, 
liberat de griji. 

2 Tyndarizi, Castor şi Pollux, fiii Ledei şi ai lui Jupiter 
transformat în lebădă. Soțul Ledei era însă Tyndareus, rege în 
Sparta. 

27 Cest, vezi nota 5, Cartea V. 

283 Corabia argonauților. 

29 Pirithous, fiul lui Ixion şi soțul Hippodamiei. 

3% Thestiazi, Plexippus şi Toxeus, fiii lui Thestius, rege al 
Pleuronului, în Etolia. 

31 Avhareus, rege în Messena. 

3 Metamorfoza lui Caeneus este povestită de Ovidiu in 
Cartea XII. 

33 Hyantianul, din Hyant, vechi nume al Boeţiei. 

34 Laerte. 

33 Amphycide, ghicitorul Mopsus, fiul lui AmphyXx. 

36 Amphiaraus, erou şi ghicitor grec. 

37 Atalanta, născută la Tegeea, în Arcadia, aproape de 
muntele Lyceu. 

38 Jason îşi construise flota la Pagasa în Thessalia. 

3 Ghicitorul Mopsus 

+ Nestor, fiul lui Neleus, rege în Pylos din Eliăa. 

4 Hippasus, numiți mai înainte. 

2 Castor şi Pollux. 

3 Tegeeana, Atalanta. 

14 Arcadianul, Ancaeus, unul dintre argonauți, originar din 
Arcadia. 

15 Theseu era fiul lui Aegeus, rege în Atena. Vezi şi nota 15. 

+ Aesonide, lason fiul lui Aeson. 

17 Meleagru. 

+5 Nonacriană, Atalanta, care era din Nonacris, oraş în 
Arcadia de nord. 

+9 Mavorţianul, Meleagru, despre care se credea că e fiul lui 
Marte (Mavors, nume arhaic şi poetic al lui Marte). 

5% Althaea, fiica lui Thestius, rege în Etolia. Frații Althaeii erau 
Plexippus şi Toxeas. 

51 Celei trei surori, Parcele, vezi nota 11, Cartea V. 

52 Oeneus era fiul lui Parthaon. 

5 Nora Alcmenei era Dejanira, sotia lui Hercule. 

> Tritoniana, zeita Minerva; vezi nota 1, Cartea Vl. 

Erechteus, rege în Atena. 

5 Aegide, Theseu, fiul lui Aegeu. 

5 Hyperion, soarele, numit astfel după tatăl său Hyperion. 

7 Ixionide, Pirithous, fiul lui Ixion. 

58 Pirithous, pedepsit, ca şi tatăl său Ixion, la chinuri veşnice 
în infern, pentru împietate fată de zei. 

5 Pelops, tatăl lui Pittheus, înainte de a stăpini Peloponesul, 
a domnit în Frigia, numită aci ținuturile lui Pelops. 

© Atlantide, Mercur, nepotul lui Atlas. 

1 Din cauza drumurilor lungi, în antichitate era o primă 
datorie a gazdelor aceea de a pune la indemina dru-me 
metilor apă caldă pentru spălatul picioarelor, uneori, în semn de 
deosebită cinstire, gazdele înseşi spălau picioarele oaspeților. 

2 Măsline; la întemeierea oraşului Atena, Minerva a făcut 
cetății ca dar măslinul. 

s5 Thynieni, locuitori din ţara lui Thynos, erou din Bithynia, 
considerată ca o parte a Frigiei. 

5 Proteu, fiu al lui Neptun şi al zeiței Telhys, celebru prin 
metamorfozele sale. 

5 Autolycus, fiu al lui Mercur (şi bunic, după mamă, al lui 
Ulysse), vestit prin hoțiile sale. 

6 Frysichthon, fiul regelui Triopas, din Thessalia. 

© Nimfele oreade, divinități ale munților. 

6 Triopeida, Metra, fiica lui Erysichthon şi nepoata lui 
Triopas. 

CARTEA IX 


1. Achelous, învins de Hercule; cornul abundenței; 

2. Moartea lui Nessus; 

3. Chinurile lui Hercule pe muntele Oeta; 

4. Apoteoza lui Hercule; 

5. Alcmena povesteşte lolei cum a născut. Metamorfoza 
Galanthidei în nevăstuică; 

6. Dryope este schimbată în lotus; 

7. lolaus e schimbat în tînăr, Byblis în izvor; 

8. Iphis e schimbată în tînăr. 


1. Achelous, învins de Hercule; cornul abundenței 

Eroul fiu al lui Neptun! tocmai întreabă de ce geme şi cum şi- 
a ciuntit fruntea, cînd rîul ce udă Carydonul?, al cărui păr 
neîngrijit este încoronat de trestii, îi vorbeşte astfel: 

„lmi ceri ceva dureros. Căci care învins ar vrea să-şi 
amintească de luptele sale? Le voi povesti totuşi pe rînd. N-a 
fost atit de ruşinoasă înfrîngerea, cât a fost de onorabilă lupta şi 
un învingător atît de mare îmi dă mîngiiere. Poate că ţi-a ajuns 
la urechi numele Dejanirei. Pe vremuri fecioară foarte frumoasă, 
a fost pricină de nădejde şi gilceavă pentru mulţi peţitori. 
Numărîndu-mă printre aceştia, cînd am mers la palatul tatălui ei, 
am zis: «Primeşte-mă ca ginere, fiu al lui Parthaon». 

La fel a spus şi Alcide?. Ceilalţi peţitori s-au retras în faţa 
noastră. El se lăuda că aduce pe Jupiter ca socru al Dejanirei şi 
adăuga faima muncilor poruncite de mama sa vitregă, toate 
duse la bun sfîrşit. La rîndu-mi, am socotit că e ruşinos ca un 
zeu să cedeze unui muritor. El nu era încă zeu. «in mine, am 
spus eu, vezi pe regele apelor ce curg cu mersul lor cotit prin 
regatul tău. Nu sînt venit la tine ca un ginere străin de aceste 
ţinuturi... ci voi fi parte din poporul tău şi din regatul tău“. lartă- 
mă că pe mine regeasca Junona nu mă urâşte şi nu mi-a 
poruncit să îndeplinesc nici o muncă. In legătură cu faptul că tu 
te lauzi că eşti fiul Alcmenei, iată, ori Jupiter nu-ţi este tată 
adevărat, ori, de-i adevărat, aceasta s-a întîmplat printr-o crimă. 
Cauţi un tată în adulterul mamei. Alege: îţi convine mai bine ca 

Jupiter să fie un tată presupus, sau să te fi născut printr-un 
adulter?» Pe cînd eu spuneam acestea, el mă privea pieziş şi, 
nemaiputîndu-şi stăpîni mînia aprinsă, a răspuns: «Mie mi-e mai 
îndemiînatică lupta decit limba. Să înving eu prin luptă, iar tu 
învinge prin vorbă». 

Atit vorbeşte şi înaintează furios. După ce spusesem lucruri 
atit de mari, mi-a fost ruşine să dau înapoi. Am aruncat de pe 
corp haina verde, am întins braţele, am adus mîinile la piept şi 
am aşteptat gata de luptă. El ia cu mîinile nisip şi-l aruncă pe 
mine. La rîndu-mi, fac la fel şi corpul i se îngălbeneşte de 
pulbere. Imi orinde cînd gitul, cînd picioarele, care se mişcă 
repede, de ai crede că mă apucă şi mă strînge din toate părţile. 
Pe mine mă apăra greutatea şi zadarnic eram atacat, ca şi 
stînca pe care o lovesc cu mare freamăt valurile, iar ea rămîne 
neclintită prin aşezarea sa. Ne despărţim puţin şi iarăşi pornim 
la luptă siguri de mişcările noastre şi hotăriţi să nu dăm înapoi. 
Piciorul meu era lipit de piciorul lui, pieptul aplecat înainte, cu 
degetele îi încleştam degetele lui şi cu fruntea îi apăsam 
fruntea. Nu altfel am văzut luptindu-se între ei taurii puternici 
cînd preţul luptei lor este cea mai frumoasă soţie din toată 
poiana de păşune. Cireada priveş te şi se teme, neştiind pe cine- 
| aşteaptă răsplata unei mari victorii. 

De trei ori s-a silit Alcide, fără izbîndă, să respingă de la sine 
pieptul meu care-i sta împotrivă. A patra oară s-a smuls din 
îmbrăţişare, şi-a liberat braţele din încleştare şi, împingîndu-mă 
cu o mînă - sînt sigur că mărturisesc adevărul - m-a întors într-o 
clipă şi s-a lăsat cu toată greutatea pe spatele meu. Dacă mă 
credeţi - căci nu-mi caut glorie spunînd născociri - mi se părea 
că am în spinarea mea un munte. Astfel abia am putut să-mi 
desfac braţele pe care sudoarea curgea şiroi, abia mi-am 
slobozit pieptul din încleştare, şi el m-a înşfăcat din nou, 
nedîndu-mi timp să-mi refac puterile, căci gifiiam din greu, mă 
apucă de git. Atunci, în sfîrşit, am atins pămîntul cu genunchiul 
şi am muşcat nisipul cu gura. Mai slab în puteri, îl înşel totuşi 
prin şiretlicurile mele şi scap de duşman, prefăcîndu-mă într-un 
şarpe lung. 

Cînd mi-am îndoit corpul în inele mlădioase şi mi-am mişcat 
cu şuier înfiorător limba crestată în două, Tirintianul a ris 

bătîndu-şi joc de înşelătoria mea. «Plăcerea mea din leagăn era 
să înving şerpi, zise el, şi dacă învingi pe alţi balauri, Achelous, 
cîţi ca tine trebuie pentru a se măsura cu hidra din Lerna?’ Acela 
renăştea din rănile sale şi din cele o sută de capete nu i-am tăiat 
nici unul fără să-i apară în loc alte două. Pe această hidră, din 
sîngele căreia ieşeau viperele ca mlădiţele, eu am învins-o şi, 
învinsă, am ucis-o. Ce crezi că vei face tu care, schimbat în 
şarpe, te ascunzi sub un chip împrumutat şi foloseşti arme 
străine?» 

Astfel zise şi-mi aruncă pe grumaz lanţul degetelor sale. Mă 
înăbuşeam, ca şi cum beregata mi-ar fi fost prinsă într-un cleşte 
şi mă luptam să-mi scot gitul din mîinile lui puternice. Învins şi în 
acest chip, îmi rămiînea a treia formă, de taur furios; şi mi-am 
schimbat trupul într-un taur gata de luptă. El trece pe partea 
stingă şi mă apucă de git. Il tiîrăsc, el se desface şi vine după 
mine. Mă apucă de coarnele puternice şi, înfigîndu-le în pămînt, 
mă răstoarnă în nisipul întins. Nu i-a fost destul aceasta. Cum 
mă ţinea de coarne, pe cel ce-l ţinea cu mîna dreaptă l-a frînt şi 
mi l-a scos din fruntea rămasa ciuntită. Naiadele l-au luat, l-au 
umplut de poame şi de flori mirositoare şi l-au sfinţit, el 
devenind astfel simbolul bogăției şi al abundenței." 

Astfel vorbise. lar una dintre naiadele care serveau la masă, 
sumeasă după obiceiul Dianei, cu părul fluturînd într-o parte şi 
în alta, aduce în cornul bogat toate roadele de toamnă şi ca 
bucate următoare serveşte aceste poame minunate. 

Se face ziuă şi de îndată ce primele raze de soare ating 
vîrfurile munţilor, tinerii pleacă şi nu mai aşteaptă ca fluviul să-şi 
reia cursul liniştit şi să-şi potolească undele. Achelous ascunde 
în valuri înfăţişarea cîmpenească şi capul cu un corn pierdut. 
Totuşi, doar pierderea acestei podoabe l-a domolit; în celelalte 
privinţe e teafăr. Sub frunzele sălciilor şi sub trestiile crescute 
deasupra apei el îşi ascunde pierderea suferită. 

Dar pe tine, sălbatice Nessus”, dragostea pentru aceeaşi 
fecioară te-a răpus, o săgeată sprintenă străpun-gîndu-ţi 
spatele. 

Intorcîndu-se cu noua soţie către zidurile patriei, fiul lui 
Jupiter? ajunsese pe malurile năvalnicului Evenus?. Crescut mai 
mult decît de obicei de pe urma ploilor de iarnă, acesta era plin 

de vârtejuri şi cu neputinţă de trecut. Liniştit pentru sine, era cu 
grijă pentru soţie, cînd Nessus, cu trup puternic şi cunoscător al 
vadului, se apropie de el şi zice: „Las-o să ajungă pe celălalt mal 
cu ajutorul meu, Alcide, iar puterile tale foloseşte-le ca să treci 
tu înot". 


2. Moartea lui Nessus 

Aonianul încredinţează lui Nessus pe tinăra Calydoniană 
care, palidă, tremura şi de frica fluviului şi de a centaurului. Și 
îndată, cum era încărcat cu tolba şi pielea leului, căci ghioaga şi 
arcul le aruncase pe celălalt mal, îşi zise: „Fiindcă am început, 
voi învinge fluviul". Nu stă la îndoială şi nu caută pe unde este 
riul mai liniştit, nici nu vrea să se lase-n voia valurilor mai 
potolite. Ajungînd la mal, pe cînd se pregătea să ia arcul, a auzit 
vocea soţiei. Nessus se pregătea să răpească ceea ce i se 
încredinţase. „Unde te duce oarba încredere în picioarele tale, 
sălbaticule? Ţie îţi vorbesc, Nessus cu două forme!%, ascultă şi 
nu-mi răpi ceea ce-i al meu. Dacă n-ai nici un respect pentru 
mine, cel puţin roata tatălui tău din infern!! te-ar putea opri de 
la dragostea-ţi neîngăduită. Oricit te încrezi în iuţeala picioarelor 
tale de cal tot nu vei scăpa. Te voi urmări cu săgețile, nu cu pi- 
cioarele". 

Ultimele cuvinte le întăreşte prin faptă şi o săgeată aruncată 
străpunge spatele fugarului. Virful încîrligat al săgeţii îi ieşise 
prin piept. Dar Nessus a smuls-o îndată şi sîngele a ţişnit prin 
amîndouă părţile, amestecat cu puroi şi venin de Lerna?. El şi-l 
şterge, zicînd în sine: „Nu voi muri nerăzbunat". Şi celei pe care 
voia s-o răpească îi dă tunica sa plină de sînge cald, ca o aţiţare 
de dragoste. 

Mult timp a trecut şi faptele marelui Hercule umpluseră 
pămîntul şi atrăseseră ura mamei sale vitre-ge!?. Venit 
învingător din Oechalia'4, se pregătea să aducă pe Coeneum' 
sacrificii şi rugăciuni de mulţumire lui Jupiter, cînd zvonul cu 
limbă slobodă a ajuns la urechile tale, Dejanira, - zvonul căruia îi 
place să adauge adevărului minciuni şi care prin minciunile sale 
se umflă din te miri ce - că fiul lui Amphitryo!* este înlănţuit de 
dragostea lolei”. 

3. Chinurile lui Hercule pe muntele Oeta 

Pătimaşa crede şi, alarmată de zvonul acestei dragoste noi, 
mai întîi se pune pe plins şi-şi uşurează durerea prin lacrimi. 
Apoi zice îndată: „De ce să pling? Rivala mea se va bucura de 
aceste lacrimi. Ea are să vină. Să mă grăbesc să fac ceva, cît e 
timp şi cît cealaltă n-a pus stăpiînire pe patul meu conjugal. Să 
mă plîng, sau să tac? Să mă întorc la Calydon, sau să rămîn? Să 
părăsesc casa, sau să mă împotrivesc dragostei lor, dacă nu pot 
face mai mult? Dacă-mi amintesc că sînt sora ta de ce, 
Meleagre!*, nu pregătesc o crimă şi, înjunghiind o femeie, nu 
arăt la ce duce nedreptatea şi insulta unei femei?" 

Gîndurile i se întorc în toate felurile. Se hotărăşte să trimită 
soţului haina plină de sîngele lui Nessus, pentru ca să-i 
trezească astfel dragostea slăbită. Fără să ştie ce dă, ea 
încredinţează lui Lichas, neştiutor şi acesta, durerea sa proprie. 
Nenorocita, cu cuvinte calde roagă pe acesta să dea bărbatului 
ei acel dar. 

Fără bănuială, eroul primeşte haina şi-şi acoperă umerii cu 
veninul Echidnei din Lerna. 

Inălţa la cer rugăciuni şi fum de tămiie aruncată-n primele 
flăcări ale focului şi din cupe vărsa vin pe altarul de marmură. 
Puterea veninului s-a trezit şi, încălzită de flăcările focului, a 
început să pătrundă împrăştiindu-se pînă departe în trupul lui 
Hercule. Cît a putut, cu curajul lui obişnuit, şi-a înăbuşit 
gemetele. Cînd răbdarea i-a fost învinsă de puterea veninului, a 
lăsat altarele şi a umplut cu vocea sa pădurosul Oeta. 

Incearcă să sfişie îndată haina aducătoare de moarte. Dar, 
de-i trasă, ea trage cu sine pielea şi, lucru înfiorător de povestit, 
sau stă lipită de trup neputind fi desprinsă, sau dezgoleşte 
membrele sfişiate şi oasele lui mari. Sîngele, ca o bucată de fier 
înroşită cînd este aruncat în apă rece, sfiriie şi este mistuit de 
veninul arzător. Şi nu se opreşte aci. Flăcări lacome îi înghit 
măruntaiele şi o sudoare vinătă îi curge din tot corpul. Nervii îi 
clocotesc mistuindu-se şi veninul ascuns ajunge pînă în măduva 
oaselor. Intinzînd mîinile spre stele, strigă: 

„Bucură-te, Saturniano, de nenorocirea mea. Bucură-te şi 
priveşte, crudo, din înaltul cerului această ne- 

norocire şi satură-ţi inima de fiară! Sau, dacă poate să-i fie unui 
duşman milă de mine, căci îţi sînt duşman, ia-mi sufletul sfişiat 
de dureri groaznice şi viaţa nesuferită ce mi-a fost dată pentru 
atitea chinuri. Moartea îmi va fi un dar. Se cade ca o mamă 
vitregă să-mi facă acest dar. 

Prin urmare eu am învins pe Busiris!* care pîngărea templele 
cu sînge de străin; am răpit sălbaticului Anteu% puterile ce i le 
da mama sa şi nu m-a speriat nici chipul întreit al păstorului din 
lberia?!, nici chipul întreit al tău, Cerberule! Oare n-aţi apucat de 
coarne taurul puternic??, voi, miini ale mele? Mărturisesc 
puterea voastră şi Elida? şi apele Stymphaiului?* şi pădurile 
Partheniului?5. Prin puterea voastră am adus de la Thermodon?6€ 
cingătoarea încrustată în aur şi merele ce pînă la urmă n-au 
putut fi păzite de balaurul cel neadormit”. N-au putut să-mi 
reziste nici centaurii, nici mistrețul pustiitor al Arcadiei şi nu i-a 
fost de nici un folos hidrei că renăştea din rănile ei şi căpăta cu 
fiecare cap tăiat puteri îndoite. Cînd am văzut caii regelui trac 
graşi de sînge omenesc şi ieslele lor pline de trupuri sfirtecate, 
am golit ieslele şi am ucis pe stăpin şi pe caii. De aceste braţe 
zace sugrumat monstrul din Nemeea; pe acest grumaz am 
purtat cerul. Cruda soţie a lui Jupiter a obosit poruncind; eu n- 
am obosit îndeplinindu-i poruncile?*. Dar acum sînt prada unei 
noi nenorociri, căreia nu i te poţi împotrivi nici prin forţă, nici 
prin săgeți sau alte arme. Focul lacom îmi pustieşte plămînii și- 
mi mistuie tot corpul, iar Eurystheu?” e puternic şi totuşi mai sînt 
unii care cred în zei!" 

Astfel a vorbit şi, sfişiat de durere, rătăceşte pe muntele 
Oeta, ca un tigru care poartă o săgeată înfiptă în corp şi 
urmăreşte pe cel ce i-a trimis-o. II vedeai adesea frămîntindu-se 
gemiînd, adesea încercînd să-şi scoată toată îmbrăcămintea, 
aşternînd la pămînt trunchiuri de copaci şi mîniindu-se împotriva 
munţilor, sau întinzînd braţele către cer, către tatăl său: 

lată că zăreşte pe Lichas, care tremura şi se tot ascundea 
într-o stîncă găurită. Cu furia pe care i-a îngrămădit-o durerea 
strigă: „Tu, Lichas, mi-ai adus darul infernal? Tu eşti autorul 
morţii mele?" 

Acesta tremură, păleşte de frică şi rosteşte cu teama cuvinte 
de scuză. Pe cînd vorbea şi se pregătea să-i îmbrăţişeze 

genunchii, Alcide îl apucă şi, învirtindu-l de trei-patru ori, îl 
azviîrle mai cu putere decit o maşină de război în apele Eubeii. 

Străbătind aerul, Lichas s-a întărit. Cum se spune că 
îngheaţă picăturile de ploaie din cauza vînturilor reci şi apoi se 
fac fulgi de zăpadă care luaţi în vîrtejuri se lipesc unul de altul, 
se îngrămădesc şi se rotun-jesc în grindină tare, tot aşa acesta, 
aruncat în gol cu braţ puternic, murind de spaimă, fără sînge şi 
fără orice picătură de viaţă, după cum spun poveştile vechi, s-a 
prefăcut în piatră nesimţitoare. Şi acum se vede de departe în 
golful Eubeii o stincă mică, ce păstrează urmele unui chip 
omenesc. Corăbierii se tem s-o atingă, ca una care ar putea 
avea simţire, şi o numesc Lichas. 

lar tu, mărite fiu al lui Jupiter, după ce ai tăiat arborii pe 
care-i purta poviîrnitul Oeta şi i-ai ridicat pe rug, ai poruncit fiului 
lui Poeas* să-ţi aducă tolba încăpătoare şi arcul şi săgețile care 
vor avea să vadă iarăşi domniile troiene?!. După ce acest prieten 
a pus foc dedesubt şi flăcările lacome au cuprins rugul, tu te-ai 
aşternut deasupra îngrămădirii de lemne, culcat cu capul pe 
ghioagă, cu înfăţişarea unui comesean înfăşurat în ghirlande şi 
aşezat între pahare cu vin. 

Flacăra puternică filfiie răspîndindu-se În toate părţile şi cu- 
prinde trupul eroului liniştit şi dispreţuitor al puterii focului. Zeii 
s-au temut pentru mîntuitorul pămîntului. Saturnianul Jupiter a 
băgat de seamă şi astfel le-a vorbit cu faţa veselă: „îmi place 
teama voastră, o, zei, şi mă bucur din toată inima că sînt numit 
conducătorul şi tatăl unui popor recunoscător şi că fiul meu este 
în grija voastră. 

4. Apoteoza lui Hercule 

Fiindcă îi acordaţi aceasta atenţie pentru marile lui fapte, eu 
vă sînt îndatorat. Dar nu lăsaţi sufletele voastre încrezătoare să 
fie cuprinse de o teamă fără rost şi nu vă îngrijoraţi de focul de 
pe Oeta. Cel ce a învins toate va învinge şi flăcările pe care le 
vedeţi. Nu va simţi puterea lor decit în partea ce-o are dinspre 
mamă. Ce are de la mine este veşnic, ferit şi neatins de moarte 
şi neînvins de nici o flacără. Partea aceasta, cînd va părăsi 
pămîntul, o voi primi în ţinuturile cereşti şi cred că pentru toţi 
zeii fapta mea va fi spre bucurie. Dacă va fi totuşi cineva care să 
nu vadă cu ochi buni că Hercule va fi zeu şi să nu vrea să-i acord 

asemenea răsplată, acela va şti că darul este meritat şi mă va 
aproba fără voia lui". Toţi zeii aprobară. Chiar şi regeasca soţie a 
lui Jupiter a părut că primeşte cu faţa binevoitoare celelalte 
cuvinte, dar s-a încruntat totuşi şi a durut-o, căci ultimele vorbe 
pe ea o vizau. 

In vremea aceasta Mulciber? răpise tot ceea ce putea fi 
pustiit de flacără şi din figura lui Hercule nu rămăsese nimic 
care să fie de recunoscut, nimic din ce primise de la mama sa; 
păstra numai ce avea de la Jupiter. Ca un şarpe năpirlit, care 
odată cu pielea îşi leapădă bătrineţea şi se înnoieşte cu solzi 
tineri, astfel eroul din Tirynt a lepădat trupul muritor şi devenind 
puternic prin partea sa mai bună, a început să pară mai mare şi 
să capete o măreție divină. Tatăl atotputernic l-a ridicat pe un 
nor, într-un car tras de patru cai şi l-a aşezat printre stelele 
strălucitoare. 


5. Alcmena povesteşte lolei cum a născut. Metamorfoza 
Galanthidei în nevăstuică 

Atlas a simţit greutatea? şi Eurystheus Sthelenianul:* înca 
nu-şi potolise mînia, iar în ura sa crudă îl urmărea pe tată în 
fiu”, 

Hărţuită de griji îndelungate, argolidana Alcmena n-o mai are 
decît pe lola căreia să i se plingă de bătrineţea sa, căreia să-i 
vorbească de muncile fiului său cunoscute pe tot pămîntul şi de 
necazurile ei. După porunca lui Hercule, Hyllus o primise pe lola 
în patul şi în inima sa şi o făcuse să poarte în pînţece o sămînţă 
de neam mare. Alcmena îi vorbeşte astfel: 

„De te-ar ajuta zeii şi ţi-ar scurta durerile cînd îţi va sosi 
ceasul şi vei chema numele llithyei*$ ocroti-toarea celor ce le e 
frică să nască. llithya care, datorită Junonei, mie nu mi-a 
ascultat rugăciunile. Mie îmi sosise ziua să nasc pe pătimitorul 
de munci Hercule, şi soarele ajungea la semnul lunei de a zecea. 
Sarcina îmi apăsa pintecele şi era atît de mare, că puteai uşor 
înţelege că făptaşul ei este Jupiter. Nu puteam să mai rabd 
durerile, ba şi acum, cînd vorbesc şi-mi împrospătez durerea în 
amintire, un fior rece îmi stăpineşte trupul. Timp de şapte nopţi 
şi tot atitea zile chinuindu-mă, istovită de dureri şi întinzînd 
mîinile spre cer, chemam cu mare strigăt pe Lucina şi pe zeii 

ajutători la naşteri. Ea a venit, dar cîştigată de Junona şi voind 
să mă sacrifice neomenoasei Junona. Cînd mi-a auzit gemetele, 
s-a aşezat pe altarul din faţa porţilor palatu-lui, cu dosul 
genunchiului drept aşezat peste genunchiul stîng, cu degetele 
unite între ele în pieptene şi cu voce şoptită a rostit descîntece 
şi descîntecele mi-au ţinut în loc naşterea începută. Mă 
opinteam scoasă din minţi şi făceam imputări zadarnice 
nerecunoştinţei lui Jupiter şi-mi chemam moartea, văitîndu-mă 
cu cuvinte care ar fi putut mişca pietrele cele tari. Mamele 
cadmeene erau lîngă mine, făceau rugăciuni şi mă îmbărbătau 
în durerile mele. 

Era şi blonda Galanthis, una din slujnicele mele, fată din 
popor, harnică în îndeplinirea poruncilor şi dragă mie pentru 
felul cum servea. Ea a bănuit că la mijloc este ceva din partea 
nedreptei Junona. Pe cînd adesea intra şi ieşea afară, a văzut pe 
zeiţă şezind pe altar şi strîngîndu-şi genunchii cu mîinile 
împreunate „Oricine eşti”, îi zise ea, felicită pe stăpîna mea. 


6. Dryope este schimbată în lotus 

Alcmena din Argos a fost uşurată şi rugăciunile i-au fost 
îndeplinite născînd un copil. Puternica zeiţă a sărit surprinsă şi 
şi-a desfăcut amîndouă mîinile pe care le ţinea unite pe piîntece, 
slăbindu-mi-se şi mie totodată lanţurile şi sfirşind cu chinurile 
facerii. Se spune că Galanthis a ris de păcăleala zeiţei. Pe cînd 
ridea, zeiţa a apucat-o cu cruzime de păr, a tras-o în jos şi a 
oprit-o de a-şi ridica corpul de la pămînt, schimbîndu-i mîinile în 
picioarele din faţă. Sprinteneala veche i-a rămas şi nu şi-a pier- 
dut culoarea bălaie. Forma îi e deosebită de cea dinainte şi, 
fiindcă gura ei spunînd o minciună ajutase la naştere, pe gură 
naşte? şi vine în casele noastre ca şi înainte." 

Astfel a vorbit şi a suspinat, mişcată de amintirea fostei sale 
slujnice. Cum suspina, noră-sa a miîngiiat-o cu aceste cuvinte: 
„Mamă, pe tine te înduioşează schimbarea chipului uneia străină 
de sîngele nostru; dar dacă ţi-aş povesti eu de soarta minunată 
a surorii mele, cu toate că lacrimile şi durerea mă împiedică să 
vorbesc?" 

Fiind singura fiică după mamă, căci pe mine tata mă 
avusese dintr-o altă căsătorie, Dryope era cea mai vestită dintre 

oechalide** prin frumuseţea ei. Fără feciorie, căci i-o răpise zeul 
stăpînitor la Delphi şi Delos”, a luat-o în căsătorie Andraemon“ 
şi era o soţie fericită. Este un lac cu malurile povirnite ca ţărmul 
mării. Marginile îi sînt încoronate de mirt. Aci venise Dryope ne- 
cunoscătoare a destinelor şi, ceea ce e şi mai revoltător, ea 
adusese ghirlande nimfelor acestui lac. În braţe purta o sarcină 
plăcută, un copil ce nu împlinise încă un an, şi-l hrănea cu lapte 
cald de la sîn. Nu departe de lac, un lotus de apă, cu florile 
imitînd culorile purpurii tiriene, se înalţă gata să facă seminţe. 
Dryope culese din el cîteva flori, pe care le dete copilului ca să 
se joace cu ele. Voiam să fac şi eu la fel, căci şi eu eram cu ea, 
cînd am văzut cum au căzut din floare picături de sînge şi cum 
ramurile s-au mişcat într-un tremur de groază. Abia acum în 
urmă nişte păstori ne-au povestit că nimfa Lotis, fugind de 
dragostea neruşinată a lui Priap“!, îşi schimbase chipul în floare, 
păstrîndu-şi numele. Sora mea nu ştiuse aceasta. Cînd, 
înspăimiîntată, a voit să se tragă înapoi şi să plece de la nimfele 
pe care venise să le adore, picioarele i-au prins rădăcini. S-a 
zbătut să le desfacă, dar zadarnic, căci nu se putea mişca decit 
în sus. Pe dedesubt i-a crescut o scoarță uşoară, apăsîndu-i 
încetul cu încetul tot trupul. Cînd şi-a dat seama, a vrut să-şi 
smulgă părul cu mîna dar şi-a umplut mîna de frunze. Capul îi 
era înfrunzit. lar copilul Amphissos, căci acest nume i-l dăduse 
bunicul său Eurytus, a simţit cum sînul mamei sale se întăreşte 
şi laptele pe care-l caută nu mai vine. 

Eram de faţă privind la acest spectacol înfiorător şi nu 
puteam, o soră, să-ţi dau ajutor. Cît mi-a fost cu putinţă, am 
încercat să  întirzii creşterea trunchiului şi a ramurilor, 
îmbrăţişindu-le şi mărturisesc că am vrut 
să dispar şi eu sub aceeaşi scoarță ca tine. 

lată pe soţul ei Andraemon şi pe nenorocitul tată că vin 
împreună şi caută pe Dryope. Le-am arătat lotusul. Ei sărută 
lemnul cald şi, îngenunchind la rădăcina lui, îl strîng în braţe. 
Scumpă soră, nu-ţi mai rămăsese decit feţa care nu se făcuse 
încă arbore şi lacrimile-ţi curg Şiroaie pe frunzele de curînd 
crescute pe corpul nenorocit. Şi cît timp din gură îi mai poate 
ieşi vocea, aceste tînguiri împrăştie în văzduh: 

„Dacă există vreo credinţă faţă de cei nenorociţi, jur pe zei 
că n-am meritat această soartă crudă. Sufăr 
pedeapsa fără vină. Am trăit nevinovată. Să mă usuc dacă mint, 
să-mi pierd frunzele, să fiu tăiată de secure şi aruncată în foc. 
Totuşi luaţi pe acest copil din ramurile mamei sale şi daţi-l la 
doică. Faceţi să bea lapte la umbra mea şi să se joace sub 
ramurile mele. Cînd va putea să vorbească, învăţaţi-l să-mi zică 
mamă şi să spună cu durere: „In această plantă este ascunsă 
mama". Să se teamă totuşi de lac, să nu rupă flori din arbore şi 
să cugete că toate mlădiţele sînt corpuri de zeițe. Adio, scumpe 
soţ, şi tu, soră, şi tată, şi dacă vă e milă de mine, feriţi frunzele 
mele de rănirea vreunui cuţit, de muşcătura vreunei vite. 
Fiindcă nu-mi este îngăduit să mă aplec spre voi, ridicaţi-vă voi 
la mine, să primiţi sărutarea mea, cit pot fi atinsă, şi ridicaţi-l şi 
pe micul meu copil. Nu pot vorbi mai mult, căci pe gitul meu alb 
şerpuieşte o fibră moale şi sînt ascunsă sub virful arborelui. 
Luaţi mîinile de la ochii mei. 

N-ajută la nimic îngrijirile voastre pioase şi scoarţa care mă 
înveleşte îmi va acoperi vederile ce se pierd". 

In acelaşi timp gura încetase să vorbească şi să existe şi 
multă vreme ramurile proaspete au fost calde pe trupul 
schimbat. 


7. lolaus e schimbat în tînăr, Byblis în izvor 

Pe cînd lola povestea trista întamplare, Alcmena usca cu 
degetul cel mare lacrimile fiicei lui Eurytus, plîngînd ea însăşi, 
un lucru nou i-a potolit toată tristeţea. Căci pe prag s-a oprit 
lolaus“ aproape un copil, cu obrazul acoperit de un puf de 
barbă, chipul păstrînd înfăţişarea primilor ani. Acest dar i-l 
făcuse fiica Junonei, Hebe, înduplecată de rugăciunile soţului 
ei.” 

Pe cînd în cer Hebe voia să se jure că de acum încolo nu ar 
mai face nimănui astfel de daruri, Themis** a oprit-o. „Theba 
este biîntuită de războaie dezbinatoare, - a zis ea. Campaneus*” 
nu va putea fi învins decit de Jupiter. Doi fraţi“ se vor răni unul 
pe altul. In sînul pămîntului, un preot” îşi va vedea viu manii în 
infern. Fiul său, răzbunînd un părinte printr-un părinte, îşi va 
ucide mama, fiind prin aceeaşi faptă pios şi criminal, îngrozit de 

nelegiuirea sa, înstrăinat de mintea şi de casa sa, va fi urmărit 
de chipurile Eumenidelor şi de umbra mamei sale, pînă ce soţia 
îi va cere colierul de aur fatal şi cumnaţii săi, fiii lui Phegeu, îl 
vor înjunghia cu sabia. Atunci, în sfîrşit, Callirhoe“, fiica lui 
Achelous, va cere de la Jupiter să grăbească anii copilăriei fiilor 
săi şi să nu lase mult timp nepedepsită moartea soţului său 
biruitor. Jupiter, mişcat de aceste rugăciuni va acorda înainte de 
vreme darurile cumnatei şi nurorii sale şi va aduce bărbaţilor 
anii primei tinereţi". 

După ce prevestitoarea viitorului, Themis, a spus acestea cu 
gură profetică, zeii de sus au început să freamăte, spunînd 
fiecare ce-l ardea pe inimă. „Pentru ce nu se îngăduie şi altora 
să facă aceleaşi daruri?" murmurau ei. Pallantiana“ se plînge că 
soţul ei e bătrîn. Blinda Ceres se vaită că lasion™ încărunţeşte. 
Vulcan cere ca Erichtonius”! să înceapă o nouă viaţă şi pe Venus 
o cuprinde grija viitorului şi vrea să reînnoiască anii lui 
Anchise”?. Fiecare zeu are de cine să se intereseze şi dorinţele 
lor iscă neînţelegeri şi tulburare, pînă ce Jupiter nu mai rabdă şi 
zice: 

„Dacă aveţi vreun respect pentru mine, de ce vă certaţi? 
Oare i se pare fiecăruia că poate atit de mult, încît să biruie 
chiar destinul? Cu voia destinului, lalous s-a întors la anii pe 
care-i trăise. Cu voia destinului trebuie să întinerească fiii 
Callirhoei, nu prin ambiţie şi nici prin arme. Pe voi şi chiar pe 
mine ne conduc destinele şi acesta e un motiv să vă liniştească. 
Dacă le-aş putea schimba, nu l-ar mai încovoia pe fiul meu 
Aeacus bătrineţea, iar Rhadamanthus şi dragul meu Minos ar 
păstra veşnică floarea tinereţii. Minos este în 
culmea  neajunsurilor bătrineţii şi nu mai domneşte cu 
înţelepciunea de mai înainte." 

Cuvintele lui Jupiter mişcară pe zei şi nici unul nu cată să se 
mai plîngă, cînd văd încărcaţi de ani pe Rhadamanthus, Aeacus 
şi Minos”. 

Acesta din urmă, cînd a fost în plinătatea vîrstei, a îngrozit 
mari popoare cu numele său. Acum era slab şi se temea de 
Miletus** Deionidul, cel mîndru că era puternic prin tinereţe şi 
că-l avea ca tată pe Phoebus. Îl bănuia că se ridică împotriva 
domniei lui şi nu îndrăznea totuşi să-l ţină departe de ţară. Dar 

tu fugi de bună voie, Miletus, străbătind cu corăbii repezi apele 
Egeii şi întemeiezi pe ţărmul Asiei o cetate cu numele 
întemeietorului ei. 

Aci ai cunoscut tu pe fiica lui Meandru cel ce se întoarce de 
atitea ori în acelaşi loc, pe frumoasa Cyane care, pe cînd se 
plimba pe malurile întortochiate ale tatălui său, a născut doi fii 
gemeni, pe Byblis şi pe Caunus. 

Byblis este pildă fetelor ca ele să iubească numai ce este 
îngăduit. Byblis, cuprinsă de dragoste faţă de fratele său 
Caunus"** Apolineanul, l-a iubit nu ca o soră pe fratele ei şi nu 
cum îi cerea datoria. 

La început ea n-a înţeles văpaia inimii sale şi nu i se părea, 
că face o greşeală dacă-l sărută prea des pe fratele ei şi-şi 
înlănţuie braţele pe după gitul lui. Multă vreme este înşelată de 
umbra mincinoasă a afec-ţiunii frăţeşti, care cu încetul devine 
dragoste. Ca să-l vadă pe fratele său, vine gătită şi doreşte prea 
mult să pară frumoasă şi, dacă este aproape de el vreuna mai 
frumoasă, ea o urăşte. Dar ea încă nu-şi dă seama de ade- 
văratele ei sentimente. Sub văpaie nu-şi lămureşte nici o dorinţă 
precisă, dar totuşi în sufletul ei fierbe. Acum îl numeşte stăpîn, 
acum urăşte rudenia de sînge, acum preferă ca el să-i zică 
Byblis şi nu soră. Trează, n-a îndrăznit să-şi înfiripeze în suflet 
speranţe vinovate. Cînd este cufundată însă în voia somnului lin, 
adesea vede ce iubeşte. | s-a părut chiar că trupul ei se uneşte 
cu al fratelui şi a roşit, deşi era încă adormită. Somnul se duce. 
Ea tace multă vreme şi-şi recheamă în suflet vedeniile din somn 
şi astfel vorbeşte cu ginduri şovăitoare. „Nenorocita de mine! Ce 
vise sînt acelea în tăcerea nopţii! Cît aş vrea să nu fie adevărat. 
Pentru ce am avut astfel de vise? El desigur este frumos chiar 
pentru ochi ce n-au a-i preţui frumuseţea. Imi place şi, dacă nu 
mi-ar fi frate, aş putea să-l iubesc şi mi s-ar potrivi. E rău însă că 
sînt sora lui. Numai de n-aş încerca să fac ceva trează. In somn 
pot să am asemenea vise. Somnul n-are martori şi are şi o 
umbră de plăcere. O, Venus şi Cupidon zburător cu mama-cţi 
tînără! Cite plăceri am simţit! Ce sentimente m-au stăpinit! Ce 
dulce toropeală m-a pătruns pînă în oase! Mult îmi place să-mi 
amintesc! Ce scurtă a fost plăcerea şi ce repede a trecut noap- 
tea geloasă pe fericirea mea. O, dacă ar fi cu putinţă să mă 

unesc cu tine prin schimbarea numelui, cît de bine aş putea, 
Caunus, să fiu nora tatălui tău! Cît de bine ai putea Caunus, să 
fii ginere tatălui tău! De-ar face zeii să avem totul comun afară 
de părinţi! Aş fi dorit ca tu să fi fost mai de neam decit mine. 
Aşadar nu ştiu ce femeie va deveni mamă, datorită ţie, o cel mai 
frumos bărbat! Dar pentru mine, care am de la soartă aceiaşi 
părinţi pe care-i ai şi tu, nu vei fi nimic altceva decit frate. Nu 
vom avea comun decit ceea ce ne desparte. Dar ce înseamnă 
pentru mine acele vise? Ce temei au ele? Oare au şi visele vreo 
greutate? Mai bine de zei. Zeii s-au căsătorit adesea cu surorile 
lor. Astfel Saturn s-a unit cu Opis, care era de acelaşi sînge cu 
el, Oceanus cu Tethys, stăpînul Olimpului cu Junona. Zeii au însă 
drepturile lor. Pentru ce să cer obiceiuri omeneşti celor cereşti, 
cînd rosturile lor sînt atît de deosebite? Sau îmi voi alunga din 
inimă patima neîngăduită, sau, dacă nu pot face aceasta, mă 
rog zeilor ca, mai înainte de a face vreo greşeală, să mor şi 
moartă să fiu aşezată pe catafalc şi să primesc săruturile fratelui 
meu. Şi totuşi o legătură de dragoste cere sentimentul 
amîndurora. Să admitem că îl iubesc; aceasta mi se va părea o 
crimă. Eoliziiř® însă nu s-au temut de unirea cu surorile lor. Dar 
de unde îi ştiu eu? Pentru ce am adus aceste exemple? Unde 
merg cu gîndul? Departe de mine, flăcări necurate! Nu vreau să 
iubesc pe fratele meu decit cît este legiuit pentru o soră. Dacă 
totuşi ar fi fost mai întîi el cuprins de dragoste pentru mine, 
poate că eu m-aş îndupleca în faţa pasiunii lui. Dar aşa, eu care 
nu l-aş fi respins, dacă m-ar fi cerut, îl voi cere eu? Ce poţi să 
vorbeşti? Poţi să mărturiseşti? Dragostea mă sileşte. Voi putea. 
Sau, dacă ruşinea îmi va ţine gura, o scrisoare pe ascuns îi va 
mărturisi focul tainic." 

Această hotărîre i se pare bună. Aceasta îi învinge mintea 
şovăielnică. Se ridică pe o parte din pat şi, sprijinită în cotul 
stîng, îşi zice: „Poate că va fi observat şi el. li voi mărturisi 
dragostea nebunească. Vai de mine! încotro alunec? Ce foc s- 
aprinde în mintea mea?" Şi compune cu mînă tremurătoare 
cuvintele la care s-a gîndit atît. 

Mîna dreaptă ţine condeiul, cealaltă tăbliţele de ceară, care 
n-au primit încă nici o însemnare. Începe, stă la îndoială, scrie şi 
ocărăşte tăbliţele. Scrie şi şterge, schimbă, respinge, aprobă şi 

pe rînd, după ce le-a luat le lasă, după ce le-a lăsat iar le ia, nu 
ştie ce vrea şi nu i se pare bine ceea ce a început să facă. Pe 
faţa ei îndrăzneala se amestecă cu ruşinea. 

Scrisese cuvintul „soră". | s-a părut că trebuie să şteargă 
„soră" şi a scris în sfîrşit aceste cuvinte pe ceara cu atitea 
corecturi: 

„Cea care te iubeşte îţi scrie cuvinte pe care ea nu le va 
primi, dacă nu i le vei trimite tu. Mi-e ruşine. Vai, mi-e ruşine să- 
mi spun numele. Şi dacă mă întrebi de ce-ţi scriu, aş vrea să-ţi 
vorbesc despre mine fără să-mi destăinui numele şi să nu fie 
cunoscută Byblis înainte de a avea speranţa că dorinţele ei se 
vor împlini. Desigur, putea să-ţi vorbească de inima mea rănită 
şi culoarea şi faţa palidă şi ochii adesea umezi şi suspinele 
izbucnite fără pricină vădita şi veselele îmbrăţişări şi sărutările 
care, dacă ai băgat de seamă, nu erau ca de la o soră. Totuşi eu, 
deşi aveam în suflet o rană grea, martori îmi sînt zeii că am 
făcut totul ca s-o vindec. Nenorocita de mine, am luptat multă 
vreme să fug de armele neîndurate ale lui Cupidon şi am 
rezistat mai mult decit ai crede că poate rezista o fată. Sînt 
nevoită însă să mărturisesc că am fost biruită şi să cer cu 
rugăminţi sfioase ajutorul tău. Tu ai putea singur s-o ajuţi sau s- 
o ucizi pe cea care te iubeşte. Alege ce vei face. Nu o duşmancă 
te roagă aceasta, ci aceea care, pe cît este de unită, vrea să fie 
şi mai unită şi mai legată de tine, cu o legătură mai apropiată. 
Să cunoască bătrînii legea. Ei să cerceteze ce e permis, ce e 
legiuit şi  nelegiuit, ei să păzească cumpăna dreptului. 
Îndrăzneaţă Venus se potriveşte cu vîrsta noastră. Pînă acum 
noi nu ştim ce e îngăduit şi credem că toate sînt îngăduite şi 
urmăm pilda marilor zei. Nu ne va împiedica nici asprimea tatei, 
nici grija de numele nostru, nici teama, numai să nu existe 
pricini de teamă. Sub înfăţişare frăţească vom ascunde dulcile 
noastre furtişaguri. Am libertatea de a vorbi 
cu tine lucruri de taină şi ne îmbrăţişăm şi ne sărutăm pe faţă. 

Cit mai lipseşte? Ai milă de cea care îţi mărturiseşte 
dragostea şi care n-avea s-o mărturisească dacă n-o silea 
patima ajunsă la culme. Nu-ţi atrage meritul de a fi arătat pe 
piatra mormîntului meu ca pricină a morţii mele." 

Mîna ei umpluse toată ceara cu aceste zadarnice cuvinte şi 
ultimul rînd l-a adăugat pe margine. Apoi îşi însemnează crima 
apăsînd pe ceară piatra inelului pe care o udă cu lacrimi, căci 
limba i se uscase în gură. Cheamă roşind pe unul din sclavii săi, 
îl mîngiie ca să-i alunge sfiala şi-i zice: „Tu, cel mai credincios 
servitor 
al meu, du aceasta scumpului meu..." şi după un lung timp a 
adăugat „frate'. 

Pe cînd le da, tăbliţele alunecînd din miini au căzut. S-a 
tulburat de acest semn. Totuşi le-a trimis. Sclavul, cînd a găsit 
momentul potrivit, s-a dus şi i-a încredinţat lui Caunus cuvintele 
ascunse în ceară. Tînărul nepot al lui Meandru, ieşindu-şi din fire 
de miînia venită pe neaşteptate, a aruncat tăbliţele fără să le 
termine de citit şi, abia stăpînindu-se să nu-l lovească pe sclavul 
care tremura, i-a zis: „Fugi, cît ai timp, ajutor criminal al unei 
plăceri nelegiuite! Dacă moartea ta n-ar aduce cu ea asupra 
mea ruşine, cu moartea ţi-ai ispăşi vina". 

El a fugit înspăimîntat şi a spus stăpinei sale cuvintele de 
ameninţare ale lui Caunus. Te-ai îngălbenit, Byblis, la auzul 
acestui refuz şi de frică inima îţi este cuprinsă de un fior de 
gheaţă! 

Totuşi, cînd şi-a revenit în fire, i-au revenit totodată şi furiile 
patimii şi, abia mişcîndu-şi limba, a rostit aceste cuvinte: „Am 
meritat-o. Căci de ce am avut îndrăzneala să dau pe faţă rana 
inimii mele? De ce cuvintele care trebuiau să fie ascunse le-am 
încredinţat cu atita grabă tăbliţelor? Mai întîi trebuia să ispitesc 
părerea lui prin cuvinte pe departe. Ca să merg pe mare cu 
ajutorul vîntului trebuia să deschid numai o parte a pînzelor. 
pentru a vedea cum e vintul şi dacă merg pe o mare fără pri- 
mejdie. 

Acum am desfăcut pînzele în voia vînturilor necunoscute. 

Astfel sînt împinsă în stinci, gata de a fi scufundată şi 
înghițită de ocean. Şi pînzele mele nu-şi mai pot afla întoarcere. 
Ce să mai spun că mi s-au arătat semne sigure ca să nu fiu 
îngăduitoare cu dragostea mea, căci mi-au căzut tăbliţele chiar 
în momentul cînd le dam sclavului să le ducă şi ceara a făcut 
astfel speranţele mele zadarnice? Oare nu trebuia să schimb fie 
ziua, fie toate gindurile, dar mai degrabă ziua? Zeul însuşi mă 

sfătuia şi-mi dădea semne sigure, dacă mintea nu mi-ar fi fost 
nebună. Şi totuşi ar fi trebuit să vorbesc eu însămi, să nu 
încredinţez tăbliţelor de ceară taina, să fi mers să mărturisesc 
eu dragostea. El ar fi văzut lacrimile, ar fi văzut chipul celei ce-l 
iubea. Puteam să-i vorbesc mai multe decit au cuprins tăbliţele. 
Aş fi putut fără voia lui să-i înlănţui gitul cu braţele, să cad la 
picioarele lui, să-i îmbrăţişez genunchii şi să-i cer viaţa. Şi, dacă 
mă respingea, i-aş fi putut arăta că-mi voi curma zilele. Aş fi 
întrebuințat toate mijloacele şi, dacă fiecare din acestea în parte 
nu erau de ajuns, toate laolaltă ar fi putut să-i înmoaie tăria 
cugetului. Poate să fie şi vreo greşeală a sclavului trimis. Nu s-a 
dus cînd trebuia, cred că n-a ales timpul potrivit, n-a căutat să-l 
găsească într-un moment cînd sufletul i-ar fi fost slobod de griji. 
Acestea mi-au fost potrivnice. Căci nu l-a născut o tigroaică. ŞI 
nu poartă în piept o piatră rece, sau fier tare şi oţel, nici nu bea 
lapte de leoaică. Va fi învins. Voi începe din nou. Şi nu mă voi 
dezgusta de ce am început, cît timp în trupul meu va rămîne 
suflarea vieţii. Căci mai întîi, dacă ar fi cu putinţă să-mi chem 
înapoi faptele, n-ar fi nimic că am început. Acum trebuie să duc 
la capăt ce am început. Fiindcă, chiar dacă mi-aş părăsi acum 
dorinţele, nici el nu poate să nu-şi amintească totuşi 
întotdeauna de îndrăzneala mea. Şi dacă nu încerc din nou voi 
da impresia că am voit-o din uşurătate, sau că l-am ispitit, că 
am căutat să-i întind curse. 

Sau sigur va crede că sînt învinsă nu de acest zeu care mi-a 
mistuit şi îmi mistuie inima, ci de ispita trupului. În sfîrşit, acum 
nu mai pot trece peste ceea ce am făcut. l-am scris l-am rugat, 
i-am arătat dorinţele îndrăzneţe. Într-un cuvînt nu pot fi numită 
nevinovată. 

Ce-mi mai rămîne de făcut este mult pînă la fericire şi puţin 
pînă la crimă." 

Astfel a vorbit şi atît de mare este lupta gîndurilor ei 
şovăitoare, încit îi place să încerce din nou ceea ce îi este ruşine 
că a încercat. Işi pierde orice măsură şi ajunge nenorocita să fie 
iar şi iar refuzată. 

Cînd a văzut că nu se termină o dată aceasta, Caunus a fugit 
departe de patrie” şi de nelegiuire, aşezîndu-şi o nouă casă în 
ţinuturi străine. Se zice că atunci trista miletiană, ieşindu-şi din 

minţi, şi-a sfişiat hainele şi şi-a lovit pieptul apucată de furii. 
Acum a înnebunit de-a binelea şi-şi mărturiseşte pe faţă 
nădejdea dragostei ei neîngăduite. Părăseşte patria şi penaţii 
urîţi şi apucă pe urmele fratelui său fugar. Cum bacantele de pe 
Ismarus5$ aţiţate de tirsul tău, fiu al Semelei, prăznuiesc 
sărbătorile tale la trei ani o dată, astfel au văzut-o femeile din 
Bubasus“” pe Byblis urlînd pe şesul ogoarelor. Pe acestea 
părăsindu-le, ajunge în rătăcirea ei la carieni, la lelegii 
totdeauna înarmaţi“ şi în Lycia. 

Acum lăsase în urmă Cragosul“!, Limyra şi apele Xantusului 
şi muntele unde locuia Chimera? cea cu mijlocul de foc, pieptul 
şi faţa de leoaică, iar coada de şarpe. Pădurile se răresc, cînd tu, 
Byblis, obosită de rătăcire, te prăbuşeşti cu părul aşternut pe 
pămîntul tare şi apeşi cu faţa ta frunzele căzute. Adesea, chiar 
nimfele lelegide încearcă s-o ridice în braţele lor tinere, adesea 
o învaţă să-şi înfrineze dragostea şi-i aduc miîngiieri, dar 
gîndurile-i rătăcite sînt surde şi mute. Byblis striveşte cu un- 
ghiile iarba verde şi umezeşte pajiştea cu un rîu de lacrimi. Se 
spune că naiadele au făcut din ele un izvor care să nu sece 
niciodată. Căci ce puteau să-i dea mai mult? Indată, cum 
izvorăsc picăturile de răşină din scoarţa despicată de brad, cum 
iese smoala cleioasă din sînul pămîntului şi cum la sosirea 
Zefirului ce suflă leneş se topesc de soare apele ce se opriseră 
de ger, astfel nepoata lui Phoebus, Byblis, dispărînd în lacrimile 
sale, se preface într-un izvor care şi acum are în acele văi 
numele stăpînei sale şi şopoteşte sub umbra deasă a unui 
stejar. 


8. Iphis e schimbată în tînăr 

Vestea noii minuni poate că ar fi umplut cele o sută de oraşe 
cretane®, dacă, prin metamorfoza de curînd suferită de Iphis, 
Creta n-ar fi avut o minune mai aproape de ea. Căci în oraşul 
Phaestos de lîngă Cnosos“ s-a născut Ligdus, un om din popor, 
însă liber. Averea nu-i era mai mare decit rangul, dar viaţa şi 
cinstea îi erau nepătate. Aceste cuvinte le-a spus el soţiei sale, 
pe cînd ea era gata să nască: 

„Două sînt dorinţele mele: să scapi cu dureri cît mai puţine şi 
să naşti băiat. Dacă se întîmplă altfel e greu şi averea noastră 

nu ne-o îngăduie. De va fi să naşti fată, ceea ce ar fi groaznic să 
se întimple, în acest caz îmi pare rău, dar cer - iertaţi-mă, 
datorii de părinte - să fie ucisă". 

Astfel a vorbit şi şiroaie de lacrimi au curs atît pe faţa celui 
ce rostise, cit şi pe a celei ce auzise astfel de vorbe. Totuşi 
Telethusa necontenit stăruie pe lîngă soţul ei cu rugăciuni 
zadarnice, să nu-i îngrădească astfel nădejdile. Hotărîrea lui 
Ligdus este neclintită şi ea abia îşi purta pîntecele greu de 
sarcina ajunsă la vreme, cînd la miezul nopţii în vis a văzut, sau 
i s-a părut că vede, pe fiica lui Inachus® stînd în picioare lîngă 
patul ei însoţită de o mare suită. Pe frunte avea coroane ca ale 
lunii cu spice galbene de aur strălucitor 
şi cu diademă regală. Cu ea erau gălăgiosul Anubis şi divina 
Bubastis şi Apis cel cu felurite culori şi zeul care opreşte vocea 
şi cu degetul îndeamnă la tăceres$. 

Erau şi sistrele“” şi Osiris cel niciodată destul de căutat*€ şi 
şarpele“, străin aci, cel plin de venin aducător de somn. 
Telethusei i s-a părut că se scoală din somn şi vede lucrurile 
aevea, cînd zeiţa i-a vorbit astfel: 

„O, Telethusa, parte din inima mea, lasă grijile apăsătoare, 
înşeală dorinţa soţului tău. Nu sta la îndoială şi, cînd Lucina îţi 
va uşura sarcina, orice vei naşte ţine la tine. Sint zeiţa 
proteguitoare şi dau ajutor celor ce mă roagă. Nu te vei plinge 
că ai adorat o zeiţă fără inimă". 

Astfel a sfătuit-o şi a ieşit. Vesela cretană s-a sculat din pat 
şi, ridicînd cu umilinţă miini nevinovate spre 
stele, se roagă să i se împlinească visul. 

Cînd i-au venit durerile şi s-a uşurat de sarcină, fără ştirea 
soţului a născut fată. Mama a poruncit doicii s-o alăpteze şi a 
minţit că e băiat. Lucrul a fost crezut şi nu cunoştea această 
taină decit doica. Tatăl a mulţumit zeilor şi i-a pus numele 
bunicului său lphis. Mama s-a bucurat de acest nume, care era 
comun, şi pentru un băiat şi pentru o fată şi care nu dădea nimic 
de bănuit. Printr-un şiretlic folosit din dragoste de mamă, rămîne 
astfel minciuna nedescoperită. Era îmbrăcată ca un băiat şi faţa 
ei, fie că o socoteai de copil, sau de copilă, era deopotrivă de 
frumoasă. 

Trecuseră treisprezece ani, cînd tatăl tău te logodi, Iphis, cu 
blonda lanthes, care era prin chipul ei cea mai atrăgătoare fată 
între fetele din Phaestus, fiica lui Teleste Dicteanul”. 

Deopotrivă le-a fost virsta, deopotrivă frumuseţea şi de la 
aceiaşi învăţători au primit lumina cărţii şi îndrumarea vîrstei 
lor. De aci dragostea le-a atins amîndurora inimile tinere şi pe 
fiecare le-a rănit la fel. Dar nădejdile nu le erau la fel. lanthes 
aşteaptă ziua făcliilor de nuntă şi crede că va aparţine lui Iphis, 
pe care o socoteşte băiat. lar Iphis iubeşte, fără speranţă că 
poate să-şi împlinească iubirea. Însuşi acest fapt o aprinde şi 
mai mult şi inima ei de fecioară arde lîngă o fecioară. Abia 
stăpînindu-şi lacrimile, zice: 

„Ce sfîrşit mă aşteaptă pe mine, care sînt stăpinită de o 
iubire nouă, ciudata şi necunoscută nimănui pînă acum? Dacă 
zeii voiau să mă cruţe, trebuiau să mă piardă; iar dacă nu voiau 
să mă piardă, să-mi fi dat cel puţin această patimă firească şi 
obişnuită. Vaca nu se aprinde de dragoste după o vacă, nici iapa 
după o iapă. Berbecul se aprinde după oi, pe cerb îl urmează 
femela lui. Aşa se împreună şi păsările şi între toate animalele 
nici o femeie nu e stăpinită de dragoste pentru o femeie. Mai 
bine n-aş mai exista. Trebuie ca în Creta să aibă loc toate 
încălcările firii. Fiica soarelui”! a iubit pe un taur, dar cel puţin ca 
o femeie pe un bărbat. lubirea mea e mai nebunească decit a ei, 
dacă e să recunoaştem adevărul. Totuşi, ea a putut să-şi îndepli- 
nească dorinţele Venerei. Prin înşelăciuni şi luînd chip de vacă, a 
primit mîngiierile unui taur şi prin amăgire a putut avea o 
dragoste. Dar la mine poate să se adune iscusinţa din toată 
lumea, poate să zboare Daedalus însuşi cu aripi de ceară: ce va 
face? Oare cu deşteptăciunea sa mă va face băiat din fecioară? 
Sau te va schimba pe tine, lanthes? Haide şi întăreşte-ţi sufletul 
şi vino-ţi în fire, Iphis, scoate-ţi din inimă un foc nebunesc şi 
lipsit de înţelepciune. Gîndeşte-te ce eşti născută. Nu te amăgi 
pe tine însăţi, cere ce e legiuit şi iubeşte ce eşti datoare ca 
femeie. Speranţa e cea care naşte iubirea, speranţa e cea care o 
hrăneşte. Dar starea ta nu-ţi îngăduie. 

Nu paza e cea care te împiedică de la îmbrăţişări 
drăgăstoase, nici grija unui soţ bănuitor, nici severitatea tatălui. 
Ea însăşi nu refuză rugăminţile tale. Totuşi orice ai face, nu va 

putea fi a ta şi nu vei putea fi fericită, chiar dacă zeii şi oamenii 
s-ar munci să te ajute. Aceasta e singura parte neîmplinită din 
dorinţele mele. Zeii mi-au dat cu uşurinţă tot ce a fost în 
puterea lor. Ceea ce vreau eu, vrea şi tata şi ea şi viitorul socru. 
Dar nu vrea firea, care e mai puternică decit toţi aceştia. Ea 
singură mi-e împotrivă. lată, vine timpul dorit, iată, este ziua 
căsătoriei cînd lanthes ar trebui să fie a mea. Dar nu va fi cu 
putinţă. Vom pătimi de sete în mijlocul valurilor. De ce mai 
veniţi la această cununie, nuntaşă Junona şi tu Hymeneu'?, cînd 
lipseşte mirele, cînd ne căsătorim două?" 

După aceste cuvinte a tăcut. lar cealaltă fecioară nu arde 
mai puţin şi te doreşte, Hymeneu, să vii cît mai repede. Dar 
Telethusa se teme de ce doreşte aceasta şi aci amină ziua 
căsătoriei, aci găseşte motiv de întîrziere într-o boală închipuită 
şi adesea aruncă vina pe unele semne şi vise. 

Acum isprăvise toate mijloacele închipuirii şi, cu toate 
amiînările, timpul cununiei sosise. Mai era numai o zi. Ea îşi 
smulge sieşi şi fiicei panglicile de pe cap şi cu părul despletit, 
îmbrăţişînd altarul, zice: 

„Isis, care ocroteşti Paraetonul”* şi ogoarele mareotice”* şi 
Pharosul”> şi Nilul cel cu şapte guri, te rog ajută-mă şi vindecă 
teama noastră. Pe tine, zeiţă, pe tine te-am văzut odinioară şi 
am cunoscut aceste podoabe ale tale, pe toate le-am cunoscut 
şi pe însoţitoarele tale şi făcliile şi sunetul sistrelor şi am 
însemnat în amintirea mea poruncile tale. Dacă fiica mea vede 
lumina zilei, dacă eu însămi nu mă pedepsesc. 

Este datorită sfatului şi poruncii tale; ai milă de amîndouă şi 
dă-ne ajutor." 

Lacrimile au urmat cuvintelor. | s-a părut că zeiţa a mişcat 
altarul, şi într-adevăr l-a mişcat. 

Au tremurat uşile templului, au strălucit coarnele care imitau 
luna şi a zăngănit sistra răsunătoare. 

Nu fără grijă, dar totuşi veselă de acest semn fericit, mama 
pleacă de la altar. lphis, care-i fusese însoţitoare, o urmează cu 
paşi mai mari ca de obicei. Nu-i mai rămîne pe faţă tenul alb de 
fată, puterile îi sporesc, înfăţişarea e mai bărbătescă, părul 
nepieptănat e mai scurt, are mai multă vigoare decit a avut ca 
femeie; tu, care pînă mai adineaori erai fată, acum eşti băiat. 

Aduceţi daruri la templu şi bucuraţi-vă cu încredere 
nesfioasă. 

Ele vin cu ofrande la templu şi aduc şi o inscripţie. Inscripţia 
are un mic vers. 

„Băiatul lphis a adus darurile pe care le făgăduise ca fată". 

Zorile zilei următoare luminaseră întinderile pămîntului, cînd 
Venus şi Junona şi însoţitorul lor Hymeneu vin împreună lîngă 
făcliile de nuntă şi tînărul Iphis se căsătoreşte cu lanthes. 


1 Theseu, după o legendă, era fiul lui Neptun; vezi nota 1 
Cartea VIII, 

2 Râul Achelous. 

3 Alcide, Hercnle, fiul Alcmenei şi nepot al lui Alceu. 

“Achelous izvora din muntii Pindului şi despărțea Etolia, în 
care domnea Oeneus, tatăl Dejanirei, de Acar-nania, provincie 
grecească la sud de Epir. Vezi şi nota 45, Cartea V. 

5 Între cele 12 încercări grele la care a fost supus Hercule din 
minia Junonei şi pe care le-a dus la bun sfirşit - fiind cunoscute 
sub numele de muncile lui Hercule - a fost şi aceea că a izbutit 
să ucidă un şarpe uriaş, cu şapte capete (hidra), ce se găsea în 
balta Lerna din Pelopones şi care făcea multe pagube 
locuitorilor. 

s După alți scriitori, cornul abundenței, despre care vorbesc 
poveştile antice şi care a rămas proverbial, este nu cornul lui 
Achelous, ci cornul caprei Amalthea, care a hrănit cu lapte pe 
Jupiter şi pe care acesta, din recunoştinţă, a transformat-o în 
constelație, iar cornul ce şi-l frânsese i l-a transformat în cornul 
abundenței. De aici vine şi prejudecata că dacă fulgeră la Cornul 
Caprei (sud-vest) plouă curind şi ploaia aduce belşug. 

7 Nessus, centaur ucis de Hercule, a fost transformat în rîu ce 
udă Tracia. 

3 Hercule. 

” Evenus, rege în Etolia, urmărind pe Idas, răpitorul fiicei sale 
Marpessa, s-a înecat în râul Lycormas, care a căpătat numele de 
Evenus. 

10 Centaur, vezi nota 16, Cartea 11. 

4 Tatăl centaurului Nessus era Ixion care, fiind 
nerecunoscător şi rău cu Jupiter, a fost aruncat de acesta în 
infern, unde-şi ispăşeşte pedeapsa legat de o roată ce se 
învârteşte veşnic. 

12 Săgețile lui Hercule erau otrăvite, fiindcă le unsese cu 
sîngele hidrei din Lerna pe care o ucisese. 

3 Mama vitregă a lui Hercule era Junona, din minia căreia a 
fost supus la cele 12 munci, despre care va fi vorba mai 
departe. 

14 Oechalia, oraş în Eubeea (mai tirziu, Chalcis). 

15 Coeneum, promontoriu în Eubeea. 

16 Amphitryo era soțul legitim al Alcmenei, mama lui Hercule. 

17 lola, fiică a lui Eurytus, rege în Oechalia. Eurytus 
promisese pe fiica sa, lola, celui ce-l va întrece în tragerea cu 
arcul. Învins de Hercule, a refuzat să i-o dea, dar acesta i-a luat- 
o cu forța. 

18 Dejanira era sora lui Meleagru, cel care-şi ucisese unchii în 
luptă: vezi Cartea VIII. 

19 Între muncile lui Hercule (vezi nota 5, de mai înainte), este 
amintită aci cea în legătură cu Busiris, rege în 
Egipt care, potrivit unei profeții, pentru a scăpa tara de o 
foamete cumplită, sacrifica pe fiecare an câte un străin. Prinzina 
şi pe Hercule pentru a-l sacrifica acesta îl ucide. 

*%Anteu, gigant care provoca pe străini la luptă şi-i ucidea 
după ce-i învingea. El era neînvins, fiindcă prin atingerea cu 
pămintul căpăta puteri noi. Hercule l-a învins ridicindu-l şi 
sugrumindu-l în aer. 

“1Geryon din Gades (Cadix în Spania), monstru cu trei 
capete, fiul lui Chrysaor şi al nimfei Callirhoe; Cerberul de 
asemenea avea trei capete. 

22? Taurul monstruos, care, din ordinul lui Neptun, ieşea din 
mare şi pustia ogoarele insulei Creta. 

3 Hercule a curăţit grajdurile lui Augias, regele Elidei, 
schimbind: cursul râului Alfeu spre aceste grajduri. 

+ Hercule a ucis păsările de pradă numite Stymphale, din 
Arcadia. 

235 Partheniu, munte între Arcadia şi Argolida, unde Hercule a 
prins căprioara Dianei din fugă. 

2 Thermodon, fluviu în Capadocia, socotită în mitologia 
greacă tara amazoanelor, a căror regină a fost învinsă de 
Hercule. 

* Hercule aduce merele din grădina Hesperidelor, ucigind 
şarpele care le păzea. 

* Sunt Înşirate în rîndurile anterioare celelalte isprăvi ale lui 
Hercule: uciderea mistrețului din Arcadia, a hidrei din Lerna, a 
regelui trac Diomede, a leului din Nemeea şi ținerea cerului pe 
umeri, în locul lui Atlas. 

2? Eurystheu, rege în Argos, din porunca Junonei impusese lui 
Hercule cele 12 munci. 

3% Filoctet, fiul lui Poeas, rege în Thessalia, era cel mai bun 
prieten al lui Hercule. 

31 Prima dată Hercule a atacat pe Laomedon, regele Troiei; a 
doua oară săgețile lui aveau să fie fatale Troiei în războiul pe 
care-l povesteşte Iliada; Vezi şi Cartea XIII. 

32? Mulciber, epitet al lui Vulcan; aci, are sens figurat, în loc de 
cuvântul foc. 

33 Atlas, care ţinea cerul pe umeri, a simţit greutatea 
adăugată acestuia prin apoteoza lui Hercule. 

34 Sthelenianul, de la Stheneleus, fiul lui Perseu şi al 
Andromedei, şi tatăl lui Eurystheus, care era unealta mâniei 
Junonei împotriva lui Hercule. 

35 Fiul lui Hercule şi al Dejanirei era Hyllus, căsătorit cu lola. 

ss /lithya, zeița ocrotitoare a nașterilor (la greci Ilithya, la 
romani Lucina). 

37 Faptul că nevăstuica îşi mută puii din loc în loc, purtindu-i 
în gură, a putut da naştere iluziei că-i naşte pe gură. 

33 Oechalide, lola şi Dryope, fiicele lui Eurytus (după altă 
legendă ale lui Sperchius) din Oechalia, oraş în Eubeea. 

3% Zeul Apollo avea temple în Delphi şi Delos. 

+9 Andraemon, rege în Calydon. 

11 Priap, zeu al grădinilor, al viilor şi al navigației, fiu al lui 
Bacchus şi al Venerei, moştenise viciile acestora, ducinad o viaţă 
de petreceri şi desfrânare. 

^2 Jolaus, fiul lui Iphiclus, tovarăş şi rudă a lui Hercule. 

43 După apoteoza sa, Hercule devenise în cer soțul Hebei, 
fiica Junonei. 

+ Themis vezi nota 33, Cartea |. 

4 Campaneus, unul dintre cei şapte care au luptat contra 
Thebei, a murit ucis de trăsnet (Cei şapte contra Thebei, 
tragedie a lui Eschyle, în care autorul pune în scenă lupta 
fratricidă pentru moştenire a fiilor lui Oedipus). 

46 Eteocle şi Polynice, fiii lui Oedipus. 

+ Amphiaraus; înştiințat de oracol că va pieri în timpul 
asediului Thebei, s-a ascuns, ca să nu meargă la luptă. Soţia sa 
Eryphila, sedusă de Polynice care i-a dăruit un colier de aur, a 
destăinuit însă unde era ascuns soțul ei şi acesta, trebuind să 
plece, a recomandat lui Alcmeon, fiul său, să-l răzbune, dacă nu 
se va mai întoarce. Amphiaraus a fost înghiţit de pămint de viu 
şi Alcmeon l-a răzbunat ucigind-o pe Eryphila. 

+5 Alcmeon, fiul lui Amphiaraus şi al Eryphilei, a părăsit pe 
Alphesibeea, fiica lui Phegeu, rege în Focida, 
pentru a se căsători cu Callirhoe, fiica fluviului Achelous, fapt 
pentru care Alcmeon a fost ucis de cumnații săi, fiii lui Phegeu. 

+9 Pallantiana Aurora, fiica gigantului Pallas şi soția lui Tithon. 

5 /asion, fiul lui Jupiter şi al Electrei, a fost iubit de Ceres. 

51 Erichtonius, rege în Atena, fiul lui Vulcan, născut fără 
mamă; vezi Cartea ll. 

2 Din dragostea Venerei cu Anchise s-a născut Aeneas, eroul 
principal al Eneidei lui Vergiliu. 

55 Aeacus, Rhadamanthus şi Minos, fii oi lui Jupiter. 

>+ Miletus era fiul lui Apollo şi al Deionei. 

> Caunus, fiul lui Miletus, era nepotul lui Apollo; vezi nota 
precedentă. 

ê Eol, regele vinturilor, şi-a căsătorit pe cei şase fii cu cele 
şase fiice ale sale. 

57 Fugind din Milet, Caunus, s-a dus în Caria, ținut tot în Asia 
Mică, unde a întemeiat un oraş căruia i-a dat numele său. 

55 Ismarus, munte în Troia. 

58 Bubasus, oraş în Carta. 

© Lelegii, locuitori legendari la început în Grecia, apoi 
stabiliți în Lycia (Asia Mica), practicau pirateria. Vezi şi nota 59, 
Cartea VII. 

1 Cragos, munte în Lycia; Limyra, oraş în Lycia, pe râul 
Limyra; Xantus, munte şi fluviu în Lycia. 

€ Chimera, monstru mitic din Lycia, ucis de Bellerophon, 
rege al Corinihului şi nepot al lui Sisif. Vezi şi nota 38, Cartea VI. 

5 Miletua, tatăl lui Byblis, era originar din Creta. 

5 Phaestos, Cnosos, oraşe în Creta. 

s5 Fiica lui Inachus era lo, identificată aici cu zeița egipteană 
Isis. Vezi Cartea |. 

s* Sint Înşirate mai multe zeități egiptene: Anubis, divinitate 
reprezentată sub forma unui câine; Bubastis, zeița lunii; Apis, 
boul sfint care era adorat ca zeu; Harpocrate, zeul tăcerii, fiul lui 
Isis şi al lui Osiris. 

6&7 Sistra, un instrument metalic, care era agitat în timpul 
ceremoniilor consacrate divinităților egiptene. 

€ Thyphon sau Set ucide pe fratele său Osiris şi-l taie în 
bucăţi, pe care le aruncă în apele Nilului. Soţia sa, Isis, le-a 
căutat şi le-a găsit pe toate, afară de una. 

© Este vorba probabil de şarpele numit la noi aspidă, un fel 
de viperă. 

70 Dicteanul, vezi nota 1, Cartea III. 

"1 Pasiphae, sofia lui Minos, regele Cretei. 

72 Hymeneu, personificare a cintecului nuptial pentru tinerii 
căsătoriţi. Vezi şi nota 47, Cartea VI. 

5 Paraetonul, oraş în Marmarica. 

74 Ținuturile mareotice, de | 

75 Pharos, insulă în apropie 

CARTEA X 


1. Coborârea lui Orpheus în infern; 

2. Metamorfoza lui Athis în pin şi a lui Cyparissus în chiparos; 

3. Ganymede este ridicat în Olimp; 

4. Metamorfoza lui Hyacinthus în floare; 

5. Metamorfoza Ceraştilor în tauri, a Propoetidelor în pietre; 

6. Schimbarea statuii lui Pygmalion în femeie; 

7. Schimbarea Myrrhei în arbore; 

8. Schimbarea lui Adonis în dedițel, a Atalantei în leoaică şi a 
lui Hippomene în leu. 


1. Coborîrea lui Orpheus in infern 

De aici Hymeneu îmbrăcat într-o haină galbenă strălucitoare, 
strabatand văzduhul nemăsurat, se îndreaptă spre ţinuturile 
ciconilor! şi zadarnic îl cheamă cu glasul său Orpheus. El a 
răspuns într-adevăr chemării, dar n-a adus nici cuvinte solemne, 
nici faţă veselă, nici semne fericite; chiar făclia pe care a ţinut-o 
a sfiriit mereu cu un fum lăcrămos şi, oricît a fost mişcată, n-a 
produs flacără. Urmarea a fost mai nefericită decit se bănuia, 
căci, pe cînd se plimba prin iarbă însoţită de o ceată de naiade, 
noua soţie?, cu care se căsătorise de curînd, a murit fiind rănită 
la călciîi de dintele unui şarpe. 

După ce a plins-o destul în faţa cerului, cîntăreţul din 
Rhodope, hotărît să înduplece cu rugăminţi chiar împărăţia 
umbrelor, a îndrăznit să se coboare pe poarta Taenarului* pînă 
la Styx?. 

Trecînd printre mulțimile uşoare şi printre chipurile celor ce 
au avut parte de morminte, a mers la Persephona? şi la stăpiînul 
care deţinea domniile triste ale umbrelor, unde, strunind coar- 
dele pentru cîntec, astfel a grăit: 

„O, zeități ale lumii subpămintene în care venim toţi cei ce 
sîntem născuţi muritori, îngăduiţi, de se poate, să vorbesc 
adevărul, lăsînd la o parte ocolişurile unei vorbiri meşteşugite. 
N-am venit aici ca să văd Tartarul cel întunecat, nici să leg 
monstrul cel cu trei capete şi cu şerpi ca ai Meduzei în jurul 
gîtului€. Soţia mea e precina acestui drum. O viperă călcată i-a 
trimis veninul în corp şi i-a răpit anii tinereţii. Am voit să pot 

suporta şi nu voi nega că am încercat. Amor a învins. Acest zeu 
e bine cunoscut în lumea celor de sus. Nu ştiu dacă e şi aici, 
totuşi cred că se găseşte şi aci la locul său şi, dacă nu e 
mincinoasă vechea poveste cu răpirea”, şi pe voi tot dragostea 
v-a unit. Vă conjur pe aceste locuri pline de groază, pe acest 
haos imens şi pe tăcerile marii împărăţii, desfaceţi destinele 
prea repede terminate ale Eurydicei. Toţi vă sîntem datornici 
vouă şi, dacă zăbovim puţin în viaţă, mai curînd sau mai tîrziu 
spre acelaşi locaş pornim. Aci tindem toţi, aceasta este cea din 
urmă casă şi sub puterea voastră sînt cele mai îndelungate 
împărăţii ale neamului omenesc. Şi ea, după ce va ajunge la anii 
bătrîneţii, se va supune legilor voastre. Vă cer să-i daţi să se 
folosească de dreptul ei. lar dacă destinele refuză această îngă- 
duinţă pentru soţia mea, eu în nici un chip nu vreau să mă mai 
întorc. Bucuraţi-vă de moartea amîndurora!" 

Pe cînd el spunea aceste cuvinte şi mişca cu degetele 
coardele lirei după vorbe, sufletele palide îl plîngeau. Tantal nu 
mai încercă să prindă unde înşelătoare. Roata lui Ixion se opri 
înmărmurită. Vulturii nu mai sfişiară ficatul lui Tityos. Urmaşele 
lui Belus statură lângă vasele lor şi tu, Sisif, ai şezut pe piatra 
ta. Se spune că atunci, pentru, prima dată, genele Eumenidelor? 
s-au umezit de lacrimi, învinse de cîntec. Nici regeasca soţie, 
nici regele infernului nu pot respinge rugăminţile. O cheamă pe 
Eurydice. Ea era între umbrele de curînd venite şi mergea cu 
pas anevoios din cauza ranei. 

Rhodopianul Orpheus! o primi, dar cu condiţia să nu-şi 
întoarcă înapoi privirile spre ea, pînă ce va ieşi din văile 
Avernului!!, altfel darul primit va fi zadarnic. 

Porniră prin tăcerea mută pe o cărare povirnită, greu de 
urcat, întunecoasă, învăluită într-o negură deasă. 

Ajunseseră aproape de suprafaţa pămîntului. Aici, temîndu- 
se să n-o piardă şi dornic de a o vedea, întoarse cu dragoste 
ochii spre ea, dar ea alunecă înapoi. Întinzînd braţele şi căutînd 
s-o prindă şi să fie prins, nefericitul nu cuprinse decît aerul uşor. 
Şi acum, murind a doua oară, nu se plinse de loc de soţul său. 
Căci de ce s-ar fi plins, decit că a fost iubită? Rosti cuvîntul de 
ultim rămas bun care abia mai ajunse la urechile lui şi se 
rostogoli iarăşi în infern. Nu rămase Orpheus mai înmărmurit de 

îndoita moarte a soţiei sale decit acel păstor fricos, care a văzut 
cerberul cu trei capete legat în lanţuri. Pe acesta nu l-a părăsit 
spaima înainte de a-l părăsi viaţa, corpul prefăcîndu-i-se în 
piatră. Sau ca Olenus, care şi-a luat asupră-şi crima soţiei sale 
Lethaea şi-a vrut să pară că el e vinovat. Şi tu, nefericită 
Lethaea, încrezătoare în frumuseţea ta; inimile voastre atit de 
unite altădată acum sînt pietre, pe care le poartă în virful său 
umedul Ida??. 

Orpheus se ruga şi voia să treacă iarăşi Acheronul, dar 
zadarnic, căci portarul îl opri. Şezu totuşi şapte zile trudit pe 
mal, fără darurile lui Ceres. Hrană îi fură grija, durerea şi 
lacrimile. Cu jalea în suflet că zeii Erebului sînt cruzi, se întoarse 
pe înaltul Rhodope şi pe Hemonul cel bîntuit de aquiloni. 

De trei ori soarele sfirşise anul închis în constelația peştilor şi 
Orpheus fugise de orice Venera cu chip de femeie, fie că aşa se 
întîimplase, fie datorită credinţei lui. Totuşi multe ardeau de 
dorinţa de a se uni cu minunatul cîntăreţ. Multe au suferit că au 
fost respinse. El chiar a fost pilda popoarelor trace să-şi stră- 
mute dragostea lor către băieţi tineri şi să culeagă astfel primele 
flori ale tinereţii, această scurtă primăvară a vieţii”. 


2. Metamorfoza lui Athis în pin şi a lui Cyparissus în chiparos 

Era o colină şi pe colină o cîmpie foarte netedă pe care o 
făcea verde iarba deasă. Locului îi lipsea umbra, dar după ce s-a 
aşezat aici poetul născut din zei!" şi a mişcat firele răsunătoare 
ale lirei, umbra a venit în acel loc. N-a lipsit arborele Chaoniei?;, 
nici pădurea Heliadelor!$, nici cerul cu creştetul înalt, sau teii cu 
lemnul moale, sau fagul şi laurul feciorelnic!/. Au fost şi alunii 
cei slabi, şi frasinul bun de sulițe, şi bradul fără noduri, şi gîrniţa 
încovoiată de ghindă, şi platanul desfătător!, şi arțarul de 
felurite culori, şi sălciile locuitoare ale rîului, şi lotusul apelor, şi 
sîmcerul veşnic verde, şi tamarisul cel subţire, şi mirtul cu două 
culori, şi tinusul cu boabe albastre. Aţi venit şi voi, iedere 
agăţătoare, şi împreună cu voi viţele de vie şi ulmii îmbrăcaţi cu 
viţe, şi jugaştrii, şi cetina, şi arbuzierul încărcat cu poame roşii, 
şi palmierii cei mlădioşi, răsplată a biruitorilor, şi pinul cu 
poalele sumese şi cu creştetul zburlit, pinul drag mamei zeilor, 
dacă într-adevăr Attis!?, fiul Cybelei, şi-a lăsat în pin chipul ome- 

nesc şi în tulpina lui s-a întărit. A fost în această mulţime şi 
chiparosul a cărui coroană seamănă cu un con, arbore acum, 
odinioară iubit de zeul care mînuieşte arcul şi coardele chitarei. 

Pe cînd nimfele stăpîneau ogoarele Carthaeii? trăia acolo un 
cerb uriaş care, cu coarnele sale larg ra-mificate, îşi făcea singur 
deasupra capului o umbră deasă. Coarnele îi sclipeau aurite şi 
pe greabănu-i rotund 
stăteau atîrnate pînă la picioare şiraguri de pietre nestemate?!. 
La git i se mişca un medalion de argint purtîndu-i vîrsta, legat cu 
curele subţiri şi-n amîndouă urechile precum şi în jurul tîimplelor 
îi străluceau mărgăritare. Fără frică, lăsînd la o parte teama 
firească, obişnuia să intre în curţile oamenilor şi să se lase 
mîngiiat pe git de miini oricît de necunoscute. 

Totuşi, înaintea celorlalţi, ţie ţi-era cel mai drag, o 
Cyparissus, tu, cel mai frumos din locuitorii insulei Ceos. Tu 
duceai pe cerb la păşuni fragede, tu la apă de limpede izvor. Tu 
îi împleteai printre coarne tot felul de flori sau, şezînd ca un 
călăreț pe spatele lui, îl conduceai vesel încoace şi încolo, 
înfrînîndu-i gura delicată cu căpestre de purpură. 

Era vară şi ziua era la amiază. Braţele încovoiate ale 
Racului? ardeau de căldura soarelui. 

Cerbul obosit şi-a culcat corpul pe pămîntul plin de iarbă şi 
se răcorea la umbra coarnelor sale rămu-roase. Tînărul 
Cyparissus din imprudenţă l-a lovit cu o săgeată ascuţită şi cînd 
l-a văzut pe moarte de cruda rană, s-a hotărît să moară şi el. Ce 
cuvinte nu i-a spus Phoebus, îndemnându-l să suporte cu 
uşurinţă durerea, care nu trebuia să fie mai mare decit 
pierderea suferită! Totuşi el a gemut şi a cerut de la zeii de sus 
acest dar suprem ca să plingă tot timpul. Istovindu-i-se sîngele 
de plins nesfirşit, membrele au început să capete o culoare 
verde şi în curînd părul care atîrna pe fruntea albă ca zăpada a 
devenit o coamă aspră şi, întărindu-se. s-a îndreptat cu vîrf 
ascuţit spre cerul înstelat. Zeul a gemut şi a zis cu tristeţe: „Vei 
fi plins de noi, vei plinge pe alţii şi vei fi alături de cei în 
durere?" 


3. Ganymede este ridicat în Olimp 

Cîntăretul?* şedea în mijlocul ei, în mijlocul tiarelor adunate 
şi al mulţimii de zburătoare. După ce încercă îndeajuns cu 
degetul cel mare coardele înstrunite şi simţi că feluritele tonuri 
se întovărăşesc armo-nios, deşi cu sunete deosebite, el dădu 
drumul vocii şi cîntă astfel: 

„Cu Jupiter, muză care m-ai născut, trebuie să înceapă 
cîntecele pe care tu mi le inspiri, căci toate recunosc domnia lui 
Jupiter. Adesea mai întîi puterea lui Jupiter am mărturisit-o. Am 
cîntat cu tonuri grave pe Giganţi şi trăsnetele biruitoare 
răspîndite pe cîmpiile Phlegrei?5. Acum e timpul pentru un cîntec 
mai uşor. Voi cînta pe tinerii iubiţi de zei şi pe tinerele biciuite 
de focuri neîngăduite, care şi-au meritat pedeapsa pentru 
dorinţele lor. 

Regele zeilor, Jupiter, arse odinioară de dragoste pentru 
frigianul Ganymede şi găsi în ce să se schimbe pentru a fi 
altceva decit ce era. 


4. Metamorfoza lui Hyacinthus 

Totuşi nu găsi cu cale in floare să se schimbe în altă pasăre 
decît cea care-i poate purta trăsnetul?$. Nu întîrzie şi, străbătînd 
aerul cu aripi împrumutate, răpi pe lliadul*” care şi acum 
amestecă vinul în pahare şi fără voia Junonei serveşte nectar lui 
Jupiter. 

Şi pe tine, urmaş al lui Amy te-ar fi aşezat, tristele destine ți- 
ar fi dat loc de aşezare. Cît e cu putinţă, eşti totuşi veşnic, şi, de 
cîte ori primăvara alungă iarna şi Berbecul urmează ploiosului 
Peşte”, de atitea ori tu răsări şi înfloreşti pe tulpina-ţi verde. Pe 
tine tatăl meu te-a iubit înaintea altora şi cei aşezaţi în centrul 
lumii la Delphi?” au fost lipsiţi de stăpînul oracolului, în vreme ce 
zeul frecventa Eurotas şi Sparta fără ziduri3!. Nu-i mai plac nici 
chitara, nici săgețile. Uitindu-şi de sine, nu se dă înlături să 
poarte reţelele şi cîinii de vinătoare, nici să meargă ca tovarăş 
pe virfurile muntelui prăpăstios, întreţinîndu-şi focul cu această 
îndeletnicire a vînatului. 

Soarele era la mijloc, între noaptea care vine şi cea care a 
trecut, la egală distanţă de una şi de alta. Cei doi prieteni îşi 
scot îmbrăcămintea, îşi fac corpurile să lucească de grăsimea 
untdelemnului şi se duc să se întreacă cu discul, pe care, 

cumpănindu-l, îl aruncă Phoebus mai întîi. Discul zboară în aer, 
străbate un nor pe care-l întâlneşte şi, după un lung timp, cade 
pe pămînt, dovedind artă unită cu puteri. 

Îndată, imprudent şi împins de dorinţa de a-l întrece, tînărul 
de la Taenarus:? se repede să ridice discul. Dar acesta, izbit de 
pămîntul tare şi sărind în sus te-a lovit în faţă, o Hyacinthus! Se 
făcu palid şi tînărul şi zeul, care luă în braţe trupu-i leşinat. Aci 
încearcă să te reînsufleţească, aci îţi şterge rănile aducătoare de 
jale şi cu ajutorul ierburilor îţi ţine în loc sufletul gata de ducă. 
Nu-i foloseşte la nimic medicul, rana e de nevindecat. 

După cum într-o grădină udată de curînd violetele sau 
macul, sau crinii ale căror flori se înalţă cu virfurile galbene, 
dacă le striveşte cineva, ele îşi lasă îndată capul îngreuiat, devin 
veştede, neputîndu-se susţine şi privesc spre pămînt, tot astfel 
zace tînărul cu faţa de muribund. Lipsit de puteri capul îi atîrnă 
greu şi-i cade pe umeri, „Te duci, Oebalide??, secerat în floarea 
vîrstei, îi zice Phoebus. Văd rana ta şi crima mea. Tu eşti 
durerea şi isprava mea. Mina mea trebuie înfierată de moartea 
ta. Eu sînt pricina morţii tale. Care e totuşi vina mea? Nu poate 
fi numit crimă faptul că ne-am jucat, decît dacă poate fi crimă 
că ne-am iubit. O, de-aş putea să-mi dau viaţa pentru tine, de-aş 
putea muri împreună cu tine! Dar fiindcă sînt oprit de la aceasta 
de legea destinului, vei fi întotdeauna în gîndul meu şi numele 
tău, amintind de tine, va fi mereu în gura mea. Pe tine te va 
cînta lira strunită cu mîna, pe tine cîntecele mele. Floare nouă, 
tu vei purta pecetea gemetelor mele şi va veni timpul cînd un 
erou brav:* se va adăuga acestei flori şi numele lui se va citi pe 
frunzele ei". 

Pe cînd aceste cuvinte se aud din gura profetică a lui Apollo, 
iată că sîngele, care, răspîndit pe pămînt, pătase iarba, 
încetează de a fi sînge şi răsare o floare mai strălucitoare decit 
purpura tiriană şi ia forma pe care o are crinul, dar de culoare 
purpurie, nu argintie ca a acestuia. Nu e destul aceasta pentru 
Phoebus, căci lui i se datoreşte această cinstire: El însuşi îşi 
înscrie gemetele sale pe foi şi pe floare e scris „ai, ai," care 
redă un sunet de jale. 

Nu-i e ruşine Spartei că a născut pe Hyacinthus. Cinstirea lui 
durează şi în vremea noastră şi, după obiceiul înaintaşilor, se 
celebrează cu frumoasă pompă sărbătorile hyacinthiene*€. 


5. Metamorfoza Ceraştilor în tauri, a Propoetidelor în pietre 

lar de vei întreba cumva pe Amathunta”” daca recunoaşte 
naşterea Propoetidelor*, ea le va tăgădui deopotrivă şi pe 
acestea, ca şi pe aceia care odinioară aveau pe fruntea aspră 
două coarne, de unde şi-au tras şi numele de Ceraşti*?. 

În faţa porţilor acestora se înalţă un altar al lui Jupiter 
Ospitalierul. Acest altar, înfiorătoare nelegiuire, de-l vedea 
vreun călător străin că-i plin de sînge, credea că au fost jertfiți 
acolo viței de lapte şi mioare din Amathunta. Jertfit era însă 
străinul. Indignată de sacrificiile nelegiuite, binefăcătoarea 
Venus se pregătea să părăsească oraşele sale şi ogoarele 
Ophiusei. 

„Dar ce-au păcătuit aceste locuri dragi, ce-au păcătuit 
oraşele mele? Ce crimă au săvirşit ele? - şi-a zis 
ea. Mai bine e ca poporul nelegiuit să-şi ispăşească pedeapsa cu 
exilul, sau cu moartea. 

6. Schimbarea statuii lui Pygmalion în femeie 

Ce poate fi aceasta de este ceva mijlociu între exil şi moarte 
Sau dacă nu pedeapsa schimbării chipu-lui?" Pe cînd stătea la 
gînduri cum să-i schimbe, şi-a întors privirea la coarnele lor. S-a 
gîndit că pot rămîne cu ele şi le-a schimbat corpurile uriaşe în 
tauri fioroşi. 

Totuşi, neruşinatele Propoetide au îndrăznit să spună că 
Venus nu-i zeiţă; fapt pentru care, împinse de miînia zeiţei, se 
spune că ele cele dintii şi-au necinstit trupurile şi frumuseţea. Şi, 


cînd le-a dispărut ruşinea, sîngele li s-a întărit pe faţă, 
schimbiîndu-se în piatră tare, mică fiind deosebirea între ele şi 
pietre. 


Fiindcă le văzuse pe acestea în greseală, revoltat de viţiile 
pe care natura le-a dat in mare număr minţii femeieşti, 
Pygmalion trăia necăsătorit, fără soţie şi multă vreme a fost 
lipsit de o tovarăşă de cămin. In vre-mea aceasta sculptează cu 
o minunată artă un fildeş alb ca zăpada, dîndu-i o formă cu care 
nici o femeie nu s-ar putea naşte şi se îndrăgosteşte de opera 

sa. Este faţa unei adevărate fecioare pe care ai crede-o că 
trăieşte şi că vrea să se mişte, dacă n-ar reţine-o pudoarea. 

Pînă într-atit cu arta sa întrece arta însăşi. 

Pygmalion o priveşte cu nesaţ şi pieptul i se umple de 
dragoste pentru chipul făcut. Adesea duce mii-nile să-şi pipăie 
opera, dacă e corp sau fildeş, şi totuşi nu recunoaşte că e fildeş. 

O sărută şi i se pare că i se răspunde la sărutări. li vorbeşte, 
o ţine în braţe şi crede că degetele sale îi apasă corpul şi se 
teme să nu rămînă vînătăi pe părţile apăsate. 

Aci o dezmiardă, aci îi aduce daruri ce le sînt dragi fetelor: 
perle, pietre preţioase, păsări mici, flori cu o mie de culori, crini, 
mingi felurit colorate şi lacrimi curse din arborele Heliadelor“. li 
împodobeşte cor-pul cu îmbrăcăminte scumpă, în deget îi pune 
inele cu pietre preţioase, la git coliere, în urechi perle uşoare şi 
pe piept îi atîrnă lănţişoare de aur. 

Toate îi şed bine şi nici goală nu pare mai puţin frumoasă. O 
culcă în aşternute văpsite în purpură de Sidon, o numeşte 
tovarăşă de pat şi-i aşază capul pe o perină moale de fulgi, ca şi 
cum ea ar simţi. 

Venise ziua de sărbătoare a Venerei, cea mai cunoscută în 
tot Ciprul. Juncane cu gitul alb ca zăpada, purtind aur în 
coarnele încovoiate căzuseră lovite pentru sacrificiu. Tămiia 
fumega. După ce a adus daru-rile sale la altar, Pygmalion s-a 
oprit şi a zis cu glas sfielnic :„Dacă puteţi da orice, o, zei, doresc 
ca soţia mea să fie..."N-a îndrăznit să zică: „fecioara de fildeş" ci 
a zis: „asemenea celei de fildeş". Auria Venus, căci şi ea era 
prezentă la sărbătorile sale, a înţeles ce vor acele rugăciuni şi, 
semn al divinității prietene, de trei ori s-a aprins flacăra şi şi-a 
trimis limbile sale în văzduh. 

Cînd s-a întors, el a mers la statuia iubitei sale şi, aplecîndu- 
se peste pat, a sărutat-o. | s-a părut că e călduţă. S-a apropiat 
din nou şi i-a pipăit pieptul cu mîinile. Fildeşul pipăit începe să 
fie moale şi, pierzîn-du-şi duritatea, se îndoaie şi cedează sub 
degete, cum se înmoaie ceara de Hymet la soare şi, apăsată cu 
dege-tul cel mare, se modelează în multe chipuri şi se face 
folositoare la întrebuințare. El stă înmărmurit. Nu îndrăzneşte să 
se bucure, se teme să nu se înşele şi iarăşi caută îndrăgostitul, 
iarăşi cercetează cu mina întruchiparea rugăciunilor sale. Era 

corp. Vinele pipăite cu degetul mare se simt zvicnind. Atunci 
eroul din Paphos“! rosteşte cuvinte din belşug, prin care aduce 
mulţumire lui Venus şi gura sa se apropie de o gură adevărată. 
Fecioara a simţit sărutările şi a roşit. Ridicînd ochii spre lumină, 
ea vede, odată cu cerul, pe cel 

ce-o iubeşte. 

Zeița a fost de faţă la această legătură de căsătorie pe care 
a făcut-o. 

Cînd lunii i s-au împreunat de nouă ori coarnele şi i s-a 
întregit discul plin, s-a născut Paphos, de la care-şi trage numele 
insula. În această insulă s-a născut acel Cinyras? care, dacă ar fi 
fost fără urmaşi, ar fi putut fi socotit între cei fericiţi. 


7. Schimbarea Myrrhei în arbore. 

Voi cînta lucruri îngrozitoare. Departe de aici, departe 
părinţi! 

Dacă va voi mişca inimile cu cîntecele mele, să nu credeţi ce 
veţi auzi. Să nu credeţi că s-au întîmplat asemenea fapte; iar de 
veţi crede, să credeţi şi pedeapsa lor. Dacă totuşi natura 
îngăduie astfel de fapte, aduc laude neamurilor ismariene“* şi lu- 
mii acesteia. Aduc laude acestui pămînt, că e departe de acele 
regiuni care au zămislit o nelegiuire atît de mare. Poate fi bogat 
în enibahar şi scorţişoară, poate produce şi tămiie ce iese din 
lemn şi alte mirodenii pămîntul Panchaiei“*; dar tot el produce şi 
smirna. Şi nu merită un atît de mare preţ acest nou arbore. 

Cupidon însuşi tăgăduieşte, Myrrha, că te-ar fi rănit săgețile 
lui şi nu vrea să fie flăcările lui ameste-cate în această crimă. 
Una dintre cele trei surori care poartă tăciuni stygieni şi şerpi 
umflaţi de venin te-a insuflat”. Este o crimă să-ţi urăşti tatăl. 
Dar şi să te îndrăgosteşti de el este o crimă mai mare decit ura. 
Din toate părţile te doresc fruntaşi aleşi şi în tot Răsăritul 
tineretul se întrece pentru a te lua în căsătorie. Din toţi alege 
numai pe unul, Myrrha, dar din toţi fereşte-te numai de unul. 
Myrrha îşi dă seama şi luptă împotriva acestei dragoste mirşave. 

„De ce gînduri sînt stăpînită - îşi zice ea. Zei, şi iubire, şi 
sfinte datorii faţă de părinţi, vă rog să împiedicaţi această 
nelegiuire şi să vă împotriviţi unei crime atît de mari. De-i totuşi 
aceasta o crimă. 

Căci iubirea părintească nu poate să condamne această 
dragoste. 

Celelalte animale se unesc fără nici o alegere şi nu e ruşinos 
unei junce să se împerecheze cu tatăl său. Calului îi devine soţie 
fiica sa, ţapul este bărbat turmei căreia i-a fost dat şi pasărea 
însăşi zămisleşte cu acela care a zămislit-o. Fericiţi cei cărora li 
se îngăduie aceasta. Dragostea omenească şi-a făcut legi rele şi 
ce e îngăduit de natură e oprit de invidioasele prescripţiuni de 
drept. 

Şi totuşi lumea spune că există popoare la care mama se 
uneşte cu fiul şi fiica cu tatăl şi iubirea părin-tească creşte 
printr-o dragoste îndoită“$. Nenorocita de mine, că nu mi s-a 
întîmplat să mă nasc acolo. Soarta de a mă fi născut în aceste 
locuri mă face să sufăr. Dar de ce să mă frămînt cu aceste 
gînduri? Departe de mine, nădejdi neîngăduite. El este vrednic 
să fie iubit, dar ca tată. Deci dacă n-aş fi fiica mare-lui Cinyras, 
m-aş putea uni cu Cinyras. Acum, fiindcă-i atât de al meu, nu-i al 
meu. Rudenia îmi este toată nefericirea. Dacă i-aş fi străină, 
dorinţele mele s-ar putea îndeplini. E mai bine să fug departe de 
aici, să părăsesc pămîntul patriei, numai să scap de crimă. 
Rătăcirea mea mă ţine îndrăgostită, mă îndeamnă să-l privesc 
de aproape pe Cinyras, să mă ating de el, să-i vorbesc, să-l 
sărut, dacă nu e îngăduit nimic mai mult. Dar poţi spera ceva 
mai mult, nelegiuită fecioară? Nu-ţi dai seama ce legături şi 
nume amesteci? Oare nu vei fi şi rivala mamei şi iubita tatălui? 
Nu te vei numi sora fiului şi mama fratelui? Şi nu te temi de 
surorile cu părul de şerpi negri, care, cu făcliile lor ame- 
ninţătoare stăruie în ochii şi în faţa inimilor vinovate? Cît timp n- 
ai lăsat-o în trup, nu lăsa să-ţi încolţească nelegiuirea nici în 
suflet. Şi nu pîngări printr-o împreunare oprită marile legi ce sînt 
tot în puterea firii. Presupune că tu vrei. Dar starea de fapt e 
împotriva ta; tatăl tău este pios şi păzitor al datoriilor. Dar, o, 
cum aş vrea să fie şi în el o nebunie asemănătoare!" 

Astfel vorbise. lar Cinyras, pe care mulţimea de vrednici 
peţitori îl face să stea la îndoială ce să facă, le rosteste numele 
şi o întreabă pe care din ei l-ar vrea de soţ. 

Ea la început tace şi, cătînd în faţa tatălui său, roşeşte şi-şi 
îneacă ochii într-o rouă caldă. Cinyras, crezând că aceasta se 

datoreşte sfielii ei de fecioară, o opreşte să plingă, îi usucă 
genele şi o sărută. Myrrha se bucură prea mult de mângăierile 
tatălui său şi, întrebată pe care bărbat vrea să-l aibă, răspunde: 
„Pe unul ca tine". 

El, neînţelegînd acest răspuns, îl găseşte frumos şi-i spune: 
„Să fii aşa de iubitoare faţă de mine întotdeauna". La numele de 
iubire, fecioara, ştiindu-şi nelegiuirea, şi-a lăsat privirile în jos. 

Era miezul nopţii şi somnul adormise grijile şi trupurile 
oamenilor. Dar fiica lui Cinyras, trează, este mistuită de un foc 
nedomolit şi-i frămîntată de dorinţe nebune. Aci e 
deznădăjduită, aci vrea să încerce şi în acelaşi timp şi doreşte şi- 
i e ruşine. Nu ştie ce să facă şi, după cum un trunchi de copac 
mare rănit de secure, cînd nu-i mai trebuie decit ultima lovitură 
ca să cadă se clatină şi-n orice parte este temut, tot astfel 
sufletul ei, slăbit de ispitiri felurite, uşor şovăie încoace şi încolo, 
şi înclină şi-ntr-o parte şi în alta. Şi nu-şi află odihnă şi liman 
pentru dragostea ei, decît în moarte. Moartea o găseşte bună. 
Se ridică şi hotărăşte să-şi pună laţul de git. Işi leagă 
cingătoarea de partea de sus de la uşă şi spune: „Adio, scumpe 
Cinyras, să ştii că tu ai fost pricina morţii mele." 

Îşi potrivea laţul de gitul palid. Se spune că murmurul 
cuvintelor ei a ajuns la urechile doicii, care păzea cu credinţă 
pragul stăpinei sale. Bătrina se ridică, deschide uşa şi, văzînd 
spectacolul morţii apropiate, în aceeaşi clipită ţipă, îşi izbeşte 
pieptul, îşi sfişie îmbrăcămintea şi, rupând laţul, îl smulge de la 
gitul Myrrhei. Numai după aceasta se pune pe piins, după 
aceasta începe s-o îmbrăţişeze şi s-o întrebe de pricinile laţului. 
Fecioara tace mută, priveşte nemişcată pămîntul şi regretă că a 
întîrziat prea mult cu pregătirile ei de moarte şi de aceea a fost 
surprinsă. Bătrina stăruie şi, descoperindu-şi părul alb şi sinul 
secat, o roagă pe leagăn şi pe primele alăptări să-i destăinuie ce 
o doare. Ea se întoarce într-o parte şi nu răspunde la întrebări 
decit prin suspine. Doica o întreabă cu toată stăruința şi se 
leagă nu numai să-i păstreze taina. „Spune - zice ea - şi lasă-mă 
să-ţi dau ajutor. Bătrineţea nu-mi e greoaie. Dacă ai vreo 
tulburare sufletească, am descîntece şi buruieni cu care să te 
lecuiesc; dacă te-a vătămat ceva, vei fi purificată prin ritual 
magic, sau dacă este miînia zeilor, prin sacrificii le vom potoli 

mînia. La ce să mă gindesc mai cu folos? Ai avere, ai casă, toate 
sînt în bună stare şi înflorire. Îţi trăiesc şi mama şi tata." 

Cînd a auzit de tatăl său, Myrrha a suspinat din adîncul 
sufletului. Doica nu i-a înţeles nici acum nelegiuirea care-i stă 
ascunsă-n gînduri, totuşi şi-a dat seama că e vorba de o 
dragoste. Stăruind cu şi mai mare putere, o roagă să-i spună tot, 
orice ar fi. O ia la sînu-i de bătrină şi, strîngînd-o în braţele sale 
slabe, pe cînd aceasta plingea, îi spune: „Am simţit că iubeşti. 
Alungă-ţi teama, silinţa mea te va ajuta şi-n aceasta. Tatăl tău 
nu va şti aceasta niciodată". Myrrha a sărit furibundă din braţele 
bătrînii şi, ascunzindu-şi faţa în perine, a zis: „Pleacă, te rog, şi 
cruţă-mi nenorocirea şi ruşinea. Pleacă, - a spus ea celei ce 
stăruia - şi nu mă mai întreba de ce sufăr. Ce te munceşti tu să 
ştii e o crimă." 

Bătrîna se îngrozeşte. Întinzînd miini tremurătoare de ani şi 
de teamă, cade rugătoare la picioarele stăpâ-nei sale. Aci o 
mîngiie, aci o sperie şi o ameninţă că dacă nu-i spune are să dea 
pe faţă laţul şi încer-carea ei de sinucidere. Dacă e dragoste, îi 
făgăduieşte că o va ajuta. 

Ea şi-a ridicat capul şi şiroiul de lacrimi a umplut pieptul 
doicii. Încercînd adesea să mărturisească, 
adesea şi-a stăpinit glasul. De ruşine, şi-a acoperit faţa cu îm- 
brăcămintea şi a zis: „O, mamă fericită de soţul tău!" 

Atît a putut spune şi s-a oprit gemînd. Doica a înţeles. Un 
tremur rece i-a pătruns în oase şi în membre şi părul alb i s-a 
zburlit în cap de groază. Multe a făcut ca să-i scoată, dacă se 
poate, dragostea nebunească din suflet. Fecioara ştie că 
sfaturile sînt îndreptăţite, dar e hotărită să moară, dacă nu 
ajunge să aibă ce iubeşte. „Trăieşte, - spuse aceasta - vei avea 
iubirea..." 

Neîndrăznind să spună „a părintelui", a tăcut, dar a întărit 
prin jurămînt făgăduiala. 

Mamele celebrau sărbătorile anuale ale pioasei Ceres, acele 
sărbători în care cu corpurile acoperite în îmbrăcăminte albă 
aduc zeiţei ghirlande de spice, prima pîrgă a țarinei lor. Timp de 
nouă nopţi ele numără între lucrurile oprite plăcerile lui Venus şi 
apropierile bărbăteşti, în mulţimea lor, departe de soţul său 
rege, Cenchreis ia parte la misterele sfinte. Astfel că în timpul 

cînd patul era fără soţia legitimă, cu un zel dia-volesc doica, gă- 
sind pe Cinyras îngreuiat de vin, îi vorbeşte de dragostea unei 
fete, dar nu-i spune adevăra-tul nume şi-i laudă frumuseţea. 
Cînd el întreabă cîţi ani are fata, ea spune: „E de-o seamă cu 
Myrrha". 

După ce a primit poruncă s-o aducă, ea s-a dus în casă și a 
spus Myrrhei: ,„Bucură-te, fată crescută de mine, am învins". 
Nefericita fecioară n-a simţit cu toată inima bucuria, căci sufletul 
ei e trist, presimţind nenorocirea; dar totuşi se şi bucura, atit de 
mare îi este tulburarea minţii. 

Era timpul cînd toate tac şi, între stelele de miazănoapte, 
Bootes“ îşi întorsese carul cu proţapul pieziş. Ea a venit la crima 
sa. Lumina de aur a lunii dispare de pe cer. Stelele, ascunzîndu- 
se, sînt acoperite de nori negri. Noaptea rămîne fără luminile 
sale. Tu, Icare, îţi acoperi primul faţa, mai apoi şi Erigone’! cea 
sfinţită de dragostea curată faţă de tatăl său. 

De trei ori a fost rechemată Myrrha de semnul ce i s-a făcut 
lovindu-se la picior. De trei ori bufnița vestitoare de moarte a 
cîntat sinistru. Ea totuşi se duce. Întunericul şi noaptea neagră îi 
micşorează ruşinea. Cu stînga ţine de mînă de doică, cu cealaltă 
caută prin beznă drumul. Acum atinge pragul camerei. Acum 
deschide uşa, acum se duce înăuntru. Dar genunchii i-au 
tremurat şi vinele i s-au înmuiat. Culoarea, sîngele, puterile, au 
părăsit-o pe drum. Cu cât e mai aproape de crimă, cu atit se 
îngrozeşte mai mult şi se căieşte de îndrăzneala sa. Ar vrea să 
se poată întoarce fără să fie cunoscută. Şovăie, dar o duce de 
mînă bătrîna, o trage lîngă pat şi o dă lui Cinyras, zicînd: „Iat-o, 
este a ta" şi uneşte corpurile blestemate. Tatăl primeşte propriul 
lui trup în patul mîrşav. Îi uşurează temerile de fecioară şi o în- 
deamnă să nu-i fie frică. Poate că în numele vîrstei lui i-a zis: 
„Fiica mea". Poate că şi ea i-a zis „tată", ca să nu-i lipsească 
numele crimei. lese grea din camera tatălui şi duce în pîntecele 
blestemat sămiînţa nelegiuită. Poartă cu sine o zămislire 
criminală. Noaptea următoare repetă grozăvia şi această noapte 
nu e ultima. 

Cînd în sfîrşit, după atitea întilniri, Cinyras, dornic să 
cunoască pe iubita sa, cere să i se aducă o lumi-nă, el vede 
nelegiuirea şi pe fiica sa. Amuţit de durere, smulge sabia 

strălucitoare din teaca ce atirnă în perete. Myrrha fuge şi, 
datorită întunericului nopţii, scapă de moarte. 

Alergind pe întinsul cîmpurilor, lasă în urmă Arabia 
purtătoare de palmieri şi ţinuturile Panchaiei. 

De nouă ori luna şi-a împlinit coarnele, luminîndu-i paşii 
rătăcitori. Cînd în sfîrşit, istovită de obo-seală, s-a oprit să se 
odihnească pe pămîntul Sabei, abia mai putea purta sarcina în 
pîntece. Atunci, neştiind ce să-şi dorească, între teama de 
moarte şi sila de viaţă, a făcut aceste rugăciuni: ‚O, dacă au 
vreo putere mărturisirile, îmi merit soarta şi nu mă dau înapoi în 
faţa tristelor chinuri. Dar, ca să nu fiu vie ruşine celor vii, iar 
moartă celor morţi, alungaţi-mă din amiîndouă ţinuturile. 
Refuzaţi-mi şi viaţa şi moartea, schim-bîndu-mă". 

Căinţele au oarecare putere. Zeii au ascultat rugămintea din 
urmă a Myrrhei. Căci, pe cînd ea vorbea, pămîntul i-a acoperit 
picioarele. Unghiile i se întind pieziş schimbate în rădăcini, 
temelii ale trunchiului lung. Oasele se fac lemn şi la mijloc 
rămîne măduvă; sîngele se schimbă în sevă, braţele în crengi, 
degetele în ramuri; pielea se întăreşte şi se face scoarță. 

Acum arborele crescut îi strinsese pîntecele greu. 

Pieptul i se îngropase şi era gata să-i acopere gitul. Myrrha 
n-a mai aşteptat nici o zăbavă şi singură s-a aplecat în faţa 
lemnului care se ridica şi şi-a ascuns faţa sub scoarță. Dar, deşi 
odată cu trupul şi-a pierdut simţirea de mai înainte, plinge totuşi 
şi picături calde pică din arbore. 

Lacrimile au cinstea lor şi smirna“*, picurînd din scoarță, îi 
păstrează moştenire numele grăitor în veac. Copilul zămislit în 
nelegiuire, crescuse sub lemn şi căuta drumul, pe unde 
părăsindu-şi mama, să iasă afară. 


8. Schimbarea lui Adonis în dediţel; a Atalantei în leoaica şi a 
lui Hippomene în leu 

Arborele îngreunat se umflă la mijloc. Sarcina întinde 
pîntecele mamei şi durerile nu-şi mai au vorbele lor. Nu mai 
poate fi chemată Lucina” de glasul celei ce naşte. Totuşi, 
arborele pare că se opinteşte şi, încovoiat, scoate gemete dese 
şi se umezeşte de lacrimile care-i cad. Induioşată, Lucina s-a 
oprit lîngă ramurile în dureri, le-a atins cu mîinile şi a rostit 

cuvintele potrivite pentru naştere. Arborele face o crăpătură şi 
prin scoarţa spintecată dă afară sarcina vie. Copilul scînceşte. 
Naiadele îl aşază pe iarba moale şi-l ung cu lacri-mile mamei 
sale. Chiar şi Invidia i-ar fi lăudat frumuseţea. Căci era 
asemenea amoraşilor ce sînt pictaţi cu trupurile goale pe 
tablouri. Dar, ca înfăţişarea lor să n-aibă nici o deosebire, ori 
adaugă-i lui tolba uşoară, ori ia-le-o lor. 

Timpul alunecă pe nesimţite şi ne înşeală în zborul său. 
Nimic nu trece repede ca anii. Copilul născut din soră-sa şi din 
bunicul său, parcă ieri era în arbore, parcă ieri s-a născut, parcă 
adineaori era cel mai frumos copil şi iată-l acum tînăr, iată-l 
bărbat frumos, cum n-a mai fost cineva vreodată, iată că-i place 
şi lui Venus şi răzbună focul mamei sale. Căci, pe cînd copilul 
purtător de tolbă“! dădea un sărut mamei sale, fără să-şi dea 
seama, i-a atins pieptul cu o săgeată ieşită din tolbă. Rănită, 
zeiţa împinse copilul cu mîna. Rana produsă era însă mai adîncă 
decit părea, deşi la început o înşelase pe ea însăşi. Acum, 
cucerită de frumuseţea unui bărbat, nu se mai îngrijeşte de 
țărmurile Cytherei, nu mai merge la Paphos, insulă înconju-rată 
de marea adîncă, sau la Cnidos cea bogată în peşte, sau la 
Amathunta“? plină de metale. Nu se mai duce nici în cer. Preferă 
pe Adonis5? cerului. De acesta se ţine, lui îi e însoţitoare. Tot- 
deauna obişnuită să se ocupe de sine la umbră, să-şi îngrijească 
şi să-şi sporească frumuseţea, acum prin munţi, prin păduri şi 
printre stînci mărăcinoase cutreieră cu genunchii goi, cu 
îmbrăcămintea sumeasă după obiceiul Dianei. Indeamnă ciinii şi 
urmăreşte animalele care sînt pradă sigură: pe iepurii cei iuți, 
sau pe cerbul cu coarnele înalte, sau pe căprioare. De la porcii 
mistreți se stăpineşte. Se fereşte de lupii răpitori, de urşii 
înarmaţi cu unghii şi de leii sătui de vite ucise. Şi pe tine Adonis, 
te sfătuieşte să te temi de aceştia, dacă ar putea să-ţi fie de 
folos sfătuindu-te. 

„Să fii viteaz, dar cu cei ce fug, zice ea. Nu e singură 
îndrăzneala împotriva celor îndrăzneţi. Nu fii nesăbuit, iubitule, 
nu-mi primejdui fericirea. Nu urmări fiarele cărora natura le-a 
dat arme. Să nu mă coste pe mine gloria ta. Nu-i mişcă nici 
vîrsta, nici frumuseţea pe lei şi pe porcii purtători de păr aspru; 
ochii şi sufletele fiarelor nu ţin seamă de nimic din ceea ce a 

impresionat pe Venus. Porcii sălbatici au trăsnete în dinţii lor în- 
covoiaţi. Leii cei roşcaţi se reped cu o furie fără margini; îmi sînt 
un neam urit". 

Aici el a întrebat-o de ce „îţi voi spune, a zis ea, şi te vei 
minuna de pedeapsa pe care au primit-o. Dar îndeletnicirea 
aceasta neobişnuită m-a obosit. lată un plop anume parcă să ne 
miîngiie cu umbra sa. 

Pajiştea e ca un pat. Vreau să mă odihnesc aci jos cu tine". 
Şi s-au întins pe iarbă. 

Culcată cu capul pe pieptul tinărului, astfel vorbeşte şi 
întrerupe cuvintele cu sărutări: „Poate ai auzit de una care în 
întrecerea la fugă a învins pe bărbaţii cei mai iuți. Nu e o 
poveste. Căci i-a învins şi n-ai putea spune dacă era mai de 
admirat prin iuţeala picioarelor, decît prin darurile frumuseţii. 
Odată, pe cînd ea a întrebat oracolul despre măritiş, acesta i-a 
răspuns: „Ţie nu-ţi trebuie soţ, Atalanta”. Fugi de căsătorie. 
Deşi totuşi nu vei fugi şi vei trăi fără să fii tu însăţi". Ingrozită de 
răspunsul zeilor, ea trăia necăsătorită prin desişul pădurilor şi 
respingea cu asprime mulţimea de peţitori, punîndu-le condiţie. 
„Nu mă ia decit cel ce mă întrece la fugă - zice ea. Luaţi-vă la 
întrecere cu mine. Cel mai iute va avea ca răsplată patul de 
nuntă şi pe mine ca soţie. Moartea este preţul celor ce vor 
rămîne în urmă. Aceasta să fie legea luptei". Condiţia e aspră, 
dar mare e puterea frumuseţii! 

Vin la această învoială o mulţime de peţitori îndrăzneţi. 

Hippomene”” şedea ca privitor la această alergare grozavă. 
„Cum poate s-o ceară cineva în căsătorie pe preţul atitor 
primejdii?" - a zis el şi condamna dragostea nesăbuită a 
tinerilor. Cînd i-a văzut faţa şi corpul, după ce ea şi-a scos 
îmbrăcămintea, aşa cum ar fi al meu sau al tău, dacă ai fi 
femeie, a rămas înmărmurit şi, ridicînd mîinile, a zis: „lertaţi-mă 
cei pe care pînă acum v-am învinovăţit. Nu-mi era încă 
cunoscută răsplata pe care aţi cerut-o". Admirînd-o, în el se 
aprinde focul dragostei. Doreşte să nu alerge mai repede 
vreunul dintre tineri şi din gelozie se teme. „Dar pentru ce să-mi 
rămînă neîncercată soarta acestei lupte? - zice el. Pe cei 
îndrăzneţi zeul însuşi îi ajută". 

Pe cînd Hippomene zice acestea în sine, fecioara zboară ca o 
pasăre. Deşi i s-a părut tînărului aonian că ea nu fuge altfel 
decft o săgeată scitică, totuşi el îi admiră şi mai mult 
frumuseţea. 

Alergarea însăşi o face frumoasă. Vintul îi dă înapoi 
îmbrăcămintea ce-i cade pe picioarele sprintene. Părul îi 
unduieşte pe spatele asemănător fildeşului. Genunchiere de 
fese colorate îi ocroteau genunchii şi corpul ei alb feciorelnic 
căpătase o înfăţişare rumenă, cum peste albul atriu** o draperie 
de purpură aruncă o umbră roşiatică. 

In timp ce se gîndeşte la acestea străinul, ultimul semn pe 
arenă este trecut şi învingătoare Atalanta primeşte coroana de 
biruinţă. Cei învinşi gem şi-şi primesc pedeapsa după învoială. 
Pe Hippomene totuşi nu-l sperie soarta acestor tineri. El vine în 
mijlocul arenei şi, privind în faţă pe fecioară, zice: „De ce cauţi 
un titlu uşor învingînd pe cei slabi? la-te la întrecere cu mine. 
Dacă soarta mă va face puternic, nu te vei socoti înjosită de o 
astfel de înfrîngere. Căci tatăl meu este Megareus, fiul lui 
Onchestus. Bunicul lui e Neptun. Eu sînt aşadar strănepotul 
regelui mărilor. Şi vitejia nu-mi este mai prejos decît neamul. 
Dacă voi fi învins, vei avea un nume mare şi lăudat că ai învins 
pe Hippomene'". 

Pe cînd el spune aceste cuvinte, fiica lui Schoeneus” îl 
priveşte cu ochi blînzi şi stă la îndoială dacă să-l învingă sau să 
fie învinsă. Apoi vorbeşte astfel: „Care zeu rău cu cei frumoşi 
vrea să-l piardă şi porunceşte ca pe preţul scumpei sale vieţi să 
vrea această căsătorie? După judecata mea, eu nu merit atît. Nu 
frumuseţea lui mă impresionează, deşi mă putea impresiona şi 
aceasta. Ce să spun că e abia un copil? Nu el, ci virsta lui mă 
înduioşează. Ce să spun că e viteaz şi neînfricat în faţa morţii? 
Că se numără al patrulea de la strămoşul său zeul mării, că mă 
iubeşte şi pune atita preţ pe căsătoria cu mine, că ar pieri dacă 
soarta vitregă m-ar refuza lui? Cît timp se poate, străine, pleacă 
şi renunţă la o căsătorie însîngerată. 

Căsătoria cu mine e crudă. Oricare ar vrea să se mărite cu 
tine şi poţi fi dorit de o fată înţeleaptă. Pentru ce totuşi am grijă 
de tine, după ce au pierit atiţia înainte? O să vadă el! Are să 
piară, fiindcă nu i-a fost învăţătură moartea atitor peţitori şi 

priveşte cu dispreţ viaţa. Aşadar, el va muri fiindcă a vrut să-şi 
lege viaţa de a mea? Şi va suferi o moarte nedemnă, ca preţ al 
dragostei? Dorinţa lui să fie răsplătită cu victoria mea? Dar ce 
vină am eu! O, de-ai renunţa! Sau. dacă eşti atit de nesocotit, o, 
măcar de-ai fi mai iute! Şi ce trăsături de fecioară are faţa lui 
copilărească! Ah, nenorocite Hippomene, regret că m-ai văzut. 
Tu ai fi meritat să trăieşti. Căci, dacă aş fi mai fericită şi dacă 
soarta nemiloasă nu mi-ar refuza căsătoria, tu singur ai putea fi 
cel cu care mi-aş putea întovărăşi bucuriile tinereţii". Acestea a 
zis şi, nedeprinsă, atinsă de fiorii primelor doruri, neştiind ce 
face iubeşte, fără să-şi dea seama că aceasta e iubire. Poporul şi 
regele cer întrecerea obişnuită, cînd urmaşul lui Neptun, 
Hippomene. cu voce tremurătoare îmi cere ajutor zicînd: „Pe 
Cythereia“* o rog să-mi fie de faţă la cele îndrăznite de mine şi 
să aibă grijă de focul pe care ea l-a aprins". _ 

Vîntul binevoitor mi-a adus blindele lui rugăciuni. ţi 
mărturisesc că m-am înduioşat şi ajutorul n-a întîrziat mult. Este 
o regiune, localnicii o numesc Tamasus** partea cea mai bună a 
Ciprului, pe care bătrînii de odinioară mi-au consfinţit-o şi au 
înzestrat cu acest pămînt altarele mele. În mijlocul ținutului se 
înalţă un arbore strălucitor cu frunzişul galben, cu ramurile 
răsunînd de aur galben. Am venit şi am cules la întîmplare din 
acest pom trei poame, pe care le-am dus în mînă şi le-am dat lui 
Hippomene, fără să mă vadă altcineva decit el, explicîndu-i şi 
cum pot fi folosite. 

Se dăduse semnalul cu trimbiţa, cînd şi unul şi altul ţişnesc 
înainte de la locul de plecare şi abia ating pămîntul cu 
picioarele. Socoteai că aleargă pe suprafaţa mării fără să-şi ude 
picioarele, că fug pe deasupra spicelor înalte ale holdei aurii. 
Aplauzele şi sentimentele privitorilor sînt de partea lui, 
încurajează sufletul tînă-rului. Se auzeau cuvintele celor ce 
strigau: 

„Acum, acum, Hippomene, grăbeşte-te să cîştigi timpul. 
Adună-ţi toate puterile. 

Nu te lăsa. Vei învinge". 

Nu se ştie dacă de aceste cuvinte se bucură eroul fiu al lui 
Megareus sau mai degrabă fiica lui Scho-encus. O, de cite ori a 
întîrziat, deşi putea să-l întreacă şi cu regret lasă în urmă chipul 


271 


Ovidiu Metamorfoze 
Cartea X 


lui, după ce-l priveşte îndelung. El a obosit. Răsuflarea-i e grea 
şi gura uscată, iar piatra la care se sfirşea alergarea era 
departe. Dar atunci urmaşul lui Neptun a aruncat unul din cele 
trei fructe. Fecioara a rămas înmărmurită şi din dorinţa de a lua 
mărul de aur se abate din fugă şi ridică mărul ce se 
rostogoleşte. Hippomene îi trece înainte. Stadionul răsună de 
aplauze. Fugind repecle ea cîştigă întîrzierea şi timpul pierdut şi 
iarăşi lasă în urmă pe tînăr. Al doilea măr este aruncat şi ea 
rămîne în urmă, dar îl ajunge şi trece din nou înaintea tînărului. 
Mai răminea ultima parte a alergării. „Acum, ajută-mă zeiţă, 
care mi-ai dat darul", şopteşte el. Şi, ca ea să se întoarcă cu 
întîrziere, el aruncă tinereşte strălucitorul măr într-o parte pe 
cîmpul întins. Se pare că fecioara a şovăit dacă să-l mai caute. 
Am Îîmpins-o să-l ridice şi am făcut mărul mai greu. Astfel că am 
tinut-o în urmă şi prin întîrziere şi prin greutatea mărului. Şi ca 
să nu întîrzii eu mai mult decit a întîrziat ea cu fuga, fecioara a 
fost întrecută.învingătorul şi-a luat răsplata, căsătorindu-se cu 
Atalanta. Oare nu meritam eu, Adonis, să mi se aducă 
mulţumiri, să mi se dea cinstire de tămiie? Nerecunoscător, nici 
mulţumiri nu mi-a adus, nici tămiie nu mi-a dat. Deodată devin 
mînioasă. 

Sufăr că sînt dispreţuită şi, ca ei să servească de exemplu, 
iau măsuri să nu fiu dispreţuită şi de cei ce vor urma. Mă întărit 
împotriva amîndurora. 

Treceau pe lîngă templul pe care odinioară vestitul Echion îl 
înălţase ca mulţumire mamei zeilor într-o peşteră întunecoasă şi 
drumul lung i-a îndemnat să se odihnească. Acolo o dorinţă 
nelalocul ei de dragoste cuprinde pe Hippomene, îmboldit de 
puterea mea divină. Aproape de templu era un locşor de 
retragere cu puţină lumină, asemenea unei peşteri cu o boltă 
naturală de piatră. În acest loc consfințit de datini străbune 
preotul adusese chipurile zeilor vechi, în lemn. Acolo au intrat şi 
au necinstit cele sfinte printr-o faptă oprită. Icoanele sfinte şi-au 
întors privirile. Mama zeilor, cu coroana în formă de turn, a stat 
la îndoială dacă nu e cazul să cufunde în undele Styxului pe 
vinovaţi. Pedeapsa aceasta i s-a părut uşoară. Deodată giturile li 
se acoperă cu o coamă galbenă-roşcată. Degetele li se 
încovoaie în unghii, umerii se fac armuri, toată greutatea li se 

lasă în piept. Cozile mătură suprafaţa nisipului, în priviri au ură, 
în loc de cuvinte scot miriituri, drept locuinţe au pădurile şi, lei 
temuţi de oameni, muşcă cu dinţi supuşi frîiele CybeleiS. De 
aceştia, tu, scumpul meu, şi odată cu aceştia de tot neamul de 
fiare, care nu întorc spatele pentru fugă, ci oferă piepturile la 
luptă, fugi, ca nu cumva vitejia ta să fie păgubitoare pentru noi 
amindoi". 

Astfel l-a sfătuit Venus pe Adonis şi şi-a luat drumul prin aer, 
cu lebedele înhămate. Dar curajul se împotriveşte sfaturilor. Din 
întîmplare  cîinii mergind pe urme sigure au scos din 
ascunzătoarea sa un mistreţ care tocmai era gata să iasă din 
pădure, cînd tînărul fiu al lui Cinyras l-a străpuns cu o lovitură 
dintr-o parte. Indată porcul furios, cu gura deschisă a scos, 
zguduind, săgeata plină de sînge şi s-a repezit la tînărul care, 
tremurînd, îşi căuta un loc de adăpost şi i-a înfipt toţi dinţii în 
pîntece, lăsîndu-l pe moarte întins pe nisipul galben. 

Purtată pe caru-i uşor cu aripi de lebede prin mijlocul 
văzduhului, cytheriana Venus n-ajunsese încă în Cipru. De 
departe a recunoscut gemetele lui Adonis şi a întors într-acolo 
păsările albe. Cînd l-a văzut din înaltul cerului zbătindu-se cu 
trupul în sînge şi dîndu-şi duhul, a sărit din carul său, smulgîndu- 
şi de durere îmbrăcămintea, părul, şi-a izbit cu palmele pieptul 
ei care nu merita durerea şi, certîndu-se cu destinele, a zis: „Şi 
totuşi nu toate sînt în puterea legilor voastre. Plînsul meu, 
Adonis, va rămîne totdeauna amintire şi imaginea morţii tale, 
reînnoită în fiecare an, va întruchipa mereu durerea meaf.. 
Sîngele tău se va schimba în floare. Dacă ţie odinioară, 
Persephone, ţi s-a îngăduit să schimbi corpul unei femei în izmă 
mirosi-toare“?, eu îmi voi atrage duşmănii schimbiînd pe eroul fiu 
al lui Cinyras?" Astfel vorbind, stropi cu nectar mirositor sîngele 
care, atins se umflă, aşa cum atunci cînd plouă se ridică băşici 
străvezii pe suprafaţa apei. N-a zăbovit mai mult de o oră şi din 
sînge s-a născut o floare de culoarea sîngelui, asemenea aceleia 
pe care o au rodiile ce-şi ascund seminţele sub coaja lor subţire. 
Totuşi ea e de scurtă durată, căci, neţinîndu-se bine şi fiind prea 
uşoară, o scutură aceleaşi vînturi care-i poartă numelet?. 

1 Ciconil, populaţie pe coastele Traciei, între Hebru şi Lissus. 

2 Eurydice. 

> Taenarus, promontoriu cu un oraş cu acelaşi nume la 
extremitatea de sud a Laconiei; avea o peşteră despre care se 
credea că era una din intrările în infern. 

1 Styx vezi nota 16, Cartea |. 

> Persepliona, numele grecesc al Proserpinei, soția lui Pluton, 
Zeul infernului. 

6€ Cerberul, câine cu trei capete, cu coadă de balaur, cu şerpi 
în jurul gitului, păzitor la poarta infernului. Meduza, una din 
gorgane. Vezi nota 58. Cartea IV. 

7 Răpirea Proserpinei de către Pluton; vezi Cartea V. 

3 Pentru chinurile la care sînt osândliţi cei amintiţi aci, vezi 
notele 34-38, Cartea IV. 

? Eumenidele, Furiile, fiicele lui Pluton, loveau cu biciul lor 
format din şerpi, umbrele osindiților din infern. Nici o crimă şi 
nici un vicleşug nu le rămineau nedescoperite şi ele pedepseau 
fără milă pe făptaşi. De aceea bles-temul făcut în numele lor era 
socotit cel mai îngrozitor lucru împotriva cuiva. Vezi şi nota 21, 
Cartea |. 

12 Orpheus era din Rhodope, munţi în Thracia. 

11 Avernul, lac în Campania, unde se credea că se găseşte 
una din intrările în infern. Aci, în înțeles de infern. 

12 Şi metamorfoza păstorului şi a lui Olenus şi Lethaea sînt 
legende pe care Ovidiu, precum se vede, doar le menţionează şi 
despre care nu găsim amănunte la alţi autori. 

15 Poetul vrea să spună că moravurile decadente greco- 
romane, despre care este vorba aci, ar fi pătruns şi la traci. 

14 Orpheus născuse din iubirea lui Apollo cu nimfa Caliope. 

15 Stejarul; Chaonia, vezi nota 14, Cartea V. 

1 Heliade, fiicele soarelui şi surorile lui Phaeton, schimbate 
în plopi, iar lacrimile lor în chihlimbar. 

17 Vezi Cartea I legenda laurului în care a fost schimbată 
fecioara Daphne. 

1 Platanul era arbore de ornament şi se găsea în sălile de 
ospețe, de petrecere etc. 

19 Attis, tânăr păstor frigian iubit de Cybele, soţia lui Saturn şi 
mama Zeilor, care l-a făcut preotul ei. 

2 Carthaea, oraş în insula Ceos din Marea Egee. 

21 Cerbilor domesticiţi, stăpinii le atirnau diferite podoabe. 

2 Imagine concretă, pentru a descrie căldura puternică din 
mijlociii verii: zodia Racului (Cancerului) tinea de la 22 iunie pînă 
la 23 iulie. 

25 Cyparissus a fost schimbat în chiparos, care era, la cei 
vechi, un arbore funerar şi se planta în cimitire. 

24 Orpheus. 

25 Phlegra, ținut în Macedonia, unde giganţii au fost trăsniţi 
de Jupiter. 

? Jupiter, admirind frumuseţea tânărului Ganymede, fiu de 
rege şi păstor pe muntele Ida, s-a transformat în vultur şi l-a 
răpit, făcindu-l în cer paharnicul zeilor. 

2Troia se mai numea şi Ilion, de la unul din regii săi, Ilus, de 
unde numele de Iliada, epopeea războiului troian. Ganymede 
era fiul regelui Tros, de unde şi numele de Troia. 

25 Hyacinihus era urmaş al lui Amyclas, întemeietorul 
Amycleii, oraş în Laconia. 

2*Berbecul şi Peştele, constelații din zodiac, înlocuind aci 
numele lunilor februarie (Peştele) şi martie (Berbe-cul). 

3 Oracolul lui Apollo de la Delphi era consultat de oameni din 
toate părțile lumii greceşti şi de aceea poetul numeşte Delphi 
centrul lumii. 

31 Sparta era aşezată pe valea riului Eurotas şi n-avea ziduri 
de întărire. 

32 Taenarus, vezi nota 3. 

3 Oebalide, urmaş al lui Oebalus, rege în Sparta, aici în sens 
de spartan. 

34 Aiax, erou grec din războiul troian. În buchetul de stamine 
al florii hyacinthus, celor vechi li se părea că disting literele ai, 
care fac începutul numelui lui Aiax. Vezi şi cartea XIII, despre 
metamorfoza lui Aiax în floarea numită în latineşte hyacinthus, 
care poate fi o speță de crin, sau irisul. 

35 Precum se vede, Ovidiu contopeşte două legende pentru 
explicația literelor ai de pe floarea hyacinthus. 

3€ Sărbătorile hyacinthiene, în onoarea lui Hyacinthus şi a lui 
Apollo, persistau încă pe vremea lui Ovidiu. 

37 Amathunta, vechi oraş pe coasta meridională a insulei 
Cipru, vestit pentru templul Venerei. Regiunea în care se găsea 
oraşul era bogată în metale. 

32 Propoelide, fete din Cipru, care pentru faptele arătate mai 
jos au fost pietrificate de Venus. 

3? Ceraşti, popor din Cipru, care, după cum spune legenda, 
purtau coarne. (în greceşte keras, genitiv keratos = corn). 

+0 Despre metamorfozele Heliadelor (fiicele soarelui) în plopi, 
vezi Cartea 11. Chihlimbarul era socotit o secreție a plopului şi 
era adus din nordul Europei. 

+1 Paphos, oraş din insula Cipru, consacrat Venerei, care-şi 
avea de predilecție aici reşedinţa. 

+ Cinyras, mai întâi rege în Asiria şi apoi în Cipru, tatăl lui 
Adonis şi al Myrrhei, despre care povesteşte legenda următoare. 

+5 Ismarus, munte în Tracta. 

+ Panchaia, ținut în Arabia, bogat în parfumuri şi mirodenii. 

“2 Furiile erau reprezentate cu şerpi încolăciți în loc de păr şi 
purtând într-o mină un bici cu şerpi, iar in cea-laltă o tortă 
aprinsă, cu care se reped asupra criminalilor, când ei se găsesc 
în mijlocul desfătărilor. Vezi şi nota 21 
din Cartea I şi nota 9 din Cartea X. 

46 Autorii vechi spun că la perși unirea dintre fii şi părinţi nu 
era socotită ca incestuoasă. 

+7 Bootes, constelația Văcarului, apare puţin după miezul 
nopții. 

+5 Icar şi Erigone, constelații. Icar (a nu se confunda cu Icar, 
fiul lui Daedalus), rege în Atica, fiind ucis de nişte locuitori beti a 
fost plins vreme îndelungată de fiica sa Erigone. 

+9 În latineşte şi greceşte smirnă se spune myrrha. 

* Lucina, epitet al Junonei, ca ajutătoare la naşteri. 

“1 Cupidon, zeul amorului. 

“2 Cythera, insulă în Marea Egee, Paphos oraş în insula Cipru, 
Cnidos, oraş în Caria, Amathunia oraş în Cipru, toate vestite prin 
cultul lui venus căreia îi erau înălțate temple măreţe în aceste 
localități. 

5 Adonis, fiul lui Cinyras şi al Myrrhei. 

“+ Atalanta, fiica Clymenei şi a lui lasos, rege în Arcadia. 

> Hippoviene, fiul Meropei şi al lui Megareus din Beoţia. 

5€ Atrium, interior al caselor romane, unde, la familiile 
bogate, se găseau statui de marmură, acoperite cu dra-perii 
roşii, pentru a fi ferite de soare. 

37 Schoeneus, rege in Beoţia. 

5 Cythereia, epitet al zeiței venus, adorată în chip deosebit 
în insula Cythera. 

3 Tamasus, regiune bogată în zăcăminte de aramă şi aur, de 
unde legenda pomului cu frunzişul şi fructele de aur. 

€ Carul Cybelpi, soția lui Saturn şi marea mamă a zeilor, era 
tras de lei înhămați. 

1 Cultul lui Adonis, de origine siriană, a pătruns şi s-a 
răspîndit în toată lumea greacă. 

€ Povestea nimfei Mentha, transformată de Persephona din 
gelozie în mentă (izmă) este puțin cunoscută. 

“ Dediţii (floare în care e schimbat Adonis) sunt numiţi şi la 
noi, în unele părți ale ţării, „viniurele". In lati-neşte dedițel se 
spune anemone şi e pus de Ovidiu în legătură cu cuvintul 
grecesc anen ĝ r 

CARTEA XI 


„ Moartea lui Orpheus; 

Metamorfoza menadelor în arbori; 

Metamorfoza nisipului Pactolului în aur; 

Urechile lui Midas sînt schimbate în urechi de măgar; 
„ Întemeierea Troiei; 

„ Naşterea lui Achille; 

„ Crima şi pedeapsa lui Peleus; 

. Ceyx şi Halcyone; 

Metamorfoza lui Aesacus în scufundaci. 


WONBIAWNIR 


1. Moartea lui Orpheus 

Orpheus cu astfel de cîntece vrăjea pădurile, fiarele şi 
stîincile, care toate se ţineau după el, iată că femeile din 
ţinuturile ciconilor! acoperite cu piei de fiare sălbatice şi cu 
piepturile încălzite de nebunia lui Bacchus zăresc din vîrful unei 
coline pe Orpheus care îşi întovărăşea cîntecele cu acorduri de 
liră. Una din ele, cu părul fluturînd, zice: „lată, iată, acesta-i cel 
ce-şi bate joc de noi" şi-l loveşte-n faţă pe cîntăreţul preot al lui 
Apollo, cu tirsul care, fiind acoperit cu foi de viţă, îi lasă doar 
semn, fără a-l răni. Alta aruncă în el cu o piatră, dar aceasta 
este învinsă în aer de armonia glasului şi a lirei lui Orpheus şi 
cade la picioarele cîntăreţului, ca şi cum i-ar cere iertare pentru 
o atit de nesocotită îndrăzneală. Dar nebunia creşte, furia 
bacantelor nu mai are margini şi le conduce turbata Erinnys?. 
Toate loviturile lor ar fi fost îmblinzite de cîntec, dar zgomotul 
enorm, produs de fluierele de Berecyntus?, cornurile umflate, 
ţimbalele, baterile din palme şi strigătele numelui lui Bacchus au 
acoperit cîntecul lirei. 

Abia atunci pietrele s-au înroşit de sîngele poetului, al cărui 
cîntec nu se mai putea auzi. 

Şi primele victime sunt nenumăratele zburătoare încă vrăjite 
de vocea cîntăreţului, şerpii şi turmele de fiare. Menadele* 
răpesc lui Orpheus aceste mărturii ale triumfului său, apoi se 
întorc cu miini pline de sînge împotriva lui şi-l înconjură, ca 
păsările cînd văd ziua vreo pasăre de noapte în zbor, sau ca 
spectatorii într-un circ, unde pe arenă un cerb dat prada clinilor 

are să piară în curînd. Astfel, ele atacă pe poet şi-l lovesc cu 
tirsurile verzi, făcute nu pentru asemenea întrebuinţări. Unele 
aruncă cu bolovani, altele cu crăci rupte din arbori, altele cu 
pietre. 

Intîmplător - ca să nu lipsească arme furiei - nişte boi 
brăzdau în apropiere pămîntul cu plugul greu. Niţel mai departe, 
pregătind roadă cu multă sudoare, ţărani cu braţe puternice 
săpau ogorul tare. Văzind ceata de bacante, fug şi-şi părăsesc 
uneltele de lucru. Zac împrăştiate pe pămîntul rămas gol sape, 
greble grele şi cazmale lungi. Ele le iau, smulg ca nişte fiare şi 
coarnele boilor şi se întorc la nenorocitul cîntăreţ. Pe cînd el 
întindea mîinile şi pentru prima dată spunea cuvinte zadarnice, 
glasul lui acum nemai mişcînd pe nimeni, criminalele îl ucid. Vai, 
Jupiter, prin gura aceea, pe care o ascultaseră stîncile şi care 
înduioşase inimile fiarelor, sufletul a ieşit şi s-a dus cu viînturile. 
Pe tine, Orpheus, te-au plins zburătoarele triste, pe tine mulți- 
mea de fiare, pe tine pietrele tari care adesea au urmat 
cîntecele tale, pe tine te-au plins arborii, scuturindu-şi frunzele 
şi rupîndu-şi crengile. Pentru tine se spune că au crescut riîurile 
de lacrimile lor, iar naiadele şi 
dryadele au îmbrăcat haine de doliu şi au stat cu părul despletit. 

Membrele lui Orpheus zac în diferite locuri. 

Tu, Hebru, îi duci la vale lira şi capul şi, minune, în timp ce 
alunecă pe valurile fluviului, lira zvoneşte un cîntec jalnic. 
Tînguitor murmură limba fără viaţă, tînguitor răspund malurile. 

Acum, aceste rămăşiţe părăsesc fluviul patriei şi. fiind 
purtate de valurile mării, ajung pe ţărmul Lesbosului,pe malul 
Methymnei?. 

Aci un şarpe sălbatic se aproie de capul cîntăreţului aruncat 
de valuri pe nisipuri străine, se apropie de faţa şi de părul din 
care se scurgeau picături de apă. Dar Phoebus vine, şi oprind 
şarpele care era gata să muşte, îi îngheaţă în piatră gura 
deschisă, iar căscătura ei încremeneşte aşa rotundă cum era. 

Umbra lui Orpheus se duce sub pămînt. Locurile pe care le 
văzuse înainte, pe toate le recunoaşte şi, căutînd prin ţinutul 
celor drepţi, o găseşte pe Eurydice şi o îmbrăţişează cu dor. Aci, 
fie că se plimbă mer-gînd amindoi alături, fie că merge el în 

urma sau înaintea ei. putîndu-se întoarce acum să privească 
fără teamă pe Eurydice a sa. 


2. Metamorfoza menadelor în arbori 

Totuşi, Lyaeus nu îngăduie ca această crimă să rămînă 
nepedepsita îndurerat că poetul care cînta misterele sale a avut 
astfel de sfîrşit, pe toate femeile edonide care au făcut 
nelegiuirea le-a legat în păduri, fixîndu-le în rădăcini. Le-a lungit 
degetele picioarelor, unde ajunsese fiecare şi făcîndu-le virfuri 
ascuţite, le-a împlîntat în pămînt. După cum în laţurile pe care 
cu viclenie le-a ascuns vînătorul cînd pasărea şi-a virit piciorul şi 
a simţit că e reţinută, se zbate, şi tremurind, stringe cu 
zvircolirile sale nodul, tot astfel acestea, unde erau fixate de 
pămînt fiecare, cu mintea tulburată încercau zadarnic să fugă. 
Dar rădăcina le ţine puternic şi le strînge cînd se zbat. Ele caută 
unde le sînt degetele, picioarele şi unghiile şi văd că locul 
picioarelor fine îl ia lemnul tare. Incercind să-şi izbească cu miini 
îndurerate coapsele, izbesc în lemn şi piepturile şi umerii se fac 
de asemenea lemn. Ai socot; că braţele întinse sînt adevărate 
ramuri şi socoteala n-ar da greş. 


3. Metamorfoza nisipului Pactolului în aur 

Lui Bacchus nu-i e de ajuns, aceasta ce părăseşte ţinuturile 
patriei şi, urmat de o ceată mai liniştită, se îndreaptă spre viile 
Timolului său şi spre Pactol”, care în acel timp nu purta în apele 
sale aur şi nu era rivnit pentru nisipul său scump. Il urmează 
obişnuita cohortă de satiri şi de bacante. 

Dar Silenus? lipseşte. Nişte ţărani frigieni l-au găsit 
clătinîndu-se de ani şi de băutură, l-au înfăşurat în coroane şi |- 
au dus la regele Midas, pe care tracul Orpheus şi cecropidul 
Eumolp” îl iniţiaseră în misterele orgiilor!”. Acesta, îndată ce 
Midas a recunoscut pe tovarăşul şi însoţitorul zeului la cele 
sfinte, a întins o masă de sărbătoare timp de zece zile şi tot 
atitea nopţi, spre cinstirea oaspelui. 

A unsprezecea oară Lucifer", în înaltul cerului, dusese cu 
sine mulţimea de stele, cînd regele a venit vesel pe ogoarele 
Lydiei şi l-a dat pe Silenus fostului său ucenic Bacchus. Bucuros 
că şi-a regăsit învăţă-torul, zeul a făcut regelui un dar, însă 

zadarnic, căci i-a lăsat libertatea să-l aleagă. Folosindu-se rău de 
dar, regele zice: „Fă ca de orice corp mă voi atinge să se 
prefacă în aur". Bacchus i-a împlinit dorinţa şi i-a făcut un dar 
vătămător, regretind că el n-a dorit ceva mai bun. 

Regele din Berechynthos" pleacă vesel şi se bucură de 
nenorocirea sa. Încearcă făgăduiala, atingînd fiecare lucru, şi 
nu-i vine să creadă; rupe dintr-un stejar înalt o ramură cu frunze 
verzi şi ramura s-a făcut de aur. A ridicat o piatră de la pământ 
şi piatra s-a îngălbenit de aur. A atins un bulgăre de pămînt şi 
de atingere bulgărele s-a făcut bucată de aur. A rupt spice 
uscate şi spicele erau de aur. Ţine în mînă un fruct rupt dintr-un 
pom: ai socoti că i l-au dat Hesperidele!?. Dacă a pus degetele 
pe o uşă, uşa a început să strălucească. lar cînd şi-a spălat 
mîinile în apa limpede, apa curgind de pe mîinile lui ar înşela şi 
pe Diana. Abia îi încap în suflet speranţele închipuindu-şi totul 
de aur. Servii i-au pus masa plină de mincări, nelipsind nici 
prăjiturile. Dar dacă se atingea de darurile divinei Ceres, 
darurile lui Ceres! se întăreau. Dacă se pregătea să strivească 
cu dinte lacom miîncările, cum punea gura pe ele cum 
străluceau devenind bucăţi galbene de aur. Dacă amesteca în 
apă limpede licoarea'” zeului care-i făcuse darul, vedeai că în 
gură îi alunecă aur. 

Inmărmurit de răul neaşteptat, bogat şi nenorocit, doreşte să 
fugă de bogăţie şi ce dorise pînă acum urăşte. Nimic din ce are 
nu-i potoleşte foamea. O sete uscată îi arde gura şi este chinuit 
de aurul pe care l-a cerut, dar pe care acum nu vrea să-l mai 
vadă. Ridicînd la cer miinile şi braţele strălucitoare de aurul pe 
care l-au atins, se roagă: 

„lartă-mă, tată Lenaeus!*, am greşit, dar te rog ai milă de 
mine şi scapă-mă de această strălucire înşelătoare care e o 
pedeapsă". 

Zeii sînt buni: Bacchus iartă pe cel ce mărturiseşte că a 
greşit şi îl dezleagă de darul făcut prin bună învoială. 

„Ca să nu rămînă în tine ceva din aurul dorit fără chibzuinţă, 
zice Bacchus, du-te la rîul din vecinătatea marelui Sardes!” şi 
mergi în susul lui prin văile muntelui pe unde el îşi rostogoleşte 
undele, pînă ce ajungi la izvor. Pune-ţi capul sub izvorul 

înspumat, unde iese apă mai multă, şi spală-ţi în acelaşi timp 
corpul şi nesocotinţa". 

Regele s-a dus la apa poruncită. Puterea aurului a atins apa 
şi s-a retras din corpul omenesc în rîu. Şi acum încă, malurile au 
în ele sămînţa veche pe care au primit-o şi se întind galbene cu 
pâmiîntul plin de aur. 


4. Urechile lui Midas sînt schimbate în urechi de magar. 

Midas în bea pădurile si cîmpurile şi pe care locuieşte 
totdeauna în peşterile munţilor. 

Dar mintea i-a rămas tot obtuză şi prostia era să-i facă iar 
rău ca mai înainte. 

În faţa mării se ridică înalt şi abrupt Tirolus. Întinzîndu-se în 
pantă, într-o parte se termină unde începe Sardesul, iar în 
cealaltă e mărginit de micul Hypaepa!?. Aci Pan se îngîmfă cu 
cîntecele sale în faţa nimfe-lor tinere şi cîntă o melodie uşoară 
din fluierul său ceruit. Indrăznind să pună cîntecele lui Apollo 
mai prejos de ale sale, s-a angajat într-o luptă neegală, care a 
venit la judecata lui Tirolus. Bătrînul judecător s-a aşezat pe 
muntele său şi şi-a dat la o parte de pe urechi arborii pădurii. 
Numai chica-i azurie îi era încoro-nată de un stejar şi în jurul 
timplelor îi atîrnau ghinzi. Privind pe zeul turmelor, el zice: 
„Judecata a început; nici o zăbavă". 

Pan cîntă cu fluierul de pădure şi cîntecul lui țărănesc place 
lui Midas, care întîmplător era şi el de faţă. După cîntecul lui 
Pan, divinul Tirolus îşi întoarce faţa spre Phoebus şi pădurea 
capului său îi urmează privirea. 

Phoebus are tîmplele încununate cu laur din Parnas şi pînă la 
pămînt îi atîrnă o mantie văpsită în pur- 
pură tiriană. În mîna stângă ţine lira încrustată în pietre 
preţioase şi în fildeş de India. În dreapta ţine spec-trul?. Tinuta 
în întregime este a unui artist. Cu deget învăţat atinge coardele 
lirei. 

Cucerit de farmecul cîntecului, Triolus spune lui Pan să-şi 
socotească fluierul mai prejos de liră. Tutu-ror le place hotărîrea 
şi judecata muntelui sfînt. Numai cuvîntul lui Midas le critică şi le 
găseşte nedrepte. Delianul?! nu îngăduie ca urechi aşa proaste 
să păstreze înfăţişarea omenească, ci le lungeşte, le umple de 

păr alburiu şi le face să se poată mişca. Pe celelalte le are Midas 
de om. Într-o singură parte e pedepsit şi capătă pe nesimţite 
urechile unui măgăruş care treapădă. El însă ascunde şi 
încearcă să acopere sub o cuşmă de purpură tîmplele încărcate 
de grea ruşine. 

Dar servitorul, care făcea slujba de frizer, tăindu-i cu 
foarfecele părul lung, văzuse aceasta. Totuşi nu îndrăznea să 
dea pe faţă ocara văzută şi, fiindcă nici nu putea să tacă. el s-a 
dus într-un loc retras. A săpat aici o groapă în pămînt şi în ea cu 
glas încet a spus că a văzut cum sunt urechile stăpînului. Apoi a 
acoperit groapa cu pămînt şi a plecat. In curînd a crescut acolo 
un tufiş des de trestii tremurătoare şi toamna, cînd s-au făcut 
mari, ele au trădat pe cel ce le-a semănat; căci mişcat de 
Austrul uşor desişul rosteşte vorbele îngropate şi povesteşte 
despre urechile lui Midas. 

Fiul Latonei, răzbunat, părăseşte Tirolul şi zburînd prin văz- 
duhul limpede, se opreşte în cîmpiile lui Laomedon??, dincoace 
de marea lui Helle fiica Nephelei?:. 


5. Întemeierea Troiei 

La dreapta Sigaeului şi la stângă adîncului Rhoeteum?* se 
află un altar vechi, consacrat Tunătorului Panomphaeus?. 

Acolo zeul vede pe Laomedon puniînd temeliile cetăţii Troia, 
construcţie care se ridică cu muncă grea şi care cere cheltuieli 
mari. Împreună cu tatăl purtător de trident al mării adinci, 
îmbracă chip de muritor şi amîndoi construiesc regelui frigian 
zidurile, învoindu-se să li se dea o plată pentru ziduri. 

Lucrul era gata. Regele refuză să plătească şi, culme a 
necinstei, el jură că nu s-a învoit astfel. „Nu vei rămîne 
nepedepsit", a zis stăpînul mării şi a aplecat toate apele spre 
ţărmul cetăţii avare. Tot ţinutul era acum o întindere de apă. 
Avuţiile agricultorilor au fost răpite. Ogoarele au fost înghiţite de 
valuri. Dar n-a fost îndeajuns această pedeapsă. Fiica regelui a 
fost dată unui monstru marin şi înlănţuită de o stîncă. Alcide?’ o 
liberează şi cere caii făgăduiţi ca răsplată. Laomedon refuză 
plata unui serviciu atit de mare şi eroul cucereşte Troia cea de 
două ori necinstită. Telamon care ajutase pe Alcide în luptă, n-a 
rămas neonorat: o ia pe Hesione” în căsătorie. lar Peleus?’ 

ajunge vestit, căpătând de soţie o zeiţă. El nu se va mîndri mai 
mult cu numele bunicului, decît cu cel al socrului său. Căci dacă 
multora li s-a întîmplat să fie nepoți ai lui Jupiter, lui singur i se 
întîmplă să aibă ca soţie o zeiţă. 


6. Naşterea lui Achille 
Bătrînul Proteus” îi spusese zeiţei Thetis: „Zămisleşte un 
fiu, zeiţă a mării”. Vei fi mama unui tînăr care prin fapte viteze 
va fi mai presus de tatăl său şi va fi numit mai mare decit el." 

Jupiter, deşi simţise că pieptul său se aprinde pentru Thetis, 
totuşi, ca să nu se nască în lume un stăpîn 
mai mare decit el, se stăpîneşte de a se căsători cu ea şi 
renunţă astfel la dorinţele lui, poruncind în schimb nepotului 
său, fiul lui Aeacus, să se bucure el în locu-i de îmbrăţişările 
zeiţei mării. 

Este un golf al Haemoniei?! curbat în formă de arc. Braţele 
astfel i se întind în mare, că, dacă apa ar fi mai adîncă, ar fi port. 
Dar apa abia acoperă nisipul foarte ridicat pe fund. Pămiîntul de 
pe țărm e tare, de nu păstrează nici o urmă şi nu întîrzie drumul 
nimănui. Nu e acoperit nici măcar de vreo algă. Ceva mai 
departe se întinde o pădure de mirt, presărată din loc în loc şi cu 
cîte un măslin. In mijloc este o peşteră, nu se ştie de-i făcută de 
natură sau e o lucrare de artă. Totuşi pare mai mult o lucrare de 
artă. Acolo, Thetis. obişnuiai să vie, adesea goală, şezind pe 
spatele unui delfin supus friîielor tale. Acolo te-a găsit Peleus, 
învinsă de somn şi, fiindcă i-ai respins rugăminţile, el s-a folosit 
de putere, înlănţuindu-ţi trupul cu amîn-două braţele. Dacă nu 
te-ai fi folosit de meşteşugurile tale minunate, schimbîndu-ţi 
chipul în diferite feluri, el te-ar fi cucerit repede. Dar tu, aci devii 
pasăre, şi totuşi el te ţine şi dacă eşti pasăre, aci te faci arbore, 
şi Peleus îmbrăţişează şi arborele, A treia formă a fost a unei 
tigroaice tărcate. Ingrozit de aceasta, Aeacidul îşi desprinde 
braţele de pe corpul ei. Eroul se roagă atunci zeilor mării, 
vărsînd în valuri vin, făcînd sacrificii de animale şi înălţind fum 
de tămiie, pînă ce din mijlocul valurilor profetul din Carpathos*? 
zice: „Aeacidule, vei ajunge la unirea dorită. Cînd se va odihni 
adormită în peştera rece, leag-o, fără să simtă, cu un lanţ 
puternic. Nu te lăsa înşelat, chiar dacă se va preface în o sută 

de chipuri. Ci, orice va fi, ţine-o înlănţuită, pînă ce se va face 
iarăşi ce a fost înainte". 

Acestea a zis Proteus şi şi-a ascuns faţa în valuri, iar valurile 
i-au acoperit ultimele cuvinte. 

Soarele era spre asfinţit şi oiştea carului său atinsese marea 
Hesperiei, cînd frumoasa nereidă*, pără-sind marea, se duce în 
culcuşul ei obişnuit. Abia legase bine Peleus trupul fecioarei şi 
ea, simțind că mem-brele îi sînt înlănţuite, ia forme noi şi întinde 
braţele în toate părţile. În sfîrşit, spune gemînd: „învingi, dar nu 
fără putere divină". Şi devine iarăşi Thetis. Eroul o strînge în 
braţe, dragostea lui e împlinită şi o face pe Thetis mama lui 
Achille. 


7. Crima şi pedeapsa lui Peleus 

Peleus ar fi mers fericit la copil şi la soţie daca s-ar fi ferit de 
crima de a înjunghia pe Phocus*. 

Vinovat de sîngele fratelui său şi alungat din casa 
părintească, el ajunge în pămîntul Trachinei35. Aci domnea fără 
violenţă şi fără omor fiul Luceafărului, Ceyx”, semăniînd la chip 
cu strălucitorul său tată, dar care, în acel timp, trist şi nepotrivit 
cu firea sa deplingea pierderea unui frate. 

Obosit de grijă şi drum, Aeacidul intră în oraş cu puţini 
însoțitori, după ce lăsase nu departe de ziduri, într-o vale 
umbroasă, turmele de oi şi vitele pe care le ducea cu el. 

Cînd i se îngădui să intre în palatul regelui, purtînd în mînă 
cu umilinţă o ramură de măslin, el aminti cine este, cine îi sînt 
părinţii şi numai crima şi-o tăinui. Nespunind care e pricina 
adevărată a fugii, el ceru să fie lăsat să trăiască fie în oraş, fie la 
tară. 

Cu glas binevoitor regele Trachinei îi răspunse astfel: 
„Binefacerile noastre, Peleus, stau la îndemîna oricărui om. Nu 
domnesc peste o tară neospitalieră. La această purtare din 
partea noastră se adaugă şi consideratiuni deosebite: tu ai un 
nume mare şi eşti nepot al lui Jupiter. Nu-ţi mai pierde vremea 
cu rugă-minţi. Vei avea tot ce ceri. Foloseşte-te de tot ce vezi. 
O, de-ai vedea lucruri mai bune!" Şi plîngea Peleus 
şi tovarăşii săi îl întrebară ce pricină îi stîirneşte atita durere. El 
le răspunse: 

„Poate socotiți că această pasăre”, care trăieşte din răpire şi 
e spaima celorlalte zburătoare, a avut în-totdeauna pene. A fost 
om şi-şi păstrează în întregime firea, cât era de îndrăzneţ şi crud 
în război şi pregătit pentru orice luptă. II chema Daedalion, fiu al 
acelui astru care cheamă Aurora şi care pleacă ultimul de pe 
cer. Mi-e dragă pacea. Grija mea a fost să păstrez pacea şi să 
trăiesc viaţă liniştită de familie. Fratelui meu îi plăceau tristele 
războaie. Vitejia lui, care acum răspindeşte frica printre 
porumbiţele din Thisbe, a supus altădată neamuri şi regi. El 
avea o fiică, Chione, foarte frumoasă, care de la virsta de 14 ani 
a plăcut la o mie de peţitori. 

Intorcîndu-se odată Phoebus şi fiul Maiei’, primul de la 
Delphi, iar celălalt de pe virful Cyllene, amîndoi au văzut-o şi 
deodată s-au îndrăgostit de ea. Apollo amină speranţa dragostei 
pentru timpul nopţii. Mercur n-are răbdare să mai aştepte şi, cu 
caduceul ce aduce somn, atinge faţa fecioarei, o adoarme cu 
puterea-i miraculoasă şi îşi împlineşte dragostea. 

Noaptea stropise cerul cu stele. Phoebus se preface într-o 
bătrînă şi are şi el bucuriile dorite. 

Când piîntecele plin al fecioarei a ajuns la timpul său, din zeul 
cu picioarele înaripate se naşte Auto-lycus*, iscusit, priceput la 
orice furt şi vrednic urmaş al tatălui său, făcînd din negru alb şi 
din alb negru. Din Phoebus iese - căci a născut doi fii gemeni - 
Philammon“0, strălucit cîntăreţ din gură şi din chitară. Dar ce 
folos că a născut doi fii deodată şi că a plăcut la doi zei? Ce folos 
că a avut un tată viteaz şi pe săgetătorul Jupiter bunic? Oare nu 
face multora rău şi gloria? Chionei i-a făcut sigur rău. Ea a 
îndrăznit să se socotească mai presus de Diana şi să 
desconsidere frumuseţea zeiței. Dar minia acesteia s-a 
dezlănţuit aprigă: „Voi plăcea prin fapte", a zis ea şi fără 
întîrziere a încovoiat arcul, a întins coarda şi a străpuns cu o 
săgeată limba vrednică de pedeapsă a Chionei. Limba tace, 
glasul şi cuvintele nu mai vin. Pe cînd încerca să vorbească, 
viaţa o părăseşte o dată cu sîngele. 

Am mărturisit durerea pe care am simţit-o în inima mea de 
unchi şi am exprimat fratelui meu cuvinte de mîngiiere. El le-a 
primit nu altfel decît cum primesc stîncile murmurul mării şi-si 
plîngea fiica pierdută. lar cînd a văzut-o pe rug, de patru ori i-a 

venit să se arunce în mijlocul flăcărilor şi de patru ori fiind 
împiedicat a luat-o la fugă şi, asemenea unui taur ce poartă în 
creştet acul înfipt al unui tăun, a alergat pe drumuri neumblate. 
Atunci mi s-a părut că aleargă mai repede decît un om. Ai fi 
socotit că are aripi la picioare. A fugit de toţi şi, dorindu-şi 
moartea repede, s-a urcat pe piscul Parnasului şi s-a aruncat din 
virful unei stînci. Lui Apollo i s-a făcut milă şi l-a schimbat în 
pasăre, susţinîndu-l în cădere cu ajutorul aripilor. Gura i-a făcut- 
o cioc încovoiat, i-a dat unghii încîrligate, curaj la fel cu cel pe 
care-l avea înainte şi o putere mai mare decit îi era trupul. Acum 
este erete, nedrept şi crud cu toate păsările. Suferind, devine 
altora pricină de suferinţă". 

Pe cînd fiul lui Lucifer povestea aceste minuni despre ruda 
sa, soseşte în grabă, gifiind de alergătură, phocidianul Onetor”!, 
păzitor de vite „Vai, Peleus, Peleus, am venit să-ţi vestesc o 
mare nenorocire". Peleus îi porunceşte să spună ce nenorocire 
aduce şi aşteaptă cu nelinişte. Regele Trachinei tremură şi el de 
spaimă. Păstorul povesteşte: „Dusesem pe țărm vitele obosite. 
Soarele era sus, drept la mijloc, distanţa pe care o privea înapoi 
era egală cu cea pe care o vedea că i-a mai rămas înainte. 

O parte din boi îngenuncheaseră pe nisipul galben şi se 
odihneau privind întinsul cîmp de ape; o parte cu paşi întîrziaţi 
rătăceau încoace şi încolo pe mal. Altele înotau în apă şi li se 
vedeau capetele ridicîndu-se 
deasupra valurilor. Lîngă mare e un templu, nici de marmură, 
nici de aur, ci din biîrne groase şi umbrit de o pădure străveche. 
II stăpinesc nereidele şi Nereus”, un corăbier care-şi usca 
reţelele de pescuit pe țărm ne-a spus că aceştia sînt zeii 
templului. În apropiere este un lac înconjurat de sălcii dese, mai 
bine zis o mlaştină pe care a format-o apa stătătoare a mării. De 
aci, urlînd cu mare vuiet, îngrozeşte ţinuturile vecine o dihanie 
mare, un lup. Din pădurile mlaştinii iese cu gura căscată, plină 
de spumă amestecată cu sînge închegat, cu ochii înotînd într-o 
flacără roşie. Deşi sfişiat şi de turbare şi de foame, totuşi mai 
mult îl mînă turbarea. Căci nu se mulţumeşte să-şi astimpere 
foamea blestemată ucigind cîţiva boi, ci răneşte toată cireada şi 
aşterne cu furie totul Ja pămînt. "Chiar unii dintre noi, răniţi 
printr-o muşcătură funestă, pe cînd ne apăram, sîntem daţi mor- 

ţii. Malul şi marginea apei sînt roşii de sînge şi mlaştina răsună 
de mugete. Dar întîrzierea e condamna-bilă şi nu trebuie să 
stăm la îndoială. Cât timp rămîne ceva de făcut, să mergem toţi, 
să punem mîna pe arme şi să ne unim puterea săgeţilor". 

Astfel vorbise păstorul. Peleus e puţin mişcat de această 
pagubă. Amintindu-şi de fapta sa, el înţelege că Nereida trimite 
aceste jertfe umbrei lui Phocus. Regele din Oeta“ porunceşte 
vitejilor săi să se înarmeze şi să ia săgeți puternice. El însuşi se 
pregăteşte să meargă împreună cu ei. Dar soţia sa Halcyone, 
cînd aude larma, sare aşa cum se găsea, cu părul pe jumătate 
împletit şi-l despleteşte şi pe cel pe care-l împletise şi, 
aruncîndu-se de gitul soţului său, îl roagă, unindu-şi cuvintele cu 
lacrimile, să trimită ajutorul fără el şi prin viaţa lui să păstreze 
două vieţi. Fiul lui Aeacus îi răspunde: 

„Alungă-ţi regină, temerile pline de dragoste şi care-ţi fac 
cinste. Meriţi pentru această grijă toată recunoştinţa. Nu-mi 
place să iau armele contra acestei noi arătări. Vreau numai să 
mă rog zeilor mării". 

Era un turn înalt, aşezat pe partea cea mai ridicată a 
țărmului, far iubit de corăbierii obosiţi. Ei se urcă acolo şi privesc 
cu durere taurii trîntiţi la pămînt, şi fiara pustiitoare cu gura 
căscată şi cu părul plin de sînge. Cu miinile întinse spre mare, 
Peleus roagă pe azuria Psamathe“* să-şi potolească minia şi să-i 
dea ajutor. Dar ea rămîne neînduplecată la rugăminţile 
aeacidului. Thetis, rugătoare, obţine iertarea pentru soţ, dar lu- 
pul, aţiţat de plăcerea sîngelui, continuă măcelul, pînă ce a fost 
schimbat în marmură tocmai în momentul cînd era agăţat de 
gitul unei junce s-o sfişie. Corpul, în afară de culoare, şi-a 
păstrat totul. Culoarea pietrei arată că acum el nu mai e lup, că 
acum nu mai e de temut. Totuşi, destinele nu îngăduie fugarului 
Peleus să se aşeze în aceste ţinuturi. Rătăcind exilat, el ajunge 
în Magnezia” şi acolo îl purifică de crima sa haemonianul 
Acastus“$. 


8. Ceyx şi Halcyone 

In vremea aceasta Ceyx, tulburat în sufletu-i neliniştit de 
soarta fratelui său şi de minunile care au urmat, se pregăteşte 
să meargă la zeul din Claros“” ca să consulte oracolele sfinte, 

cum sînt ispitiţi să facă de obicei oamenii. Vrea să se ducă 
acolo, fiindcă nelegiuitul Phorbas cu phlegienii!* oprea drumul 
către Delphi. Totuşi el te informează mai întîi pe tine, prea 
credincioasă Halcyone, de hotărîrea lui. 

Cînd ea auzi de aceasta, îndată un fior de ghiaţă îi pătrunse 
în măduva oaselor. O paliditate foarte ase-mănătoare simcerului 
îi cuprinse faţa şi genele i se umplură de lacrimi. De trei ori 
încercă să vorbească şi de trei ori vocea îi fu sugrumată de 
plinsete, pînă cînd, printre suspine, putu vorbi astfel: 

„Ce greşeală a mea, iubitule, ţi-a schimbat inima? Unde e 
dragostea ta de mai înainte faţă de mine? Acum poţi să pleci 
liniştit şi s-o părăseşti pe Halcyone? Îți place acum drumul lung. 
Iti voi fi mai dragă cînd de departe te vei gîndi la mine. Dar ia 
cel puţin drumul pe uscat. Voi suferi atit, dar nu mă voi teme. 
Dorul meu va fi cruțat de teamă. Mă îngrozeşte marea şi 
imaginea tristă a mării. Prea de curînd am văzut priveliştea unui 
naufragiu şi prea am citit adesea nume pe morminte fără 
trupuri. Să nu-ţi cuprindă sufletul încrederea amăgitoare că ţi-e 
socru urmaşul lui Hippotes“, care poate ţine închise vînturile 
puternice şi cînd vrea domoleşte marea. De îndată ce vinturile 
dezlănţuite s-au aşternut peste mare, nimic nu le e oprit; nici 
pămîntul nu scapă de sub puterea lor, nici valurile. Chiar şi norii 
cerului îi răscolesc şi scot focuri roşii din aprigele ciocniri. Cu cît 
mai mult le cunosc - căci le cunosc şi adesea le-am văzut în 
casa părintească pe cînd eram mică - cu atit socot că ele sînt 
mai de temut. lar dacă hotărîrea ta, scumpe soţ, nu poate fi 
înduplecată de nici o rugăminte şi pleci în mod sigur, ia-mă şi pe 
mine. Vom suferi împreună, şi mă voi teme numai de ceea ce 
îndur şi eu, şi vom răbda amindoi orice va fi. Deopotrivă vom fi 
purtaţi pe întinsul mării". 

Strălucitorul”” soţ este mişcat de cuvintele şi lacrimile fiicei 
lui Eol. Căci nu mai mică este dragostea lui pentru ea. Dar nu 
vrea nici să renunţe la drumul plănuit pe mare, nici s-o ia pe 
Halcyone părtaşă cu el la pericol. El îi spune multe cuvinte care 
ar putea să-i liniştească sufletul ei fricos, dar ea rămîne 
neconvinsă. La acestea adaugă şi o făgăduinţă, singura prin 
care a înduplecat-o: „Desigur, voi avea o lungă întiîrziere, dar pe 

steaua părintească îţi jur că dacă-mi va îngădui soarta mă voi 
întoarce înainte ca luna să-şi umple de două ori discul". 

Cu aceste promisiuni îi sădeşte speranţa reîntoarcerii. 
Porunceşte ca de îndată să fie împinsă corabia pentru plutire şi 
pregătită cu tot armamentul. Văzind aceasta, Halcyone s-a 
speriat iarăşi, ca de o prezicere a viitorului, şi au podidit-o 
lacrimile. A început să-l îmbrăţişeze şi i-a spus cu durere 
cuvintele de despăr-ţire, rămînînd tristă şi zdrobită. lar tinerii cu 
piepturi puternice, sub îndemnul lui Ceyx, mînuiesc vislele pe 
două rînduri şi spintecă valurile cu mişcări făcute de toţi 
deodată. Ea a ridicat ochii umezi şi mai întîi l-a văzut pe soţul ei 
în picioare la pupa încovoiată, făcîndu-i semne de bun rămas cu 
mîna; ea a răspuns la semnele lui. 

Cînd pămîntul a rămas departe şi ochii ei nu mai pot 
recunoaşte faţa soţului, cît poate urmăreşte cu ochii corabia 
care fuge. lar cînd, alunecînd sub orizont, nici aceasta nu se mai 
poate vedea, ea priveşte totuşi pînzele fluturind în vîrful 
catargului. Cînd, în sfîrşit, nu vede nici pînzele, se întoarce 
neliniştită la patul rămas gol şi se întinde în aşternut. Patul şi 
locul înnoiesc lacrimile Halcyonei şi-i amintesc de lipsa soţului. 

Se depărtaseră de port şi vintul mişca frânghiile. Vislaşii 
întorc ramele şi le atîrnă în coasta corăbiei, ridică funiile în vîrful 
catargului şi desfac toate pînzele, care se umflă de vînt. 

Corabia spintecase cam jumătate marea şi pămîntul era la 
distanţă egală şi-ntr-o parte şi-n alta, cînd, pe înoptat, marea 
începe să albească de valuri umflate şi Eurus”!, stîrnit, să sufle 
puternic. „Coboriţi îndată antenele - strigă cîrmaciul - şi 
stringeţi toate pînzele". El porunceşte, dar furtuna care vine din 
faţă îi zădărniceşte ordinele şi vuietul mării nu îngăduie să se 
audă vreo voce. Ei, totuşi, din proprie iniţiativă se grăbesc să 
aşeze ramele pentru vislit. Unii întăresc laturile, alţii smulg 
vînturilor pînzele. Unul scoate apa care a pătruns înăuntru şi 
varsă marea în mare, altul stringe antenele, în timp ce fiecare 
după capul său face acestea, furtuna creşte aspră şi vînturile se 
luptă sălbatic din toate părţile şi vînzolesc valurile înfuriate. 
Cîrmaciul însuşi îşi pierde cumpătul. Nu ştie care e starea 
corăbiei, nici ce ordine să dea, atit de mare e primejdia şi atît de 
mult le este la toţi depăşită priceperea. Bărbaţii strigă, odgoa- 

nele şuieră, valuri mari vuiesc izbindu-se de valuri, văzduhul 
bubuie de tunete. Marea se ridică de parcă e una cu cerul şi 
stropeşte norii cu spumă. Aci mătură nisipul galben de pe fund 
şi capătă culoarea lui, aci se face mai neagră decit undele 
Styxului. Uneori se aşterne şi se albeşte de spumă şopotitoare. 
lar corabia trachiniană urmează aceste mişcări, cînd pe creasta 
unui val, de parcă ar privi din vîrful unui munte văile şi adîncul 
Acheronului*?, cînd, lăsată în jos şi înconjurată de valuri, parcă 
priveşte înaltul cerului din fundul genunii. Adesea coastele izbite 
de valuri răsună cu mare zgomot, întocmai ca zidurile de cetate 
izbite de berbecele de fier sau de catapulte. Şi, după cum leul 
înfuriat, luîndu-şi puteri prin năvala sa. se aruncă cu pieptul 
împotriva armelor şi săgeţilor, la fel valurile, minate de biciul 
vînturilor, se reped în corabie şi trec peste ea. Şi acum ies 
cuiele, smoala se dezlipeşte, încep să se desfacă încheieturile şi 
sa dea drumul apei aducătoare de moarte. Dar iată, o ploaie 
torențială cade din norii cătrăniţi. Ai crede că tot cerul se 
coboară în valuri şi că marea umflată se ridică şi cuprinde tot 
cerul. Ploaia udă pînzele şi apele mării se amestecă cu apele 
cerului. Văzduhul e fără stele şi întunericul nopţii e mărit de 
întunericul furtunii. Îl spintecă totuşi fulgerele, care aruncă 
peste ape lumini licăritoare. Acum valurile dau asaltul chiar 
înăuntrul corăbiei. 

După cum o oaste mai puternică prin numărul vitejilor, cînd 
după o serie de asalturi împotriva unei cetăţi apărate, ajunge în 
sfîrşit s-o cucerească şi dintre o mie de bărbaţi unul singur 
totuşi, minat de dorinţa gloriei, ocupă virful cel mai înalt al 
cetăţii, tot astfel după ce valurile au izbit vijelios de nouă ori 
coastele înalte ale corăbiei, al zecelea val se repede cu şi mai 
mare furie şi nu încetează de a asalta carena obosită decît după 
ce trece prin toate părţile corăbiei ca şi cum ar cuceri-o. Astfel în 
timp ce o parte din valuri caută să pătrundă înăuntru, o altă 
parte a şi pătruns în corabie. Toţi corăbierii tremură, ca locuitorii 
unei cetăţi cînd duşmanii îi sapă unii zidurile pe dinafară, iar alţii 
au şi pătruns înăuntru. Priceperea e neputincioasă, sufletele se 
descurajează şi cîte valuri vin, tot atitea morţi parcă năvălesc şi 
ameninţă. Unul nu-şi poate stăpini lacrimile, altul a rămas 
înmărmurit, acesta numeşte fericiţi pe cei care pot avea un 

mormînt, acela se roagă zeilor şi le cere ajutor. Întinzînd 
zadarnic manile spre cerul pe care nu-l vede. Unuia îi vin în 
minte fraţii şi soţia, altuia casa cu cei dragi şi cu tot ce a rămas. 

Gîndul lui Ceyx este la Halcyone. Ceyx nu vorbeşte decit de 
Halcyone şi, deşi numai de ea îi pare rău, se bucură totuşi că e 
departe. Ar vrea să privească înapoi spre pămîntul patriei, să-şi 
întoarcă pentru ultima dată ochii spre casă. Dar nu ştie încotro. 
Marea fierbe de atita clocot. Întunericul adus de norii ca smoala 
ascunde tot cerul şi pare de două ori noapte. Catargul se frînge 
de năvala unui vîrtej de apă. Se frînge şi cîrma, şi valurile care 
se ridică peste naufragiaţi parcă privesc de sus biruitoare pe 
cele rămase jos şi apoi, ca şi cum ar fi rostogolit în mare Athosul 
sau Pindul, se prăbuşesc cu toată puterea şi greutatea loviturii 
scufundă corabia în adînc. O mare parte din bărbaţi sînt înghiţiţi 
odată cu corabia şi, nemaiputindu-se ridica la suprafaţă, îşi 
găsesc moartea în fundul genunii. Alţii se ţin cu miinile de 
coastele şi de corpul corăbiei. Insuşi Ceyx, cu mîinile cu care 
ţinea sceptrul ţine frînturi din corabie şi, vai! zadarnic invocă pe 
socru şi pe tată. Mai ales pe soţia sa Halcyone o cheamă. Pe ea 
şi-o aminteşte şi chipul ei îl are în gînd. Doreşte ca valurile să-i 
ducă corpul înaintea ochilor ei şi mort să fie înmormîntat de 
miîini prietene. Cit timp se ţine deasupra, de cite ori valurile îi 
îngăduie să deschidă gura, cheamă pe Halcyone şi-i murmură 
numele chiar în valuri. 

lată că, pe deasupra noianelor care-l înconjoară, un arc 
negru de apă se frînge, îi cade în cap ca o casca 
dă şi-l dă la fund. În noaptea aceea Luceafărul a fost întunecat, 
de nu-l puteai vedea şi, fiindcă nu-i era îngăduit să părăsească 
cerul, şi-a acoperit faţa cu nori deşi. 

Fiica lui Eol, neştiutoare a unei nenorociri atît de mari, 
numără nopţile şi, acum pregăteşte hainele cu care are să se 
îmbrace el, acum pe cele cu care are să se îmbrace ea, cînd va 
veni el, şi se amăgeşte cu aşteptări zadarnice. Aduce cu pietate 
tămiie tuturor zeilor. Dar mai presus de orice ea cinsteşte totuşi 
templul Junonei. La altarul acesteia venea pentru bărbatul care 
nu mai era. Se ruga ca soţul ei să fie sănătos, să se întoarcă cu 
bine şi să n-o schimbe cu nici una. Dar din toate rugăciunile, 
doar aceasta din urmă se mai putea îndeplini. 

Zeița nu rabdă mai mult să fie rugată pentru cel mort Şi vrea 
să-i îndepărteze de la altar mîinile funeste: „Iris, vestitoare 
credincioasă a dorințelor mele - zice ea - du-te repede la palatul 
adormit al Somnului şi porunceşte-i să trimită Halcyonei în vis 
chipul lui Ceyx şi să-i facă cunoscut adevărul despre soarta 
soţului ei". _ 

Iris se îmbracă în vălul cel cu o mie de culori şi. Insemniînd 
cerul cu arcul său curb, se îndreaptă spre palatul ascuns sub 
stîincă al regelui viselor. Este aproape de cimmerieni”“ o peşteră 
adîncă, un munte gol, casă şi templu al leneşului Somn, unde 
Phoebus nici în răsărit nici la amiază, nici în asfinţit nu poate 
pătrunde vreodată cu razele. Din pămînt ies nori amestecați cu 
neguri. Lumina e slabă, ca în asfinţit. Acolo, veghe-toarea 
pasăre cu creastă nu cheamă aurora. Şi nu întrerup tăcerea cu 
vocea lor ciinii, sau gisca mai simţitoare decît cîinii. Nu se aud 
nici fiare, nici turme, nici ramuri mişcate de adieri de vînt nu 
scot vreun sunet nici strigăte de limbă omenească. O linişte 
mută domneşte. Totuşi, din fundul peşterii iese rîul Lethe”, ale 
cărui unde, alunecînd cu murmur şopotitor peste pietricele, 
îndeamnă la somn. La intrarea în peşteră înfloresc din belşug 
maci şi ierburi nenumărate, din sucul cărora noaptea umedă 
scoate somnul şi-l împrăştie peste pămîntul cufundat în 
întuneric. In toată această casă nu există nici o uşă care să facă 
vreun zgomot cu deschiderea ei. Nici o pază în prag. In mijlocul 
peşterii se ridică un pat de eben de o singură culoare, cu saltea 
de puf, acoperit cu o cuvertură neagră, unde se culcă zeul, cu 
trupul lîncezit de trîndăvie. 

Ici şi colo, în jurul lui, imitînd tot felul de forme, zac tot atitea 
vise vane, cîte spice într-o holdă, cîte frunze într-o pădure, cît 
nisip pe ţărmul mării. 

Cînd a intrat acolo, fecioara a împrăştiat cu mâna visele din 
cale, casa sfintă a fost luminată de strălu-cirea îmbrăcămintei 
sale. Zeul abia deschizînd ochii îngreuiat; şi toropiţi, se ridică şi 
iarăşi cade în pat şi iarăşi se ridică şi, moţăind, îşi loveşte 
pieptul cu bărbia. In sfîrşit, se trezeşte şi, rezemat într-un cot, o 
întreabă de ce vine, căci o cunoaşte. Ea îi răspunde: 

„Somnule, linişte a firii, somnule, tu, cel mai blînd dintre zei, 
a sufletului pace, şi care alungi grijile, tu, cel care mîngii inimile 

obosite de munca zilei şi le refaci pentru muncă, porunceşte 
viselor, care imită formele adevărate ale vieţii oamenilor, să 
meargă în Trachina la Halcyone şi să-i arate chipul soţului ei 
naufragiat. Aceasta ţi-o porunceşte Junona". 

După ce şi-a îndeplinit misiunea, Iris a plecat, căci nu mai 
putea suporta puterea aburilor. Cînd a simţit că somnul îi 
alunecă în membre, a fugit şi s-a întors prin acelaşi arc al 
cerului, pe unde venise. lar tatăl, din poporul de o mie de copii 
ai săi, trezeşte pe Morfeus, cel priceput în a se preface în chip 
omenesc. Nu imită altul mai iscusit decît el mersul, înfăţişarea şi 
felul vorbirii, folosind şi hainele şi cuvintele cele mai potrivite 
pentru fiecare. Dar el îi imită numai pe oameni. Altul se face 
fiară, se face pasăre, se face şarpe cu corp lung. Pe acesta zeii îl 
numesc lcelon, iar poporul de rînd Phobetor. Al treilea cu 
meşteşugul său deosebit este Phantasos”. El se face cu uşurinţă 
pămînt, piatră, apă, lemn şi orice lucru lipsit de suflet. Aceştia 
trei obişnuiesc noaptea să arate faţa lor regilor şi comandanților. 
Alţii cutreieră prin popor şi printre oamenii de jos. Pe aceştia 
bătrînul îi trece cu vederea. Din toţi fraţii, Somnul îl alege pe 
Morfeu, care să ducă mesajul Thaumantidei5?. Apoi, cuprins de 
moleşeală, îşi pune iarăşi capul jos şi se cuibăreşte în adîncul 
aşternutului. Morfeu zboară prin întuneric, fără zgomot de aripi, 
şi într-o clipă ajunge în cetatea hemoniană*. Îşi pune aripile la o 
parte şi ia chipul lui Ceyx. 

Cu înfăţişarea acestuia, palid ca un cadavru, fără vreo 
îmbrăcăminte, se opreşte lângă patul nenorocitei soţii. Barba îi e 
udă şi picături de apă i se scurg din păr. Plecîndu-se deasupra 
patului, cu faţa scăldată în lacrimi, el vorbeşte astfel: 

„Recunoşti pe Ceyx, nenorocită soţie? Sau chipul îmi este 
schimbat de moarte? Priveşte! Mă vei cunoaşte şi vei găsi. În loc 
de soţ, umbra soţului tău. Rugăciunile tale, Halcyone, nu ne-au 
adus nici un ajutor. Am murit. Nu mai nădăjdui în întoarcerea 
mea. Innoratul Austru a prins corabia pe marea Egee şi, după ce 
a hărţuit-o într-o furtună groaznică, a scufundat-o. Gura mea, 
care zadarnic chema numele tău, au acoperit-o valurile. Acestea 
nu ţi le vesteşte cineva despre care trebuie să te îndoieşti, nu 
auzi acestea din zvonuri vagi. Eu însumi naufragiat, am venit să- 
ţi fac cunoscut destinul meu. Haide, scoală-te, varsă lacrimi, 

îmbracă haine de doliu şi nu mă trimite neplins la umbrele 
Tartarului". 

La aceste cuvinte Morfeu a adăugat şi gestul, pe care ea să-l 
creadă că e al soţului ei. lar plînsul şi gesturile miinilor parcă 
erau cu adevărat ale lui Ceyx. Halcyone geme, lăcrimează, 
mişcă prin somn braţele şi, căutînd corpul soţului, îmbrăţişează 
aerul. „Rămii, - strigă ea - unde te duci? Vom merge împreună". 
Tulburată de vocea sa şi de imaginea bărbatului, se trezeşte din 
somn şi mai întîi se uită dacă el e acolo unde fusese cu o clipă 
mai înainte, căci servitorii, alergind la strigătul ei, aduseseră 
lumini. Cînd vede că nu e nicăieri. Îşi izbeşte faţa cu palmele, îşi 
sfişie îmbrăcămintea de la piept, îşi loveşte pieptul şi nu se mai 
gîndeşte să-şi despletească părul, ci îl smulge. 

Doica o întreabă de ce plinge. „Halcyone nu mai este", - 
răspunse ea. Nu mai este, a murit cu Ceyx al său. Lăsaţi 
cuvintele de mîngiiere. El a murit în naufragiu. L-am văzut, l-am 
recunoscut şi am întins mîinile spre el ca să-l rețin să nu plece. A 
fost o umbră. Dar totuşi era umbra limpede şi adevărată a 
soţului meu. Dacă mă întrebi cum era, el n-avea privirea 
obişnuită şi faţa nu-i strălucea ca înainte. 

L-am văzut palid şi gol, cu părul încă umed, nenorocita de 
mine. lată, a stat nefericitul chiar aici în locul acesta - şi căută 
să vadă dacă a lăsat vreo urmă. De asta mă temeam eu cu 
presimţiri în suflet şi mă rugam să nu te încredinţezi vînturilor şi 
să fugi de mine. Dar, fiindcă tu plecai la moarte, voiam să mă fi 
luat şi pe mine cu tine. Cu tine trebuia să plec, cu tine. Căci n-ar 
fi rămas ceva din timpul vieţii pe care să nu-l fi trăit cu tine şi 
moartea nu ne-ar fi despărţit. Acum pier departe de tine. Sînt 
purtată de valuri departe de tine şi marea mă are fără tine. 
Dacă aş căuta să trăiesc mai departe, dacă aş lupta să 
supraviețuiesc unei dureri atît de mari, sufletul mi-ar fi mai crud 
decît însăşi marea. Dar nu voi lupta şi nu te voi părăsi, ne- 
fericitule. 

Te voi urma cel puţin acum şi, dacă nu ne va uni urna în 
mormînt, cel puţin inscripţia ne va uni, dacă nu vor fi oasele 
mele alături de oasele tale, cel puţin va fi numele meu lîngă 
numele tău". 

Durerea o împiedică să vorbească mai mult; fiecare cuvint e 
întrerupt de plins şi gemete ţişnesc din inima zdrobită. 

A doua zi de dimineaţă Halcyone iese din palat, se duce pe 
țărm şi se opreşte în locul de unde îşi privise soţul la plecare. 
„Aici a stat - zice ea - dincoace pe țărm; cînd a ridicat ancora de 
plecare m-a sărutat". Şi pe cînd îşi aminteşte acestea şi le 
însemnează cu ochii, îşi aruncă privirile peste valuri. Vede ceva 
la o oarecare depărtare, ca un corp, în apa limpede. La început 
era în îndoială asupra ceea ce vedea. Dar după ce apa l-a adus 
niţel, deşi era tot departe, se vedea bine că e corp omenesc. Nu 
ştia cine este, dar era un înecat şi o presimţire a cutremurat-o. 
Plîngîndu-l ca pe un necunoscut, a zis: „Vai, nenorocitul de tine 
şi de soţia ta, dacă ai vreuna!" Miînat de valuri, corpul ajunge 
mai aproape şi, cu cît îl priveşte mai mult, cu atit e mai 
tulburată. Acum a ajuns aproape de pămînt, acum ar putea fi 
cunoscut. Era soţul ei! „El este" strigă ea şi-şi sfişie faţa, părul, 
îmbrăcămintea şi, întinzînd miini tremurătoare spre Ceyx, zice: 
„Aşa, prea scumpul meu soţ, nefericitul de tine, aşa te întorci la 
mine!" 

Pe marginea mării se ridică un dig făcut de mina omenească, 
pentru a înfrînge prima furie a valurilor şi pentru a obosi năvala 
apei. De pe acesta a sărit şi-a fost de mirare cum s-a putut 
întîmpla aceasta: zbura şi, străbătind aerul cu pene de curînd 
ieşite, devenită pasăre, atingea creasta valurilor şi, pe cînd 
zbura, din gura ei devenită cioc subţire ieşea un țipăt asemenea 
strigătelor de durere. lar cînd a atins corpul mut şi fără sînge al 
lui Ceyx, îmbrăţişindu-i corpul drag cu aripile, i-a dat zadarnice 
sărutări cu ciocul tare. Privitorii se îndoiau dacă Ceyx a simţit 
aceasta, sau dacă mişcarea valurilor a făcut ca el să pară că şi-a 
ridicat capul. Dar el simţise. Zeii de sus, făcîndu-li-se în sfîrşit 
milă de ei, i-au schimbat pe amindoi în păsări“. lubirea le-a 
rămas aceaşi, potrivnică destinului. Şi păsări, au rămas cu 
aceeaşi legătură de căsătorie. Se unesc şi fac pui. Şi în timpul 
iernii şapte zile cloceşte Halcyone liniştită în cuibul ce stă 
deasupra apei. Atunci drumul pe mare e sigur. Eol păzeşte 
vînturile închise şi le opreşte să iasă, iar marea îi adăposteşte 
nepoţii. 

9. Metamorfoza lui Aesacus în scufundaci 

Un bătrîn le priveşte zburînd în jur, peste ape şi laudă iubirea 
lor păstrată pînă la sfîrşit. 

Altul, sau poate tot el, cum s-a întîmplat, a zis: „Şi acesta, pe 
care-l vezi trecînd marea cu picioarele strînse şi întinzînd ciocul 
lung de scufundări, a fost tot vlăstar regesc. Şi dacă îi cauţi 
obiîrşia şi coborîndu-te îi iei în şir strămoşii lui, aceştia sînt: Ilus, 
Assaracus, Ganymede cel răpit de Jupiter, bătrînul Laomedon şi 
Priamt!, căruia i-a fost dat să vadă ultimele zile ale Troiei. 
Acesta a fost fratele“? lui Hector şi dacă nu şi-ar fi împlinit 
destinul din prima tinereţe, poate n-ar avea numele mai prejos 
de Hector, deşi pe acesta l-a născut o urmaşă a lui Dymas®. Se 
spune că nimfa Alexirhoe, fiica rîului Granicus$* cel cu două 
braţe, a născut pe Aesacus pe ascuns, la poalele umbrosului Ida. 
Acesta ura cetăţile şi, plecînd din palatul strălu-citor al tatălui 
său, îi plăcea să trăiască în munţi şi la ţară, departe de orice 
ambiţie. Nu se ducea la adună-rile din Ilion decit rar. Totuşi, 
inima nu i-a rămas de necucerit şi nesimţitoare în faţa dragostei. 

După ce urmărise de multe ori prin toate pădurile pe 
Hesperia, fiica lui Cebren®, o vede o dată pe malul tatălui său 
uscîndu-şi la soare părul revărsat pe umeri. Cînd a simţit că e 
văzută, nimfa a fugit ca o cerboaică speriată de lup, ca o rață 
sălbatică surprinsă de vultur departe de lac. Eroul troian o 
urmăreşte şi, în fugă, pe el îl face sprinten iubirea, iar pe ea 
teama. 

lată că un şarpe ascuns în iarbă muşcă de picior pe fugară şi 
din dintele încovoiat îi lasă veninul în corp. Fuga ei încetează 
odată cu viaţa. Nebun de durere, el îmbrăţişează trupul 
neînsufleţit şi strigă: „îmi pare rău, tare îmi pare rău că te-am 
urmărit. Dar nu m-am gîndit la aceasta. Nu trebuia să înving cu 
acest preţ. Noi doi te-am pierdut, nefericite! Rana o ai de la 
şarpe şi pricina ranei, de la mine. Eu aş fi mai criminal decit 
acest animal, dacă nu ţi-aş trimite mîngiieri de moarte prin 
moartea mea". 

Astfel a vorbit şi s-a aruncat în mare de pe o stîncă roasă de 
valuri. Fiindu-i milă de el, Thetis i-a înce-tinit căderea: 
acoperindu-l cu aripi, l-a făcut să plutească şi nu l-a lăsat să-şi 
găsească moartea dorită. Indrăgostitul se indignează că e 

constrîns să trăiască fără voia lui şi că se pun piedici sufletului 
care vrea să iasă din locaşul său mizerabil. Cum primise de 
curînd aripi, se ridică în zbor şi se aruncă din nou în valuri. 
Aripile îi încetinesc căderea. Aesacus se înfurie şi intră cu capul 
în jos în adînc şi caută fără sfîrşit calea 
morţii. Dragostea l-a slăbit. Picioarele îi sînt lungi, gitul de 
asemenea şi capul departe de trup. 

lubeşte marea şi are numele de scufundaci, fiindcă-i place să 
se scufunde în ea. 


1 Ciconii, vezi nota 1, Cartea X. 

2 Erinnys, vezi nota 21, Cartea |. 

? Berecynius, munte în Frigia. 

1 Menade, bacante, erau participantele la serbările în cinstea 
lui Bacchus, care mergeau în fruntea procesiunii, despletite şi pe 
jumătate goale, țipind şi învirtind tyrsul, un baston lung 
înconjurat cu frunză de viță şi având la vârf un fruct de brad. Ele 
erau aşa de furioase, că sfâşiau pe oricine li se vărea că este 
indiferent față de cultul lui Bacchus. 

* Methymna, oraş în insula Lesbos, în marea Egee. 

* Edonide, care locuiesc la poalele Edonului, o parte a 
muntelui Haemus (Balcanii de azi). 

7 Timolul şi Pactolul, vezi notele 6 şi 7. Cartea VI. 

2 Silenus, educatorul din copilărie şi tovarăşul nedespărțit al 
lui Bacchus. 

? Eumolp, fiul lui Neptun, poet din Tracta şi preot al zeiței 
Ceres, a emigrat în Attica, unde a întemeiat misterele de la 
Eleusis. Ovidiu îi dă atributul de ceeropid (atenian, de la Cecrops 
întemeietorul Atenei) fiindcă Eleusis era în apropiere de Atena. 

10 Istoricul Justin (sec. II e.n.) spune că regele Frigiei, Midas, 
inițiat în misterele bachice, a introdus în ţara sa cultul lui 
Bacchus. 

Lucifer, vezi nota 11, Cartea Il. 

12 Berechynthos, munte în Frigia, patria lui Midas. 

'5Hesperide, nimfe, fiice ale nopții, care locuiau într-o insulă 
aproape de muntele Atlas, la marginea pămân-tului, după cum 
socoteau cel vechi, unde apune soarele. Ele aveau o grădină 

plină cu meri care făceau mere de aur şi era păzită de un balaur 
cu o sută de capete. Vezi nota 19, Cartea IV. 

14 Ceres, zeița agriculturii şi a cerealelor: darurile ei, 
mâncărurile. 

15 Vinul, băutura lui Bacchus. 

16 Lenaeus, epitet al lui Bacchus. 

17 Sardea, vechea capitală a Lydlei, aşezată pe râul Pactol. 

15 Pan, zeul păstorilor şi al turmelor. 

1 Hypaepa, orăşel în Lyclia. 

2 Plectrui, vezi nota 45. Cartea II. 

21 Delianul. vezi nota 40, Cartea |. 

2 Laomedon, rege în Troia, tatăl lui Priam. 

3 Marea lui Helle, Hellespont, de la numele lui Helle (fiica lui 
Athamas, rege în Beoţia, şi a Nepfielei) care s-a inecat în 
această mare, pe când călătorea cu fratele său Phryxus spre 
Colchida pe un berbec cu lână de aur. Vezi şi nota 4, Cartea VII. 

24 Sagaeu, port lângă Troia: Rhoeteum, promontoriu lângă 
Troia. 

25  Panomphaeus, epitet al lui Jupiter  însemnind 
atoateştiutorul, cel ce prezice viitorul. 

26 Alcide, nume dat lui Hercule, de la Alceu, bunicul său. 

7 Hesione, fiica lui Laomedon. 

2 Peleus, fratele lui Telamon, s-a căsătorit cu Thetis, zeiță a 
mării, şi din această căsătorie s-a născut eroul Achille. 

?? Proteus, zeu marin, vesiit prin metamorfozele sale. Vezi şi 
nota 3, Cartea ll. 

3 Aeacus, tatăl lui Peleus, era fiul lui Jupiter şi al Eginei, sau, 
după alte legende, al Europei. 

31 Hucmonia, vezi nota 52, Cartea |. 

31 Carpalhos, insulă în Marea Egee. În această insulă îşi avea 
reşedinţa Proteus şi de aceea e numit profetul din Carpatios. 

33 Thetis era una dintre fiicele lui Nereus, divinitate marină, şi 
ale lui Doris, de asemenea divinitate marină, care la rândul ei 
era fiica Oceanului şi a lui Tethys, zeiță a mării şi mamă a 
nimfelor apelor. 

34 Phocus, fiu al lui Aeacus, frate cu Peleus şi cu Telamon. 

33 Trachina, oraş în Thessalia, la poalele muntelui Oeta, 
reşedinţă a regelui Ceyx şi locul unde a murit Hercule. 

35 Ceyx era fiul lui Lucifer şi se credea împreună cu soția sa 
Alcyona, fiica lui Eol, zeul vinturilor, deopotrivă cu Jupiter şi cu 
Junona, fapt pentru care au fost metamorfozați în păsări. 

37” Daedalion, rege în Thisbe, din Beoţia, era de asemeni fiul 
lui Lucifer şi al Aurorii şi pentru rapacitatea lui a fost transformat 
în erete. Ținutul, Thisbei era renumit în epoca homerică prin 
porumbeii săi sălbatici şi legenda vrea să explice apariția 
eretelui ca duşman al porumbeilor. 

“5 Maia, fiica, lui Atlas şi a Pleionei, era mama lui Mercur. 
Precum s-a mai arătat, Apollo avea un templu renumit la Delphi, 
iar Mercur se născuse pe muntele Cyllene. 

3? Autolycus, priceput în şiretlicuri, a fost totuşi învins în 
înşelăciune de către Sisyphus, căruia i-a dat în căsă-torie pe 
fiica sa Amicleea, iar aceasta a născut pe Ulysse, care era astfel 
nepot după mamă al lui Autolycus. 

+ Philammon, fiu al lui Apollo şi tată al lui Thamyris, a fost al 
doilea care a luat premiul pentru muzică şi poezie la 
concursurile de la Delphi. 

+1 Onetor era original din Phocidu, ținut în Grecia centrală. 

+2 Nereus, vezi nota 33 de mai înainte. 

3 Ceyx era rege în Trachina, care se găsea la poalele 
muntelui Oeta şi de aceea Ovidiu îl numeşte regele din Oeta. 

+ Psamathe, nimfă a mării, mama lui Phorcus. 

“2 Magnezia, provincie în Thessalia, pe malul Morii Egee. 

+ Acastus, fiul regelui thessallan Pelias, tatăl Laodamiei şi 
frate al Alcestei. Haemonia, cum am mai notat, e un vechi nume 
al Thessaliei. 

+ Claros, mic oraş în îonia; aci zeul Apolio avea un templu şi 
un oracol vestit. 

+5 Phorbas, fiul lui Hapithus şi şeful phlegienilor, aținea calea 
celor care mergeau la templul de la Delphi şi-i silea să se lupte 
cu el, pentru ca aceştia să se întărească - zicea el - în vederea 
concursurilor pythice. Apolio pre-făcut în atlet, l-a răpus. 

+9 Eol, tatăl Halcyonei, era nepotul lui Hiopotes. 

30 Ceyx era fiul Luceafărului. 

“1 Eurus, vânt de sud-est 

52 Acheronul, râu în infern. 

5 ris, fiica lui Thaumas, confidenta zeilor, zeiță a 
curcubeului. 

+ Cunmerienii, în poveştile antice, popor care locuia într-un 
ținut veşnic cufundat în întuneric, spre marginea de apus a lumii 
cunoscute pe atunci. 

“> Lethe, rîu în infern, din care beau cei morţi pentru a uita 
cu desăvârşire viaţa de pe pămint. 

€ Morfeu este, precum se vede, fiul somnului şi al nopții, 
primul dintre vise, iar nu zeul somnului, cum se crede de obicei. 
In greceşte morfe înseamnă formă, chip, de unde metamorfoză. 

*” Nume greceşti. Icelon inseamnă cel ce imită figurile, 
Phobetor cel ce înspăimintă. Phantasos cel ce aduce închipuirile 
fantastice. 

“5 Thaumantida, epitet al zeiței Iris, care era fiica lui 
Thaumas. 

*% Cetatea hemoniană, Trachina, care se găsea în Thessalia 
numită şi Haemonia. 

6 Lăstuni. 

*1Sunt arătaţi o parte din strămoşii lui Aesacus, a cărui 
metamorfoză în scufundac poetul o povesteşte mai departe. Fiii 
lui Tros, întemeietorul Troiei, şi anume: llus, de la care Troia se 
numea şi llion, Assaracus şi Ganyme-de pe care Jupiter l-a luat 
în cer si l-a făcut paharnicul zeilor, apoi Laomedon, sub domnia 
căruia au fost ridicate zidurile Troiei şi Priam, fiul lui Laomedon 
şi ultimul rege al Troiei, sub care cetatea a fost cucerită de 
greci. 

€ Aesacus era frate cu Hector, ca fiu al lui Priam din prima 
căsătorie. 

& Priam, avea pe Aesacus din prima căsătorie cu Alexirhoe 
iar Hector (împreună cu Ilioneea, Cassandra, Polyxenia, Paris şi 
Polydor) era fiul lui Priam din căsătoria cu Hecuba, fiica lui 
Dymas. 

1 Granicus, rîu în Mysia. 

5 Cebren, zeul unui rîu din regiunea Troiei, era tatăl 
Hesperfei, despre care se povesteşte mai departe, şi al Oenonei, 
sotia lui Paris înainte de răpirea Elenei. 

CARTEA XII 


1. Sacrificiul Iphigeniei, 

2. Palatul Zvonului. Metamorfoza lui Cycnus în lebădă; 

3. Povestirea lui Nestor. Metamorfoza fecioarei Cenis în 
bărbat, apoi în pasăre. Lupta dintre centauri şi lapiti; 

4. Metamorfoza lui Periclymenus în vultur, 

5. Moartea lui Achille. 


1. Sacrificiul lphigemei 

Tatăl Priam nu ştie că Aesacus trăieşte schimbat în pasare 
şi-i plingea moartea. Hector cu fraţii i-au făcut chiar ceremonia 
înmormîntării la mormîntul care n-avea de la cel plins decit 
numele. Paris a lipsit de la trista slujbă, căci era departe şi 
aducea în patrie, odată cu soţia pe care o răpise, prăpădul unui 
lung război. O mie de corăbii se strîng şi pleacă în urmărirea lui 
cu tot poporul pelasg!. Dar răzbunarea grecilor este aminată, 
căci vînturile furioase sînt împotrivă. Corăbiile gata de plecare 
sînt nevoite să aştepte în portul Aulida?. Aici, după obiceiul 
strămoşesc, se pregătesc sacrificii lui Jupiter. Cînd altarul vechi 
a fost luminat de focurile aprinse, danaii* au văzut un balaur 
alburiu urcîndu-se într-un platan ce se înălța lîngă focul de 
sacrificiu. In vîrful arborelui era un cuib cu opt pui de pasăre. 
Şarpele i-a înşfăcat şi pe ei şi pe mama lor care zbura despe- 
rată în jurul cuibului, şi i-a înghiţit în pîntecele-i lacom. Toţi au 
rămas  înmăr-muriţi. Dar preotul Thestoride*, prezicătorul 
adevărului, spune aceste cuvinte: „.Bucuraţi-vă pelasgi! Vom 
învinge. Troia va cădea, dar îndelungate vor fi ostenelile 
noastre. Cele nouă păsări cuprind anii de război". Şarpele, cum 
era încolăcit pe ramurile verzi ale arborelui, se făcu piatră şi 
piatra păstrează chipul şarpelui. 

Nereus stă aprig în apele aoniene” şi războinicii nu pot pleca 
pe mare. Sînt unii care spun că Neptun însuşi ocroteşte Troia, 
fiindcă el îi construise zidurile. Spun unii, dar nu şi Thestoride. El 
tace, căci ştie că minia zeiţei fecioare nu poate fi împăcată decit 
cu sîngele unei fecioare. Interesul obştesc a învins mila şi tatăl 
s-a supus datoriei sale de rege. In faţa slujitorilor care plîngeau. 

Iphigenia este adusă la altar pentru a da jertfă sîngele ei curat. 
Zeița înduplecată a acoperit totul într-un nor şi se spune că, în 
mijlocul slujbei şi al mulţimii care se ruga adunată la sacrificiu, 
fecioara din Mycene a fost înlocuită cu o căprioară. Astfel, după 
ce Diana a fost îmblînzită prin acest sacrificiu, odată cu miînia 
Phoebei“ a cedat şi mînia mării. O mie de corăbii primesc vintul 
din spate şi, după multe întîmplări, ajung la ţărmul frigian. 


2. Palatul Zvonului. Metamorfoza lui Cycnus în lebădă 

Este în mijlocul universului, între pămînt, mare şi spaţiile 
cereşti, un loc de hotar al acestor trei lumi, de unde se vede tot 
ce se petrece pretutindeni, oricît de departe ar fi, şi orice sunet 
e auzit aici, de urechi totdeauna gata să asculte. E locuinţa 
Zvonului. Casa îi este aşezată pe vîrful unui munte. Nenumărate 
mii de intrări şi ieşiri o ţin zi şi noapte deschisă, neavînd nici un 
fel de uşă. Toată e făcută din aramă răsună-toare. Toată 
freamătă şi răsună de voci şi duce mai departe ce aude. 
Înăuntru nu există nici un colţişor de linişte. nici o parte de 
repaus. Totuşi nu e zgomot, ci un murmur surd, ca al valurilor 
mării, cînd se aud de departe, sau ca ecoul îndepărtat al unui 
tunet. Vin şi pleacă din casă ca o mulţime, ca un popor uşor, o 
mie de zvonuri, de minciuni amestecate cu adevăruri, aleargă 
pretutindeni în cuvinte confuze şi zboară într-una. Dintre 
acestea, unele umplu urechile de vorbe. Altele povestesc mai 
departe cele ce aud şi închipuirea creşte şi fiecare adaugă ceva 
celor auzite. Aci e Credulitatea, acolo Eroarea îndrăzneață şi 
Bucuria deşartă, Temerile pline de groază, Răzvrătirea ce 
izbucneşte pe neaşteptate şi Şoaptele din izvor îndoielnic. 
Zvonul vede ce se petrece în cer, pe pămînt şi pe mare şi 
cercetează cu ochi atent universul. El răspîndise ştirea că vasele 
greceşti vin pe mare cu o oaste vitează. Troienii nu-şi aşteaptă 
duşmanul fără apărare. Opresc intră-rile în cetate şi întăresc 
paza coastei. Cel dintii cazi tu, Protesilaus”, de sulița lui Hector 
împlinitoare de destin. Războiul începe cu această mare 
pierdere pentru greci şi numele de viteaz al lui Hector ajunge 
cunoscut. Dar şi frigienii*, nu cu sînge puţin au simţit ce poate 
mîna aheilor. Ţărmurile Sigeului? sînt roşii de sînge. 

Cycnus', fiul lui Neptun. dăduse morţii o mie de bărbaţi. 
Achille, înălţat pe carul său de luptă, doboară la pămînt trupele 
străine cu lovituri de suliță de Pelion!! şi, căutînd în bătălie pe 
Cycnus sau pe Hector, îl întîilneşte pe Cycnus. Moartea lui Hector 
era amiînată pentru al zecelea an. Achille, îndemniînd caii cu 
piepturile albe, conduce carul împotriva duşmanului şi, 
pregătind cu braţ sigur sulița tremurătoare, zice: „Oricine eşti, o, 
tinere, să ai miîngiierea morţii că ai fost răpus de haemonianul 
Achille". Atît a spus Aeacidul. După voce a urmat o suliță 
puternică. Dar deşi sulița mînuită sigur a mers drept la ţintă, 
totuşi n-a făcut nici o vătămare. Virful de fier, ca şi cum ar fi fost 
turtit, n-a pătruns în pieptul adversarului. „Fiu de zeiţă - se 
adresează Cycnus lui Achille - căci te cunosc după faimă, ce te 
miri că rana este departe de mine? Nu-mi este de ajutor acest 
coif pe care-l vezi cu egretă galbenă de coamă de cal, nici scutul 
pe care-l ţin în mâna stângă. Acestea le am ca podoabă. ŞI 
Marte obişnuieşte să ia arme din acestea. Voi renunţa la 
folosirea lor şi voi rămîne totuşi mai departe nevătămat. Este 
ceva a fi născut nu de o nereidă, ci de însuşi acela care 
stăpîneşte pe Nereus şi pe fiicele acestuia şi toată marea". 
Acestea a zis şi a trimis împotriva Aeacidului!? o săgeată care a 
lovit scutul curb, a străpuns carapacea de aramă şi nouă discuri 
din piei de bou din care era făcut scutul, iar în al zecelea s-a 
oprit. Eroul a scos-o şi cu mina-i puternică a trimis înapoi 
săgeata tremurătoare. Corpul i-a rămas iarăşi fără rană şi 
teafăr. Nici a treia săgeată n-a fost în stare să-l străpungă pe 
Cycnus, deşi acesta îşi desfăcuse pieptul şi-l oferise loviturii. 
Achille s-a înfuriat, ca un taur care în arena unui circ se repede 
cu coame amenințătoare împotriva pînzei de purpură care-l aţiţă 
şi pe care vede că zadarnic o atacă. Eroul cercetează totuşi 
dacă nu i-a ieşit suliţei fierul. Era fixat în lemn. „Aşadar mîna 
mea e slabă - zise el - şi puterile pe care le-a avut înainte s-au 
istovit împotriva unuia singur? Căci desigur a fost puternică 
atunci cînd am despicat cel dintii zidurile lyrnesiene, cînd am 
umplut de sînge Tenedosul şi Theba, oraşul lui Eetion, sau cînd 
Caycus a curs roşu ca purpura de măcelul atitor oameni răpuşi 
de mine şi Telephus a simţit de două ori puterea săgeţilor 

mele”. Şi aici, din atîţia ucişi pe care i-am lăsat grămezi pe țărm 
văd că mîna mea a fost şi este puternică". 

A zis şi, ca şi cum n-avea destulă încredere în victoriile 
trecute, a aruncat sulița în lycianul Menaete!*, un om din popor 
ce se găsea în faţa lui, şi i-a străpuns în acelaşi timp şi platoşa şi 
pieptul de sub platoşă. Pe cînd acesta pe moarte se zbătea 
lovind pămîntul cu creştetul, el i-a scos fierul ucigaş din rana 
caldă şi a zis: „Aceasta e mîna, aceasta e sulița cu care am 
învins acum. Mă voi folosi de amîndouă. Mă rog zeilor să am 
acelaşi rezultat". Astfel vorbeşte şi atacă pe Cycnus. Săgeata nu 
rătăceşte şi, mergind la ţintă, loveşte umărul stîng al 
adversarului, de unde însă sare înapoi ca dintr-un zid, sau ca 
dintr-o piatră tare. Totuşi vede pe Cycnus însemnat cu sînge 
unde fusese lovit, dar se bucură degeaba Achille: nu era vreo 
rană, ci sîngele era al lui Menaete. Atunci, repezindu-se înfuriat, 
sare din carul înalt şi atacă de aproape cu sabia pe duşma-nul 
care rămînea nepăsător. Vede că sabia găureşte scutul şi coiful, 
dar se sfărimă de corpul tare al lui Cycnus. Aceasta n-o mai 
poate răbda şi, apucînd scutul, îl loveşte de trei-patru ori pe 
adversar în faţă, iar cu minerul îi dă în tîmplă. Cycnus se dă 
înapoi speriat, dar Achille îl urmăreşte de aproape, îl ameţeşte, 
îl încolţeşte şi nu-i dă nici un pic de răgaz. Teama pune stăpînire 
pe Cycnus, înaintea ochilor înoată întune-ricul, o ia la fugă 
înapoi, dar în fugă se împiedecă de o piatră şi cade jos. Achille 
se ţine după el, îl apucă cu toată puterea, îl întoarce cu faţa în 
sus şi-l fixează la pămînt. li pune genunchii pe piept, îl apasă 
puternic cu scutul, trage de legătura coifului care era înnodată 
sub bărbie, îl stringe de git şi-i opreşte răsuflarea. Se pregătea 
să despoaie de arme pe cel învins, cînd vede că nu mai 
rămăseseră decît armele. Zeul schimbase corpul fiului său într-o 
pasăre albă!" de apă, păstriîndu-i numele pe care îl avusese pînă 
atunci. 


3. Povestirea lui Nestor; Metamorfoza fecioarei Cenis în 
bărbat, apoi în pasăre. 
Lupta dintre centauri şi lapiţi 
Această osteneală, această luptă a adus o odihnă de mai 
multe zile ambele tabere au poposit lăsând armele. De o parte 

straji tauri şi lapiţi stăteau de veghe şi păzeau zidurile frigiene şi 
de cealaltă alte străji la fel de veghetoare păzeau şanţurile 
argolice. 

Era o zi de sărbătoare, şi Achille, învingătorul lui Cycnus, 
îmblîinzea pe Pallas prin sîngele unei vaci împodobite cu 
panglici. Pusese pe altarul încins măruntaiele acesteia şi mirosul 
de carne arsă, plăcut zeilor, se ridică în aer. Sacrificiul îşi are 
partea sa, iar cealaltă parte este dată la masă. Fruntaşii se 
aşază pe laviţă şi-şi umplu stomacurile cu carne friptă şi-şi 
uşurează grijile şi setea cu vin. Nu-i desfată chitarele, nici 
cîntecele din gură, nici lungul flaut de sîmcer cu multe găuri, ci- 
şi petrec noaptea vorbind. Pricină de sfat este vitejia. Discută 
despre lupta duşmanului şi a lor şi găsesc cu cale să amintească 
pe rînd de primejdiile ce i-au ameninţat şi prin care au trecut. 
Căci despre ce era să vorbească Achille? Sau ce avea să se 
vorbească mai potrivit în faţa marelui Achille? Mai ales ultima sa 
victorie încheiată prin răpunerea lui Cycnus a fost discutată. Li 
s-a părut tuturor o minune că trupul tînărului, nepătruns de nici 
o săgeată, nu căpăta nici o rană şi respingea fierul. De aceasta 
se mirau şi Aeacidul şi acheii. cînd Nestor grăi astfel: 

„Cycnus a fost în timpul vostru unicul dispreţuitor al fierului 
şi nerănit de nici o lovitură. Dar eu însumi odinioară am văzut pe 
Caeneus Perrhaebul!" răbdînd o mie de lovituri, fără ca trupul 
să-i fie în vreun fel rănit, pe Caeneus Perrhaebul care, strălucit 
în fapte, a locuit în Othrys”. Şi, ceea ce era mai minunat la el se 
născuse femeie". 

Toţi cei de faţă sînt impresionați de această nouă minune, şi- 
| roagă să le-o povestească. Intre ei, Achille zice: „Haide spune, 
o, bătrîn meşter la povestit. înţelepciune a vremii noastre'5, căci 
toţi avem aceeaşi dorinţă să auzim cine a fost Caeneus, cum s-a 
transformat din femeie în bărbat, în ce armată Irai cunoscut şi în 
vălmăşagul cărei lupte, de cine a fost învins, de a fost cumva 
învins de cineva?" 

Atunci bătrînul răspunde: 

„Deşi timpul scurs de-atunci îmi umbreşte amintirea faptelor 
şi multe poate îmi scapă, totuşi îmi amin- 
tesc de multe pe care le-am văzut în cei dintii ani şi nu e ceva, 
între atitea întîmplări de război, sau de acasă, care să se fi 

întipărit în mintea mea mai mult decit acel fapt. Şi dacă pe 
cineva lunga bătrineţe a putut să-l facă spectatorul multor 
lucruri, apoi eu am trăit două sute de ani şi acum sînt în al 
treilea veac. Vestită în frumuseţe a fost Caenis, fiica lui Elatus, 
cea mai frumoasă fecioară din Thessalia. Şi prin oraşele vecine 
şi prin oraşele tale, căci era din aceeaşi ţară cu tine, Achille, 
zadarnic a fost dorită în rugăciunile multor peţitori. Chiar şi 
Peleus! poate că ar fi încercat să facă o astfel de căsătorie. Dar 
se întîimplase să fie chiar căsătorit, sau numai logodit, cu mama 
ta. Caenis nu s-a căsătorit cu nimeni. Şi mergînd odată singură 
pe malul mării a căzut victimă puterii zeului mării. Aşa mergea 
zvonul. Cînd Neptun a avut bucuria acestei noi iubiri, a zis: 

«Dorinţele tale nu vor fi respinse. Alege ce doreşti, Caenis» - 
tot din zvon se ştie şi aceasta. Caenis răspunse: 

«Marea dorinţă pe care mi-o trezeşte această injurie este de 
a nu mai suporta nimic asemănător. Fă să nu mai fiu femeie şi 
mi le vei fi îndeplinit pe toate». 

Cuvintele din urmă le-a spus cu ton mai coborit şi vocea 
aceea putea să pară de bărbat. Cum şi era. Căci zeul mărilor 
adinci îi şi împlinise dorinţa şi o făcuse pe deasupra să nu poată 
fi expusă nici unei răni şi să reziste fierului. Atracidul?* a plecat 
vesel de darurile primite şi şi-a dus viaţa în îndeletniciri 
bărbăteşti, cutreie-rînd cîmpurile Peneului?!. 

Fiul îndrăzneţului Ixion?. se unea prin căsătorie cu 
Hippodamia şi invitase pe sălbaticii fii ai norilor?” să şadă la 
mesele întinse în şir în peştera acoperită cu arbori. 

Veniseră şi fruntaşii Haemoniei. Venisem şi eu şi săr- 
bătoarea regală fremăta de mulţimea adunată. lată că se cîntă 
hymeneul?* şi fumul se ridică de pe altar. Fecioara, de o 
frumuseţe deosebită, vine înconju-rată de o suită numeroasă de 
mame şi nurori. Am felicitat pe Pirithous. Dar aproape ne-am 
înşelat cu ură-rile. Căci ţie, Eurytus3, cel mai crud dintre cruzii 
centauri, îţi arde pieptul atît de vin, cît şi de vederea fecioarei şi 
domneşte asupra ta beţia, îngemănată cu dorinţa. Deodată 
mesele sînt răsturnate, ospăţul e tulburat şi noua căsătorită e 
apucată de păr şi răpită cu forţa. Eurytus o ia pe Hippodamia. 
Alţii le răpesc pe cele pe care le plac sau le pot răpi. Era 
priveliştea unei cetăţi cucerite. Casa răsună de ţipete de femei. 

Toţi ne ridicăm repede. «Ce nebunie te-a apucat Eurytus?» - 
vorbeşte cel dintii Theseu. «Cum poţi, fiind eu în viaţă, să 
jefuieşti pe Pirithous şi neştiutor să siluieşti pe doi într-unul?» Şi, 
ca să nu îi rostit acestea zadarnic, dă la o parte pe cei ce stau în 
faţă şi o smulge pe fecioară de la sălbaticii răpitori. 

Eurytus n-a spus nimic împotrivă. Căci nu putea apăra cu 
vorba asemenea fapte. Ci loveşte cu miini furioase faţa şi 
pieptul nobil al răzbunătorului. Intâmplător se găsea acolo un 
vas mare şi vechi, colţuros, cu desene ce ieşeau în relief. Cit era 
de mare l-a ridicat fiul lui Aegeus?$, el însuşi şi mai mare, şi l-a 
aruncat în faţa adversarului. Vărsînd din rană, în valuri de sînge, 
creierii şi totodată vinul din gură, căzut cu faţa în sus se zbate 
pe nisipul ud de sînge. Monştrii cu două corpuri ard de rnînie din 
pricina morţii fratelui lor şi toţi pe întrecute într-un singur glas 
strigă: «La arme, la arme». Vinul le dădea curaj şi în prima luptă 
zboară cupele şi ulcioarele subţiri şi oalele rotunde, lucruri 
odinioară potrivite şi pentru mese şi pentru războaie şi morţi. 
Cel dintii Amycus, fiul lui Ophion, nu s-a temut să jefuiască 
altarul de darurile sale şi cel dintii a smuls din palat un 
policandru cu multe lumini strălucitoare şi, ridicîndu-l în sus, ca 
unul care e gata să taie cu securea de sacrificiu gitul alb al unui 
taur, l-a aruncat în fruntea lapitului Celadon şi i-a desfigurat 
faţa, făcîndu-l de nerecunoscut. Ochii i-au sărit. Oasele fiindu-i 
zdrobite, nasul i-a fost turtit şi făcut una cu cerul gurii. Pelates 
din Pella?” smulge un picior de la o masă şi-l culcă pe centaur la 
pămînt, făcîndu-i bărbia una cu pieptul. Amycus îşi scuipă dinţii 
amestecați cu sînge negru şi rana dublă îl trimite la umbrele 
infernului. 

Cum stătuse foarte aproape, Gryneus aruncă o privire aprigă 
spre altarul fumegind. «De ce nu ne folosim 
de acesta?» zise el şi ridicînd marele altar cu foc cu tot, îl aruncă 
în mijlocul lapiţilor, zdrobind pe doi: pe Broteas şi pe Orios. Lui 
Orios îi era mamă Mycale, despre care se ştia că prin descîntece 
făcea luna să iasă din muncile ei?5. «Nu vei rămîne nepedepsit, 
numai să am săgeți de-ajuns», zise Exadius şi în loc de săgeți 
are nişte coarne de cerb închinate Dianei”. pe care le ia dintr-un 
pin înalt unde erau atîrnate. Pe acestea le înfige în ochii lui 
Gryneus şi îi scoate afară. Un ochi rămine înfipt în virful unui 


308 


Ovidiu Metamorfoze 
Cartea XII 


corn, iar celălalt curge pe barba centaurului şi atîrnă cu sînge 
închegat. 

lată că Rhoetus pune mina pe un tăciune aprins de pe un 
altar şi izbeşte pe Charaxus în tîmpla dreaptă acoperită de păr 
bălai. Cuprinse de flăcări, pletele îi ard repede ca o mirişte 
uscată şi sîngele din adîncul ra-nei scoate un şuierat, ca fierul 
roşu pe care fierarul îl scoate din foc cu cleştele încovoiat şi-l 
aruncă în apă: fierul sfiriie şi şuieră cufundat în undele ce 
clocotesc şi ele. Lapitul rănit scutură flacăra mistuitoare din 
părul zburlit, şi smulgînd din pămînt o piatră de prag, mare de 
să o ducă doar o căruţă, o ridică pe umeri, dar, fiind prea grea, 
n-o poate arunca în duşman cît era de mare, îi scapă şi-l 
zdrobeşte pe Cometes, un tovarăş ce era în apropiere de el. 
Rhoetus nu-şi stăpîneşte bucuria. «Să dea zeii, zice el, să fie tot 
ca tine de viteji şi ceilalţi din tabăra ta». Şi cu lemnul pe 
jumătate ars loveşte din nou pe Charaxus atit de tare că din 
trei-patru lovituri îi sparge ţeasta şi oasele sfărimate se 
amestecă cu creierii. 

Invingător, a trecut de la Evagrus la Corithus şi la Dryas. 
Dintre aceştia, cînd Corithus cu obrazul acoperit de primii fulgi 
de barbă a căzut, Evagrus a strigat: «Ce glorie ţi-ai dobiîndit din 
moartea unui copil?» Rhoetus nu-i îngădui să zică mai multe şi 
cu cruzime îi vâri tăciunele aprins în gura deschisă să vorbească 
şi prin git i-l împinse în piept. Şi pe tine, furiosule Dryas, te 
urmăreşte cu focul şi ţi-l învîrteşte în jurul capului, dar cu tine nu 
se întîmplă acelaşi lucru: celui ce se bucură de victoriile de mai 
înainte tu îi înfigi un ţăruş pirlit în foc în locul unde gitul se 
uneşte cu umărul. 

Rhoetus a gemut şi abia şi-a smuls ţăruşul din osul tare şi a 
fugit udat de propriul său sînge. Au fugit şi Orneus, şi Lycabas, 
şi Medon rănit la braţul drept, şi Thaumas cu Pisenor. Mermeros, 
care odinioară îi întrecuse pe toţi la fugă, acum abia mergea, din 
cauza unei răni primite. A fugit şi Pholus, şi Menaleus, şi Abas 
vînătorul de mistreți, şi augurul Astylos, care zadarnic sfătuise 
pe ai săi împotriva războiului. 

Acesta i-a zis lui Nessus, care se temea de răni: «Nu fugi, vei 
fi păstrat pentru arcul lui Hercule», Nici Eurynomus şi Lycidas 
şi Areus şi Imbreus n-au scăpat de moarte. Pe toţi aceştia i-a 

lovit în faţă mîna lui Dryas. Şi tu ai primit rana tot în faţă, 
Crenaeus, deşi dăduse-şi bir cu fugiţii. Căci, privind înapoi, ai 
primit un fier greu între ochi, unde nasul se împreună cu 
fruntea, într-o atit de mare învălmăşeală, doar Aphidas zăcea 
într-un somn adînc, adormit de vinul pe care îl turnase în el fără 
măsură. Întins pe pielea păroasă a unei ursoaice de Ossa, 
ţinea încă în mîna moale o oală de vin. Treaz nu luase niciodată 
zadarnic parte la luptă. Cînd îl vede de departe, Phorbas pune 
mîna pe suliță: «O să bei vin amestecat cu Styx» - i-a zis şi fără 
întîrziere a întors sulița împotriva celui beat. Cum acesta era 
întins pe spate, frasinul cu fier i s-a împlintat în git. Aphidas 
moare fără să simtă şi din git îi curge sînge negru pe laviţă şi pe 
vasul pe care-l ţinea în mînă. 

Pe Petraeus l-am văzut cum încerca să scoată din pă-miînt un 
stejar încărcat cu ghindă. Pe cînd îl apuca în braţe şi-l zguduia 
încoace şi încolo şi era gata să-l scoată din rădăcină, lancea lui 
Pirithous, trimisă în coastele lui Petraeus i-a străpuns acestuia 
pieptul şi l-a țintuit de stejar. 

Se spune că şi Lycus şi Chromis au căzut de mîna lui 
Pirithous, dar şi unul şi altul au adus învingă-torului o glorie mai 
mică decît Helops şi Dictys. Helops a fost lovit de o săgeată care 
i-a străbătut timplele şi intrîndu-i prin urechea dreaptă, i-a ieşit 
prin cea stângă. Dictys, pe cînd fugea tremurînd de fiul lui Ixion 
care-l urmărea, alunecînd din vîrful unui munte prăpăstios, s-a 
prăbuşit în gol şi cu greutatea corpului a căzut peste un ulm 
înalt şi măruntaiele i-au rămas atîrnate în crengile frînte. Ca să-l 
răzbune, vine Apha-reus şi încearcă să arunce o piatră mare 
desprinsă din munte, dar pe cînd încerca aceasta, Aegidul?? i-o 
ia înainte cu un buştean de stejar şi-i fringe oasele cotului. Apoi 
îl lasă şi nu se îngrijeşte mai departe să dea morţii pe cel scos 
din luptă şi sare în spatele înaltului Bianor, care nu obişnuise să 
poarte pe altcineva în afară de sine. li stringe coastele între 
genunchi? şi ţinîndu-l cu stînga de chică, îi zdrobeşte cu o 
măciucă noduroasă faţa şi gura amenințătoare şi timplele 
puternice. Cu măciuca aşterne la pămînt şi pe Nedymnus şi pe 
arcaşul Lycotas, şi pe Hippasos cel cu pieptul acoperit de barba 
lung crescută, şi pe Ripheas, care întrece pădurile în înălţime, şi 

pe Tereas, care obişnuia să ducă acasă pe sălbaticii urşi prinşi 
de vii în pădurile Haemoniei. 

Demoleon nu mai rabdă ca Theseu să se folosească de 
succesele luptei şi încearcă cu mare sforţare să scoată din 
rădăcini un pin bătrîn, cu crengi dese şi, fiindcă n-a putut, l-a 
frînt şi l-a aruncat în duşman. Dar Theseu, la îndemnul lui Pallas 
(cel puţin el spunea astfel) s-a dat la o parte şi a evitat lovitura. 
Totuşi arbo-rele n-a căzut fără efect, căci a despărţit de git 
pieptul şi umărul stîng al frumosului Crantor. Acesta, Achille, 
fusese armaşul tatălui tău Amyntor. Regele dolopilor?* învins în 
luptă, îl dăduse aeaciduluis ca ostatic şi ca garanţie de pace. 
Cînd l-a văzut de departe răpus de groaznica lovitură, Peleus a 
strigat: «Pri-meşte jertfa, Crantor, cel mai iubit dintre tineri». ŞI 
cu braţ puternic şi cu tot focul sufletului aruncă în Demoleon o 
suliță de frasin care-i rupe o coastă şi se opreşte vibrînd în oase. 
Demoleon trage cu mâna lemnul fără fier şi abia îl scoate, căci 
fierul îi rămîne în plămîni. Durerea a dat puteri centaurului 
înfuriat. Rănit se ridică şi calcă în picioarele sale de cal pe 
duşman. Peleus primeşte lovituri răsunătoare în cască şi scut, îşi 
ocroteşte umerii ţinind armele pavăză înainte şi cu o singură 
lovitură străpunge cele două piepturi ale centaurului.36 

Înainte totuşi îi doborise de departe pe Phlegreus şi pe Hyles 
şi în luptă apropiată pe Hiphinous şi pe Clanis. Acestora li se 
adaugă Dorylas, care purta o căciulă de piele de lup şi în loc de 
arme nişte coarne răşchirate de bou pline de sînge. Acestuia eu, 
căci mînia îmi dădea curaj, i-am zis: «Ai să vezi cît de nepu- 
tincioase sînt coarnele tale în faţa fierului meu». Şi am aruncat 
sulița. Fiindcă nu putea s-o evite, şi-a acoperit cu mîna dreaptă 
fruntea care avea să suporte lovitura. Mina i-a fost străpunsă 
odată cu fruntea. Dorylas strigă de durere. 

Dar Peleus, care se găsea aproape, îl loveşte în pîntece cu 
sabia pe centaurul țintuit şi învins de rană. Acesta a sărit şi şi-a 
vărsat măruntaiele pe pămînt şi vărsate le-a călcat în picioare şi 
călcate le-a rupt şi îm-piedicîindu-se în ele a căzut jos cu 
pîntecele golit. 

Nici pe tine, Cylare. nu te-a salvat în luptă frumuseţea, dacă 
admitem că un centaur poate fi frumos. Barba îţi mijea şi 
culoarea bărbii era aurie. Aurii îi erau şi pletele care-i cădeau de 

pe umeri pe braţe. O plăcută vigoare îi înflorea pe faţă. 
Grumazul, umerii, mîinile şi pieptul şi alte părţi pe care le mai 
avea de bărbat parcă erau sculptate de un artist desăvirşit. Nici 
partea de cal nu era mai urită decit cea de bărbat. Dă-i un git şi 
un cap şi va fi demn de Castor”, aşa-i e de frumos spatele de 
călărit, aşa i se înalţă pieptul cu muşchi puternici. Corpul întreg 
îi e mai negru decit smoala cea neagră. Dar coada şi picioarele îi 
sînt albe. 

Multe l-au dorit din neamul lui, dar una singură l-a cucerit, 
Hylonome, cea mai frumoasă dintre femeile care au locuit 
printre jumătăţile de fiare din înaltele păduri. Aceasta, şi prin 
mîngi.ieri şi prin dra-goste şi prin mărturisirea dragostei, singură 
a reuşit să-l cucerească pe Cylaros. Îşi îngrijeşte frumuseţea, 
cîtă poate exista la acele corpuri de centauri: îşi piaptănă uşor 
părul, îşi împleteşte rosmarin, sau viorele, sau roze, iar uneori 
poartă crin alb. De două ori pe zi îşi spală faţa în izvoarele ce 
curg din pădurile Pegasului, de două ori îşi cufundă corpul în rîu. 
Şi nu-şi pune pe umeri, sau pe partea stângă, decit piei de 
animale alese, care îi şed bine. Se iubesc la fel de puternic. 
Rătăcesc prin munţi împreună. Intră împreună în peşteri. Şi 
atunci tot împreună veniseră în palatul lapiţilor şi alături luau 
parte la crîncenul război. Din partea stângă a venit o săgeată, 
aruncată nu se ştie de cine, şi te-a străpuns, Cylaros, mai jos de 
unde se împreună gitul cu pieptul. Inima rănită uşor, după 
scoaterea săgeţii, s-a răcit împreună cu tot corpul. Hylonome 
primeşte îndată în braţe trupul pe moarte al iubitului său, îi 
încălzeşte rana cu mîna. Îşi apropie gura de gura lui şi încearcă 
să împiedice sufletul să zboare. Cînd l-a văzut mort, spunînd 
cuvinte pe care stri-gătele luptei le-au împiedicat să ajungă la 
urechile mele, s-a aruncat în săgeata care-l rănise pe el şi a 
murit îmbrăţişîndu-şi soţul. 

Stă înaintea ochilor mei acel Phaeocomes, care legase între 
ele cu noduri strînse şase piei de leu. Cu ele îşi acoperea în 
acelaşi timp şi partea de om şi pe cea de cal. El a aruncat un 
butuc pe care abia l-ar fi tras două perechi de boi şi a lovit cu el 
pe Tectaophon Olenidul drept în creştet. Capul spart s-a făcut 
turtă. Prin oase, prin nări, prin ochi şi prin urechi i-a ieşit creierul 
moale, cum iese laptele prin găurile bătătorului, sau cum s-ar 

scurge un lichid gros printr-o sită. lar eu, pe cînd Phaeocomes se 
pregătea să-l despoaie de arme, ştie aceasta tatăl tău, i-am 
înfundat sabia în pîntece. 

Alături de Phaeocomes cad de sabia mea şi Chthonius şi 
Teleboas. Primul fusese înarmat cu o creangă bifurcată, 
cestălalt cu o suliță. Cel cu sulița m-a rănit. Uite semnele! De 
atunci am cicatricea aceasta! Atunci trebuia să fiu trimis la 
cucerirea Pergamului*. Atunci aş fi putut, dacă nu să înving, să 
întîrzii cel puţin cu armele mele isprăvile făcute de armele 
marelui Hector. Dar în acel timp Hector sau nu era de loc, sau 
era copil. Acum virsta nu mă mai lasă. 

Ce să-ţi spun despre Periphas, învingătorul lui Pyraetus, sau 
despre Ampyx, care a înfipt lancea fără fier în faţa centaurului 
Oeclus? Macareus a aşternut la părnint pe Erygdupus din 
Pelehtronium, vîrîndu-i în piept un drug. Şi eu, mi-amintesc, am 
înfipt în pîntecele lui Cymelus o spangă aruncată de miinile lui 
Nessus. Să nu crezi că Mopsus*, fiul lui Ampyx, ştia numai să 
prezică viitorul. De o săgeată aruncată de mina lui Mopsus a 
căzut centaurul Odites, care zadarnic a încercat să mai 
vorbească: săgeata i-a fixat limba de bărbie şi bărbia de git. 
Caeneus dăduse morţii cinci vrăjmaşi: pe Stiphelus, pe Bromis, 
pe Antimachus, pe Helimus şi pe purtătorul de secure Pyractes. 
Nu mi-amintesc rănile; le rețin numai numărul şi numele. 

Inarmat cu armele luate lui Halesus Emathianul pe care-l 
ucisese, zboară în ajutorul lor Latreus. cu corp şi membre uriaşe. 
Acesta, ca vîrstă, nu era nici tînăr nici bătrîn; dar puterea îi era 
de tînăr. Peri albi îi încărunţeau tîmplele. Înarmat cu scut, coif şi 
suliță lungă macedoneană, trece la mijloc în faţa celor două 
armate. ridică armele, învirteşte calul într-un cerc sigur şi ros- 
teşte cu miîndrie aceste cuvinte: «Şi pe tine te voi pedepsi, 
Caenis. Căci tu pentru mine întotdeauna nu vei fi decit o femeie. 
Tu vei fi pentru mine Caenis. Ai uitat de obirşia naşterii tale şi 
nu-ţi vine în minte pe ce plată ai acest chip fals de bărbat? Ştii 
ce te-ai născut şi ce ai păţit. Du-te şi ia caierul şi furca şi toarce 
lînă. Lasă războiul pentru bărbaţi». 

Pe cînd rostea aceste cuvinte mîndre, Caeneus cu o săgeată 
aruncată i-a străpuns pieptul dezvoltat de alergătură în locul 
unde bărbatul se schimbă în cal. Centaurul înnebunit de durere 

loveşte cu sulița faţa neapărată a tînărului din Phyllus“. Suliţa a 
sărit înapoi cum sare grindina pe acoperişul unei case sau cum 
sare o pietricică dacă cineva loveşte cu ea pîntecele unui 
tambal. Latreus îl atacă de aproape şi se luptă să-i împlînte 
sabia în coastele tari. Dar nu e loc de trecut pentru sabie. 
«Totuşi nu vei scăpa. Vei fi tăiat cu mijlocul săbiei, dacă virful e 
neputincios», zice şi loveşte cu tăişul săbiei coastele lui 
Caeneus. Lovitura a răsunat ca şi cum ar fi izbit un corp de 
marmură şi lama săbiei a sărit frîntă în bucăţi. 

După ce i-a oferit destul corpul neatins de răni centaurului ce 
se mira, i-a zis: «Haide, acum să încer-căm şi corpul tău cu sabia 
mea». Şi i-a înfipt pînă în miner sabia, i-a răsucit-o în măruntaie, 
a învirtit-o şi i-a făcut rană în rană. 

Şi atunci iată-i pe cei cu două corpuri că năvălesc turbaţi cu 
mare strigăt şi toţi duc şi aruncă săgeți împotriva unuia singur. 
Săgeţile cad turtite. Caeneus, fiul lui Elatus, rămîne nestrăpuns 
şi neînsîngerat de vreo rană. Această minune i-a înmărmurit. 

«Vai, mare ruşine, strigă Monychus. Un popor întreg să fie 
învins de unul singur şi abia de-l poţi numi bărbat. Deşi el e 
bărbat, noi prin faptele noastre lipsite de vlagă sîntem ce a fost 
el. La ce folosesc corpurile uriaşe? La ce puterile îndoite? Ce 
folos că firea noastră dublă a unit în noi fiinţele cele mai viteze? 
Parcă nu sîntem născuţi dintr-o mamă zeiţă, nici din Ixion, care 
era atit de mare, încît putea spera pe slăvită Junona. Sintem 
învinşi de un duşman pe jumătate femeie. Rostogoliţi peste el 
stînci şi buşteni şi toţi munţii, să-l îngropăm de viu aruncînd 
peste el o pădure întreagă. Pădurea să-l înăbuşe şi greutatea să- 
i ţie loc de rană». 

A zis şi, luînd la întîmplare un buştean răsturnat de puterile 
aprigului Austru, l-a aruncat în puternicul duşman. A fost 
exemplu. În cîteva clipe, Othrys era gol de arbori, şi Pelionul nu 
mai avea umbră. Îngropat sub mormîntul uriaş, Caeneus se 
zbate sub greutatea de copaci şi ţine pe umerii puternici 
lemnele îngrămă-dite. Dar după ce povara i-a trecut peste faţă 
şi peste cap şi nu mai are cum să respire, aci îl părăseşte curajul 
aci încearcă zadarnic să iasă la aer şi să dea la o parte pădurile 
îngrămădite. Uneori se mişcă de parcă s-ar zgudui de cutremur 
prăpăstiosul Ida, pe care îl vedem de aici. 

Sfîrşitul nu i se ştie sigur. Unii spuneau că trupul zdrobit sub 
îngrămădirea de lemne s-a dus în marele Tartar. Fiul lui Ampyx 
nu spune astfel. El a văzut ieşind din mijlocul mormanului în 
văzduhul limpede o pasăre cu pene galbene, pe care şi eu am 
văzut-o pentru prima şi ultima dată. Cînd Mopsus a zărit-o 
trecînd în zbor uşor pe lingă tabăra sa şi ciripind cu mare glas, 
urmărind-o deopotrivă cu ochii şi cu sufletul, a zis: «Te salut, o, 
glorie a neamului lapitilor, mare bărbat odinioară, dar acum 
pasăre mică, Caeneus!» 

Întîmplarea a fost crezută, fiind spusă de un prezicător. La 
durerea noastră s-a adăugat miînia: ne-am indignat că unul 
singur a fost strivit de atiţia duşmani şi n-am încetat de a vărsa 
sînge cu armele, înainte ca o parte dintre centauri să fie dată 
morţii, iar alta să-şi găsească scăparea în fugă şi noapte". 


4. Metamorfoza lui Periclymenus în vultur 

Acestea au fost luptele între lapiţi si centaurii jumătate 
oameni jumatate tauri, spuse de batrînul din Pylos“!. Tlepolemus 
nu suportă cu gură tăcută durerea de a fi fost trecut cu vederea 
Alcide“? şi zice: ;,Este de mirare, bătrine, că ai uitat faptele de 
laudă ale lui Hercule. 

Tata însuşi obişnuia să-mi povestească adesea cum a 
doborit la pămînt pe fiii norilor". 

La acestea eroul din Pylos răspunde trist: „De ce mă sileşti 
să-mi amintesc de nenorociri şi să dezvălui o durere acoperită 
de vreme şi să mărturisesc ura împotriva tatălui tău şi ofensele 
pe care mi le-a pricinuit? El, într-adevăr, a făcut fapte mai 
presus de a fi crezute şi a umplut lumea cu gloria sa, pe care aş 
prefera s-o pot nega. Dar nu laud pe Deiphobus, nici pe 
Polydamas, sau pe Hector“; căci cine ar putea lăuda pe un 
duşman? Tatăl tău a doborit odinioară la pămînt zidurile 
Messenei şi a distrus pe nedrept oraşele Elis“ şi Pylos. 

El a întins armele şi focul împotriva penaţilor mei şi, ca să nu 
mai vorbesc despre alţii pe care i-a răpus, am fost doisprezece 
fii ai lui Neleus®, toţi tineri şi respectaţi, dintr-o familie 
respectată. 

Toţi, în afară de mine singur, au căzut de mîinile lui Hercule. 

Se mai poate înţelege cum au putut fi învinşi ceilalţi, dar 
minunat lucru a fost cum a murit Pericly-menus. Acestuia 
Neptun, obîrşia neamului lui Neleus, îi dăduse puterea de a lua 
forma pe care o voia şi de a o lăsa iarăşi, revenind la chipul de 
mai înainte. După ce s-a schimbat degeaba în toate formele, a 
luat chipul acelei pasări - cea mai plăcută regelui zeilor - care 
obişnuieşte să poarte în ghiarele încovoiate trăsnetele. 
Folosindu-se de puterile pasării, de pene şi de ciocul încovoiat, 
sfişiase cu unghiile încîrligate faţa unuia dintre duşmani. Dar 
tirynthianul“€ întinde arcul său prea sigur şi loveşte pasărea - 
care-şi purta corpul în zbor printre nori - în locul unde aripa se 
uneşte cu coasta. Rana nu era gravă, dar nervii rupţi slăbesc şi 
refuză mişcările zborului. Nemaiputînd înfrunta văzduhul în zbor, 
cade la pămînt şi săgeata, care-i rămăsese în aripă, în lovirea de 
pămînt îi pătrunde prin coasta stângă şi-i iese prin giţ. Oare sînt 
eu dator să aduc laude faptelor lui Hercule al tău, prea frumos 
şef al flotei rhodiene“7? Şi totuşi nu-mi voi răzbuna fraţii, decit 
trecînd sub tăcere faptele lui vitejeşti. Dragostea faţă de tine e 
neştirbită”. 

După ce fiul lui Neleus a spus acestea cu bunătatea lui de 
bătrîn, au gustat iarăşi din darurile lui Bacchus, iar după aceea 
s-au ridicat de pe laviţe şi restul nopţii l-au dat somnului. 


5. Moartea lui Achille 

Dar zeul care stăpineşte apele marii cu tridentul şuiera în 
inima lui de părinte că trupul fiului său“ a fost schimbat în 
pasărea dragă lui Phaeton şi, urînd pe furiosul Achille, nutreşte 
împotriva lui miînii care nu iartă şi nu uită. 

Şi acum, războiul durînd de aproape zece ani, Neptun se 
adresează zeului cu plete Smintheus“* cu aceste cuvinte: „O, cel 
mai iubit de mine din toţi fiii fratelui meu, care ai ridicat cu mine 
zidurile zadarnice ale Troiei, oare nu gemi cînd priveşti această 
cetate care în curînd va cădea? Nu te doare că au fost ucise 
atitea mii de eroi care apărau zidurile? Oare, ca să nu-i numesc 
pe toţi, nu-ţi apare umbra lui Hector tîrît în jurul Pergamului său? 
Şi totuşi acel crud şi mai sîngeros decit războiul însuşi, 
distrugătorul operei noastre, Achille, trăieşte încă. Dă-mi-l mie. ÎI 
voi face să simtă ce pot cu tridentul. Şi, fiindcă nu ne este dat să 

luptăm cu duşmanul de aproape, ucide-l cu o săgeată ascunsă şi 
venită pe neaşteptate". 

A consimțit Delianul5, ascultind deopotrivă de miînia 
unchiului său şi de a sa. Învăluit într-un nor, se duce în armata 
troiană şi în mijlocul măcelului zăreşte pe Paris, care arunca 
săgeți rare printre acheii necu-noscuţi. Arătîndu-se că e zeu, 
spune: „Ce pierzi săgețile în sîngele celor de jos? Dacă ai grijă 
de ai tăi, întoarce-te împotriva Aeacidului şi răzbună-ţi fraţii 
ucişi". 

A zis, şi arătînd pe Peleianul, care aşternea la pămînt ostaşi 
troieni cu fierul armelor, a întors contra lui arcul lui Paris şi a 
îndreptat cu mînă sigură săgeata aducătoare de moarte. 
Aceasta a fost bucuria bătrînului Priam, după moartea lui 
Hector. Aşadar tu, Achille, învingătorul atitor viteji, eşti învins de 
un fricos răpitor al unei femei de neam grec! Dar, dacă trebuia 
să cazi într-un război femeiesc, era mai bine să fi căzut de o 
secure de Thermodon”.. 

Acum Aeacidul, spaimă a frigienilor, podoabă şi ocrotire a 
neamului grecesc, căpetenie neînvinsă în război, e ars pe rug. 
Acelaşi zeu îl înarmase şi acelaşi l-a ars. Acum e cenuşă şi din 
Achille cel atît de mare rămîne o nimica toată, care nu umple 
bine o urnă mică. Dar gloria lui trăieşte şi umple lumea întreagă. 
Această preţuire este măsura ce se potriveşte marelui bărbat şi 
prin ea, egal cu sine însuşi, fiul lui Peleus nu simte deşertă- 
ciunea tartarului. Ca să-ţi dai seama ce stăpîn a avut, însuşi 
scutul lui stîrneşte luptă şi pentru o armă sînt mînuite arme. Nu 
îndrăznesc să ceară scutul nici Tydides, nici Aiax Oileus, nici 
Atride cel mic, nici fratele său mai mare şi în vîrstă şi în vitejie”? 
şi nici alţii. Numai fiul lui Telamons: şi cel al lui Laerte3* au crezut 
că au dreptul la o glorie atît de mare. Tantalidul”” n-a vrut să-şi 
ia asupra-şi o sarcina ce l-ar expune urii celor nemulţumiţi şi, 
poruncind căpeteniilor argolice să se aşeze în mijlocul taberei, i- 
a făcut pe ei toţi judecători ai procesului. 


1 Pelasgii, cei mai vechi locuitori ai Greciei, sinonim aci cu 
grecii. 
? Aulida, orăşel pe malul mării în Beotia. 

* Danaii, nume al grecilor, de la Danaus, care a venit din 
Egipt în Grecia, unde a întemeiat regatul Argos. 

1 Thestoride. Calchas, fiul lui Thestor, ghicitor grec. 

 Aonian, vezi nota 26, Cartea |. 

ê Phoebe, alt nume al Olanei, zeita vinatului şi a pădurilor, 
personificarea lunii. | se spune şi Phoebe, pentru că era soră cu 
Phoebus, care personifica soarele. 

7 Protesilaus, soțul Laodainiei. Primul dintre greci care, 
debarcând şi începând lupta la Troia, a fost ucis de Hector. 

 Frigienii, troienii, prin extensiunea înțelesului, pentru că 
Troia se găsea în Frigia. 

 Sigeus, port în Troada, unde a fost înmormântat Achille. 

12 Cycnus, fiul lui Neptun, schimbat în lebădă. 

11 Pelion, vezi nota 11, Cartea 1. 

12 Aeacidul, epitet al lui Achille. care era nepotul lui Aeacus, 
rege al Eginei. 

3 Sunt arătate isprăvile săvirşite de Achille înainte de a se 
lupta cu Cycnus. Lyrnese, oraş în Troada, cucerit de Achille, care 
a luat de aci pe roaba Briseis; Tenedos, insulă în fata Troiei; 
Theba, oraş în Troada, unde se găsea ca rege Eetion, tatăl 
Andromacăi; Caycus, rîu în apropierea Pergamului, lângă Troia; 
Telephus, fiul lui Hercule, rege al Mysiei rănit de Achille printr-o 
lovitură de lance, dar vindecat prin rugina aceleiaşi lănci. 

14 Menaete era din Lycia, regiune în Asia Mică. 

15 Lebădă se spune în latineşte cycnus, în greceşte cycnos. 

16 Caeneus din Perrhebia, ținut în Thessalia. 

17 Othrys, munte în Thessalia. 

15 Nestor era pentru lumea antică exemplul tipic de 
elocventă şi înțelepciune. 

1% Peleus, tatăl lui Achille, căsătorit cu zeița Thetis. 

2 Ceneus, - mai întii Cenis, fiica lapitului Elaius, schimbata în 
bărbat de Neptun - a fost până la urmă metamorfozat în pasăre. 
Ovidiu îi spune Atracidul fiindcă era din Atrax, oraş în Thessalia, 

21 Peneus, vezi. nota 39. Cartea |. 

22 Pirithous, fiul regelui lapit Ixion. Lapitii erau o populație 
războinică din Thessalia. 

25 Centaurii, vezi nota 46, Cartea II. 

24 Hymeneu, vezi nota 47, Cartea VI. 

25 Eurytus, regele centaurilor. 

2 Theseu era fiul lui Aegeu, rege în Atena. Despre prietenia 
lui Pirithous cu Theseu, vezi Cartea VIII. 

27 Pella, oraş în Macedonia. 

25 Eclipsele de lună erau explicate de superstițiile vechi ca 
munci la care era supusă luna. Vezi şi nota 26, Cartea IV. 

2% vânătorii atîrnau în cinstea Dianei coarne de cerb în câte 
un pin sau brad pentru ca să aibă noroc la vinat. 

3 Nessus a fost ucis de Hercule; vezi Cartea IX. 

31 Ossa, vezi nota 11. Cartea |. 

32 Aegidul, Theseu fiul lui Aegeu. 

33 Theseu stă pe spatele centaurului Bianor, ca şi cum ar fi 
călare pe un cal. 

3% Dolopi, populație în Thessalia. 

35 Aeocidul, Peleus, fiul lui Aeacits şi tatăl lui Achille. 

3 Cele două piepturi, pieptul de om şi de cal. 

37 Castor şi Pollux, fiii Ledei, amăgită de Jupiter prefăcut în 
lebădă. 

37 Nestor, care povesteşte, este umil dintre principalii eroi 
greci care au luat parte la războiul traian. 

382 Pergamul era o cetățuie a Troiei: aci are sens lărgit, Troia. 

3? Mopsus, fiu al lui Ampyx şi al nimfei Chloris, lapit, unul din 
vinătorii din Calyon şi ghicitor al argonauților. 

+ Phyllus, oraş în Thessalia. 

1 Nestor era din Pylos, oraş în Messenia din Pelopones. 

+2 Alcide, epitet al lui Hercule, de la Alceus, bunicul său. 
Tlepolemus, unul din grecii fruntaşi în războiul troian, era fiul lui 
Hercule. 

4% Deiphobus şi Hector fii ai lui Priam; Polydamas, de 
asemenea erou troian, prieten al lui Hector. 

++ Messena, capitala  Messeniei, pe râul Pamisos în 
Peloponez, Elis, capitala Elidei în Peloponez. Acolo aveau loc 
jocurile olimpice. 

“ Neleus, fiu al lui Neptun şi al lui Tyro, fiind alungat din 
lolcos de fratele său Pelias, s-a refugiat în Messenia, unde a 
întemeiat un regat cu capitala în Pylos. El s-a căsătorit cu 
Chloris, fiica lui Amphion şi a avut cu ea doisprezece copii, între 
care şi pe Nestor. 

46 Tirynthianul, epitet al lui Hercule, care fusese crescut la 
Tirynth în Argolida. 

+” Tlepolemus, refugiat în insula Rhodos din cauza unei 
crime, fusese numit în războiul troian comandantul flotei 
rhodiene. 

48 Cycnus, fiul lui Neptun; metamorfoza lui Cycnus în lebădă 
a fost povestită la începutul acestei cărti. 

4 Smintheus, supranume al lui Apollo, distrugătorul 
şoarecilor care mănîncă grâul (în greceşte sminthes = şoarece). 

5 Delianul, vezi nota 40, Cartea |. 

1 Thermodon, rîu ce trecea prin tara amazoanelor, care au 
venit în ajutorul Troiei, conduse de regina lor Penthesileea. 

“2 Tydides, Diomede fiul lui Tydeu; Aiax Oileus, Aiax fiul lui 
Oileus, rege în Locrida; Atrizii, cel mai mic Menelaus şi cel mai 
mare Agamemnon, erau fii lui Atreu, iar acesta era fiul lui Pelops 
şi al Hippodamiei şi frate al lui Thyeste. 

55 Aiax, fiul lui Telamon, care nu trebuie confundat cu Aiax 
fiul lui Oileui. 

34 Ulysse. 

5 Tanlalus, rege în Frigia şi fiu al lui Jupiter, a fost tatăl lui 
Pelops şi al Niobei. Tantalizii erau urmaşii săi şi aici este vorba 

CARTEA XIII 


1. Armele lui Achille sint cerute de Aiax şi de Ulysse; 
metamorfoza lui Aiax în zambilă; 

2. Moartea Polyxenei; metamorfoza Hecubei în cățea; 

3. Metamorfoza lui Memnon în memnonide; 

4. Fuga lui Aeneas. Metamorfoza fiicelor lui Anius în 
porumbiţe; 

5. Moartea Galateei şi a lui Acis; metamorfoza lui Glaucus în 
zeu marin. 


1. Armele lui Achille; Aiax în zambilă 

Căpeteniile s-au aşezat şi poporul a stat în picioare de jur 
împrejur. 

Stăpînul Aiax cu scutul de şapte piei s-a ridicat in faţa lor. Cu 
mînie nestăpînită a privit pieziş ţărmul Sigeului şi flota de lîngă 
țărm şi, întinzîind mîinile, a grăit: „în faţa flotei, o Jupiter, îmi 
apăr dreptul şi se măsoară cu mine Ulysse. Dar el n-a stat la 
îndoială să fugă de flăcările lui Hector!, pe care eu le-am 
înfruntat şi le-am alungat de la această flotă. Este mai sigur, 
aşadar, a lupta cu cuvinte închipuite, decit cu braţul? 

Cum nu mi-e mie la îndemiînă, vorba, nu-i e lui fapta. Şi cît 
pot eu în luptele furiosului Marte, atit poate el vorbind. Totuşi, 
cred că nu trebuie să vă amintesc faptele mele, pelasgi, căci le- 
aţi văzut. Să povestească Ulysse pe ale lui, pe care le săvirşeşte 
fără martori, a căror confidentă este doar noaptea. Mărturisesc 
că răsplata pe care o cer este mare, dar un asemenea rival îi 
scade onoarea. Nu e o mîndrie pentru Aiax de a fi obţinut o 
glorie oricît de mare, dacă aceasta a cerut-o şi Ulysse. El are de 
pe acum un cîştig în această luptă; de va fi învins se va lăuda că 
s-a luptat cu mine. 

lar eu, de mi s-ar lua în discuţie vitejia, am alături de mine 
gloria neamului meu. Căci tatăl meu este Telamon, care a 
cucerit zidurile Troiei cu puterile lui Hercule şi a ajuns pe 
țărmurile colchidiene? cu corabia construită la Pagasa’. lar tatăl 
lui Telamon este Aeacus, care împarte dreptate tăcutelor 
umbre, acolo unde pe eolidul Sisyf“ îl chinuie piatra cea grea. Pe 
Aeacus îl recunoaşte marele Jupiter şi mărturi-seşte că e odrasla 


321 


Ovidiu Metamorfoze 
Cartea XIII 


sa. Astfel Aiax este a treia spiţă de la Jupiter. Şi totuşi nu mi-ar fi 
de folos acest şir de strămoşi în pricina care se dezbate, ahei, 
dacă n-ar avea legătură cu marele Achille: tatăl lui era frate cu 
tata. Cer ce mi se cuvine ca moştenitor. De ce unul din neamul 
lui Sisyf, foarte asemenea lui prin furtişa-guri şi vicleşug, să 
pună neamul lui străin alături de numele unui Aeacid?? 

Sau, pentru că eu am venit la arme mai înaintea lui fără să fi 
fost silit de vreo pîră$, trebuie să mi se tăgăduiască armele? Va 
părea mai îndreptăţit el, care le-a luat cel din urmă şi s-a sustras 
de la luptă printr-o nebunie prefăcută, pînă ce, mai iscusit decit 
el, dar mai primejdios pentru sine, fiul lui Nauplius” i-a dat pe 
faţă minciuna şi sufletul fricos şi l-a tîrît la războiul de care vroia 
să scape? Acum să primească cele mai bune arme cel ce n-a 
vroit să ia nici una? Eu sînt neonorat şi lipsit de darurile 
unchiului meu, eu care am mers singur în faţa primelor 
primejdii. O, de-ar fi fost adevărată sau crezută acea nebunie, şi 
de n-ar fi venit niciodată ca tovarăş în faţa cetăţii frigiene acest 
aţiţător la crimă! N-ai fi rămas la Lemnos părăsit din vina 
noastră o, fiu al lui Poeas$, care acum - după cum povestesc 
oamenii - ascuns în peşterile pădurilor înduioşezi stîncile cu 
gemetele tale şi ceri pentru fiul lui Laerte pedepsele pe care le 
merită. Şi, dacă există zei, nu le vei cere zadarnic. Vai, acela 
care a depus acelaşi jurămiînt cu noi, căpetenie alături de 
celelalte căpetenii şi moştenitor al săgeţilor lui Hercule, acum 
istovit de boală şi de foame se îmbracă şi se hrăneşte cu păsări 
şi trage în zburătoare cu săgeți care trebuiau să fie fatale Troiei. 
El totuşi trăieşte, fiindcă n-a întovărăşit pe Ulysse. Ar fi preferat 
şi nefericitul Palamede să rămînă părăsit. Ar trăi, sau ar fi avut 
cel puţin o moarte mai bună. Căci ţinînd minte că i-a fost dată 
pe faţă nebunia prefăcută, Ulysse l-a acuzat pe nedrept că 
trădează interesele danailor, dar singur a dovedit că era o crimă 
imaginară, arătînd aurul pe care tot el îl îngropase în pămînt. 

Aşadar, prin exil sau prin moarte a împuţinat puterile aheilor. 
Aşa luptă, aşa se face temut Ulysse. 

Acesta poate să învingă în meşteşugul vorbirii şi pe Nestor, 
totuşi nu mă va putea face să cred că nu e o crimă aceea de a-l 
fi părăsit pe Nestor. Întîrziat de rana calului şi obosit de anii 
bătrîneţii, acesta ruga pe tovarăşul său Ulysse să-i dea ajutor, 

dar trădătorul l-a lăsat şi a fugit. Fiul lui Tydeu” ştie bine că 
aceste crime nu sînt plăsmuite de mine. El l-a chemat adesea 
înapoi şi a înfierat fuga prietenului său fricos. Zeii privesc cu 
ochi drepţi cele muritoare. lată, are nevoie de ajutorul pe care 
nu l-a dat. Şi cum a părăsit, trebuia să fie părăsit. El însuşi îşi 
rostise judecata. El strigă însă pe tovarăşi. Am venit şi l-am 
văzut tremurind căzut la pămînt galben de teamă şi pierdut în 
faţa morţii. l-am pus în faţă adăpostul scutului meu, l-am apărat 
şi, ceea ce nu-mi aduce laudă, i-am salvat sufletul laş. Dacă 
stărui să te masori cu mine, să ne întoarcem în locul acela. Vino 
înaintea duşmanului cu rana ta şi cu frica obişnuită. Ascunde-te 
după scut şi arată-ţi pretenţiile faţă de mine sub el. Dar după ce 
l-am scos din primejdie, rana care nu-i dăduse puterea de a sta 
în picioare, nu l-a oprit de la fugă. Hector vine şi aduce cu sine 
pe zei în luptă. Şi în faţa lui nu numai tu te îngrozeşti, Ulysse, ci 
şi cei viteji. Atita teama a tras după el! Pe acesta, care se 
bucura de succesul măcelului său sîngeros eu l-am aşternut la 
pămînt, aruncînd în el deaproape cu o mare piatră. Eu singur l- 
am înfruntat pe cel ce cerea un adversar cu care să lupte, şi voi, 
ahei, v-aţi rugat pentru soarta mea. Şi rugăciunile voastre n-au 
fost zadarnice. 

Dacă vă întrebaţi de soarta acestei lupte, amintiţi-vă că n- 
am fost învins de Hector. lată, troienii aduc fierul şi focul şi pe 
Jupiter împotriva corăbiilor danailor. Unde e meşterul la vorbă 
Ulysse? Eu am apărat atunci cu pieptul meu cele o mie de 
corăbii, speranţa întoarcerii voastre. Pentru atitea corăbii, cer 
acum să-mi daţi armele. lar dacă mi-e permis să spun adevărul, 
le aduceţi mai multă onoare lor decît mie. Gloria lor e unită cu 
gloria mea. Armele au nevoie de Aiax, nu Aiax de arme. 

Să pună alături de acestea regele din lthaca! pe Rhesus!! şi 
pe laşul Dolon” şi pe priamidul Helenus” luat prizonier şi statuia 
lui Pallas!*. Nimic nu s-a săvirşit la lumina zilei fără ajutorul lui 
Diomede. Dacă daţi aceste arme pentru merite atit de 
neînsemnate, măcar împărţiţi-le, şi partea cea mai mare din ele 
să fie a lui Diomede. Dar de ce totuşi să se dea ele ithacianului, 
care lucrează totdeauna pe ascuns şi fără arme, care înşeală pe 
duşman luându-l cu vicleşug prin surprindere însăşi strălucirea 

coifului răspîndită de luciul aurului va trăda înşelăciunile şi va da 
pe faţă pe cel ascuns sub el. 

Dar creştetul regelui din Dulichium” sub coiful lui Achille nu 
va putea suporta o greutate atit de mare. Şi poate să fie grea şi 
împovărătoare lancea de pe Pelion, pentru braţe nerăzboinice. 
Nici scutul pe care e desenat întinsul univers nu se potriveşte 
pentru o mînă fricoasă şi născută pentru furtişaguri. Pentru ce 
ceri, neruşinatule, un dar care te va nimici? Dacă greşeala 
poporului aheean va face să-ţi fie dat ţie, vei avea de ce să fii 
despuiat, nu de ce să fii temut de duşmani. Şi fuga, singura prin 
care învingi pe toţi, prea fricosule, nu te va mai ajuta, cînd vei 
avea să duci cu tine o povară atît de mare. Unde mai pui că 
acest scut al tău, care a văzut aşa de rar lupta, este neatins. Al 
meu, pe care se văd mii de lovituri ale săgeţilor pe care le-am 
primit, trebuie să aibă un urmaş nou. In sfîrşit, ce e nevoie de 
vorbe? Să ni se măsoare faptele. Aruncaţi armele viteazului erou 
în mijlocul duşmanilor; porunciţi apoi să fie aduse înapoi şi 
împodobiţi cu ele pe cel ce le va aduce". 

Fiul lui Telamon sfirşise şi după ultimele lui cuvinte poporul a 
început să freamăte, cînd eroul fiu al lui Laerte a trecut la 
cuvînt. În picioare, a întîrziat puţin cu ochii în pămînt; i-a ridicat 
apoi spre fruntaşi şi a dat drumul glasului aşteptat şi cuvintelor 
sale pline de talent, cărora nu le lipsea farmecul: „Dacă 
rugăciunile mele şi ale voastre ar fi fost îndeplinite, pelasgi, nu 
ne-am mai întreba în această mare judecată cine este 
moştenitorul şi tu ai avea armele tale, Achille, iar noi te-am avea 
pe tine. 

Fiindcă destinul vitreg ni l-a răpit şi mie şi vouă, (şi şi-a şters 
ochii cu mina, ca şi cum ar fi fost plini de lacrimi) cine este mai 
vrednic să urmeze marelui Achille, decît acela care a dat 
grecilor pe marele Achille? 

Doar n-o fi un merit, ahei, pentru acesta! mintea obtuză de 
care dă dovadă - iar pentru mine o pagubă spiritul care 
totdeauna v-a fost de folos. Acest dar al vorbirii, dacă am 
vreunul, care acum vorbeşte pentru mine, iar altădată de atitea 
ori pentru voi, să nu-mi aducă ură, căci fiecare are dreptul de a 
se folosi de ceea ce are el mai bun. Neamul şi strămoşii şi cele 
pe care nu le-am făcut noi, greu le-aş putea numi ale noastre. 

Dar fiindcă Aiax a amintit că e strănepotul lui Jupiter, Jupiter 
este obiîrşia şi a sîngelui meu şi tot în acelaşi grad de rudenie 
mă găsesc cu el. Căci tatăl meu este Laerte; al lui Laerte e 
Arcesius, iar al acestuia Jupiter. Şi între aceştia n-a fost vreunul 
condamnat sau exilat”. După mamă, zeul din Cyllene!* mi-a 
adăugat a doua strălucire familiei. După amindoi părinţii sînt de 
neam divin. 

Dar nu pentru că sînt mai de neam decit el după mamă şi 
nici pentru că tatăl meu nu e vinovat de a se fi pătat de sîngele 
fratelui său cer armele lui Achille. judecaţi după merite. Nu 
faceţi un merit pentru Aiax din faptul că Telamon şi Peleus au 
fost fraţi, ci căutaţi în aceste rămăşiţe o cinstire a vitejiei. Sau, 
dacă aveţi în vedere rudenia şi primul moştenitor, gîndiţi-vă la 
Peleus, tatăl lui Achille, şi la Pyrrhus, fiul lui. Care e locul lui 
Aiax? Să fie duse aceste arme la Phthia sau Scyros!?. Şi apoi mai 
e Teucer, unchiul lui Achille. Totuşi, cere el oare, speră el să i se 
dea armele? 

Aşadar, fiindcă faptele singure trebuie să concureze între 
ele, fără îndoială că am săvirşit mai multe decit le pot cuprinde 
în cuvinte; mă voi conduce de ordinea faptelor. 

Nereida”, mama lui Achille, fiindcă se prezisese fiului său că 
va muri în luptă, l-a ascuns de la naştere, dîndu-i îmbrăcăminte 
de fată. Şi şiretlicul hainelor înşelase pe toţi, între care şi pe 
Aiax. Intre podoabele de femeie eu i-am adus arme, care aveau 
să-i trezească sufletul de bărbat. Nu aruncase încă eroul 
îmbrăcămintea de fecioară şi, pe cînd ţinea în mînă scutul şi 
lancea, i-am zis: «Fiu de zeiţă, ţie îţi este rezervată cucerirea 
Pergamului. De ce stai la îndoială şi nu mergi să răstorni marea 
Troie?» Şi l-am luat şi l-am trimis pe viteaz la cele viteze. 

Aşadar, faptele lui sînt ale mele. Eu l-am învins pe Telephus?! 
care lupta cu sulița şi, pe cînd era învins şi rugător, i-am redat 
viaţa. E meritul meu că a căzut Theba. Credeţi-mă că eu am 
cucerit oraşele lui Apollo, Lesbos, Tenedos, Chryses şi Cylla şi 
împreună cu ele Scyros?”?. Gîndiţi-vă că de dreapta mea au căzut 
la pămînt zidurile Lyrnessului. Şi, ca să nu mai vorbesc despre 
altele, n-am dat eu pe cel ce a putut pierde pe Hector? Datorită 
mie a fost doborit la pămînt vestitul Hector. Pentru acele arme 

cu care l-am descoperit pe Achille, cer aceste arme. | le-am dat 
cînd era în viaţă: i le cer după moarte. 

Cînd durerea unuia? a ajuns la toţi danaii şi o mie de corăbii 
au umplut în faţa Eubeii portul Aulida, 
vînturile aşteptate îndelung sau nu băteau de loc, sau erau 
potrivnice flotei. Sorţii nemiloşi cer ca Agamemnon să-şi 
jertfească fiica nevinovată crudei Diane. Tatăl refuză şi se minie 
chiar pe zei, căci regele e totuşi tată. Eu am ştiut să vorbesc 
astfel, încît am întors inima iubitoare a părintelui spre binele 
obştesc. 

Acum mărturisesc, şi Atride?* să-mi ierte mărturisirea, am 
apărat o cauză grea în faţa unui judecător ce nu putea fi 
obiectiv. Totuşi l-am determinat pentru interesul poporului, 
pentru onoarea fratelui şi pentru autoritatea supremă a 
sceptrului, să cumpere gloria cu sînge. Am fost trimis la mama 
Iphigeniei, care nu putea fi convinsă prin argumente, ci amăgită 
prin şiretenie. Dacă ar fi fost fiul lui Telamon în locul meu, şi 
acum piînzele ar fi fost lipsite de vinturi favorabile. Am fost trimis 
ca orator curajos la cetatea llionului. Am văzut impunătorul 
senat al Troiei, am intrat în sala de şedinţe; era plină de bărbaţi. 
Am pledat netulburat cauza pe care mi-o încredinţase întreaga 
Grecie. 

Am acuzat pe Paris şi am cerut prăzile şi pe Elena. 

Am impresionat pe Priam şi împreună cu Priam pe Antenor”. 
Dar Paris şi fraţii săi şi tovarăşii ce l-au ajutat la răpire abia şi-au 
stăpînit miîniile nelegiuite. Ştii aceasta, Menelaus; şi acea zi a 
fost prima în care primejdia ta a devenit primejdia noastră. 

"V-aş răpi prea mult timp să povestesc ce foloase am adus 
cu sfatul şi braţul meu în timpul lungului război. După primele 
lupte, duşmanii s-au apărat multă vreme închişi între zidurile 
cetăţii şi un război deschis n-a fost cu putinţă. Abia în al zecelea 
an s-a dat bătălia. Ce făceai în vremea aceasta, tu cel care nu 
ştii decit să te baţi? Ce servicii aduceai tu? Dacă mă întrebi ce 
am făcut eu am întins curse duşmanilor, am încins şanţurile cu 
fortificaţii, am îmbărbătat pe tovarăşi ca să suporte cu calm 
plictiseala lungului război. l-am învăţat cum să se hrănească şi 
să se înarmeze, am fost trimis oriunde a cerut nevoia. 

lată, într-o zi, prin îndemnul lui Jupiter şi amăgit de un vis, 
regele?5 porunceşte să renunţăm la războiul pe care îl 
începusem. El se apăra, arătînd că e îndemnul lui Jupiter. Dar 
Aiax putea să nu îngăduie aceasta, putea să ceară să distrugem 
Pergamul şi să lupte. De ce n-a oprit pe cei ce voiau să plece? 
De ce n-a luat armele? De ce n-a fost pildă să-l urmeze 
mulţimea tulburată? Nu era aceasta prea mult pentru cineva 
care spune lucruri aşa de mari? Ce să spun că tu însuţi ai fugit? 
Te-am văzut, mi-a fost ruşine să văd cum pleci şi pregăteşti 
vislele ruşinii. Şi fără întîrziere am zis: «Ce faceţi, ce nebunie vă 
apucă, o tovarăşi, să părăsiţi Troia care e ca şi cucerită? Ce 
duceţi acasă în anul al zecelea decît dezonoarea?» Cu astfel de 
cuvinte şi cu altele prin care durerea însăşi mă făcuse orator, 
am readus pe fugari. Atride a convocat pe tovarăşii intraţi în 
panică. Nici atunci fiul lui Telamon n-a îndrăznit să deschidă 
gura să spună un cuvînt măcar. Thersites”” îndrăznise să 
ocărască pe regi cu cuvinte cutezătoare: nu le-am lăsat ne- 
pedepsite. M-am ridicat şi am înflăcărat împotriva duşmanului 
pe ostaşii descurajaţi şi le-am redat prin glasul meu vitejia 
pierdută. De aci încolo orice curaj a putut arăta el mi se 
datoreşte mie, care l-am chemat înapoi cînd a fugit. În sfîrşit, 
cine dintre danai te laudă şi te susţine? Fiul lui Tydeus ia parte 
la toate faptele împreună cu mine. Mă aprobă şi întotdeauna se 
încrede în tovarăşul său Ulysse. Este ceva a fi fost ales de 
Diomede, singur din atitea mii de greci. Şi sorţul nu-mi 
poruncise să-l urmez. Astfel, dispreţuind pericolul nopţii şi al 
duşmanului, ucid pe frigianul Dolon, care încercase aceeaşi 
incursiune ca şi noi, nu înainte totuşi de a-l constringe să 
trădeze şi să arate ce pregătea perfida Troie. Aflasem toate şi n- 
aveam ce să mai spionez. Puteam să mă întorc şi să primesc 
răsplata făgăduită. Nu m-am mulţumit cu ea. Am pătruns în 
cortul lui Rhesus şi l-am ucis pe el şi pe tovarăşii lui din tabără. 
Astfel biruitor m-am întors stăpîn pe dorinţele mele şi pe carul 
captiv, imitînd 
pompa triumfurilor. 

Imi refuzaţi armele aceluia ai cărui cai îi ceruse duşmanul ca 
răsplată pentru expediţia de noapte? A putut fi mai bun Aiax? 
Ce să mai amintesc de oastea lycianului Sarpedon? pustiită de 


327 


Ovidiu Metamorfoze 
Cartea XIII 


sabia mea? Cu mare vărsare de sînge au fost culcaţi la pămînt 
de mine: Coeranos Hippaside, Alastor, Chromius, Alcander, 
Halius, Noemon şi Prytanis. Am dat morţii pe Chersidamas, pe 
Thoon, pe Charope, pe Ennomos* cel urmărit de un destin 
vitreg şi pe alţii mai puţin vestiți care au căzut de mâna mea 
sub zidurile oraşului. 

Am şi răni, cetăţeni, cu care mă miîndresc şi nu trebuie să vă 
încredeţi în cuvinte deşarte, ci priviţi-le iată (şi şi-a dat la o parte 
cu mîna îmbrăcămintea), acesta este pieptul pus totdeauna în 
slujba voastră. Dar fiul lui Telamon în timp de atiţia ani n-a 
vărsat nici o picătură de sînge pentru voi şi trupul lui n-are nici o 
rană. Totuşi, de ce se laudă el că a luptat pentru flota pelasgă 
împotriva Troiei şi a lui Jupiter? Recunosc că a luptat. Căci nu 
este în firea mea să răstălmăcesc în rău faptele frumoase ale 
altuia; dar sa nu-şi însuşească el ca al lui tot binele public, ci să 
vă lase şi vouă partea voastră de glorie. Nepotul lui Actor” este 
cel care, îmbrăcat cu armele lui Achille, a respins pe troieni de la 
corăbii, care altfel ar fi ars cu apărătorii lor cu tot. | se pare că 
numai el a îndrăznit să lupte cu Hector şi uită de rege, de cei 
şase generali şi de mine. El a fost al nouălea şi numai sorții i-au 
acordat această preferinţă. Totuşi, care a fost soarta luptei tale, 
prea viteazule? Hector a plecat neatins de nici o rană. Vai de 
mine, cu cîtă durere sînt nevoit să-mi amintesc de acea zi în 
care Achille, zidul grecilor, a căzut. 

Cu toate lacrimile şi plînsul, nu mi-a fost teamă să ridic de la 
pămînt corpul eroului. Pe aceşti umeri, da, vă spun, pe aceşti 
umeri am purtat corpul lui Achille, cu armele pe care vreau să le 
port şi acum. Am puteri care să fie în stare de o astfel de 
sarcină. Am suflet care va simţi desigur cinstirea ce-mi veţi da- 
o. Oare de aceea zeiţa mării a fost mîndră de fiul său, pentru ca 
darurile cereşti, operă a unei atit de mare arte, să fie primite de 
un soldat de rînd şi înapoiat? Căci nici nu cunoaşte desenele de 
pe scut, oceanele şi pămîntul, cerul cu stelele, Pleiadele, 
Hyadele, Ursa cea neatinsă de mare, diferitele oraşe şi 
strălucitoarea sabie a lui Orion?t. Cere să ia arme pe care nu le 
înţelege. 

Cât priveşte acuzaţia ce mi se aduce că am vrut să fug de 
război, că am venit tirziu la ostenelile începute, nu-şi dă seama 

că prin aceasta insultă chiar pe marele Achille? Dacă spune că 
travestirea e o crimă, amindoi ne-am travestit. Dacă întirzierea 
este o vină, eu am venit mai devreme ca Achille. Pe mine m-a 
reţinut soţia-mi iubitoare, pe el mama-i iubitoare. Primul timp a 
fost dat lor, celălalt vouă. Nu mă tem, dacă acum nu pot să apăr 
o vină la fel cu a unui bărbat atit de mare. Şi totuşi Achille a fost 
pus în încurcătură de spiritul lui Ulysse, dar Ulysse de al lui Aiax 
nu. Să nu ne mirăm că el împrăştie împotriva mea birfeli cu 
limbă nesocotită şi vouă v-aruncă în faţă acuzaţii ruşinoase. 
Dacă Palamede a murit nevi-novat şi e mort din cauză că l-am 
învinovăţit pe nedrept, este pentru voi frumos că l-aţi 
condamnat? Dar Naupliade* n-a putut să se apere de o crimă 
atit de mare, atit de evidentă, iar voi n-aţi luat cunoştinţă de 
faptele lui din auzite; o vedeţi şi preţul crimei v-a stat în faţă. 

Nu merit să fiu învinovăţit că fiul lui Poeas? a rămas în 
vulcanica Lemnos**. Apăraţi-vă fapta voastră, căci aţi consimţit. 
Nu voi tăgădui că l-am sfătuit să se sustragă ostenelii războiului 
şi ale drumului şi să încerce prin odihnă să-şi liniştească 
sălbaticele dureri. M-a înţeles şi trăieşte. Acest fapt n-a fost 
numai bine intenţionat, dar şi cu rezultate fericite, deşi era 
destul Şi aceasta. Dacă preoţii îl cer pe Filoctet pentru distru- 
gerea Pergamului, nu mă trimiteţi pe mine la el. Mai bine să se 
ducă fiul lui Telamon. El va înmuia prin cuvîntul său priceput pe 
bărbatul înnebunit de boală şi de miînie, sau, iscusit, îl va scoate 
afară prin vreo dibăcie. 

Mai degrabă va merge Simois”? înapoi, se va înălța fără 
frunze, şi Ahaia va da ajutor Troiei, decit să înceteze inima mea 
să bată pentru interesele voastre şi să fie de folos danailor 
iscusinţa prostului Aiax. Poţi să urăşti pe tovarăşi, pe rege şi pe 
mine, oropsitule Filoctet! Poţi să mă ocărâăşti şi să blestemi fără 
sfîrşit capul meu şi să doreşti să-ţi cad o dată în miini ţie, care 
suferi, şi să bei sîngele meu, ca să fiu în puterea ta, cum ai fost 
tu într-a mea; totuşi te voi asalta şi mă voi sili să te aduc cu 
mine şi voi pune mina pe săgețile tale, cu ajutorul Fortunei, cum 
am pus mîna pe profetul dardanidanss, pe care l-am prins, de 
mi-a descoperit răspunsul zeilor şi destinele Troiei, cum am răpit 
statuia Minervei frigiene” din altar şi din mijlocul duşmanilor. 

Să se compare Aiax cu mine? Desigur, destinele opreau ca 
Troia să fie cucerită fără voia lor. Unde a fost viteazul Aiax? 
Unde au fost cuvintele de ispravă ale marelui bărbat? De ce te- 
ai temut atunci? De ce a îndrăznit Ulysse să treacă prin străjile 
de noapte şi prin săbiile duşmane, să intre nu numai între 
zidurile Troiei, dar chiar în virful cetăţuii din mijlocul oraşului, să 
răpească pe zeiţă din templu şi răpită s-o treacă printre troieni? 
Dacă n-aş fi făcut aceasta, zadarnic fiul lui Telamon ar fi purtat 
în mîna stângă şapte piei de taur”. 

In acea noapte victoria asupra Troiei a fost obţinută datorită 
mie. Am învins Pergamul, fiindcă l-am silit să poată fi învins. 
incetează de a arăta prin gesturi şi şoapte pe Tydide%. Îşi are 
partea sa de glorie în acele fapte. Nici tu nu erai singur cînd 
apărai cu scutul tău flota noastră; erau cu tine o mulţime de 
tovarăşi. Cu mine n-a fost decit unul singur care, dacă n-ar şti că 
luptătorul e mai mic decit înțeleptul, că unui braţ necondus nui 
se datoresc laude, şi el le-ar cere acum. Le-ar cere şi Aiax 
celălalt“, mai măsurat decit tine, şi temutul Eurypylus“! şi fiul“? 
strălucitorului Andraemon. 

Le-ar cere şi Idomeneu şi Merione“ născut în aceeaşi patrie 
şi fratele cel mai mic“* dintre atrizi. Aceştia, cu mînă vitează şi 
nu mai prejos de tine în război, au ascultat de sfaturile mele. Tu 
ai avut braţ bun de război, dar inteligenţa ta a avut nevoie de 
îndrumarea mea. Tu ai avut puteri fără minte. Eu am avut grijă 
de viitor. Tu ai putut să lupţi, Atride a ales cu mine momentul 
luptei. Tu ai fost de folos numai prin trup. Eu prin puterea minţii 
şi, cu cît mai însemnat este serviciul cîrmaciului care conduce 
pluta, cu cît comandantul e mai mare decit soldatul, cu atit te 
întrec eu. Şi în corpul meu sufletul e mai de preţ ca mina. Toată 
puterea stă în el. lar voi, o fruntaşi, daţi cinstea cuvenită 
veghetorului vostru şi, pentru grija atitor ani pe care i-am 
petrecut în nelinişte, daţi-mi această onoare care să răscumpere 
meritele mele. Acum chinurile războiului sînt pe sfirşite. Am 
îndepărtat destinele potrivnice şi am cucerit vestitul Pergam, 
făcînd să poată fi cucerit. Pe speranţele noastre întovărăşite vă 
rog acum, pe zidurile Troiei gata de a cădea, pe zeii pe care de 
curînd i-am răpit duşmanului, pe ce mai e de făcut, dacă a mai 
rămas ceva ce are nevoie de înţelepciunea mea, dacă mai e 

vreo primejdie de înfruntat cu curaj, dacă socotiți că a mai 
rămas ceva necucerit din destinele Troiei, amintiţi-va de mine, 
sau, dacă nu-mi daţi mie armele, daţi-le acesteia". Şi a arătat 
statuia fatală a Minervei. 

Fruntaşii au fost mişcaţi şi au văzut ce poate talentul vorbirii: 
oratorul a primit armele viteazului erou. 

Cel care singur de atitea ori a înfruntat pe Hector şi fierul şi 
pe Jupiter nu-şi poate înfrunta mînia. Pe bărbatul neînvins îl 
învinge durerea. Pune mina pe sabie şi zice: „Asta e sigur a 
mea; sau şi pe ea o cere pentru sine Ulysse? De aceasta mă voi 
folosi împotriva mea. Cea care s-a umplut de sîngele troienilor 
se va 
umple de sîngele stăpiînului ei, ca să nu-l poată învinge pe Aiax 
altcineva decit însuşi Aiax". 

Astfel vorbi şi-şi împlîntă sabia ucigaşă în pieptul care abia 
acum a cunoscut rana. Lama ucigaşă n-a putut fi scoasă din 
piept, a dat-o afară sîngele ţişnit şi pămîntul roşindu-se de sînge, 
a născut din iarba verde o floare purpurie care răsărise înainte 
din sîngele fiului lui Oebalus“. O literă dublă este înscrisă în 
mijlo-cul florii pentru amîndoi. Ea aduce aminte şi de numele 
bărbatului şi de plînsul copilului“*. 


2. Moartea Polyxenei; metamorfoza Hecubei în căţea 

Invingător, Ulysse se îndreaptă, pe pământ pătat de 
uciderea atitor bărbaţi”, ca să aducă armele eroului din 
Tirynth“. 

După ce le-a adus grecilor şi pe ele şi pe stăpinul lor, s-a 
ajuns în sfirşit la capătul războiului atît de îndelungat. Troia cade 
şi Priam împreună cu ea. Nenorocita soţie a lui Priam, pe lîngă 
celelalte toate, şi-a pierdut şi chipul omenesc şi sub un cer 
străin se aude în văzduh lătratul ei înspăimîntător. 

llionul ardea, în faţa Hellespontului ce se întinde într-o lungă 
strimtoare“. Focul nu se potolise încă şi altarul lui Jupiter 
înghiţea puţinul sînge a lui Priam. Tirâtă de păr, preoteasa lui 
Pboebus întindea spre cer palmele care nu-i vor mai folosi. 
Femeile dardanide s-au refugiat în templele aprinse şi, cît pot, 
îmbrăţi-şează statuile zeilor. Grecii victorioşi le scot din altare şi 
duc cu ei prăzile cucerite. 

Astyanax” este aruncat din acel turn de unde mama sa 
obişnuia adesea să-i arate pe tatăl său luptînd pentru el şi 
pentru domnia strămoşească. 

Şi acum Boreas îndeamnă la drum şi pinzele filfiie în bătaia 
lui prielnică. Cârmaciul porunceşte să ne folosim de vânt. „Adio, 
Troia, sîntem luaţi în captivitate" - strigă troienii, sărutind 
pămîntul şi părăsind locuinţele fumeginde ale patriei. Ultima s-a 
urcat în corabie - tristă privelişte - Hecuba”!, după ce a fost 
găsită între mormintele fiilor ei. Miinile eroului din Dulichium”? 
au ridicat-o pe cînd ea îmbrăţişa mormin-tele şi acoperea oasele 
cu sărutări. 

Totuşi cenuşa lui Hector a strîns-o şi-a adus-o cu sine la sân. 
lar pe mormîntul lui Hector a lăsat păr alb din creştet, daruri 
sărace, păr şi lacrimi. 

În faţa țărmului frigian pe care a fost Troia este un ţinut 
locuit odinioară de bistonieni5?. Acolo era bogatul palat regal al 
lui Polymestor, căruia tatăl tău Priam te-a dat pe ascuns, 
Polydore”*, pentru a te ţine departe de primejdiile războiului. 
Hotărîre înţeleaptă, dacă nu ţi-ar fi dat să iei cu tine mari avuţii, 
îndem-nuri la crimă pentru sufletele lacome. Cînd soarta 
troienilor a fost pecetluită, nemilosul rege al tracilor a luat sabia 
şi a înjunghiat pe nenorocitul tînăr. Şi, ca şi cum ar fi putut să 
ascundă crima împreună cu cel ucis, a aruncat trupul neînsufle- 
tit al lui Polydor de pe o stîncă în valurile mării. 

Atride ancorase flota la ţărmul tracic, pînă să se liniştească 
marea şi să aibă vînt mai prielnic. Aci deodată pămîntul s-a 
deschis şi din el s-a ridicat sălbatică şi amenințătoare umbra lui 
Achille, cît era de mare cînd trăia, ca atunci cînd a atacat pe 
Agamemnon cu sabia pe nedrept. „Plecaţi fără să vă amintiţi de 
mine, ahei? Recunoştinţa pentru vitejia mea a dispărut odată cu 
mine? Nu vă purtaţi astfel! Pentru ca mormîntul meu să nu fie 
lipsit de onoare, manilor lui Achille le place să le fie jertfită 
Polyxena””". Astfel a zis, şi nefericita fecioară, mai vitează decit 
o femeie, răpită de la sînul mamei pe care numai ea îl mai 
încălzea, este dusă la rnormiînt şi făcută victimă pe rugul 
blestemat, pentru a îmblînzi umbra miîniată a lui Achille. 

Dusă lingă crudul altar, fără să-şi piardă cumpătul, a simţit 
că i se pregăteşte groaznicul sacrificiu şi, 

cînd a văzut pe Neoptolemus”f în picioare cu paloşul în mână şi 
cu ochii pironiţi asupra ei, a zis: „„Folo-seşte-te de acum de un 
sînge de neam. la-l fără nici o întîrziere. Împlîntă sabia în gitul 
sau în pieptul meu (şi şi-a desfăcut în acelaşi timp gitul şi 
pieptul). Va trebui să suport sclavia servind cuiva, sau voi fi 
jertfită pentru a potoli mînia unei divinităţi. Aş vrea numai ca 
moartea mea să poată înşela pe mama. Chipul mamei îmi stă în 
faţă şi-mi micşorează bucuria morţii, deşi nu moartea mea 
trebuie să fie plînsă, ci viaţa ei. Dacă cer lucruri drepte, voi băr- 
baţi, nu vă apropiaţi de mine. ca să nu mă duc sclavă la manii 
Styxului. Nu atingeţi cu mîinile voastre o fecioară. Mai plăcut va 
fi sîngele liber pentru zeitatea pe care voiţi s-o îmblinziţi. Dacă 
totuşi cuvintele mele din clipa din urmă mişcă pe cineva, vă 
roagă fiica regelui Priam, nu o captivă, să daţi fără plată mamei 
corpul meu. Nu poate să răscumpere cu aur darul trist al 
mormiîntului, ci prin lacrimi. Atunci cînd putea, mă cumpăra şi ca 
aur". 

Astfel vorbise, iar poporul nu-şi stăpîneşte lacrimile, pe care 
ea şi le stăpînea. Însuşi preotul împlîntă plîngînd şi fără voia sa 
cuțitul în pieptul ce i se oferă. Cu chipul neşovăitor în faţa 
morţii, ea se prăbuşeşte totuşi la pămînt lipsită de puteri. Dar şi 
atunci cînd a căzut a avut grijă să-şi acopere părţile care 
trebuiau acoperite şi să-şi păstreze cinstea curăţiei sale. 
Troienele o ridică şi socotesc pe ciţi priamizi au jelit, cît sînge a 
jertfit o singură casă. Eu te pling pe tine, fecioară, şi pe tine, cea 
pînă de curînd regească soţie şi mamă regină, icoană a 
înfloritoarei Asii, iar acum pradă ieftină. 

învingător, Ulysse nu voia ca să fii sclava lui decît fiindcă 
născuseşi pe Hector; abia găseşte Hector un stăpîn pentru 
mama sa”. Aceasta, îmbrâţişind corpul pe care-l părăsise un 
suflet atît de brav, îl udă cu lacrimi de atitea ori vărsate: pentru 
patrie, pentru fii şi pentru soţ. Varsă lacrimi peste rană, sărută 
pe moartă; îşi izbeşte pieptul şi, ştergînd cu pârul ei alb sîngele 
curs din rană, spune aceste cuvinte, cu pieptul sfişiat de durere: 

„Zaci moartă, fiică, ultima mea durere, căci ce-mi mai 
rămîne mie, mamei tale, fata mea! Văd rana ta, rănile mele. 
lată, ca să nu rămînă vreunul dintre ai mei ne-ucis, te-ai 
prăbuşit şi tu. Pe tine, fiindcă erai femeie, te socoteam la 

adăpost de sabie, şi femeie fiind, ai căzut de sabie. Şi acelaşi 
care a răpus pe atiţia fraţi ai tăi, acela care a fost pieirea Troiei 
şi pustiitorul meu, Achille, te-a răpus şi pe tine. După ce a căzut 
de săgețile lui Paris şi ale lui Phoebus, mi-am zis că de acum 
Achille nu mai e de temut. Dar şi acum trebuia să mă tem de el. 
Insăşi cenuşa lui din mormînt prigoneşte acest neam şi 
duşmanul se face simţit chiar din mormînt. Am născut atiţia 
copii pentru Achille. Zace la pămînt marele Ilion. Nenorocirile 
popo-rului s-au sfîrşit printr-un îngrozitor dezastru, dar s-au 
sfîrşit totuşi. Pergamul supravieţuieşte pentru mine singură şi 
durerea mea e mereu mai mare. Pînă de curînd în culmea 
măririi, mîndră de atiţia gineri, fii, nurori şi de bărbatul meu, 
acum sînt dusă în exil. 

Săracă, departe de mormintele alor mei, ca dar Penelopei 
care, dîndu-mi lână să torc şi arătîndu-mă mamelor itaciene, va 
zice: «Aceasta este vestita mamă a lui Hector şi soţie a lui 
Priam». Şi, după atiţia pe care i-am pierdut, acum tu care 
singură îmi uşurai jalea de mamă, ai fost sacrificată pe un 
mormiînt de duşman. Am născut doar jertfe pentru duşmani? 
Cum pot rămîne de fier? Şi de ce întirzii? La ce mă mai păstrezi, 
bătrineţe condamnabilă? Pentru ce altceva, zei cruzi, îmi 
prelungiţi anii vieţii decît ca să văd noi morminte? Cine ar fi 
socotit că poate fi numit Priam fericit după prăbuşirea 
Pergamului? Este fericit prin moartea sa, căci nu te vede răpusă, 
fiica mea, şi el a pierdut viaţa odată cu tronul. Dar socoteam că 
vei fi dăruită cu înmormintare, regească fecioară, şi corpul tău 
va fi înmormîntat în mormîntul strămoşilor. Nu aceasta este 
soarta casei lui Priam. Daruri de înmormiîntare îţi vor fi plînsul 
mamei tale şi o mînă de nisip străin. Am pierdut totul. Îmi mai 
rămîne un singur copil pentru care să mai pot trăi un scurt timp, 
Polydor, cel mai mic dintre băieţii mei, acum singur, dat regelui 
ismarian“€ în aceste ţinuturi. Dar ce mai aştept, de nu spăl cu 
apă sfinţită crudele răni şi faţa plină de singe urgisit?" 

Astfel a vorbit şi s-a dus la țărm cu pasul ei de bătrină şi cu 
părul alb despletit. „Daţi-mi o urnă, troieni", cere nefericita, ca 
să ia apă limpede din mare. Deodată vede aruncat pe mal 
corpul lui Polydor, cu mari răni produse de armele trace. Troienii 
izbucnesc într-un răcnet de groază. Ea a amuţit de durere, şi du- 

rerea îi mistuie şi vocea şi lacrimile podidite. Îîncremenită ca o 
stîncă, numai ochii şi-i fixează spre pămîntul duşman. Uneori 
înalţă pieziş priviri duşmănoase spre cer. Aci priveşte faţa, aci 
rănile fiului său, şi mai ales rănile. Mînia o înarmează şi o învaţă. 
Se aprinde şi, ca şi cum ar fi rămas tot regină, se hotărăşte să 
se răzbune şi cu toată fiinţa este îndreptată spre felul pedepsei. 
Cum se înfurie o leoaică văduvită de singurul pui şi găsind 
urmele picioarelor caută pe duşmanul pe care nu-l vede, tot 
astfel Hecuba, după ce a amestecat miînia cu plînsul, uitînd de 
ani, dar neuitînd de sufletul său, se duce la ucigaşul Polymestor 
şi-i cere o convorbire. Căci, spune ea, vrea să-i arate pe ascuns 
nişte aur pe care să-l dea copilului. Odrysianul” a crezut şi, 
stăpiînit de dorinţa prăzii, s-a dus la ea într-un loc retras şi i-a 
vorbit vicleanul cu cuvinte linguşitoare. „Nu mai zăbovi, Hecuba, 
zice el, şi dă copilului tău darul. Jur pe zei că va fi al lui tot ce-i 
dai ca şi ce i-ai dat înainte". 

Ea priveşte cu gînd ucigaş pe cel ce vorbeşte şi jură strimb, 
şi clocoteşte mistuită de miînie. O ceată de femei captive îl ridică 
pe sus. Ea se repede la el, îi înfige unghiile în ochii perfizi şi-i 
smulge luminile. Mînia o face puternică. Miinile răscolesc rana şi, 
umplîndu-se de sîngele vinovat, nu-i scoate ochii, căci n-au mai 
rămas, ci golurile ochilor. 

Neamul tracilor, aţiţat de groaznica păţanie a regelui lor, se 
aruncă asupra Hecubei, lovind-o cu săgeți şi pietre. Dar aceasta 
aleargă după pietrele aruncate şi le muşcă miriind răguşit. Cu 
gura pregătită pentru cuvinte, încercînd să vorbească, latră. 
Există şi acum locul, ce-şi trage numele de la această 
întîmplare. Şi multă vreme, amintindu-şi încă de vechile 
nenorociri, a urlat "trist prin cîmpiile sithoniene“. Soarta ei 
mişcase şi pe troieni şi pe pelasgii duşmani. De soarta ei s-au în- 
duioşat şi zeii şi toţi, împreună cu Junona însăşi, soţia şi sora lui 
Jupiter, au recunoscut că Hecuba n-a meritat o astfel de soartă. 


3. Metamorfoza lui Memnon în memnonide 

Aurora ocrotise armele troiene şi e cu atît mai mişcată de 
înfrângerea şi nenorocirea Troiei şi a Hecubei. Dar o durere mai 
apropiată şi o jale a casei sale o înnăbuşă: pierderea fiului său 
Memnon, pe care l-a văzut pierind pe cîmpiile frigiene de sulița 

lui Achille. Acea culoare, prin care se înroşeşte vremea dimineţii, 
devenise galbenă şi cerul s-a ascuns în nori. Mama n-a suportat 
să privească trupul ridicat pe rug al lui Memnon®, ci, cu părul 
despletit cum era, a căzut la picioarele marelui Jupiter şi a 
adăugat lacrimilor aceste cuvinte: „Sînt mai prejos de toate 
zeițele cerului auriu, căci templele mele sînt cele mai rare din 
tot universul. Deşi zeiţă, nu vin să-mi dai temple şi zile de 
sacrificii, sau altare care să fie încălzite cu focuri. Dacă totuşi ai 
încredere în serviciile pe care ţi le aduc eu ca femeie, atunci 
cînd păstrez hotarele nopţii prin lumina nouă, poţi socoti că 
trebuie să mi se dea o răsplată. Dar nu grija aceasta o am şi nici 
nu are Aurora nevoie să ceară meritatele onoruri. 

Vin pentru că am fost lipsită de fiul meu Memnon, care 
zadarnic a luat arme viteze pentru a ajuta pe 
unchiul său, căci a căzut în floarea vîrstei, ucis de Achille*?. Aşa 
aţi voit. Te rog să-i dai o oarecare cinstire, ca mîngiiere a morții, 
stăpîne cîrmuitor al zeilor, şi să-mi linişteşti rănile de mamă". 

Jupiter a ascultat-o. Cînd rugul înalt al lui Memnon s-a 
prăbuşit sub limbile de foc, rotocoale de fum negru au umbrit 
ziua, ca ceața groasă care se ridică din ape şi pe care soarele n- 
o poate străbate. Cenuşa neagră care zboară se grămădeşte 
formînd un singur corp, se îndeseşte, capătă chip şi focul îi dă 
căldură şi suflet. Uşoară, începe să fie susţinută de aripi. Şi mai 
întîi asemenea unei pasări, apoi pasăre adevărată, zboară cu 
pene filfiitoare şi împreună cu ea freamătă nenumărate surori 
de obirşie şi naştere. 

De trei ori zboară în jurul rugului şi de trei ori se ridică în 
văzduh cu ţipete asemănătoare. În al patrulea zbor se despart în 
două tabere. Ca două popoare duşmane, îşi poartă război 
crîncen, înteţindu-şi furiile cu ciocurile şi cu unghiile încovoiate 
şi obosindu-şi una alteia aripile şi piepturile. Corpurile lor 
înrudite cad jertfă pe cenuşa de mormînt şi-şi aduc aminte că au 
fost născute dintr-un bărbat viteaz. El dă nume celor devenite 
pe neaşteptate zburătoare. De la el au fost numite memnonide 
şi, cînd soarele termină de străbătut cele douăsprezece semne 
în care e împărţit anul, ele se bat şi mor pe mormîntul părintelui 
lor. 

Aşadar, în timp ce alţii se tînguiau fiindcă auzeau pe fiica lui 
Dymas® lătrînd, Aurora e pradă durerilor sale şi pînă astăzi ea 
varsă lacrimi pioase şi înrourează tot pămîntul. 


4. Fuga lui Aeneas. Metamorfoza ficelor lui Anius în 
porumbite 

Şi totuşi destinele nu îngăduie să se fi prăbuşit şi speranţa 
Troiei odată cu zidurile ei. Eroul fiu al Cythereaner$* duce pe 
umeri o povară venerabilă: pe zeii llionului şi pe tatăl său, alt 
sfint odor. Din atitea avuţii, piosul Aeneas pe acestea le ia şi pe 
fiul său Ascanius. Fugar de la Antandros5, e purtat cu corăbiile 
pe mări. Lasă ţinuturile criminale ale tracilor şi pămîntul udat de 
sîngele lui Polydor şi, vînturile şi marea fiindu-i prielnice, intră în 
cetatea lui Apollo“, însoţit de tovarăşii săi. Anius“, regele oa- 
menilor şi preotul lui Phoebus, îl primeşte în templu şi în palat. Îi 
arată cetatea, altarele de rugăciuni şi cei doi arbori de care se 
ţinuse odinioară Latona în durerile facerii. 

După ce puseră pe altar tămiie şi peste tămiie vin şi după ce 
arseră după datină carne de bou, ei intrară în palatul regal şi, 
aşezaţi pe jilţuri înalte li se serviră darurile lui Ceres şi băutura 
lui Bacchus. Atunci, piosul Anchise întreabă: „O, preot ales al lui 
Phoebus, mă înşel eu, sau pe cit îmi amintesc, aveai un fiu şi 
patru fiice cînd am văzut pentru prima dată aceste ziduri". 

Anius îşi scutură timplele înconjurate de panglici albe®! şi 
răspunse trist: „Nu te înşeli, mare erou, m-ai văzut părinte a 
cinci copii. Acum mă vezi aproape fără nici unul, atita 
nestatornicie a lucrurilor stăpineşte pe oameni! Căci ce ajutor 
mai pot avea, cînd mi-e departe fiul? El stăpîneşte insula 
Andros, căreia i-a dat numele lui şi unde are domnia, în loc de 
tată pe care l-a părăsit. Delianul Apollo i-a dat puterea de a pre- 
vesti viitorul; iar surorilor, Bacchus le-a dat alte daruri mai mari 
decit pot fi dorite şi crezute. Căci la atingerea fiicelor mele, orice 
lucru se schimbă în grîu, vin şi untdelemn, şi aceasta aduce o 
bogăţie nesfirşită. Cînd a aflat de aceasta, atridul Agamemnon, 
distrugătorul Troiei (căci să crezi că şi noi am simţit într-o 
măsură furtuna voastră) folosindu-se de puterea armelor, le-a 
răpit de la pieptul tatălui lor şi le-a poruncit să hrănească flota 
argolidiană cu darul ceresc pe care-l aveau. Fiecare a fugit 

încotro a putut: două în Eubeea şi celelalte două la fratele lor în 
Andros. 

Armata vine şi ameninţă cu război dacă nu sînt predate. 
Dragostea de frate a fost învinsă de teamă: fra- 
tele a dat pe surori chinurilor. Şi, ca să poţi ierta frica fratelui, nu 
era aci nici Aeneas ca să apere pe Andros, nici Hector, prin care 
aţi îndurat timp de zece ani războiul. 

Tocmai se pregăteau lanţuri braţelor celor captive. Ele, 
ridicînd către cer miinile încă libere, s-au rugat: «Tată Bacchus, 
ajută-ne», şi cel ce le dăruise puterea minunată le-a dat ajutor, 
dacă se numeşte a da ajutor faptul de a le pierde prin obiceiul 
minunat al schimbării. N-am putut şti cum şi-au pierdut chipul şi 
nici acum n-aş putea spune. Nenorocirea în sine am aflat-o. 

Au căpătat aripi şi au zburat porumbiţe albe, pasări ale soţiei 
tale”. 

După ce şi-au petrecut timpul ospăţului cu astfel de cuvinte 
şi cu altele ca acestea, masa a fost ridicată şi s-au dus la 
culcare. 

Dimineaţa, cînd s-au sculat, troienii au mers la oracolul lui 
Phoebus. Acesta le-a poruncit să se îndrepte spre vechea patrie 
şi spre țărmurile strămoşeşti”. Regele îi petrece şi le dă daruri 
la plecare: lui Anchise un sceptru, nepotului acestuia”? o hlamidă 
şi o tolbă, lui Aeneas o cupă pe care i-o trimisese odinioară 
oaspetele ismenian Therses” din ţinuturile Aoniei. Cupa trimisă 
în dar de Therses era lucrată de Alcon din Hyla”*, care o gravase 
cu o lungă poveste. Infăţişa o cetate, îi puteai vedea cele şapte 
porţi, prin care i se recunoştea numele”. În faţa cetăţii cortegii 
funerare, morminte, locuri, ruguri, femei cu părul despletit şi cu 
piepturile dezgolite, toate înfăţişau o privelişte jalnică. Şi 
nimfele parcă pling şi izvoarele se tîinguiesc secate. Arborii se 
înalţă goi, fără frunze. Caprele rod stînci goale. În mijlocul 
Thebei iată se văd fiicele lui Orion”: una îşi dă pieptul de femeie 
cu gitul descoperit săbiei, cealaltă, cu săgeată împlîntaţă adânc 
în rană, cade vitejeşte pentru poporul ei. Amîndouă sînt purtate 
prin cetate cu cortegii frumoase şi sînt incinerate în partea cea 
mai locuită. Din cenuşa lor de fecioară, ca să nu piară neamul, 
ies doi tineri pe care poporul îi numeşte Coroane”” şi conduc 
cortegiul funerar pentru cenuşa din care s-au născut, Pînă aici 

din aramă veche, încrustată cu semnele strălucitoare ale 
povestei, cupa avea marginile poleite cu aur. 

Troienii fac la rîndul lor daruri nu mai puţin bogate decit cele 
pe care le-au primit şi dau preotului o căţuie în care se 
păstrează tămiie, o cupă şi o coroană strălucitoare de aur şi de 
pietre preţioase. 


5. Moartea Galateei şi a lui Acis 

Teucrii, amintindu-şi că au obirsia din sîngele lui Teucer”? se 
opriră la Creta, dar nu putură rămîne multă vreme acolo, şi 
părăsind insula cu şapte cetăţi, doresc să ajungă în porturile 
Ausoniei'?. O furtună se dezlănţuie şi-i împinge în porturile 
primejdioase ale Strofadelor*, unde îi înspăimîntă pasărea 
Aello. Apoi lasă în urmă porturile Dulichium, Itaca, Samos, 
casele lui Nerite*? şi regatul vicleanului Ulysse. Văd Ambracia® 
care fusese motiv de neînțelegere pentru zei, cu stînca în care a 
fost schimbat judecătorul neînţelegerii, promontoriul care acum 
este cunoscut de ia numele lui Apollo actiacul$, pămîntul 
Dodonei*” cu stejarul vorbitor, şi golful Chaoniei*$, unde fiii 
regelui moloşilor*” au scăpat de flăcări, căpătind aripi. Se 
îndreaptă spre insula bogată a Pheacilort, semănată cu pomi 
roditori. De aici ajung în Epir şi în Buth-rotos%, unde domneşte 
preotul frigian Helenus%, făcînd din această cetate o amintire a 
Troiei. Apoi, siguri de destinele pe care priamidul Helenus li le 
prezisese cu sfat credincios, ajung în Sicilia. 

Această insulă intră în mare prin trei colţuri, dintre care, 
Pachynos e întors spre ploiosul Austru, Lily-baeon este expus 
molaticilor zefiri, iar Peloros” este îndreptat spre Boreas şi spre 
Arctus care n-apune niciodată în mare. In aceasta intră troienii 
şi, ajutată de visle şi de vinturi prielnice, pe înserat flota ajunge 
în portul Zanele*?. Scylla pe partea dreaptă, neodihnita 
Charybda% pe stânga, le fac mari stricăciuni. Ultima le răpeşte 
corăbiile le înghite şi le varsă înapoi. Cealaltă îşi încinge 
pîntecele negru cu cîini sălbatici şi are chip de fecioară. Şi, dacă 
de la profeție n-au rămas numai născociri, Scylla chiar a fost 
într-un timp fecioară. 

Mulţi peţitori au cerut-o dar ea îi respingea şi, cea mai iubită 
din nimfele mării, mergea la nimfele mării şi le povestea iubirea 
tinerilor de care-şi bătea joc. 

Pe cînd ea odată pieptăna pe Galateea", aceasta i-a vorbit 
astfel: 

„Pe tine totuşi, o, fecioară, nu te cere un neam sălbatic de 
bărbaţi şi poţi să-i refuzi fără nici o pedeapsă. Dar eu, fiica lui 
Nereus şi a azuriei Doris” cu tot ajutorul multelor mele surori, n- 
am putut să scap prin valuri de iubirea unui cyclop%*". 

Şi lacrimile i-au înăbuşit glasul. Fecioara i le-a şters cu 
degetele albe ca marmura şi a mîngiiat-o pe zeiţă. 

„Spune, prea scumpo, şi n-ascunde pricina durerii - i-a zis ea 
- îţi păstrez taina sufletului". 

Nereida şi-a urmat astfel povestirea: „Acis era fiul unui 
faun?” şi al nimfei Symaethis%. El era marea bucurie a tatălui şi 
a mamei sale; dar mai ales a mea, căci cu mine se unise prin 
legătura dragostei. Frumos şi tînăr, de numai şaisprezece ani, 
abia îşi însemnase cu un început de barbă obrajii. Pe la, 22 de 
ani iubeam, iar cyclopul mă cerea fără răgaz. Şi, de m-ai întreba 
dacă ura faţă de cyclop sau dragostea faţă de Acis îmi era mai 
puternică, n-aş şti să-ţi spun. Amîndouă erau deopotrivă. 

Ah! cît de mare este puterea împărăției tale, binefăcătoare 
Venus! În adevăr, acel sălbatic, îngrozitor chiar în pădurile sale 
şi nevăzut fără primejdie de nici un călător, dispreţuitor al 
marelui Olimp şi al zeilor, a simţit ce e dragostea şi, cuprins de 
dorinţa pentru mine, arde, uitînd de turmele şi peştera sa. Acum 
ai grijă de frumuseţe, ai grijă să placi, acum îţi piepteni cu 
grebla părul aspru, Polyphem. Acum îţi place să-ţi tai cu secera 
barba înciîlcită, să priveşti şi să-ţi potriveşti în apă faţa sălbatică. 
Dragostea de a ucide, sălbătăcia şi nemăsurata ta sete de sînge 
încetează. Corăbiile vin şi pleacă nevătămate. 

În vremea aceasta Telemus", purtat spre siciliana Etna, 
Telemus* Eurymide, pe care nici o pasăre nu-l înşelase în 
prevestirile sale, merse la groaznicul Polyphem. 

«Ulysse îţi va scoate, îi zise, singurul ochi pe care-l porţi în 
mijlocul frunţii». 

Polyphem rise şi răspunse: 

«Te înşeli, o cel mai prost dintre ghicitori; alta mi l-a şi 
răpit». 

El dispreţuieşte astfel zadarnic pe cel care-i spusese 
adevărul şi, aci îngreuiază ţărmul cu pasu-i uriaş, aci se întoarce 
obosit în peştera întunecoasă. În mare intră o colină în formă de 
cui cu un vîrf lung. De ambele laturi unduieşte în jur marea. Aici 
s-a urcat într-o zi şi a stat pe o piatră sălbaticul cyclop. 
Lînoasele-i turme au venit singure după el. 

Uite ce şi-a aşezat la picioare toiagul cît un catarg e corabie, 
şi după ce a luat un fluier cu o sută de ţevi 
şi a început să cînte, toţi munţii au simţit cîntecul păstorului. 

L-a simţit şi marea. Eu, ascunzîndu-mă într-o peşteră şi stînd 
la sânul lui Acis al meu, am auzit de departe cu urechile mele 
aceste cuvinte pe care le-am însemnat în minte: «Galateea, eşti 
mai albă decit floarea de mălin, mai înflorită decit livezile, mai 
mlădie decît alunul, mai strălucitoare decit sticla, mai zglobie 
decit un ied tînăr, mai uşoară decit scoicile sfărimate mereu de 
mare, mai plăcută decit soarele iarna şi decît umbra vara, mai 
nobilă decit rodiile, mai dulce decît un strugure copt, mai 
pufoasă decit penele de lebădă şi decît laptele prins şi, dacă n-ai 
fugi, mai frumoasă decit o grădină bogată. Dar tot tu, Galateea, 
eşti mai sălbatică decît taurii cei nedomesticiţi, mai tare ca un 
stejar încărcat de ani, mai înşelătoare decit unda, mai nesigură 
decit nuielele de salcie şi decât vitele cele albe, mai neclintită 
decit aceste stînci, mai năbădăioasă decit rîul, mai mîndră decit 
păunul, mai aprigă decit focul, mai înţepătoare decît mărăcinii, 
mai întăritată decit o ursoaică ce a născut de curînd. mai surdă 
decît marea, mai neîmblînzită decit o viperă călcată în picioare 
şi, ceea ce aş vrea să-ţi înlătur dacă aş putea, mai repede nu 
numai decît un cerb fugărit de cîini, dar chiar decit zborul 
Zefirului. Dacă mă vei cunoaşte bine, o să-ţi pară rău că ai fugit. 
Tu însăţi o să doreşti să-ţi fiu aproape şi vei căuta să mă reţii 
mereu iîngă tine. Am o parte din munte, o peşteră în coasta unei 
stînci, unde nici soarele nu se simte în miezul verii şi unde nu 
pătrunde nici gerul iernii. Ani poame care atîrnă în ramuri. Am 
struguri, pe viţe lungi, asemenea aurului. Sînt şi din cei purpurii. 
Îţi servesc şi din unii şi din alţii. Tu însăţi cu mîinile tale vei 
culege fragi moi crescute sub umbră de pădure. Tu vei culege 

coarne de toamnă şi prune, nu numai vineţii cu zeama neagră, 
ci şi altele de soi, cu culoarea ca ceara curată. Fiind soţia mea, 
nu-ţi vor lipsi nici castanele, nici mlădiţele de arbori. Orice roadă 
îţi va fi la îndemînă. Toată această turmă este a mea şi multe 
altele rătăcesc în văi, pe multe le ascunde pădurea. Multe sînt în 
staul, în peşteră şi, daca mă întrebi cumva cîte sînt, n-aş putea 
să-ţi spun. Numai săracul îşi numără turma. Dar să nu crezi 
nimic din aceste laude; să vii tu însăţi să vezi cum abia îşi mai 
duc ugerul de lapte. Sînt şi odrasle mai mici, miei în staule 
calde. Sînt şi iezi de aceeaşi vîrstă în alte staule. Am 
întotdeauna lapte alb cum e zăpada. O parte din el serveşte la 
băut. O parte este pusă la închegat pentru brînză. Nu vei avea 
lîngă tine numai desfătări uşoare pe care le poate avea oricine, 
căprioare, iepuri, capre şi o pereche de porumbiţe, sau un cuib 
luat dintr-un vîrf de arbore; am găsit în virful muntelui nişte 
gemeni, care ar putea să se joace cu tine, atît de mult seamănă 
între ei, că abia îi poţi deosebi, nişte pui de păroasă ursoaică. l- 
am găsit şi, ţi-am spus, îi voi păstra pentru stăpîna mea. Scoate- 
ţi capul frumos din marea azurie. Vino, Galateea, şi nu dispreţui 
darurile mele. Eu mă ştiu, m-am văzut de curînd în oglinda apei 
limpezi şi mi-a plăcut chipul meu cînd l-am văzut. Priveşte cît 
sînt de mare. Jupiter în cer nu este mai mare decit mine. Căci 
voi obişnuiţi să vorbiţi despre un Jupiter care nu ştiu peste ce 
domneşte. Un păr bogat coboară peste privirea mea chiorişă şi- 
mi umbreşte umerii ca o luncă. Nu socoti urit corpu-mi plin de 
păr aspru. Arborele este urit fără frunze, urit e calul căruia 
coama nu-i acoperă gitul roşcat. Pe păsări le acoperă penele. 
Oilor le e podoabă lină. Barba e podoabă pentru bărbaţi şi 
pentru corp e părul. Un singur ochi am în frunte, dar e cît un 
scut uriaş. Marele soare nu vede toate acestea din cer? Şi totuşi 
soarele e ca un ochi. Adaugă că tatăl meu domneşte peste 
mările voastre. lţi dau pe Neptun ca socru. Ai milă numai şi 
ascultă-mi rugăminţile, căci numai in fate ta m-am plecat. Eu, 
care dispreţuiesc pe Jupiter şi cerul şi trăsnetul cel pătrunzător, 
tremur în faţa ta, o, nereidă! Miînia ta e mai sălbatică decit 
trăsnetul. Şi eu aş fi mai răbdător al acestui dispreţ, dacă ai fugi 
de toţi. Dar pentru ce, respingînd pe cyclop, iubeşti pe Acis şi 
preferi îmbrăţişărilor mele pe ale lui sa se placa pe sine şi să-ţi 

placa şi ţie, Galateea, ceea ce n-aş vrea; dar să mi se dea 
prilejul şi va simţi el ce puteri sunt într-un corp ca al meu. Îi voi 
scoate măruntaiele vii, le voi face bucățele şi le voi împrăştia pe 
ogoare şi în undele tale, ca să se unească astfel cu tine. Ard şi 
un foc aprig îmi mistuie inima rănită şi mi se pare că în pieptul 
meu port Etna strămutată cu puterile ei. lar tu, Galateea, nu te 
înduioşezi». 

După ce astfel s-a tînguit zadarnic, s-a ridicat - eu vedeam 
totul - şi furios, ca un taur luat de la vacă, nu poate să stea 
locului şi rătăceşte prin pădure şi prin luminişurile cunoscute. 

Cînd mă vede fiara pe mine şi pe Acis, neştiutori şi 
netemători de aşa ceva, strigă: «Văd şi voi face ca aceasta să 
fie ultima unire a dragostei voastre». Şi glasul acela a fost atit 
de puternic, cît a trebuit să-l aibă cyclopul miîniat. Etna a 
răsunat îngrozită de cîntec. Eu înspăimântată m-am scufundat în 
marea de alături. Eroul fiu al Symaethidei o luase la fugă şi 
striga: «Dă-mi ajutor, te rog, Galateea! Daţi-mi ajutor, părinţi, şi 
aduceţi-mă în împărăţia voastră, căci pier». 

Cyclopul îl urmăreşte şi aruncă în el cu o lespede desprinsă 
din munte. Deşi ajunge la el colţul cel mai de margine al stîncii, 
totuşi îl acoperă pe Acis în întregime. lar eu am făcut numai 
ceea ce se putea face prin destine, ca Acis să poată căpăta 
puterile strămoşilor săi. Sînge purpuriu curgea de sub stînca ce-l 
acoperise şi în puţin timp roşeaţa începe să se şteargă. Culoarea 
îi devine ca apa unui fluviu tulbure şi cu încetul se limpezeşte. 
Apoi stînca, despicîndu-se, se deschide şi prin crăpătură repede 
se ridică apa ca printr-o ţeava şi gura stîncii răsună de şuvoiul 
ce ţişneşte. Şi, minunat lucru, deodată se ridică pînă la mijloc un 
tînăr cu coarne noi încoronate cu trestii împletite. Era Acis, însă 
mai mare şi cu faţa azurie. Era Acis schimbat în rîu şi ca fluviu 
şi-a păstrat numele de mai înainte!%. 

Galateea terminase de vorbit şi nereidele se despart 
desfăcînd ceata şi înoată în undele liniştite. Scylla se întoarce, 
căci nu îndrăzneşte să se avinte în largul mării şi ori rătăceşte 
fără îmbrăcăminte pe nisipul sorbitor de apă, ori, cînd a obosit, 
căutînd retragerile adincului, îşi răcoreşte corpul în apa liniştită. 

lată, spintecînd valurile, un nou locuitor al mării adînci, 
Glaucus!!, cu trupul schimbat de curînd, vine la Anthedon!%?, 

aproape de Marea Eubeică. El vede pe Scylla, e cuprins de 
dorinţă şi-i spune cuvinte prin care socoteşte că ar putea să se 
apropie de ea. Dar ea fuge iute şi de teamă ajunge în virful 
muntelui de lîngă țărm. Căci în faţa mării este un masiv înalt, ce 
se înalţă cu un singur vîrf pleşuv, fără arbori, întors spre mare. 
Aici s-a oprit şi, pusă în siguranţă de această înălţime inac- 
cesibilă, neştiind dacă el este un monstru sau un zeu, îi admiră 
culoarea şi părul care-i acoperă umerii şi spatele şi partea din 
urmă a corpu-lui terminată ca o coadă de peşte mlădios. Ela 
văzut-o şi, sprijinindu-se pe o stîncă ce se înălța în apropiere, i-a 
zis: „Nu sînt o arătare, fecioară, nu sînt fiară sălbatică. Sînt zeul 
mării şi n-are asupra valurilor drepturi mai mari Proteus, sau 
Triton, sau Palaemon'* fiul lui Athamas. Înainte eram totuşi un 
muritor, dar plăcîndu-mi apele adinci, de pe atunci trăiam în ele. 
Căci, fie că aduceam la mal mrejele pline de peşte, fie că, şezînd 
pe o piatră cu trestia, urmăream sfoara undiţei. Ţărmul este 
vecin cu o livadă verde, astfel că într-o parte este marea, în 
cealaltă un covor întins de iarbă, pe care n-au atins-o juncile 
purtătoare de coarne, nici voi, liniştite oi şi capre zburlite, n-aţi 
păscut-o. Nici harnica albină n-a adus de aci mierea florilor, nici 
capetelor tinere nu le-au fost date ghirlande de petrecere, nici 
miîini purtătoare de coasă n-au tăiat-o vreodată. 

Eu cel dinţii m-am aşezat odată în acea verdeață ca să-mi 
usuc plasa udă şi să-mi pun în ordine peştele 
prins. Am pus deasupra pe iarbă peştii pe care-i aducea 
intimplarea în plasă, sau imprudenţa în cîrligul undiţei. 
Intâmplarea parcă ar fi închipuită. Dar ce mi-ar folosi să spun 
născociri? La atingerea cu iarba, prada mea a început să sară, 
să se zvircolească şi să se mişte pe pămînt ca în apă. Şi, cit am 
zăbovit să mă mir, toată mulţimea a fugit în apele sale, şi pe 
noul lor stăpîn l-au lăsat pe mal. Am rămas înmărmurit şi mult 
timp în nedumerire am căutat să înţeleg pricina. Vreun zeu să fi 
făcut aceasta, sau sucul ierbii? Ce iarbă are totuşi astfel de 
puteri? - mi-am zis. Şi am rupt cu mina citeva fire şi le-am 
muşcat în dinţi. Abia mi-au ajuns bine în gură sucurile 
necunoscute, că pe neaşteptate am simţit că măruntaiele îmi 
tremură înăuntru şi inima mi-e răpită de dragostea altei firi. N- 
am putut rămîne locului şi am zis rămas bun pămîntului către 

care nu voi mai fi atras niciodată şi mi-am afundat corpul sub 
valuri. Zeii mării m-au primit şi m-au socotit vrednic de onoarea 
de a le fi tovarăş şi au rugat pe Oceanus şi pe Tethys1% să-mi ia 
cele muritoare pe care le mai aveam. Am fost purificat de ei şi, 
rostind de nouă ori un descîntec care-mi spală păcatele, mi-au 
poruncit să mă scufund în o sută de rîuri. Fără zăbavă m-am 
supus şi riurile, alune-cînd din toate părţile, şi-au rostogolit toate 
valurile peste capul meu. 

Pînă aici pot să-ţi povestesc ce s-a întîmplat, pînă aici îmi 
amintesc. Căci n-am mai simţit ce a urmat. Mintea mea, după ce 
şi-a revenit, m-a făcut să-mi dau seama că eram cu tot corpul 
altul decît fusesem înainte şi nici mintea nu-mi mai era aceeaşi. 
Atunci, pentru prima dată, au văzut această barbă verde-ruginie 
şi părul pe care-l tîrăsc pe întinsul valurilor, umerii mari, braţele 
azurii şi picioarele rotunjite într-o coadă de peşte cu solzi. Ce 
folos de această frumuseţe, ce folos respins. 


1 Troianul Hector încercase să incendieze corăbiile greceşti, 
dar a fost împiedicat de Aiax. 

2 Colchida, ținut în Caucazia, la est de Marea Neagră. 

> Pagasa, vezi nota l, Cartea VII. 

1 După o legendă, Ulysse era fiul nelegitim al lui Sisyf, fiul lui 
Eol. Aiax vrea să spună prin urmare că bunicul său este 
judecătorul tâlharului Sisyf, tatăl natural al lui Ulysse. 

” Aeacid, urmaş al lui Aeacus, care era tatăl lui Peleus şi al lui 
Telamon. Vezi şi Cartea XII, nota 35. 

* Voind să scape de a lua parte la războiul troian, Ulysse s-a 
prefăcut nebun, dar prefăcătoria i-a fost dată pe fată de 
Palamede. 

7 Nauplius, tatăl lui Palamede, era rege în Eubeea. 

8 Fiul lui Poeas era Filoctet, tovarăș al lui Hercule şi 
moştenitorul armelor şi săgeților sale. 

? Diomede. 

10 Ulysse. 

11 Rhesus, rege în Tracta, a fost ucis de Diomede şi Ulysse, 
care i-au răpit caii, pentru a împiedica realizarea unui oracol ce 
prezisese că, dacă aceşti cai vor bea apă din riul Scamandru şi 

vor paşte iarbă pe valea riului Simois (amândouă rîuri în Troada) 
victoria va fi a troienilor. 

12 Dolon, un troian prin trădarea căruia Ulysse reuşise să ia 
caii lui Rhesus. 

3 Helenus, unul din fiii lui Priam. 

14 În templul Minervei din Troia era o statuie a ei, (palladium) 
care se păstra cu mare grijă, crezindu-se că soarta cetății e 
strîns legată de această statuie. Ulysse a furat-o tot cu ajutorul 
lui Diomede. 

15 Dulichium, port în Ithaca, unde era rege Ulysse. 

16 Pentru Aiax. 

17 Aluzie la Telamon şi Peleus, primul tatăl, iar al doilea 
unchiul lui Aiax, care într-un joc cu discul şi-au omorit pe fratele 
lor Phocus şi au fost exilați de Aeacus, tatăl lor. 

1 Mercur. 

1? Phthia, localitate în Thessalia, reşedinţa lui Peleus; Scyros, 
insula unde a fost crescut Pyrrhus. 

2 Nereida, vezi nota 33, Cartea XI. 

2! Thelephus, fiu al lui Hercule şi rege al Mysiei, rănit de 
lancea lui Achille, a fost vindecat de Ulysse cu un medicament 
făcut din rugina  lăncii care-l rănise.  Telephus, drept 
recunoştinţă, nu numai că n-a mai luptat împotriva grecilor, dar 
i-a ajutat să învingă pe Troieni. 

22 Insule şi oraşe în regiunea Troiei ocupate de greci prin 

vitejia lui Ulysse. Lyrnessus, de asemenea oraş în Troada, de 
unde Achille a luat-o pe Briseis sclavă, îndrăgostindu-se apoi de 
ea. 
2 Menelaus, căruia i se răpise soția. 

2Atride. Agamemnon fiul lui Atreu. 

25 Antenor, troian despre care legenda spune că mai târziu a 
întemeiat oraşul Padua în Italia. 

2”Thersites, foarte urit la înfăţişare, unul dintre grecii care au 
luat parte la războiul împotriva Troiel. Urițenia lui a deve-nit 
termen de comparație. Astfel că pentru a spune despre cineva 
că e foarte urit se zicea că e un Thersites. 

25 Sarpedon, fiu al lui Jupiter şi rege în Lycia. 

2 Nume de luptători din tabăra troiană răpuşi de Ulysse. 

3 Nepotul lui Actor, era Patrocle, prieten al lui Achille, ucis în 
luptă de troianul Hector. 

31 Pleiadele, Hyadele, Ursa, Orion, constelații zugrăvite pe 
scutul lui Achille. 

3? Naupliade. Palamede, fiul lui Nauplius; vezi nota 7 de mai 
înainte. 

3 Filoctet, vezi nota 8 de mai înainte. 

3+ Lemnos, insulă în Marea Egee, reşedinţa principală a lui 
Vulcan. 

3 Salmois, rîu lângă Troia, izvorăşte din muntele Ida şi se 
varsă în riul Scamanaru. 

3€ Helenus, ghicitor, fiul lui Priam. Troienii sunt numiţi şi 
dardanizi, de la Dardanus (fiul lui Jupiter şi al arcadienei Electra) 
întemeietorul oraşului Troia. 

37 Minerva frigiană, numită astfel de la Frigia unde se găsea 
oraşul Troia. Vezi şi nota 11 de mai înainte. 

32 Aiax avea un scut mare făcut din şapte piei de taur. 

3? Tydide, Diomede, fiul lui Tydeus. 

+ Aiax oileus, care săvârşise şi el destule fapte de vitejie, a 
scăpat corpul lui Patrocle şi caii lui Achille de a cădea în mâinile 
troienilor. 

“1 Eurypylus, fiul lui Hercule şi rege in Cos. 

42 Thoas, rege în Lemnos, fiul lui Andraemon, rege în 
Calydon. 

#2 Idomeneu, rege în Creta, iar Merione, tot cretan, însoțitorul 
lui lomeneu la asediul Troiei. 

+ Menelaus. 

“ Hyacinthus; vezi în Cartea X transformarea lui Hyacinthus 
în floare. 

+ Ai, ai, exclamație de durere, aducind aminte de plinsul lui 
Hyacinthus şi de numele lui Aiax, care începe cu diftongul ai. 

““Bărbaţii din Lemnos (patria lui Thoas şi a fiicei sale 
Hypsipyla) îşi părăsiseră soțiile pentru sclavele lor. Drept răzbu- 
nare, femeile au ucis într-o noapte pe toti bărbații, scăpind 
numai Thoas, care a fost salvat de Hypsipyla, 

+5 Eroul din Tirynth este Hercule, pe care cel mai bun prieten 
al său, Filoctet, l-a îngrijit înainte de moarte şi apoi l-a 
înmormintat în secret, îngropindu-i de asemenea şi armele. La 

începutul războiului troian. Filoctet, din cauza unei răni, a fost 
nevoit să rămină în insula Lemnos, dar fiindcă oracolul prezisese 
că Troia va cădea de armele lui Hercule, el a destăinuit locul 
unde a îngropat armele şi apoi a mers şi el la luptă, rănind 
mortal pe Paris, cu una din săgețile rămase de la Hercule 

4 Troia se găsea pe malul Asiei Mici, lingă Hellespont, 
Dardanelele de azi. 

5 Astyanx, fiul lui Hector şi al Andromacăi, a fost găsit de 
Ulysse ascuns de Andromaca într-un turn şi a fost aruncat de 
acolo jos, unde a rămas mort pe loc. 

“Hecuba, soția lui Priam, a cărui metamorfoză este povestită 
mai departe. Ulysse; 

“Duiichium, insulă în apropiere şi port în Itftaca, patria lui 
Ulysse. 

33 Bistonieni. traci, de la Bistonia, alt nume al Traciei. 

“Polydor o fost trimis cu o parte din avuții la Polymestor, 
rege al izilor, în Tracia, pentru a-l scăpa de primejdiile războiului 
troian. 

“> Polyxena, una din fiicele lui Priam. 

€ Neoptolemus, fiul lui Achille şi al Deidamiei, cunoscut şi 
sub numele de Pyrrhus, a săvirşit multe actiuni eroice în războiul 
troian: mai tirziu a devenit regele Epirului şi a avut un sfirşit 
tragic. 

37 Ulysse primeşte să ia ca sclavă pe Hecuba pentru a se 
mândri că se găseşte în stăpânirea sa mama celui mai viteaz 
erou troian, Hector. 

“5 Ismaria, Tracta, numită astfel de la Ismarus, munte în acel 
ținut. 

5’ Odrysianul, Polymestor, rege al oarysilor, populație în 
Tracia. 

© Silhonia, alt nume al Traciei, de la Sithon, rege al 
Chersonesului al Traciei. 

i Mama lui Memnon era zeița Aurora, iar tatăl său era 
Thiton, fiu al lui Laomeaori şi frate al lui Priam, regele Troiei. 
Tithon a dobindit nemurirea, dar nu şi o tinerețe veşnică. 
Devenind bătrin şi infirm, a fost transformat în greiere. 

€ Memnon, care era rege al Egiptului s-a dus să dea ajutor 
troienilor, dar a fost ucis de Achille. 

5 Hecuba era fiica lui Divias, rege în Frigia şi corăbier vestit 
(după Homer, izvorul folosit de Ovidiu). După alte izvoare, însă, 
Hecuba era fiica lui Cisseus, rege în Tracia. 

1 Aeneas era fiul zeiței Venera, adorată în insula Cythera, şi 
al lui Ancisse, un păstor de pe muntele Ida din Troada. 

5 Antandros, oraş la poalele muntelui Ida. 

*6 Delos, unde se născuse Apollo. 

€7 Anius, rege şi preot al lui Apollo în insula Delos. 

ê Anius, ca preot al lui Apollo, avea tâmplele înconjurate de 
panglici albe, cum cerea veşmintul sacerdotal. 

€ Andros, insula cea mai de nord dintre Cyclade. 

70 Fiicele lui Aniua au devenit păsări ale Venerei, care a iubit 
pe Anchise. 

7 Italia; după o legendă, Dardanus, primul fondator al Troiei, 
a fost în Italia. 

72 Ascanius. fiul lui Aeneas, 

“Therses era din Theba, oraş în Beotio, numită şi Aonia, 
aşezat pe riul Ismenus. 

74 Hyla, orăşel în Beoția. 

7 Theba, în Beoția. 

70 Theba fusese pustiită de ciumă, însoțită, precum se vede, 
de o secetă cumplită, şi pentru oprirea acestui flagel era nevoie 
de sacrificarea a două tinere. Metiocheea şi Menippa, fiicele lui 
Orion, s-au jertfit pentru patria şi poporul lor. 

Orion a fost transformat de Diana, în constelație, iar tinerii 
ieşiţi din cenuşa fiicelor lui Orion au fost de asemenea trans- 
formați în constelația Coroanei. 

75 După o legendă, primul rege al Troiei a fost Teucer, fiul lui 
Scamandru din Creta. 

7% Ausonia, nume vechi al Italiei de sud. 

5 Strofade, două insule în Marea lonică, între Zacynth şi 
Pelopones. 

îi Aello, una dintre Harpii, despre care legenda spune că-şi 
aveau locuinţa în Strofade. Harpiile erau nişte monştri cu corp 
de femeie, cap de pasăre şi picioare de cal, care veneau în zbor 
şi răpeau mincarea oamenilor de pe masă, sau o otrăveau şi o 
infectau cu un miros urât. 

82 Nerite, Ulysse, numit astfel de la insula Nerita, în apropiere 
de Ithaca, patria lui Vlysse. 

8 Ambracia, oraş şi ținut în Epir; Apollo şi Hercule şi-au 
disputat acest oraş. Cragaleus, care se pronunțase în favoarea 
lui Hercule, a fost transformat de Apollo în stincă. 

1 Pe zeul Apollo, Ovidiu îl numeşte Actiacul, ca un omagiu 
adus lui Octavianus, care a învins in lupta de la Actium, după 
legendă, cu ajutorul lui Apollo. 

8 Dodona, oraş in Epir, celebru printr-o pădure considerată 
ca sfântă, cu stejari al căror foşnet era interpretat de preoți ca 
oracol. 

5 Chaonia vezi nota 15, Cartea V. 

87 Moloşi (molossi), popor în Epir. Fiii regelui au fost prefăcuţi 
de Jupiter în păsări, pentru a-i scăpa de un incendiu. 

5 Pheaci, locuitori ai insulei Corcyra, numită şi Pheacia. 

8 Buthrotos, oraş în Epir. 

% Troianul Helenus, ghicitor, fiul lui Priam. 

1 Pachynos (azi Passaro) capul de sud-vest al insulei Sicilia; 
Lilybaeon (azi Capo di Boco) promontoriu în partea de apus, iar 
Peloros (azi Capo di Faro) promontoriu la nord-est de Sicilia. 
Austrul, vint de sud; iar Boreas, vint de nord; de unde emisfera 
australă şi boreală; Arctus, constelația Ursa mare. 

% Zânele, vechi nume al oraşului Messana (azi Messina) în 
Sicilia. 

% Scylla şi Charybaa, stinci aşezate una în fata celeilalte, 
între Sicilia şi Italia, foarte primejdioase pentru navigatori. „Cine 
vrea să evite Scylla, o i-a în Charybda" era un proverb vechi, 
care voia să spună că adesea, noi nu sintem destul de 
prevăzători, teama de o extremă ne duce la extrema cealaltă. In 
mitologie sânt două Scylle: una fiica lui Nisus, rege în Megara, 
schimbată în ciocârlie, pentru că a smuls din capul tatălui său o 
şuviță de păr de aur, de care atârna soarta patriei sale (aşa cum 
s-a văzut în Cartea VIII: şi alta, fiica lui Phorcus, pe care 
vrăjitoarea Circe, din gelozie, a transformat-o în monstru marin 
cu şoldurile înconjurate de şerpi, cu gură de câine, (aşa cum 
vom vedea în Cartea XIV). 

“4 Galateea - nereidă, fiica lui Nereus, zeu marin; erau 50 de 
nereide. 

? Doris, vezi nota 33, Cartea XI. 

% Cyclopi, giganti sălbatici în Sicilia, fierari ai lui Vulcan şi 
păstori. Cel mai cunoscut dintre ei este cyclopul Polyphem. 

” Faunii erau divinităţi cîmpeneşti, urmaşi ai lui Faunus, 
vechi rege în Latium, nepot al lui Saturn, fiu al lui Picus şi tată al 
lui Latinus. Ca zeu al câmpurilor şi al pădurilor, Faunus, a fost 
mai tirziu confundat, sub numele de Lupercus cu zeul Pan, ca şi 
ceilalţi zei ai cimpurilor. 

% Symaethis era fiica lui Symaethus, râu ce se varsă în mare 
la sud de Etna. 

“*Telemus, fiul cyclopului Eurymos, ghicitor neîntrecut, cum îl 
numeşte Homer în Odiseea, cartea IX, versul 509. 

100 Acis, azi Fiume freddo, izvorăşte din Etna şi se varsă în 
mare. 

101 Glaucus, pescar transformat cu ajutorul unor ierburi în 
Zeu marin, precum se va vedea mai departe. 

102 Anthedon, orăşel în insula Eubeea în strâmtoarea Euripus, 
care desparte insula de Beoția şi Attica. 

103 Proteus, Triton - vezi nota 3, Cartea II: Palaemon, tot un 
zeu marii, fiul lui Athamas, rege în Beoţia, şi al lui Ino, a cărei 
metamorfoză a fost povestită în Cartea IV. 

104 Oceanus, oceanul personificat, fie în înțelesul de Oceanul 
Atlantic, fie în înțeles de mare; Tethys, zeiță a mării, soţia lui 


Ocaanui< mama divinitătilar fluviala ci a nimfalar mării. 
a 


în, 

CARTEA XIV 


1. Metamorfoza Scyllei; 

2. Călătoria lui Aeneas. Metamorfoza cercopilor în maimuțe; 

3. Metamorfoza tovarăşilor lui Ulysse în porci; a lui Picus în 
ciocănitoare; 

4. Metamorfoza tovarăşilor lui Diomede în păsări; 

5. Metamorfoza lui Appulus în măslin sălbatic; 

6. Vasele lui Aeneas se schimbă în naiade; 

7. Metamorfoza cetății rutule Ardea în bâtlan; 

8. Apoteoza lui Aeneas; 

9. Metamorfoza Anaxaretei în statuie; dragostea Pomonei şi 
a lui Vertumnus; 

10. Romulus devine Quirinus iar Hersilia, zeița Hora. 


1. Metamorfoza Scyllei 

Şi acum, eubeianul Glaucus locuitor al apelor învolburate, lă- 
sase în urmă Etna cea aşezată pe gru-mazul unui gigant! şi 
ogoarele cyclopilor neştiutoare ce sînt greblele, ce este folosirea 
plugului şi nedato-rînd ceva ostenelilor unite ale boilor?. Lăsase 
în urmă Zânele şi Rhegium: cu zidurile faţă în faţă şi marea 
primejdioasă pentru corăbii, strinsă între două maluri, cele ale 
Ausoniei şi ale Siciliei. Apoi, alunecînd pe Marea Thyrrheniană cu 
o mare ceată de tovarăşi, a ajuns la colinele purtătoare de 
ierburi şi la locuinţa plină de tot felul de fiare a Circei, fiica 
soarelui. 

Indată ce-a văzut-o, după ce şi-au dat bineţe, a zis: „Te rog, 
zeiţă, ai milă de un zeu. Căci, dacă soco-teşti ca o merit, tu poţi 
să-mi uşurezi această dragoste. Cît de mare e puterea ierburilor, 
nici unui titan nu-i e mai cunoscut decît mie, care sînt schimbat 
de ele. Şi, ca să afli pricina aleanului meu, pe ţărmul Italiei, în 
faţa zidurilor meseniene*, am văzut-o pe Scylla. Mi-e ruşine să-ţi 
spun cîte promisiuni i-am făcut, cite rugăminţi şi mîngiieri, cîte 
cuvinte pe care ea le-a disprețuit. lar tu dacă este vreo putere în 
descîntece, rosteşte descîntece cu gura ta sfintă. Sau, dacă este 
mai puternică iarba foloseşte-te de darurile minunate încercate 
de atitea ori ale ierburilor. Nu-ţi cer să mă vindeci pe mine, sau 

să-mi vindeci rana. Nu-i nevoie să sfirşesc focul, ci să-mi împart 
arşiţa cu Scylla". 

lar Circe - căci n-are alta suflet mai aprins pentru dragoste, 
fie că aşa e firea ei, fie că o împinge Venus supărată că tatăl 
acesteia, soarele, a denunţat-o - cu astfel de cuvinte răspunde: 
„Mai bine ai urma pe cea care doreşte şi voieşte acelaşi lucru şi 
care e cuprinsă de aceleaşi doruri. Ai fi vrednic de o astfel de 
dragoste. Ai putea să fi tu rugat întîi şi, crede-mă, dacă-mi dai 
speranţă, vei fi tu rugat întîi. Să nu te îndoieşti, sau să-ţi 
lipsească încrederea în frumuseţea ta. lată eu, deşi sînt zeiţă, 
deşi-s fiica strălucitorului soare, deşi pot atitea prin descîntece 
şi prin ierburi, doresc să fiu a ta. Dispreţuieşte pe cea care te-a 
disprețuit. Răspunde cu iubire celei ce te iubeşte. Răzbună 
printr-un singur fapt două femei". 

Pe cînd ea insistă prin astfel de cuvinte, Glaucus îi răspunde: 
„Mai degrabă vor creşte frunze în mare şi alge în vîrful munţilor, 
decit se va schimba dragostea mea, cît timp este în viaţă 
Scylla". 

Zeița s-a simţit jignită şi, cum nu putea să-i facă rău lui 
direct şi nici nu vroia, căci îl iubea, îşi îndreaptă mînia către 
aceea care a fost preferată de Glaucus. Furioasă că dragostea îi 
e respinsă, îndată adună ierburi cu sucuri răufăcătoare, le 
pisează şi le amestecă cu descîntecele Hecatei. Imbracă haina 
azurie şi iese din curte printre fiarele care se gudură pe lîngă ea. 
Se îndreaptă spre Rhegium cel aşezat în faţa stîncilor Zancilei şi 
ajunge la apele ce fierb de căldură. Pune piciorul deasupra 
acestora ca pe un țărm solid şi coboară pe virful valurilor, fără 
să-şi ude picioarele. 

Era un mic golf curb ca un arc, loc plăcut de odihna pentru 
Scylla. Acolo se retrăgea ea de căldura mării şi a văzduhului, 
cînd soarele era la mijlocul bolţii cereşti făcea umbrele cît mai 
mici, aruncîndu-şi razele verticale. 

Acest golf îl infectează zeiţa şi-l strică cu otrăvuri groaznice. 
Amestecă apa cu rădăcini vătămătoare şi în frei rînduri de cîte 
nouă ori murmură cu vorbe magice descîntecul întunecat de 
cuvinte neînţelese. 

Scylla vine şi intră pînă la mijloc în apă, cînd deodată vede 
că mijlocul îi este înconjurat de monştri lătrători. La început, 

necrezind că sînt părţi ale corpului său, fuge de ei, îi alungă şi se 
teme de gurile obraznice ale cîinilor. Dar pe cei de care fuge în 
acelaşi timp îi şi atrage şi, pipăindu-şi coapsele, picioarele, 
tălpile, simte în locul lor guri deschise de cerberi. Cîinii freamătă 
furioşi şi o strîng în lanţul cu care-i înconjură corpul şi pîntecele. 
Indrăgostitul Glaucus plinge şi fuge de dragostea Circei, care s-a 
folosit cu atita răutate de puterea ierburilor. 

Scylla a rămas locului şi, de îndată ce i s-a dat prilejul de 
răzbunare faţă de Circe, l-a văduvit pe Ulysse de tovarăşi. Ea ar 
fi scufundat şi corăbiile teucrilor, dacă n-ar fi fost prefăcută în 
stincă, ce şi acum se înalţă de piatră şi de care corăbierul se 
fereşte. 


2. Călătoria lui Aeneas. Metamorfoza cercopilor în maimuțe 

După ce cu ajutorul vislelor au trecut de Scylla şi de lacoma 
Charybda, corăbiile troiene tocmai se apropiau de malurile 
Ausoniei, cînd vîntul le împinge spre țărmurile Libyei. Acolo l-a 
primit pe Aeneas în casă şi în suflet Sidoniana” care, ne- 
suportind uşor despărţirea de soţul frigian, s-a sinucis pe rugul 
pe care spusese că-l înalţă pentru un sacrificiu, amăgind astfel 
pe toţi, ea cea amăgită. 

Fugind de zidurile noi ale Carthaginei şi de pămîntul nisipos 
al Libyei“, Aeneas ajunge la cetatea lui Eryx’, unde găseşte pe 
credinciosul său prieten Acestes. Aduce sacrificii de cinstire pe 
mormântul tatălui său şi dă drum slobod corăbiilor pe care era 
aproape să le ardă crainica Junonei, Iris. Lasă în urmă regatul 
fiului lui Hippotes* şi pămînturile fumeginde de pucioasă 
fierbinte şi stîncile sirenelor fiice ale lui Ache-lous!%. Corabia 
văduvită de cîrmaciul său!! trece pe lângă Inarime şi Prochyta şi 
pe lîngă Pithecusa!?, aşezate pe o colină stearpă, numită cu 
numele locuitorilor. Căci tatăl zeilor, urînd înşelăciunea şi 
jurămintele strimbe ale cercopilori:, ca şi faptele acestui neam 
necinstit, i-a schimbat pe toţi în animale urite, ce pot să pară 
asemenea şi totodată neasemenea omului: le-a chircit trupul, le- 
a turtit nasul, le-a brăzdat faţa cu zbircituri bătrineşti, le-a 
acoperit capul cu păr gălbui şi i-a trimis să locuiască în această 
insulă. Le-a scos din întrebuințare vorbirea de mai înainte şi 

limba făcută pentru jurăminte strimbe; le-a lăsat numai atit: să 
se poată văita printr-un strigăt răguşit. 

Trecîind de acestea, Aeneas lasă pe dreapta zidurile 
Parthenopei!*, iar pe partea stângă mormîntul cîntăreţului fiu al 
lui Eol” şi ajunge pe țărmurile oraşului Cumae?$5, locuri pline de 
păpuriş de baltă. Intră în peştera bătrînei Sibylle” şi o roagă să-l 
conducă prin Avern la manii tatălui său. Ea, după ce întirzie 
îndelung cu ochii în pămînt, îi ridică în sfirşit şi, stăpinită de 
puterea zeului, spune: „Doreşti lucruri mari, bărbat vrednic prin 
fapte, a cărui dreaptă străluceşte prin arme, iar pietatea prin 
focurile de sacrificii. Lasă teama totuşi, troiene; îţi vei îndeplini 
dorinţele. Vei cunoaşte, sub conducerea mea, cîmpiile Elysee, 
ultima împărăție a lumii şi scumpa umbră a tatălui tău. Virtuţii 
nici un drum nu-i este închis". 

Astfel a vorbit şi i-a arătat o ramură strălucitoare de aur în 
pădurea Avernului consacrată Junonei şi i-a poruncit s-o rupă de 
pe trunchiul său. Aeneas s-a supus şi a văzut stăpînirea 
temutului Orcus!* şi pe stră-moşii săi şi umbra de bătrîn a 
marelui Anchise. A cunoscut legile locului şi ce primejdii mai are 
de înfrun-tat în noi războaie. Apoi, purtîndu-şi paşii obosiţi 
înapoi, pe drum şi-a amăgit oboseala vorbind cu însoţi-toarea 
cumeană. 

Pe cînd mergea pe o cărare înfiorătoare prin desişul 
întunericului, a zis: „Fie că eşti o zeiţă, sau cea mai iubită de zei, 
întotdeauna vei fi pentru mine ca o putere dumnezeiască şi voi 
mărturisi cît îţi datorez recunoştinţă ţie, care m-ai condus la 
lăcaşurile morţii şi m-ai scăpat de lăcaşurile morţii. Pentru 
aceste binefaceri, cînd voi ajunge deasupra pe pămînt îţi voi 
înălța temple şi-ţi voi da cinstire de tămiie". 

Preoteasa se uită la el şi, după un adine suspin, zise: „Nu 
sînt zeiţă şi nu socoti vrednic de cinstirea tămiiei un cap 
omenesc. Ca să nu rămii neştiutor cine sînt, mi s-ar fi dat o 
strălucire veşnică şi fără de sfirşit dacă fecioria mea ar fi fost 
slobodă lui Phoebus care m-a iubit. Pe cînd el totuşi pe aceasta 
o nădăjduia, pe cînd dorea să mă amăgească prin daruri, a zis: 
«Alege, fecioară din Cumae o dorinţă. Ceea ce doreşti ţi se va 
împlini». Eu, arătîndu-i o grămadă de nisip, l-am rugat, 
nesocotita de mine, să am atiţia ani cîte grăunţe de nisip sînt în 

acea grămadă. Am uitat să doresc şi ani mereu tineri, căci el mi- 
i dădea şi aveam o tinereţe veşnică, dacă-i dădeam dragostea. 
Dispreţuind darul lui Phoebus, am rămas fecioară. Dar acum 
vîrsta fericită s-a dus şi a venit greoaia bătrineţe cu pas 
tremurător, care trebuie îndurată îndelungă vreme. Căci am 
trăit pînă acum şapte secole; mai rămîne să văd trei sute de 
secerişuri, trei sute de toamne cu must, ca să fac numărul firelor 
de nisip. Va veni timpul cînd, dintr-un corp atît de mare, lunga- 
mi viaţă mă va chirci cu totul şi membrele, istovite de bătrineţe, 
vor fi reduse la cea mai mică greutate şi nu voi mai părea că am 
fost iubită, sau că am fost plăcută zeilor. Poate şi Phoebus 
însuşi, sau nu mă va recunoaşte, sau va tăgădui că m-a iubit. 
Pînă într-atit mă voi schimba şi, neputind fi văzută de nimeni, 
voi fi totuşi recunoscută după voce. Destinele îmi vor lăsa 
vocea". 


4. Mefamorfoza tovarăşilor lui Ulysse în porci; a lui Picus, în 

ciocănitoare 

Lucruri de acestea şi-a depănat în amintirea ei pe drum 
înapoi a Sibylla. Troianul Aeneas ieşit din locaşurile Styxului 
lîngă oraşul de obiîrşie eubeeană% şi după ce a adus sacrificii 
după datină, a mers la ţărmul ce n-avea încă numele doicii sale. 
Aici se oprise după neplăcerile şi truda unui drum lung Macareus 
Neriţianul?!, unul dintre tovarăşii îndrăzneţului Ulysse. Acesta 
recunoscu printre troieni pe Achaemenide?? care rămăsese 
părăsit odinioară printre stîncile Aetnei şi, mirîndu-se că mai 
trăieşte şi că s-au întâlnit pe neaşteptate, zise: „Care întîmplare 
sau zeu te-a salvat, Achaemenide? Cum se face că o corabie 
barbară poartă pe ea un grec? Ce țărm e căutat de nava 
voastră?" 

Celui ce întreba, acestea îi răspunde Achaemenide, care 
acum nu mai era cu îmbrăcămintea sfişiată şi prinsă cu spini ca 
să se poată ţine, cum îl găsiseră troienii: 

„Să-l văd iar pe Polyphem şi gura-i udă de sînge omenesc, 
dacă mi-e mai scumpă locuinţa mea şi Ithaca decit această 
corabie, dacă iubesc mai puţin pe Aeneas decit pe tata. Orice 
voi face, nu voi fi niciodată destul de recunoscător faţă de el. Lui 
îi datoresc faptul că vorbesc, respir şi văd lumina soarelui şi 

cerul; oare cum aş putea să nu recunosc şi să nu-mi amintesc 
de acestea? Datorită lui n-am ajuns în gura cyclopului şi, dacă 
aş părăsi chiar acum lumina vieţii, aş fi îngropat într-un 
mormînt, dar nu în pîntecele lui Polyphem?. Ce suflet am avut 
atunci - dacă teama nu mi-a răpit şi simţirea şi sufletul - cînd v- 
am zărit că vă îndreptaţi spre largul mării şi eu rămîn părăsit? 
Am voit să strig, dar m-am stăpinit, ca să nu mă trădez 
duşmanului. Chiar strigătul lui Ulysse era să fie fatal corăbiei 
voastre. 

L-am văzut pe cyclop cum, surpînd din munţi o stîncă uriaşă, 
a prăvălit-o în mijlocul valurilor. L-am văzut din nou aruncînd o 
lespede enormă cu braţul lui gigantic, ca şi cum ar fi aruncat-o 
cu puterea unei maşini de război. Şi m-am speriat ca nu cumva 
valul sau piatra să scufunde corabia, uitînd că eu nu eram în ea. 

Cînd însă fuga v-a îndepărtat de la o moarte crudă, el s-a 
plimbat nebun peste toată Aetna, a cercetat mereu cu miinile 
pădurile, lipsit de vedere a alergat peste stînci şi, întinzînd spre 
mare braţele mînjite de sînge stricat,a blestemat neamul aheu şi 
a zis: «O, dacă vreo întîmplare mi-ar aduce pe Ulysse sau pe 
vreunul din tovarăşii lui, împotriva căruia să se dezlănţuie mânia 
mea, căruia să-i scot măruntaiele, să-i sfişii cu mîna mea trupul 
viu, sîngele lui să-mi umple gitul şi mădularele să-i zvicnească 
strivite sub dinţii mei! Sau nici una, sau prea uşoară ar fi plata 
dată pentru ochiul pe care mi l-a răpit». Acestea şi multe alte a 
vorbit cyclopul înfuriat. Eu mă îngălbenisem de spaimă privindu- 
i faţa încă mînjită de ucideri, mîinile hidoase, orbita lipsită de 
lumină, membrele şi barba năclăită de sînge omenesc. Moartea 
îmi stătea înaintea ochilor; totuşi ea era cea mai mică dintre 
nenorociri şi mă gîndeam că acum îmi va prinde măruntaiele şi 
le va îneca în ale sale. Îmi stăruie în minte imaginea acelor zile, 
în care am văzut de trei şi de patru ori cîte două corpuri ale 
tovarăşilor mei aşternute la pămînt, şi el însuşi, aşezat peste 
ele, ca un leu peste prada sa, afunda în pîntecu-i lacom 
măruntaiele, carnea, oasele cu măduva albă şi mădularele 
jumătate însufleţite. M-a cuprins tremurul. Stăm trist fără sînge 
în vine, văzindu-l cum înfulecă lacom prînzul însîngerat, cum îi 
curg din gură şi varsă bucăţi de carne amestecată cu vin. Îmi 
închipuiam că şi mie nenorocitul îmi sînt pregătite asemenea 

destine şi multe zile am stat ascuns şi tremurînd la orice foşnet, 
temîndu-mă de moarte şi dorind să mor. Trăiam alungîndu-mi 
foamea cu ghindă şi cu iarbă amestecată cu frunze, singur, 
lipsit, fără speranţă, părăsit morţii şi răzbunării cyclopului cînd, 
după lung timp am zărit, nu departe, o corabie. l-am cerut ajutor 
prin semne, am alergat la țărm, am trezit milă şi o corabie 
troiană a primit pe un grec. Şi tu, cel mai iubit dintre tovarăşi, 
povesteşte şi tu peripeţiile tale, pe ale comandantului şi ale 
cetei în tovărăşia căreia ai fost pe mare". 

Macareus îi arată că Eol domneşte în Tuscul?* cel adînc, Eol 
fiul lui Hippotes, care ţine vînturile zăvo-rite în închisoare. El 
povesteşte cum pe acestea căpetenia dulichiană? le-am primit 
ca dar deosebit, închise într-un burduf, cum datorită suflului lor 
favorabil a mers timp de nouă zile, după care a zărit ţărmul 
dorit; şi cum în a zecea zi, pe cînd se ridica Aurora, tovarăşii săi 
conduşi de ură şi de dorinţa prăzii, crezînd că în burduf este aur, 
au desfăcut legăturile şi au dat drumul vînturilor, care au împins 
corabia cu valurile unde venise şi-au oprit-o din nou în portul 
regelui Eol. 

„De aci - zice Macareus - am ajuns în vechiul oraş” al 
laestrygonului Lamus. In acea ţară domnea Antiphates. Eu am 
fost trimis la acesta însoţit de doi tovarăşi, dar abia am găsit în 
fugă scăparea eu şi unul din ei. Al treilea dintre noi a adăpat cu 
sângele său gura nelegiuită al laestrygonului. Pe cînd fugeam 
toţi cu flota, Antiphates ne-a urmărit şi a ridicat împotriva 
noastră pe ai săi. Se adună pe mal, aruncă neîntrerupt în noi cu 
pietre şi buşteni, scufundînd corăbiile şi înecînd bărbaţii. Una 
totuşi, care ducea pe Ulysse însuşi şi pe mine, scapă. Îndureraţi 
de pierderea tovarăşilor şi tînguindu-ne de atitea necazuri, 
alunecăm spre acele ţinuturi pe care le vezi departe de aici. 
Uită-te, trebuie să vezi insula aceea de departe, pe care eu am 
vizitat-o. O, tu, cel mai drept dintre troieni, fiu de zeiţă - căci 
războiul fiind sfîrşit nu trebuie să fii numit duşman, Aeneas! - te 
sfătuiesc, fugi de țărmurile Circei. Şi noi, legînd corabia de 
ţărmul Circei, amintindu-ne de Antiphates şi de neîmblînzitul 
cyclop, refuzam să mergem şi să intrăm în case necunoscute. 
Am tras la sorţi. Şi sorţul m-a trimis pe mine şi pe credinciosul 

Polites şi pe Eurylochus şi pe Elpenor”, cel căruia-i plăcea prea 
mult vinul, şi pe încă optsprezece tovarăşi, la zidurile Circei. 

Cînd am ajuns şi am pus piciorul pe pragul palatului, o mie 
de lupi, de urşi şi de lei ne-au întîmpinat şi ne-au speriat. Dar 
nici una dintre aceste fiare nu era de temut: nici una nu avea să 
ne facă vreo rană, ba, dimpotrivă, îşi mişcau cozile blinde prin 
aer şi ne-au însoţit paşii gudurîndu-se, pînă ce servitoarele ne- 
au luat şi ne-au dus prin palatul de marmură la stăpînă. Ea 
şedea într-o sală frumoasă, pe un tron înalt, îmbră-cată cu o 
rochie strălucitoare şi avînd pe umeri o hlamidă lucrată cu aur. 
In jurul ei erau nimfe şi nereide, care nu torceau lină şi nu 
răsuceau firul cu degetele, ci aşezau ierburile şi despărţeau în 
coşuri florile împrăştiate la întîmplare şi plantele de diferite 
culori. Ea însăşi conducea lucrul pe care-i făceau ele. Ea ştie ce 
întrebuințare are fiecare foaie, cum trebuie amestecată şi 
cerceta cu luare aminte plantele şi le cîntărea cu privirea. 

Cînd ne-a văzut, după ce ne-am dat bineţe, i-a înflorit 
bucuria pe faţă şi a răspuns cu voie bună urărilor noastre. Fără 
zăbavă, a poruncit să se amestece orz prăjit cu miere, vin şi 
lapte închegat; apoi a pus sucurile care se ascund pe furiş şi nu 
se simt în dulceaţa acestei băuturi. Am primit cupele pe care ni 
le-a dat cu mîna ei sfîntă. Dar de îndată ce le-am sorbit însetaţi 
cu gura uscată şi zeiţa blestemată ne-a atins virful părului cu o 
varga, - mi-e ruşine să povestesc - am început să mă zburlesc, 
ieşindu-mi păr de porc pe corp, şi să nu mai pot vorbi. In loc de 
cuvinte am început să scot un murmur răguşit şi să cad cu faţa 
spre pămînt. Am simţit cum gura mi se întăreşte într-un bot cu 
ritul adus. Gitul mi s-a-ngroşat, prefăcîndu-se în grumaz şi cu 
mîinile cu care luam paharul am început să merg. Acelaşi lucru 
s-a petrecut cu toţi, atît de mare e puterea unei astfel de 
băuturi. Am fost închis într-o cocină. 

Cu toţii am văzut că numai Eurylochus n-are figură de porc. 
El singur a refuzat să bea din paharul ce i-a fost dat. Dacă n-ar fi 
scăpat el, şi acum aş face parte dintr-o turmă purtătoare de păr 
tepos. Ulysse, de n-ar fi fost vestit de el, n-ar fi venit la Circe să 
ne răzbune de o atît de mare grozăvie. Cyllenianul aducător de 
pace?’ îi adusese o floare albă, pe care Cei de Sus o numesc 
moly? şi are rădăcină neagră. Apărat de aceasta şi de sfaturile 

zeilor, el intră în casa Circei. Invitat să bea din paharul vrăjit, el 
refuză şi, pe cînd ea căuta să-i atingă părul cu varga, cu sabia a 
făcut-o să dea înapoi speriată. Şi-au dat mîna în semn de 
împăcare şi, primit în patul de nuntă, el îi cere ca zestre corpu- 
rile tovarăşilor. Circe ne stropeşte cu alte sucuri de iarbă, mai 
bune, ne atinge pe cap cu varga întoarsă şi spune cuvinte 
potrivnice cuvintelor pe care le spusese înainte. 

Cu cît ea descînta mai mult, cu atît noi ne ridicăm de la 
pămînt uşuraţi. Părul de porc ne cade şi picioarelor le dispare 
copita despicată. Umerii ne revin, braţele de asemenea. 
Plîngînd, îmbrăţişăm pe şeful nostru, ne agăţăm de umerii lui şi 
el plinge împreună cu noi. Şi primele noastre cuvinte au fost 
acelea de a ne arăta recunoştinţa faţă de el. 

Aci ne-a reţinut o întîrziere de un an. Fiind acolo, am văzut 
multe într-un timp atît de lung şi am auzit şi 
mai multe. Între atitea altele, am auzit-o şi pe aceasta, pe care 
mi-a povestit-o pe ascuns una din cele patru servitoare 
pregătite pentru asemenea rituri misterioase, în timp ce Circe 
întîrzia singură cu comandantul meu, ea mi-a arătat o statuetă 
de tînăr, făcuta din marmură albă strălucitoare purtînd în creştet 
o vîrdare*, aşezată în templul sfint şi împodobit cu multe 
coroane. Întrebînd şi vrînd să ştiu cine era, de ce era venerat în 
acest templu şi de ce purta această pasăre, ea mi-a răspuns: 
«Ascultă, Macareus, află şi din aceasta cît de mare este puterea 
stăpînei mele. Urmăreşte cu atenţie cele ce-ţi voi spune. Picus, 
fiu al lui Saturn, a fost rege în ţinuturile Ausoniei şi tare-i mai 
plăceau caii folositori în război. Înfăţişarea bărbatului era cea pe 
care o vezi. Tu însuţi poţi să-i priveşti frumuseţea şi s-o ghiceşti 
pe cea adevărată din cea închipuită. Sufletul i-a fost la fel cu 
frumuseţea. N-apucase încă să privească de patru ori luptele 
care se dau în Elida Greciei din cinci în cinci ani, şi atrăsese 
privirile dryadelor:! născute în munţii Latiului. Il doreau 
divinităţile izvoarelor, naiadele pe care le poartă Albula şi apele 
lui Numicus şi Anio, Almo cel cu curs atît de scurt şi năvalnicul 
Nar, Farfarus*? cu umbră plăcută şi divinităţile care locuiesc în 
pădurea Dianei scitice? şi în lacurile vecine. Totuşi, pe toate 
dispreţuindu-le, el iubeşte pe nimfa pe care se spune că a 

născut-o odinioară Venilia'* pe colina Palatinului, cu Janus” cel 
cu două feţe. 

De îndată ce a ajuns la anii tinereţii, a fost dată de soţie lui 
Picus din Laurent, pe care l-a ales din atiîţia alţii, era de o 
frumuseţe rară, dar şi mai rară îi era vocea şi farmecul 
cîntecului; de aceea a fost numită Canens, cîntăreaţa. 

Mişca pietrele, îmblinzea animalele .sălbatice, oprea lungile 
fluvii şi ţinea în loc păsările din zbor cu glasul său. 

Odată, pe cînd ea cînta cu vocea ei femeiască asemenea 
cîntece, Picus ieşise în ţinuturile Laurentului sâ vîneze mistreți. 
Era călare pe un cal ager şi purta în mîna stingă două sulițe, iar 
hlamida de purpură feniciană îi era prinsă cu o agrafă de aur. 
Venise şi fiica Soarelui în aceleaşi păduri şi părăsise ogoarele 
circeene, care-i poartă numele, să culeagă ierburi noi de pe coli- 
nele roditoare. Ascunsă într-un lăstăriş, a rămas înmărmurită 
cînd l-a văzut pe tînăr. lerburile pe care le culesese i-au căzut 
din mînă şi a simţit cum un foc ascuns îi furnică prin tot corpul. 
După ce şi-a venit în fire din puternica tulburare, s-a gîndit să-i 
mărturisească dorurile ei. Dar fuga calului a făcut să nu-l poată 
ajunge şi el era înconjurat de o mulţime de însoțitori. 

«Totuşi nu vei scăpa, vei putea fi răpit de vînt. dacă mă 
cunosc eu bine, dacă n-a dispărut toată puterea ierburilor şi 
dacă nu mă înşeală descîntecele mele». După aceste cuvinte a 
plăsmuit chipul amăgitor de nălucă al unui mistreţ şi l-a făcut să 
treacă în goană pe dinaintea regelui şi să pară că aleargă în 
pădurea deasă, pe unde nu sînt drumuri pentru cal. Fără ză- 
bavă, Picus sare jos de pe spatele fumegiînd al calului Şi se 
repede după umbra prăzii şi, urmărind o speranţă deşartă, îşi 
rătăceşte picioarele în adîncimile pădurii. Circe începe rugăciuni 
şi spune cuvinte vrăjitoreşti şi adoră pe zeii necunoscuţi printr- 
un descîntec miste-rios. Prin care poate să întunece faţa lunii şi 
să ţese nori groşi peste capul tatălui său. Atunci, din cauza 
descîntecului se acoperă cerul şi din pămînt ies nori de aţă 
deasă. Tovarăşii se rătăcesc în negură şi regele ramine fără 
pază. Cînd a găsit locul şi timpul potrivit, ea a vorbit astfel: «Pe 
aceşti ochi care au cucerit pe ai mei şi pe această frumuseţe 
care mă face pe mine zeiţă să-ţi fiu rugătoare, ai milă de focul 

meu şi primeşte ca socru pe Soare, care vede toate, şi nu 
dispreţui fără inimă pe titanida Circe». 

El o respinge cu cruzime şi pe ea şi rugăminţile ei şi zice: 
«Oricine eşti, nu sînt al tău. Alta mă stăpâ-neşte cu dragostea ei 
şi mă rog să-mi fie întotdeauna stăpînă. Nu voi păta printr-o 
iubire străină legăturile ce 
ne unesc, cît timp destinele îmi vor păstra pe Canens, fiica lui 
Jarms». 

Titanida mai încearcă de cîteva ori zadarnic să-l reţină prin 
rugăminţi, apoi îi spune în sfîrşit: «Nu-ţi va trece aceasta fără 
pedeapsă. Căci nu vei fi redat Canentei şi vei cunoaşte din fapte 
ce face o femeie cînd iubeşte şi e rănită în iubirea ei. Şi femeia 
îndrăgostită şi rănită în dragostea ei este Circe». 

Apoi de două ori se întoarce spre apus şi de două ori spre 
răsăritul soarelui. De trei ori atinge pe tînăr cu o varga şi 
rosteşte de trei ori descîntece. El fuge. Mirat că aleargă mai 
repede ca de obicei, vede că are pene pe corp şi, indignat că se 
adaugă pe neaşteptate ca nouă pasăre pădurilor Laţiului, 
loveşte cu ciocul tare trunchiurile arborilor şi, mîniat, face răni 
lungilor ramuri, în pene i s-a transmis culoarea de purpură a 
hlamidei şi agrafa de aur care-i ţinea înainte prinsă 
îmbrăcămintea se transformă în penele aurii ce-i înconjură gitul 
şi nu rămîne din Picus de altădată decit numele. 

În vremea aceasta tovarăşii, zadarnic strigîndu-l pe Picus 
pretutindeni şi negăsindu-l nicăieri, o zăresc pe Circe. Căci acum 
ea înseninase cerul şi îngăduise ca norii să fie împrăştiaţi de 
vînturi şi soare. Ei o acuză de crimă, cer pe rege, se poartă 
violent cu ea şi se pregătesc s-o atace cu săgețile lor. Ea 
stropeşte pă-miîntul cu venin şi sucuri otrăvite. Cheamă noaptea 
şi pe zeii nopţii, pe Erebus şi pe Chaos şi roagă pe Hecate cu 
lungi urlete. Lucru minunat de spus, pădurile s-au mişcat din loc. 
Pămîntul a gemut şi arborii vecini au pălit. Păşunile s-au umplut 
de picături de sînge. Pietrele scot gemete răguşite, cîlinii latră, 
pe pămînt forfotesc şerpi negri, sufletele celor morţi zboară 
uşoare prin văzduh. Poporul se teme îngrozit de aceste arătări. 
Circe atinge cu varga înveninată feţele celor înspăimîntaţi. La 
această atingere, în locul tinerilor apar arătări de fiare felurite; 
nici unuia nu i-a rămas chipul său. 

Phoebus în apus atinsese țărmurile tartessiene” şi zadarnic 
era aşteptat soţul de ochii şi de inima Canentei. Slujitorii şi 
poporul aleargă prin toate pădurile şi luminează cărările 
întunecoase cu făclii. Nimfei nu-i e de ajuns să plîngă, să-şi 
smulgă părul şi să se bată cu pumnii în piept, cu toate că pe 
acestea toate le face; fuge şi rătăceşte nebună prin cîmpiile 
Latiului. Şase nopţi şi tot atitea zile au văzut-o fără somn şi fără 
hrană umblînd prin munţi şi prin văi, pe unde o ducea 
întîmplarea. Cel din urmă o văzu istovită de plins şi de drum, 
Tibrul. Pe malul rece al acestuia ea îşi aşezase trupul şi cu viers 
jalnic modulat de durere şi lacrimi, spunea cuvinte tînguioase ca 
un cîntec de lebădă cînd moare. In cele din urmă, trupul ei 
subţire s-a topit de plins şi încetul cu încetul s-a împrăştiat în 
văzduh. 

Totuşi amintirea i-a fost păstrată de locul pe care vechile 
camene:t l-au numit Canens, de la numele nimfei. 

Multe de acestea mi-au fost povestite, sau au fost văzute de 
mine într-un an. Şezind atita timp şi pier-zînd deprinderea de a 
mai porni iarăşi pe mare, ni se porunceşte totuşi să întindem 
pînzele. Titanida Circe ne prezisese căi grele într-un drum lung 
şi primejdii ce ne mai rămîneau de înfruntat pe valuri. 
Mărturisesc că m-am temut şi, ajungînd la acest țărm, am rămas 
aci". Macareus sfirşise povestirea. 


4.Metamorfoza tovarăşilor lui Diomede în păsări 

Aeneas depune cenuşa doicii sale într-o marmura şi-i aşeză 
pe mormiînt o lespede cu această scurtă 
inscripţie: „Aci zace Caieta. Copilul pe care l-a crescut cu pietate 
a scăpat-o de focul argeilor*” şi a încinerat-o pe rugul ce i se 
cuvenea". 

Odgonul legat de o movilă înierbată este dezlegat şi troienii 
fug departe de primejdii, părăsind ținuturi- 
le zeiţei cu rea faimă. Ei se îndreaptă spre dumbrava unde Tibrul 
întunecat de umbră se varsă în mare, ducînd cu sine nisip 
galben. Aeneas e primit ca oaspe şi ginere în casa lui Latinus cel 
născut dintr-un faun. Dar nu fără Marte totuşi. Işi atrage un 
război cu un neam feroce, căci Turnus* se înfurie pentru că cea 
care e acum soţia lui Aeneas îi fusese făgăduită lui. Toată 

Tyrrhenia“' se luptă cu Laţiul şi multă vreme este căutată cu 
arme primejdioase victoria grea. Fiecare îşi sporeşte armata sa 
cu forţe străine şi mulţi sînt de partea rutulilor, mulţi alături de 
tabăra troiană. 

Aeneas nu se dusese degeaba după ajutor la cetatea lui 
Evandru?; în schimb Venulus“* venise zadarnic la cetatea 
fugarului . Diomede“. Acesta îşi clădise o foarte mare cetate 
sub protecţia lui Daunus Japigul, şi stăpînea cîmpurile luate de la 
acesta ca zestre. Cînd Venulus aduce rugămintea lui Turnus şi 
cere ajutor, eroul etolian“ se scuză că nu poate, fiindcă, pe de o 
parte, nu vrea să pornească la luptă împotriva socrului său, iar 
pe de alta, n-are bărbaţi din neamul alor săi pe care să-i 
înarmeze. Ca să nu socotiți că acestea sînt minciuni, zice el, deşi 
mi se înnoieşte jalea de amare amintiri, voi căuta totuşi să-ţi 
povestesc nenorocirile mele. După ce vechiul Ilion a fost ars şi 
Pergamul a căzut pradă flăcărilor danailor, iar eroul coborit din 
Naryx, răpind o fecioară de la o fecioară“, a atras asupra tuturor 
pedeapsa pe care a meritat-o el singur, am fost răpiți şi 
împrăştiaţi de vinturi pe marea duşmănoasă. Am îndurat 
trăsnete, furtuni, ploi, mînia cerului, iar dezastrul de la 
Caphareus“” a fost culmea. Ca să nu te ţin povestindu-ţi toate 
tristele noastre nenorociri, Grecia putea inspira milă chiar lui 
Priam. Pe mine totuşi m-a salvat din valuri grija înarmatei 
Minerve. Dar iarăşi am fost alungat din Argosul părintesc şi 
binefăcătoarea Venus, amintindu-şi de rana pe care i-am pri- 
cinuit-o, mi-a cerut pedepsirea. Am înfruntat atitea chinuri pe 
marea cea adincă şi atitea în război pe uscat, încît am numit 
adesea fericiţi pe cei pe care i-a scufundat în valuri deopotrivă 
furtuna şi primejdiosul Caphareus şi aş fi vrut să fiu şi eu printre 
ei. Indurînd cele mai mari primejdii în război şi pe mare, 
tovarăşii sînt istoviţi şi cer să se sfirşească peregrinările. 

Dar Acmon“, o fire aprinsă şi atunci înăsprită de necazuri 
zise: 

«Ce suferinţă rămîne, bărbaţi, pe care răbdarea voastră s-o 
mai poată suporta? Ce-o să facă mai mult Cytherea Venus, 
presupuniînd că ar vrea? Cît timp ne temem de lucruri mai rele, 
este loc pentru rugăciuni şi dorinţe. 

Cînd însă soarta lucrurilor e cea mai rea, teama e pusă sub 
picioare şi nenorocirea, cînd e la culme, n-o mai simţim. 

Venus însăşi poate să mă audă, poate să urască, după cum 
face, pe toţi bărbaţii de sub comanda lui Dio-mede. Totuşi noi 
toţi dispreţuim ura ei şi marea ei putere e pentru noi mică». 

Cu astfel de cuvinte Acmon din Pleuron aţiţă pe Venus şi-i 
trezeşte vechea minie. Puţini au găsit potrivite cele spuse; un 
mai mare număr de prieteni, împreună cu mine, dezaprobă pe 
Acmon. Pe cînd el se pregătea să răspundă, deopotrivă vocea şi 
gitul i se subţiază. Părul i se transformă în fulgi, cu fulgi i se 
acoperă gitul, pieptul şi spatele. Braţele primesc pene lungi şi 
coatele se îndoiesc în aripi uşoare. Tălpile picioarelor devin în 
cea mai mare parte degete. Gura i se întăreşte ca un corn şi se 
termină cu un vîrf ascuţit. Se miră de el Lycus şi Idas, Nycteus şi 
Rhexenor cu Abas*. Şi, cum se miră, ei capătă aceeaşi 
înfăţişare. Din ceată zboară un număr mare şi vuiesc în jurul 
corăbiilor, cu bătăi de aripi. De mă întrebi ce formă aveau cei 
deveniți păsări pe neaşteptate, nu erau lebede, însă erau foarte 
aproape de lebedele albe. Cu o mică parte din ai mei, am ajuns 
cu greu să stăpînesc aceste sălaşuri şi ogoare sărace, ca ginere 
al lui Daunus Japigul". Aici şi-a încheiat 
Oenides5* povestirea. 


5. Metamorfoza lui Appulus în măslin sălbatic 

Venulus părăseşte regatul Calydonului”!, golful Peucetium şi 
cîmpiile Messapiei"?, după ce vizitează aci o peşteră umbrită de 
o pădure deasă şi umezită de picături de apă, pe care o 
locuieşte acum Pan, cel pe jumătate tap. 

Dar un timp au locuit-o nimfele. Un păstor din Appulia, dînd 
peste ele în acele locuri, le-a speriat şi ele în prima clipă de 
spaimă au fugit. În curînd, cînd şi-au venit în fire, nu s-au 
sinchisit de cel ce le urmărea şi au făcut hore, mişcînd sprinten 
şi uşor picioarele în paşi numărați. Păstorul îşi bătea joc de ele 
şi, imitîndu-le prin sărituri ţărăneşti, amesteca în cuvintele lui 
necioplite glume neruşinate. Şi n-a tăcut pînă ce arborele nu i-a 
acoperit gura. Poţi să-i recunoşti caracterul în arbore şi în sucul 
său. Măslin sălbatic, arată însuşirile limbii prin fructele amare. 
Asprimea cuvintelor lui a trecut în aceste fructe. 

6. Vasele lui Aeneas se schimba în naiade 

Soliiř s-au întors aducînd refuzul de ajutor din partea 
armatelor etolienei, dar rutulii duc mai departe războiul şi fără 
acele puteri. Curge mult sînge din amîndouă părţile. Turnus 
aduce focul lacom împotriva corăbiilor troiene şi sînt amenințate 
să fie mistuite de flăcări şi cele care au scăpat de n-au fost 
înghiţite de valuri. 

Mulciber”* ardea smoala, ceara şi celelalte pe care le întilnea 
în cale, flacăra se înălța pe catarg la pînze şi băncile vislaşilor 
fumegau, cînd sfinta mamă a zeilor, amintindu-şi că aceste 
corăbii au fost făcute din pini de Pe muntele Ida, a umplut 
văzduhul cu ţiuit de ţimbale şi cu sunete de flaute şi, purtată 
prin aer de leii înhămaţi, a zis: „Zadarnic arunci focuri cu mîna-ţi 
nelegiuită Turnus. Voi feri corăbiile şi nu va arde focul mistuitor 
cu îngăduinţa mea părţi şi mădulare ale pădurilor mele". Pe cînd 
zeiţa vorbea, a tunat şi din norii grei a căzut potop de ploaie cu 
grindină ce sare în sus cînd cade. Vinturile tulbură văzduhul şi în 
luptele lor răscolesc marea cu valuri. Mama hrănitoare, 
folosindu-se de puterile unuia din aceste vinturi, rupe stilpii de 
care era legată flota frigiană, răstoarnă corăbiile şi le scufundă 
în mijlocul mării. Lemnul se înmoaie şi este schimbat în corpuri 
omeneşti. Pupele încovoiate devin capul şi faţa vislele degete şi 
picioare care înoată. Coastele rămîn ca mai înainte coaste şi 
carena de dedesubtul corăbiei se face şira spinării. Pinzele se 
fac păr moale, antenele, braţe. Culoarea le este tot azurie cum 
fusese şi, naiade marine, străbat cu risete de fecioare valurile, 
de care se temeau înainte. Născute în munţii de piatră, locuiesc 
în noianele de apă şi nu se mai gîndesc la obiîrşia lor. Totuşi n-au 
uitat cît de multe primejdii au suportat pe sălbatica mare şi 
adesea au pus mînă prietenă sub corăbiile hărţuite de furtună, 
afară doar de cele ce purtau pe ahei. Căci şi acum, amintindu-şi 
de nenorocirea Frigiei, poartă ură pelasgilor. Ele văzură cu 
bucurie rămăşiţele corăbiei Neriţianului”> şi cum se preface în 
stîncă nava lui Alcinous şi-i creşte piatra în lemn“. 

Era speranţa că după ce corăbiile au fost schimbate în nimfe 
de mare, rutulianul Turnus poate va renunţa la război, din 
teama pricinuită de aceasta minune. 

Dar el stăruie. Ambele tabere îşi au zeii lor şi ambii au curaj 
cît al zeilor. Gîndul lor nu e la domnia de zestre, nici la sceptrul 
de rege, nici la tine, fecioara Lavinia, ci la victorie. Poartă război 
pentru a nu se acoperi de ruşinea înfrîngerii. 

7. Metamorfoza cetăţii rutule Ardea în bitlan 

In sfîrşit Venus vede armele fiului său victorioase. Cade 
Turnus, cade Ardea”, numită puternică pe cînd era Turnus 
puternic. 

După ce această cetate a fost nimicită de focul barbar şi 
casele i-au fost prefăcute în cenuşă caldă, deodată a zburat din 
mijlocul molozului o pasăre născută atunci, scuturîndu-şi cenuşa 
de pe aripi. Şi cîntecul său şi slăbiciunea şi paliditatea şi toate îi 
erau cum se cade unei cetăţi cucerite. l-a rămas numele cetăţii 
şi, bîtlan, îşi deplînge nenorocirea prin bătăi de aripi. 


8. Apoteoza lui Aeneas 

Vitejia lui Aeneas silise pe toţi zeii şi pe Junona sa renunţe la 
vechea ură, cînd eroul cythereans, după ce pusese temeliile 
împărăției lui lulus”, ajunse în cer la locul său. Venus stăruise 
pe lingă zei şi rugase pe tatăl ei, îmbrăţişindu-l: „Niciodată, tată, 
n-ai fost aspru cu mine; te rog să fii acum şi mai bun şi fiului 
meu Aeneas, care după sîngele meu te-a făcut bunic, dă-i o 
divinitate, oricît de mică, numai dă-i ceva, prea bunule! Este 
destul că a văzut o dată împărăţia cea tristă, că a mers o dată 
pe rîul Styx". 

Zeii încuviințară, iar regeasca soţie Junona nu mai privi cu 
ochi nemişcaţi, ci-şi dădu cu blîndețe consimţămîntul. 

Atunci tatăl zise: „Vrednici sînteţi de favoarea cerului şi tu, 
care ceri, şi cel pentru care ceri. Primeşte, fiică, ceea ce 
doreşti". 

Astfel vorbi Jupiter. Venus mulţumeşte bucuroasă tatălui său 
ceresc şi merge purtată de două porum-biţe prin văzduhul uşor 
spre ţărmul Laurentului, unde Numicus“ şerpuieşte acoperit de 
trestii şi varsă apele sale de rîu în apele mării vecine. Acestuia îi 
porunceşte să spele pe Aeneas şi să ducă în mare tot ce este 
muritor. 

Fluviul purtător de braţe îndeplineşte poruncile lui Venus şi-l 
purifică cu apele sale pe Aeneas de tot ce este muritor în el şi 

împrăştie în apă partea aceasta, iar partea cea mai bună 
rămîne. Mama i-a uns capul cu untdelemn sfinţit, i-a atins faţa 
cu ambrozie amestecată cu nectar dulce şi l-a făcut zeu, pe care 
urmaşii lui Quirinus*! îi numesc Indigetes*? şi-l pomenesc în 
temple şi altare. 


9. Metamorfoza Anaxaretei în statuie; dragostea Pomonei şi 
a lui Vertumnus 

Apoi Alba şi Latium au fost sub conducerea lui Ascanius cel 
cu doua nume ce i-a urmat Silvius, al cărui fiu Latinus a primit 
cu sceptrul vechi şi numele purtat de altul înaintea lui. A 
domnit cu strălucire Latinus. După el a urmat Epitos; iar după 
acesta Capetus şi Capys; însă Capys a fost înainte. După ei a 
luat domnia Tiberinus, care s-a înecat în apele rîului Tuscus şi a 
dat numele acestei ape®. Din el s-a născut Remulus şi crudul 
Acrota. Remulus mai mare de vîrstă, voind să imite trăsnetul, a 
murit lovit de trăsnet. Acrota a fost mai înţelept decit fratele 
său; el a lăsat sceptrul viteazului Aventinus, care e înmormîntat 
pe muntele unde domnise şi care-i poartă numele. 

Apoi a ajuns domn al populațiilor de pe Palatin Proca. Sub 
acest rege a trăit Pomona®®. Între hama-dryadele” latine nici 
una n-a fost mai pricepută în cultivarea grădinilor şi n-a fost alta 
mai cunoscătoare a poamelor, de unde îşi trage şi numele. Ei 
nu-i plac pădurile şi rîurile, ci cîmpurile şi ramurile purtătoare de 
poame binefăcătoare. Şi mâna nu-i e ocupată cu armele, ci cu 
cuţitaşul cu vîrf întors, cu care aci taie lăstărişul de prisos şi 
stringe ramurile ce se întind în toate părţile, aci înfige altoiul în 
scoarţa spintecată a pomilor şi hrăneşte mugurul cu sevă 
străină. Nu lasă grădina să simtă setea şi aduce pe şanţuri apa 
la rădăcinile absorbitoare. Aceasta-i e dragostea, aceasta-i e 
preocuparea; n-are chiar nici o dorinţă de-a Venerei. 

Totuşi, temîndu-se de urmărirea zeilor cîmpeneşti, închide 
pe dinăuntrul livada de pomi şi se fereşte de orice apropiere 
bărbătească. Ce n-au făcut satyrii, tineret sprinten în sărituri, şi 
panii cu coarnele încoro-nate cu pini şi Silvan, ce pare 
întotdeauna mai tînăr decit îi e virsta, şi zeul care îngrozeşte 
pe hoţi cu coasa sau cu pîntecele®, ca să ajungă în inima ei? 

Pe toţi aceştia îi întrece în dragoste Vertumnus, dar nici el nu 
era mai fericit decit ei. O, de cite ori în haine de secerător - şi a 
fost întruchiparea adevăratului secerător - n-a purtat într-un coş 
spice de grîu ca s-o vadă! Adesea, încoronîndu-şi tîmplele cu fîn 
proaspăt, putea să pară că a întors fînul cosit. Adesea purta în 
mîna puternică un bici, încît jurai că abia a dejugat juncanii 
obosiţi. Cu un cosor în mînă era plivitor şi legător de viţă. Umbla 
cu scara, de credeai că va culege poame. Cu sabia era militar, 
cu undiţa pescar. În sfîrşit şi-a găsit drum în multe chipuri să 
aibă fericirea de a privi pe cea adorată. 

Ba odată, punîndu-şi pe cap o tichie brodată, sprijinindu-se 
într-un toiag şi punîndu-şi păr alb la tîmple, s-a prefăcut în babă 
şi a intrat în grădinile îngrijite de Pomona. A lăudat poamele. 
„Eşti cu atît mai minunată"- i-a spus el şi i-a dat cîteva sărutări 
de cele de care nu dăduse niciodată o bătrină adevărată. S-a 
aşezat cocoşată pe o brazdă privind ramurile aplecate sub greu- 
tatea toamnei. Era în faţa ei un ulm plin de struguri copţi. După 
ce l-a lăudat şi pe acesta şi viţa tovarăşă a zis: 

„Dar dacă trunchiul ar sta singur, fără viţa de vie, n-ar avea 
nimic în afară de frunze prin care să fie căutat. Chiar şi viţa 
aceasta care se odihneşte pe ulm, dacă n-ar fi fost 
împerecheată cu el ar zăcea întinsă pe pămînt. Tu totuşi nu vrei 
să te molipseşti de pilda acestui arbore şi fugi de a te uni cu un 
soţ. nu te îngrijeşti să te măriţi. O, de-ai vrea! Elena n-ar fi fost 
cerută de mai mulţi peţitori, nici cea care a stîrnit războiul 
lapiţilor”?, nici soţia lui Ulysse”! cel îndrăzneţ faţă de fricoşi. 
Chiar şi acum, cînd tu fugi şi întorci spatele celor ce te cer, o 
mie de peţitori te doresc, toţi zei şi semizei şi divinităţi care 
stăpînesc munţii al'bani. Dar tu, dacă eşti deşteaptă, dacă vrei 
să faci o bună alegere şi să asculţi pe o biată babă care te 
iubeşte mai mult decit ei toţi, mai mult decit îţi închipui, 
respinge făcliile unei nunţi de rînd şi alege-ţi ca tovarăş de 
cămin pe Vertumnus. Mă ai pentru el pe mine de garanţie, căci 
el nu se cunoaşte pe sine aşa cum îl cunosc eu. El nu umblă 
dintr-o parte în alta pe tot pămîntul, ci îi plac numai aceste 
locuri. El nu se aprinde în faţa unei femei de îndată ce-a văzut-o, 
ca cea mai mare parte dintre peţitori. Tu îi vei fi prima şi cea din 
urmă iubire. Adaugă că e tînăr, că are din fire darul frumuseţii. 

El poate să îmbrace cu uşurinţă orice chip şi să fie ce-i 
porunceşti. Ce să spun că aveţi aceleaşi preferinţe, că poamele 
care-ţi plac ţie el le are cel dinţii şi că le primeşte cu plăcere 
cînd sînt date de tine. Dar acum nu doreşte nici fructe culese din 
pom, nici verdeţuri cu gusturi plăcute ce cresc în grădină, nimic 
altceva decit pe tine. Ai milă de cel îndrăgostit şi crede că el 
însuşi te roagă prin gura mea. Teme-te de zeii răzbunători şi de 
Idalia”?, care urăşte inimile împietrite şi de mînia necruțătoare a 
Rhamnusidei'?. Şi ca să te temi mai mult, căci vîrsta mea 
înaintată mi-a dat să ştiu multe, îţi voi povesti o întîmplare cu- 
noscută în tot Cyprul, prin care uşor ai putea să te îndupleci şi 
să te îmblinzeşti: lphis, un tînăr de neam de jos, văzuse pe 
Anaxareta”* născută din sîngele nobil al vechiului Teucrus şi 
căldura dragostei îi mistuia tot trupul. Luptîndu-se îndelung cu 
sine însuşi, după ce n-a putut să învingă patima prin rațiune, a 
venit rugător la pragul ei. Şi, aci mărturisind îngrijitoarei 
dragostea lui nefericită, o roagă în numele celei îngrijite să nu-l 
respingă, aci linguşeşte servi-toarele şi le cere cu glasul chinuit 
de nelinişte sprijinul şi protecţia lor. Adesea a dat cuvintele sale 
pentru a fi purtate de tăblițe. Uneori a atirnat de uşă coroane 
udate cu rouă lacrimilor, s-a culcat pe pragul rece şi a blestemat 
zăvorul nesimţitor. Dar ea, mai surdă decit valurile care se înalţă 
cînd apun lezii'>, mai tare decit fierul care se topeşte în 
cuptoarele Noricului”$ şi decît stînca ce stă neclintită în temelia 
sa, îl dispreţuieşte şi ride de el, însoţeşte refuzul rece cu cuvinte 
mîndre şi dezamăgeşte speranţa celui îndrăgostit. 

lphis n-a mai putut răbda chinurile unei lungi dureri şi 
înaintea uşii ei a spus aceste ultime cuvinte: «Eşti învingătoare, 
Anaxareta, şi nu vei mai avea, în sfîrșit, vreo neplăcere din 
partea mea. Pregăteşte-ţi triumful vesel, cheamă pe Paean” şi 
încinge-ţi fruntea cu laur strălucitor. Învingi şi eu mor iubind. 
Haide, bucură-te inimă de fier! Vei fi silită să mă preţuieşti 
pentru ceva îţi va plăcea o dată ceva la mine şi voi găsi un merit 
în ochii tăi. Totuşi ţine minte că nu mi-a încetat dragostea faţă 
de tine decît odată cu viaţa şi că eu le voi pierde pe amiîndouă 
odată. Nu prin zvon îţi va veni vestea morţii mele. Eu însumi voi 
fi în faţa ta, ca să-ţi saturi ochii privind trupul unui mort. O zei, 
dacă totuşi vedeţi destinele celor muritori, aduceţi-vă aminte de 

mine. Limba mea nu se poate ruga mai mult; faceţi ca să fiu 
amintit de-a lungul veacurilor şi daţi numelui meu ceea ce n-aţi 
putut da vieţii mele». Astfel a vorbit şi, ridicînd braţele palide şi 
ochii umezi spre uşa adesea împodobită cu coroane, a legat de 
uşă nodul laţului ucigaş: «Această coroană îţi place, nemiloaso 
şi crudo», a adăugat, şi şi-a băgat capul în laţ. Dar şi atunci era 
întors cu faţa spre ea. Şi corpul nefericit a rămas atîrnat şi strîns 
de git. 

Lovită de zvircolirea picioarelor, uşa, gemînd parcă şi scoţind 
sunete de groază, se deschide şi dă pe faţă nenorocirea. 
Servitorii ţipă, ridică pe cel mort şi-l duc acasă la mama lui, căci 
tatăl murise. Ea îl primeşte la sîn şi, îmbrăţişînd trupul rece al 
fiului său, după ce rosteşte cuvinte de părinte nefericit şi 
săvirşeşte fapte de mamă nenorocită, urmează jelind prin 
mijlocul cetăţii cortegiul funebru şi duce trupul rece la mormînt. 

Din întîmplare casa fatală era în apropierea drumului pe 
unde mergea cortegiul şi plînsetele ajung la urechile Anaxaretei 
pe care de acum o conduce un zeu răzbunător. Mişcată, zice: 
«Hai să vedem acea nenorocită înmormîntare». Şi s-a dus la 
fereastră în turnul palatului. Dar abia a văzut bine pe lphis 
aşezat pe năsălie, că ochii i s-au întărit şi sîngele cald i-a fugit 
din corpul devenit palid. Incercînd să-şi mişte picioarele înapoi, a 
rămas fixată de pămînt. Vrînd să întoarcă privirea, nici aceasta 
n-a putut-o face. Cu încetul inima ei de piatră de mai înainte i-a 
înţepenit tot trupul şi astfel s-a prefăcut în statuie. Şi, ca să nu 
crezi că acestea sînt închipuiri, pînă acum Salamina păstrează o 
statuie cu chipul stăpiînei şi are şi un templu consacrat Venerei 
care priveşte de departe. 

Aminteşte-ţi de această întîmplare, o nimfa mea, şi lasă la o 
parte disprețul de a te uni cu cel ce te iubeşte. Astfel, nici frigul 
de primăvară n-o să-ţi ardă poamele, nici vînturile repezi n-o să 
ţi le scuture în floare". 

După ce zeul ce putea trece prin toate înfăţişările a spus 
acestea, a dat la o parte chipul de bătrină şi s-a întors la acela 
de tînăr. El a apărut în faţa Pomonei, ca imaginea luminoasă a 
soarelui cînd învinge norii şi străluceşte din nou fără nimic în 
cale. A vrut să folosească puterea faţă de ea, dar n-a fost 

nevoie: nimfa a fost cucerită de frumuseţea zeului şi a simţit la 
rîndu-i aceeaşi rană a dragostei. 


10. Romulus devine Quirinus, iar Hersilia, zeiţa Hora 

După aceea cîrmui Ausonia, prin fortă nedreptul Amulius,d ar 
bănumitor recăpătă cu ajutorul nepoților”? 
săi domnia pierdută. Zidurile de temelie ale Romei fură ridicate 
în timpul sărbătorilor Palilia'?. Tatius şi senatul sabin pornesc 
cu război împotriva oraşului. Tarpeia, deschizind duşmanilor 
calea spre cetate, îşi primeşte pedeapsa meritată, dîndu-şi 
sufletul sub scuturile inamice. Apoi sabinii, născuţi în Curest!. Se 
apropie ca lupii în tăcere pe cînd romanii dorm şi caută porţile 
pe care lliade*? le închisese cu drugi tari. 

Pe una totuşi o deschide însăşi saturniana Juno, care o 
descuie fără zgomot. Singură Venus a simţit că zăvoarele porţii 
au căzut şi ar fi închis-o, dacă zeilor le-ar fi îngăduit să desfacă 
ceea ce fac alţi zei. 

În vecinătatea templului lui lanus, în apele unui izvor rece, 
locuiau naiadele ausoniene. Acestora le cere ajutor Venera şi 
nimfele n-au refuzat cererea dreaptă a zeiţei. Din vinele şi 
izvoarele lor a ţişnit apa. Totuşi nu devenise inaccesibil drumul 
la templul deschis al lui lanus şi apa nu închisese calea. Nimfele 
pun în apele abundente pucioasă gălbuie şi-i aprind căile 
subpămiînte cu bitum ce fumegă. Cu aceste puteri aburul a 
pătruns în fundul izvorului şi voi, ape, care pînă de curînd 
îndrăzneaţi să vă în treceţi cu răceala Alpilor, deveniți calde ca 
focul însuşi. Ambele porţi fumegă de stropeala de flăcări şi uşa 
zadarnic deschisă sabinilor a fost barată de noul izvor, pînă ce 
oastea coboritoare din Marte luă armele®. 

Apoi Romulus trecu el însuşi la atac. Pămiîntul roman se 
umplu şi de trupuri sabine şi de trupuri romane şi sabia 
nelegiuită amestecă sîngele ginerilor cu sîngele socrilor. S-a 
găsit cu cale totuşi să se oprească războiul prin pace, să nu se 
lupte cu armele pînă la ultimii oameni şi să fie asociat şi Tatius 
la domnie. 

Tatius murise şi celor două popoare le dădeai, Romulus, 
aceleaşi legi, cînd Marte, scoţindu-şi casca, cu astfel de cuvinte 
vorbeşte către părintele zeilor şi al oamenilor: „A venit timpul, 

tată, - fiindcă statul roman este aşezat pe temelie puternică şi 
soarta lui nu mai atîrnă de un singur conducător - să-mi dai 
răsplata făgăduită mie şi vrednicului meu nepot şi pe cel răpit 
de pe pămînt să-l aşezi în cer. Odinioară, tu, în adunarea zeilor, 
căci mi-amintesc şi am însemnat aceste cuvinte în inima mea, 
mi-ai spus că va fi unul din ai mei pe care tu-l vei ridica în azurul 
cerului. Să se împlinească cuvintele tale". 

Atotputernicul făcu semn de aprobare. Cerul se acoperi de 
nori deşi şi Roma fu înspăimîntată de tunete şi fulgere. Mars 
Gradivus simţi că aceste semne sînt date pentru ca să poată 
ridica pe Romulus la cer. Sprijinit în suliță se urcă neînfricat pe 
calul său însîngerat, dă bici cailor înhămaţi şi, alunecînd în jos 
prin aer, se opreşte pe virful colinei pădurosului Palatin şi 
răpeşte pe Iliade, pe cînd acesta dădea legi regale QuiriţilorE* 
săi. Corpul muritor s-a înălţat la cer, ca un plumb care aruncat 
dintr-o praştie se pierde în văzduh. El a luat o formă frumoasă şi 
demnă de mesele zeilor, ţinuta lui Quirinus cu haina de cavaler. 

Soţia îl plîngea ca şi cum l-ar fi pierdut, cînd regeasca Junonă 
poruncește lui Iris să se ducă la Hersilia 
lia şi să-i spună aceste cuvinte: „O, matronă, podoabă aleasă a 
gintei latine şi sabine, tu, cea mai vrednică 
de a fi fost a unui bărbat atît de mare înainte, iar acum de a fi 
soţia lui Quirinus! Dacă ai dorinţa de a-ţi vedea soţul, haide cu 
mine în dumbrava care înverzeşte pe colina Quirinalului şi 
umbreşte templul regelui roman". 

Iris se supune şi, alunecînd spre pămînt pe drumul său 
colorat în formă de arc, întimpină pe Hersilia cu cuvintele 
poruncite. Ea, abia ridicînd ochii cu faţa respectuoasă, zice: 

„O, zeiţă, căci n-aş putea să spun pe nume cine eşti, dar 
este limpede că eşti zeiţă, du-mă, o, condu-mă şi arată-mi faţa 
soţului meu. Dacă destinele m-ar ajuta s-o pot vedea cel puţin o 
dată, mă voi simţi ca în cer". Şi fără întiîrziere Hersilia, condusă 
de fecioara Thaumantea, se urcă pe colina lui Romulus. Acolo o 
stea alunecînd din cer căzu pe pămînt. Părul Hersiliei străluci de 
lumina acesteia şi soţia lui Romulus dispăru cu steaua în 
văzduh. Întemeietorul oraşului Roma o primi în braţe şi-i 
schimbă numele vechi odată cu corpul: 

se numeşte Hora? şi este adorată ca zeiţă, împreună cu 
Quirinus. 


Gigantul Typhoeus, pentru că a voit sa alunge pe Jupiter din 
cer, a fost trăznit de acesta şi aruncat sub vulcanul Etna, în 
Sicilia. 

*Cyclopii nu cultivau pamântul, care le producea de la sine 
totul. Aveau turme de oi şi lucrau în atelierele lui Vulcan. 
Zânele, vezi nota 92, Cartea XIII; 

“Regium, oraş la marginea de sud a Italiei, lângă strimtoarea 
Messina. 

“Zidurile oraşului Messana. 

” Sidoniana, Didona, regina Carthaginei, oraş pe țărmul 
nordic al Africii. Istoria precizează astăzi că oraşul Carthagina 
era colonie thyriană şi sidoniana. 

* Libya, partea de nord a Africii, de la muntii Atlas până la 
intrarea golful Arabic; prin extindere, toată Africa. 

EryxX, oraş şi munte în Sidlia, unde fusese înmormântat Eryx, 
fiul Enerei, ucis de Hercule. 

sAcestes, rege de neam troian în Sicilia. 

? Fiul lui Hippotes, Eol, regele vinturilor. 

10 Achelous, vezi nota 45, Cartea V. 

1 Palinurus, cel mai bun pilot al lui Aeneas, care-şi pierduse 
viața în valuri. 

12  Inarime, Prochyta şi Pithecusa, insule pe coasta 
Campaniei. 

15 Cercopi, populaţie de tâlhari, transformați de Jupiter în 
maimuțe. 

14 Parthenope, vechi nume al Neapolului italic. 

15 Misenus, fiul lui Eol, bun trâmbiţaş, insufla curaj ostaşilor 
în luptă. 

16 Cumae, oraş în Campania, la nord de Neapole, întemeiat 
de colonişti greci din Eubeea. 

17 Sibylla, fiica lui Claucus şi a Dianei, bătrână ghicitoare a lui 
Apollo, işi avea reşedinţa la Cumae, în apropiere de lacul 
Avernus unde se găsea - precum spun legendele - intrarea spre 
infern. 

18 Elysium, cîmp în infern, unde locuiau după moarte eroii şi 
oamenii virtuoşi. 

1% Orcus, nume al lui Pluton, zeul infernului, împărăția celor 
morți. 

20 Obirşia eubeeană, vezi nota 16 de mai înainte. 

21 Neriţianul, de la Neritus, unul din fondatorii regatului 
Ithaca, patria lui Macareus, ca şi a lui Ulysse, 

22 Achaemenide, unul din însoțitorii lui Ulysse. Deşi grec a 
fost salvat de corăbiile lui Aeneas. Prin familie, el era originar 
din Achaemenia, nume vechi al Persiei de la Achaemene, primul 
rege al Persiei şi întemeietorul dinastiei achaemenizilor. 

23 În rătăcirile lor pe mare de la Troia spre patrie, ajungînd în 
Sicilia, țara cyclopilor, Ulysse şi tovarăşii săi au cerut găz-duire 
cyclopului Polyphem, dar acesta, drept răspuns, a sfişiat doi 
dintre ei. Ulysse i-a dat să bea două urcioare de vin, care l-au 
îmbătat şi l-au adormit pe cyclop, apoi, în timpul nopții, cu un 
par încins i-a scos singurul ochi pe care-l avea în frunte. Urlind 
de durere, Polyphem a strigat pe ceilalți cyclopi să-i sară în 
ajutor, dar, cum Ulysse spusese că-l cheamă Nimeni, cînd 
cyclopii au venit şi l-au întrebat cine l-a făcut să tipe şi să-i 
scoale din somn, el a răspuns: „Nimeni", la care răspuns cyclopii 
s-au întors acasă nemulțumiți că au fost sculaţi fără rost în 
mijlocul nopții. Fiindcă Ulysse şi tovarăşii săi se găseau în 
peştera lui Polyphem, acesta, să-i prindă, a astupat intrarea cu o 
piatră uriaşă şi a doua zi dând drumul oilor la păscut, a stat la 
intrare şi a pipăit fiecare oaie, să nu iasă Ulysse şi tovarăşii. Dar 
aceştia s-au legat fiecare sub cite o oaie. Astfel scăpați din 
peşteră, s-au dus la corăbii spunind lui Polyphem unde sunt. 
Polyphem a încercat să-i omoare aruncind o stincă după ei în 
mare, dar n-a reuşit şi Ulysse şi-a continuat drumul, rătăcind şi 
înfruntind furtuni grele pe mare, din cauza miniei lui Neptun, 
tatăl cyclopului Polyphem, pînă ce a ajuns în patria sa, Ithaca. 

24 Tuscul cel adânc, marea în regiunea Tuscilor sau Etruriei, 
Toscana de azi. 

25 Ulysse. 

2 Formium, la sud de Latium: laestrygonii, locuitori de lângă 
Aetna din Sicilia, după legendă, antropofagi. Formium era oraş 

întemeiat de aestrygont şi atât Lamus, cât şi Antiphates, au fost 
regi în acest oraş. 

2 Polites, fiu al lui Priam; Eurylochus, singurul dintre 
tovarășii lui Ulysse care a refuzat să bea băutura dată de Circe; 
Elpenor, tovarăş de-al lui Ulysse, transformat de Circe în porc. 

25 Mercur, zeul născut, după legendă, la Cyllene în Arcadia. 
Între multele epitete ce i s-au dat, îl are şi pe acela de adu-cător 
de pace, Pacificator, poate din pricina puterii minunate pe care 
o avea caduceul său de a adormi, sau de a linişti pe cel pe care-l 
atrăgea cu el. 

2% Moly, plantă cu flori albe şi rădăcină neagră, un fel de 
usturoi folosit pentru descântece şi leacuri băbeşti. 

3 Virdare, ghionoaie, ciocănitoare, în latineşte picus, poate 
de la sunetul ciocăniturilor ei repetate în scoarța şi trunchiul 
arborilor, deşi n-avem atestată în dicţionare forma 
onomatopeică pic-pic. Mai departe este povestită metamorfoza 
lui Picus, zeu latin, în ciocănitoare. 

31 Dryade, zine, divinităţi ale arborilor şi pădurilor, după cum 
oreatiele sínt divinități ale munţilor, iar naiadele divinități ale 
apelor. 

32? Albula, vechi nume al Tibrului şi de asemenea numele unui 
râu în apropiere de Picenum; Numicus, riu în Latium; Anio, 
afluent al Tibrului; Almo, râuleț la sud de Roma; Narrlu în 
Sabina, afluent al Tibrului; Farfarus (Fabaris) de asemenea 
afluent al Tibrului în Sabina. 

33 Legenda spune că Oreste, după ce a găsit pe sora sa 
Iphigenia, a adus din Thaurida o statuie a Dianei, pe care a 
dăruit-o unui altar al zeiţei, lângă lacul Nemi în Italia. Thaurida 
era în Scitia (Crimeea) şi de aci epitetul de scitica, dat Dianei. 

34 Venilia, nimfă. 

3 Janus, zeu al Italiei vechi, divinitate solară, care personifica 
anul în scurgerea sa şi era reprezentat cu două fețe, simbol 
al soarelui şi al lunii. Lui îi era consacrată prima lună a anului - 
ianuarie - prima oră a zilei, ca şi începutul oricărui lucru. El era 
de asemenea simbolul păcii şi al războiului, şi romanii i-au 
ridicat de timpuriu în forul din Roma un templu care, cind era 
deschis însemna că cetatea e în stare de război, iar cînd era 
închis că toate popoarele din jur erau potolite. Dar cum romanii 


376 


Ovidiu Metamorfoze 
Cartea XIV 


au avut atâtea războaie, timp de 1000 de ani porțile templului 
lui Janus n-au fost închise în mod durabil decit de trei ori, 
anume: sub Numa Pompilius (700 î.e.n.), sub consulul Titus 
Manlius, după primul război punic (240 î.e.n) şi sub Augustus, 
după proclamarea sa ca imperator (30 î.e.n.). 

“ Erebus, zeu al infernului, prin extensiune lumea celor 
morți, ca nume propriu, tatăl nopții şi al lui Erebus; Hecate, vezi 
Cartea XIII. 

37 Tartessus, oraş foarte vechi în Spania pe țărmul mării, la 
gura raului Betis (Guadalquivir). 

“5 Camene, nimfe ale izvoarelor, identificate mai tirziu cu 
muzele greciior, inspiratoare ale artei şi poeziei. 

3? Argeii, de la Argos, nume dat grecilor care cuceriseră 
Troia. 

+0 Turnus, regele rutulilor - o populaţie în vechiul Latium, cu 
capitala în oraşul Ardea - era pretendentul Laviniei, fiica lui 
Latinus, rege în oraşul Laurenturn din Latium. Aeneas l-a învins 
şi s-a căsătorit cu Lavinia. 

4 Tyrrhenia, vechea Euurie. 

+ Evandru, fiu al lui Mercur şi al Carmentei. Plecînd înainte 
de războiul troian din oraşul Pallantium din Arcadia împreună cu 
alți arcadieni, a ajuns in ltalia, unde a întemeiat colonia 
Pallanteum, la picioarelor colinei Palatin, pe locul unde mai tîrziu 
a fost întemeiat oraşul Roma. 

#8 Venulus, sol trimis de Turnus la Diomede să-i ceară ajutor 
împotriva lui Aeneas. 

“Diomede, fiul lui Tydeu şi al Deiphilei, fiica lui, Adraste, 
rege în Argos. A fost unul dintre cei mai de seamă eroi greci la 
asediul Troiei. În timpul războiului troian el a rănit-o la brat pe 
Venus, care luase parte la luptă alături de troieni, Venus s-a 
răzbunat, căci la întoarcerea în Argos, unde era rege, Diomede 
şi-a găsit soția cu astfel de purtări, încât de ruşine, el a părăsit 
patria şi a fugit în Italia, stabilindu-se în Apulia. Luind în 
căsătorie pe Enippe, fiica regelui iapigilor, populație din Apulia, 
el a întemeiat, spune legenda, mai multe oraşe în sudul Italiei, 
printre care Beneventum, Salapie şi Brundisium. 

“5 Eroul etolian Diomede; Tydeu, tatăl lui Diomede, era fiul lui 
Oeneus, rege al Calydonului, în Etolia, şi fugise în Argos, pentru 
că ucisese pe toți fiii lui Melas, frate cu Oeneus. 

+ Aiax Oileus era din Naryx, oraş în Locrida (Grecia) şi răpise 
pe Cassandra, fiica lui Priam, din templul Minervei, unde se 
refugiase de frica grecilor, când Troia a fost cucerită. 

1 Caphareus, promontoriu pe coasta de sud-vest a Eubeii. 

4 Acmon, tovarăş al lui Diomede, originar din Pleuron, 
localitate în Etolia. 

+ Tovarăşi de arme ai lui Diomede. 

* Oenides, Diomede, numit astfel, pentru că era nepotul lui 
Oeneus, vezi şi nota 45. 

“1 Regatul lui Diomede, originar din Calydon. 

“Peucetium, în partea de mijloc a Apuliei: Messapia, ținut în 
Italia. 

55 Trimişi de Turnus. 

“+Mulciber, Vulcan, zeu ce personifică focul. 

” Nereţțianul, Ulysse; vezi nota 22 de mai înainte. 

ê Ulysse a primit de la Alcinous, regele pheacilor o corabie. 
Însă Neptun a prefăcut-o în piatră. 

*” Ardea, capitala în care domnea Turnus, regele rufulilor. 

“5 Eroul cytherean, Aeneas, fiul zeiței Venus, adorată în 
insula Cythera din Marea Egee. 

5? lulus, fiul lui Aeneas şi al Creusei, fiica lui Priam şi prima 
soție a lui Aeneas, mistuită de flăcări la căderea Troiei. 

* Numicus, râu în Latium. 

1 Qulrinus, nume al lui Romulus, - întemeitorul Romei şi 
primul rege al Romei - după moartea şi apoteoza sa. 

€ Indigetes, localnicul, băştinaşul. 

* Ascanius şi lulus, de unde ginta lulia spunea că-şi are 
obirşia. 

1 Socrul lui Aeneas se numise tot Latinus. 

5 Tibrul avusese mai întîi numele de Atbula. 

* Pomona zeita roadelor, a poamelor, (în latineşte pomus = 
pom, iar poma = fructe, poame). 

€ Hamadryade, nimfe ale arborilor, care după credința celor 
vechi, se năşteau şi mureau odată cu arborele pe care-l 
personificau. 


378 


Ovidiu Metamorfoze 
Cartea XIV 


ê Silvan, divinitate câmpenească latină, care avea în grijă 
plantațiile de arbori, câmpul, semănăturile şi turmele, era 
reprezentat cu trăsături de bătrân, dar cu ținută şi porniri de 
tînăr. 

ê Priap, zeu al grădinilor şi al viilor, fiu al lui Bacchus şi al 
Venerei. Era un zeu foarte popular la romani şi în cinstea lui se 
făceau petreceri uneori destul de deşănțate, mai ales toamna la 
culesul roadelor. Era reprezentat purtând în poală fructe, iar în 
mână un sceptru, ori o coasă, sau un cosor de tăiat vită, ca 
păzitor al grădinilor şi viilor, alteori era reprezentat obscen, ca 
semn al veseliei fără friu aduse de belşugul toamnei. 

7 Hippodamia; vezi in Cartea XII lupta dintre centauri şi lapiti 

71 Penelopa a aşteptat, demnă şi credincioasă, 20 de ani pe 
soțul său să se întoarcă din război, refuzând pe toți pretenden-ții 
şi înfruntind toate amenințările din acest răstimp. 

72 Idalia, Venus, numită astfel fiindcă poposea adesea pe 
muntele Ida lângă Troia, unde cunoscuse pe Anchise. 

3 Rhamnusida, Nemesis, zeiță a dreptăţii şi a răzbunării, 
numită astfel fiindcă avea un templu şi o statuie în Rhamnus, 
târg în nordul Atticii. Vezi şi nota 28, Cartea III. 

74 Anaxareta, tinără cretană din neamul lui Teucrus, fiul lui 
Scafandru din Creta, bunicul lui Dardanus, şi primul rege al 
Troiei. 

2 Cind această constelație dispare la orizont, în decembrie, 
încep furtunile. 

7 Noricum, provincie romană între Dunăre şi Alpi, renumită 
pentru unele şi atelierele de prelucrare a fierului. 

77 Paean, vezi nota 51, Cartea |. 

73 Ovidiu a enumerat mai înainte pe domnitorii care au 
urmat în oraşul Alba, de la lulus-Ascanius, fiul lui Aeveas, pînă la 
Proca. Acesta a avut doi fii: pe Numitor şi pe Amulius, care şi-a 
detronat fratele, i-a ucis fii de sex bărbătesc, iar pe Rhea Silvia a 
silit-o să se facă vestală. Ea a născut totuşi doi fii gemeni: pe 
Romulus şi pe Remus. Aceştia, când s-au făcut mari, au ajutat 
pe unchiul lor Numitor să-şi recapete domnia. 

7% Palilia, sărbătoare în onoarea divinității Pales, zeiță a 
păstorilor. Se celebra la 21 aprilie, ca zi aniversară a întemeierii 
Romei. 

Metamorfoze 
Cartea XIV 


5 Romulus şi Remus întemeiază un nou oraş, căruia îi pun 
numele Roma, după numele lui Romulus. Pentru mărirea 
populației Romei, ei răpesc fetele sabinilor, un popor vecin. 
Titus Tatius, regele sabinilor, porneşte cu război împotriva lui 
Romulus, rege al Romei. Tarpeia, o tânără romană, deschide 
prin trădare sabinilor porțile cetății. 

81 Cures, oraş al sabinilor. 

22 Iliade, nume al lui Romulus, ca urmaş al lui llus (Iulus- 
Ascanius), fiul lui Aeneas. De asemenea Rhea Silvia era numită 
llia, troiana, urmaşă a lui Ilus, coboritor din vechiul Ilion (Troia). 

5 Rhea Silvia spune că tatăl lui Romulus şi Remus, fiii săi, 
este zeul Marte. 

5 Quiriții, romanii, nume dat de la oraşul sabin Cures; de 
asemenea şi Romulus după moarte a fost apoteozat cu numele 
de Quirinus, în amintirea alianței de singe şi de domnie dintre 
sabini şi romani. 

5 Hersilia, soția lui Romulus. 

5 Hora, numele Hersiliei divinizate. 


CARTEA XV 


1. Întemeierea Crotonei, 

2. Sistemul transformărilor şi învățătura lui Pytagora; 

3. Hippolytus devine zeul Virbius; nimfa Egeria este 
schimbată în izvor; 

4. Tages, născut dintr-un bulgăre de pămînt; 

5. Lancea lui Romulus este schimbată în arbore; 

6. Lui Cipus îi cresc coarne; 

7. Ciuma din Latium. Esculap întovărăşeşte pe romani sub 
forma unui şarpe; 

8. lulius Caesar schimbat în stea; elogiul lui Augustus. 


1. Întemeierea Crotonei 

Se punea atunci întrebarea: cine va înfrunta greutatea unei 
sarcini atit de mari şi va putea urma unui rege atit de strălucit? 
Vocea poporului, vestitoare a adevărului, hotărăşte la conducere 
pe vestitul Numa. El nu socoteşte destul faptul că e cunoscător 
al instituţiilor sabine; cu spiritul lui deosebit, pune la cale lucruri 
mai mari şi-şi pune întrebări asupra firii lucrurilor. Dragostea 
pentru asemenea preocupări îl face să părăsească patria şi 
Cures! şi să ajungă în cetatea? gazdei lui Hercule. Aci, întrebînd 
cine a întemeiat această colonie greacă în ţinuturile italice, 
astfel i-a răspuns unul din localnicii mai bătrîni, cunoscător al 
vremii de altădată: 

„Se spune că fiul lui Jupiter, venind de la Ocean cu o turmă, 
de boi din Hiberia?, a ajuns pe țărmurile laciniene*, cu ajutorul 
unui vînt favorabil şi lăsînd cireada slobodă prin iarba tînără, a 
fost primit în casa lui Croton, unde s-a odihnit după o oboseală 
atit de îndelungată. La plecare, se spune că a zis astfel: «in 
acest loc va fi un oraş nepieritor al nepoților mei». 

Şi făgăduiala a fost îndeplinită. Căci a fost un oarecare 
Myscelos, fiul lui Alemon din Argos, foarte iubit de zeii acelei 
vremi. Pe cînd acesta era cufundat într-un somn greu, purtătorul 
de măciucă” s-a aplecat în vis asupra lui şi i-a vorbit astfel: 
«Haide, părăseşte locurile părinteşti! Mergi şi caută apele 
pietroase ale îndepărtatului Aesar» Şi l-a ameninţat că are să 
se teamă de multe, dacă nu se va supune. Apoi zeul a dispărut 
odată cu somnul. 


Fiul lui Alemon se scoală şi-şi deapănă în minte visul. Se 
găseşte în mare nehotărire. Zeul îi porunceşte să plece. Legile îl 
opresc să plece. Şi moartea este pedeapsa pentru cel ce vrea să 
părăsească patria. 

Soarele candid îşi ascunsese capul strălucitor în Ocean şi 
noaptea adincă îşi înălţase nimbul de stele. Lui Myscelos i se 
păru că vede pe acelaşi zeu care-i dă acelaşi sfat şi-l ameninţă 
cu lucruri mai mari şi mai grave. dacă nu se supune. S-a temut 
şi se pregătea să-şi mute altarul părintesc în noi sălaşuri. Dar în 
oraş se produc nemulțumiri şi el este făcut vinovat de 
dispreţuirea legilor. Cînd se judeca procesul şi vina era evidentă, 
n-avea nevoie de martori, vinovatul cu părul răvăşit, ridicînd 
ochii şi mîinile către zei, a zis: «O, tu, cel care prin douăsprezece 
munci ai obţinut dreptul cerului, dă-mi, te rog, ajutor, căci tu m- 
ai împins să fac greşeala». 

Era un obicei vechi ca hotărîrea să se dea cu pietre albe şi 
negre. Cele negre condamnau pe vinovaţi, 
iar cele albe îi achitau de pedeapsă. Trista judecată a început. 
Toate pietricele au căzut negre în urna nemiloasă. Dar cînd au 
fost vărsate pentru a fi numărate, s-a văzut că toate din negre 
deveniseră albe. Prin puterea lui Hercule li s-a schimbat 
culoarea şi Alemonide a fost achitat. El aduce mulţumiri fiului lui 
Amphitryo” şi, ajutat de vinturi prielnice, porneşte pe Marea 
lonică, trece de lacedemonianul Tarent şi rămîn în urmă 
Sybaris, Neretul Salentin, golful Thurium, Temeses şi ogoarele 
lui Japyx?. Şi după ce, cu faţa spre țărm, străbate atitea regiuni, 
găseşte gura fluviului Aesareus cel indicat de Hercule. Nu 
departe de aici era un mormiînt în care pămîntul acoperea 
oasele sfinte ale lui Croton. Aci a pus temelia unui nou oraş, 
cum îi poruncise zeul, şi i-a dat numele celui îngropat. Se ştie 
sigur că acestea au fost începuturile locului şi ale oraşului 
aşezat în ţinuturile Italiei. 


2. Sistemul transformărilor şi învăţătura lui Pytagora 

Aici în Crotona trăia un bărbat originar din Samos. El fugise 
în timp de somn şi de noua stăpinire şi, din ură faţă de tiran”, 
se exilase de bună voie. Acest bărbat s-a înălţat cu mintea pînă 
la zei în regiunile cereşti şi pe cele pe care natura le refuză 
ochilor omeneşti el le-a cuprins cu ochii minţii. După ce 
pătrundea toate prin meditaţie adîncă şi îndelungată, el dădea 


la lumină rodul ostenelilor sale şi-l împărtăşea şi altora. 
Mulțimea îl asculta în tăcere şi-i admira cuvintele, iar el învăţa 
despre începutul lumii şi despre cauzele lucrurilor, ce e natura, 
ce sînt zeii, cum se formează zăpezile, care e obirşia fulgerului, 
dacă tună Jupiter sau norii împinşi de vînturi se ciocnesc între ei, 
ce face să se cutremure pămîntul, ce legi urmează stelele pe cer 
şi tot ce are explicare ascunsă. 

El cel dintîi a mustrat pe oameni că se hrănesc cu carne şi 
cel, dintii a spus aceste cuvinte înțelepte, dar care n-au fost 
luate în seamă: „încetaţi, muritori, a vă întina trupurile cu o 
hrană nelegiuită. Sînt cereale, sînt poame care cad de greutatea 
lor din ramuri şi struguri pe viţe. Sînt zarzavaturi plăcute şi 
legume, al căror fruct tare poate fi înmuiat prin foc. Aveţi de 
asemenea lapte şi mierea care miroase a parfum de flori. 
Pămiîntul vă aduce belşug de bogății şi hrană plăcută şi oferă 
mese fără omor şi sînge. Cu carne îşi potolesc foamea doar 
fiarele. Şi nu toate. Căci calul, oile şi vitele trăiesc cu iarbă. Dar 
cei cărora le este sufletul nedomesticit şi sălbatic, tigrii 
Armeniei, leii furioşi, urşii, lupii, caută cu plăcere hrană cu sînge. 
Vai! cît de mare crimă este de a introduce măruntaie în 
măruntaie, de a îngraşă corpul cu bucăţi de corp şi de a trăi o 
fiinţă din moartea altei fiinţe. Oare în mijlocul atitor avuţii pe 
care le naşte cea mai bună dintre mame, pămîntul, nu e nici o 
plăcere mai mare decit aceea de a muşca cu dinte sălbatic din 
bucăţi care au simţit durerea şi de a reînnoi obiceiurile 
cyclopilor? Oare nu poţi să-ţi potoleşti foamea piîntecelui lacom, 
decit dacă ai ucis pe altul? 

Oamenii acelei vîrste pe care o numim de aur au fost fericiţi 
hrănindu-se cu roade ale arborilor şi cu ierburi pe care le scoate 
pămîntul şi nu şi-au mînjit gura cu sînge. Atunci şi păsările şi-au 
mişcat în sigu-ranţă aripile prin aer şi iepurele a rătăcit fără frică 
pe cîmpuri şi pe peşte nu-l agăţase în undiţă credulitatea sa. 
Toate erau fără viclenie, netemîndu-se de nici o cursă şi trăiau 
într-o pace deplină. Dar după ce cineva, blestemat fie, oricine va 
fi fost, nu s-a mulţumit cu hrana de pînă atunci a oamenilor şi a 
înghiţit în pîntecele lacom mîncări de carne, s-a deschis calea 
crimei. Socotesc că pentru a ucide fiare s-a pătat pentru prima 
dată fierul de sînge. Aceasta n-ar fi fost prea mult. Fiindcă 
mărturisim că animalele care ne doresc moartea trebuie să fie 


date morţii, cu toată părerea de rău. Dar trebuiau să fie numai 
ucise, nu şi mîncate. 

De aci nelegiuirea a mers mai departe. 

Se spune că prima victimă care şi-a meritat moartea a fost 
porcul, fiindcă a dezgropat seminţele lui Ceres cu ritul şi a năruit 
speranţa omului. Se spune că un ţap a trebuit să fie jertfit pe 
altarul lui Bacchus, fiindcă a ros o viţă. Greşeala sa a vătămat 
pe doi. Dar ce aţi meritat voi, turme de oi, născute pentru a 
ajuta pe oameni, voi care purtaţi ugerele pline de nectarul 
laptelui, care dăruiţi lâna voastră pentru îmbrăcăminte moale şi 
care sînteţi mai de folos prin viaţa, decît prin moartea voastră? 
Ce au meritat boii, fiinţe fără vicle-nie şi înşelăciune, liniştite şi 
nevătămătoare, născute să suporte munca? Este fără inimă şi 
nevrednic de darul lui Ceres cel ce poate să ia de la jug şi să 
taie pe muncitorul ogorului său, cel ce poate să taie cu securea 
gitul strivit de muncă al celui prin care de atitea ori s-a reînnoit 
ogorul şi a dat atitea roade. 

Şi nu e destul că săvirşesc aceste nelegiuiri; oamenii îşi iau 
ca tovarăşi la astfel de crime pe zei şi cred că divinităţile cerului 
se bucură de uciderea unui juncan de jug. Victima, fără pată şi 
de o frumuseţe desăvirşită, căci e rău pentru ea că e frumoasă, 
împodobită cu panglici şi aur, este dusă în faţa altarului, unde 
neştiutoare aude rugăciuni şi vede că i se pun între coarne turte 
de grîu, pe care ea le-a muncit, şi, înjunghiată, pătează de sînge 
cuțitul, pe care poate l-a văzut oglindindu-se în apa limpede de 
ritual. Apoi sînt privite măruntaiele smulse din pieptul încă viu şi 
sînt cercetate în ele gindurile zeilor. 

De unde la om atita poftă pentru mîncăruri oprite? îndrăzniţi 
să vă hrăniţi cu ele, o muritori? Nu faceţi aceasta şi luaţi aminte 
la sfaturile mele: cînd veţi simţi în cerul gurii voastre carnea de 
bou, să simţiţi şi să ştiţi că este a tovarăşilor voştri de muncă. 
Şi, fiindcă un zeu îmi inspiră graiul, mă voi supune zeului care 
mă inspiră. Sufletul meu este ca oracolul de la Delphi; de-l voi 
deschide, cerul se va deschide şi zeii vor vorbi prin gura mea. 
Voi prevesti lucruri mari, care multă vreme au stat ascunse şi 
nedescoperite de mintea înaintaşilor. 

Îmi place să merg prin înaltul spaţiilor. Îmi place, părăsind 
pămîntul şi netrebnica locuinţă a trupului, să fiu purtat prin nori 
şi să mă opresc pe umerii puternicului Atlas. Să privesc de 
departe sufletele rătăci-toare Şi lipsite de rațiune şi celor ce 


tremură şi se tem de moarte astfel să le vorbesc şi să le 
desfăşor firul destinului: 

O, neam chinuit de frica morţii! De ce vă temeţi zadarnic de 
Styx, de întuneric şi de ispăşirile unei lumi închipuite, nume 
deşarte şi domeniu al fanteziei poeţilor? Fie că au fost nimicite 
prin foc corpurile, fie că au putrezit în mormînt, să nu socotiți că 
pot suferi vreun rău. Sufletele sînt fără de moarte şi 
întotdeauna, părăsind sălaşul de mai înainte al trupului, trec în 
noi corpuri, în care locuiesc şi trăiesc. Eu însumi, căci îmi 
amintesc, în timpul războiului troian eram Euphorbus", fiul lui 
Panthous, şi săgeata lui Atride cel mic mi-a străpuns pieptul. 
Odinioară am recunoscut la Argos, în templul Junonei, scutul pe 
care-l ţineam în mîna stângă. Totul se schimbă, nimic nu piere. 
Sufletul rătăceşte şi vine de acolo aici şi de aici acolo, se aşază 
în orice corp şi trece din corpul animalelor în cel al oamenilor; al 
nostru de asemenea trece în animale şi nu piere niciodată. Şi 
după cum ceara moale poate căpăta orice formă şi modelată în 
orice chip rămîne totuşi aceeaşi, tot aşa sufletul este totdeauna 
acelaşi, doar trece în diferite corpuri. 

Aşadar, feriţi-vă, ca sentimentele voastre de milă să nu fie 
învinse de poftele piîntecelui, nu tulburaţi printr-o ucidere 
nelegiuită suflete înrudite cu al vostru, nu hrăniţi sînge cu sînge. 
Şi fiindcă am pornit pe o mare întinsă şi am lăsat din plin pînzele 
în voia vîntului, vă spun că nu este nimic care să rămînă în 
aceeaşi stare în tot universul. Toate curg şi orice formă 
întruchipată este trecătoare. Însuşi timpul alunecă într-o 
mişcare neîncetată, ca un fluviu. Căci nici fluviul nu se poate 
opri în loc, nici orele în zborul lor uşor şi, după cum valul 
împinge din urmă valul, iar acesta pe cel dinaintea lui, tot aşa 
vremea deopotrivă fuge, deopotrivă se urmează una pe alta şi 
este nouă întotdeauna. Căci ce a fost înainte nu mai e, devine 
ce nu fusese şi toate se reînnoiesc. Vezi cum nopţile de cînd se 
coboară tind spre lumină şi cum soarele străluci-tor urmează 
nopţii negre. Nici cerul n-are aceeaşi culoare, cînd totul doarme 
în liniştea nopţii şi cînd strălu-citorul Lucifer se înalţă pe calul 
său alb, sau cînd fiica lui Pallas"? revarsă lumina sa peste tot 
universul, pregătind calea lui Phoebus. Insuşi discul soarelui 
este roşu cînd se înalţă dimineaţa din adîncuri, roşu seara cmd 
se ascunde în adîncuri şi alb strălucitor la amiază, fiindcă acolo 
sus este aerul cel mai limpede şi mai depărtat de atingerea cu 


pămîntul. Nici forma lunii nu poate fi aceeaşi întotdeauna. 
Urmînd mereu ziua de azi, dacă e în creştere, azi e mai mică 
decit miine, iar dacă e în descreştere, azi e mai mare decit 
mîine. 

Ce, nu vedeţi că şi anul se scurge în patru anotimpuri, 
străbătînd faze care seamănă cu viaţa noastră? Primăvara este 
ca un copil tînăr şi delicat, hrănit cu lapte. Atunci răsare iarba 
strălucitoare, fragedă şi plină de suc, aducînd bucurie şi 
speranţă ţăranului. Atunci totul înfloreşte. Ogorul ride prin 
culorile florilor şi frunzele sînt încă la început. După primăvară 
anul ajunge în vară mai robust şi e ca un tînăr puternic. 

Căci nu este vîrstă mai plină de energie, mai dăruitoare şi 
mai învăpăiată. Urmează toamna, coaptă, fără fervoarea tine- 
reţii, domoală, cu păr alb începînd să apară la timple, timp 
mijlociii între tinereţe şi bătrineţe. Apoi vine bătrina iarnă, 
posomorită, cu pas tremurat, cu părul alb, sau căzut. 

Corpurile noastre nu se schimbă şi ele fără încetare? Miine 
nu vom fi ce am fost ieri, sau ce sîntem azi. 

A fost o zi în care, doar germeni şi prime speranţe ale 
oamenilor, am locuit în pîntecele mamei. 

Natura cu miini meştere ne-a format şi, cînd corpurilor 
noastre le-a venit vremea, nu le-a înăbuşit închise în pîntecele 
plin al mamei, ci din lăcaşul lor le-a împins în afară la aer. leşit 
la lumină, copilul a stat întîi culcat pe spate, mic şi fără putere. 
Curînd a început să meargă în patru labe ca dobitoacele. Incetul 
cu încetul s-a ridicat în picioare, cu încheieturile genunchilor 
încă nesigure şi puterile-i avînd nevoie de sprijin. Apoi a fost pu- 
ternic şi năvalnic. Dar trece şi vremea tinereţii. Se duc şi anii 
maturității şi viaţa coboară pe drumul bătrîneţii spre apus. 
Puterile de mai înainte se macină şi se istovesc. Plinge bătrînul 
Milon”? cînd îşi vede atîrnînd neputincioase braţele acelea care, 
prin tăria muşchilor, fuseseră asemenea celor ale lui Hercule. Și 
plinge Tyndarida!* cînd îşi priveşte în oglindă zbirciturile 
bătrîneţii şi se întreabă unde este frumuseţea din pricina căreia 
a fost de două ori răpită. Timpul care roade, şi tu, nesuferită 
bătrîneţe. Inghiţiţi totul şi încetul cu încetul mistuiţi cu moartea 
lentă tot ce este atins de dintele vremii. 

Nici cele pe care le numim prime elemente nu sînt stabile. Şi 
vă voi arăta prin ce schimbări trec, ascultaţi-mă! Lumea veşnică 
cuprinde patru elemente, din care ia naştere totul. Din ele două 


sînt grele şi sînt trase prin greutatea lor în jos: pămîntul şi apa. 
lar două sînt lipsite de greutate şi se îndreaptă în sus, fără să le 
împingă cineva: aerul şi focul mai curat decit aerul. Cu toate că 
acestea ocupă spaţii diferite, totul se naşte din ele şi se întoarce 
în ele. Pămîntul se descompune şi se preface în apă, apa se 
evaporează, se ridică în sus şi devine aer, iar aerul în regiunile 
eterului devine foc. Apoi se desfac iarăşi, urmînd aceeaşi ordine 
înapoi. Focul, îngroşindu-se, devine aer, acesta apă, iar apa se 
întăreşte şi se face pămînt. Nici o speţă nu rămîne fixă, ci natura 
înnoitoare a lucrurilor întregeşte alte chipuri din altele. 
Credeţi-mă, nimic nu piere în imensitatea universului. Totul 
se schimbă şi îmbracă alte forme. Se nu-meşte naştere 
începerea de a fi altceva decit a fost înainte. Şi a muri este a 
înceta de a fi acelaşi lucru. Se mută unele elemente într-o parte, 
altele în alta, dar în totalitatea lor rămîn aceleaşi. Cred că nimic 
nu poate dura multă vreme cu aceeaşi formă. Astfel vîrsta de 
fier a urmat celei de aur, astfel s-a schimbat de atitea ori în- 
făţişarea lucrurilor. Eu însumi am văzut întins de ape ceea ce 
fusese înainte pămînt. Am văzut pămînt în locul mării şi scoici 
marine au rămas departe pe uscat, ba, o ancoră veche a fost 
găsită în virful unui munte. Ce altădată a fost cîmp, cursul 
apelor l-a făcut vale, muntele a fost scoborit de ape în mare, ce 
a fost loc mlăştinos devine cîmp nisipos şi deserturi uscate au 
devenit mlaştini stătătoare. Aici natura a scos la iveală izvoare 
noi, acolo le-a închis, şi atitea fluvii apar din cutremurele de 
pămînt, sau dispar cele existente. Astfel Lycus™, după ce este 
absorbit în măruntaiele pămîntului, reapare mult mai departe, 
ca şi cum ar izvori din nou. Astfel marele Erasinus!1* aci dispare, 
aci apare în ogoarele argolidiene, după ce curge pe sub pămînt. 
Se spune că dezgustat de cursul şi de țărmurile sale de mai îna- 
inte din Mysia, Caycus"” curge într-o altă direcţie. La fel 
Amenanus!$, aci curge rostogolind nisipul sicilian, aci rămîne cu 
albia seacă. Anigros!* înainte se putea bea; acum n-ai mai dori 
să te atingi de apa lui după ce, dacă e să crezi în poeţi, şi-au 
spălat aci centaurii rănile pe care li le făcuse Hercule. Ce, 
Hypanis?0, care este dulce la izvor în munţii Sciţiei, nu se umple 
mai la vale de săruri amare? Antissa, Pharos şi Tyrul?! Feniciei 
erau înconjurate de apă; nici una din ele acum nu e insulă. Cei 
vechi au pomenit Leucadia? ţinind de continent. Acum o 
înconjoară valurile. Se zice că şi Zânele? era odinioară unită cu 


Italia, pînă ce marea şi-a făcut loc şi a despărţit-o, înghițind în 
valuri limba de pămînt ce le unea. Dacă vrei să cauţi oraşele 
acheene Helice şi Buris?*, le vei găsi sub apă şi corăbierii obiş- 
nuiesc şi acum să le arate zidurile sub valuri. Se află aproape de 
Troezena?5, unde a domnit Pittheus, o colină cu coastele abrupte 
şi neacoperite de pădure. 

Această colină era altădată cîmpie întinsă. Lucru groaznic de 
povestit, cu puterea lor sălbatică, vînturile închise în peşteră, - 
căutînd zadarnic să-şi găsească ieşire, fiindcă în toată 
închisoarea nu era nici o crăpătură, - suflind au umflat pămîntul, 
cum ai umfla o băşică cu gura, sau un cimpoi din piele de tap. 
Acea umflătură a locului a rămas şi are înfăţişarea unei coline 
înalte, întărită de-a lungul vremii. 

Deşi îmi vin în minte foarte multe auzite, sau cunoscute de 
mine, foarte puţine vă voi mai povesti pe lîngă cele de mai sus. 
Ce? Nu capătă şi nu suferă apa schimbări felurite? In miezul 
zilei, apa izvorului tău, Ammon?’ purtător de coarne, este rece 
ca gheaţa, dar e caldă, la apusul şi răsăritul soarelui. Se 
povesteşte că lemnul se aprinde, dacă îl arunci în apele din ţara 
lui Athamas”, cînd luna este în ultima zi de descreşctere. 
Ciconii? au un rîu din care dacă bea cineva i se face trupul de 
piatră, căci tot ce atinge această apă se preface în piatră. 
Crathis şi Sybaris?* vecin acestuia în ogoarele noastre fac părul 
asemenea chihlimbarului şi aurului. Şi, lucru cu atît mai 
minunat, sînt lichide care pot să schimbe nu numai corpul, dar 
chiar sufle-tele. Cine n-a auzit de apele obscenului Salmacis3 şi 
de lacurile etiopiene*! din care, dacă cineva a băut, sau înnebu- 
neşte, sau este cuprins de un somn greu? Cine s-a spălat în 
izvorul Clitorium:? fuge de vin şi, cumpătat, doreşte numai apă 
curată. Fie că este în această apă o putere lăuntrică potrivnică 
vinului, fie că trebuie să credem ceea ce amintesc localnicii că 
fiul lui Amythaon*?, după ce prin descîntec şi ierburi vrăjite a 
domolit furiile fiicelor lui Proetus*%, a aruncat în acea apă 
descîntecele de curăţire a minţii şi repulsia pentru vin a rămas 
în apă. Cu un efect contrar acestuia curge rîul Lyncestius5; cui 
bea, i se împleticeşte limba, ca şi cum ar fi băut vin. Există un 
rîu în Arcadia, cei vechi l-au numit Pheneos*, ale cărui ape au 
un dublu efect, de care să te temi noaptea căci, băute noaptea, 
sînt vătămătoare, iar ziua se pot bea fără nici un pericol. 


Astfel, lacuri şi fluvii au alte şi alte puteri. A fost un timp cînd 
Ortygia? plutea pe mare; acum este insulă nemişcată. 
Argonauţii s-au temut să nu se lovească de Symplegadele: 
purtate la întîmplare de hărţuiala valurilor; acum stau nemişcate 
şi rezistă vînturilor. Cuptoarele încinse de sulf ale Etnei nu vor 
arde totdeauna, nici n-au ars întotdeauna. Căci, dacă pămîntul 
este o fiinţă care trăieşte şi respiră, scoţind flăcări prin locuri 
nenumărate, el poate să-şi schimbe căile de respiraţie şi, de cite 
ori se cutremură, să le astupe pe unele şi să le deschidă pe 
altele. Dacă viînturile închise în fundul peşterilor azvirlă afară 
pietre peste pietre, care conţin în ele materii ce se aprind şi 
lovite unele de altele fac să ia naştere focul, de îndată ce 
vînturile se liniştesc peşterile rămîn reci. lar dacă bitumul se 
aprinde şi sulful galben arde cu fum subţire, desigur că atunci 
cînd pămîntul nu va mai avea cu ce hrăni focul, cînd flăcările nu 
vor mai găsi nimic să mistuie, ele se vor istovi de la sine şi focul 
se va stinge. 

Se spune că există oameni în ţinuturile hyperboreene*, la 
Pallene“ cărora li se acoperă corpurile cu pene uşoare după ce 
au intrat de nouă ori în lacul Triton“. Eu nu cred. Se spune de 
asemenea că femeile scythe, stropindu-se pe cap cu anumite 
sucuri capătă aceleaşi însuşiri minunate. Dar dacă trebuie 
crezut ceea ce e dovedit, nu vedem oare cum corpurile care pu- 
trezesc de căldură şi vreme se schimbă în mici animale? 

Taie un taur şi îngroapă-l în pămînt: din măruntaiele lui 
putrezite - faptul este cunoscut din experienţă - ies albine care, 
după obiceiul părinţilor, iubesc cîmpurile şi munca în nădejdea 
roadelor ostenelii lor. 

Calul de război îngropat în pămînt este obirşia gărgăunului. 
Dacă rupi braţele încovoiate ale unui rac de mare şi-l îngropi în 
pămînt, din partea îngropată iese un scorpion ce ameninţă cu 
coada înciîrligată. Omizile care ţes frunzele cu fire albe - lucru a 
fost observat de muncitorii cîmpului - îşi schimbă forma 
devenind fluturi. Pămîntul conţine seminţe din care ies broaşte 
verzi, care se nasc fără picioare, dar încetul cu încetul le cresc 
picioare potrivite pentru înotat şi, ca să poată sări, picioarele din 
urmă le sînt mai lungi decit cele dinainte. Puiul, pe care ursoaica 
l-a născut de curînd, abia e o bucată de carne cu viaţă. 
Lingîndu-l, mama îi netezeşte picioarele şi-l aduce la forma pe 
care o are ea însăşi. Nu vezi cum larvele care sînt în celulele fa- 


gurilor sînt fără picioare şi le apar tirziu picioarele şi aripile? 
Pasărea care poartă coada ca un nimb de stele, vulturul purtător 
al armelor lui Jupiter, sau porumbiţa cythereanei Venus şi tot 
neamul de păsări, cine şi-ar închipui că se nasc din ouă, dacă n- 
ar şti că se nasc astfel? Sînt unii care cred că atunci cînd şira 
spinării a putrezit în mormîntul închis, măduva omenească se 
schimbă în şarpe. 

Totuşi fiinţele se trag unele din altele. Există o singură 
pasăre care reapare şi renaşte prin sine însăşi. Asirienii o 
numesc Phoenix. Ea nu trăieşte cu seminţe, nici cu iarbă, ci cu 
lacrimi de tămiie şi cu suc de enibahar. Cînd împlineşte cinci 
secole de viaţă, îşi face cu ciocul şi cu unghiile, în ramurile din 
vîrful unui palmier, un cuib în care, după ce aşterne scorţişoară 
şi flori de levănţică moale şi mirt galben cu smirnă, se aşază 
deasupra şi îşi sfirşeşte viaţa în miresme. Se spune că de aci, 
din capul părintesc, se naşte un mic Phoenix care trebuie să 
trăiască tot atiţia ani. Cînd se face mare şi poate purta sarcini, 
ridică în unghii cuibul care a fost leagănul său şi mormîntul 
tatălui său şi, zburînd prin văzduhul uşor, ajunge la oraşul lui 
Hyperion”, unde depune cuibul în faţa templului lui Hyperion. 
Dacă e ceva nou şi minunat în aceasta, este faptul că hiena se 
schimbă, devenind aci bărbat, aci femeie. Cameleonul, care se 
hrăneşte cu vînt şi aer, capătă mereu culoarea obiectelor pe 
care le atinge. India învinsă a dat purtătorului de struguri 
Bacchus lyncşii. Ce iese afară din băşica acestora se preface în 
piatră şi se întăreşte la contactul cu aerul. La fel şi coraliul, 
plantă fragedă sub apă, de îndată ce iese deasupra apei se 
pietrifică. 

Ar trece ziua şi Phoebus s-ar cobori cu caii obosiţi în mare 
înainte ca să termin de povestit toate schimbările care se petrec 
în univers. Astfel vedem că, în scurgerea vremii unele neamuri 
se ridică, altele decad. Astfel, Troia a fost atit de mare în avuţie 
şi putere şi timp de zece ani a putut să verse atita sînge. Acum 
e numai ruină şi în loc de bogății arată mormintele strămoşilor. 
Sparta a fost un oraş strălucit, marele Mycenae a fost înfloritor, 
de asemenea oraşele lui Cecrops şi al lui Amphion“. Acum 
Sparta este un ţinut sărăcăcios. Vechea Mycenae a căzut. Ce-a 
mai rămas din Theba lui Oedip, decît legenda? Ce a rămas din 
Atena lui Pandion“, decît numele? 


Acum se spune că se înalţă Roma din poporul dardanid şi-şi 
aşază temelia un imperiu glorios aproape de riul Tibrului 
izvoritor din Apenini. Acest oraş va creşte, îşi va schimba forma 
şi în curînd va deveni capitala lumii, aşa prorocesc poeţii şi sorții 
destinului. Pe cît îmi amintesc, Helenus, fiul lui Priam, spusese 
lui Aeneas, care plingea şi-şi pierduse nădejdea mîntuirii, pe 
cînd se năruia Troia: «Fiu de zeiţă, dacă ai destulă încredere în 
prevestirile minţii mele, tu vei scăpa teafăr şi Troia nu va pieri în 
întregime. Prin foc şi sabie îţi vei face drum. Vei merge şi vei 
duce cu tine Pergamul răpit, pînă vei întîlni un pămînt străin mai 
prietenos. Parcă văd oraşul promis nepoților frigieni, mare cum 
n-a fost văzut altul în anii de mai înainte şi nici n-are să mai fie 
văzut. Pe această cetate alţi fruntaşi de-a lungul secolelor o vor 
face puternică, dar stăpina lumii o va face unul născut din 
sîngele lui lulus. De acesta, după ce se va fi folosit pământul, se 
vor bucura şi zeii, şi cerul va fi ultimul lui sălaş». Mi-amintesc că 
acestea le-a prorocit Helenus lui Aeneas şi mă bucur că renasc 
zidurile patriei mele şi că pe-lasgii au învins pe frigieni, 
aducîndu-le şi acestora glorie. 

Totuşi, să nu lăsăm caii să se depărteze prea mult de drum 
şi să uităm ce ne-am propus. Cerul şi tot ce e sub el, pămîntul şi 
ce e pe el îşi schimbă forma. Şi noi chiar, parte a universului, ne 
schimbăm, fiindcă nu sîntem numai trupuri, ci şi suflete 
zburătoare şi putem intra în corpuri de fiare şi să locuim în 
piepturi de animale. Să lăsăm în pace şi cinstire corpurile anima- 
lelor în care s-ar putea să fi sălăşluit sufletele părinţilor, sau ale 
fraţilor, sau ale rudelor, sau ale celorlalţi oameni şi să nu ne 
umplem pîntecele cu mîncări ca ale lui Thyeste”. 

Ce rău s-a deprins! Cum se pregăteşte sâ verse sînge 
omenesc cel ce poate tăia gitul viţelului cu cuțitul şi-i ascultă cu 
urechi liniştite mugetele! Sau cel ce poate să înjunghie un ied 
care se vaită ca un copil, sau să mănince pasărea căreia el 
însuşi i-a dat hrană! Ce distanţă este de aci pînă la o crimă 
deplină? Nu sînt acestea punți de trecere? Lăsaţi boul să are şi 
să moară de bătrineţe, oaia să ne dea mijloace de apărare 
contra crivăţului, caprele să dea la muls ugerele pline de lapte. 
Incetaţi cu plasele, piedicile, laţurile şi alte meşteşuguri viclene 
şi nu înşelaţi păsările cu vărguţe pline de clei, nu prindeţi pe 
cerbi cu sperietori de pene. Nu ascundeţi undiţe încovoiate în 
mîncarea amăgitoare a peştilor. Ucideţi-le pe cele ce vă vatămă, 


dar ucideţi-le doar. Gura voastră să se lipsească de asemenea 
ospeţe şi să se hrănească cu ceea ce e potrivit omului". 


3. Hippolytus devine zeul Virbius; nimfa Egena este 
schimbată în izvor, 

După ce şi-a luminat mintea cu acestea si cu alte învățături 
ale lui Pytagora se spune cum s-a întors în patrie şi, chemat de 
popor, a luat cîrmuirea Laţiului. Fericit soţ al unei nimfe şi sfătuit 
de Camene“, el a in- 
stituit aşezămintele religioase şi l-a făcut pe poporul obişnuit cu 
cruzimile războiului să treacă la îndelet-nicirile păcii. 

Cînd, după o lungă domnie, Numa a încetat din viaţă, l-au 
plîns femeile şi bărbaţii şi tot poporul Laţiului. Soţia sa, părăsind 
oraşul, s-a retras în pădurile dese ale Arciniei şi tulbura cu 
gemetele şi jalea ei cultul Dianei înfiinţat de Oreste. Ah, de cîte 
ori au sfătuit-o nimfele pădurii şi ale lacului să nu facă aceasta şi 
i-au spus cuvinte de mîngiiere! Ah!, de cîte or i-a zis eroul fiu al 
lui Theseu. 

„Nu mai plînge, că nu-i de plins numai soarta ta. Priveşte 
întîmplările asemănătoare ale altora; le vei 
suporta mai resemnată. O, de-ar putea să-ţi uşureze durerea 
alte exemple decit al meu! Dar şi al meu te poate mîngiia. Cred 
că a ajuns la urechile tale că un oarecare Hippolytus” a murit 
victimă a credulităţii tatălui său şi a perfidiei mamei sale 
vitrege. Te vei mira şi greu îţi voi dovedi, dar totuşi eu sînt 
acela. Fiica Pasiphaei m-a pîrît pe nedrept că aş fi voit să pătez 
patul conjugal al tatălui meu. Ceea ce a voit ea, a minţit că am 
voit eu şi întorcînd greşeala ei împotriva mea m-a acuzat pe 
mine, nu ştiu de ce, de teamă să nu fie denunţată, sau supărată 
pe refuzul meu. Tata m-a alungat din oraş fără s-o merit şi m-a 
blestemat. Cu carul fugar mă îndreptam spre Troezena lui 
Pittheus. Apucasem pe ţărmul Mării Corinthiene, cînd marea s-a 
ridicat şi un val uriaş de apă am văzut că se încovoaie în formă 
de munte şi creşte şi mugeşte şi se dispică din vîrf. Gura 
căscată a valului dă afară un taur cu coarne, care iese din apă 
pînă la piept şi varsă apă pe nări şi pe gură. Tovarăşii sînt 
cuprinși de spaimă; mie inima mi-a rămas neînfricată. Voioşii şi 
sprintenii cai, cînd îşi îndreaptă privirile spre mare şi văd 
arătarea, se sperie, ciulesc urechile şi o iau la goană cu carul 
peste stinci. Eu mă lupt să apuc din nou hăţurile albe de spumă, 


pe care le scăpaseră din miini şi, dindu-mă pe spate, trag de Mie 
înapoi. Goana cailor nu mi-ar fi întrecut puterile, dacă o roată, 
întîlnind un buştean, nu s-ar fi rupt. Am fost azvirlit din car şi 
puteai vedea cum măruntaiele îmi erau tiîrite de friiele care-mi 
ţineau corpul. Carnea îmi rămînea agăţată de cioturi. Membrele 
parte îmi erau duse cu carul, parte erau smulse şi rămîneau 
împrăştiate. Oasele îmi trosneau fringîndu-se, sufletul mi-a ieşit 
cu greu şi nici o parte a corpului nu putea fi recunoscută: toate 
erau o rană. 

Oare poţi, sau îndrăzneşti să compari, nimfă, nenorocirea ta 
cu a mea? Am văzut chiar domnia întune-ricului şi mi-am scăldat 
corpul mutilat în apele Phlegetonului“. Şi dacă n-ar fi fost 
leacurile puternice ale fiului lui Apollo“, nu mi-ar fi fost redată 
viaţa pe care am primit-o datorită ierburilor minunate şi cu 
ajuto-rul artei lui Paeon5, cu toată supărarea lui Dis5!. 

Dar pentru ca prezenţa mea să nu mărească acestuia miînia, 
zeiţa din Cynthus*? m-a învăluit într-un nor des şi, ca să fiu în 
siguranţă şi în afară de vreo primejdie, m-a făcut să par mai 
bătrîn şi cu faţa de nerecu-noscut. A stat mult timp la îndoială 
dacă să mă ducă la Creta sau Delos şi, lăsînd Creta şi Delos, m-a 
adus aici, unde mi-a poruncit să-mi lepăd numele, care ar putea 
să amintească de cai”. 

«Tu care ai fost Hippolytus - zise ea - vei fi de acum 
Virbius5+». De atunci locuiesc în aceste păduri şi, fiind unul din 
zeii mai mici, stau sub puterea divină a stăpinei mele” şi o 
întovărăşesc". 

Totuşi, nenorocirile altora nu pot să potolească plinsui 
Egeriei. Zăcînd la picioarele muntelui, ea se topeşte în lacrimi, 
pînă ce, mişcată de milă faţă de suferinţele ei, sora lui Phoebus 
a prefăcut-o într-un izvor rece şi corpul i l-a topit în apa care 
curge neîncetat. 


4. Tages născut dintr-un bulgăre de pămînt 
Pe aceasta l-a impresionat nimfe, iar fiul Amazoanei"* a 
rămas înmărmurit întocmai ca plugarul tyrrhenian””, care a 
văzut cum un bulgăre de pămînt, în mijlocul arăturii, mai întîi se 
mişcă singur fără să-l atingă nimeni, apoi, ia formă de om, şi o 
pierde pe cea de pămînt şi deschide gura de curînd formată, 
pentru a vesti viitorul. 


Localnicii l-au numit Tages, care cel dintii a învăţat neamul 
etrusc să prevadă evenimentele viitoare. 


5. Lancea lui Romulus este schimbată în arbore 

Cine a vazut odinioară lancea pe care o înfipsese în colina 
Palatinului. Acum această lance nu mai stătea fixată cu fierul în 
pămînt, ci avea rădăcini şi, devenită copac cu crengi mlădioase, 
dădea o plăcută umbră admiratorilor. 


6. Lui Cipus îi cresc coarne 

La fel a rămas înmărmurit Cipus cand, uitându-se în apa 
Tibrului, şi-a văzut coarnele. 

Căci le-a văzut şi, crezînd că ce vede în apă e o nălucă, a dus 
mîna la frunte şi a atins ceea ce a văzut şi nu şi-a mai 
condamnat vederea. 

Pe cînd se întorcea învingător de la supunerea duşmanului, 
ridicînd spre cer ochii şi mîinile, zice: „O, zei, ce se vesteşte prin 
această minune? Dacă este de hine, să fie pentru patrie şi 
pentru poporul lui Quirinus; dacă este de rău, aceasta să cadă 
asupra mea" - şi arde tămiie, face libaţiuni de vin pe un altar de 
frunziş verde şi cercetează măruntaiele ce încă zvicnesc ale 
unei oi de doi ani, pentru a vedea ce arată. 

De îndată ce s-a uitat în ele haruspicele”* de neam 
tyrrhenian, a văzut o mulţime de fapte îngrămădite şi 
nelămurite îndeajuns. Apoi de la fibrele victimei şi-a ridicat 
privirea la coarnele lui Cipus şi a zis: „Slavă ţie, o rege. Căci ţie 
şi alor tăi vă este hărăzit acest loc şi cetăţile Laţiului se vor 
supune coarnelor. Numai tu nu întîrzia şi grăbeşte-te să intri pe 
porţile deschise. Aşa poruncesc destinele. Căci vei fi primit rege 
în Roma şi la adăpost de primejdii vei ajunge în stăpînirea unui 
sceptru veşnic". 

Cipus s-a dat înapoi şi, ridicînd cu groază privirile de la 
zidurile Romei, a zis: „Departe, ah!, departe, prevestiri; zeii să 
alunge lucruri ca acestea de la mine. Eu îmi voi duce cu mult 
mai drept viaţa în exil, decît să mă vadă rege Capitoliul". 

Astfel a zis şi îndată a chemat poporul şi senatul. Mai înainte, 
totuşi, şi-a acoperit coarnele cu laur de pace, apoi s-a urcat pe o 
movilă făcută de oştirea vitează şi, rugind pe zei după obiceiul 
străvechi, a zis: „Este aici unul care, dacă voi nu-l alungaţi din 


oraş, va fi rege. Cine este acesta o voi spune după semn, nu 
după nume. Poartă pe frunte coarne cel despre care augurul 
spune că dacă va intra în Roma vă va da legi de supunere! Va fi 
rege. El a putut năvăli prin porţile deschise, dar eu i-am stat 
împotrivă, deşi nimeni nu-i e mai apropiat decît mine. Opriti, 
Quiriţi, pe bărbat departe de oraş, sau, dacă va fi nevoie, legaţi-l 
cu lanţurile grele. Sfirşiţi teama prin moartea tiranului fatal". 

Cum zvonesc pădurile de pin cînd şuieră Eurul* ucigaş, sau 
cum vuiesc valurile mării, cînd se aud de departe, aşa freamătă 
poporul. Dar printre cuvintele amestecate ale poporului se aude 
totuşi o singură voce a mulţimii: „Cine e acela?" Şi privesc 
frunţile şi caută coarnele prezise. Cipus le răspunde: „Aveţi pe 
cel pe care îl cereţi". Şi, luînd coroana de pe cap, a arătat 
timplele însemnate cu două coarne. Toţi au lăsat ochii în 
jos gemiînd şi - cine ar fi putut crede? - au privit cu părere de 
rău acel cap strălucitor de atitea merite. 

N-au suportat mai mult să fie lipsit de onoare şi i-au pus din 
nou pe cap coroana de sărbătoare. 

lar fruntaşii, fiindcă te temi să intri în oraş, ţi-au dat, pentru 
a te cinsti, atît ogor, Cipus, cît ai putea să înconjuri cu boii la 
plug de la răsăritul pînă la apusul soarelui. 

Pe uşile ferecate în aramă ei incrustează coarne“ asemenea 
coarnelor minunate ale lui Cipus, pentru a le păstra amintirea 
de-a lungul veacurilor. 


7. Ciuma din Laţium. Esculap întovărăşeşte pe romani sub 
forma unui şarpe 

Arătaţi , acum, muze, divinităţi protectoare ale poeţilor, - 
căci ştiţi şi nu vă înşeală timpul prea înde-lungat - cum a fost 
primit fiul lui Coronis*! în insula pe care Tibrul o înconjură cu 
apele sale adinci şi cum a fost aşezat printre zeii Romei. 

O groaznică molimă infectase odată aerul Laţiului şi corpurile 
palide de boală deveneau jalnice. După ce, obosiţi de 
înmormîntări, romanii văd că n-au nici o putere încercările 
oamenilor şi arta medicilor, cer ajutorul ceresc. Se duc la Delphi 
cel aşezat în centrul lumii*?, la oracolul lui Phoebus şi-l roagă să 
vină în ajutorul nenorociţilor cu o prezicere mîntuitoare şi să 
scape de blestem un oraş atît de mare. Deodată locul şi laurul şi 
tolba pe care o poartă zeul însuşi au tremurat şi aceste cuvinte 


s-au auzit din fundul altarului şi au mişcat sufletele cuprinse de 
teamă: 

„Ceea ce ceri de aici, romane, ai fi putut cere dintr-un loc 
mai apropiat. Cere acum dintr-un loc mai apropiat de voi. Căci 
n-aveţi nevoie de Apollo ca să vă micşorşze plinsul, ci de fiul lui 
Apollo. 

Duceţi-vă cu buni auguri şi chemaţi-l pe fiul nostru". 

După ce senatul primeşte ordinele zeului, caută oraşul în 
care locuieşte fiul lui Phoebus şi trimite o solie pe care vînturile 
o conduc pe țărmurile Epidaurului5. 

De îndată ce trimişii au atins aceste ţărmuri cu corabia au 
mers în adunarea senatului grec şi au cerut să le dea zeul prin a 
cărui prezenţă să se sfirşească jalea poporului Ausoniei, căci aşa 
spune oracolul. Păre-rile sînt felurite şi împărţite. O parte 
socoteşte că nu trebuie refuzat ajutorul. Mulţi sînt contra şi 
sfătuiesc să se păstreze ajutorul pentru ei şi să nu fie dată 
divinitatea. 

În mijlocul acestei nehotăriri, asfinţitul alungă lumina tîrzie şi 
noaptea îşi întinde umbra şi întunericul peste univers. Zeul le 
apare în vis romanilor. Şezind pe tron, aşa cum se vede în 
templu, cu un baston țărănesc în mîna stângă, cu dreaptă 
mîngîindu-şi barba lungă, el spune blind aceste cuvinte: „Nu vă 
temeţi, voi veni, dar îmi voi schimba înfăţişarea. Priviţi numai 
acest şarpe care e învirtit în jurul bastonului, şi în-semnaţi-l bine 
în minte, ca să-l puteţi recunoaşte. Mă voi schimba în acesta, 
dar voi fi mai mare, atit cît se cade să se arate un zeu". 

După aceste cuvinte zeul dispare şi cu el se duce şi somnul, 
căruia îi urmează lumina binefăcătoare. 

A doua auroră alungase focurile stelelor. Fruntaşii, neştiind 
ce să facă, se adună la templul zeului şi-l roagă să arate prin 
semne cereşti în ce locaş vrea să rămînă. Abia sfirşiseră şi zeul, 
în chip de şarpe cu creasta de aur, îşi vesteşte prin şuierături 
prezenţa. La sosirea sa, statuia, altarul, uşile, marmura de pe 
jos şi frontonul de aur s-au cutremurat. S-a oprit în mijlocul 
altarului, s-a ridicat pînă la mijloc şi şi-a rotit ochii licăritori de 
foc. Mulțimea speriată se teme. Preotul legat peste timple cu o 
panglică albă cunoscu divini-tatea şi zise: „Zeul, iată zeul, 
păstraţi tăcere religioasă toţi cei care sînteţi de faţă. O zeu prea 
frumos, fie prezenţa ta spre fericirea noastră. Ocroteşte poporul 
care adoră altarele tale". 


Toţi aeneaziis* se roagă zeului repetă cuvintele preotului şi 
cer cu inima şi cu glasul protecţia lui Escu- 
lap. Zeul îşi arată consimtăniîntul mişcînd creasta de trei ori şi 
şuierind cu limbă tremurătoare. Apoi alunecă pe scările 
strălucitoare, şi, înainte de a pleca, îşi întoarce capul înapoi şi 
priveşte vechiul altar şi salută templul în care locuise. Apoi, cit 
este de mare, şerpuieşte pe pămîntul presărat cu flori, se 
îndoaie în inele şi trece prin mijlocul oraşului spre parapetul 
portului. Aici se opreşte şi, după ce roteşte priviri blinde peste 
mulţimea care-l urmase, făcîndu-i parcă semn că poate să 
plece, se urcă într-o corabie ausoniană. Aceasta a simţit greu- 
tatea divinității şi aeneazii, bucuroşi că zeul este în corabia lor, 
după ce jertfesc un taur pe țărm, dezleagă frânghiile încoronate 
cu flori. 

Un vînt uşor împinge corabia. Zeul se ridică şi, punîndu-şi 
capul pe pupa încovoiată, priveşte întinsul azuriu al mării. Cu 
ajutorul zefirilor prielnici, corabia, străbătind marea lonică, în a 
şasea răsărire a fiicei lui Pallas“ ajunge în apele Italiei şi trece 
pe lîngă ţărmul lacinian, cunoscut prin templul zeiţei sale, şi pe 
lîngă Scylacium“ şi lapygia5f. Cu vislele puternice scapă pe 
stînga de stîncile Amphrisei iar pe dreapta de Celennia, lasă în 
urmă Rhomethium, Caulonia şi NaryciaS, biruie valurile şi 
strâmtoarea siciliana Pelor”, trece pe lîngă insulele regelui 
Hippotades'!, rămîn în urmă minele Temesului, Leucosia şi 
Paestum” cu clima caldă şi cu grădini de trandifiri. Rămîn în 
urmă de asemenea Capri, promontoriul Minervei, colinele Sorent 
acoperite cu palmieri, oraşul lui Hercule, Stabi cea liniştită, 
Parthenope şi templul Sibilei din Cumae”. Mai departe corăbierii 
văd oraşul cu izvoare calde, Liternul cu cîmpurile acoperite cu 
mastic, Volturnul ce duce pe valuri mult nisip, Sinuessa cea cu 
porumbei albi, primejdiosul Minturnus, locul unde Aeneas şi-a 
înmormîntat doica, oraşul lui Antiphate, Trachasul cel mlăştinos, 
pămîntul Circei şi Antium”* cu ţărmul tare. 

Romanii şi-au îndreptat într-aci corabia, căci marea devenise 
furtunoasă. Zeul se descolăceşte şi, alunecînd în inele dese şi 
rotocoale mari, intră în templul lui Apollo, ce se înalţă pe ţărmul 
galben. După ce marea se linişteşte, zeul din Epidaur părăseşte 
altarul părintelui său, brăzdează nisipul țărmului, tîrîndu-se cu 
solzii fişiitori şi sprijinindu-se pe cîrma corăbiei, îşi aşază capul 
pe pupa înaltă, pînă ce corabia ajunge la Castruin, la locuinţele 


sfinte ale Laviniei şi la gurile Tibrului. Aci toate popoarele din 
toate părţile, toată mulţimea de bărbaţi şi de femei năvălesc 
întru întîmpinare şi fecioarele care păzesc focurile tale, Vestă” 
troiană, şi salută pe zeu cu strigăte de veselie. 

Şi, în timp ce corabia alunecă repede pe rîu, pe altarele 
făcute de-a lungul rîului pe cele două maluri sfiriie tămiia şi 
văzduhul miroase de fum, iar cuţitele se încălzesc în corpul 
victimelor jertfite. 

Şi acum corabia plutind pe Tibru ajunsese la Roma, capitala 
lumii. Şarpele se ridică, îşi mişcă gitul încolăcit de virful 
catargului şi priveşte în jur sălaşurile în care urmează să rămînă. 
Tibrul se desface în două braţe şi în mijloc închide o insulă, 
căreia riul i-a dat numele său. Aci se duce şarpele lui Phoebus 
din corabia latiana, îşi reia chipul ceresc, pune capăt plinsetelor 
şi vine ca miîntuitor al Romei. 


8. lulius Caesar schimbat în stea; elogiul lui Augustus 

Totuşi Esculap'* a venit ca un străin în templele noastre iar 
Caesar este zeu în oraşul său. Mare sub arme şi în togă, nu nu- 
mai războaiele sfirşite în triumfuri, faptele strălucite din timp de 
pace şi gloria timpurie a isprăvilor sale l-au schimbat într-o stea 
nouă, într-o stea cu coadă, ci mai ales urmaşul său. Căci nu e 
dintre titlurile lui Caesar vreunul mai glorios decit acela de a fi 
fost tatăl lui Augustus”. 

Fără îndoială, faptul de a fi potolit pe britanii apăraţi de 
mare, de a fi condus flota învingătoare prin ce- 
le şapte guri ale Nilului cel purtător de papirus, de a fi adăugat 
poporului lui Quirinus pe numizii răzvrătiți, pe Juba din Cinyps şi 
Pontul cel încă mindru cu numele lui Mithridates, de a fi avut 
multă glorie şi triumfuri - toate aceste fapte sînt mai puţin decit 
a fi născut pe bărbatul atît de mare sub conducerea căruia, voi 
zei de sus, aţi ocrotit neamul omenesc. Şi ca să nu fie Augustus 
născut din sînge de muritor, Caesar trebuia să devină zeu. 

Cînd mama”? lui Aeneas cu podoabele ei de aur a văzut 
această apoteoză, dar a văzut şi că i se pregăteşte 
o moarte tristă lui, care era pontifice, şi că zăngănesc armele de 
conspirație împotrivă-i, s-a făcut palidă şi tuturor zeilor pe care 
i-a întîlnit le-a spus: „Priviţi ce complot groaznic mi se 
pregăteşte şi ce se unelteşte împotriva celui ce singur mi-a 
rămas de la Julus ardanidul. Oare voi rămîne totdeauna singură 


stăpi-nită de nemulțumiri îndreptăţite? Zidurile rău apărate ale 
Troiei s-au prăbuşit; m-a rănit sulița eroului din Calydon, fiul lui 
Tydeu'5; pe fiul meu l-am văzut în lungi rătăciri hărțuit de valuri 
şi intrînd în locaşurile şi împărăţia tăcerii, purtînd războaie cu 
Turnus şi, dacă spun adevărul, mai mult cu Junona. Dar de ce 
să-mi amintesc acum de vechile pierderi ale neamului meu? 
Teama de acum nu-mi îngăduie să-mi amintesc de neplăcerile 
de mai înainte. Vedeţi că se ascut împotriva mea săgeți 
criminale. Opriţi-le, vă rog, respingeţi crima şi nu stingeţi prin 
omor focul preotesei Vesta". 

Neliniştită, Venus umple cerul cu astfel de cuvinte şi-i 
înduioşează pe zei, care, deşi nu pot rupe hotăriîrile de fier ale 
bătrînelor surori, totuşi dau semne sigure despre nenorocirea 
ce se pregăteşte. Se spune că nori negri, zăngănit de arme, 
trimbiţe înfiorătoare şi cornuri, auzindu-se din cer, au prevestit 
nelegiuirea. Chiar şi chipul trist al lui Phoebus arunca lumini 
palide peste pămîntul înspăimîntat. Adesea au fost văzute făclii 
arzînd sub stelet!; adesea au căzut din nori picături de sînge; 
faţa azuriului Lucifer? se acoperise cu o rugină întunecată; carul 
lunii era stropit cu sînge. Bufnița stygiană® a dat în o mie de 
locuri prevestiri triste. În o mie de locuri, din fildeş? au ieşit 
lacrimi şi se spune că au fost auzite cîntece şi cuvinte 
amenințătoare în sfintele dumbrăvi. Nici o victimă n-a făcut 
prevestiri sosea cate cat oala bă 


zboară mai sus decit luna şi, tîrînd după sine prin văzduh părul 
purtător de flăcări, străluceşte ca o stea. 

Caesar, văzînd din cer mărirea fiului său mai mare decit a 
sa, se bucură că e depăşit de el. Deşi Augustus nu vrea ca 
faptele sale să fie socotite mai presus de als tatălui său, totuşi 
gloria liberă şi nesupusă nici unor porunci îl pune pe el mai 
presus şi doar în privinţa aceasta ea nu e de partea lui Caesar. 
La fel gloria lui Atreus cedează în faţa titlurilor marelui 
Agamemnon. La fel Theseu întrece pe Aegeus, Ahile pe Peleus. 
In sfîrşit, ca să iau o pildă vrednică de aceştia“!, la fel Saturn e 
mai prejos decit Jupiter. Jupiter stăpîneşte cerul şi cele trei lumi. 
Pămîntul este sub stăpînirea lui Augustus, şi unul şi altul este 
tată şi cîrmuitor. 


Zei însoțitori ai lui Aeneas, în faţa cărora s-a dat la o parte 
sabia şi focul; zei indigeţi”? şi tu, Quirinus, tatăl Romei şi tu, 
Gradivus, tatăl lui Quirinus, şi tu, Vesta, sfinţită între penaţii 
casei cezariene, şi tu, Phoebus, alături de Vesta, şi tu, Jupiter, 
care din înalt stăpîneşti cetăţuia Tarpeia”, şi voi, toţi ceilalţi zei, 
pe care un poet are dreptul şi datoria pioasă de a-i chema, să fie 
tîrzie, mai tirzie decit veacul nostru acea zi, în care fruntea 
augustă, părăsind universul, pe care-l cîrmuieşte, se va înălța la 
cer, de unde va ocroti pe cei ce-l cheamă în rugăciuni. 

Şi acum am sfîrşit o operă pe care nici miînia lui Jupiter, nici 
focul, nici fierul nici dintele vremii, nu vor putea s-o distrugă. 
Cînd va voi, acea zi, care n-are drepturi decît asupra trupului 
meu, poate să-mi curme numărul nesigur al anilor vieţii. Cu 
partea mai bună din mine voi fi purtat totuşi veşnic pe deasupra 
aştrilor şi numele meu va rămîne nepieritor. Pretutindeni pe 
unde se întinde puterea romană, peste ţinutu-rile supuse, voi fi 
citit de gura poporului şi prin faima mea voi trăi de-a lungul 
tuturor veacurilor, dacă în povestirile poeţilor se află vreun 
temei de adevăr. 


1 Cures oraşul natal al lui Numa Pompilius, al doilea rege al 
Romei, despre care se povesteşte mai departe. 

2 Crolona, cetate în sudul Italiei întemeiată de Croton, care a 
găzduit pe Hercule, aşa cum se povesteşte mai departe. 

3 Hiberia, numele vechi ai Spaniei. Hercule a ucis pe regele 
Ceryon din Gades (Cadix în Spania), care-şi hrănea vitele cu 
carnea supuşilor ei şi a luat cu el o parte din vitele acestuia. 
Despre muncile lui Hercule, vezi Cartea IX. 

1 Capul Lacinium, aproape de Crolona. 

° Hercule; el este fiul lui Jupiter, despre care se vorbeşte mai 
Sus. 

€ Aesar, râu în Bruttium (azi Esaro). 

7 Hercule era fiul legitim al lui Amphitryo, rege în Tyrinth. 

5 Tarentul era colonie spartană (Lacedemona, nume al 
Spartei). 

” Sybaris, oraş în Lucania, întemeiat de greci, în anul 510 
f.e.n.; Neretul Salentin, un orăşel în Calabria; salentini, un 
amestec de populație cretană, ilirică şi italică, ce locuia în 
Calabria; Thurium, golful Tarent; Nemeşe, ținut în Calabria; 


Japyx, fiu al lui Daedalus, a dat numele lapyfei, tinut în sudul 
Italiei. 

10 Tiranul Samosului era pe atunci Polycrate. 

1 Euphorbus, unul dintre cei mai viteji luptători troieni, a 
murit de săgeata lui Menelau. 

12 Aurora. 

1 Milon din Crotona, atlet celebru prin puterea sa 
miraculoasă, care dintr-un pumn ucidea un taur, îl aducea pe 
umerii săi şi-l minca într-o singură zi. 

14 Tyndarida, Elena, fiica lui Tynaar, a fost răpită o dată de 
Theseu şi a doua oară de Paris. 

15 Lycus, afluent al Meanarulul, în Frigia. 

16 Erasinus, rîu în Argolida. 

17 Caycus, rîu în Mysia, curge prin apropierea Pergamului. 

15 Amenanus, râu în Sicilia. 

19 Anigros, rîu în Klida. 

2 Hypanis, râu în Sarmatia europeană (azi Bugul din 
U.R.S.S.). 

21 Antissa, oraş într-o mică insulă lângă Lesbos; Pharos, mică 
insulă lângă Alexanaria, vestită prin farul care-i poartă numele; 
Tyr, oraş maritim şi comercial în Femeia, renumit prin purpura 
sa. (Nu ştim dacă pe vremea lui Pytagora, Antissa era împreună 
cu Lesbos, şi dacă Pharos ținea de uscat). 

22 Leucadia, insulă, altădată peninsulă, aproape de Acarnania 
(Acarnania, provincie în Grecia, între Etolia şi Epir). 

25 Zânele; vezi nota 82, Cartea XIII. 

21 Helice şi Buris, oraşe maritime în Acheea. 

25 Troezena, oraş vechi în Argolida, capitala şi reşedinţa lui 
Pittheus, bunicul lui Theseu. 

2 Ammon (Hammon), divinitate libiana şi egipteană, cu un 
templu celebru în oaza cu acelaşi nume. Această divinitate a 
fost mai târziu cinstită de greci şi romani sub numele de Jupiter 
Hammon şi reprezentată cu cap de berbec. Izvorul despre care 
vorbeşte Ovidiu se găsea în dumbrava de lângă templul lui 
Jupiter Hammon. 

2 Tara lui Athamas, ținut în Epiral de sua. 

2% Ciconii; vezi nota I, Cartea X. 

2% Crathis, rîu în sudul Italiei, ca şi Sybaris. 

30 Salmacis, vezi Cartea IV. 

31 Etiopia, Abisinia de azi. 


“2 Izvor în apropiere de Clitorium, oraş în Arcadia. 

33 Fiul lui Amythaon: Melampus, celebru ghicitor şi medic. 

34 Fiicele lui Proetus, rege în Tirynth, disprețuind cultul lui 
Bacchus, au înnebunit. 

3 Lyncestius, rîu în sudul Macedoniei. 

“* Pheneos, oraş în Arcadia şi rîu unde se opresc apele 
Styxului. 

37 Ortygia; vezi nota 64, Cartea 1. 

“5 Symplegade, mici insule la ieşirea din Bosfor în Marea 
Neagră. 

3? Tinuturile hiyperboreene, din nordul îndepărtat. Troia şi 
Macedonia sânt socotite tări nordice pentru sudul Italiei. 

+0 Pallene, peninsulă şi oraş în Macedonia. 

11 Lacul Triton, în Tracia. Pallene este mult mai la sud de 
lacul Triton, deşi Ovidiu le apropie. 

42 Heliopolis (cetatea soarelui), oraş în Egipt. 

% Atena şi Theba, primul întemeiat, după legendă, de 
Cecrops, al doilea, de Amphion. 

4 Pandion, tatăl Procnei şi al Filomelei, vezi Cartea VI. 

4 Atreu, ca să se răzbune împotriva fratelui său Thyeste, i-a 
ucis copiii şi i-a servit ca mâncare la un ospăț. 

+ Camene; vezi nota 38, Cartea XIV. 

+” De Hippolytus, fiul lui Theseu, se îndrăgosteşte mama sa 
vitregă Fedra, fiica Pasiphaei şi soră cu Ariadna; dar Hippo-lytus 
nu-i primeşte dragostea şi ea se răzbună, pârându-l tatălui său 
Theseu că ar fi voit s-o necinsteasca. 

48 Phlegetonul, vezi nota 44, Cartea V. 

9 Esculap, fiul lui Apollo şi al nimfei Coronis, socotit părintele 
medicinei. 

5 Paeon, alt nume al lui Apollo, considerat ca zeu al 
medicinei. 

51 Dis, nume italic al lui Pluton, zeul infernului. 

2 Olana, născută pe muntele Cynthus. 

55 Cal, în greceşte hippos, intră în compunerea numelui lui 
Hippolytus. 

“+ Virbius, nume compus din vir = bărbat şi bis = de două ori. 

” Diana. 

3€ Hippolytus era fiul lui Theseu şi al amazoanei Antiopa. 

37 Tyrrhenian, etrusc, de la Tyrrhenia, alt nume al Etruriei, 
provincie la nord de Latium. Etruscii erau pricepuţi în diferite 


forme de preziceri, fiind iniţiaţi în acestea, spune legenda, de 
Tages, nepot al lui Jupiter. 

"5 Harusptee, ghicitor care prezicea viitorul după măruntaiele 
victimelor de sacrificiu, după căderea trăsnetelor şi după diferite 
semne şi arătări. 

5 Eurul, Crivățul. 

* Coarnele, la cei vechi, erau simbolul forței şi al victoriei. 

1 Esculap, vezi nota 49 de mai înainte. 

2 Grecii socoteau că Delphi este centrul lumii. Lângă templul 
lui Apollo se vedea chiar o piatră conică, ce se numea „Buricul 
pămîntului". 

5 Epidaur, oraş în Argolida, unde era adorat Esculap. 

&Aeneazii, Romanii, coboritori din Aeneas. 

5 Aurora 

6 Junona. Templul zeiței era pe promontoriul Lacinium, lingă 
Crotona. 

7 Scylacium, în Bruttium, pe țărmul sudic. 

 lapygia, nume vechi al Lucarnei. 

€ Amphrisa, Celennia, Romethium, pe coasta sudică a 
provinciei Bruttium, între Scylacium şi Caulonia; Caulonia, Nary- 
cia, localități de coastă tot la sud, în apropiere de strimtoarea 
Messina. 

70 Pelor, strimtoare la nord de Messina. 

71 Hippotades, Eol, regele vinturilor, fiul lui Hippotes; insulele 
lui Eol erau pe coasta de vest a provinciei Bruttium. 

72 Temese, oraş pe coasta vestică a provinciei Bruttium; 
Leucosia, insulă în apropiere de Paestum; iar Paestum, oraş de 
coastă, în nord-vestul Lucaniei. 

73 Promontoriul Minervei, în fața insulei Caprea, pe coasta 
Campaniei. Sorent, Hercule, Stabi, Parthenope, Cumae, locali- 
tăți pe coasta Campaniei. 

74 Baie. Liternul, localități pe coasta Campaniei; Volturnul, 
râu ce udă Campania şi se varsă în mare; Sinuessa, localitate în 
nordul Campaniei, în apropiere de hotarul cu Lalium; Minturnus, 
Caieta (unde Aeneas şi-a înmormîntat doica), Antiphate, Trachas 
(Tarracina), capul Circe (azi Circello), Antium, Castrum, Lavinia, 
toate localități de coastă în vestul provinciei Latium. Precum se 
vede, Ovidiu înşiră o mulțime de localităţi de pe ţărmul de sud şi 
de vest al Italiei, pe unde a trecut delegaţia romană, întorcindu- 
se din Epidaur, pină să ajungă la gurile Tibrului. 


7 Vesta, zeita vetrei şi a căminului. Vestalele erau păzitoare 
ale focului sfint adus de Aeneas de la Troia. 

7 Esculap este reprezentat avînd alături un cocoș, simbol al 
veghei şi ținind în mină un toiag cu un şarpe încolăcit, simbol al 
prudenței. 

77 Augustus era fiu adoptiv al lui Caesar; Ovidiu vorbeşte de 
el ca şi cum ar fi fost fiu de singe. Sint înşirate faptele mai de 
seamă ale lui Caesar; expedițiile în Britania şi în Egipt, 
supunerea Numidiei şi a regelui Juba din Cinyps (oraş pe coasta 
de nord a Africii), înfringerea fulgerătoare a lui Farnace, fiul lui 
Mithridates, care voia să reocupe Pontul (după înfringerea lui 
Fernace, Caesar a comunicat victoria sa la Roma prin trei 
cuvinte: Veni, vidi, vici = Am venit, am văzut, am învins). 

73 Zeița Venus. 

7% Diomede, vezi nota 44, Cartea XIV. 

5 Cele trei Parce. 

81 Cornete şi diverşi meteori. 

22 Lucifer, vezi nota 11, Cartea II. 

® Bufnița, socotită atunci prevestitoare de moarte. 

5 In sens figurat, în loc de statui, care erau făcute în parte 
din fildeş. 


91 Caesar şi Augustus. 

%2 Indigeti, născuți în țară. 

% Tarpeia, stincă de pe care erau aruncați criminalii; aci cu 
sensul de Capitoliu, cea mai înaltă din cele şapte coline ale 
Romei, pe care se găsea templul lui Jupiter, iar lângă templu era 
cetățuia de refugiu în timp de primejdie (azi Campidoglio). 


